
STEGI BEKOK sa soma saa 281 


Tirit-pite 


BOSANSKI KUHAR 
SADRŽAJ 
Sarajevski burek 
Tirit-pita, Travnički vareni burek _. .283 


Biogradske pače, Travnička tirit-pita, 
Aščikadunine sarmice, 
KOŠEVU sve; saza gasa 284 


BOsSatiSkUUJU s saa Na zaaa 285 
Ostale burek-pite ............ 285 
Sarajevski puh-burek .......... 285 


Tijesto za puh-burek na drugi način, 
Pirinč-puh-burek, Bosanski 
burekčići, Bosanski burekčići na 
hamajliju, Burekčići od crne 
džigerice 

Dobojski burekčići, Hercegovački 
DOTeKCIGlx bere edem će o sem da 287 


Čikovi burek (klepe), Klepe sa 
povlakom, Latice, Sitne latice . .288 


Burek od helde, Findžan-burek, Tatar- 
burek, Guznac-burek, Zečiji 
GO ARG PRENJE O NOG 289 


SLATKE KUHINJE (KOLAČI) .. .290 


Rahvanija, Rahvanija na drugi 
način 
Bosanska rahvanija, Gradačaka sut- 
pita, Halva 


Medena halva, Halva s medom, Halva 
pekmezuša, Irmek-halva, 
Gradačačka halva 

Halva-pita, Kole-pita, Zvornička slatka 
cicvara, Zvornička halva-pita, 
Flalranspila= 1 s s—5 00600 on 9 293 

Domaća džanećija, Ašćinska džaneći- 
ja, Džanećija 

Rešedija, Rešedija s medom, Pita- 
rešedija, Tufahije 

Bosanski kolači od oraha, Medeni 
lokumi, Smokvara ........... 296 

Smokvara na drugi način, Smokvara 
po Bjelokosiću, Hanumin pupak, 
Hurmie (date) se see se se na 297 


Ostala slatka jela ............ 297 

Mučena razVvatuša. s1=555 65020 297 
Zavarena razvaruša, Cigančad, 

Bosanski slatki kolačići ....... 298 


Medeni kolačići, Medenjaci, Pečena 
tikva, Slatka bazlamača, Bosanska 


torta, Ocaklica od limuna _ ..... 299 
Banjalučka torta, Bosanski kolači, 

Mafiš, Fišeci, Ašlamača, 

OTIVOBLA Ma ee ir PRREGU 300 


Šljivopita na drugi način, Medena bun- 
deva, Medene zemičke, Halimin 


kolač, Proso s medom ....... 301 
JAHNIJA. S se oblike da oEGa 303 
Jahnija, Janjeća jahnija ........ 303 


Jahnija sa suhim mesom, Jahnija na 
proljetni način, Papazjanija . . . .304 


Janjeća papazjanija, Janjeća kapama 
305 


KALJE 9 e dit dsesnn oa pod eg 306 
Bosanska kalja, Janjeća kalja . . .306 
Zorkina janjeća kalja, Patka na 
MIGSIOSKU NAČI see es seen sd 307 
PIRJANI se s sleti ose ara peu 308 
Pirjan od kiselog kupusa ....... 308 


Pirjan od patlidžana, Patlidžan sa sje- 
canim mesom, Lozovina-pirjan .309 


Lozovina na žaru, Mohuna pirjan, 
ZelenUEraM ss 5 dve 6 Se so 310 
Mostarske mohune, Travnički mladi 
grah, Pirijan od biže (graška) =. .311 
Pileći pirjan, Joširluk s mesom, 
Mostarski pirjan, Pirjan od zelja 312 
Raštika-pirjan, Pača-pirjan ...... 313 


Ostali pitani ss ss se si ee dad 313 
Bosanski pirjan 
Sarajevski pirjan, Sarajevski pirjan na 
drugi način, Pirjan od škembe 
(SKOMIDICI) Mk Grk sprata Seta ae 314 
Krompir-pirjan, Kalja od krompira .315 

Krompir-kalja, Zimska kalja, Grahni 
pirjan, Sitni ćevab s grahom, 
Sočivica 

Varica, Prasa-pirjan 

Poriluk sa kosanim mesom, Pirjan od 
repe, Pirjan od koprive 

Repna kalja, Sataraš, Turlu-turlu .319 


MUSARKE ss oe rtu: ssasnea 320 


Bosanska musaka, Bosanska musaka 
na drugi način 

Sarajevska musaka, Musaka od 
patlidžana, Musaka od patlidžana na 
ANIME NEČI sasx vasa neh ehaza 321 


Musaka od krompira, Musaka od tikvi- 
ca, Mohune musaka (grahna musa- 
Kate srsne sd ey PESCIAKARREI 322 


Kupusna musaka, Musaka od kelja, 
Pileća musaka od kelja, Zeleni 


patlidža)i (ss jv pakszx vat; 323 
KRZATME, ss 16555 veća t das ta 324 


Krzatma, Krzatme na drugi način .324 


Krzatma sa jerišće pilavom, Janjeća 
krzatma, Teleća krzatma, Ovčija 
krzatma, Juneća krzatma, Krzatma 


SU peradi esse se zerovsa 325 
Krzatma sa červišem .......... 326 
TAVE svenska garetk va egikadea 327 
Tava, Elbasan-tava ........... 327 
Pršnja, Demirlijski grah ........ 328 


Sarajevska tava, Turlu-tava, Turlu-tava 
na drugi način, Repna tava, 


DI za gera PR ASNONE 329 
Đuveč na drugi način, Đuveč na 

bosariSKU NACIN ss sin area area 330 
Jalan=TAVE ss ss pessoskete s gan 331 


Jalan-tava, Tava sa slatkim kajmakom, 
Tava sa slanim kajmakom, Tava sa 
kiselim mlijekom, Bećarski 
KKOMNIDIKA= = 256 sea re ed ASee 331 


BOSANSKI KUHAR 


SADRŽAJ 
ĆUFTE, KOLAČIĆI 
ISLICNA JELA. ss sans io kai 332 
Bosanski kadun-butići, 
Kater=DUGE ss: 125 7 zoo eami 332 
Kadun-butići po Resuloviću ..... 330 


Domatis-butići, Nađini kadun-butići, 
Cufte, Bosansko ćufte_....... 334 

Bosansko ćufte po Halimiću, Paša- 
GUte. GUME. 2. ss sagi eo 339 

Begovski kolačići, Vareni kolačići, 
Vareni kolačići na drugi način . .336 


Ćufte u saftu, Ćufte na mladom maslu, 
GultelikajmakU s s: sse1ace0 337 


Bosanski kolačići sa povlakom, 
Bosanska pržena ćufteta, Prženi 
kolačići, Prženi kolačići na drugi 
način 

Vareni uvalaci, Srneći kolačići, Srneći 
sitni kolačići, Zečiji sitni kolačići 339 

Dolmadžik, Prženi uvalaci, Uvalaci u 
kajmaku, Travnički kolačići . . . .340 


Šakavci, Kima, Kolačići na umok, 
BeMbate nm s NG SG 341 


SALATE I DRUGI PRILOZI U 
FUNKCIJI SALATA 


Zelena salata, Luk-salata, Salata od 
bijelog luka, Mohuna-salata. . .344 


Krastavice, Salata od krastavaca, 
Teretur (salat), Teretur na drugi 
način, Teretur obični 


Lukovica, Kisele krastavice, Kiseli 
krastavci na drugi način, Zeleni 
patlidžani, Prijesni krastavci 
u soli 


Krastavci u slanoj vodi, Rezani kras- 
tavci u sirćetu, Zeleni luk, Satrica 
KAI RE na STERN 347 


Zarica, Podveleška lukmira, Siriluk, 
Lukovac, Rodakva-salata, Nikšića 
meze 


Bosanski afrodizijak, Kiseli kupus, 
Paradajz-salata (kavode-salata) 349 


BOSANSKI KUHAR 
SADRŽAJ 


Patlidžan-turšija, Zejtin-tane (masline), 
Hren, Hren-umok, Čukundruk 
(cvekla), Kisela cikla ......... 350 


Cikla salata, Salata od mrkve, 
Prasa-salata, Prasa-salata na drugi 
način, Hajvar, Paprike punjene 
kupusom 


Šarena turšija (Šarena salata), 
Kisela repa, Konbos, Sarajevska 


KUDLISKA i grid Sa 352 
PRIDAVI 2 svi one ii drade pra JedO SG Sal 353 
Osnovni pJAVI ss ssv=xv2avere 393 
GIVADU PIM Bode se adet ara ed 353 
Žuti pilav, Bijeli pilav, Aščinski pirinč- 

(all, go PA PER NEK) 254 
Karavanski pilav, Tatar-pilav, Janjeći 

PIAVEAE rta Me rak a SVE Za 355 
Pileći pilav, Kabuni pilav, Pilav u 

Jo Pr I RE ER SE. 356 
PUMCSDUJAL = = sa krsara rak dati 357 
DM DNU s seobe ezameeH 357 


Bungur-pilav, Buldurdžun-pilav, Šareni 
pilav, Šareni pilav sa džigericom 357 

Šareni pilav na drugi način, Seoski 
šareni pilav, Adžem pilav, Jerićni 
pilav, Bosanska jufka, Pile s 


bosanskom jufkom .......... 258 
Čike, Tutmač-pilav, Pilav sa 

USOLUJOM = 3 vest a aorta S sreniea 359 
ZAHLADE - HLADNI SUDI ..... 360 
Almasija, Šarena almasija, Sutlijaš 

(SUJA goes RU S Sr TEM 360 


Aščinski sutlijaš, Medeni sutlijaš, 
Medeni sutlijaš na drugi način, 
Kukuruzni sutlijaš, Muhalebija . .361 

Miješani sutlijaš, Miješani sutlijaš na 
drugi način, Pelte-sutlijaš, Paluza, 
Medena paluza............. 363 


Višnjab, Zerde, Zerde na drugi način, 
Bosansko zerde, Medeno zerde 363 

BOTONNICEVO se salje ee vesala es 364 

Nasali sex gekev stoje Gus su sa 364 
Hošaf od višanja, Aščinski hošaf, 

Medatača: (apo SR! 362 


Miješani hošaf, Hašure, Hošaf-kaisije, 
Sarajevske šljive, Medene tunje 365 


Skorupača, Slatki kajmak, Pršulja 366 


ŠERBETI I KAHVA ........... 367 
Mevludsko šerbe ............. 367 


Đul-šerbet, Đulbešećer, Šerbe od 
miješanog voća, Bosansko šerbe .. 
368 


Šerbe od krušaka, Šerbe od borovni- 
ca, Serbe od kandiranog šećera, 
Šerbet-medovina, Šerbet-medovina 
na drugi način, Razmućeni med, 


Putničko:Šefbe ss + +=s:szv50s4 369 
SLNUDI ester SE SE 370 
KARVO 1 ara mGc ste je taodastend 370 


Spravljanje (kuhanje, pečenje) i servi- 


ranjekalvEt one s seerje seek 37 
Ičindijašica (užina) + sćx29 45527 321 
GAJOVI. see jeo area arena 372 
Čaj od lipe, Miješani čaj ........ 372 
REGELJI. saz tu Se irdak eo 373 


Miješani recelj, Ružica (đulbešećer) ... 
373 

Slatko od ruže, Ružin sok, Recelj od 
tunja, Recelj od tunja na drugi način, 
Slatko od borovnica, Recelj od 
višanja, Recelj od smokava . . .374 


Recelj od tikve, Recelj od šljiva, Recelj 


od trešanja (ašlama) ......... 375 
TEFERIG JELA. se sna kara de 376 


Neka teferič i čevabdžinska jela 376 

Šiš, Šiš u košuljici, ŠIŠ od miješanog 
mesa, Aščinski ćevab (doner-ćevab) 
377 

Šiš na bosanski način, Pršut-ćevab, 
Đulbastija na Žžaru........... 378 


Pljeskavica sa lukom, Mljevena đul- 
bastija, Ćevapčići 

Ćevapčići na drugi način, Ćevapčići u 
lepinji, Bosanski ražnjići 

Ražnjići, Ražnjići sa prilogom, Ražnjići 
u košuljici, Džigerica u košuljici, 
Jegulja na ražnju, Pečena riba na 
brljak 


Pržena pastrmka, Pastrmka na 
kladanjski način, Pastrmka na listički 


KATE SE Re PO N 382 
LONCU; s maka gn Sa ata 383 
Bosanski loNao. sv. s etno ge 383 


Mesarski lonac, Bosanski lonac po 
Duranoviću, Semberski lonac . .385 


Janjeći mostarski lonac, Lonac sa 
suhim mesom, Mostarski lonac, Ljuti 
lonac 


Riblji lonac, Lovački lonac, Lonac sa 


ŠSISCAVADOMI. 3534 o sire re SG 387 
RAZNI MEZETLUCI I OSTALA 

Saz = ee ar ae or PET PE 388 
Bosanski mezetluk............ 388 


Bosanska zakuska, Sarajevski 
mezetluk, Bosanski sahan, 
Gradačačka KUjAj. s ss se sta 389 


Bećarski ćevap (Ćat-ćevap), Riblji 
ćevap, Riblji ćevap na drugi 


MACIM ore ss setom Pen sea 390 
Krajiška pršulja, Krajiška pršulja po 
KAO Re srele sd zero 391 
Tešanjska tagarica, Čajnička saksija, 
Teleća glavuša u košuljici ..... 392 
Glavuša u jufki, Glavuša u jufki na 
(jato Te ES TE 394 
Pača u jufki na mostarski način, 
Glavuša u fišeku............ 395 
Pača u škembi, Travnički pirjan_. .396 


BOSANSKI KUHAR 
SADRZAJ 


Travnički širden, Bosanski širden, 
Djevojačke grudi ............ 397 
Džiger-pirjan, Bostan "vodenjak", Jaja- 
meze, Jaja-meze na drugi način, 
Jajačka jaja 
Limun-meze, Nar-meze, Mohune- 
-meze, Sir iz mijeha, Masni sir .399 
Travnički sir, Dimljeni (suhi) sir, Zara, 
Zarica-sir 
Romanijski kajmak, Mehki kajmak, 
Kiseli kajmak, Čobanska brašneni- 
ca, Skorupača sa jagodama . . .401 
Bosanski smrčci, Proljetna reduša, 
Uštipci sa sirom, Uštipci sa kaj- 
makom, Uštipci sa kiselim 
PADISKIOKIM s se ake kesa kaKad 402 
Peksimetići sa sirom, Pileći uštipci, 


Uštipci sa celerom .......... 403 
NEKA JELA SA SIJELA ....... 404 
Ćufter, Ćufter na drugi način =... .404 
Bademezma, Ćetenija, Pečena 

IK VED oa NŽ o STIG (ERE ROE 405 
MANDREIPURE ss 550505100%00 406 
Mafidra; Brokela s ss ss s, e=6sod 406 


Pura sa kajmakom, Pura sa sirom iz 
mijeha 

Čevljanovićka pura, Mostarska pura, 
Mandra sa pekmezom, Krto-pura, 
Patsy Hela se sest sosnavag 408 


POSJEK (pastrma, pastva) .. . .410 


Djevenica (sudžuka) 
Pršuta, Kujruk ili povornjača, Ovčiji 

s o NE PNE AR ONA 411 
Stolački pršut, Ovčije (kozije) suho 


meso, Vješalice, Flaha ....... 412 
Bosanska kobasica ........... 413 
HLJEB, PECIVA I SLIČNI 

PROIZVODI 13352 53410 05554 414 
Razne vrste hljeba ........... 414 


BOSANSKI KUHAR 


SADRŽAJ 
KS TE KI See Se TO ORA 414 
Ručka čurek, Somun (lepinja) . . .415 


Domaća lepinja, Bihaćki somun, 
Kaplama, Paklama .......... 416 


Bosanski bosman, Sarajevski bosman, 


Čevljanovićka kukuruza ...... 417 
Kukuruza-lojanica, 

Kukuruza-lukovača .......... 418 
POgGaČe! s seval osvaja (ze a ANA 418 
Banjalučka pogača, Kiseljačka 

pogača, Domaća kiseljačka 

NOMAČM s sta klone leno VOR NRA 418 
Pekarska pogača, Domaća pogača, 

Bosanska pojača ss ss s250 00 419 
Mostarska pogača, Suparnjik, 

POtkriža:pogača: s ss soe seta eu ee 420 
Česnica, Krajiška maslenica, 

Cevljanovićka pogača, Heldina 

NGJACA ze PE 421 
Razne vrste peciva .......... 422 


Bosmančići, Elifi, Ćanhija, Simit . . .422 
Dvetica, Fodule, Puh-pecivo, Pituljice, 


Bademli-kolačići, Bademli-kolači na 
ONA ČNU 15704 aje ONE aon će 423 


Peksimeti, Peksimeti na drugi način, 
Miri-peksimet, Slani lokumi, Slani 
(zu PAPE S O SC AT EVA 424 

Lokumići, Lokumići na drugi način, 
Bosanski lokumi, Posni lokumi, 
BosatisklinaliS. s sesse ano ponad 425 

Šefikini slani lokumi, Đevrek, 

Slani pereci, Božićni somunčići, 
KROVNA. sama os nie e Gesta 426 
Peretak-pereci, Zejnilagića pereci, 


PABIOR este glelođe a s ve SR 427 
Paprenjaci na drugi način, 

Medeni paprenjaci, Manastirski 

KGADNENJACU. ime sako pot tedrae 429 
USTIPGU ego ve a asaa ata 430 


Uštipci, Uštipci (na drugi način), 
Mostarski uštipci............ 430 

Uštipci sa sirenjem, Hercegovački 
uštipci, Pileći uštipci, Uštrpci sa 
pekmezom, Duvanjski uštipci, 
Uštipci sa tikvicama ......... 431 


Uštipci sa zovom, Uštipci slatki, 
Uštipci sa tikvom, Uštipci sa prasom 
(porilukom), Uštipci sa patlidžanima, 
Uštipci sa škembom (filekima) .432 


USNI Dre Ga PE SME 433 
NAPICI PIĆA I UŽIVALA ....... 434 
NADIOI Gr zeta ga djeda aeood 434 
Kiselo:MIJEKO = sem s dade ake 434 


Jogurt, Mlaćenica, Smisa kiselo mli- 
jeko, Surutka, Vruća limunada .435 


Limunada od naranče, Boza, Tatarska 


DoZa, SANU 55% sva 11550) 436 
PICA ze lave zar saz igedu kini 437 
Muselez, Hardalija (gorušica) . . .437 


Hardalija od grožđa, Ramazanija, 
Pelonija, Sok od ruže, Borov sok438 


Sok od zove, Nane-rakija, Šljivovica 


žežena, Medovina .......... 439 
Medovina za tekuću upotrebu, 

Medovina sa voćem ......... 440 
Stara medovina, Hmeljna 

IMEdOVITA eu sjene doeo za 441 


Vruća rakija, Mastika, Orahovača, 
Amberija, Sok od šipka (nara) . .442 


UZWAaJA. nisu set sRaSomi 442 
Pušenje na nargilu 1223 s4555%4 442 
JATO release a Det te RATE 443 
NEKI SLASTIČARSKI 

PROIZVODI ss vade eseđa 444 
Rahatlokum, Tahan-halva, 

KOSehaNa ee Sa petka ok zanat 444 
TANIMDO Valens zato stara 445 


18 


VOĆNE TURŠIJE I ZIMNICA .. .446 

Turšija od krušaka, Turšija od šipuraka 
(šipka) 

Turšija od smreke (smrekovih bobica), 
Turšija od smreke na drugi način, 


Slatka smreka. ss. 355.500 447 
Kavadžak (ukuhani paradajz), 

Lišće od kopra, Kiseli kupus 

WGlAVIČAMA ss vas desi ie ia 448 
PEKMEZI =, sed ass ss ajeve 449 
Bosanski pekmez, Pekmez od šljiva 

(BOSNA. ET ore etera Seto 449 


Šogoj, Bestilj od jele, Pekmez od 
grožđa, Pekmez od smokava . .450 


BOSANSKI KUHAR 
SADRŽAJ 


Pekmez od smokava na drugi način, 
Miješani pekmez, Pekmez od 


TADUKA Sav stri ego Seana 451 
VOGNO SIRGE s ss vie aszaie 452 
Medeno sirće, Jabukovo sirće . . .452 
KTUŠKOVO:SGE se sa at iked 453 
BIBLIOGRAFIJA ss s sise kaza 455 
REGISTAR JELA, 

PICA I NAPITAKA 33545 0050 457 


POPIS MANJE POZNATIH RIJEČI | 
IZRAZA 


NEKI POMENUTI ZAČINI, KVASCI | 
SLIČNO gena vkkaonma i atd 471 


UVOD 


Izvori koji govore o prošlosti Bosne i Hercegovine (u da- 
ljem tekstu Bosne), pored ostalog, daju osnova da zaključimo 
da su u Bosni kulinarstvo i radinosti vezane za kulinarstvo bili 
veoma razvijeni i na visokom stupnju. 


Ako pogledamo stare pisane dokumente, vidjećemo da se u riznici vladarske 
bosanske porodice Hranića (Kosača), te u ostavštini Hercega Stjepana, pored 
ostalog, nalaze: "zdjele od zlata, srebrene zdjele, srebreni čabri, srebrene 
plitice, žlice srebrene pozlaćene, žlice srebrene, žlice od koralja srebrom 
pozlaćene: piruni (viljuške od koralja posrebrene), viljuške od biljura (gristol- 
da); noževi od biljura (gristolda); čaše male, čaše velike, čaše uglaste 
pozlaćene, čaše okrugle srebrene, čaše sa ružicom pozlaćene, krigle 
pozlaćene, zlatne bukare serpentin, čaše drvene crvene oivičene srebrom, 
srebrni pehari, bukare ukrašene biserjem; velika srebrene čaša-štucija- 
Stutzglas; zubalka-čačkalica - od koralja sa srebrnim drškom", itd. (Glasnik 
Zemaljskog muzeja, Sarajevo, 1889, knjiga II, str. 10-15). 


U narodnoj pjesmi o Ljubovićima pominje se od zlata 
tevsija (vjerovatno pozlaćena tevsija, koja služi za serviranje). 

U prilog tome govori hronika Sarajlije Bašeskije, te pred- 
meti u ostavštinama raznih porodica. Tako se u ostavštini iza 
Smail-bega Dženetića 1777. Godine (H. Kreševljaković: 
Dženetići), pored ostalog, nalaze: srebreni kahveni ibrici, sre- 
breni tas, srebreni zarfovi, srebreni buhurdar (kadionica) i 
posuda za ružinu vodu, oko 15 bošči, razne vrste serdžada, 
vezena havlija, tabak, željezni šiš (ražanj), gvozdena tava, 
mala tava, tendžere, kuzi-tendžere, tevsije, mala tevsija, len- 
đeri, tendžera od 12 oka, joltava, kuplidže, pozlaćena ćasa 

(jalduzi-ćasa), mala ćasa, bakrena čaša, veliki kazan, havan, 
tabaci razni, joltasi, mali čirak, čiraci, 2l bagakašike (od kože 
morske kornjače), kašikluci, hajal i džamil-fenjeri, bakrena 
mangala, kožna sofra, itd. 

U ostavštini iza Hadži-Jove Selaka u Sarajevu 1810. 
godine (Đoko Mazalić: Prilozi za orijentalnu filologiju), pored 
ostalog, nalaze se: 2 mala srebrena tasa, srebreni tas, sre- 
breni čirak, 39 lengera, 2 ajakli-sahana, tabla demirlija, velika 
demirlija, obična tendžera, velika tendžera, veliki kazan, 
haranija (mali kazan), 2 mala sahana, sofra-peškir, bošča, 
veliki srebreni nož, mali srebreni nož, itd. 

U ostavštini bosanskog vladara Zmaja od Bosne (Hu- 
sein-bega kapetana Gradaščevića), pored ostalog, nalazi se 
"stoni srebreni pribor, 9 srebrenih komplet pribora za kahvu, 
srebreni svijećnjaci, stoni i ručni svijećnjaci; srebrom izve- 
zene serdžade", itd. (Novi Behar, godište 1928/29). U vakuf- 
nami bosanskog vladara Gazi Husrev-bega zabilježeno je 
zlatno-srebreno i zlatno suđe. 

Prvi aščija u pisanim dokumentima, prema hroničaru 
Bašeskiji, pominje se u musafirhani (zaviji, gostinju) Isabega, 
a to znači oko 1462. (25). 

U prilog visokom stupnju razvijenosti bosanskog kuli- 
narstva govore i mnogi tradicionalni jelovnici, razna atraktiv- 
na jela koja su nekada spremana. Istina, danas su mnoga od 
tih atraktivnih jela zaboravljena, a samo neka se još kvalitet- 
no spremaju u ponekim domaćinstvima. 

Prema onome kako piše putopisac Poullet 1658. godine 
(Glasnik zemaljskog muzeja Bosne i Hercegovine, godište 
1908, str. 37), dalo bi se zaključiti da on i ne zna šta je to pilav 
(misli se na rižu s mesom), dok se u to vrijeme u Bosni spre- 
ma više varijanti ovog jela, pa čak i u nekoliko boja, te jedan 
čitavi teferički menu nosi i naziv "veliki pilav". 

Tome treba dodati još i tzv. "aščijski jelovnik u Bosni", 
koji je sastavio Ali ef. Numanagić, zvani Amidža Dekika (vidi 
kasnije o tome) sa preko 200 jela, a koji nam također, potvr- 
đuje ranije navode. 

Zato je cilj i zadatak ove knjige da u prvom redu za 
potrebe kulture i nauke (koliko je to bilo moguće), sabere ovu 


BOSANSKI KUHAR 
UVOD 21 


građu i pomogne rasvjetljavanju jednog kulturnog fenomena, 
a zatim da, koliko je to moguće pomogne i renesansi bosan- 
skog kulinarstva. 

Ako se složimo da je "sladokustvo strast koja se temelji 
na osjetljivosti za stvari koje gode okusu", onda tradicionalno 
kulinarstvo Bosne u tom pogledu pruža veoma raznovrstan 
izbor, bilo u visokom stepenu iznijansiranosti mirisa jela, u 
raznovrsnosti upotrijebljenog materijala, u bogatstvu varijanti 
pojedinih jela, u različitim kombinacijama redoslijeda jela, u 
arhitektonici jela i serviranju, itd. 

Naprimjer, "bosanski lonac" ima neobično prefinjen 
ukus, ali samo ako je "pečen" u zemljanom loncu i kao takav 
(bez preručivanja i otvaranja) serviran na sto. 

Ova knjiga bi trebalo da omogući svakoj domaćici da 
bar ponekad napravi "mali izlet" iz svakidašnje "svoje kuhin- 
je" i priredi nešto posebno. Ona bi, također, rebalo da narod- 
nu kuhinju u ugostiteljskim objektima i radnjama podigne na 
viši nivo, poboljša kvalitet i proširi asortiman, te na taj način 
zadovolji tražnju, naročito inostranih turista koji se često žale 
da uzalud traže na našim jelovnicima naša narodna jela. 

Također, u knjizi bi trebalo da dođe do izražaja atrak- 
tivnost naše gastronomije, a naročito u pogledu priređivanja 
grupnih prijema u autohtonim ambijentima sa tradicionalnim 
načinom serviranja, te tako da pomogne razvoju gastronom- 
skog turizma. 

lako dobrim dijelom nepotpuna i siromašna (s obzirom 
na ono što se izlagalo na izložbama), i do sada je narodna 
kuhinja Bosne osvajala nagrade na pojedinim izložbama (eki- 
pa Sarajeva 1962. godine u Mariboru "Zlatnu vilicu"). 

O finoći i raznovrsnosti narodne kuhinje Bosne i Herce- 
govine pjeva i narodna pjesma: 


Hotio bi Ali-paša doći, 

Al' ne smije kroz Sarajevo, proći, 
Nisu age medene baklave, 

A junaci pita zeljanica, 

A neferi sitni hurmadžici, 
Bazerdžani na medu đunlari, 
Mladi bezi keške u kazanu, 

A terzije sitne rešedije, 

A bakali bijeli pilavi, 

Krevetari biber po pilavu, 
Biber pali, bijeli pilav kvari, 
Kazandžije zlaćani sahani, 
Cizmedžije zerde u sahanu, 
Saračići sitni kolačići, 

A kazazi bamja u sahanu, 
Borov čorba kahvedžije mlade, 
A aščije hošaf kaisije." 


Koliki je značaj ovakvih gastronomskih priručnika za tu- 
rizam Bosne i Hercegovine, najbolje ilustruje činjenica da je 
nemoguća cjelovita realizacija generalnih programa turis- 
tičkog razvoja Bosne i Hercegovine bez renesanse tradi- 
cionalnog kulinarstva i tradicionalnog ugostiteljstva. 

U tu svrhu citiraćemo generalni program unsko-sanske 
regije. "U strukturi turističke potrošnje najkrupniju stavku 
predstavljaju izdaci na usluge smještaja i prehrane, odnosno 
na ugostiteljstvo. Ova činjenica ne dozvoljava zapostavljanje 
kulinarskog elementa u cjelokupnoj ponudi..., tim više što 
su narodni specijaliteti i "bosanska kuhinja" poznati u cijeloj 
zemlji i uživaju dobar glas u inozemstvu. Ti specijaliteti... 
predstavljaju svojevrsnu turističku atrakciju. Pri tome je 
neophodno da se usluživanje podigne na viši stupanj, kao i 
da se turistima pruži prilika da konzumiraju u različitim speci- 
fičnim ambijentima koji održavaju i tipičnu atmosferu... 
Inozemni turisti, koji u pravilu dolaze iz razvijenih civiliziranih 
sredina vođeni pretežno potrebom za fizičkom i psihičkom 
rekreacijom i željom za specifičnim novim ugođajima, moći će 
najneposrednije doživjeti tradiciju življenja ovog kraja u origi- 
nalnim ili adaptiranim ambijentima ugostiteljskog sadržaja. 
Stoga im uz komforne hotele treba osigurati pristup u brojne 
bosanske kafane, aščinice i restorane, gdje se priprema jela 
i usluživanje vrši na tradicionalan način. Ovakve ugostiteljske 
ambijente trebalo bi stvarati u adekvatnim prirodnim i grad- 
skim sredinama koje upotpunjuju ugođaj autentičnosti. "" 

+ Pjesma je spjevana u XIX. stoljeću u periodu borbe Zmaja od Bosne da održi određenu 
autonomiju Bosne (naravno, u okviru Otomanske carevine). Mladi bezi karakterišu ondašnji 
pokret u Bosni, jer je i Zmaj od Bosne pripadao mladoj generaciji. - Nefer označava običnog 
vojnika; bazerdžan trgovca; terzija krojača; krevetari su trgovci ispred ćefenaka; sarači su 
prerađivači (i trgovci) kože; kazazi su svilari. 

Za inostrane turiste prije rata bilo je karakteristično da 
su od raznih jela uzimali pomalo od svakog. To je zapazio 
poznati majstor - aščija Junuz Hadžibajrić. Prije rata je u 
Sarajevu bilo kvalitetnih aščinica u koje su dolazili turisti, i to 
oni koji su u više navrata posjećivali Sarajevo. Pošto su jela 
bila izložena na aščinskom odžaku (ognjištu, toplom pultu), 
birali su od većine jela pomalo. Aščija bi uzeo sahan (tanjir) i, 
po izboru turiste, stavljao svakog jela pomalo. Na to bi 
dodavao malo safta, jer gosti nisu željeli jela sa mnogo safta, 
vjerovatno što je bio silovit za njihov ukus. | to pokazuje da 
kuhinju treba prilagoditi zahtjevima inostranih turista. 


Mnoga jela tradicionalne kuhinje karakteristična su za 
tipični esnafski period i zanatski način proizvodnje, jer izisku- 
ju više vremena za kvalitetno spravljanje, odnosno traže i 
veliko učešće radne snage. Za turizam, inače, to je karakteri- 
stično, te se ova djelatnost, s obzirom na njene specifičnosti, 
može uzdići do prvorazredne turističke atrakcije. Međutim, 
treba reći da i ovdje ima dosta tzv. "ekspresnih" jela i da za 
sva jela ne treba i mnogo vremena. Vješta domaćica pitu 
maslenicu može pripremiti za dvadesetak minuta, kao i neke 
čimbure, čorbe, cicvare, kljukuše, lukmire, razno meze i 
slično. Neka jela, kao što je kalja, bosanski lonac itd. neo- 
bično su dobra ako se dugo kuhaju, dok je domaćica na poslu 
(naravno, stalno mora biti ujednačena tiha vatra). 


Isto tako, određeni proizvodi se mogu i "industrijali- 
zirati". Cinjenica je da se već danas u Sarajevu, a i drugim 
mjestima, pa i na primorju, prodaju proizvodi masovne "sitne 
industrije"; ćevapčići, ražnjići, burek i druge pite. U Sarajevu 
se već industrijalizirala proizvodnja ćevapčića. Koliko se tu 
gubi na kvalitetu i atraktivnosti, zavisi od daljeg usavršavanja 
proizvoda. 

Karakterističan primjer za industrijalizaciju je jogurt. U 
Francuskoj, Njemačkoj, Svajcarskoj, Holandiji, postoje već 
čitave industrije jogurta. | ne samo to, industrijska proizvod- 
nja ide dalje i daje nove proizvode, koje prilagođava ukusu i 


+ Generalni program i elementi prostranog plana razvoja turizma na području Unsko- 
sanske regije, | dio, Institut za ekonomiku turizma, Zagreb, mart 1970, str. 72-73. 

zahtjevima potrošača, s jedne strane, a, s druge strane, 
usavršava asortiman ovog proizvoda, tako da u tim zemljama 
već danas imamo: obični jogurt, voćni jogurt, jogurt-koktele, 
jogurt sa vrhnjem, čokoladni jogurt, jogurt sa voćem, orasima 
i rumom, itd." 


U Evropi, pa i kod nas, obično se smatra da je fina 
kuhinja bila gotovo isključivo monopolisana za plemstvo, kler 
i bogataše (Dr. A. Frlić, Ugostiteljsko kuharstvo, izdanje 
Ugostiteljske komore NR Hrvatske, Zagreb, bez g. izdanja). 
To vrijedi i za Bosnu. Najfinije kulinarstvo, istina, treba tražiti 
u plemićkim i begovskim domaćinstvima, te u gazdinskim 
(esnafskim i trgovačkim) kućama. Međutim, u izvjesnom 
smislu u Bosni to nije sasvim tako. Proučena dokumentacija i 
drugi materijali (jelovnik siromaha Bašeskije, aščinski jelovnik 
Amidže Dekike, jelovnici obrtnika itd.) govore o tome da je 
fina kuhinja ipak pripadala gotovo cijelom gradskom 
stanovnišvu. Isto tako, tzv. aščinski jelovnik Amidže Dekike 
opovrgava neka mišljenja (vjerovatno stečena na osnovu 
stanja u XX. stoljeću) da aščinice nemaju fine kuhinje i da su 
asortimanom ograničene. Istina, u odnosu na domaćinstva, 
one imaju mnogo uži asortiman, ali ipak toliko širok da je u 
toku godine obuhvatao oko 150 vrsta jela. 

Za ekonomski procvat i materijalno stanje vezano je i 
kulinarstvo. Izgleda da kulinarstvo u Bosni cvjeta u XVII. i 
XVIII. stoljeću, pošto Evlija Celebija na mnogim mjestima u 
svom putopisu po Bosni spominje specijalitete mnogih grado- 
va i mjesta, a Bašeskija u svom ljetopisu piše o mnogim 
raskošnim večerama koje obuhvataju 20 do 30 vrsta jela. 

U prilog tome govori i to što se aščije (dakle, javni 
kuhari) javljaju i u kućama, te spremaju gozbe (kao u 
Mostaru, prilikom davanja odobrenja za otvaranje zanatske 
radnje, H. Kreševljaković, Esnafi i obrti, Mostar). 

"De gustibus non disputandum est" (ukusi su različiti; 
svatko ima svoj ukus). 

I na kraju da kažemo: 


+ "Bum" za jogurt, časopis Nova trgovina, Beograd, broj 5/1970. 

Kao što svako ima svoj ukus u raznim drugim stvarima, 
tako isto, a posebno sladokusac, ima svoj vlastiti ukus u jelu. 

Prema tome, svaki čovjek, a posebno sladokusac, u 
pravilu ima svoju kuhinju. 

Zato ni jedan kulinarski priručnik ne može biti univerza- 
lan i definitivan priručnik za svakoga, a posebno ne za 
sladokusca, jer svako ima nešto što posebno cijeni kod 
određenih jela, a u tom pogledu finese mogu da budu veoma 
različite i bogate. 

Zato i ovaj priručnik može da bude samo jedna dobra 
osnova, a "svoju" kuhinju ima svaki čovjek, pa i svaka doma- 
ćica. 


POJAM BOSANSKE TRADICIONALNE KUHINJE 


Izraz "tradicionalna kuhinja" ovdje smo upotrijebili nam- 
jerno, jer se po našem mišljenju u krajnjoj liniji i ne može go- 
voriti o nekoj čistoj nacionalnoj kuhinji. 

Ovo kažemo zato što je vrlo teško utvrditi koja su izvor- 
na jela pojedinih krajeva i naroda. Ako ih i utvrdimo, onda će 
takvih čistih izvornih jela biti vrlo malo. 

- Toliko poznati "bečki odrezak" ("Wiener Schnitze!"), pre- 
ma nekim istoričarima, zapravo je porijeklom iz Bizanta, koji 
je odatle prenesen u Arabiju, iz Arabije u Spaniju, iz Spanije 
u Italiju. Tek iz Italije su Austrijanci prenijeli "bečki odrezak" u 
Beč. (39) 

Inače, smatra se da je kuharska vještina najprije razvi- 
jena u zemljama istoka, odakle je prenesena u Evropu. Stari 
Grci su kuharsku vještinu naučili najvećim dijelom od 
Perzijanaca, a od Grka su je preuzeli Rimljani. 

Za majonezu (franc. mayonnaise) su znali i stari Grci, 
kao "ružino jelo" - smjesu žumanjka sa maslinovim uljem. 
(15) 

Zbog toga smo ovdje i upotrijebili izraz tradicionalna 
kuhinja, smatrajući pod tim određena jela koja se dugo vre- 

mena spremaju na određenom području ili određenoj zemlji, 
te su dobila karakteristiku tradicije. 

Zato nam se ovaj izraz čini adekvatnijim od upotreblja- 
vanih izraza "domaće" i "nacionalne" kuhinje. 

Jer, zašto govoriti o "domaćoj i "nacionalnoj" kuhinji ako 
i sami nazivi tih jela nose oznake koje potiču od tuđih riječi, 
kao npr.: "dubrovački ravioli" (tal. valjušci), "istarske fritule" 
(tal. fritella, uštipak), "zagorski štrukli" (od njem. Strudel) 
predstavljaju jednu vrstu kuharske savijače, ćevapčići (od 
arap. Kebab), itd. 

Izraz regionalna kuhinja bio bi u smislu kulinarskih 
običaja na određenom području donekle adekvatan. 


Prema tome, smatramo da je tradicinalno kulinarstvo 
Bosne adekvatniji izraz za jela i kuharska umijeća koja dugo 
vremena popunjavaju jelovnik u Bosni i Hercegovini, bez 
obzira na njihovo izvorno porijeklo. 

Činjenica je da se mnoga jela u Bosni, koja imaju ori- 
jentalno porijeklo, razlikuju od tih jela u istočnim zemljama, jer 
je mnogima od njih dat određeni pečat karakterističan za 
Bosnu. 

U tom smislu i Luka Grđić-Bjelokosić za ta jela kaže da 
su se sasvim odomaćila, da se može reći da su danas prava 
narodna (9). 

Prema tome, bez obzira na specifičnosti koje pojedina 
jela dobivaju u određenim krajevima ili zemljama, većinom se 
neka slična jela priređuju i u drugim krajevima, odnosno zem- 
ljama, te je u tom smislu i upotrijebljen ovaj izraz tradicional- 
nih jela Bosne. 

Zato bismo mogli reći da bosanska kuhinja ili tradi- 
cionalno kulinarstvo Bosne predstavlja kulinarsko umijeće 
naroda Bosne i Hercegovine, koje je izgrađeno na elementi- 
ma bosanskohercegovačke kulture, a u koju je unesen 
znatan kolorit Istoka, pa u određenim elementima i preplitanje 
Istoka i Zapada. 


Napomena: Brojevi u zagradi označavaju bibliografske izvore navedene na kraju knjige. 

KARAKTERISTIKE BOSANSKE TRADICIONALE KUHINJE 


Analizirajući najveći broj jela bosanske kuhinje, može se 
reći da se u njoj prožimaju kolorit Istoka i Zapada, a naročito 
neki elementi domaćeg kulinarstva, te modificirana jela Istoka 
ili Zapada, pa čak i susjedstva (Grčka, Italija). Antun Hangi 
(vidi bibliografiju) ističe i grčki utjecaj na kulinarsvo Bosne.. 

Osnovne karakteristike bosanske kuhinje veoma dobro 
je definisao u svom stručnom radu Muhamed Duranović, nas- 
tavnik kulinarsta u Sarajevu, a koje se, sa malim dopunama i 
izmjenama, svode na sljedeće: 

- ono što bosansku kuhinju razlikuje od drugih 
južnoslavenskih kuhinja, a što je približava francuskoj kuhinji 
jeste to što u bosanskoj kuhinji, u pravilu, nema zaprške, te 
što se, opet u pravilu, ne upotrebljavaju jaki ljuti začini, ili se 
upotrebljavaju u minimalnim količinama. Sa tog aspekta ona 
odgovara i savremenim zahtjevima medicine; 

- kuhana ili dinstana bosanska jela u većini slučajeva su 
lahka, pošto se pretežno kuhaju i dinstaju sa malo vode, u 
pravilu juhe-fonda - pa tako imaju prirodni sok, odnosno umak 
koji u sebi nema nimalo zaprške, a orijentalnih začina u malim 
količinama te oni ne umanjuju slast i okus mesa; 

- jela bosanske kuhinje, u pravilu, potpuno su naturalna, 
sa dosta povrća, voća, mlijeka i mliječnih proizvoda, kao što 
su špinat, zelje, patlidžan, paradajz, tikvice, zeleni luk, mrkva, 
peršun, celer, poriluk (prasa), mohune, riža, zelene slatke 
paprike, šljive, dunje, slatko i kiselo mlijeko, povlaka, slatki 
kajmak, kajmak, itd.; 

- u bosanskoj kuhinji u pravilu nema posebnih sosova, 
već se oni stvaraju u jelu na bazi juhe i dodataka u toku kuha- 
nja ili na kraju. 

I u pogledu ceremonijala i vremenskog trajanja svečanih 
objeda-tradicionalna kuhinja Bosne se može upoređivati sa 
francuskom, s tom razlikom što se u Bosni suđe abservira 
odmah poslije konzumiranja nekog jela, a sofra (trpeza) se 
odmah sklanja poslije serviranja posljednjeg ganga (sahana). 
Večera traje i po šest sati, odnosno tako se nastavlja teferič ili 
ako je ukomponovana sa akšamlukom, onda traje do zore. 

Dakle, akšamluk (kraći), večera do iza ponoći, a nastavak 
akšamluka do zore. U zoru se serviraju kisele čorbe. 
Alkoholno piće se u pravilu ne servira za sofrom, već izvan 
sofre, dakle, prije večere za akšamluk i poslije večere do zore. 

Pojedinačne i još neke karakteristike bosanske kuhinje su: 

- Sofranska pečenja (pečenja koja u pravilu dolaze na 
trpezu, u kombinaciji menua) gotovo uvijek su dolmljena 
(punjena) zelenim i drugim prilozima ili su sa sličnim pod- 
lošcima; 

- Velika upotreba domaćih sirovina, kao slatkog kajma- 
ka, šljiva, jabuka, pekmeza, meda itd. 

- Na izletima (teferičima) i u javnoj kuhinji znatno mjesto 
zauzima pečeno meso na žaru (ražnjištu) ucijelo, ili u komadi- 
ma (šiš); ovo se naročito odnosi na janjetinu, koja je veoma 
dobrog kvaliteta jer je sa planinskih pašnjaka Bosne, ili, kako 
to Hangi kaže, sa "pašnjaka sa izvrsnom gorskom pašom", 
pa je meso "vrlo tečno". Sa pojedinih bosanskih planina ono 
ne zaostaje mnogo ni za francuskom janjetinom "gigot de pre 
- sale". Sastavna grupa ovih pečenja su dolmljena pečena 
jela (janjci, tuke, kokoši i sl.). 

- Značajno mjesto zauzima i kuhano meso, kako janjci 
ucijelo, u pečama ili sa povrćem. 

- Kod kuhanih (varenih) jela značajna je funkcija juhe 
(mesne vode - nešto slično funkciji francuskog fonda, s tim 
što se u francuskoj kuhinji juha dodaje u sosove), koja skupa 
sa povrćem i mesom stvara vlastiti saft (sok), a uz određene 
dodatke zamjenjuje umake (sosove). Kvalitetna jela se po 
pravilu vare u mesnoj vodi a ne u vodi. Mesna voda ima zna- 
čajnu funkciju i u javnoj kuhinji, gdje se naročito upotrebljava 
sa dodatkom tzv. "čimbur-safta" (koji se stvara prilikom 
kuhanja - dinstanja ćevaba i sličnih jela). Prema tome, bosan- 
sko kuhano jelo nije sa zaprškom, već sa vlastitim sokom, a 
u njemu se postiže veoma povoljan odnos mesa, povrća i 
cerealija, te su ta jela "saftali" sa posebnim aromama. To je 
veoma dobro zapazio Stojan Korač u svom napisu "Nacio- 
nalni jelovnik u društvenoj prehrani". Dakle, bosanska kuhi- 
nja ne poznaje zaprške. Vlastiti saft jela proizlazi iz mesa (iz 
masnoće mesa koja je puna bjelančevina, a nikako iz loja) i 

raznog povrća. Ako se jelu i dodaje masnoća, ona se mora 
"preraditi", tj. na neki način "spojiti" sa sastojcima u jelu. Pre- 
ma tome, bosanska kuhinja ne trpi ni dodanu masnoću (pa ni 
ulje u punjevine). Izuzetak čine škembići, kojima se dodaje 
zaprška. 

Na toj osnovi, kao i drugim osnovama i sastavu materi- 
jala postoje čitave grupe lahkih jela koje se mogu svrstati u 
dijetalna jela, te nekih ljekovitih pića i napitaka. 

Corba (juha, fond) je u pravilu osnova ili dodatak 
mnogih varenih (kuhanih) jela i ćevaba. Tu je neka sličnost sa 
francuskom kuhinjom, a koju je jasno izrazio Muhamed 
Duranović, nastavnik kulinarstva u Sarajevu u svom stručnom 
radu za polaganje nastavničkog ispita. U zapažanja 
Duranovića možemo biti sigurni, jer je isti svoju karijeru počeo 
izučavanjem aščijskog zanata u Sarajevu, a i otac mu je bio 
aščija. 

- Karakeristika gustih juha (čorbi), koje u većini slučaje- 
va sadrže jednu ili više vrsta povrća i cerealija, a također i 
komadiće (ili na drugi način oblikovane dijelove) mesa. Nikola 
Buconjić kaže da su u čorbi obavezni majdonos (peršunovo 
lišće) i meso. Corbe fungiraju i kao samostalno jelo (za 
doručak, večeru) i kao juhe, na početku, u sredini i na kraju 
obroka. 

- Značajno mjesto u jelovniku zauzimaju pite, kako 
slane, tako i slatke. Obavezni su pratilac svakog složenijeg 
obroka u kojem je obavezno slaganje pirjanih jela, pita i 
pečenja. Ovo je veoma doro zapazio Karlo Walter, nastavnik 
ugostiteljske škole u Opatiji, koji kaže da je za Bosnu pita ono 
što je za Italiju napuljska pica (tal. pizza). 

- Velika je upotreba nekih materijala u samim jelima, kao 
luka, majdonosa, drugih cerealija, te masla (topljenog masla- 
ca) i ukuhanog paradajza. 

- Posebnu karakteristiku ima kuhinja Travnika", poz- 
natog planinskog stočarskog kraja, gdje se većina jela 
(kolačići, pite, sarme, dolme i sl.) začinjaju skorupom (slatkim 
kajmakom) i slatkim mlijekom, te na taj način dobijaju pose- 
— + Za mileram ili vrhnje u Bosni je pravi izraz kajmak ili povlaka, a upotrebljava se pored 
narodnog govora i u sručnoj literaturi, kao: Ing. S. Beljajev i dr., Poznavanje materijala u 

ban sos u jelima. Rijetko upotrebljavaju peršun i celer, a 
umjesto njih često upotrebljavaju nanu (metvicu). 

- Salate imaju svoje određene specifičnosti, mnogo se 
upotrebljava kiselo mlijeko i prilozi koji imaju funkciju salata (o 
salatama vidi još u poglavlju - Salate). 

- U području Gradačca i Zvornika za razne poslastice 
upotrebljavaju se pekmezi (naročito jabukov pekmez), dakle, 
voćni šećeri, što je naročito značajno i za ishranu savreme- 
nog čovjeka; 

- U bosanskoj kuhinji postoji jedno zajedničko pravilo 
za sva jela, i to: ako vam je nešto "suho" (oporo, tvrdo), za- 
visno od ukusa, treba ga šćevabiti (prodinstati, uz dodatak 
čorbe - fonda - ili masnoće i malo vode, kajmaka-kore i sl.) da 
bi postalo ćevabli, sočno i mehko), ili ga treba zaliti nekim zal- 
jevom (maslacem i mlijekom, povlakom, agdom i slično) da bi 
postalo pihtijasto, rahli. Tako se ćevabi, pored ostalog i suho 
meso, pa čak i pečenica sa ražnja kad je ohlađena, a danas 
i konzerve, koje uz određene dodatke dobivaju sasvim drugi 
okus. Zalijeva se i pita (opet zavisno od ukusa) mlijekom i 
maslacem, povlakom i maslom, pa i sve dolme, čak i sogan- 
dolma, povlakom, kiselim mlijekom i slično. 

- Posebnu grupu jela čini tzv. meze, koje se servira uz 
piće kod večernjih sjedjeljki (akšamluka). Meze se može sas- 
tojati iz običnog prijesnog priloga, kisele ili druge čorbe sa 
komadićima mesa, te do najsloženijih dinstanih jela i ćufta 
(crepulja, kadun-butića i sl.). 


NEŠTO O TERMINOLOGIJI TRADICIONALNOG KULINAR- 
STVA BOSNE 


Neki pravi tradicionalni izrazi bosanske kuhinje se raz- 
likuju ili imaju drugo funkcionalno značenje od današnjih, te 
ćemo ovdje navesti neke, više radi primjera, jer ova materija 
ugostiteljstvu, Sarajevo 1956, str. 92: Slatka (povlaka, vrhnje); Ing. K. Hrustanović, 


Poznavanje robe, Sarajevo 1954, str. 87: Povlaka - u naših naroda ima više imena za 
povlaku, kao: povlaka, skorp, kajmak, vrhnje,... mileram. 

zahtijeva temeljitiju obradu. Ovdje ćemo navesti neke glagole 
i neke izraze: 

- agditi, uagditi, znači nešto usladoriti - proces poprima- 
nja sladora - šećernog sirupa. 

- ćevabiti, šćevabiti (nek se šćevabi) ima funkciju din- 
stanja, tj. "kuhanja" u vlastitoj "vodi", saftu odnosno vlastitoj 
"masnoći"; 

- dolmiti, označava nešto puniti, nadijevati (dolmiti janje, 
dolmiti tikvice, dolmu, a ponekad i dolmiti pitu, nadolmiti pitu); 

- ićramiti, poićramiti, označava gostiti i ugostiti; 

- hamur, označava kvasac, ukvasano tijesto, a isto tako 
i svaku smjesu, mišung, nadjev, filung; 

- iskolačiti znači od smjese napraviti kolačiće (ćuftice, 
kuglice i sl.); 

- kuhati, zakuhati, skuhati, označava - nešto mijesiti, te 
se tako kaže kuhati pitu, skuhati hljeb, skuhati kolače, itd.; 

- krčkati, označava vrijuckati, na tihoj vatri variti (kuhati); 
neka krčka, znači neka se tiho vari (kuha); 

- kavurisati, označava pihtijati; nešto skavurisati, znači 
nešto upihtijati, spihtijati; 

- kolačići - u Bosni se razumijevaju različito oblikovani 
"Zalogaji" od mljevenog (sjecanog) mesa; 

- kulanisati, označava konzumirati, trošiti, upotrebljavati; 

- potirititi - označava postaviti nadjev na jufku; 

- kurisati, označava postaviti, namjestiti; 

- kutarisati, označava vareno ili pečeno jelo postaviti u 
tanjire, zdjele, sahane ili druge posude; 

- istaviti, označava neko jelo, napitak skinuti s vatre; 

- peći, označava nešto peći na vatri, u peći, pećnici, 
dakle sve ono što se postavlja na vatru bez vode (kasnije 
može doći voda). Tako se u Bosni kaže - peći kahvu, ispeći 
kahvu; peci kahvu, kahvu mi ispeci, jer se kahveni toz 
(mljevena, tucana kahva) sipa u suhu, praznu džezvu, koja se 
stavlja na vatru i onda zalijeva kipućim šerbetom (danas 
kipućom vodom). Tako se kaže - peći lonac, jer se lonac stavl- 
ja u pekarsku peć, na ognjište, u pećnicu, na štednjak, bez 
dodatka vode, kao peći halvu, jer se najprije na maslu prži 
(peče) brašno (zaprška), a zatim se isprženo brašno zalijeva 

agdom; isto tako se kaže peći bestilj (pekmez), jer se kasnije 
stavlja na vatru bez vode; 

- namladiti, označava ponovo prekuhati nakvasan hljeb, 
obrašniti i slično; 

- pobabiti označava pustiti neko jelo neko vrijeme da se 
sok ili dodatak (povlaka, kiselo mlijeko i sl.) upije i sjedini sa 
jelom, odnosno pustiti neko jelo da dobije pravi kvalitet (u 
pećnici ili van pećnice - "da se pobabi"); 

- zakuhati, označava završiti neko jelo, kao dodati čorbi 
tarhanu i pustiti da se skuha; 

- pristaviti, označava staviti na vatru neko jelo, napitak; 

- raspariti, znači povratiti svježinu jelu pomoću pare, npr. 
pitu (kada provrije voda u šerpi, na tu šerpu se stavi tepsija 
sa pitom);_—— 

- saldisati, označava servirati; 

- šćufteriti se kaže da se jelo ne razabere, ne naraste, 
nego se "stisne"; 

- uhasuliti, označava kulinarski uspjeti spraviti jelo; 

- umok, označava sos, umak; 

- uzdurisati, označava nešto montirati (u hotelijerskom 
smislu); 

- variti, označava nešto kuhati, većinom sa vodom ili sa 
umakom koji pusti povrće; tako se kaže - variti pilav, variti pir- 
jan, variti mandru, variti puru, itd.; 

- zacvariti, zacvrknuti, znači uzavreti maslac (ili drugu 
masnoću) i tako vrelim začiniti neko jelo. 


I. TRADICIONALNI JELOVNICI, 
RESTORAN I SERVIRANJE 


TRADICIONALNI JELOVNICI 


Kao što je već ranije rečeno, 
funkcija odžaka, ognjišta ("toplog 
pulta" javne kuhinje - aščinice), 
pored ostalog je i funkcija jelovnika 
(Speisekarte). Ognjište narodne 
kuhinje obično zauzima "izložbeni" 
dio restorana, ili je kod ulaza u 
restoran, ili čak zauzima centralni 
dio restorana. 

Pošto su sva jela sortirana na 
ognjištu, i otkrivena - prezentirana, 
to je gost u mogućnosti da bira jelo 
pri samom ulazu, odnosno pri raz- 
gledanju jela izloženih na ognjištu. 
Na taj način aščinsko ognjište ima i 
funkciju jelovnika. 

U karavansarajima, "boljim" ha- 
novima ili narodnim kuhinjama (aš- 


činicama), u slučaju prijema "boljeg 
gosta" (musafira) ili za serviranje 
jela u odaji (obično soba na katu 
hana ili karavansaraja), kao po- 
služavnik služi demirlija (velika 
bakrena okrugla tepsija) na koju su 
prezentirana jela u malim supijeri- 
ma (ćasicama sa kubali poklopci- 
ma). Na demirliji se nalaze i čiste 
kašike i jedna veća ćasa sa vodom 
u koju se odlažu već upotrijebljene 
kašike. Tako prezentirana jela na 
demirliji se odnose pred gosta, koji 
ih proba i odlučuje se za odgovara- 
juće jelo. 

U savremenom restoranu, to je u 
izvjesnom smislu funkcija restoran- 
skih kolica. 


VRSTE I OBLICI JEMEKA I ZIJAFETA (OBJEDA-MENIJA): 


Analizirajući tradicionalno kuli- 
narstvo Bosne, možemo uUočČčiti 
različite oblike i vrste objeda, te 
ćemo ih ovdje pokušati sistemati- 
zirati. 


Jemek označava i pojedinačno 
jelo i redovni, uobičajeni, obrok. 

U tradicionalnoj kuhinji Bosne 
večera je predstavljala glavni ob- 
rok. Ručak je slabiji obrok, a večera 

obilatiji, pa ima neke sličnosti sa 
fraacuskom večerom  ("diner"). 
Konzumira se nešto ranije, pa 
večera u određenom smislu čini 
osnovni dnevni obrok, pošto je obil- 
nija, sa (obaveznom  čorbom 
(odnosno čimburom i čorbom), kao 
uvodnim jelom za večeru, dok se 
za ručak obično ne servira čorba 
(juha). Za razliku od današnjih 
: juha, čorba je nešto gušća i veći- 
nom sadrži na razne načine obliko- 
vane komadiće mesa. Vrijeme 
ručka je nešto prije podne, a rano 
servirana večera ostavlja vremen- 
ski prostor za objede po večeri 
(sijela i sl.). 

Između ručka i večere, odnosno 
prije i poslije dolaze (zavisno od pri- 
like, vremena i sastava društva) 
razni međuobjedi, koji često imaju 
zvaničnu ili nezvaničnu funkciju 
"preduvoda" u tzv. glavni obrok, ili 
se na njih nastavlja glavni obrok, 
bilo redovni, bilo svečani. 

Ovi preduvodi mogu biti različiti: 

- Doček gosta se redovno obavlja 
i onda kada je musafir (gost) poz- 
van na neki objed i onda kada je 
gost došao u običnu posjetu, dakle, 
i onda kada nije predviđen objed. 


Doček gosta može biti jednosta- 
van i veoma složen, tzv. doček dos- 
tojanstvenika. 

Obični doček može biti različit: 

U Gazi Husrevbegovoj musafir- 
hani (gostinjcu) određuje se da se 
putnik, čim dođe, ponudi medom 
(vjerovatno skorupačom) i hljebom 
(Vakufnama pisana 1531.), dok u 
domaćinstvima ima više varijanti: 
šerbe (limunada) i kahva, šerbe, 
slatko i kahva, kolači i kahva. 

Buconjić:"... te će biti počašćen 
slatkom kahvom i kuhanijom, koja 
uz kahvu pristaje." (3) 

Običaj dočeka sa medom i hlje- 
bom vjerovatno je prenesen iz 
srednjovjekovnih bosanskih gosti- 
njaca. 

I danas se često u starim sara- 
jevskim kućama gost ponudi: 

- slatkom od ruže, 

- šurupom od jagoda u maštrafi. 

Slatko od ruža i šurup od jagoda 
pominje se i kod Cengića na 
odžaku (dvorima) u Rataju. 

Nešto složeniji doček (sastav 
dočeka) u domaćinstvu navodi A. 
Hangi, kao: 

- slatko, 

- šerbe (ili llmunada), 

duhan - čibuci ili nargile, u kas- 
nijem periodu cigarete, 
- ćaben - trava (ud) na žaru u 
mangali, kahva, ili 

- šerbe, 
kađenje iz buhurdanluka (sa 
đunlukom, karanfilom ili udga- 
čom - drvo slično tisovini, koje 
se donosi sa istoka - ), 
prskanje iz đulbedana ružinim ili 
drugim mirisima, slatko (ili 
kolači), 
kahva, čibuci i nargile. 

Po M. Kapetanoviću (Istočno 
blago, II dio, Sarajevo 1897.), 
proizišlo bi da je ovaj doček nešto 
modificirani arapski običaj, kod 
kojeg se iznosi šerbe, kahva i 
slatkarije, te nargile. 

Najsloženiji doček gosta je kod 
dočeka dostojanstvenika, a o ko- 
jem vidi opširnije u dijelu tradicio- 
nalno serviranje - saldisanje. 

Pored dočeka kao preduvodni (a 
ponekad i samostalni obroci česti 


38 


sko-turska riječ i označava "na- 
zdravlje!". Sve do tzv. evropeiziranja 
Bosne (od oko 1830. godine nao- 
vamo) akšamluci su kod boš- 
njačkog stanovništva bili "polulega- 
Ini", jer Bošnjaci nisu željeli da javno 
dođu u sukob sa normativima isla- 
ma. Po pravilu, alkohol se konzumi- 
rao uvijek polulegalno, čak i kod 
prosidbi. Bosansko muslimansko 
svećenstvo konzumira u malim ko- 
ličinama, pred održavanje molitve, 
neka posebna jaka pića pod 
nazivom "musellez" i "ramazanija" 
(vidi o tome u poglavlju "Pića i napi- 
oi); 

Od sredine XIX vijeka akšamluci 
postaju legalni i često se pretvaraju 
u čitave zvanične gozbe ili se na 
akšamluk nadovezuje tzv. zvanična 
gozba. Tada akšamluk ima funkciju 
preduvoda u zijafet. Inače, većinom 
akšamluk fungira samostalno kao 
neovisan oblik čašćenja. 


Meze za akšamluk je različito, od 
jednostavnih suhomesnatih pro- 
izvoda, sireva, turšija (salata), pa 
do pravih gozbi, ali koje se odvijaju 
"natenane" - veoma polahko (bez 
srkleta). Za akšamluk je uobičajena 
i crepulja, održavanje stalno toplog 
jela, jer se neprekidno konzumira 
pomalo, a jelo stalno vrijucka na 
vatri, te je tako svježe sve dok se 
akšamluči i pijucka. 

Kao kisela jela iza dugog akšam- 
lučenja ili poslije gozbe, odnosno 
rano ujutro konzumiraju se škem- 
be-čorba i pače, samo više zakise- 
ljeni. 

Obično se akšamluči u prirodi, na 
vidikovcima, pored rijeka, potoka, 
na vrelima, u bostanu (bašči), a tu 
obično ima i određeni natkriti_ ili 

poluotvoreni prostor (londža), 
naročito u ljetnom periodu, a na 
čardacima i čardak-kafanama, seir- 
čardacima, odnosno u drugim 
atraktivnim zatvorenim prostorima 
(teferičli-prostorima) u zimskom 
periodu. Na akšamlucima se i pjeva 
i svira, naročito sevdalinke, ali sve 
je tiho i mirno, za razliku od tefe- 
riča, gdje je sve bučno. 


SIJELA 


U posebne obroke spadaju i 
konzumacije sa sijela. Najobičniji 
obrok na sijelima je tzv. poveče- 
rak, za koji se serviraju laganija jela 
(pečeni krompiri presječeni napola, 
sir, kajmak, pekmez, skorupača i 
pogača, kesteni, te lakše poslas- 
tice). 

Obično konzumacije za sijelo su: 
šerbe, kahva, laganije slatke 
kuhanije, zatim voće - svježe ili 
suho, odnosno miješano. 

Posebne vrste sijela su tzv. soh- 
bet-halve. Prema Bašeskiji (1746.- 
1804.), u Sarajevu se na tim sijeli- 
ma obavezno konzumira halva. 
Ima više kategorija, odnosno vrsta 
na, već neka specijalna halva, pa 
on kaže za određene osobe da su 
znale "odlično praviti sohbet- 
halvu". 

Sohbet-halvu priređuje određeno 
društvo (grupa prijatelja) svaki put 
kod drugoga. Održavaju se jedan- 
put sedmično a Bašeskija pominje i 
sohbet-halve koje se održavaju 4 
puta sedmično. Također, prema 
Bašeskijinom pisanju, zavisno od 
staleške grupe koja priređuje soh- 

bet-halvu, možemo razlikovati 4 
kategorije (vrste) sohbet-halve: 

- sohbet-halve intelektualnog ka- 
raktera: večernja molitva, za- 
sjedanje uokolo i učenje pola sata, 
pola sata čitanja iz neke knjige, te 
razgovor uz konzumiranje halve, 
kahve i duhana; 

- sohbet-halva kombinovana sa 
raznim društvenim igrama (igra sa 
40 findžana, šah i sl.), te konzumi- 
ranje halve, kahve i duhana; 

- sohbet-halva kombinovana sa 
gozbom i raznim društvenim igra- 
ma; 

- raskošne sohbet-halve, koje 
više nisu razgovor uz halvu, kahvu 
i duhan, već prave zabave. Na tim 
sijellma je postavljeno po sedam 
sofri, sa 17 uzvanika. Na sofre je 
servirano, kako kaže Bašeskija, po 
20-30 sahana raznih jela. Na sijelu 
se svira uz "naj"", pjevaju sevda- 
linke, šali se i igra. Naravno, 
obavezno je i konzumiranje halve, 
kahve i duhana uz razgovor. Inače, 
karakteristika ovako priređenih 
sohbet-halvi je raskoš, tako da se 
Bašeskija brine da li će takva ras- 
koš dobrim završiti. 


TEFERIČI 


U posebne objede-obroke, ve- 
zane za prirodu, odnosno vanjski 
prostor i putovanje spadaju teferič, 
veliki pilav (teferič-kušanme) i braš- 
nenica. 


xk" 


naj" - tanka dugačka frula na koju svi- 
raju derviši mevlevijskog reda. 

Teferič je arapska riječ, a ozna- 
čava zabavljanje, provod, izlet u 
prirodu u svrhu provoda i razonode. 
Dakle, to nije izlet samo radi borav- 
ka u prirodi, već u prvom redu radi 
teferiča (razonode). Prema tome, 
teferič obavezno prati muzika i 


. pjesma. Teferič-mjesto predstavlja 


lokalitet u prirodi, obično neki vidi- 
kovac ("Trebeviću visok-teferiču, s 
tebe mi se vidi Sarajevo"). 

Teferiči (piknik) u Bosni sežu u 
srednji vijek. Tako narodna pjesma 
kaže za Hercega Stjepana da je 
vrelo uredio i vodu (česmu) načinio, 
te tu dolazio i teferičio. Vjerovatno 
je teferič u to doba nazivan drugači- 
je. Ovo nam potvrđuju i drugi doku- 
menti o bosanskim bogumilima. 


Izraz teferič u Bosni ima šire 
značenje i obuhvata: 


- ljetovanje u čardacima (ishodne 
kuće) na selu, te se kaže za taj 
boravak da se bilo na teferiču; ' 


- dnevni ili višednevni izlet u 
prirodu, u polje, na izvor, u kuću 
nekog svoga srodnika, gdje se 
kraće vrijeme provede u gozbi i 
veselju; 

- uopće sve vrste zabave, osim 
noćnih sijela, nazivaju se teferiči- 
ma. 

Na ovim kraćim teferičima igra se 
i pjeva kao i na tzv. dnevnim sijeli- 
ma. Momci mjere svoju snagu u 
skoku, umetanju (kamena s rame- 
na), dizanju koca, hrvanju i sl. 

Bogatije porodice pobjednicima 
znaju darovati čohu (vuneni štof), 
odijelo, ili neko oružje - srebrenu 
pušku, jatagan (vrsta sablje, han- 
džar), a jedan dio i u novcu, obično 
zlatnike. 

Igraju se razna kola, kao: "Oro", 
"Ljeljenovo kolo", "Paunovo kolo", 
"Čador-kolo", "Đidije", "Đelmana" i 
druga; ožalošćena lica se ee 
ju u tzv. "Žalosnom kolu", koje hva- 
taju žene i djevojke iz porodice oža- 
lošćenih. 

Teferiči se obično preko dana, i 
to, kako kaže Kulier (Napredak, 
kalendar, 1934.), tamo gdje ima 
hlada i u blizini kakvog vrela. Pozi- 
va se pokoji pjevač da zabavlja 
goste. Tako je beg Privolica na 
teferiču u Plitvici pozvao Murata 
Maljkovića da pjeva, tambura (uda- 
ra u šargiju), džumbusa (skače i 
izvodi razne pokrete), te da zabav- 
lja goste raznim doskočicama i 
šalama (Ivan Klarić, Prodani sin, 
Napredak-kalendar, 1912.). Na te- 
feričima se i puca. 


Kulier navodi i tzv. porodične te- 
feriče, na koje dolazi cijela porodica 
(odrasli i djeca) u društvu sa dru- 
gom porodicom. 

Nešto slično o teferičima piše i 
arh. Dušan Grabrijan ("Jugosloven- 
ski list" od 8. jula 1939. godine)pod 
naslovom "Kultura teferiča" i kaže 
da je teferič kult prirode u poro- 
dičnom krugu. Teferič i engleski 
piknik, ili američki vikend, imaju 
nekih srodnosti iako su produkti 
raznih kultura. Dok se u Bosni 
teferiči protežu od srednjeg vijeka 
do današnjih dana, dotle u ostaloj 
Evropi tek u XVIII. vijeku Rouseau 
stvara pokret vraćanja prirodi, koji 
je zahvatio samo dvorske krugove. 

Teferički zijafet se obično sastoji 
od šiša, lonca i pečenog janjeta na 
ražnju. Dakle, dok se janje peče na 
ražnjištu (pečenje traje po nekoliko 
sati), dotle se lonac podgrijava uz 

ražnjište i mezeti, konzimiraju se 
šiševi (vidi recepture o šiševima). 
Uz jelo se obično konzumira i neko 
piće, a obavezna je i kahva. Pored 
šiša i janjeta, konzumiraju se even- 
tualno i druga donesena jela. 
Svakako da ima i skromnijih teferič- 
kih objeda, kao u lugu (pepelu) 
pečeni krompir sa kajmakom, sirom 
i sl. 

Ponekad se na teferiču peče i 
tagara (crepulja), mada je ona više 
karakteristična za akšamluk. 

Kako navodi Kulier, pored janjeta, 
na teferič se nose pite, pogače, 
rakija i vino. Na teferič se obavezno 
pozivaju oni koji znaju udarati uz 
tamburu i ćemane. Janje se tjera 
živo, obično to rade djeca, te se na 
samom teferičluku kolje i peče. Dok 
se janje priprema peče se i pije 
kahva. Kada je janje pripremljeno 
za ražanj, spravljaju se šiševi od 
džigerice i bubrega. Isto tako 
konzumira se i doneseni lonac. 


Ako je teferičluk negdje blizu 
grada, onda se obično ne peče 
janje, već se na teferič u određeno 
vrijeme donese nadolmljeno janje 
pečeno u pekari (ekmekčinici) i 
pečen lonac od 7 do 8 oka (oko 10 
litara zapremine). 


Bosanci teferiče ne propuštaju ni 
u mjesecu posta, a koji im donekle 
nadomještaju akšamluk, kojeg 
nema u mjesecu ramazana. To je 
tzv. teferič-iftar, na koji se polazilo 
po podne tako da se u sumrak 
stigne na teferičluk, odnosno kada 
je vrijeme mrsa. Po pravilu, pored 
drugih jela i bezalkoholnih pića, 
sastavni dio jelovnika je bosanski 
lonac, te od pića šerbe i kahva. 

Teferiči su se zadržali do današ- 
njih dana. 


VELIKI PILAV_ 
(TEFERIČ-KUŠANMA) 


Prema Bašeskiji, koji često u svo- 
joj sarajevskoj hronici govori o 
teferič-kušanmi, za objed se upo- 
trebljava naziv "veliki pilav", a kom- 
pletna priredba koju priređuju 
esnafi naziva se teferič-kušanma. 

Dakle, veliki pilav, kao poseban 
objed, priređuju zanatlije na teferič- 
-kušanmi prilikom promoviranja 
kvalifikovanih radnika (kalfi i majs- 
tora). 

Teferič-kušanme, kao karnevali i 
izleti, neobično su interesantni za 
turizam, pa bi na određen način 
mogli imati svoje mjesto u turistič- 
kim ponudama (H. Kreševljaković, 
Esnafi i obrti u BiH, I-IV). 

Dakle, teferič-kušnama se sastoji 
od povorke kroz grad (jedne vrste 
karnevala, koji je posebno bio 
atraktivan u Mostaru), zatim odlas- 
ka na određeno mjesto (teferičluk), 
montiranja šatora, teferič-kuhinje, 
za koju se brinu aščije, dočeka i 
smještanja gostiju, čašćenja gosti- 
ju, priređivanja objeda (veliki pilav), 
te veselja, pjesme i zabave. 

O jemeku i drugim elementima 
vezanim za veliki pilav, prema 
onome što su napisali Bašeskija i 
H. Kreševljaković, moglo bi se reći 
sljedeće: 

- teferič-kkušanma se obavezno 
priređuje na teferičluku; 

- na veliki pilav, pored zanatlija 
određenog esnafa koji su domaćini, 

pozivaju se i gosti iz grada i sa 
strane (iz drugih mjesta). Domaćini 
treba da lijepo dočekaju goste i 
ukonače ih (pod šatorima); 

- neke teferič-kušanme su ma- 
sovne uz učešće više hiljada ljudi. 
Tako, radi ilustracije, na nekim je 
potrošeno, pored ostalog, oko 650 
grama bibera, oko 430 kilograma 
meda, oko 125 kilograma suhih šlji- 
va, itd. Posebni pisar vodio je bilje- 
ške o utrošcima, o podjeli čohe, itd. 
Vrsne i poznate aščije su pripre- 
male jela; 

- na nekim teferič-kušanmama 
priređivan je i vatromet; 

- na velikom pilavu su pripremane 
i sofre (trpeze), vjerovatno na 
kožnim - putničkim sinijama; 

Servirana su sljedeća jela: 

- bosanski lonac, 

- medena halva i halva pekmezu- 
ša, 

- pečeno meso na ražnju, nekad i 
"dolalma", 

- baklava, 

- tri vrste pilava - crveni, žuti 
(obojen šafranom) i bijeli pilav 
(vjerovatno sa lukom), 

- hošafi (kompoti), 

- kahva i duhan. 

Teferiči u popodnevima zapo- 
vjednih svetkovina, o kojima piše 
Buconjić, bili su uobičajeni kod 
hrvatskog naroda u Bosni, pošto se 
na te dane ne radi. 

Pored ostalog, na ovim teferičima 
se s jedne strane vatre istiha na 
ražnju okreće janje, a s druge stra- 
ne okreće te peče šiš... Pecivom će 
sa šiša pomalo zaslađivati i mezeti 
uz piće, dok ne prispije janje... Kao 
najpristaliji se smok uzima pečenoj 

janjetini zeleni luk, a uz jedno se i 
drugo troši kruh." 


BRAŠNENICA 


Brašnenica je jelo koje se spre- 
malo karavanskom putniku. Sam 
naziv podsjeća na srednjovjekovnu 
Bosnu. Karakteristika ovog jemeka 
bi bila da su jela spravljana 
pretežno od brašna. To bi bile, u 
prvom redu, pite u manjim ili većim 
zvrkovima (frkovi), a koje su veoma 
praktične za pakovanje. UZ ovo 
dolazi šerbe u čvrstom stanju - 
đulšerbe (ružica), tj. kandirano 
đulšerbe koje se na putovanju 
ratopi u vodi. Zatim razne vrste 
peksimeta, a posebno tzv. miri- 
peksimet (neka vrsta Zwiebacka), 
husarske gurabije i slična jela koja 
se mogu na putu održati duže vri- 
jeme, kao na primjer paprenjaci, a 
posebno manastirski paprenjaci, 
medeni lokum i sl. 


Poslije ovih tzv. posebnih objeda, 
osvrnućemo se na tzv. svečane 
objede sakralnog i svjetovnog 
karaktera. 


SVADBENE GOZBE 


Od svjetovnih zijafeta karakteri- 
stične su svadbene gozbe, koje 
traju od nekoliko sati do nekoliko 
dana. Ove gozbe se razlikuju kod 
pojedinih naroda Bosne. Dok se 
kod srpskog i hrvatskog naroda ovi 
objedi ne prekidaju i stapaju se sa 
uživanjem alkoholnih i drugih pića i 
napitaka, dakle neprekidno traju, 

dotle kod muslimanskog naroda 
sami objedi, u užem smislu riječi, 
traju relativno kratko i jela se servi- 
raju odmah jedno za drugim. 
Poslije toga nastaje igra, zabava, 
muzika do idućeg objeda (ako 
svadba traje duže) koji opet traje 
relativno kratko. 

Danas je to već rijetkost, te se 
sofra ne diže ni kod Bošnjaka. Tako 
narodna pjesma kaže: 


"Kad dođoše domu djevojačkom, 
tu sjediše tri bijela dana." 

Kosta Horman kaže da svadbe 
traju i po heftu dana (sedmicu). 

Karakterističan je svadbeni objed 
koji opisuje Luka Grđić-Bjelokosić, 
a koji smo opisali kod tzv. svad- 
benog serviranja. Isto tako je 
karakterističan građanski svadbeni 
zijafet, na kojem se, pored drugih 
jela, obavezno saldiše 12 vrsta 
pita. 


OBJEDI UZ SVETKOVINE 


Drugi svečani  objedi za 
svetkovine, a to su iftar-večera, 
božićni ručak, slave itd. Za sve njih 
je karakterističan određeni religijski 
kolorit, mada često gube tu karak- 
teristiku i postaju "razlogom" za 
dobro ugošćavanje. 

Za iftar-večeru je karakteristično 
više elemenata. To je, u prvom 
redu, iftar u užem smislu riječi (pre- 
duvod - omrsivanje), o kojem smo 
već govorili, te sama večera kao 
iftar. Za sam objed (iftar-večeru) 
karakteristična je smjena slanih, 
slatkih, toplih i hladnih jela (vidi 
sarajevski iftar). 


BOSANSKI KUHAR 
TRADICIONALNI JELOVNICI 


Prema navodima prof. Mehmeda 
Mujezinovića, raniji običaj u 
Sarajevu je bio (dok je bilo dobrih 
aščija - danas ih gotovo i nema) da 
se za iftrar iz aščinice pored kod 
kuće pripremljenih jela donesu 
škembe-čorba i pače, a iz 
ekmekčinice somun. Ovo je činjeno 
iz dva razloga: prvo, što su pače i 
škembe čorbu sarajevske aščije 
nekada odlično spremale, te su ta 
jela predstavljala specijalitete,_a 
drugo, što je ova jela u malim količi- 
nama bilo teže ukusno i dobro 
spraviti u domaćinstvu. 


Posebna varijanta je, prema 
Mujezinoviću, čaršijski iftar, koji 
su priređivali zanatlije i trgovci u 
svojim dućanima u čaršiji. Na ovaj 
iftar su pozivani poslovni partneri i 
drugi prijatelji. Za čaršijski iftar su 
bila obavezna, pored eventualno 
drugih, ova jela: škembe-čorba, 
pače, bosanski lonac i kadaif. Ovaj 
iftar je nekada bio izraz ugleda 
poslovnog čovjeka u samoj Čaršiji, 
kao domaćina u svom dućanu. 
Pored umješnosti u dočeku gostiju, 
on se morao pokazati i kao gur- 
man-znalac, jer je morao sastaviti 
lonac, odabrti meso i povrće, te 
tako pripremljen, zavezan lonac 
spremiti u pekaru da se peče. Isto 
tako je morao sam napraviti i 
kadaif, koji je pekao pred radnjom 
na saksiji, mangali, tagari (dagari). 
Poneki obrtnici su za ovaj iftar znali 
prirediti i "uščupati ćilim" (ekmek- 
kadif složen tako da prekriva cijelu 
demirliju), prema priči Mehe 
Hamalukića, aščije iz Sarajeva. 
Skembe-čorbu i pače majstor je 
poručivao iz aščinice. U vrijeme 
pred sami iftar (mrs) oko radnje 

domaćina iftara izvođene su razne 
šale. 

Određena grupa građana ili 
zanatlija priređivala je često iftar i 
na Trebeviću - na izletu. | tada je, 
pored ostalog, bio obavezan 
bosanski lonac. 

Za kreševsko božićno kuhanje - 
božićni jelovnik, pored ostalog 
karakterističan je redoslijed jela, 
koji ima neke evropske karakteri- 
stike, a po sastavu jelovnika, 
odnosno vrsti jela, to su tipična 
tradicionalna jela bosanske kuhi- 
nje. Isto tako karakteristična je 
smjena varenih i pečenih jela. 

Od peciva spravljaju se "božićni 
somunčići", te "kovrtanji", koji su, 
izgleda, karakteristični za božićne 
običaje u Bosni. Kovrtanji su tzv. 
dječije pecivo, a razlikuju se muški 
(okrugao) i ženski kovrtanj (krug sa 
produžena, unakrst prebačena dva 
nerezana "repića"). Spravlja se i 
"krsnica", ali se konzumira tek za 
Novu godinu. 

Od jela serviraju se keške, koje 
se rastopi na toploj masti, soli i 
iznosi redovno na stol - kao predje- 
lo. Zatim dolazi pače, za koje Kri- 
stić kaže da predstavlja bosansku 
hladetinu (A. Kristić: Crkveno-naro- 
dni običaji Kreševa, Sarajevo, 
1956.:). 

Keške i pače su uobičajena pred- 
jela, a sva druga jela gotove se 
prema volji: pečeno meso u crepulji 
ili na ražnju, pirjan, kupus i meso, 
mesni kolačići, pite i maslenice 
(dakle, Kristić pravi razliku između 
pite i maslenice), te sutlija. 

Karakteristična je slava u gornjoj 
Hercegovini (običaji sa sela), o 
kojoj piše Grđić-Bjelokosić. 

Slava traje tri dana. Prema imuću 
domaćina, pored ostalog, potroši 
se od pola do tri tovara vina i ispe- 
če na razne načine dva do pet bra- 
va. 

Prve večeri slave servira se 
kahva i rakija (kao "uvod"), a zatim 
se obavlja umivanje ruku i večera. 
Uz večeru se serviraju vina, a 
dolibaša drži 4 zdravice. Poslije ve- 
čere opet umivanje ruku i služenje 
kahvom i duhanom i na kraju muzi- 
ka uz gusle. 

Ujutro drugog dana slave uzvani- 
ci, koji su spavali kod domaćina, 
ponude se čim ustanu rakijom, a 
nešto kasnije kahvom, pa opet raki- 
jom. 

Poslije nekoliko sati slijedi ručak, 
a iza ručka kolo i druge igre. Iza 
toga oko dva sata popodne po- 
stavlja se užina. Prije užine služi se 
rakija. Za vrijeme užine dolibaša lo- 
mi krsni kolač - nazdravlja bar- 
dakom vina i u toku užine drži šest 
zdravica. 

Navečer drugog dana se peče 
meso na ugljenu i mezeti uz vino. 

Slava u varošima u južnoj Her- 
cegovini traje dva dana. Prvu večer 
kada dođu uzvanice, donese se 
panahija sa čašom vode, rakijom i 
čerezom. Iza toga se opet časti ra- 
kijom, a potom se prelazi za sofru- 
večeru, koja se sastoji od šest gan- 
gova. Prije sjedanja za sofru obredi 

se pranje ruku, a tom prilikom gos- 
tima  polijeva mlađi muškarac 
(momčić) sa ibrikom i leđenom, a 
sa peškirima na ramenima. Za 
sofrom se gosti pokrivaju dugim 
sofranskim peškirom, kojim se 
mogu pokriti svi gosti. Karak- 
teristika ove večere je da dugo traje 
i da se sudi sa sofre ne dižu (osim 
praznog suđa) sve dok večera 
traje. Kao povečerak servira sa 
pipun "voden" (bostan "vodenjak") - 
dinja, a uz njega se pije vino. 

Drugi dan ujutro uzvanici koji su 
spavali kod domaćina časte se 
"slatkom" i čašom vode. Prilikom 
dolaska iz crkve servira se "slatko" 
(recelj), kahva i rakija. 

U podne se postavlja sofra za 
ručak koji se sastoji od 13 gangova 
(jela). Jelovnik sadrži tipična jela 
bosanske tradicionalne kuhinje. U 
pogledu redoslijeda jela ima neke 
elemente kao kod Bošnjaka (poče- 
tak i kraj menija), a i neke karakte- 
ristike evropskog redoslijeda jela 
(uvodna jela, slana, jača - glavna 
jela, te na kraju slatka jela). 
Nadalje, ručak je obimniji nego ve- 
čera. Poslije rakije i čorbe uz druga 
jela servira se vino. Za vrijeme 
ručka drži se devet zdravica koje su 
duže nego zdravice za večerom. 
Iza ručka serevira se drugo - po 
pravilu, kvalitetnije vino, te na kraju 
kahva. 


SASTAV ZIJAFETA (MENIJA) I REDOSLIJED JELA 


Već ranije je rečeno da obično 
svakom zijafetu (svečanom objedu) 
prethodi neka vrsta preduvoda, a 


koji fungira ili samostalno ili je sas- 
tavni dio zijafeta (kompletnog meni- 
ja). O tome, kao i nekim razlikama 

prije XIX-og vijeka, kao i razlikama 
kod pojedinih naroda Bosne bilo je 
već ranije govora. 

Broj jemeka (gangova) je obično 
različit i kreće se od jednoga (siro- 
tinjski ručak) pa do trideset jemeka. 
Najčešći zijafeti u Sarajevu su bili 
sa 13 gangova. Inače, svečani ob- 
jedi, naročito večere, jer je večera 
glavni objed u bosanskoj kuhinji, 
obilovale su velikim brojem jemeka. 

Tako Fejzi-beg Kulinović (u Zbor- 
niku za život i običaje Južnih 
Slovena JAZU, 1899.) kaže: "Pri 
svakoj svadbenoj večeri ili ručku 
treba da bude od petnaest do 
trideset različitih jela..." 

Isto tako je i ruski konzul kod 
hercegovačkog paše bio počašćen 
sa preko 15 raznih jela. 

A. Hangi piše također da se 
zijafeti sastoje obično od 12 do 24 
jela. 

U musafirhanama (aharlucima, 
gostinjcima) bosanskih feudalaca 
često su i putnici-namjernici bili 
počašćeni sa dvadesetak jela. 

Ako se posmatraju svi navedeni 
jelovnici u ovoj knjizi, onda se stiče 
utisak da nema nekih pravila za 
sastav zijafeta. Međutim, ako se 
posmatraju određeni jelovnici, vi- 
djeće se da kod te grupe postoje 
određena utvrđena pravila. 

Kod tzv. gradskih zijafeta, s tim 
smo se upoznali već ranije, glavni 
je obrok večera. Kao prva grupa 
jela su čimbur (ponegdje červiš) i 
čorba (ili obratno - čorba i čimbur). 
Treći jemek (gang) je neko jače 
mesno jelo - jedna od ičija, dolm- 
ljeni tukac ili slično. 

Na četvrtom mjestu obavezno je 
glavno slatko jelo (obično jedna od 

baklava, a može i druga neka jača 
kuhanija. Iza jačeg mesnog jela i 
glavnog jela, kao prelaz u treću 
grupu jela dolazi nešto od "hladnih 
suda". Treća grupa jela počinje sa 
bamjom. Iza bamje su dolmljena 
jela, ali ne jedno iza drugog, već se 
uvijek razdvajaju nekim slatkim ili 
nekom pitom. Iza svake pite, kao 
prelaz je "hladni sud". Na kraju 
jelovnika obavezno se zasebno 
servira pilav (kao jelo s mesom, 
jedan od pilava). Iza pilava dolaze 
"hladni sudi", pa hošafi, sa kojima 
se objed završava. Pored nave- 
denog, treba paziti da iza tih jela 
(jedno ili najviše dva teža jela) dođe 
neko lakše jelo. Ovo bi bilo os- 
novno pravilo za sastav Zijafeta. 


Pored ovog osnovnog pravila, 
postoje i neke nijanse, koje se une- 
koliko razlikuju od ovog osnovnog 
pravila, te ćemo ih pokušati siste- 
matizovati: 

- prva grupa je čimbur i čorba ili 
obratno, kao i kod osnovnog pravi- 
la, a zatim se smjenjuju laganije 
pite i dolmljena jela. Kao treću 
grupu čine jača slana jela, zatim 
grupa slatkih kuhanija (ali uvijek 
jedno teže, jedno lakše jelo), te na 
kraju tzv. hladni sudi. Ovaj redosli- 
jed je izgleda pod jačim utjecajem 
Zapada. 

- drugo specifično pravilo se 
zapaža kod citiranog sarajevskog 
iftara. Muhibić ima dvije suprotne 
kombinacije, i to slana i slatka, te 
hladna i topla jela, a Kulinović 
samo kombinaciju slanih i slatkih 
jela. (Smjenjivanje slanih i slatkih 
jela uobičajeno je takođe na sve- 
čanim obrocima i u selima Gornjeg 

Vrbasa, odnosno kod Donjeg Vaku- 
fa. 

Dakle, po Muhibiću, iza vrućeg 
(toplog) jela dolazi hladno i obrat- 
no: iza slanog jela dolazi slatko i - 
obratno. 

Kulinović (cit. Zbornik) kaže: "Na 
sofru dođe najprije čorba, za ovim 
ćevab, za ćevabom nešto slatko, 
pa onda opet slano, pa slatko: uvi- 
jek mora slijediti za slanim sahan 
slatki i obratno..." 

Dakle, osim ćevaba i čorbe, stal- 
no se smjenjuju slana i slatka jela. 

Van svih ovih pravila je travnička 
kuhinja, koja razlikuje obični meni 
koji nazivaju tavnička sofra i 
svečani meni - "travnički zijafet" 
(vidi sastave u daljem tekstu). Za 
travnički zijafet" obavezno dolaze 
jela kod kojih aščibula treba da 
pokaže svoju kulinarsku um- 
ješnost. U tom smislu kadaif sma- 
traju jednostavnim jelom koje se ne 
pojavljuje u svečanim jelovnicima. 
Nema miješanja slanih i slatkih jela, 
već prvo dolaze slana jela, pri kraju 
slatko jelo (ili grupa slatkih jela), a 
onda iza njega samo jedno slano 
jelo, a poslije toga zahlade. Cevab 
dolazi negdje u sredini jelovnika, 
mjesto na početku, a također 
umjesto ćevaba servira se za sof- 
rom i bosanski lonac, što u drugim 
krajevima nije uobičajeno. Corba 
uvijek dolazi na prvo mjesto. Na 

treće mjesto dolazi obavezno 
travničko punjeno janje. Bamja je u 
drugom dijelu jelovnika. Nema 
obaveznog pilava s mesom na 
svečanim obrocima - ovdje u pra- 
vilu se ne servira pilav - on spada u 
takozvani jednostavni  jelovnik 
(travničku sofru). Na svečanom 
jelovniku - negdje u sredini - oba- 
vezan je boščaluk - burek, i to mali 
burekčići spravljeni po jedan obrok 
- za svakog gosta posebno. 

Navedena pravila su svakako 
atraktivna i veoma interesantna za 
turističko kulinarstvo, ali, zavisno 
od navika i želja turista, treba pra- 
viti određene prelaze, recimo sa 
hladnim sudima, ili eventualno sa 
pauzama u kojima se servira odgo- 
varajuće piće. 

Pored navedenog, pri eventual- 
nom kombinovanju ovih jelovnika 
treba imati u vidu da često značaj- 
nu ulogu imaju razne pite (savi- 
jače). Lakše pite se pojavljuju u 
funkciji razdvajanja težih jela, a 
ponekad mogu da slijede svako 
drugo jelo, i to u kombinaciji i sa 
težim pitama. U tom slučaju 
svakako treba paziti da ne dođe 
neko teže jelo, a iza njega teža 
pita. Ove kombinacije sa pitama su 
naročito poznate u Gradačcu, gdje 
je uvedeno pravilo da svaki obilniji 
svečani jelovnik sadrži (pored 
drugih jela) dvanaest raznih pita. 


= Podaci Mustafe Mehića Travničanina, Sarajevo, Halilbašića 4. 

PRIMJERI TRADICIONALNIH ZIJAFETA: 


Ovdje će biti izneseni neki prim- 
jeri jelovnika nađeni u literaturi ili 
zabilježeni u razgovoru. Nazivi 
jelovnika su vezani ili za sadržaj, ili 
za mjesto bilježenja, ili za osobu 
koja je sastavila jelovnik. 

Prvi pisani recepti i jelovnici iz 
Bosne se nalaze u vakufnami 
Isabega Ishakovića, druga polovica 
XV. vijeka, a zatim 1531. godine u 
vakufnami (zakladnici) Gazi Hus- 
refbegovoj. 

Navedeni jelovnici su bili 
propisani za putnike i druge posje- 
tioce koji su boravili ili stanovali u 
imaretima (javnim kuhinjama) ili u 
musafirhanama, zavijama (gos- 
tionicama navedenih legatora), a 
obroci su davani besplatno. 


IMARETSKI JEMEK 


Jelovnici u Gazi Husrevbegovoj i 
počiteljskoj musafirhani su sljedeći: 


1. čorba od pšenice, 
2. pilav i vareno meso; 


1. čorba, 
2. juhnija, 
3. pilav, 

4. zerde. 


1. skorupača (med i hljeb) 
2. pirinčana čorba, 

3. pilav, 

4. zerde; 


FOJNIČKO PIROVANJE 
(FOJNIČKI MENI) 


Sistematizovani jelovnik u staroj 
Fojnici, kojeg navodi Kulier, izgleda 
ovako: 


PREDUVOD: 


1. rakija i mezetluci (bosanska 
tevsija servirana na peškunu ili 
tacni, dakle prije nego se sjedne za 
trpezu). 


OBJED: 


2. lučno (tirit i meso, meso na 
tiritu), 

3. kupusna čorba 

4. kuhano i pečeno meso, 

5. burek, 

6. keške, 

7. pilav (sa mesom). 


Uz ova jela servirana su kvalitet- 
na hercegovačka i dalmatinska 
vina. 


8. sutlija, 

9. baklava, 

10. hurmašice (nabradnjače), 
11. razni lokumi. 


(Izvor: A. H. Kulier. Kako se 
nekada - živjelo u staroj Fojnici, 
Napredak-kalendar, 1932.). 

Ovo je jedan od jelovnika koji 
znatno odstupa u redoslijedu od 
tzv. zijafetskih pravila. Možda nije 
ni trebalo da dođe na prvo mjesto, 
ali smo ga naveli jer se odnosi na 
staru Fojnicu. Upada u oči grupi- 
ranje jela, i to grupa težih jela, bez 
njihovog odvajanja lakšim jelima. 

Isto tako, suprotno zijafetskim pra- 
vilima, baklava dolazi iza sutlije. 


SARAJEVSKI ZIJAFET 


Svečaniji obroci u Sarajevu, a i 
drugim tada većim gradovima u 


Osnovni sastav: 


. čimbur, 

. čorba (sarajevska, 
begova čorba i sl,), 

3. dolmljeni tukac,_ - 

4. sarajevska baklava, 

5. bamja, 

6. pita zeljanica, 

Vi 

8 

9 

1! 


S a 


đunlari, 


. burek-pita, 
. almasija, 
. sarma 
0. kadaif (prilog masline ili 
rodakva sa povlakom), 
11. jedan od mesnih pilava 
(dodatak kiselo mlijeko), 


12. paluze, sutlija, zerde, višnjab, hošafi. 


ćevab sa tiritom, 

Bosni, sastoje se obavezno od 12 
jemeka, bez prelaznih "hladnih su- 
da", a ako se povećava broj jeme- 
ka (gangova - sahana), onda sa- 
drže 18 jemeka. Za ove jelovnike 
vrijede naprijed navedena osnovna 
pravila. 


Eventualne dopune ili izmjene: Prelazni gangovi: 


čorba sa kolačićima, 


nešto od hladnih suda, 
nešto od hladnih suda, 


nešto od hladnih suda, 


- kahva, nargile i čibuci 


Za današnju praktičnu primjenu u 
turističke svrhe, preporučili bismo 
skraćeni sarajevski zijafet: 


1. čimbur 
(odgovarajući aperitivi i pića) 
2. sarajevska čorba 
3. dolmljeni tukac 
4. pita zeljanica 
5. almasija 
6. janjeći pilav i kiselo mlijeko 
7. paluze 
ili još kraći: 
1. topa 
2. begova čorba 
3. šiš-ćevab 
4. baklava 
5. hladni sudi 
- mlijeko 


KRAJIŠKI RUČAK 


Lelić Smail iz Bihaća daje sastav 
ručka iz Krajine koji je, kako on 
kaže, sastavljen od posebnih bo- 
sanskih specijaliteta. Redoslijed 
jela u meniju ima nešto sličnosti sa 
evropskom klasičnom kuhinjom. 


1. podmućena tarhana 
(tarhane-čorba) 

2. bihaćki japrak 

3. dolmljeni škembić sa tereturom 
(sosom) od hrena 

4. kokoš na bunguru 

5. baminje (bamja) 

6. perverda (vrsta kajmak-baklave) 

7. gurabije 

Uz slana jela servira se tzv. bi- 
haćki somun. 


BRAVO ZIJAFET 


(jelovnik Vejsila Brave, Sarajevo) 
1. topa, 
2. čorba, 
3. šiš-ćevab, 
4. sevdidžan-baklava, 
5. bamja, 
6. pita zeljanica, 
7. slatki ćevab, 
8. dolma 
9. burek-pita, 
10. almasija, 
11. hošafi (razni), 
12. jedan od mesnih pilava 
(dodatak kiselo mlijeko) 
- kahva, nargile i čibuci 
Ovdje je karakteristična smjena 
grupe slanih jela i po jednog slat- 
kog jela. 


ISMETHANUMINA VEČERA 


Kako kaže lIsmethanuma Brko, 
starica iz Sarajeva, nekadašnji tra- 
dicionalni svečani obrok u Sarajevu 
sastojao se iz sljedećeg: 

1. janjeća čorba, 
2. ćevab, 
3. burek-pita 

(dodatak kiselo mlijeko), 

4. sarma, 

5. ekmek-kadaitf, 

6. bamja, 

7. pita zeljanica, 

8. sogan-dolma, 

9. razvaruša, 

10. kolačići na umak, 

11. kokošiji pilav (prilog kiselo 
mlijeko), 

12. medeno zerde, 
13. sutlija, 
14. hošafi (razni), 
- kahva, nargile i čibuci 


PAŠIĆEV JELOVNIK 


Kao jedna varijanta sarajevskog 
zijafeta navodi se i jelovnik iz sara- 
jevske kuće Pašića (danas Pašić 
Smajo, Breka ulica). Karakte- 
rističan je po tome što mesni pilav 
nije na kraju jelovnika, kao i po 
nekim drugim jelima. 

1. čorba, 

2. rastopljeno, 

3. bosanski lonac, 

4. sogan-dolma, 

5. pita polagana (prijesnac ili 
zeljanica), 

6. borovničevo ili sutlija, 

7. burek-pita, 

8. pilav u tepsiji s mesom uz 

dodatak kiselog mlijeka, 

9. šiš-ćevab, papaz-ćevab ili 
sarma, 

10. jedna od slatkih pita, 

11. hošafi (kompoti). 


SARAJEVSKI IFTAR 


Već ranije smo pomenuli ovu ve- 
čeru u Sarajevu (1) koju navodi 
Muhibić, a koja se odnosi na sre- 
dinu XIX. stoljeća. 

Redoslijed jela je poseban, izvan 
osnovnih zijafetskih pravila i glasi: 
iza vrućeg jela dolazi hladno i 
obratno; iza slanog jela dolazi 
slatko i obrtano. Ovo ne vrijedi za 
početak večere. 

O serviranju ovog objeda vidi u 
opisu zijafetskog serviranja. 

Pisac nije naveo potpuni sastav 
jelovnika, već samo neka jela, ali je 
kazao da ih je bilo 12, osim iftara, 
te čorbe i čimbura. Uvažavajući pra- 
vila jela koja je naveo pisac (ozna- 
čena zvijezdicom) upotpunili smo 
ovaj meni. 

Iftar" (preduvod): 

- ledeno šerbe" (od crvene ruže - 
đulbešećerke sa ledom); 

1. razni recelji" (redžel, slatko od 
trešanja, naranči, ružice, bosanskih 
požegača), travnički sir, bosman i 
bademli kolač (sve na izbor gosti- 
ma). 


VEČERA: 


2. čorba," 

3. čimbur" (toplo slano jelo), 

4. đunlari" (hladno slatko jelo), 

5. bamja, 

6. fini ćevab sa dunjama" (slatko 
hladno jelo), 

7. zeljanica (slano toplo jelo), 

8. mehkim kajmakom nadolmljeni 
ekmek-kadaif" (hladno slatko 
jelo), 

9. šarena dolma (slano toplo jelo), 

10. krti rutavci" (hladno slatko 
jelo), 

11. studena jalandži-dolma", 

12. dženećija (toplo slatko jelo), 

13. bijeli pilav" (toplo slano jelo - 
pilav s kokošijim mesom), 

14. rumeni hošaf" (vjerovatno 
hošaf od višanja sa ledom), - 
nargile, čibuci - kahva 


ČARŠIJSKI IFTAR 


Ranije je opisan ovaj jelovnik, a 
sada dajemo njegov sadržaj: 

1. hurme (datule) ili suhe smokve, 
šerbe I kahva, 

2. škembe-čorba, 

3. pače, 

4. bosanski lonac (dodatak kiselo 
mlijeko), 

5. kadaif ili eventualno uščupani 
ćilim. 


GRADAČAČKI ZIJAFET 


Sastav ovog menija, za uobiča- 
jeni bogatiji zijafet u Gradačcu, 
dostavio je Sehić Husein, Gra- 
dačac. 

1. čorba sa lokumima, 

2. bibac na dolmi (izdrobljene le- 
pinje i pečeni tukac), 

3. ćevab, 

4. prijesnac, 

5. baklava, 

6. dolma-paprike, 

7. bamja, 

8. sevdidžan-baklava, 

9; musaka, 

10. sogan-dolma, 

11. burek polagani, 

12. pečeno pile, 

13. hurmašice, 

14. ružica sa orasima, 

15. sirna pita, 

16. sutlija, 

17. hošafi. 


GRADAČAČKE POHODE 
ILI SVADBA 


Za ovaj jelovnik karakteristično je 
da, pored ostalih jela, obuhvata oko 
20 vrsta pita. Pored ostalih, kako mi 
je naveo Hećimović Hazim iz 
Gradačca, dolazi i nekoliko speci- 
jalnih gradačačkih pita koje karak- 


BOSANSKI KUHAR 
TRADICIONALNI JELOVNICI 


teriše voće i mlijeko (jabukov pek- 
mez, slatki kajmak, slatko mlijeko), 
kao halva-pita, kole-pita, rešedija- 
pita itc. 


SVADBENA VEČERA 
PO GRADAŠČEVIĆU 


Prof. Riza Gradaščević navodi 
("Preporod" br. 13/1977.) sljedeću 
svadbenu večeru: 

1. tučija šehrija (čorba, juha), 

2. krzatma sa červišem, 

3. svadbena baklava (sa 
sedamdeset jufki-listova), 

4. dolma - tirit (sa tukcem), 

5. hurmašice, 

6. bamja, 

7. dženećija, 

8. presnace (prijesnac pita), 

9. jalan-džunlari, 

10. paprika - dolma 

11. rutavci, 

12. uluk - dolma (sogan-dolma), 


Osnovni sastav: 

13. sevdidžan (sevdidžan-pita), 
14. keške s tučijom bjeladi, 

15. almasija, 

16. kahva. 


Karakteristike ove večere su da 
se (osim čorbe) smjenjuju slatka i 
slana jela, te da u jelovniku nema 
"obaveznog" pilava pri kraju obje- 
da. 


MOSTARSKI ZIJAFET 


Za uobičajeni tradicionalni mo- 
starski meni obično se kaže "dva- 
naesti hošafi", dakle 11 jela i na 
kraju hladni sudi. Obavezna jela su 
čimbur, bamja, burek i kaduaif. 
Sastav tradicionalnog mostarskog 
menija je sličan sarajevskom, s tim 
što se u Mostaru javlja i červiš, 
buredžici, prijesnaci, ičije, te pilavi 
u tepsiji sa pečenjem, dok se 
umjesto tih jela u Sarajevu češće 


Eventualne dopune ili izmjene: Prelazni gangovi: 


nešto od hladnih suda, 


1. čimbur, čorba, 

2. čorba, červiš, 

3. janje-ičija, ičija sa janjetinom 
(dodatak kiselo mlijeko) ili kokoš-ičija, 

4. mostarska baklava 
kajmak-baklava 

5. bamja, 

6. prijesnac sa skorupačom, — buredžici, 

7. hercegovački japrak, sarma japrak 


(sa kiselim kupusom), 


(oc) 


. polagani burek 
(dodatak kiselo mlijeko), 

9. pita zeljanica, 

10. kadaif (dodatak masline, 
zajtin-tane), 

11. pilav u tepsiji sa janjetinom 
(dodatak kiselo mlijeko), 

12. paluze i sutlija, 

- hošafi, 


đuzlema, 


višnjabi 


pita pačarica 
(sa suhim mesom), 


nešto od hladnih suda, 


karavanski pilav sa piletinom, 


- kahva, čibuci i nargile. 

javljaju čimbur, topa, ćevab, dolm- 
ljeni tukac, sirnica, zeljanica. 


ZAHUMSKI ZIJAFET 


U drugoj polovici XIX-og vijeka 
izgleda da znatan utjecaj na 
redoslijed jela ima evropska kuhi- 
nja, te se tako u Alagića kući u 
Zahumu u Mostaru priređuju, 
zijafeti sa sljedećim redoslijedom: 


Osnovni sastav: 

TRAVNIČKA SOFRA 


Na neke posebnosti travničke 
sofre skrenuo je pažnju Mahmud 
Traljić iz Narodne biblioteke, 
Sarajevo. Obični, skromniji, svako- 
dnevni jelovnik u Travniku zovu 
sofra". Obično se sastoji od pet 
gangova (jela), i to: 

1. čorba (tutmačeva ili tarhana), 

2. čimbur (meso i jaja), 


Eventualne dopune ili izmjene: Prelazni gangovi: 


nešto od hladnih suda, 


1. peksimet-čorba, pileći červiš, 
2. čimbur-spanać, zeljanica-pita, 
3. prijesnac sa skorupačom, = janje-ičija, 
4. polagani burek 
(dodatak kiselo mlijeko), 
5. bamja, 
6. buredžici, kiseli prijesnac kadaif, 
7. baklava, 
8. zerde, džandar-baklava 
(kajmak-baklava). 
9. višnjab, 
10. paluze i sutlijaš, 
11. hošafi, pelte i sutlijaš, 
= sirevi, - kahva i cigarete. 


3. travnička dolma (jedna od 
dolmi zaliva se skorupom i slatkim 
mlijekom), 

4. burek ili sirnica ili zeljanica, 

5. kadaif ili hurmašice, ili baklava 
ili đansevdija. 


SVADBENI TRAVNIČKI 
JELOVNIK 


Već ranije je bilo govora o karak- 
teristikama travničkog zijafeta (vid- 
jeti - Sastav i redoslijed jela). 

Sastav svadbenog jelovnika koji 
je priredila aščibula Mehić (Pinjo), 


majka Mustafe Mehića prilikom 
ženidbe svoga brata, bio je slje- 
deći: 

1. čorba (tutmačeva ili tarhana), 
(Kada se servira čorba, obavezno 
se servira i hljeb.) 

2. travnički kolačići, 

3. travničko punjeno janje, 

4. travnička sarma, 

5. mladi grah s mesom, 

6. ćevab ili bosanski lonac mjesto 
ćevaba, 

7. travničke punjene paprike, 


= Podaci Mustafe Mehića Travničanina, 
Sarajevo, Halilbašića 4. 

8. boščaluk - burek (oblikovan 
posebno po 1 obrok, dakle, za 
svakog gosta jedan mali 
boščaluk - burek), 

9. bamja ili sogan-dolma na 
travnički način, ili neko drugo 
saftali jelo. Dakle, poslije bureka 
obavezno neko jelo u safftu, 

10. sevdidžan-baklava ili baklava 
ili hurmašice, rjeđe ružice. 
Kadaif nije uobičajen kod 
svečanih obroka, jer se u 
Travniku smatrao jednostavnim 
jelom, 

11. prijesnac na travnički način 
(zeljanica zalivena skorupom ili 
slatkim mlijekom) ili neko drugo 
saftali slano jelo, 

12. rijetka paluza ili sutlija ako 
nema rijetke paluze. 


- kahva, čibuci, nargile, cigarete. 


LIVANJSKA VEČERA 


Ovo je večera o kojoj pjeva |. 
Gorušanin (Istočno blago, II dio) u 
Livnu. Nisu pomenuta sva jela, te 


Osnovni sastav: 


. čorba sa kolačićima," 

čimbur, 

masni tirit" 

(sa grudima i tučijim voljama), 
baklava," 

bamja, 

zeljanica-pita, 

burek" (dodatak kiselo mlijeko), 
bosanska musaka, 

đunlari," 

10. kadun-butići, 

11. sutlija i pelte," 

12. hošafi, 


SE RAA 


SD 09 SID SIT 

smo večeru dopunili u smislu kako 
se to u pjesmi kaže: "Deset-pet- 
naest promijeniše sudi." Gangovi 
koji se navode u pjesmi označeni 
su zvjezdicom. 


TRAVNIČKA SOFRA PO 
VARENIKOVIĆU 


lako su u većini svečanih obroka 
u Travniku pravila ista, ima i dru- 
gačijih sastava menija, koji se prib- 
ližavaju sastavu drugih ranije nave- 
denih jelovnika. Ovaj meni poslao 
mi je H. Abdulah Vereniković iz 
Travnika. 


1. pirinčeva čorba sa kolačićima, 

2. pleća sa pirjanom (tiritom), 

3. zeljanica ili sirnica - pita, 

4. bamja, 

5. travnički boščaluk-burek, 

6. sogan-dolma ili sarma na 
travnički način, 

7. baklava, hurmadžici ili ružice, 


8. slatki vrat (ćevab sa suhim Šlji- 
vama), 


Prelazni gangovi: 


nešto od hladnih suda, 


- kahva i duhan 

9. punjene paprike na travnički 
način, 

10. prijesnac-pita, 

11. pilav s mesom - kiselo mlijeko, 

12. zahlade - sutlija, muhalebija, 
paluze. 


KREŠEVSKI BOŽIČNI RUČAK 


Iz opisa "božićnog kuhanja" (A. 
Kristić, Crkveni narodni običaji Kre- 
ševa, Sarajevo, 1956.) može se 
sistematizovati ovaj jelovnik: 


1. keške, 

2. pače od nogu, 

3. pečeno meso u crepulji ili meso 
na ražnju, 

4. kreševski pirjan (sa pečenom 
jufkom), 

5. kalja (kupus i meso), 

6. mesni kolačići, 

7. pita prva (vjerovatno sirnica), 

8. pita druga (vjerovatno burek), 

9. sutlija. 


Kruh se ne servira uz ručak, već 
kruh zamjenjuju božićni somunčići, 
kovrtanji, te pita maslenica. 


VISOČKA SLAVA 
U GORNJEM KRAJU 


M. S. Filipović (Život i običaji 
narodni u Visočkoj nahiji, Beograd 
1949. g.) navodi na slavi slijedeći 
meni: 


1. hljeb - sir s kajmakom, 
2. meso i kalja, 

3. pirjan, 

4. pilav, 

5. keške, 

6. kore ili korice (sitno isjeckane 
kore od hljeba natopljene u 
vruću mast, meso po njima - to 
Je mast od pečenja Ili juha - 
mesna voda - primjedba A. L.), 

7. gulaš, 

8. jutka s mesom (vjerovatno 
pečena jufka - kao mlinci - I po 
njoj kuhano i zapečeno meso - 
primjedba A. L.), 

9. pita, 

10. čorba (ovdje bi odgovarala 
kisela čorba - A. L.), 

11. sutlijaš i kajmak 
(slatki kajmak A. L), 

12. crna kafa. 


VEČERA NA VAROŠKOJ 
SLAVI U HERCEGOVINI 


Jelovnik prema pisanju Grdđića- 
Bjelokosića, (Iz naroda i o narodu, 
Mostar, bez god., izdanja i štampa 
Prve srpske knjižare i štamparije 
Vladimira M. Radovića): 


KAO "PREDUVOD": 


- panahija, čaša vode, rakija i 
čerez,? 


VEČERA ZA SOFROM: 


1. čorba, 

2. červiš, 

3. pirjan od mohuna, ili pirjan od 
patlidžana, ili kalja, 

4. japrak (hercegovački) ili dolma, 

5. pita (slana), 

6. pečenje (dodatak salata); 


+ panahija je slatka pšenica sa orasima, 
ukrašena bombonima, čerez su grožđice. 

POVEČERAK: 


7. "voden" - bostan i vino,- kahva, 
duhan. 


RUČAK NA VAROŠKOJ SLAVI 
U HERCEGOVNI 


(Isti izvor kao i za večeru) 

1. čorba, 

2. čerVviš, 

3. japrak (hercegovački) ili dolma, 

4. meso sa majdonosom, 

5. pirjan ili kalja, 

6. češkek, 

7. ičija, 

8. pita (slana), 

9. pilav, 

10. pečenje (dodatak salata), 

11. duzlema, ili neko drugo slatko 
jelo, 

12. sutlijaš, 

13. višnjab. 


GRADAČAČKI 
SELJAČKI SOHBET 


Iz onoga što piše Husein Šehić iz 
Gradačca, proizlazi da se u okolini 
Gradačca nastoji prilikom svečanih 
objeda izraditi što više jela, a 
naročito pita. Tako nastaje i ovaj 
šareni čudnovati jelovnik, na ko- 
jem, izgleda, mora biti svih jela (pa 
i jela od repe), koja se spravljaju u 
tom kraju. Dakle, bolja jela moraju 
doći na sofru, ali se ni slabija ne 
smiju zaboraviti. 

Karakteristika ovog jelovnika je- 
ste da se naizmjenično iznose 
slana i slatka jela, odnosno pite i 

varena i pečena jela, te što jelovnik 

sadrži veliki broj pita: 

1. čorba, 

2. prpa (ičija, na njoj pečeni 
bibac), 

3. baklava, 

4. đuveč, 

5. hurmašice, 

6. musaka, 

7. lukavice (sogan-dolma), 

8. halva, 

9. sarma, 

10. burek u gužve, 

11. dolma-paprike, 

12. sirna pita, 

13. arapova glava (pita sa 
halvom), 

14. maslenica (na njoj pečena 
kokoš), 

15. pilav s mesom, 

16. unutma, 

17. pirjan od repe, 

18. polagani burek, 

19. šljivice (slatki ćevab od suhih 
šljiva dolmljenih mesom), 

20. prijesnac, 

21. kuhana bundeva (biogradka ili 
ćurt), 

22. bundevara-pita, 

23. poprskuša-pita, 

24. razvaruša-pita, 

25. bamja, 

26. kajmačnica-pita, 

27. grizom-pita, 

28. sutlija, 

29. pršulja, 

30. hošafi. 

I za ovaj jelovnik vrijedi napome- 
na da bi jela trebalo malo presložiti 
prema pravilima zijafetskog servi- 
ranja, pošto je dosta teških jela jed- 
nih iza drugih. 

Za obrede na svadbi M. S. 
Filipović kaže da se na selu spre- 

maju i po dvadeset četiri različita 
jela, a u varoši Visokom i po 
četrdeset. 


BOSANSKI JELOVNIK 
PO SAKCINSKOM 


Na svom putu kroz Bosnu sredi- 
nom XIX stoljeća (27) Ivan Kuku- 
ljević-Sakcinski bilježi kao jelovnik 
"po bosanski" sljedeće: 


1. pirjan od pečena odojka. To su 
na saču zapečeni komadi jufke, 
složeni u tepsiju, zaliveni čorbom 
- juhom, na tepsiju postavljen 
pečeni odojak i sve skupa pono- 
vo malo zapečeno pod sačem - 
u pećnici). Ako u mesnu vodu - 
čorbu nije dodato sirćeta, onda 
bi kao prilog trebalo dati kiselo 
mlijeko. Naravno, ako se konzu- 
mira I vino onda se kiselo mli- 
jeko mora presijecati pirjanom; 

2. kajgana (spravljena sa jajima, 
mlijekom i maslom). Pisac ne 
kaže sa kakvim mlijekom; 

3. prijesnac-pita od cikle (prijesnac 
punjen sirom, jajima i bijelom 
ciklom); 

4. pečeno janje ucijelo (vjerovatno 
janje pečeno u pekari u janjećoj 
tavi ili u janjećoj crepulji, tako da 
može stati cijelo; 

- salata. 


KOTORVAROŠKA GOZBA 


Na području Kotor-Varoši zabi- 
lježen je jelovnik čija je karakteristi- 
ka redanje prvo grupe pečenja (sa 


BOSANSKI KUHAR 
TRADICIONALNI JELOVNICI 


izuzetkom sarme), a onda redanje 
raznih pita, slanih i slatkih. 
1. vareno meso, 

2. pečeno meso, 

3. sarma, 

4. pirinač-pilav, 

5. maslenica-pita 

6. sirnica-pita, 

7. burek-pita, 

8. pita-zeljanica, 

9. pita jajnjača, 

10. pita-ružica, 

11. razni sirevi, 

- rakija i druga pića. 

Svakako da bi i ovaj jelovnik bilo 
bolje presložiti tako da se prvi dio 
jelovnika kombinuje sa pitama, 
osim bureka i ružice. 


BOSANSKE KRSTIKE 


Ovaj meni se navodi u prošlom 
stoljeću za krsno ime u okolici 
Sarajeva (Bosanska Vila, godište 
1887.). 


1 SI 

2. kuhano ili suho meso, 

3. kalja, 

4. jerišni pilav, 

5. korice sa mesom, 

6. keške, 

7. burek-pita, 

8. zeljanica-pita, 

9. tikvenjača ili sirnjača, 

10. sutlija, 

- na kraju: 

11. kupusna ili grahna čorba sa 
ječmom, kuhana sa suhim 
mesom (vjerovatno je to kisela 
čorba, pošto je servirana na 
kraju, a koja ima funkciju da 

ublaži veće konzumiranje alko- 
holnih pića i jela). 


PUNIČINA VEČERA 


(Večera koju šalje mladoženja) 
Običaj je u Mostaru bio da mladi- 
noj kući (roditeljima) mladoženja 
pošalje večeru. 
1. japrak, 
2. pilav, 
3. kalja - meso, 
4. pečenje, 
5. burek, 
6. sirnica, 
7. zeljanica, 
8. baklava. 


HERCEGOVAČKI JELOVNIK 


1. čorba, 

2. juvalaci u saftu, 

3. prasa - pirjan, 

4. ćufte u saftu, 

5. pita-sirnica, 

6. pilav sa kokošijim mesom, 

7. ičija 
(uz ova jela kiselo mlijeko ili 
Vino), 

8. pita-ružica, 

9. baklava, 

10. voće - kahva. 


VAROŠKI HERCEGOVAČKI 
JELOVNIK 


1. čorba, 

2. červiš, 

3. pirjan (hercegovački), 
4. kalja, 

5. japrak (hercegovački), 
6. pita-zeljanica, 

7. burek-pita, 

8. pečenje sa majdanosom (jan- 
jeće ili krmeće), 

9. pita-ružica, 

10. višnjab. 


KAPETANOVIĆA VEČERA 


U kući Mehmed-bega Kapeta- 
novića ("Sarajevski list", 107/1882.) 
za jednu večeru priređeno je 
sljedeće: 


1. tarhana čorbasi, 

2. sigr-dili, 

3. patlidžani (vjerovatno bosanska 
musaka ili patlidžan-dolma), 

4. ćebabi, 

5. burek-pita, 

6. đulbastija (vjerovatno tzv. 
bosanska đulbastija), 

7. bamja, 

8. muhalebi, 

9. tauk-ćebabi (pileći ćevab, ili 
ćevab od piletine), 

10. kalub-tatluzi (meki oblikovani 
slatkiši), 

11. buldurdžun-pilavi. 

Po izrazima, a i nekim drugim 
elementima ovdje se odstupa od 
bosanske kuhinje i pokušava više 
oponašati Istok. 


POSUŠKI MENI 


Karakteristika ovog menija sa 
područja Posušja jeste da se 
kolači, voće i kahva serviraju u 
uvodnom dijelu objeda, a ne na 
kraju objeda: 


1. lozova rakija, kolačič i voće, kao 
duži uvod u objed, 
2. kahva, 

3. čorba, 

4. japrak u raštanu ili sarma, 

5. lešo meso, 

6. pečenje i salata, - uz ova jela 
hercegovačka vina. 


LJETNI SEOSKI JELOVNIK 


Kako piše |. A. Muftić ("Hrvatski 
dnevnik" 25. VIII 1940.) Jela i 
običaji po selima u Bosni i 
Hercegovini) za vrijeme ljetnog 
dugog radnog dana, poljoprivredni- 
ci objeduju pet puta dnevno, i to: 

- doručak (rano ujutro - obično 
kajmak i hljeb ili slatki kajmak sa 
slatkim pekmezom) ' 

- prijepodnevna užina oko 10 sati 
(nekoliko laganih jela) 

- ručak oko 12 sati (nekoliko jela, 
neka mesna, s mesom) 

- poslijepodnevna užina (lahka 
užina), dodatak kiselo i slatko mli- 
jeko 

- večera (rakija, jela, kahva). 

Karakterističan je ovdje naziv 
lahka užina, zatim da čorba za 
ručkom dolazi na kraju objeda, te 
da se kahva ne servira ujutro, već 
iza ručka i iza večere. 


BOSANSKI SEOSKI RUČAK 


Na osnovu pisanja L. A. Muftića 
može se kombinovati seoski ručak, 
Nek 
- Na sofru se prvo donosi so i 

hljeb. 

1. kupusna kalja ili kupusni pirjan, 
2. kukuruzna ili pšenična pita 
jajuša, 

3. seoski šareni pilav - začinjen 
mladim maslom, dodatak kiselo 
mlijeko, 

4. čorba, 

- kahva. 


PRIJEPODNEVNA UŽINA 


Iza onoga što piše L. A. Muftić, 
prijepodnevna užina bi se sastojala 
iz sljedećeg: 

1. kuhan krompir sa kajmakom ili 
sirom, Ili 
- slatki kajmak sa slatkim 
pekmezom uz hljeb; 

2. kukuruzna ili hejdina (heljdina) 
pura sa kajmakom, začinjena 
mladim maslom; 

3. pura sa pekmezom. 


BAŠESKIJIN JELOVNIK 


Sarajevski ljetopisac Bašeskija je 
inače bio relativno siromašan čov- 
jek. Desilo se da su naišle dvije 
nerodne godine (negdje sredinom 
XVIII. vijeka, ne navodi godinu) i 
jaka zima, te je sredinom zime 
ostao već bez zimnice. U toj si- 
tuaciji se hranio kojekako, pa je 
naveo cijeli taj jelovnik, tj. što je ve- 
čerao u proteklih 11 dana (uvodni 
dio Ljetopisa, bilješka 2), i to: 


PRVA VEČERA: 


- tutmač, 
- guzelma-pita; 


DRUGA VEČERA: 
- mandra, 


- pače, 
- mlijeko; 

TREĆA VEČERA: 


- vruća halva, 
- proso s medom; 


ČETVRTA VEČERA: 


- džiger-ćevab 
- bungur-čorba; 


PETA VEČERA: 


- širden, 
- sir i hljeb; 


Dakle četiri dana nije imao hljeba, 
pa je izričito naveo peti dan kada 
ga je jeo. 


VISOČKI SEOSKI RUČAK 


1. sutlijaš, 

2. jaja na kajmaku, 

3. pileća čorba (sa komadima 
pilećeg mesa), 

4. sir s kaalmakom 

5. slatki kajmak preliven medom 


(Konstruirano na osnovu pisanja 
pomenutog Filipovića). 


ŠESTA VEČERA: 


- kupus s mesom; 


Interesantno je da on za ovo jelo 
ne kaže ni kalja, ni pirjan - herce- 
govački, a ovaj naziv susrećemo i u 
drugim pisanim tradicionalnim 
jelovnicima. 


SEDMA VEČERA: 


- đuzlema-pita, 
- čorba, 

- burek-pita; 
OSMA VEČERA: 


- ćevab, 
- kupusna čorba; 


DEVETA VEČERA: 

- tarhana-čorba; 

DESETA VEČERA: 

- ćevab s vrućom kukuruzom; 
JEDANAESTA VEČERA: 


- ćevab, 
- čorba od jare. 


Ono malo bijelog brašna do kojeg 
je došao Bašeskija za tih oskudnih 
11 dana izgleda je najracionalnije 
iskoristio spravivši od njega pitu - 
dakle, relativno kvalitetno jelo i sa 
malo brašna; za tanko rasukanu 
pravu jufku ne troši se mnogo braš- 
na. Interesantno je, također, da je 
za većinu večera Bašeskija, pored 
eventualnog drugog jela, imao i 
čorbu, a što potvrđuje i neke naše 
ranije navode, kao i to da gotovo 
uvijek čorbu stavlja na drugo mje- 
sto. 


lako je jelovnik nastao u oskudici, 
ipak bismo mogli iz njega sastaviti 
jedan pristojan Bašeskijin meni, i 
to: 
1. džiger-ćevab, 
2. tutmač-čorba ili kupusna čorba, 
3. pače, 
4. burek-pita, 
5. đuzlema-pita. 

TEFERIČLUK 


Osnovni sastav: 
1. šiševi (razni), - kahva, 


2. ražnjište (janje na ražnju) 

Sastav teferičkog jelovnika je 
naveden ranije, te ga ovdje samo 
sistematizujemo. 


Dopune i kombinacije: 


- supraga-krompir sa sirom, 
kajmakom i slično. 


- bosanski lonac, 


= zeljanica-pita-crepulja, 


- sirnica-pita, 
- pita-ružica, 
- burek-pita, 


= dolmljeno janje. 


VEČERNJI TEFERIČ 


O večernjem teferiču ili teferič- 


iftaru bilo je riječi ranije. 
Osnovni sastav: 


1. recelj i šerbe, neko drugo 


bezalkoholno piće, 
travnički sir i pogača, 


2: kahva, 

3. pita-zeljanica, 

4. bosanski lonac 
i kiselo mlijeko, 

5. burek-pita, 

6. pita-ružica. 


slatki ćevab, 


Zamjene-dopune: 


Ovdje se daje sistematizovani 
jelovnik, odnosno neka jela koja su 
obično nošena na ovaj teferič. 


Prilozi-prelazni gangovi: 


datule (hurme) 
i suhe smokve 


kiselo mlijeko. 


VELIKI PILAV (TEFERIČ-KUŠANME) 


Osnovni sastav: 

1. šiševi, 

2. ražnjište, 

3. baklava, 

4. tri vrste pilava 
(crveni, žuti i bijeli), 


5. hošafi. - medena halva 


UŽINA (IĆINDIJUŠA) 


To je poslijepodnevni međuobrok 
(na sredini između podneva i sum- 


Dopune i kombinacije: 


- bosanski lonac, 
- dolma, 
- halva pekmezuša, 


raka), koji se naziva ikindijuša, 
ićindijuša, ićindijašica ili užina. 
Prema navodima Mahmuda Tra- 
ljića, sastav ićindijuše se razlikuje u 
ljetnom i ostalim periodima. 

Navešćemo nekoliko primjera sa- 
stava ićindijuše: 


- bijela kahva sa peksimetićima ili 
sa pituljicama, 

- rahvanija ili suha unutma, 

- bijela kahva, Šefikini slani lokumi, 
mladi sir ili kajmak. 


LJETNA UŽINA: 


- u supragi, (zapretani u supragi, u 
pepelu pečeni) krompiri sa 
sirom, 

- pečena bundeva, 

- bijela kahva sa slanim lokumima, 

- Voće. 


U nekim krajevima Bosne, a 
naročito u okolini Tešnja, za ikindi- 
jušu serviraju sljedeće: 

- tikvenjača pita i 
- lukovica, 

ili 
- tikvenjak i 
- lukovica, 

ili 
- lukovica i 
- kukuruza. 


(Danas lukovica i kukuruza bi 
mogli da atraktivno fungiraju kao 
predjelo). 

Za ićindijušu, navodi Buconjić (3) 
serviraju se pituljice i bijela kahva ili 
pereci i bijela kahva. 


SARAJEVSKA IĆINDIJUŠA 


Bilo je i bogatijih ićindijuša, kakva 
je ova u Sarajevu (V. Skarić, Sara- 


61 


jevo i njegova okolina, Sarajevo, 
1937. ), i'to: 


1. burek, 

2. keške, 

3. muhalebija, 

4. ekmek-kadaif, 
5. jalandži-dolma, 
6. pilav 


Piće: mađarska i mostarska vina, 
te šampanjac. 


POVEČERAK 


Pošto je po pravilima tradi- 
cionalne bosanske kuhinje večera 
rano, to se na sijelima pojavljuje 
dodatni obrok, a koji se obično sas- 
toji od sljedećih gangova: 

1. Vareni ili pečeni krompir sa 
sirom, 

2. skorupača ili bestilj sa vrućom 
pogačom, 

3. vareni ili pečeni kesteni, 

4. šerbe i jedna od lakših poslasti- 

ca (ni u kom slučaju ne dolazi u 

obzir baklava). 


AKŠAMLUČKI JELOVNIK 


Kod akšamluka (večernje sje- 
deljke uz pijuckanje i zabavu) nema 
pravila u redoslijedu jela. Većinom 
se iznese sve i svak mezeti ono što 
mu najviše odgovara. Jedan siste- 
matizovani akšamlučki jelovnik bi 
bio sljedeći: 


1. šumske jagode sa skorupom, 
2. bosanski mezetluk (zakuska), 
3. lukmire i lukovice, 

4, kahva, 

5. rastopljeno Ili topa, 

6. crepulja ili prsulja ili tagarica, 
7. kadun-butići hladni, 

8. kisela janjeća čorba, 

9. kahva. 


BRAŠLJENICA 
(PUTNI JELOVNIK) 


Za brašljenicu (brašnenicu) naro- 
dna pjesma "Lički Mustaj-beg i 
Orlanović Mujo" kaže: 


"U hegbeta (bisage) metnu brašljenicu, 
Sira, hljeba i debela mesa 
A u mješki crvenoga vina." 


Za brašljenicu još se sprema i: 


- pita u frkove, 

- razne vrste peksimeta, 
- gurabije, 

- paprenjaci, 

- medeni lokumi, 

- manastirski paprenjaci. 


Već smo rekli da Poullet pominje 
i kandirani "sok od ruža" (suhi đul- 
bešećer). 


BOSANSKI KUHAR 

JELA S MEDOM 


Nekad se med trošio mnogo više 
nego danas, a prije nekoliko sto- 
ljeća bio je i znatno jeftiniji od 
šećera. 

Bez obzira na to, i danas se med 
mnogo upotrebljava za hranu 
bolesnika i starijih osoba, jer je 
med hrana koju želudac najlakše 
probavlja. Tako u pčelarskom 
priručniku (bez korica, u posjedu 
Daupović Mehe, Sarajevo, štam- 
pan vjerovatno povodom Prve 
bosanskohercegovačke pčelarske 
izložbe u Sarajevu 1910. godine) 
imamo čitav niz jela koja se sprav- 
ljaju s medom, i to: 

Paprenjaci, manastirski papren- 
jaci, bademli-baklava, grizom-pita, 
muhalebija, kajmak-baklava, bakla- 
va, brdari, bundave, fišeci, gurabi- 
je, đunlari, đuzlema na režnjiće, 
đuzlema sterana, halva, halvan- 
pita, hurme, slatki kolačići, lokumi, 
paluza, sutlijaš, sarajevski hošaf, 
medene tunje, ulutma, putnička 
ulutma, zemičke, zerde. 


AŠČINICA (TRADICIONALNI 
BOSANSKI RESTORAN): 


Govoriti o tradicionalnim objekti- 
ma ishrane u Bosni nemoguće je a 
da se ne spomenu svi objektu koji- 
ma je na bilo koji način konzumi- 
rana hrana. Prema tome, ovdje se 
moramo osvrnuti na cjelokupno tzv. 
tradicionalno ugostiteljstvo Bosne. 

Već ranije smo rekli da je pravo 
kvalitetno tradicionalno kulinarstvo 
vezano za kuću i kućne prostore, a 
manje za čaršiju, pa, prema tome, 
moramo se osvrnuti i na prostore u 
kući vezane za kulinarstvo. 

Objekti i prostori za koje je tradi- 
cionalno kulinarstvo bilo vezano: 


- kućni mutvak i gospodarski dio 
kuće, 

- aščinice (narodne kuhinje), 

- mehane (krčme, gostionice), 

- imareti (javne kuhinje pri zaklad- 
nim ustanovama), 

- odžaci, ahari, musafirhane 
(gostinjci plemića, pri samostani- 
ma, tekijama i slično), 

- divanhane, ćoškovi, 

- neke gradske bosanske kafane, 
kafe-bašče, 


- londže, 

- teferičluci, 
- sofe, 

- Vitlovi, itd. 


Aščinice kao zasebne objekte 
Sarajevo je vjerovatno imalo već 
koncem XV. ili početkom XVI. vije- 
ka, jer kako smo već ranije rekli, u 
Isabegovoj musafirhani je radio 
aščija (oko 1462.). 

U pisanim dokumentima aščinice 
se spominju u XVI. i XVII. stoljeću u 
Foči (1600. godine), u Banjoj Luci 
(1630. Godine) itd. (H. Krešev- 
ljaković, Esnafi i obrti u BiH, III-IV). 

Kako je izgledala tradicionalna 
aščinica u Bosni, mi ustvari, ne 
znamo a pogotovo ne znamo pravu 
opremu aščinice, pošto takvog sta- 
rijeg izvora nemamo. 

Ipak, smatramo da je rekonstruk- 
cija nekadašnje aščinice u Sara- 
jevu moguća i na osnovu ostavin- 
skih popisa inventara aščija, te ne- 
kih drugih elemenata po predanju. 

U ostavinskim popisima aščinica 
u Sarajevu iz 1770. i 1815. godine 
(18) pored ostalog, nalaze se 
sljedeći predmeti: 


- odžak-kazan, 

- 10 raznih zemljanih tava, 
- 1 kasatava, 

- kandilj, 

- Više mahrama, 

- tri šiša za ćevab, 

- drvena sinija, 

- setilj za pravljenje kadaifa. 


Iz popisa ove opreme vidimo da 
je određena oprema vezana Za {tzv. 
prodajni prostor, a druga je oprema 
za proizvodnju. Na osnovu toga 
možemo zaključiti da je osnovna 
podjela prostora postojala i ranije 
kao i danas, tj. da su postojala dva 
osnovna prostora: 


- proizvodni - kuhinja (mutvak) i 
- prodajni - konzumni (aščinski 
odžak i aščinski dućan). 

Često je za aščinicu bila vezana i 
pekara. 

Za razliku od klasičnih konzum- 
nih objekata, u konzumnom pros- 
toru aščinice vrši se, pored konzu- 
miranja jela, i određena dorada - 
dokuhavanje jela, te sipanje i obli- 
kovanje jela u sahane (tanjire). Svi 
ovi poslovi u klasičnim objektima 
vrše se u kuhinji ili kuhinjskom rad- 
nom prostoru, a samo u nekim 
savremenim objektima neki od ovih 
poslova vrše se u sali (objekti sa 
self-servisom, snack-barovi | Sl.). 
Konzumni prostor ačinice obično 
se naziva odžak, ili aščinski odžak 
(aščinsko ognjište) a naziv dolazi 
od odžaka (toplog pulta ognjišta) 
koji se nalazi obično u istaknutom 
prostoru za konzumiranje. 


AŠČINSKI ODŽAK | 
TRPEZARIJA 


Odžak, inače ima više značenja 
(plemićka, gostinska kuća - dvorac; 
kahva-odžak, kućna prostorija za 
kuhanje kahve; prostor za pečenje 
kahve u kafani - kahva-kUhinja; 
dimnjak, zatim kamin, ognjište u 
gostinjcu na kojem stalno gori 
vatra: sobna zemljana peć u kući - 
kamin, u sobi karavan-saraja, go- 
stinjca; sač-ognjište u kuhinji, itd.), 
a mi ćemo se ovdje pozabaviti 
aščinskim odžakom. 

Kao što je već rečeno, funkcija 
aščinskog odžaka je, pored do- 
kuhavanja i dorade jela, i izlaganje 
i serviranje jela (kuhinjski pult). 

Aščinsko ognjište (pult sa 
vatrom) ima funkciju današnje 
pečenjare u snack-barovima (pri- 
prema jela pred gostom). Odžak 
(aščinsko ognjište) je oblikovan na 
razne načine, kao: 


- puno - zidano ciglom (sa gornjom 
šamotnom pločom); 

- puno - zidano kamenom; 

- ploča zidana na sistem svoda na 
kamenim nogarima visine oko 
1,20 m. 


Dužina aščinskog ognjišta je 2-4, 
širina oko 1, 20, a visina 1-1,50 
metar. 


Aščinsko ognjište ima tri dijela: 


- tzv. ploču sa brzim vatrama, 

- odjel za suđe (sahane) i 

- na kraju ognjišta tzv. odžak- 
kazan. 

Na ploči odžaka uzduž nalaze se 
dva do tri odžaka (kanala - ložišta) 
dubine 20-40 cm, a širine 20-30 
cm. 

U odžake (ložišta) se sipa žar, ili 
raspaljuje drveni ugalj. 

Ova ložišta se inače nazivaju 
"brze vatre" (po Junuzu Hadžiba- 
jriću), jer pored funkcije dokuha- 
vanja i održavanja toplote jela, 
imaju i funkciju spremanja nekih 
jela "nabrzinu" (u savremenoj 
kuhinji "a la minut"), te određenih 
sosova, začina i slično. 

Na ovim ložištima su se nalazile 
plitke i duboke tendžere sa jelima 
(metalne posude u funkciji šerpi i 
lonaca), zatim tepsije sa pitama i 
drugim jelima, lonci, itd. 

Ploča ognjišta sa jelima ima 
funkciju izlaganja jela, ujedno i 
funkciju jelovnika. Posjetilac_ kad 
uđe u aščinicu, na ognjištu ima pre- 
gled svih jela, te mogućnost da 
odabere željeno. 

Druga funkcija ognjišta je dogo- 
tovljavanje jela. Jela koja su sku- 
hana ili pripremljena u kuhinji (mut- 
vaku) odnosno pečeno u pekari 
(lonci, pite, pečenje, ičije) donose 
se u aščinicu, izlažu na ognjištu i tu 
dokuhavaju odnosno podgrijavaju. 

Pored jela, na ognjištu se nalaze 
i razni sosovi (naročito bratensaft), 
koji se miješaju, odnosno kojima se 
začinjavaju jela servirana u sahane 
(metalne tanjire). Cesto je umijeće 
majstora (aščije) mjereno kvalite- 
tom umaka (sosova koje dodaju u 
jelo). 

Ognjište je i topli servir-sto, 
odnosno topli pult. Na drugom 
dijelu ognjišta se nalaze tanjiri i pri- 
bor za jelo. Pošto je ognjište toplo, 


to su i tanjiri uvijek topli, te nema 
bojazni da će biti servirano jelo u 
hladnom tanjuru. Tu se vrši i obliko- 
vanje, odnosno arhitektonika jela. 

Kao što je rečeno, treći dio ognji- 
šta predstavlja tzv. odžak-kazan, 
koji je ugrađen u aščinsko ognjište 
i služi za kuhanje pača (glavuša) - 
o tome vidi još kod opreme. 

U pomenutoj ostavštini aščije iz 
1770. godine pominju se tri šiša za 
ćevab. To su ustvari aščijski šiševi 
(vertikalni roštilj) - pržnjevi za spre- 
manje aščinskog šiša ili, kako ga 
naziva u svom jelovniku Amidža 
Dekika - doner kjevab. Vjerovatno 
se ovaj šiš nalazio na ognjištu ili na 
pogodnom mjestu pored ognjišta. 
To što navedeni aščija posjeduje 3 
šiša ne znači da su bila sva tri mon- 
tirana u aščinici, već samo jedan, a 
tri je vjerovatno montirao na odgo- 
varajućim teferičima i teferič-ku- 
šanmama. 

Trpezarija aščinice u kojoj se na- 
lazi i aščinsko ognjište, opremljena 
je odgovarajućim sjedištima (sećije 
- zidne fotelje, tronošci, stolice), te 
trpezama (sinije - okrugli niski sto- 
lovi, demirlije sa stalcima - santrači- 
ma, ili stolovi) na koje se servira 
jelo. 

U pomenutim ostavštinama sara- 
jevskih aščija nalaze se drvene 
sinije, koje su vjerovatno služile 
kao stolovi. | Ferid Hadžibajrić iz 
Sarajeva kaže da su u funkciji sto- 
lova bile drvene sinije. 

Isto tako u pomenutoj ostavštini 
nalazi se i kandilj, koji služi za osv- 
jetljenje. 

Više mahrama koje se pominju u 
aščinskim ostavštinama služe gos- 
tima kao salvete. 

AŠČINSKA KUHINJA 
ILI MUTVAK 


Aščinska kuhinja ili mutvak (arap- 
ski - kuhinja) je proizvodni dio 
aščinice. U Hercegovini se naziva 
kuća, vjerovatno od tal. cucina (ku- 
hinja). Tradicionalna kuhinja je ima- 
la kuhinjsko ognjište, na kojemu su 
gorjele vatre i kuhala se jela, te po 
potrebi sač pod kojim su pečena 
pečenja, pite, te razna druga jela u 
tepsiji ili bez tepsije, u pepelu. 
Iznad ognjišta se često nalaze 
verige sa čengelama, na koje se 
vješa kotao za kuhinje. Drugi pros- 
tor mutvaka predstavljaju stalaže 
(sergeni) sa raznim suđem za 
kuhanje i serviranje. Pored ovoga 
(veliki, srednji i mali metalni vrčevi) 
sa vodom za kuhanje i pranje suđa. 

Treći kutak mutvaka predstavlja 
odjeljenje za razvijanje (sukanje) 
jufki i spremanje pita. Ono se sas- 
tojalo od jedne velike i više manjih 
sinija. Velika sinija je služila za 
sukanje (razvijanje) jufki, a manje 
sinije za savijanje pita. Uz veliku 
siniju je i sergen (stalak) za sušenje 
jufki, na koji se stavlja jufka pre- 
bačena preko oklagije, te je tako 
izložena zraku koji je suši. U nekim 
mutvacima se u kutu ili na sredini 
bočnog zida nalazi i kahva-odžak 
(kahva-kamin). 

Na odgovarajućem mjestu nalazi 
se tzv. bulašik, tj. sudoper, koji se 
sastoji od kazana ispod kojeg gori 
vatra, a u kojem se pere suđe, te 
tahtapoša za cijeđenje suđa. 

Sastavni dio mutvaka je i drvarni- 
ca, te (osobito po domaćinstvima) 
dimluk (sušnica) za meso. 


Dimluk predstavlja visoku (oko 4 
m visine) prostoriju, sa prozorčiči- 
ma gotovo pod krovom sušnice, 
bez stropa. Između greda krovišta i 
niže krovišta nalaze se tzv. pante, 
tj. gredice, grede, šipke, sohe, čen- 
gele - vješalice i sl., na koje se 
vješa meso i SUŠI. 

Ispod panta (vješalica) nalazi se 
ognjište na kojem se loži vatra, tako 
da samo dimi i suši meso. 

U drugom dijelu sušnice nalazi se 
mesarski pribor, te velika. sinija, 
koja služi za uđenje (tranširanje) 
mesa i usoljavanje prije sušenja. 

Ćiler (ostava - kiler od lat. cella, 
cellarium), predstavlja zasebnu 
prostoriju mutvaka koja ima i 
određenu funkciju konzervatora 
namirnica. Obično je u suterenu, sa 
malim prozorčićima pod stropom 
za provjetravanje. To je dosta 
mračna i hladna prostorija. Dobar 
dio ćilera je ispod nivoa zemlje, a 
ponegdje i sa trapom u podu. 
Namirnice se čuvaju u raznim 
ćupovima i drugim posudama, a 
neke i u trapovima. 

Već je rečeno da se uz aščinsku 
kuhinju nalazi i pekara (ili je pekara, 
kao zasebni objekat, obično bila u 
blizini), U pekari su pečene razne 
vrste kruha i peciva, kao osnovni 
proizvodi, ali je pekara uveliko 
služila i za pečenje lonaca, pita, 
baklava, pečenja, ičija, crepulja i sl. 

Ovi proizvodi su obično ubacivani 
sa strane peći, gdje je slabija vatra 
(nešto niža temperatura), tako da 
su mogli dugo vremena da "krčka- 
ju" i da tako budu kvalitetno 
"pečeni" (uhasuljeni). Ili su ovi 
proizvodi stavljani pošto je kruh bio 
pečen i izvađen, pa je peć bila 

nešto hladnija i odgovarala je za 
"pečenje" ovih aščinskih jela. 

U okolini Olova mutvak Zovu i 
manju zasebnu kućicu, visine oko 3 
metra i površine oko 4 m2. U njoj 
se nalazi ognjište visine oko 70 cm 
i sa površinom oko 2 m2. Kućica 


AŠČINSKI JELOVNIK: 


(Popis aščinskih jela u Bosni) 


Neka mišljenja da je aščinski 
jelovnik ograničen i uzak, te da 
kvalitetnu kuhinju u Bosni treba 
tražiti samo u kućama, demantuje 
objavljeni indeks aščinskih jela u 
"Jugoslovenskom listu" od 14. maja 
1939. godine, koji je ilustrirao novi- 
nar sa pseudonimom OSA. Popis 
je svojevremeno sačinio Ali ef. 
Numanagić, poznat pod imenom 
Amidža Dekika. Kako i sam kaže, 
to je popis svih jela koja su se 
nekada, dakle, negdje koncem XIX. 
stoljeća pojavljivala u aščinicama u 
Bosni, a naročito u Sarajevu. | sam 
Numanagić kaže da su se mnoga 
jela u prvim decenijama XX. sto- 
ljeća izgubila iz aščinica. Naravno, 
uvijek je svakodnenvi jelovnik 
aščinice bio ograničen, vjerovatno 
do 15-tak jela, ali su se nabrojana 
jela povremeno pojavljivala = u 
aščinicama ili ih je aščija po 
prethodnoj porudžbini povremeno 
spravljao. 

Popis je dat u tzv. bosanskom 
dijalektu. 

Evo toga popisa. 


KJORBE 


pirinčeva, tarhana, grahovica, 
šehrija, škjembe kjorba, lokum kjor- 


nema stropa već grede za sušenje 
mesa (pante). Visoko na zidu je 
prozorčić za provjetravanje, a na 
krovu mala badža za odvod dima. 
Ognjište inače služi za pečenje pod 
sačem ili pod pekom. 


ba, sućorba, omaćeva, tutmaćeva, 
tikvena kjorba, tirit kjorba, Kokoš 
kjorba. 


DOLME 


dolma, sogan-dolma, tikva-dol- 
ma, sakrska-dolma, paprika-dolma, 
paradajz-dolma, jalan-dolma, širde- 
-dolma, jalandži-dolma, bajildi-dol- 
ma. 


KJEVABI 


kjevab, sitni kjevab, šiš-kjevab, 
papaz-kjevab, doner-kjevab, gra- 
hov kjevab, hadžihasan-kjevab, 
hadžiosman-kjevab, tašak-kjevab. 


SLANA JELA 


lonac, kolačići, turlu-turlu, turlu- 
tava, elbasen-tava, đuveč, krzat- 
ma, pihtija, đulbastija, mjevena đul- 
bastija, đulbastija s jajetom, bamja, 
kadun-butić, musaka, ćuhteta, bura- 
nija, pršnja, prasa, sarma u japrak, 
sarma u kupusu, saruk sarma, 
imam bajildija, ćevapčići, ražnjići, 
crni patlidžani, zeleni patlidžani, 
mahune, grah stari, grah mladi, 

grah tetovaski, zeleni paradajz, 
pače od glave, pače od nogu, pače 
mješanije, bijeli bubrezi, tašaci, 
arap-tašaci, bisag-tašaci, slana 
juhka, kukuruzna mandra, hejina 
mandra, ćimbur na poprženom me- 
su, ćimbur na luku, tašak-ćimbur, 
kajgana, privrta, uhćipci, kore, kore 
na irende, latice, klepe, pećenica, 
suđuka. 


PILAVI 


pirinćev, omaćev, tutmaćev, jer- 
šićev, juhkov, tirit, šareni pilav, išir- 
luk, pirjan, horoz-pirjan, bungur- 
-pilav, kješkje. 


KAJE 


kumpijerna kaja, kupusna kaja, 
repna kaja. 


PITE 


zejanica, sirnica, repnica, kupuš- 
njača, kumpijernjača, kajmakuša, 
burek, tatar burek, sterani burek, 
guznac-burek, buredžici, pita od 
penđeviša, crjevaruša, prisnac, 
ujevak šenišni, ujevak kukuruzni, 
razvaruša, oparuša, kjukuša, ućkur 
pita, maslenica, lizibaba, babura, 
gruša. 


SLATKA JELA 


kadajif, ekmek-kadajif, tel-kadajif, 
arap-kadajif, halva, jalan-halva, 
Stambul-halva, irmek-halva, med- 
halva, pekmezna halva, slatka 
juhka, đunlari, jalan-đunlari, ru- 


tavci, baklava, jalan-baklava, tirit- 
baklava, kadin đubegi, kadin me- 
mesi, halvapita, šljivopita, orahov- 
njača, jabukovača, đul-pita, ružice, 
đanećija, rešedija, ćetenija, hurma- 
šice, smokvice, suha lutma, masna 
lutma, rehvanija, paprenjaci, pek- 
simeti, lokumi, jalan lokumi, šećerli 
lokumi, đulbešećer, recelj, gurabije, 
simiti, ćahije, đevreci, ćođuk đevre- 
Ci. 


ZAHLADE 


sutlija, muhalebija, hladno, jalan 
hladno, hladno od borovnica, hlad- 
no od vrisinja, hošaf, hošaf kru- 
škov, jabuka-hošaf, almasija, pa- 
luze, pelte, šeherezada, medo- 
vača, hardalija, ramazanija, zerde, 
turšija, razmućeni bestilj, pekmez, 
slatko mlijeko, kiselo mlijeko, sirut- 
ka. 


SALATE 


sogan-salata, zelena salata, 
kompijer-salata, mohuna-salta, mi- 
ješana salata, ćukundruk-salata, 
krastavac-salata, lukuše, siriluk, 
satrica, lukmira. 


VOĆE 


jabuke, jabuke senabije, jabuke 
tunabije, kruške turugaće, dinja, 
karpuza i hlopinđe. 

lako je navedeni popis Dekike 
aščinski jelovnik i najveći broj jela 
je prikladan za aščinice, ipak u 
njemu ima i dosta jela koja više 
spadaju u kućna jela. 


BOSANSKI KUHAR 


AŠČINICA (TRADICIONALNI BOSANSKI RESTORAN) 69 


Ono što je posebno karakteris- 
tično za jelovnik aščinice jeste do 
da se jela miješaju, odnosno vrši 
kombiniranje jela, tako da se 


dobivaju praktično nova jela. Tako 
se kombinuju bamja sa krzatmom, 
lonac sa šiš-ćevabom itd. 


OPREMA ZA SPREMANJE JELA: 


Treba napomenuti da je u bosan- 
skoj tradicionalnoj kuhinji suđe 
(sudi) za spremanje jela bilo veći- 
nom bakreno - kalajisano, dok je 
pojedino suđe za saldisanje i kula- 
nisanje bilo i srebreno, odnosno 
pozlaćeno ili od drugih materijala (o 
tome vidi opširnije u dijelu o sofran- 
skom i drugom suđu). 


ČEKRK-RAŽANJ 


To je danas popularni tzv. hidro- 
ražanj (nekada zvani i ražanj na vit- 
love ili vito-ražanj), a upotrebljavan 
je i mnogo ranije. 

Inače, vitlovi su upotrebljavani 
(pa i danas ponegdje) za izbacivan- 
je vode iz rijeka, a u svrhu rashlađi- 
vanja bostana, avlija, pića (u koriti- 
ma), zalijevanje bašča, navodnja- 
vanje, te i kao pogon za pokretanje 
malih poluga (vitlova) koji okreću 
ražanj. 

Vitlove spominje Evlija Čelebija: 
"Na više mjesta tekuća voda okre- 
će roštilje, na kojim se bez čovječi- 
jeg učešća peče meso, cvrčeći 
poput mevlevijskog instrumenta, a 
onda se jede." To spominje i Jukić u 
svom putopisu. 

Kako kaže Čelebija, na teferičlu- 
cima i izletištima naprvljeni su 
umjetni potoci (misli se na odvodne 
kanale iz rječica i rijeka) na kojima 


su postavljeni mali čekrci pomoću 
kojih voda pokreće ražnjeve. 

Siš u kulinarstvu predstavlja 
gvozdeni ražanj. Ovaj ražanj može 
biti mali (mali štapići, šipke, 
ražnjići) za pečenje  ražnjića. 
Aščinski šiš, doner-šiš ili serđen- 
-Šiš služi za pečenje doner-ćevaba, 
koji pominje Dekika u svome popi- 
su aščinskih jela. Ovaj se šiš u 
Bosni zadnjih decenija izgubio, te 
je bilo mišljenja da nije ni upotreb- 
ljavan u Bosni. Međutim, pomenuti 
popis inventara sarajevske ačšči- 
nice iz 1770. godine, gdje se 
navode tri šiša za ćevab, govori o 
tome da je nekada ovaj šiš u Bosni 
mnogo upotrebljavan. To potvrđuje 
i Dekika izričito navodeći kao aščin- 
sko jelo doner-ćevab. SiŠ se 
pojavljuje u okomitom položaju, sa 
nabijenim jednim velikim komadom 
mesa (recimo but) ili više manjih 
komada. Oko šiša je vertikalno 
stavljen žar u šiš-sergenu. Siš se 
okreće i peče se meso. Kada gost 
zatraži šiš-ćevab, ćevabdžija tanko 
reže površinske dijelove šiša 
(tanke šnite), soli, biberi i servira u 
tanjir. SIŠ se dalje okreće i tako uvi- 
jek imamo vrući "friški" šiš-ćevab. 

Zeljezni šiš (ražanj) spominje se 
1777. godine u ostavštini sara- 
jevske porodice Dženetića (20). 

Mehmedalija Maglajlija, arhitekta 
iz Sarajeva, upozorio me je i na 
drugi oblik šiša. Na dnu se nalazi 

žar, na koji se nadovezuje šipka, a 
na šipki leži šupljikasta tepsija. Na 
šupljikastoj tepsiji (Šiš) prži se 
meso. 

Sač (perzijski sač) označava 
kovani željezni ili zemljani poklopac 
kupolastog oblika, sa drškom na 
vrhu kupole, pod kojim se na ognji- 
štu peče određeno jelo (pogača, 
hljeb, janje, komadi mesa, pilav u 
tepsiji i slično). 


k Zo=BO E + 


Sačica (peka) 


Pokljuka (zemljani sač) 


Sač sa blažom kupolom (niži) koji 
se upotrebljava za pečenje pita, 


naziva se "sačica" ili "peka", a ako 
je glineni, naziva se "pokljuka". 

Na sač se nagrne "supra" ili 
"supruga" (žar izmiješan sa lugom - 
pepelom). Na vrhu sača nalaze se 
manje rupice, koje služe kao ventili. 
Ako se jelo peče u tepsiji, onda se 
na ognjište prvo postavlja sadžak, 
na sadžak tepsija, a odozgo na tep- 
siju sač. 

Dimenzije sača su od 35 cm pa 
do 1 metar, a sačice od 40 cm pa 
čak do 2 metra promjera, koja je 
služila za pečenje tzv. svadbene 
baklave. 


Maša označava lopaticu za ogn- 
jište kojom se podiže sač. Ona je 
trougaona i sa dugom drškom. 


TAVA 


Tava (perzijski) inače označava 
tiganj, u tradicionalnoj kuhinji 
Bosne ima različite namjene: 
pečenje, prženje, dinstanje i sl. 

Zavisno od funkcije, tave su 
različite veličine i različitog oblika. 
Po veličini tava može biti velika, 
srednja, mala (tavica), a po dubini 
dublja i plića tava. Po obliku - 
okrugla, duguljasta, repata, itd. 

Janje-tava 


Janje-tava je duguljasta velika 
posuda koja služi za pečenje janje- 
ta u pekari. 


Dagara 


Funkciju janje-tave ima i dagara, 
koja predstavlja veliku glinenu 
posudu duguljastog oblika. Ove 
duboke, duguljaste tave (dužine do 
1, 20 m), koje služe za pečenje ja- 
njaca, imaju malo savijene stranice 
u unutrašnjost tave, vjerovatno da 
čuvaju masnoću i paru prilikom 
pečenja, tako da janje bude sočnije. 


Zemljana tava 


Zemljane tave razne veličine 
pominju se u navedenim ostavina- 
ma sarajevskih aščija. Izgleda da 
su ove tave ranije mnogo korištene 
u aščinicama, a otuda potiče i naziv 
jela tava. U njoj se peče jelo tava, 
zatim održava na toplom ognjištu i 
pred goste iznosi tako u tavi. 


_25-30. 


I 4o-50 | 


Pače-tava 


Pače-tava predstavlja zemljanu 
ovalnu dublju tavu, koja služi za 
pečenje glavuše. Njena funkcija je i 
u tome da obuhvati glavušu sa 
strana, tako da se i dinsta, odnosno 
da se stvara i sok prilikom pečenja. 
Dužina tave je oko 40-50 cm, širina 
25-30 cm, a dubina oko 20 cm. 


Jol-tava 


Jol-tava je dublja okrugla veća 
posuda sa dugom drškom, a služi 
za prženje jela koja treba da plivaju 

Repata tava 


u masnoći. Repata tava je plića i sa 
dugom drškom. 


U 


Kuplidže-tava 


Jamak ili kuplidže-tava označa- 
va dublju tavu sa kratkom savi- 
jenom drškom, a služi za podgrija- 
vanje jela (npr. kavurme). 


Tavica za maslo 


Tavica je manja tava za prženje 
jaja, kajgana i slično. 


Bakrica 


Bakrica ili tavica za maslo služi 
za uzvarivanje masnoće. Ima ih sa 
dugom i kratkom drškom. 


TEPSIJE 


Tepsije su okrugle plitke posude 
za pečenje mesa, pita i sl. 


Hljebna tepsija 


Hljebna tepsija je dublja tepsija 
koja služi za pečenje mesa na 
pače, tijesta (hljeba i slično). Obi- 
čno je bez pervaza (šire ivice). 


4o-8o0 


Plića tepsija 


Pliće tepsije služe za pečenje pita 
(savijača). 

Pervazlija je velika tepsija koja, 
prilikom svečanosti, služi za peče- 
nje baklave, polaganog bureka i sl. 
Pervazlije su promjera oko 0,70 do 
1 metar. 

Pervazlija 


Funkciju pervazlije često preuzi- 
ma i demirlija, koja inače služi za 
serviranje. 

Na žar se stavlja plitki sadžak 
(tronožac od kovanog Željeza), a 
na njega tepsija. 


Am 7 

Kadaifnjak 


Kadaifnjak je naša riječ izvede- 
na od riječi kadaif, a to je dublja 
tepsija u kojoj se peče i sevira 
kadaif. Pervaz kadaifnjaka je 
naročito ukrašen izrescima i orna- 
mentima. 

Dubočica-tepsija je slična kadaif- 
njaku, samo nema ukrašen pervaz, 
a služi za mućenje unutme i drugog. 
To je duboka tepsija i ima funkciju 
da kod pečenja sačuva sok. 


Rubovi tevsija 


"+  Tepsijica za rastopljeno pred- 


stavlja malu bakrenu kalajisanu 
duboku tepsijicu (promjera 12-20 


); cm) bez pervaza. Duboka je oko 5 


cm. Ima funkciju tembale, samo što 
nema pervaza, niti ručki. Nalazi se 
i danas u kući Smaje Pašića u 
Sarajevu. 


Lenger za arapovu glavu 


Lenger za arapovu glavu - je 
posebno oblikovan lenger (sahan), 
metalni tanjir, a i danas primjeraka 
ima u Gradačcu u kući Hećimovića 
Hazima. Služi za pečenje ara- 
pinove glave. Sliči izvrnutom kubali 
poklopcu od tendžere. 


| A (o) 


Tendžera 


Za kuhanje i dinstanje jela služe 
razni oblici lonaca, zvanih tendže- 
re. Tendžere imaju funkciju velikog 
lonca, srednjeg i manjeg lonca, a 

Tendžerica 


KI) 

ponekad i šerpe, pa su prema tim 
funkcijama i oblikovane. 


Općenito, tendžera predstavlja 
bakreni kalajisani lonac sa kubali 
poklopcem, koji upada u oper- 
važeni gornji dio tendžere i na taj 
način omogućuje pirjanjenje jela, a 
bez bojazni da će pokipjeti, te čuva 
i hranjive sastojke jela. Funkcio- 
nalnu kopiju tendžere predstavljaju 
danas lonci i šerpe nekih pro- 
izvođača. Zapremina tendžere se 
kreće od 2 (tendžerica) pa do 20 
litara, te specijalnih tendžera za 
"dinstanje" cijelog jagnjeta  (kuzi- 
tendžere). Tako se u ostavštini sa- 
rajevske porodice Dženetića po- 
minje tendžera od 12 oka (oko 15 
litara), a u ostavštini porodice Selak 
obična tendžera i velika tendžera. 


Sve tendžere su izrađivane od 
bakra, a kalajisane iznutra i izvana. 


Kušana 


Kušana je poseban oblik tendže- 
re, ima gornji dio širi (većeg pro- 
mjera), a dno uže. 


38 a 


BC JE 


Karavan-tendžera 


Karavan-tendžera predstavlja 
nešto pliću, a širu tendžeru. Naziv 
vjerovatno potiče otuda što je bila 
pogodna za karavanska putovanja. 

% 4o Gi 
Kuzi-tendžera 
Kuzi-tendžera je visoki bakreni 
kalajisani lonac posebnog oblika, a 
služi za varenje (kuhanje) cijelog 


janjeta, odnosno dinstanje cijelog. 


janjeta. Dinstanjem cijelog janjeta u 
zatvorenoj posudi sačuva se bje- 
lančevina, odnosno sva sSlast, 
slatkoća msa. 


Kuzi-tendžera je visine 70-100 
cm. Donji dio je najširi, srednji ne- 
što uži, a gornji (ivica ili otvor) je 
nešto malo uži od srednjeg dijela i 
ima široki pervaz (ivicu). Savijen je 
prema gore, tako da poklopac kuzi- 
tendžere potpuno liježe unutar ivice 
(pervaza), te dobro zatvara ten- 
džeru. 


Poklopac je visok, oblika nepra- 
vilne kupole (kubali-poklopac) a 
obezbjeđuje veću i jaču cirkulaciju 
pare unutar tendžere. U ostavštini 
porodice Dženetića nalazi se tako- 
đer kuzi-tendžera. 


Prednji opis je izvršen prema 
radovima Kreševljakovića, a slaže 
se i sa opisom Ferida Hadžibajrića, 
aščije iz Sarajeva, koji kaže da je 
kuzi-tendžera bila slična đugumu 
(veliki bakreni kalajisani vrč za 
vodu) i da je još služila i za kuhanje 
jela, koja su kasnije preručivana u 
tendžerice na aščijskom odžaku. 

Koliko smo mogli provjeriti i 
utvrditi, to je prava kuzi-tendžera. 
Drugi oblik kuzi-tendžere jeste veli- 
ka okrugla plitka bakrena kala- 
jisana tendžera promjera 50-60 cm. 


Sadžak 


h 15. I 


FB 


Mali sadžak 


Sadžak za haraniju 


Tendžere se montiraju na sadžak 
ispod kojeg gori vatra na ognjištu. 
Sadžak predstavlja željezni trono- 
žac od kovanog željeza, koji služi 
za pečenje i kuhanje na ognjištu. 
Sadžak može biti obični od plos- 

Veliki sadžak 


natog željeza (za manje i srednje 
tendžere). Na gornjem dijelu je 
željezni prsten širine 2-3 cm, pro- 
mjera 15-20 cm, a "noge" su visine 
12-15 cm. 

Veliki sadžak je većih dimenzija i 
služi za veće posude (veće tendže- 
re, kazane, haranije, veliku repatu 
tavu i sl.). 


Sadžak tepsijaš 


Sadžak-tepsijaš je plitki sadžak. 
Izrađen je od užeg (1-1, 5 cm) plos- 
natog ili okruglog kovanog željeza i 
ima oblik zaobljenog ravnostranog 
trougla. Stranice trougla su dužine 
od 30-50 cm (za veliku demirliju i 
veće), a noge visine 4-6 cm (za 
veliku demirliju i više). 


Odžak-kazan se pominje u 0s- 
tavštini sarajevskog aščije iz 1815. 
godine. Predstavlja kazan koji je 
ugrađen u aščinsko ognjište (aščin- 
ski odžak, te otuda i naziv odžak- 
kazan). Služi za kuhanje pača (gla- 
vuša) od kojih se sprema poznato 
aščinsko jelo - pače. (O ovome vidi 
još kod aščinskog ognjišta i kod jela 
pače). 


Haranija 


Haranija je veliki lonac (kazan) za 
masovno spremanje (velike koli- 
čine jela halve, pilava, čorbe i sl.). 
U ostavštini sarajevske porodice 
Selak pominje se "haranija (mali 
kazan)". 


k 7ZO— po u 

Kazan 


Kazan je veliki bakreni kotao koji 
je kalajisan iznutra, a sa strane ima 
ručke za nošenje. 

Crijepe, crepulje ili saksije (da- 
gare) okruglog blago ljevkastog 

oblika glinene su posude u kojima 
se dinsta crepulja ili prsulja. Cre- 
pulja se mmontira na veliki okrugli 
sadžak (tronožac) promjera od 30- ER 
40 cm, a ispod nje se nabacuje Žar, = 
koji stalno podgrijeva i tako je cre- 
pulja uvijek topla. — 

A. Hangi pominje i crepulje u koji- 
ma se peku janjci (kao velike zem- 
ljane tepsije). 


i 


(u 


U 


Zemljani lonac 


Hljebna crepulja 


Hljebna crepulja je okrugla obla 
zemljana posuda koja ima rupu na 
sredini. U njoj se obično peče kuku- Aščinski (bakarni, kalajisani) lonac 
ruza. 


Crepulja (prsulja) 
Teferič lonac 


Prsulja ili dagarica, tagarica, 
predstavlja okruglu oblu posudu sa TE ; _ 
unutrašnjim ispupčenjem u sredini, _ bonac - u tradicionalnoj kuhinji 
a ima vjerovatno tu funkciju da Bosne označava glineni lonac trbu- 
povrće i meso ne bi zagaralo i pri-  Šastog oblika koji služi za pečenje 
janjalo za dno. jela - bosanskog lonca. Lonac ima 
zapreminu 2-10 litara. 

Kevčija (perzijski) ima funkciju 
kutlače i služi za zahvatanje tečnih 
jela iz lonca. 

Đevđir-kašika je šupljikasta kut- 
lača (lopatica). 


Đevđir (cjedilo) predstavlja bak- 
renu kalajisanu ili mjedenu cjediljku 
za cijeđenje jela. Đevđir sa većim 
rupcima služi za pranje povrća. 

Lukotuč predstavlja posudicu u 
kojoj se tuče bijeli luk. 


Kuhinjski havan 


Kuhinjski havan (perzijski) oz- 
načava posudu od mjedi u kojoj se 
dudačom (tucalom, tučkom) tuku 


Dudač i tučak 


orasi, šećer, začini i druge namir- 
nice. 

Sjecavica (satara, kima) je oruđe 
(sjekirica) kojim se sjecka meso na 
debeloj dasci ili panju. 


Sjecavica 


Sjecavica je pravougaonog obli- 
ka sa nešto izduženim prednjim 
donjim uglom i sa kratkom drškom. 
Danas se u kuhinjama meso veći- 
nom melje, naročito pri masovnom 
spremanju jela. Međutim, ako se 
hoće dobiti ukusnije jelo (naravno, 
pri manjim količinama), onda bismo 
preporučili sjecanje mesa, jer maši- 
na uništava "tečnost". Neki objekti 
imaju danas već male električne 
sjecavice, rađene na principu veli- 
ke fabričke sjecavice. 

Za kuhanje i spremanje jela je 
vezano i razno suđe u kojem se 
drži ili donosi voda (iako su ranije 
mnogi gradovi u Bosni imali 
vodovode, samo neki objekti su 
imali provedenu vodu u kuće - 
dvorišta, a većinom su bile ulične 
česme. 


Đugumica 


Džugumica je bakreni kalajisani 
veći vrč za vodu sa otvorenim 
noscem za lijevanje. 

A 


Me 


Đugumi 
Džugum je nešto veći od džugu- 
mice, bez nosca, a na grliću se 
nalazi piramidasti poklopac. 


Ibrik za vodu 


Ibrik za vodu (perzijski) je 
bakreni kalajisani vrč za vodu sa 
dugim noscem i kupastim po- 
klopcem. Kuhinjski ibrici obično ni- 
su ukrašeni. To su tzv. obični ibrici. 

Donji dio je trbušast, a onda se 
diže dugi uski grlić. Od "trbuha" ibri- 
ka pa do visine poklopca diže se 
tanki nosac savijenog vrha. 


Šerbetnjak 


Serbetnjak ili kahveni đugum je 
bakreni kalajisani vrč zapremine 2 
litra, a služi za kuhanje šerbeta za 
kahvu. Nekad se kahva spravljala s 
medom, te je najprije spravljano 
šerbe od meda. 


Bardak 


Bardak (perzijski) označava zem- 
ljani sud za vodu, po obliku je sli- 
čan ibriku. Kuhinjski bardaci obično 
nisu ukrašeni, a imaju istu funkciju 
kao ibrici, odnosno džugumi. 


'% upovi 


Ćup (arapski) označava zemljani 


duboki sud. Dno mu je obično uže, 
a onda se širi do polovice visine, pa 

se opet sužava gore prema otvoru. 
Veći i neki manji ćupovi imaju ručke 
sa strane. Upotrebljava se za 
čuvanje namirnica, a osobito mas- 
noće, kaurme, pekmeza, ređela i 
slično. 

Kavonoz (španjolski) predstavlja 
staklenu posudu sličnu velikoj tegli. 
Služi za ostavljanje raznih turšija. 

Sergen je zidna polica (širine 0, 
80-1, 20 m, sa dubinom od 0, 30-0, 
60 m, visine oko 2 metra). Mali ser- 
gen visi na zidu, a veliki sergen je 
pričvršćen za zid. Sergeni su obi- 
čno zastrti besofrom ili (vezenim) 
bezom, koji ima funkciju zavjese. U 
sergene se sprema razno suđe, 
tzv. čisto suđe, te drugi kuhinjski 
pribor. 

Za sukanje jufki služi tzv. kućna 
sinija (plitki veliki okrugli "sto"). 

Jufke se suču pomoću oklagije. 
Oklagija predstavlja tanki (oko 2 cm 


promjera), glatki obli štap, dužine 1, 
2-2 m. Jufke su veliki tanki tjesteni 
listovi za spravljanje pita. 

U domaćinstvima se jufke obično 
suše na velikim besoframa (veliki 
stolnjak sa narodnom šahovskom 
ukafaz-kafazli i ustrijeke pletenič- 
kom ornamentikom), odnosno na 
čaršafima. 


Mafišnjak 


Mafišnjak je kotačić (rad!) koji 
služi za izrezivanje i oblikovanje 
tijesta. 


TRADICIONALNO SERVIRANJE 


(SALDISANJE): 


Tradicionalni izraz za serviranje 
je "saldisanje", a kako to kaže na- 
rodna pjesma: "kahvedžije kahvu 
saldišu". 

Za ovaj izraz A. Škaljić (Turcizmi 
u srpskohrvatskom jeziku) kaže da 
označava napraviti, postaviti, =pri- 
praviti. To je naša izvedenica od 
turskog infinitiva - salmak - "napra- 
viti, prostrijeti, staviti". Prema tome, 
može se donekle smatrati bosan- 
skim autohtonim izrazom. 


U širem smislu riječi uz ovu 
materiju bi trebalo obuhvatiti: tradi- 
cionalni doček gosta, čašćenje na 
dočeku gosta (koje je često i kao 
preduvod u serviranje obroka, 
naročito svečanih obroka); tradi- 
cionalno serviranje napitaka, koje 
uglavnom obuhvata ovaj doček, te 
serviranje pića; zatim serviranje 
svečanog obroka - serviranje jela, 
uz ovo i serviranje nargila i čibuka, 
kahve, itd. 

Ovdje ćemo se donekle osvrnuti 
na šire značenje ove riječi, a u 
osnovi ćemo zahvatiti serviranje 
jela. Analizirajući pojedine objede, 


pokušali smo izvući i neke "načine" 
serviranja, odnosno razlike u 
načinu serviranja. 


TRADICIONALNI DOČEK 
GOSTA 


Jedna od interesantnosti musafir- 
luka (gostinstva) u Bosni jeste ce- 
remonijal dočeka gosta, kao i razne 
konzumacije vezane za taj doček. 


Naročito je interesantan doček 
dostojanstvenika, što bi danas bila 
velika turistička atrakcija, naravno 
za grupe turista. 


Ovdje se ne mislimo zadržavati 
na ovim velikim dočecima (kao, na- 
primjer, Hercega Stjepana u Du- 
brovniku, vezira u Bosni, itd.), jer je 
to predmet drugog rada, ali ćemo 
ipak primjera radi navesti cere- 
monijal dočeka francuskog konzula 
u Travniku. 

Pod stepenicama je konzula 
dočekao "meštar ceremonije i nje- 
govi pomoćnici". Pred palačom je 

"šef paževa" diktirao pozdrav kon- 
zulu. U dvoru je ponuđen: 


- slatkom, 

- kahvom i lulom, zatim 
- šerbetom, 

- đulsijom i 

- aleovim cvijećem. (29) 


Izgleda da je čašćenje ružinom 
vodicom i mirisima bilo uobičajeno i 
u Sarajevu. Bašeskija navodi takvo 
čašćenje i kod običnih građana 
(1777.) prilikom sklapanja posla i 
kaže: "Ovaj pazar proslaviše miri- 
som anbera". 

Ono je izgleda bilo uobičajeno i 
kod uglednih gradskih domaćinsta- 
va, a to se zaključiti može po 
ostavštini Smail-bega Dženetića, 
gdje se pominje srebreni buhurdar 
(kadionica) i posuda za ružinu vodu 
(đulbedan). 

Za ovo čašćenje opisujući prolaz 
kroz Sarajevo (1658.), putopisac 
Francuz Pulet kaže slijedeće: 

"Bijah opazio kao nešto vanred- 
no, kad se hoće da posluži naju- 
gledniji među njima kahvom, duha- 
nom ili šerbetom, da im se ponaj- 
prvo posipa brada ružinom vodom, 
koju se zatim suši dimom iz sre- 
brenoga kadionika, što ga nekoliko 
puta sluga drži ispod brade dok 
istodobno drugi drži iznad glave 
komad platna, kao što se postupa 
pri brijanju ženika, da se ništa ne bi 
izgubilo; a taj se obred obavljao sve 
do kraja .ozbiljnošću, kojom bi se 
obavljao najvažniji posao na ovom 
svijetu." (Glasnik Zemaljskog Mu- 
zeja, Sarajevo, godište 1908. ). 

Kod čašćenja lulom ili nargilom, 
na goruću lulu (lulu čibuka ili lulu 
nargile) stavljaju se razni mirisi 
(29). 


Šerbe se servira obično na tacni - 
tabaku, koji je prekriven tzv. tabak- 
lukom, a na tabakluku su stavljene 
maštrafe (ukrašene čaše - zlatne 
srebrne, gravirane bakrene, ukra- 
šene staklene, rezbarene drvene) 
sa šerbetom. 

O drugim prilozima jela i pića pri 
dočeku gosta u domaćinstvu bilo je 
govora ranije (Sastav zijafeta i 
redoslijed jela). 


NAČINI SERVIRANJA 


Analizirajući .opis pojedinih goš- 
ćenja i zijafeta, zapazili smo odgo- 
varajuće razlike u pogledu načina 
serviranja, te ćemo ih pokušati sis- 
tematizirati. 

Kod nekih obroka se donose sva 
jela na trpezu, kod drugih se servi- 
ra jelo za jelom, a kod svadbenih 
svečanosti ima i kombinacija ovih 
dvaju načina. 

Kao osnova Za ovu sistematizaci- 
ju služi nam isključivo literatura 
vezana za tradicionalno kulinarstvo 
Bosne. 


KARAVANSARAJSKO 
SERVIRANJE 


Karavansarajski način serviranja 
sastoji se u tome da se pred gosta 
donosi (saldiše) cjelokupna trpeza 
zajedno sa postavljenim svim jeli- 
ma ili grupom jela. 

Ovako se serviralo u slučajevima 
kada treba poićramiti (ugostiti) 
jednog ili svega nekoliko musafira 
(gostiju), koji sjede samo s jedne 

strane (polukruga) sofre koja se 
donosi, tako da je druga strana slo- 
bodna, pa se može donijeti postav- 
ljena cjelokupna trpeza. U slučaju 
da je više gostiju, oni sjedaju za 
sofru (trpezu) tek kada je komplet- 
no postavljena. Gosti sjede sa stra- 
ne na sećijama, a trpeza se po- 
stavlja na sredinu prostorije. 


Ovaj način serviranja se često 
pominje kod dvorenja uglednih put- 
nika u  karavansarajima, u 
musafirhanama, aharima, odža- 
cima (razne vrste feudalnih gosti- 
njaca), dakle većinom kod dvorenja 
putnika-namjernika. U karavansa- 
raju ili hanu ugledni gost je obično 
dobivao zasebnu sobu ili čak han- 
džijinu sobu (ako han ne raspolaže 
drugom sobom), pa je kompletan 
objed donošen u sobu. Tako se 
putnici-namjernici dvore i u musa- 
firhanama, gdje su obično sve sobe 
manje i zasebne. 

U gostinjcima odadžija (sobar) 
donosi gostu u sobu na demirliji ili 
pervazliji-tepsiji cjelokupni jemek 
(objed) - sva jela zajedno i postav- 
lja je pred gosta. Ispod demirlije 
prvo stavlja santrač (demire) ili 
peškun. 

Tako opisuje posluživanje i M. 
Mažuranić ("Pogled u Bosnu"). 
Jedan momak nosi peškun ili de- 
mire (santrač), a drugi demirliju ili 
pervazliju sa jelima. Prvi momak 
montira pred gosta santrač, a drugi 
na santrač stavlja tepsiju sa jelima i 
priborom. 

Karavansarajsko serviranje se 
nekada primjenjuje i u domaćin- 
stvu, pa čak do skorih dana. Takav 
primjer imamo 1945. godine u kući 
Resulbegovića u Trebinju za vVri- 


jeme svadbe Mustafe Bajgorića. 
Jedan mladić na svadbu je došao 
kasnije, dakle, pošto je svadbeni 
zijafet (objed) bio već završen. 
Dočekale su ga dvije djevojke u 
narodnoj gradskoj nošnji u prvom 
dvorištu (vjerovatno dvorište se- 
lamluka - dvorca za muškarce), te 
kada se predstavio, povele su ga 
kroz drugo dvorište (vjerovatno 
nekadašnje dvorište haremluka - 
dvorca za žene) - u kojem je već 
uveliko igrano kolo, i odvele u 
odaju, ponudile cigaretom na 
peškunu i izvinjavajući se otišle na 
momenat. Nešto poslije toga vratile 
su se noseći jednu savatli demirliju 
(promjera oko 1 metar) na kojoj je 
bilo oko 15 raznih bakrenih gravi- 
ranih i kalajisanih posudica (tanji- 
rića i zdjelica) sa kubali poklopcima 
(ćasice, čerežnjaci, sahanići), a u 
njima su bila različita jela. Na sredi- 
ni demirlije su bili čorba i čimbur, a 
ostala jela okolo. Jedan peškun su 
stavile pred mladića, te na njega 
postavile demirliju, a drugi pored 
demirlije i prekrile ga jednom jeme- 
knom mahramom, a na mahrami 
postavile pribor za jelo i oval (dubo- 
ki sahan) sa kiselim mlijekom. 
Pošto je taj mladić do prije nekoliko 
mjeseci živio u ratnim uslovima, 
ovaj obilati objed je bio zaista isu- 
više atraktivan. 

Na osnovu svega, ovaj način 
serviranja bio bi sljedeći: 

- gost (ili 2-3 gosta, ili nekoliko 
grupica sa 2-3 gosta) sjedi na seći- 
ji (sjedištu uza zid) ili nekom dru- 
gom sjedištu (stolovača, tronož); 

- na peškun ispred gosta se ser- 
vira obično nešto kao preduvod, 


BOSANSKI KUHAR 


84 TRADICIONALNO SERVIRANJE (SALDISANJE) 


ako gost kulaniše piće, onda je to 
piće (obično rakija)" i mezetluci: 

- poslije toga preduvoda obreda 
se pranje ruku (polijevajući iz ibrika 
nad leđenom i dodajući peškir za 
brisanje); 

- iza toga se donosi objed. Prvi 
momak nosi sofranski peškir, zatim 
sofra-bošču i santrač, a drugi za 
njim demirliju ili pervazliju-tepsiju 
sa postavljenim jelima pokrivenim 
poklopcima i priborom za jelo 
(kašike i kašičice) umotanim u hav- 
licu. Prvi momak dodaje gostu 
sofranski peškir (da se njime zaštiti 
od eventualnih mrava), sofra-bošču 
prostire ispred gosta (da ne bi 
eventualni otpaci padali po ćilimu), 
te na nju postavlja - montira 
(rasklapa i postavlja) santrač. Iza 
toga drugi momak postavlja perva- 
zliju skupa sa jelima na santrač. 
Havlica na pervazliji ima funkciju 
današnje savlete (za brisanje 
ruku); 

- po završetku jela dolazi prvi 
momak i odnosi pervazliju ili demir- 
liju skupa sa suđem i priborom, a 
drugi momak smota sofra-bošču 
skupa sa santračem i sofranskom 
mahramom i sve odnosi. Obično se 
poslije toga ponovo obreda pranje 
ruku. 


+ Smatram da je pogrešno mišljenje i 
tvrđenje nekih da u bosanskim musliman- 
skim kućama nisu servirana alkoholna pića 
uz objede. Tačno je da ono nije nikada servi- 
rano na zijafetima, odnosno zvaničnim 
objedima, kao ni kod neslužbenih objeda, 
ukoliko su gosti oni za koje se zna da ne 
konzumiraju pića. Pa ipak i kod nekih 
zvaničnih objeda "na testijeru" kako to navo- 
di H. Kreševljaković (Esnafi i obrti u BiH), 
servirano je piće gostima za koje se znalo 
da piju. Ne može se tvrditi da i žene na 


Način karavansarajskog servi- 
ranja logičan je za jednu ili manji 
broj osoba, ali bi se moglo, na 
osnovu nekih izvora, zaključiti da je 
primjenjivan i za veći broj osoba. U 
tom slučaju je svakako morao biti 
nešto drugačiji proces saldisanja. 
To je slučaj sa Kašićevim objedom 
u Gatačkom polju, oko 1612. 
godine. Kašić sa svojim saputnici- 
ma primljen je u nekom feudalnom 
gostinjcu (aharu, odžaku, musa- 
firhani - izgrađenom uz gospodare- 
vu kuću, naročito namijenjenom za 
putnike-namjernike), u Gatačkom 
polju, na proputovanju kroz Bosnu 
do Biograda (Glasnik Zemaljskog 
Muzeja, Sarajevo, godište 1904. 
St 257); 


"Ručak donesoše sluge na 
širokim pladnjima u kuću gdje su 
bili gosti, iz susjedne kuće, u kojoj 
je stanovala obitelj gospodareva sa 
gospođom kadunom (cadunna)... 


Pred slugama je stupao u tursko 
odijelo odjeven sin gospodarev, 
čestit mladić imenom Muhamed, da 
pozdravi goste u ime očevo i ma- 
terino tolikim obiljem jela. (Ovdje 
putopisac vjerovatno zamjenjuje 
bosansko sa turskim odijelom, jer 
bosanski Muslimani sve do XIX 
stoljeća nisu nosili tipičnu tursku 


ženskim sjedeljkama nisu konzumirale piće. 
Ima legenda u Mostaru da su žene poslije 
sjedeljke, jer su konzumirale hardaliju (koja 
je svakako znala ponekad i da "provrije"), 
pogubile bisere i tuke po sokacima, a 
feredže skinule i prebacile preko ruku i pje- 
vajući otišle kući. Za njima je slučajno 
naišao neki Arapdžić i kupio biserje i tuke. O 
kulanisanju pića pjevaju i mnoge musli- 
manske bosanske pjesme. Jedan od uzroka 
nesreće svatova na Morinama vjerovatno je 
taj što je u kući Čengića servirano piće (oko 
1660. godine). 

odjeću, a pojedinci koji su je i nosili 
nazivani su turkušama).... 

Bili smo počašćeni izvrsnim i obil- 
nim jelom, što ga je dobro prigo- 
tovila i skuhala sama kaduna." 

Analizirajući navedene citate 
možemo izvući nekoliko elemena- 
ta, kao: 

- da su gosti bili smješteni u 
posebnoj "susjednoj kući" u kojoj 
nije stanovao feudalac, dakle u 
odžaku (aharu, musafirhani); 

- da je donesen kompletan ručak 
- najedanput; 

- da je objed bio obilan 

- da su jela donesena na perva- 
zlijama i demirlijama; 

- da je objed spravljen u susjed- 
noj kući - u gospodarskom dijelu 
kuće feudalaca; 

- da su jela bila spravljena maj- 
storski i da ih je spravila izgleda 
aščikaduna; 

- da je gostima ukazana posebna 
počast jer ih je podvorio sin feu- 
dalčev. 

Ovdje postoje dvije mogućnosti u 
pogledu načina serviranja objeda. 
Prvo, da je kompletni objed (jer 
Kašić kaže: "Ručak donesoše...", 
znači najedanput) serviran zaseb- 
no za svakog gosta, i drugo, da je 
kompletan objed serviran za svaku 
grupu gostiju. U prvom slučaju 

+" Kao što je poznato u tom periodu feu- 
dalne kuće (dvori) u Bosni sastojale su se iz 
sljedećih objekata ili dijelova (zavisno od 
veličine cjelokupnog stambneog komplek- 
sa): 1) ahar (odžak, musafirhana) za prijem 
putnika-namjernika; 2) štala i sjenica; 3) 
selamluk (kuća za muškarce); 4) haremluk 
(kuća za žene): 5) gospodarski objekti (mut- 
vak, dimluk, drvarnica, ćiler, itd.). Pogrešno 
je danas turistima pokazuju samo pojedini 
dijelovi, kao što to čine sa tzv. Biščevića 
ćoškom u Mostaru (Helebijin ćošak). 


serviranje je teklo kao što je ranije 
opisano, tj. pred momcima je išao 
feudalčev sin, iza njega momci koji 
nose sofra-bošče, santrače ili peš- 
kune, te sofranske peškire, a ostali 
pervazlije ili demirlije (svaki po 1 
kompletan servis za jednog gosta). 

Dok domaćin pozdravlja, goste, 
prostiru se sofra-bošče ispred 
svakog gosta, montiraju santrači, 
dijele sofranski peškiri i postavljaju 
pervazlije sa kompletnim poklo- 
pljenim jelima i priborom za sakog 
gosta. Za drugi slučaj, ako se servi- 
ranje vrši za grupe, što bi danas 
bilo teže tehnički prihvatljivo, 
pokušaćemo konstruirati redoslijed 
i način serviranja. Naime, radi se o 
više gostiju i više sofri, koje su 
donesene skupa sa kompletno 
postavljenim jelima, te je logično da 
demirlije (ili pervazlije) nisu preko 
"glava" gostiju postavljene među 
goste. Danas, ako bismo atrakcije 
radi izveli ovo serviranje, bio bi 
logičan sljedeći proces: 

- u odžaku (aharu) gdje su bili 
smješteni putnici, gosti su sjedili na 
sećijama ili drugim sjedištima; pret- 
postavka je da je sredina prostorije 
slobodna i da se tu servira objed; 

- obreda se prahje ruku (sa 
leđenom, ibrikom i peškirom); 

- objed je zgotovljen i grupa 
momaka na čelu sa sinom domaći- 
na nastupa u ahar (odžak): prvi 
momak nosi sofra-bošče i san- 
trače, drugi halili-serdžadice, ostali 
pervezlije ili demirlije sa postavlje- 
nim svim jelima i priborom za jelo 
sa havicama, a na kraju momak sa 
sofranskim peškirom ili peškirima; 

- dok domaćin pozdravlja goste, 
po sredini prostorije se formiraju 
sofre na taj način što se prostiru 

sofra-bošče, montiraju santrači na 
sofra-bašče, te demirlije na san- 
trače; 

- dodaju se gostima sofranski 
peškiri, a domaćin ih poziva da 
posjedaju za trpeze i počinje objed; 

- pošto je sve jelo najedanput 
servirano, u toku objeda se samo 
ponešto dodaje ili abservira; 

- na kraju se opet abservira kom- 
pletna trpeza. 

- Iznošenje svih jela najedanput 
je arapski običaj, a opisuje ga 
Sahibi - Mustadref (M. Kapetano- 
vić, Istočno blago, II dio, Sarajevo, 
1897.): 

- "Domaćin treba da naredi da se 
donese cijeli zijafet zajedno, to jest 
sve što je priređeno, i da se sve 
najedanput metne na sofru, te neka 
se gosti služe svim što koji bolje 
begeniše." 


ZIJAFETSKO 
SERVIRANJE 
(SALDISANJE) 


Princip svečanog ili zijafetskog 
serviranja je taj da se donose poje- 
dinačno jela, observira i donosi 
drugo jelo. Ima određenih razlika 
kod pojedinih nacija u Bosni, a o 
čemu je bilo govora u dijelu "Vrste i 
oblici jemeka i zijafeta". 

Za rekonstrukciju ovog načina 
saldisanja uzet je kao osnov za iftar 
u Sarajevu opis Mustafa Hilmi 
Muhibića negdje sredinom XIX sto- 
ljeća. Neki stručnjaci smatraju 
takav objed novijeg datuma, te 
ćemo prvo pokušati rekonstruirati 
tzv. stari način. 


Počećemo sa onim što piše 
Muhamed Fejzi-beg Kulinović: 

- "Dvojica poslužitelja zađu s 
peškirima jedan s jednu, a drugi s 
drugi stranu, te svakom po jedan 
peškir stave na rame. Dok se ti 
bave dijeljenjem peškira, druga 
dvojica zađu s leđenima (zdjela za 
umivanje) i ibricima (bokal za vodu 
od mjedi), te polivaju na ruke onima 
koji su - opeškireni -; 

- Prostire se sofra-bošča i na nju 
metne peškun, a na ovaj opet 
demirlija... okolo cijele sofre... so- 
fra-peškir, kojim će se gosti zastri- 
jeti da se jelom ne pokapaju"; 

Kulinovićev opis je kratak i nepot- 
pun, te bi trebalo produžiti sa opi- 
som procesa saldisanja - jer prije 
postavljanja sofra-peškira treba 
obaviti još neke radnje: 

- na demirliju se pored mjesta 
svakog gosta u previjenog havlici 
postavi pribor za jelo; mogu se 
postaviti havlice ili jemekne ma- 
hrame na razne načine, kao: da se 
smotaju preko pola i dio od sredine 
(gdje nisu rese) previje na trokut, 
tako da nešto kraći dio od polovice 
sa resama visi preko demirlije; ili da 
se na siniju postave smotane u 
obliku pravougaonika, tako što se 
previju natroje po dužini, a onda 
smotaju na 3 dijela, tako da se 
dobije pravougaonik otprilike 18x12 
cm; 

- oko sofre se montiraju niska 
sjedišta od malih šilteta, ili na taj 
način što se halili-serdžadice pre- 
motaju na tri dijela, ili se pustećije 
(uređene kožice) smotaju kao 
sjedišta; 

- oko sofre je, kako to kaže 
Kulinović, postavljen sofra-peškir ili 

su pred svakog gosta na sofri stav- 
ljene sofranske mahrame; 

- kada prvi momci uđu sa lenge- 
rima (ako je više sofri) čimbura ili 
sa ćasama čorbe (zavisno od toga 
šta se prvo servira), domaćin pozi- 
va goste sa "bujrum" da sjednu za 
sofru (trpezu); gosti sjedaju i pokri- 
vaju krilo sofra-peškirom ili sofra- 
mahramom: lenger ili ćasa je na 
sredini sofre; 

- čim se jedno jelo konzumira 
(konzumiranje teče neprekidno), 
momci odmah nalaze sa drugim 
jelom, te se u isti momenat abservi- 
ra prvo suđe i servira sljedeće jelo, 
tako da sofra nikada ne stoji praz- 
na. Tako se redaju neprekidno sva 
jela: između pojedinih težih jela 
servira se nešto od "hladnih suda" 
ili se uz jelo dodaju prilozi (kiselo 
mlijeko, jogurt, zejtin-tane, rodak- 
va, zeleni luk, itd.); 

- čim je završen objed, koji je tra- 
jao neprekidno, gosti ustaju iza 
sofre i sjedaju na ranije sjedišta. 
Sofre se odmah (bez čekanja) dižu 

- demontiraju, pošto kod musli- 
mana vjeruju da trpezu drže meleki 
pa sofra ne smije stajati prazna, niti 
se na istoj smije dugo zadržavati 
jedno jelo; 

- kada su se gosti vratili na ranija 
sjedišta (sećije, mindere), po potre- 
bi se ponovo obreda pranje ruku; 

- iza kraće stanke na peškunima 
ili mangalama serviraju se: kahva, 
nargile i čibuci - ispred gostiju. Iza 
toga se nastavlja sijelo - sjedeljka 
(zavisno kada je objed bio). 

U XIX vijeku već se i kod 
Bošnjaka i na zijafetima pojavljuju 
običaji da se za sofrom duže sjedi. 
Inače, ranije sjedeljke su se odvi- 


jale izvan zijafeta i poprimale oblike 
raznih sijela, akšamluka, teferiča i 
slično. 


SARAJEVSKO SERVIRANJE 


Već ranije smo rekli da se saldi- 
sanje koje opisuje Muhibić nešto 
razlikuje od navedenog (1): 

"Nekoliko dekika pred iftarski top 
sjedosmo ja i moj drug zajedno sa 
mladim veselim društvom od još 8 
osoba za okruglom žutom demirli- 
jom, na visokom žutom peškunu. 
Demirlija je okićena na krajevima 
na deset mjesta, uprav prema 
svakoj stolici, sa bijelom havlicom 
(mahrama koja ima po sebi rudu) i 
dvjema kašikama; jednom od žutog 
šimšira, a drugom od sjajne crne 
kosti uz krišku bijeloga bosmana 
(domaći pšenični kvasni hljeb) i 
bademli kolača. Na sredini stajaše 
tabla sa deset maštrafa punih crve- 
nog šerbeta... odjeknu top sa grad- 
skih bedema. Svaki izdiže svoju 
maštrafu i svi ispismo koliko je koji 
mogao ledenog šerbeta. 

Uto diže jedan sluga sa sofre 
tablu sa maštrafama, a drugi je 
zamijeni drugom punom pozla- 
ćenih tabačića. U tabačićima bilo je 
raznih recelja (slatko) od ašlama, 
partokala, ružice i bosanskih pože- 
gača i u nekim travničkog sira. Sva- 
ko od nas uze sa bademli kolačima 
ono što je volio. 

Iza ovoga uvoda, koji se naziva 
"iftar", nastaje prava večera, koja 
počinje čorbom i čimburom. Zatim 
je došlo samo još dvanaest raznih 
jela, koje slanih - koje slatkih, i to 
tako da iza svakog slanog sahana 

dođe slatki, a iza svakog vrućeg 
hladni..." 

A sada ćemo izvršiti određenu 
analizu saldisanja koje opisuje 
Muhibić. 

Već je rečeno da je kod zijafet- 
skog serviranja sofra-trpeza una- 
prijed montirana, te se jela servira- 
ju pojedinačno, a u ovoj varijanti 
izgleda ispred svakog gosta. Zna 
se tačno i prostor i mjesto svakog 
gosta za trpezom, ono je izričito 
označeno havlicom. 

Velika žuta demirlija (vjerovatno 
mjedena) za 10 osoba (znači prom- 
jera oko 2 metra), montirana je na 
"visokom žutom peškunu" (vjero- 
vatno širi peškun koji se specijalo 
stavlja ispod ovako velike demirlije, 
a žut je jer je možda od mjedi ili 
orahovine). 

Mada Muhibić pominje stolice, 
ustvari ne znamo o kakvim sjedišti- 
ma se radi, jer u ovom slučaju bi to 
mogle biti i pomenute šitlice nešto 
više, smotane serdžadice na ja- 
stučićima ili postećije na jastučići- 
ma, ili eventualno skemlije, stoci, 
stolovače, klupice. To nije ni bitno. 


Pošto pisac kaže da je demirlija 
"okićena po krajevima", to znači da 
je pred svakim gostom na demirliji 
montirana bijela havlica i da te 
havlice vise preko ivice demirlije. 
One imaju dvojaku funkciju - funkci- 
ju stolnjaka i sofra mahrame, pošto 
je po jedna havlica montirana za 
svakog gosta. 

Mada autor ne kaže kako su 
havlice postavljene na demirliji, 
pretpostavljamo da je to učinjeno 
kao što se i danas to čini u nekim 
starim sarajevskim kućama, i to: 


havlica ili jemekna mahrama 
(dužine 80-100 cm i širine oko 30 
cm) previje se gotovo napola, tako 
da se dobije pravougaonik dužine 
oko 50 cm i postavi na demirliju 
tako da se dio bez resa sa oko 35 
cm nalazi na demirliji, a dio sa 
resamasa oko 15 cm visi preko 
demirlije. Zatim se onaj dio na de- 
mirliji previje još jednim krajem 
(previje se na raznostrani trokut) i 
na taj način dobije "težinu koja 
osigurava da mahrama ne padne 
sa demirlije. 

Na havlicama su postavljene po 
dvije kašike (šimšir i vjerovatno 
bage-kašika), te bijeli bosman (kriš- 
ka domaćeg kvasnog nljeba a 
može da bude i pekarski) i bademli 
kolač (kriška ili formovani kolačić - 
ne znamo o kakvom se kolaču 
radi). 

Najprije je serviran iftar (u užem 
smislu riječi), i to prvo tabla sa 
maštrafama i šerbet-ružicom, a iza 
toga tabak ili pervazlija sa tabačići- 
ma u kojima se nalaze razni recelji 
i travnički sir. 

Poslije iftara ("uvoda") servirana 
je iftarska večera. Pisac ne opisuje 
daljnje serviranje, ali iz onoga što je 
ranije rečeno, logično bi bilo da je 
proces bio sljedeći: 
ji (na koju može stati 10 tanjira) 10 
sahana čimbura; 

- kutariše (abservira se demirlija 
sa sahanima čimbura i zamjenjuje 
se demirlijom na kojoj je 10 ćasica 
sa čorbom, itd.). Svako jelo se 
servira u odgovarjauće posuđe 
(sahani, sahanići, ćase, ćasice, 
čerežnjaci, tabačići, itd. - vidi opis 
opreme). Treba napomenuti da se 

dolmljeno janje, ičija i slična jela ne 
serviraju posebno u tanjire, već 
iznose "ucijelo" na tepsiji, lengeru, 
itd. 

Isto tako neki stručnjaci smatraju 
kao objed novijeg vremena i večeru 
koju navodi ruski konzul Hilferding 
sredinom XIX stoljeća. Pa i pored 
toga, citiraćemo Hilferdinga: 

"Kako je mujezin oglasio s mu- 
nare akšam - zahod sunca, pozovu 
mene i moju družinu k paši. Paša 
me dočeka i posadi na mjesto gdje 
po turskom običaju pristoji sjediti 
domaćinu... 

Sto je postavljen gospodski. 
Posuđe srebrno, vaze od srebra 
ispunjene cvijećem, svijećnjaci od 
srebra. Najprije se obredilo umi- 
vanje ruku, zatim su razdani boga- 
to obloženi čibuci. Sada se počne 
služiti rakija jaka... zalaže slanim 
mesom ili sirom... 

Sve ovo vrijeme, kao priprema za 
večeru, trajalo je dva sahata... 

Poslije čorbe dugi odmor ispu- 
njen pušenjem na čibuk..., zacijelo 
bilo je do 15 jela, i to vrlo dobro 
prigotovljenih. Samo je ta nezgoda 
što se za svakim jelom puši... 

Večera je trajala do ponoći." 

Iz ovog citata o večeri u Konaku u 
Mostaru možemo izvući nekoliko 
elemenata: 

- večera se sastojala od tzv. 
akšamluka i večere, dakle ovdje su 
spojeni akšamluk i večera; 

- stolni pribor i suđe su srebreni, 

- za akšamluk je služena ljuta ra- 
kija (vjerovatno lozovača), a kao 
meze su servirani suho meso | Sir; 
akšamluk je trajao oko 2 sata; 

- iza toga dolazi večera sa oko 15 
gangova; 


- iza svakog ganga (jela) pravi se 
pauza, pije i puši. 


SVADBENO SERVIRANJE 


Ovaj način predstavlja kombi- 
naciju prva dva načina serviranja. 
Sastoji se od već montiranih sofri 
(trpeza) i kasnijeg serviranja pojed- 
inačnih ili grupnih jela, skupa sa de- 
mirlijama, ili na posebnim ovalima 
(lengerima, tepsijama, crepuljama i 
slično), zavisno od vrste jela koje 
se servira, te nivoa svadbenog 
serviranja. 

Svadbeno serviranje je uobiča- 
jeno na selu, u varošici, u gradu, a 
razlika je samo u bogatstvu i 
opremljenosti sofri, kao i broju gan- 
gova jela (jemeka). 

Montiranje sofri (trpeza) vrši se 
sa besoframa (sofra-boščama), si- 
nijama i sinijicama, za "ugledne" i 
"ostale" goste - svatove (vidi opis 
sinije kod opreme za serviranje). 

Broj sofri montira se po potrebi i 
broju gostiju. 

Za istu sofru (siniju-trpezu) sjeda- 
ju obično bliski gosti, odnosno gosti 
prema položaju koji zauzimaju u 
društvu. 

O svadbenim soframa pjeva i na- 
rodna pjesma: 


"Sve dva, a dva u dvor uvodili, 
Po četiri za sofru mećali". 


(Ženidba bega Ali-bega, 
"Behar" 1908/1909.) 


Mula Mustafa Bašeskija navodi 
1780. god. U Sarajevu da se na 
nekim zabavnim večerima postav- 

lja po 7 sofri sa 20-30 raznovrsnih 
jela. ' 

Staleški karakter društva ostavio 
je i ovdje svoj pečat. Otuda u ovom 
sistemu serviranja "velika sofra" 
(velika trpeza) i "mala sofra" (mala 
trpeza). 

Kod tradicionalnog svadbenog 
objeda ima više razlika. To je, U pr- 
vom redu, već pomenuta razlika 
kod Bošnjaka kod kojih su svad- 
beno veselje i svadbeni zijafet 
(objed u užem smislu riječi) dva 
pojma. Svadbni objed traje rela- 
tivno kratko, jela ne stoje dugo na 
sofri, serviraju se jedno za drugim, 
i sofre se po završetku odmah 
demontiraju. Ako svadbeno veselje 
traje duže, onda se sofre ponovno 
montiraju za objed i opet odmah 
poslije objeda dižu. Kod drugih nar- 
oda u Bosni u tradicionalnom servi- 
ranju, prema literaturi, svadbeni ob- 
jed stalno traje i svadbene trpeze 
se ne dižu sve dok traje svečanost. 


Druge razlike su u opremi i nam- 
ještaju. Dok se u gradu sofre veći- 
nom montiraju sa demirlijama (ne- 
kada i različitih veličina), a sjedišta 
su ista kao i kod zijafeta, dotle se 
na selu većinom montiraju sinije ili 
dugi stolovi, a za sjedenje služe 
niski tronošci, stoci, stolovače, 
batal (stup), zaravan, stolice i sl. 


Ako se niz svadbenih sofri monti- 
ra pomoću sinija (u red po veličini), 
onda se na ćilim u sobi prostire 
prvo besofra (koja je veća od sofra- 
bošče). Na besofre se postavljaju 
sinije, koje preuzimaju funkciju sto- 
la (montirane trpeze). 

Iz ovoga što pišu Hadži Jovo N. 
Besarović i Luka Grđić (1, 9) jedan 


od načina svadbenog serviranja bio 
bi sljedeći: 

- obreda se pranje ruku; 

- prostru se veliki sofranski čar- 
šafi; 

- montiraju se sofre, za svakog 
gosta pribor za jelo i komad hljeba; 

- kada gosti posjedaju oko sofri, 
jedna od najmlađih snaša u kući 
domaćinovoj donosi  sofranski 
peškir dugačak od 12 do 32 aršina 
(8 do 21 metar) i prišavši donjoj 
sofri, baca ga previjana napola 
dolibaši u krilo, držeći krajeve u 
ruci, i odjednom prekrili sve goste 
od dolibaše do snaše sa obje 
strane sofre; 

- pošto je sofra kompletno monti- 
rana, počinje serviranje čorbe "i to 
ponajviše svakome gostu po jedna 
mala ćasica od porculana"; 

- često se pojedina jela ne ab- 
serviraju, nego stoje na trpezi sve 
dok pojedini gosti žele konzumirati 
to jelo, a prema navodima u pome- 
nutim izvorima: "Kada se čorba 
pojede, dižu se ćase, a druga se 
jela sve meću jedna do drugijeh, te 
se sudi ne dižu, dok se večera ne 
svrši..." (L. G. Bjelokosić, Iz naroda 
o narodu, | knjiga, str. 31). 


SEOSKE GOZBE 


Kod gozbi po selima Bosne ima- 
mo slično serviranje, tj. na već 
montiranu sofru (siniju) se iznose 
sva jela:"l na gozbi se jede za sini- 
jom. Prvo se stavlja so i hljeb, onda 
se peru ruke... Na siniji se zatim 
poredaju sva jela. Uvrh sinije po- 
stave se bolja, masnija i ukusnija 
jela, a pri dnu slabiju. Za vrijeme 

gozbe redaju se zdravice. Na gozbi 
je glavno piće rakija... Poslije goz- 
be ponovo se peru ruke i pije crna 
kava", (L. A. Muftić: Jela i običaji pri 


jelu po selima u Bosni i 
Hercegovini, Sarajevo, Hrvatski 
dnevnik, 20. Augusta 1940., str. 
15). 


OPREMA ZA TRADICIONALNI DOČEK I SALDISANJE 


(SERVIRANJE);: 


Ranije je opisan doček gosta i 
djelomično obuhvaćeno "iskaziva- 
nje časti", gostu, a ovdje ćemo 
ukratko opisati i opremu vezanu za 
čašćenje mirisnom vodom (đulsi- 
jom) i raznim mirisima putem 
kađenja. 


Đulbedan 


Đulbedan (dulvedan) predstavlja 
lijepo ukrašenu metalnu posudu za 
prskanje gosta ružinom vodi- 
com - đulsijom ili drugim mirisnim 
tekućinama. Različitog je oblika - 
oblik okruglaste boce, "surahije", 
"ribe", i sl. Ima šupljikasti grlić sa 
više cijevi. 

Rađen je od bakra, srebra, nekad 
i od olova, a ponekad pozlaćivan. 
(21) 


Buhurdar (buhurdanluk - arap- 
sko-perzijski) predstavlja kadionicu 
u kojoj se pale mirisave materije, 
kao što su ud (vrsta mirisavog drve- 
ta iz Indije) amber i anduz, kojima 
se "časti" gost prilikom dolaska. 


Buhurdar 


Buhurdar i đulbedan nalazimo u 
ostavštini porodice Dženetića iz 
Sarajeva, (20) 


SOFRA-TRPEZA 


Ovdje ćemo obuhvatiti opremu 
koja se pojavljuje u funkciji trpezarij- 
skog stola, sjediša i stolnjaka. 

Trpeza se u tradicionalnoj kuhinji 
Bosne pojavljuje u raznim oblicima 
kao: 

- postavljane demirlije (Sarajevo): 

- donošenje demirlija - kompletnih 
sofri sa jelima; 

- montiranje sinija raznih veličina; 

- kožne sofre; 

- dugi veliki stolovi i stolnjaci 
(Konak u Mostaru) 

- sofra - peškun. 


Sve navedene trpeze (sofre) 
imaju različitu funkciju i namjenu. 
Tako montirane demirlije i eventual- 
no montirane sinije (sinija se ne 
prenosi) upotrebljavaju se na zZija- 
fetima. Donošenje kompletnih obje- 
da (sa jelom i priborom) primjenjuje 
se kod karavan-sarajskog servira- 
nja - za pojedince ili za nekoliko oso- 
ba, kako je to već ranije opisano. 
Kožne sofre se praktikuju na tefer- 
ičima i za vrijeme putovanja. Sofra- 
peškun je namijenjen za saldisanje 
manjih konzumacije (šerbe, slatko i 
slično kod dočeka, ili za serviranja 
mezetluka kad se akšamluči u 
zatvorenim prostorima ili u bašči - 
blizu kuće). Dugi stolovi se po- 
javljuju u mehanama, konacima i 
slično. 

Bez obzira na sve to, u savreme- 
nom turističkom prometu moguće 
je praviti razne kombinacije prema 
želji i sa ciljem postizanja višeg ste- 
pena atraktivnosti. Prema tome, 
uspjeh zavisi od smisla i umješnosti 
domaćina, hotelijera, ugostitelja, 
arhitekte, zanatlije, itd. 


SJEDIŠTA 


U bosanskom tradicionalnom 
kulinarstvu, ako ga kompletno pos- 
matramo, imamo različita sjedišta, 


koja predstavljaju bogatstvo i šare- 
nilo opreme. 

Tako se u tradicionalnom kuli- 
narstvu kod gradskog stanovništva 
(pretežno bošnjačkog, a i kod 
građana drugih nacija) kao sjedišta 
za sofrom pojavljuju: 


- ćilim (dakle, bez posebnog 
sjedišta), 

- mala šilteta na ćilimu, 

- sofranski jastuci, 

- serdžadice (halili serdžadice 
smotane natroje), 

- postećije (također smotane), 

- sećije u funkciji sjedišta. 


Rjeđe se javljaju: 


- sofranski peškun i 
- skemlija (stolica). 


Kod jednog dijela hrvatskog i srp- 
skog naroda u gradu, te kod sta- 
novništva na selu, javljaju se druga 
sjedišta. 

Tako Vid Vuletić kaže da se oko 
sofre sjedi na stocima ili na tro- 
nožima (tronožac), na kladama ili 
na batalu (stup), na kamenu itd., a 
M. Kadić (Starinska seoska kuća u 
Bosni i Hercegovini), kaže:"... za 
sjedenje služi panj, zaravan. .., 
"tronožac" bez naslona, te "stolac" 
ili stolovača s naslonom, zatim 
"sećija". J. Najdhart navodi i tzv. 
klupu. 


Prema tome, ovdje se još kao 
sjedišta javljaju: 


- trnož ili tronožac, 

- stolac ili stolovača, 
- klupa, 

- klada ili batal (stup), 

- kameno sjedište, 
- pan), — 

- zaravan i 

- sećija. 


Na otvorenom prostoru ili na 
teferičluku, a ponekad i u londži za 
sjedenje služe 

- sofe. 

One su se postavljale i u avlija- 
ma, bostanima (vrtovima), kao i uz 
druga sjedišta. U avlijama imamo i 

- sandalije (stolice). 

Sećija je stalni dio namještaja u 
sobi te kao sjedište služi kod doče- 
ka, mezetluka, sijela ićindijuše i sl. 
U tom slučaju ispred sećije funkciju 
trpeze ima sofra-peškun, mangala, 
dagara, peškun i sl. Isto tako, prava 
niska sećija za pojedinca ima 
funkciju sjedišta uz sofru. 


PREDMETI 
U FUNKCIJI SOFRE 


Demirlija se naziva i mjedenica 
ako je izrađena od mjedi. Pred- 
stavlja veliku, okruglu, plitku tepsi- 
ju. Izrađena je od bakra, mjedi ili 
drugih metala, a ponekad i od drve- 
ta - drvena demirlija (primjerak u 
muzeju samostana u Fojnici). 
Obično su demirlije savaćene (gra- 
virane), ponekad i veoma bogatom 
ornamentikom. ; 

Demirlije su raznih veličina. 
Velike se obično postavljaju u sobi i 
na njima se ne nosi jelo, a promjer 
im je i preko dva metra. U ostavšti- 
ni porodice Selak (1810.) pominju 
se demirlija i velika demirlija. Na 
esnafskim objedima ("pilav") posta- 
vlja se demirlija "oko koje može 


udobno sjesti 10 - 12 ljudi" (H. 
Kreševljaković, Esnafi i obrti, 
Mostar). Prema tome, ovakva de- 
mirlija je imala promjer najmanje 
150 centimetara. 


Santrač ili demiri 


Santrač ili demiri predstavlja 
rasklapajući ili čvrsti "stolac" od 
kovanog željeza, koji se montira 
ispod demirlije prilikom postavljanja 
trpeze. Može biti i drveni. U funkciji 
santrača često se pojavljuje i 
peškun. 

Gvozdeni santrač je obično na 
rasklapanje, sa osam krakova. 
Promjer krakova je 50-80 cm, a 
visina nogu 20-50 cm. Raskla- 
panjem se nogari pružaju iz centra 
do ivice, tako da santrač dobija 
zvjezdast oblik. Sklopljen djeluje 
kao da je iz jednog komada. 

Lopar predstavlja opervaženu 
sinijicu, koja se montira ispod de- 
mirlije. Okrugla je, visine 40 do 50 
cm, a lučno urezane i povezane 
dvije daske predstavljaju noge. 

U. ih 


NG AM 


Sinija 


Sinija bukvalno znači predmet 
kineske izrade, a inače označava 
niski okrugli drveni sto, nisku 
okruglu trpezu - sofru, sličnu staro- 
grčkim niskim stolovima. 

Sinije su visine 0,20-0,60 m, a 
promjer im je od 0, 50 m (sinijica) 
pa do 2 metra (velika sinija, velika 
sofra). 

Drvene su, sa čvrsto ugrađenim 
nogama, koje mogu biti različito 
oblikovane. 

Simšir-sinija je sinija (trpeza, 
okrugli niski stol) izrađena od 
šimširova drveta, koja okolo ima 
pervaz (ćemer) ukrašen sedefima. 

Sinija je u Bosni i simbol dobrog 
domaćinstva u kojem se suču pite. 
Ona stoji (visi) obješena na vanj- 
skom zidu mnogih bosanskih kuća. 

Putna sofra, kožna sofra ili tefe- 
rič-sinija predstavlja kožnu okruglu 
trpezu, koja se nategne kada se 
montira, a skupi u "bošču" (sve- 


Puna sinija 


žanj) kada se demontira. Ovu 
trpezu spominje i Pulet u svom 
putopisu. Izrađena je od kože 
(sahtijan), okrugla, sa opervaženim 
(oivičenim) rubom od crvene čohe, 
na kojem se nalaze kolutovi (rin- 
glice kao za zavjese). Kroz ove 
ringlice provučena je kožna vrpca, 
tako da kada se sofra demontira - 
povuče se vrpca, skupe ringlice i 
zaveže. 

U ostavštini sarajevske porodice 
Dženetića nalazi se i kožna sofra. 
(20). 

Jedna posebno oblikovana sinija 
nalazi se u posjedu arh. Meh- 
medalije Maglajlije u Sarajevu. To 
je tzv. "puna sinija", koja je s jedne 
strane ravna, a s druge strane 
izdubljena. Ravna strana je nami- 
jenjena za postavljanje tepsija, 
lengera i sličnih posuda. Funkciju 
izdubljene strane ne znamo i može- 
mo samo nagađati. Možda je slu- 
žila za akšamluke, pa se radi sta- 
bilnosti na udubinu postavljala 
dagara (saksija) i crepulja ili dagara 
sa žarom, a na nju tepsija ili lenger, 
te je jelo bilo stalno toplo. Ili se 

duboki lenger stavljao u udubinu, ili 
kubali poklopac u izvrnutom po- 
ložaju (arapova glava) radi stabil- 
nosti. ' 


Sofra peškun 


Ponekad funkciju trpeze preuzi- 
maju peškuni većih dimenzija, vje- 
rovatno promjera 60-120 cm. Tako 
narodna pjesma pjeva o velikom 
peškunu: 


"nasred sobe pogolem peškun". 


Opervaženi peškun - Kao manji 
stolac u funkciji male trpeze često 
služi peškun i mangala - za servi- 
ranje "preduvoda", mezetluka, pića, 
šerbeta, kahve, itd. 

Opervaženi peškun za serviranje 
meze navodi Buconjić (3). To je 
osmougaoni rezbareni stolac, koji 
ima opervažene (što bi značilo 
posebnim daščicama ograđene) 
ivice gornje ploče. Opervažen je, 
kako kaže Buconjić, zbog toga da 
ne bi jelo sletjelo s njega. Normalno 
bi bilo da se unutar pervaza na 
ploču peškuna postavi tabakluk ili 
besofrica osmougaonog oblika. 

Mangala - U funkciji manje tr- 
peze često se pojavljuje mangala ili 
saksija, osobito kod iznošenja jela i 
pića kod kojih treba dugo sačuvati 
toplotu. 


Mangala 


Mangala (arapski - mangal) bu- 
kvalno označava "prenosilo", "pre- 
nosač". To je ukrašena posuda 
izrađena od bakra, mesinga, že- 
ljeza, lima, gline i sl. Mangala od 
zemlje naziva se saksija. Neke 
mangale su veoma ukrašene i 


imaju tzv. atešluk. 


PREDMETI 
U FUNKCIJI SJEDIŠTA 


Halili-serdžada predstavlja finu 
rutavu serdžadu perzijske izrade. 
Ove serdžade se pominju sredinom 
XVIII. vijeka u ostavštini nekih 
sarača u Sarajevu (H. Kre- 
ševljaković, Sarački obrt u Bosni i 
Hercegovini). 


Sofranski peškun 


Sofranski peškun - Peškun je 
rezbareni stolac obično osmouga- 
onog oblika, koji može biti niži i viši. 
Sasvim visoki peškun služi za 

postavljanje = svijećnjaka. Ima 
različite funkcije: za serviranje na- 
pitaka, meze i slično (u funkciji 
stolića), pomoćnog stolića, za na- 
slanjanje čibuka i nargila, santrača 
i sl. 

Sofranski peškun je nešto niži 
(30-40 cm) i ima obično glatku gor- 
nju ploču, na koju dolazi serdžadica 
ili jastučić. 

Pošto ovaj peškun ima funxciju 
sjedišta, stolice, stranice su oja- 
čane. 

Skemlija (lat. Scammellum) ili 
šćemlija označava stolicu sa 
naslonom, pa se u narodnoj pjesmi 
kaže:"... i u sobi osam šćemlija..." 


Sećija predstavlja poznato nisko 
sjedište uza zid (neka vrsta zidnih 
fotelja). 

Uza zid se na sećiju postavljaju 
jastuci kalupnjači (od drveta i 
tapecirani pamukom i platnom, na 
selu često punjeni slamom i sl.). 


Sa strana sećije nalaze se kao 
završetak škrabije (vrsta niskih vi- 
trinica) sa uskim, često rezbarenim 
otvorenim policama. 


Sećije se  zastiru vezenim 
ćenarevima ili serdžadama. Na 
području Bosne poznate su raz- 
ličite vrste serdžada. Tako u 
ostavštini pomenute sarajevske 
porodice Dženetića nalazimo raz- 
ličite vrste serdžada: bijela ser- 
džada, banjolučka serdžada, ćilim- 
serdžada, halili-serdžada. Ponekad 
se prekrivaju platnom zvanim "jajgi- 
ja", koje se skida i pere. 

Na sjedište sećije postavlja se 
prvo šilte (tanki madraci) ili minder, 
zatim dolaze serdžade ili neko plat- 
no. Ovo platno se naziva makat 


(arapski), a označava obično čohu 
razne boje ili uski ćilim. 

U ostavštini Zmaja od Bosne 
spominju se srebrom izvezene 
serdžade. 

Neke sećije se prekrivaju tzv. 
skerlitom (talijanski - stara veneci- 
janska crvena i veoma sjajna 
čoha). 


Tronošci 


U ostavštini Dženetića nalaze se 
i tzv. banolučki jastuci, zatim jastuci 
od čita, jastuci od kadife. 

Tronožac se u Bosni naziva često 
tronož, a predstavlja nisko sjedište 
(stolac) sa tri noge, bez naslona. 

Samo sjedište tronošca je različi- 
tog oblika: okruglo, trokut sa 
ispupčenim stranicama, isječak 
kruga, odsječeni krug i sl. 

Kod tronošca sjedište je, po pra- 
vilu, malo izdubljeno, a kod nekih i 
sa rupicama na sredini. 

Stolovača 
Stolovača (ponegdje klupa) 
predstavlja tronožac sa naslonom. 
Primjerak stolovače kao drvorez- 
barenog proizvoda u Bosni navodi 
V. Curčić (Drvorezbarstvo u BiH, 
Napredak-kalendar, 1934.), koja na 


naslonu ima izrezbarene ljudske 
glave. Treća noga ispod naslona 
mnogo je šira i postavljena koso 
radi stabilnosti. 

Sandalija predstavlja neku po- 
sebnu vrstu stolice, pa se kaže u 
narodnoj pjesmi: 

".. na avliji, a u sandaliji"... 

Pretpostavlja se da je sandalija 
naša izvedenica od riječi sandal, 
koja predstavlja tkaninu kod koje je 
jedan "čibuk" satkan od svile, a dru- 
gi "čibuk" od pamuka. 

Ing. Dž. Čelić smatra da je ovdje 
sandal prvenstveno vrsta drveta 
(sandalovina). 


TEFERIČLUK 


Sofa označava vrstu hladnjaka ili 
baštenskog "separea" a i vrtno sje- 
dište. 

Ako je zidana sofra, ona se još 
naziva i tepa. Narodna pjesma po- 
minje tepu sa jalduz-trabozanima, 
te sa šimšir-trabozanima: 

"u bostanu tepa ozidana, a oko 
nje jalduz-trabozani", 

"pod njima je sora načinjena, 
naokolo šimšir-trabozani". 

Teferičluk je objekat na izletištu 
(teferičluku), a obično se sastoji od 
polukružne sofe (tepe) ispred koje 
je izgrađeno ražnjište. 

Kako je opisan u narodnoj pjes- 
mi, teferičluk Herceg Stjepana se 
nalazio na izvoru, na kojem je 
izgrađeno sedam česmi sa sedam 
kamenih korita. Dakle, izvorska 
planinska voda se posebno cijeni. 
Pokraj ovih česmi nalazi se 
trpezarija, vjerovatno dugi kameni 
stol ili londža sa stolovima. 

Londža je viši stepen teferičluka. 
Londža se pominje na nekim vreli- 
ma kod Stoca. Jednu londžu navo- 
di A. Bejtić u svojim radovima o 
Foči; imala je vidik na Drinu. Bila je 
kamena, uza stijene su se nalazile 
sećije, a na sredini londže malo og- 
njište. U londži se održavaju esnaf- 
ski sastanci, teferiči, sijela, akšam- 
luci i sl. 

Mada sofa, teferičluk i londža 
imaju zajedničkih arhitektonskih 
elemenata, one su ipak tri različita 
objekta. Sofa je obično uz kuću, 
teferičluk na daljem izletištu, a lon- 
dža negdje bliže gradu. Sofa nema 
nikakvog ložišta, teferičluk ima 
ražnjište, a londža malo ognjište. 
Sofa i londža mogu biti pokrivene, a 
teferičluk je nepokriven. 


SOFRANSKE BOŠČE | 
MAHRAME 


Kao što postoji bogato šarenilo 
predmeta u funkciji trpeze u tradi- 
cionalnoj kuhinji Bosne, još je veće 
šarenilo pirlitane (utkane) opreme 
za trpezu, odnosno saldisanje. U 
funkciji podstolnjaka, stolnjaka, sal- 
veta, hangli, itd. Pojavljuju se 
tkaninski predmeti, različiti kako po 
obliku tako i po načinu izrade. 


BESOFRA 


Sofra-bašča (besofra) u neku 
ruku ima funkciju stolnjaka, s tim 
što se prostire ispod sofre, a ne na 
sofri. Ona štiti tepih od mrvica i 


kapotina od jela, a kod siromašnijih 
sofri ima ujedno i funkciju salvete. 

Besofra je obično u boji, izrađi- 
vana na razne načine, kao: 

- bošča kafazlija (ukafaz - kari- 
rana, izrađena od tzv. kafazbeza, tj. 
beza - platna ukrašenog kockama 
od podebljanih žica u boji - osnove 
i potke); 

- u obliku lanca ili pletenice (tzv. 
"Verenija-vez"). 

Sofraluk (sofranski peškir, so- 
frabez) označava sofransku mah- 
ramu u funkciji tuhsalvete, a često, 
ako je kraća, i konobarske salvete. 

Dugi  sofraluk  (sofra-peškir), 
dužine i do 22 metra (32 aršina), 
ima funkciju zajedničke tuhsalvete 
za sve goste koji sjede za dugom 
trpezom ili za više u nizu montiranih 
sofri. 

Ukrašena je pirlitom (raznim 
kombinacijama utkivanja osnove i 
potke). 

I u ostavštini sarajevske porodice 
Selak pominje se sofra-peškir. 

Jamekna mahrama ima funkciju 
pojedinačne tuhsalvete. Različite je 
dužine i širine 0, 60-2 m, odnosno 
0, 30-0, 60 m. Obično su izrađene 
od bijelog pamučnog platna (beza) 
sa resama na krajevima i pirlitom, 
odnosno utkivanjima po sredini 
mahrame. Nekad su ukrašene 
vezom sa biljnim ornamentima, 
zatim kafez-vezom, a ponekad i 
mušebak-vezom, odnosno tkanjem 
unakrst lijevo i desno, ili santrač- 
vezom, koji predstavlja vez na 
kocke, slično kafazu, ali u kombi- 
naciji više boja. 

U kolekciji sofranskih mahrama 
Pašića Smaje u Breka ulici u 
Sarajevu, ova mahrama je tkana 

prugasto sa crvenim i bijelim pruga- 
ma. Na poprečnim krajevima ima 
kratke rese. 

Zijafetska havlica je vrsta je- 
mekne mahrame sa dvostrukom 
funkcijom, kao pojedinačni stolnjak 
za svakog gosta i kao tuhsalveta, 
kako je to opisano kod sarajevske 
večere. To je bijela havlica, u 
osnovi je frotir-tkanje, s tim što po 
sebi ima rudu (bijelu, nebojenu 
vunu-pređu). Zijafetska havlica u 
pomenutoj kolekciji Pašića je frotir 
tkana mahrama sa krembijelim i 
svijetlosmeđim prugama dužine 
oko 60 i širine oko 35 cm. 

U nekim našim krajevima pozna- 
te su i tzv. pređne mahrame. Vje- 
rovatno su slične havicama, s tim 
što je vez izveden bojenom pređom 
(vunicom). 

Havlica za  ičindijašicu u 
pomenutoj kolekciji Pašića, pred- 
stavlja frotir tkanu mahranicu bijelu 
sa dvije crvene pruge pri krajevima. 
Na poprečnim krajevima ukrašena 
je loptastim resama. Kada se servi- 
ra slani lokum, može se servirati 
tako što se havlica smota u četvo- 
rokut, te jedan kraj prevrati na 
trokut, a na drugi trokut četvoroku- 
ta postavi lokum. 


Šerbetna mahrama je salveta, 
naročito lijepo ukrašena vezom i 
nešto je kraća. Ima funkciju tuhsal- 
vete i stolnjaka prilikom serviranja 
pića (šerbeta) i napitaka, a često je 
i u funkciji konobarske salvete: 

Tabakluk je obično vezeni pod- 
metač, izrađen po krajevima i 
djelomično po sredini. Prilikom 
izrade daje mu se obično oblik 
ploče na koju će se sterati (tabla, 
tabak, peškun i sl.). U kolekciji 


pomenutog Pašića tabakna mahra- 
ma je dugačka 1,10 -1,20 m, tkana, 
bijela, sa dvije ukrasne izrade na 
poprečnim stranama i sa resama 
od rude (bijele fine vunice). 

Salvete od beza nalaze se u 
kolekciji pomenutog Pašića. To su 
kvadratne salvete od beza, sa 
ukrašenim i vezenim vijencem pri 
rubu salvete, te opšivenim rubom. 
Postavljaju se tako što se salveta 
previje 2 puta na trokut. 


SOFRANSKI SVIJEĆNJACI | 
DRUGE SVJETILJKE 


Uz stolni svijećnjak, za osvjetlje- 
nje pri trpezi, služe i druge 
svjetiljke, koje ćemo ovdje navesti. 


Sofranski čirak 


Sofranski čirak - Posebno obli- 
kovan svijećnjak (čirak) se upotre- 
bljava na trpezi i naziva se "bugar- 
ski čirak za sofru". 

U ostavštini Zmaja od Bosne 
navode se srebreni svijećnjaci stol- 
ni i ručni. 

Cirak, čirjak_ (perzijski) inače 
označava svijećnjak. Izrađivani su 

od bakra,: željeza, mjedi, srebra, 
drveta i sl. 

Oblikovani su za razne svrhe: 
sofranski čirak, kratki čiraci, dugi 
čiraci. Ukrašeni su na razne na- 
čine, kao čirak sa "čibukom" (der 
Steif), tj. oblikovan kao pletenica, 
zatim kubeli-čiraci; često su drveni 
čiraci ukrašavani biljnim ornamenti- 
ma, a i izrađivani u obliku pletenice. 
(17). Cirak ima 3 dijela: postolje, 
trup i lulu u koju se montira svijeća. 
Svijeće se izrađuju u raznim boja- 
ma. (H. Kreševljaković, Esnafi i 
obrti u BiH: | dio, str. 171). 

Prosti svijećnjaci se sastoje samo 
od postolja i lule. 

Po veličini se dijele na male i 
velike čirake. (20). 

Kreševljaković u Travniku navodi 
svijećnjak (Šamadan) od mesinga 
(pirinč), zatim čičke sofre (pod- 
nožak za svijećnjak). U ostavštini 
sarajevske porodice Selak pominju 
se srebreni čiraci. 


Kubeli čirak 
Kubeli-čiraci - Karakteristika 
ovih čiraka je kombinacija šipke i 

blagih kupola postavljenih u nor- 
malni i izvrnuti položaj. Postolje je 
kupolasto, serpentinsko ili glatko sa 
okruglim ili osmokutnim oblikom. 
Duž trupa (šipke) ređaju se blage 
izvrnute kupole sve uže i uže se 
nareckanim pervazima, da bi zavr- 
šetak bio izveden sa lulom u koju 
se montira svijeća. Ovaj čirak može 
da bude i krakti i dugi, na taj način 
što se izbaci ili doda dio trupa. 

Zidni čiraci su se nalazili u 
ćošku  Solakovića u  mehani 
Brankovac u Mostaru. Trup čiraka 
je oblikovan u vidu izvrnute 
piramide na trokut sa tri lule na 
istoj, tako da se montirao u uglove 
sobe na zid. 

U periodu XVI. stoljeća se 
također u Dubrovniku koriste svi- 
jećnjaci nazvani"... chiarach, cyra- 
go, cirachio ili zirach, a izrađeni su 
od bakra" (37). 


Mumtahta 


Mumtahta (perzijski) označava 
visoki stalak (drveni svijećnjak), 
nešto slično peškunu, samo je 
mnogo više i prema gore se poste- 
peno sužava. Ima ih u obliku četvo- 
rokuta, petorukuta,  šestokuta, 
osmokuta, te trouglastih. Na mum- 

tahtu obično dolazi kratki niski čirak 
ili tablica na koju se stavlja svijeća. 


Ručni čirak 


Prema navodima u Bosni za 0s- 
vjetljenje prostorije sve do XIX sto- 
ljeća upotrebljavaju se razni oblici 
čiraka. Ranije ili kasnije pojavljuju 
se i druge svjetiljke vezane za os- 
vjetljenje drugih prostorija (pomoć- 
nih) ili nove svjetiljke za osvjetljenje 
prostorija. 

Kandilj (lat.) označava uljanu 
svjetiljku. Ona je upotrebljavana i u 
aščinicama, jer se pominje u ostav- 
štinama sarajevskih aščija. 

Lampa (grč. Lamba) označava 
obično petrolejku, a nekad i uljanu 
svjetiljku. 

U Bosni se petrolejska lampa 
upotrebljava od druge polovine 
XIX. Stoljeća. (18) h 


Lučni čirak 


Lučni čirak - Za osvjetljenje 
često služi luč. Ona se stavlja na 
čirak koji umjesto lule ima rešetkas- 
tu ploču. (R. Meringer, Pučka kuća 
u BiH, Godišnjak Zemaljskog 
muzeja, 1899., str. 203. i 204). 


Đevđir 


Đevdir predstavlja metalnu šup- 
ljjikastu posudu u obliku tuljka, 
ovalnog, okruglog tasa, ili kombi- 
nacije više ukrašenih i izrađenih tu- 
ljaka, u kojoj gori luč i osvjetljava 
prostoriju. 

Đevdiri obično vise na lancu pri- 
čvršćeni za strop. 

Izrađuju se od bakra. 


Fenjer 


Fenjer (grč.) označava zidnu, 
stropnu, kućnu ili uličnu svjetiljku. 

To je metalna svjetiljka uokvirena 
raznim providnim materijalom, raz- 
ličitog oblika, u kojoj gori svijeća ili 
neki drugi izvor svjetlosti. 


Demirli fenjer 


Džamli fenjer označava metalni 
fenjer uokviren staklom. 


Mušemali fenjer 


Mušemali fenjer. - Za svečanos- 
ti u gradu, čaršiji, kafe-baštama, 
mehanama, teferičluku, itd., za ilu- 
minaciju određenog prostora služe 
razni fenjeri u boji, naročito fenjeri 
od platna i papira. 

Mušemali fenjeri su okruglog 
(valjkastog oblika) sa dva metalna 
tasa (donji i gornji) između kojih je 
ugrađena prozirna mušema (voš- 
tano platno) po sistemu "harmo- 
nike" (plisea). Kada nije u upotrebi, 
mušemali fenjer je sklopljen i pred- 
stavlja zaklopljenu kutiju sa dva 
tasa i ručkom na vrhu. Tasovi su 
obično šupljikasti radi dovoda 
zraka. 

U mušemali fenjerima gore svi- 
jeće. 

U ostavštini Dženetića i jednog 
sarajevskog obrtnika (20) i (21) 
navode se: hajal-fenjeri (laterna 
magica), džamli fenjeri i mušemali 
fenjeri. 

- U seoskim kućama nalazi se na 
sredini prostorije ognjište, a veliki 
panj na ognjištu ima funkciju svje- 
tiljke. 


JEDAĆI PRIBOR 


Tradicionalna kuhinja Bosne kao 
jedaći pribor (escajg-beštek) poz- 
naje uglavnom razne vrste kašika. 
Viljuška je i u evropskoj kuhinji no- 
vijeg datuma. Tek u XIX. vijeku nas- 
tao je pribor za jelo kakav danas 
imamo:  žlice, nož { Vilica 
("Turizam", Zagreb, broj 10/1964., 
str. 27). Međutim, u pojedinim bo- 
sanskim dokumentima spominje se 
viljuška, kao i nož. To su vjerovatno 
viljuške u funkciji pribora za tranši- 
ranje, a ne u funkciji pribora za jelo. 
Ili, za stolom su bile viljuške sa dva 
do tri duga kraka za nabadanje 
pečenih bataka. 

Kašike (žlice) su najviše upotreb- 
ljavani jedaći pribor u tradicionalnoj 

kuhinji. Kašike su razne veličine i 
od raznovrsnog materijala. 

U ostavštinama bosanske vla- 
stele se tako nalaze: žlice sre- 
brene, pozlaćene, žilice od koralja 
posrebrene, a u ostavštini Zmaja 
od Bosne nalazi se komplet stolni 
srebreni pribor. 

Obične kašike su gvozdene i 
kalajisane. U upotrebi je mnogo i 
drvena kašika. 

Baga-kašika. U boljim gradskim 
domaćinstvima izgleda da su 
mnogo bile u upotrebi tzv. baga- 
kašike. To su, kako kaže 
Kreševljaković, kašike od kože 
morske kornjače. 

Na pomenutom sarajevskom ifta- 
ru pominju se istovremeno u raz- 
nim funkcijama (pribor za jednu 
osobu) dvije kašike - jedna od 
žutog šimšira, a druga od sjajne 
crne kosti. Da li se kod ove posljed- 
nje radi o baga-kašiki, nije nam 
poznato. 

U ostavštini iza Smail-bega Dže- 
netića nalazi se 21 baga-kašika. Na 
jednom mjestu se kaže da su od 
kože morske kornjače, valjda od 
rožine morske kornjače. 


Šimšir-kašika 


Šimšir-kašika. - Bolje kašike su 
izrađene i od šimširova drveta. Već 
smo spomenuli da je ova kašika 

bila servirana na sarajevskom 
iftaru. U narodnoj pjesmi kašika od 
šimšira se naziva "šimšir-kaša" i 
"šimšir-kašika". 

Kašičica predstavlja malu kašiku 
za konzumiranje redžela (slatkog). 
A. Hangi navodi da se, po pravilu, 
redžel servira sa zlatnom ili sre- 
brenom kašičicom. 

Putnička kašika. - To je drvena 
kašika sa preklapajućom drškom, a 
navodi je V. Curčić (Drvorezbarstvo 
u BiH, Napredak-kalendar, 1934.). 


PIRUNI 


Piruni (ili viljuške) od koralja po- 
srebrene, te viljuške od biljura (gris- 
tolda) spominju se u ostavštinama 
bosanske vlastelinske porodice 
Hranića (Kosača) i Hercega Stje- 
pana. (7) 

Da li se tu radi o viljušci-držaču 
sa 2-3 duga kraka, koja služi za 
tranširanje, ili kao "forlegeru", ili 
jedaćem priboru za držanje pe- 
čenog batka, to ne znamo. 

Noževi. - U istim ostavštinama 
bosanskih vlastelinskih porodica 
spominju se i noževi od biljura 
(gristolda), a u ostavštini sarajev- 
ske porodice Selak mali i veliki sre- 
breni nož. 

Kašikluk je neka vrsta kutije ili 
drugog predmeta koji služi za spre- 
manje i čuvanje kašika. Ovi pred- 
meti se spominju u ostavštinama 
porodice Dženetića i jednog sara- 
jevskog obrtnika. (20) i (21). 

Zubalka. - Pod ovim imenom u 
ostavštini pomenute bosanske 
vlastele spominje se čačkalica od 
koralja sa srebrenom drškom. 

(Glasnik Zemaljskog muzeja, 
Sarajevo, 1889., knjiga II, 10-25). 


SOFRANSKI | DRUGI INVEN- 
TAR ZA PIĆE 


U raznim periodima, prilikama, za 
razne svrhe, na sofri i izvan sofre, 
pojavljuju se različiti oblici posuda 
za napitke i pića. 


Sofranski ibrik 


Sofranski ibrik je metalni, ukra- 
šeni i gravirani savatli vrč, izrađivan 
od bakra (kalajisan), posrebren, 
srebreni, pozlaćen, od bronze i sl. 
Ima, kao drugi ibrici, "trbuh", grlić, 
dugački nosac i kupasti poklopac, 
većinom ukrašen tzv. alemom ili 
polumjesecom i zvijezdom, a 
ponekad i određenim ukrasom 
biljnog oblika. 

Ornamentika je geometrijska, a 
često i biljna, koja vuče svoje kori- 
jene iz srednjovjekovne Bosne. 
Cesto ukrašavanje je zvijezdama i 
ružicama. 

Surahija (arapski) je ukrašena 
metalna posuda, slična vazi, sa 
uskim grlićem, a ima funkciju vrča 
ili flaše za piće. Upotrebljava se i 
kao pehar za piće. 

Surahije od bakra su iznutra 
(neke i izvana) kalajisane, gravi- 
rane. Izrađuju se, takođe, i od gline 
i stakla. 


Surahija 


U donjem dijelu "trbuha" usađen 
je gornji dio zvani "zeh", koji je 
valjkastog oblika, dužine veće 
(visine) 2-3 puta od donjeg trbušas- 
tog dijela. Zeh se pri vrhu nešto 
proširuje (grkljan). 

Grlić (zeh, vrat) ima oblik tikve 
surahije, te je po tome i dobila ova 
posuda naziv. 

Kod nekih surahija u grkljanu je 
ugrađen đevđir (rešetka), koja služi 
za zaštitu tekućine. Kod nekih je 
iznad đevđira poklopac. 

Surahija se obavezno savati 
(ornamentira, ukrašava) zvijezda- 
ma i ružicama. Kod nekih surahija 
na dnu je konusno postolje. 


Safa je valjkasta posuda sa 
kubali poklopcem. Na gornjem di- 
jelu su dvije ručke (uha) za hvata- 

nje (držanje). Donji dio je postolje, 
koje predstavlja perforirani obruč. | 
safa, kao i surahija je ornamenti- 
rana (savaćena). Ima istu funkciju 
kao i surahija. 

Sebetnjak-ibrik. Serbetni ibrik je 
jedan od najatraktivnijih predmeta 
tradicionalnog kulinarstva. 

Upotrebljava se za serviranje 
raznih vrsta šerbeta. To je metalni 
(bakreni, kalajisani, od mjedi ili dru- 
gog materijala), savaćeni (gravi- 
rani) ibrik manjih dimenzija (visine 
oko 30 cm) sa svim njegovim 
ukrašenim dijelovima. 

Postolje ovog ibrika predstavlja 
nisku stepenastu piramidu, na koju 
se nadovezuje okrugli trbušasti dio, 
koji je savaćen pisanom, geometri- 
jskom, biljnom ili drugom ornamen- 
tikom. Na trbušasti dio se nado- 
vezuje uski grlić, sa kubali visokim- 
poklopcem i alemom. S jedne 
strane trbušastog dijela ugrađen je 
dugi izvijeni nosac, a s druge 
strane dugi veliki izvijeni držač. 

Pored ornamentisanih dijelova 
ukrašeni su i spojni dijelovi, između 
grlića i nosca i između grlića i 
držača, i to pomoću atraktivno savi- 
jenog šipkastog metala. 

(Ovaj opis sačinjen je prema 
crtežu Mehmedalije Maglajlije, 
arhitekte iz Sarajeva). 


Caša 


Čaše. - U obrađenoj doku- 
mentaciji pojavljuju se različite 

vrste čaša i maštrafa. U ostavštini 
već spomenute bosanske vlastele 
pominju se velike, male čaše, 
uglatke, okrugle, srebrene, pozla- 
ćene, itd. Posebno se ističe velika 
srebrna čaša - stucija (Stutzglas). 


Bakarna čaša 


U ostavštini porodice Dženetića 
spominje se bakrena čaša. Više 
puta smo spomenuli da je Zmaj od 
Bosne imao srebrni stoni pribor. 

Jalduzi-čaša je pozlaćena čaša. 

Maštrafa predstavlja ukrašenu 
čašu. To je staklena čaša sa ukra- 
šenim staklom, zatim bakrena iznu- 
tra kalajisana, a spolja savaćena 
(ornamentirana) čaša. 


Drvena čaša 


Drvene čaše - Postoje veoma 
lijepi primjerci drvenih čaša. U 
ostavštini bosanske vlastele spo- 
minju se crvene drvene čaše oivi- 
čene srebrom, a lijepi su primjerci 
rezbarenih drvenih čaša izrađi- 
vanih u Hercegovini. 

Bukara - U ostavštini spomenute 
bosanske vlastele su i zlatne bu- 
kare "serpentin", srebreni pehari, te 
bukare ukrašene biserjem. 

Krigle - U ostavštinama se 
spominju "čaše sa  ručicom 
pozlaćene, krigle pozlaćene. U 
odžaku (dvorima) Cengića na 
Rataju spominje se čaša sa drškom 
i pozlaćenim obrubom. 


Cokanj je mala staklena bočica 
sa dugim grlićem, a upotrebljava se 
za služenje rakije i žestokih pića. 
Tzv. uglednije osobe su nosile sa 
sobom vlastiti čokanj, a bio je često 
veoma ukrašen. 

Siša je ukrašena skupocjena sta- 
klena boca za rakiju. Često se i za 
običnu bocu kaže šiša. 

Pljoska je putnička posuda za 
nošenje rakije. Spominje se na 
području Banja Luke (18) 

Bardak (perzijski) ili čupica, 
predstavlja zemljani ibrik. Ukrašava 


se obično "granom" i "grančicama". 


SOFRANSKO (STONO) SUĐE 
I POSUĐE ZA SALDISANJE 
(SERVIRANJE) 


Najvećim dijelom stono suđe u tra- 
dicionalnoj kuhinji Bosne bilo je ba- 
kreno (naravno, kalajisano). U po- 
jedinim službenim objektima, a za 
doček diplomata i dostojanstveni- 
ka, kao i kod pojedinih feudalaca, 
suđe je bilo i srebreno, i pozlaćeno. 

Inače u istom periodu i u drugim 
krajevima pretežno je u upotrebi 
bakreno suđe. 

Tako se u Dubrovniku upotreb- 
ljavaju proizvodi iz Bosne u XVI. i 
XVII. vijeku: "bakrene tepsije, činije 
i čanci, sahani od kalaja, tanjiri, 
pladnjevi od bakra, poneki od sre- 
bra. Od posuđa za piće navode se 
veliki i mali vrčevi od bakra (ibrici) 
koji su nazivani bochale ili rjeđe 
mastrappa, a ta riječ upućuje na 
arapsko porijeklo" (V. Han, Ori- 
jentalni predmeti u renesansom 
Dubrovniku "Prilozi VI i VII"). 

U jednom kuhinjskom priručniku, 
štampanom sedamdesetih godina 
prošlog stoljeća u Zagrebu, za 
suđe se kaže: 

"Bakreno posuđe bijaše mnogo u 
porabi i velikim ponosom gos- 
poštinskih kuhinja sve do ovoga 
stoljeća..." (do XIX. stoljeća). 

U Bosni se bakreno suđe mnogo 
duže zadržalo, odnosno do dvade- 
setih godina XX. stoljeća, a u 
ponekim domaćinstvima i aščinica- 
ma i do danas. 

Ponekad je u uporabi i porculan- 
sko suđe koje se naziva činija (veli- 
ka i mala činija), a taj naziv upuću- 
je na kinesko porijeklo. 

Kod bosanske vlastele nalazimo i 
suđe od zlata, odnosno pozlaćeno. 

Tako kod vlastelinske porodice 
Hranića nalazimo zdjele od zlata, 
srebrne zdjele, srebrene čabre, 
srebrene plitice. 

Kod Zmaja od Bosne se spominje 
srebreni stoni pribor, srebrni pribor 
za kahvu, srebreni svijećnjaci, sre- 
brom izvezene serdžade, itd. 

U Konaku u Mostaru bilo je sre- 
breno suđe, srebrene vaze, sre- 
breni svijećnjaci. 

Kod sarajevske porodice Dže- 
netića nalazimo pozlaćene supi- 

Slanica 


jere, srebrene tasove, a na sara- 
jevskoj spomenutoj večeri bili su 
pozlaćeni tabačići. U ostavštini 
sarajevske porodice Selak, tako- 
đer, nalazimo srebrene tasove. 


Metalno stono suđe, po pravilu, 
uvijek je savaćeno (gravirano), a i 
na druge načine ukrašeno. Sastoji 
se od donje posude i kubali-poklop- 
ca. Ovi poklopci su naročito atrak- 
tivni. 

Poklopci ne dozvoljavaju hlađe- 
nje jela, jelo se donosi pokriveno na 
sto, te mogu imati značaja za {turi- 
zam. Naime, serviranje se može 
vršiti u raznom porculanskom suđu 
ili tembalama, a da poklopci budu 
bakreni, gravirani, iznutra kala- 
jisani. 

Corbaluk označava veću zdjelu 
za serviranje čorbe (juhe, supe). 
Naziva se još i velika ćasa. 

Ćasa ili čorbaluk (perz.) inače 
označava zdjelu za žitka jela. Može 
biti od bakra, poruclana ili zemlje. 

Obavezno je sa kubali graviranim 
poklopcem, sa alemom na vrhu, ili 
polumjesecom i zvijezdom. 

Ćasa ima sličnu funkciju kao | 
supijer. To je obično zdjela srednje 
veličine (velikih obroka). 

Ćasica označava bakreni gravi- 
rani supijer sa poklopcem, a ima 
funkciju serviranja čorbe ili nekog 

Čanak 


drugog žitkog jela, za jednu osobu, 
jedan obrok. 

Jalduzi-ćasa označava pozla- 
ćeni supijer, a nalazimo je u ostav- 
štini porodice Dženetića (20). 


TAS 


Tas (arapski) označava vrstu 
metalne zdjele posebnog oblika (A. 
Skaljić, Turcizmi u srpskohrvat- 
skom-hrvatskosrpskom jeziku). 


Pravu funkciju tasa u kulinarstvu 
ne znamo. Srebreni tasovi i mali 
srebrni tasovi spominju se u 
ostavštinama sarajevskih porodica 
Dženetić i Selak. 

Hošaf-tas. - Predstavlja metalnu 
ukrašenu zdjelu za serviranja 
hošafa i sličnih tečnih jela. 

U ostavštini porodice Dženetića 
nalazimo srebreni hošaf-tas (20) 

Lenger (lenđer, perz. označava 
inače sidro, ovdje oval). 

To je plitki okrugli (a može biti i 
elipsastog oblika) metalni oval, 
pladanj, sa širokim pervazom - će- 
merom, obodom (ivicom do 10 cm 
širine) i kubali graviranim poklop- 
cem. 

Ima funkciju velikog ovala na sofri 
(trpezi) ili služi za donošenje jela. 

Jedan primjerak ovalnog lengera 
sa kubali-poklopcem sačuvan je 
kod ćevabdžije Čengića u Sara- 
jevu. 

Veliki okrugli lenger može biti i 
(negraviran), samo kalajisan. U 
tom slučaju ima "stepenasti" po- 
klopac (kao okrugli krov). 

Ponegdje su lengeri služili uglav- 
nom za serviranje jela. U ostavštini 
sarajevske porodice Selak spomi- 
nje se 39 lengera. 

U nekim krajevima Bosne upotre- 
bljava se lenger i za skupljanje 
darova mladi. Ostao je i danas 
izraz "na lenger mladi" - trenutak 
kada prvi domaćin stavlja novac, a 
onda svi ostali svatovi (Svadba 
Todorovića, 1973. Cevljanovići). 


MALI LENGER 


Mali (obični) lenger ima sveuku- 
pan promjer od oko 35-40 cm, od 
čega optok (ćemer, pervaz) ima Šši- 
rinu "prstena" 4-8 cm. 


KUZI-LENGER 


Kuzi - lenger (lenđer tursko-per- 
zijski), označava "janje-lenger" - 
riječ kuz označava janje. 

To je veliki metalni plato-oval, na 
kojem se na sofru iznosi cijelo 
pečeno ili kuhano janje, ili punjeno 
janje (janje-ičija). 

Prema tome, promjer 
lengera je 60-120 cm. 


ovog 


DUBOKI LENGER 


Duboki lenger ima uži optok (per- 
vaz, ćemer) i dubinu od 6-10 cm, a 
služi za serviranje raznih ćevapa, 
halve, sutlije i sl. 

SAHAN 


Sahan označava metalni (bakreni 
kalajisani, srebreni ili pozlaćeni) 
tanjir, po pravilu sa savatli kubali- 
poklopcem. 


AJAKLI-SAHAN 


U ostavštini sarajevske porodice 
Selak spominju se ajakli sahani. To 
je bakreni kalajisani tanjir koji ima 
ugrađeno odgovarajuće postolje ili 
nogare (nogice). Ovo oblikovanje 
ima atraktivni značaj, a, s druge 
strane, funkcionalni, da vrući sahan 
ne dolazi direktno na trpezu. 


SOFRANSKI SADŽAK 


Na siniju, drveni sto, sofranski 

peškun i sl., da ne bi topli metalni 
tanjir došao na trpezu, pod iste se 
montira "sadžak" (metalni pod- 
metač). 
- Plitki sahan je metalni (ili zem- 
ljani), plitki tanjir. Ima dva pervaza 
(ivice, optok) od kojih je krajnji - 
dakle, onaj do kojeg ne dopire jelo, 
savaćen (gravian), po pravilu, sa 
ublaženim kubali, savaćenim po- 
klopcem i alemom na vrhu po- 
klopca. 

Poklopac obično ima svoj vlastiti 
pervaz, graviran ukrasima, koji se 
razlikuju od ukrasa na gornjem 
dijelu poklopca. 

Duboki sahan ima funkciju du- 
bokog tanjira, po pravilu sa jednim 
pervazom i poklopcem. 

Cerežnjak je metalni mali, po 
pravilu, savaćeni sahan sa kubali- 
poklopcem. Ima funkciju dezertnog 
tanjira, ili ako je još manji, onda 
funkciju zdjelice za slatko (redžel- 
džem) ili druga slična jela. 

Tabla (tabak) i tabačići pred- 
stavljaju plato i tacne funkcionalno 
vezane, odnosno predstavljaju 
komplet. To zaključujemo iz teksta 
o navedenoj sarajevskoj večeri, i 
to: 

"U tom diže jedan sluga sa sofre 
tablu sa maštrafima, a drugi je 
zamijeni punom pozlaćenih taba- 
čića." 

Isto tako, tabla i maštrafe, ili 
tabla, tabačići i maštrafe, ili tabla i 
pribor za kahvu, predstavljaju kom- 
plet funkcionalno vezan. 

Tabla (lat.) ili tabak predstavljaju 
poslužavnik za nošenje i serviranje 
(u čašama ili tabačićima) meze, 
pića, slatkog i sl. 

Tabak je obično ovalni ili zaob- 
ljeni pravougaonik, a može biti i 
okrugli, te heksagoni. Okrugli tabak 
služi obično za serviranje kahfe. 

Tabak je obično metalni, mada je 
izrađen i od orahovine (rezbaren - 
naročito u Konjicu i njegovoj okolici, 
gdje je oduvijek drvorezbarski obrt 
bio razvijen). 

Tabak može biti savaćen ili 
nesavaćen, a obavezno je sa per- 
vazom (ivicom). 

Tabačić je mala plitka zdjela, 
metalna, često i pozlaćena, (1) a i 
porculanska, koja služi za servira- 
nje meze, sira, slatkog (redžela, 
džema i sl.). Tabačić je izrađen i u 
obliku šupljikastog metalnog lista u 
kojem je staklena posudica. 

Tabačić s rahatlukom, pred- 
stavlja bakrenu kalajisanu posu- 
dicu promjera 6-8 cm, sa gravira- 
nim ili drugačije ukrašenim perva- 
zom od 5 milimetara i dubinom od 
5-7 milimetara. Služi isključivo za 
serviranje rahatlokuma uz kahvu. 

Tepsija je okrugli metalni (obično 
bakreni, kalajisani) pladanj, u ko- 
jem se peče pita, i tako servira na 
sofru. 


Legen i ibrik 


Legen (grčki) predstavlja metal- 
nu savatli (graviranu) posudu za 
pranje ruku prije jela. Uz legen se 
upotrebljava ibrik. 

Kada se "opeškire" gosti (podijele 
peškiri za brisanje ruku), onda sal- 
didžija donosi pred gosta legen, a 
drugi iz ibrika polijeva gostu po 
rukama da ih opere. 


PRIBOR ZA SERVIRANJE 
KAHVE 


Suđe i pribor za serviranje kahve 
predstavlja posebnu temu te ćemo 
se ovdje samo ukratko osvrnuti na 
nj. 

Izrađuje se od bakra, mjedi, često 
je posrebreno i srebreno. 

Tako se u ostavštini Zmaja od 
Bosne pominje 9 srebrnih komplet- 
pribora za kahvu, a takođe i sre- 
breni kahveni ibrik kod Smail-bega 
Dženetića. (20) 

Već smo ranije opisali kahveni 
đugum ili šerbetnjak. 

Pribor za kuhanje kahve još se 
naziva i "džezvenjak", naročito onaj 
koji se nosi na put ili na teferič. 

Kahva se peče i servira u kah- 
venim ibricima i džezvama. 


Kafeni ibrici 


Kahveni ibrik predstavlja me- 
talni vrč-bokal (od bakra, mjedi, 
srebra, zlata, posrebren, pozlaćen 
sa uskim grlom na kome se nalazi 
kupast poklopac sa alemom, a sa 
strane je ugrađen nosac kroz koji 
pri lijevanju teče kahva, a na 
suprotnoj strani je držak ibrika. 


Džezva šećerluk 


Džezva je metalna valjkasta 
posuda za "pečenje" kahve sa 
izbočenim donjim dijelom, a koja se 
naglo sužava iznad ovog dijela, te 
blago prelazi u gornji dio, koji ima 
nešto izbačeni pervaz i mali nosac. 

Ibrik i džezva (naročito džezva) 
ovaj oblik imaju zbog njihove 
funkcije "filtera". Naime, ovaj oblik 
pospješuje da prilikom lijevanja 
kahve, talog kahve (toz) ostaje na 

dnu, a ne da prelazi u šoljicu, kao 
kod mnogih "savremenih" servira- 
nje kahve. 

Po izradu, vitkosti linija i drugim 
elementima, postoje različiti ibrici i 
džezve, kao naprimjer: "mostarci- 
ibrici", "sarajka-ibrici", itd. 

Džezve i ibrici su razne veličine, 
"takum" ili samica, pa "dvice" (sa- 
rajke), "trice", "velike" i veliki kahva- 
ibrici i džezve za veća društva. 
Džezva se 6 findžana naziva se 


džezvenjak. 


Findžan 


Findžan (perz.) je šoljica bez 
drške za kahvu. 

Findžani su sa zarfom ili bez 
zarfa (postolja - čašice). 

U Tešnju se 1752. godine spomi- 
nje kutahi-findžan, (18) a u Banjoj 
Luci findžan arapske proizvodnje, 
tzv. fakfurije. 

Mangala. Kahva se obično servi- 
ra na mangali i dagari, a također i 
na tabaku, tacni. 


Dagara 


Dagara u Bosni označava prosti- 
ju mangalu, koja može biti i zem- 
ljana (saksija). Različitog je oblika. 
Dagara je obično od mjedi ili od 
željeza. 

OSTALI KULINARSKI PRIBOR 


Jol-tasi (ili meterizi) predstavljaju 
valjkasto okruglo suđe (tasove), 
naslagano jedno na drugo, sa po- 
klopcem na najgornjem tasu i ru- 
čkom na vrhu. Služe za nošenje je- 
la iz aščinice (u radnju, kući, i dr.). 

Tahtapoš predstavlja sto iznad 
stepeništa, za odlaganje suđa i 
stakla. 

Ako je u sobi (škrabije na kraju 
sećija), onda ima funkciju servir- 
stola, odnosno privremenog stola 
za abserviranje ili privremeno odla- 
ganje donesenog jela. 


AŠČINSKO 
I GOSTINSKO OSOBLJE 


Zanimanja osoblja jednog tradi- 
cionalnog ugostiteljskog objekta, 
naprimjer, gostinjca (musafirhane) 
uveliko se razlikuje od poslova 
današnjeg osoblja. U jednom 
takvom objektu, uz smještaj ljudi i 
smještaj konja, obavljane su i kuli- 
narske i pekarske usluge. Sastav 
osoblja takvog  ugostiteljskog 
objekta imamo u Gazihusrev- 
begovoj musafirhani i imaretu (19), 
i to: 


- upravitelj objekta, 
- Vrata, 

- pometači, 

- konjušar, 

- čistači zahoda, 

- ekonom, 

- donosilac mesa, 
- magacioner, 

- čuvar žitnice 


- činjar pšenice, 

- mlinar, 

- pekar, 

- kuhar, 

- sudoper. 

Navešćemo neke izraze koji 
označavaju zanimanja vezana za 
tradicionalnu kuhinju Bosne: 

aščiluk označava kuharski obrt 

(zanat), djelatnost kulinarstva 
aščija, ahčija (perzijsko-turski) je 

kuhar 

aščibaša (perzijsko-turski) je 
glavni kuhar, najstariji kuhar, 
odnosno šef kuhinje. 

Aščikaduna ili aščibula označa- 
va kuharicu ("majstora" kuhinje) 
koja je kuhala u dvorovima, u 
domaćinstvima; kaduna (perz.) u 
ovom slučaju bi označavala dobru 
domaćicu, i od toga je došla kombi- 
nacija aščikaduna. U Travniku kažu 
aščibula. 

Postojala je određena podjela u 
pogledu kuharskih specijalnosti. 
Tako se u Tešnju pominje - pirjan- 
džija, koji označava kuhara saftnih 
jela - kombinacija mesa i povrća. 

Postojale su i: 

- čorbadžije (kuhari čorbi - juha), 

- halvedžije, 

- ćevabdžije, koji spravljaju (i pro- 
daju) razne specijalitete na žaru, 

- izudžija (tranšer mesa); 

- saldidžija je onaj koji donosi 
peškire i pribor za pranje ruku. 
Zanimanja vezana za spravljanje 

napitaka u tradicionalnom kulinar- 

stvu Bosne su: 

- šerbedžija - spravlja razne šer- 
bete. Spominje se u Tešnju (18), 

- bozadžija - proizvođač boze, 
limunade i sličnih napitaka, a spo- 
minje se u Tešnju i Travniku (18), 

- kahvedžija - osim što označava 
vlasnika kafane i kafe-kuhara, 
označava i momka koji kuha i servi- 
ra kahvu u uglednijim domaćinstvi- 
ma. Uglednije kuće (dvorovi) imale 
su posebna odjeljenja za kuhanje 
kahve (kafe-odžak), a koje nalazi- 
mo i u dvorcu Dženetića u Sara- 
jevu. Kućne kahvedžije navodi i A. 
Hangi. 

Za razliku od javnih kuhara (ašči- 
ja) R. Gradaščević kućne kuharice 
naziva mutvačke aščije (od mut- 
vak, kućna kuhinja). 

Osoblje vezano za organizaciju i 
serviranje jela: 

- dolibaša (turski) predstavlja 
"stoloravnatelja" = ili "upravnika 
sofre", tj. ono lice koje na velikim 
gozbama (više sofri-trpeza pore- 
danih u jednoj liniji) sjedi za naj- 
gornjom sofrom i prati tok objeda, a 
također i otvara zdravice za sof- 
rom. On prima na svadbama i veli- 
ki sofranski peškir od djevojke; 

- kućni momak (kod većih objeda 
više momaka) služi jela na demirli- 

jama, donoseći pune, a odnoseći 
prazne demirlije (A. Hangi). Kod 
dočeka uglednijih gostiju pred 
momcima koji nose demirlije obi- 
čno nastupa neki momak iz feudal- 
čeve porodice (begović), kao što se 
to pominje u dvorcu u Cernici kod 
Gacka; 

- čibugdžije ili tutundžije su 
momci u dvorcima (uglednijim feu- 
dalnim kućama) koji donose 
čibuke, lule, nargile, pripaljuju i 
dodaju gostima, zatim ih prazne i 
ponovo pune. (A. Hangi: "Tutun- 
džije čibuke zapališe, kahvedžije 
kahvu donesoše"); 

- odadžija u karavansarajima ili 
musafirhanama se brine za sobe; 
pali iz hodnika kamine u sobama, i 
uglednim gostima donosi u sobu na 
demirliji i servira jelo; 

- maja - u Bosni na selu za 
domaćicu se kaže maja, što ujedno 
označava u višečlanom domaćin- 
stvu i onu ženu koja vrši funkciju 
kuharice (maja, reduša, redara). 


II. REČEPTI ZA JELA 


Prije nego što pređemo na 
obradu recepata, potrebno je nešto 
reći o grupisanju recepata za jela, 
te dati neke napomene o samim 
receptima. 

Pri grupisanju recepata pojedina 
jela, s obzirom na specifičnost 
rada, nastojalo se jela grupisati 
prema nekadašnjim tradicionalnim 
grupama bosanskog kulinarstva, 
naravno, koliko se to uspjelo 
dovoljno ispitati i utvrditi. Nastojalo 
se ići redoslijedom kojim su jela 
svrstavana u osnovnim tradicional- 
nim jelovnicima (naravno, osim 
dopuna i priloga koji mogu da fun- 
giraju uz različita jela). 

Na ovakav redoslijed upućuje 
sama priroda materije, jer u ranijim 
pokušajima da se jela grupišu 
prema nekim današnjim evropskim 
grupama jela nije se uspjelo. 
Naime, pri takvom grupisanju 
pokazalo se da pojedina jela, po 
tom logičnom redu, ne idu u istu 
grupu. Pri grupisanju na tradi- 
cionalni način došlo se do 
posebnog izdvajanja nekih grupa 


jela (teferička i akšamlučka jela, te 
ostalih jela koja su po pravilu nasta- 
la u oskudici potrebnog materijala). 
Isto tako, kod pojedinih grupa, iz 
istih razloga, načinjene su i neke 
podgrupe. U ostala jela, kao i u 
podgrupe, uvrštena su i neka tipič- 
na aščinska jela. 

Bez obzira na ovakvo grupiranje, 
ne znači da se ne mogu praviti 
razne kombinacije. Određeno tefe- 
ričko jelo u određenim uslovima 
može se ukomponovati u odgo- 
varajući svečani jelovnik, a i obrat- 
no. Isto tako, vrlo teško je striktno 
odvojiti tzv. akšamlučka jela, jer 
mnoga jela, koja inače nisu uvršte- 
na u ovu grupu, mogu da fungiraju 
u tzv. akšamlučkim jelima. 

Ovako izvršeno grupiranje po 
tradicionalnim grupama jela ne 
predstavlja nikakvu smetnju da se 
određeni jelovnici sastavljaju kom- 
binujući tradicionalna jela po evrop- 
skom redoslijedu, kao i to da se 
pojedini meniji kombinuju sa evrop- 
skim i tradicionalnim bosanskim 
jelima. 


Kod svođenja na težinske mjere 
materijala i određeni broj obroka 
pojavile su se neke teškoće, jer je u 
tradicionalnoj kuhinji određeno jelo 
mjereno posudama (tepsija, lenger, 
sahan i sl.), a sastav materijala 
izražavan zapreminskim odnosima. 
Tako je uzete količine bez 
višestrukog provjeravanja u praksi 
teško bilo svesti na težinske mjere i 
odgovarajući broj savremenih obro- 
ka, jer to zahtijeva duži vremenski 
period provjeravanja. |sto tako 
veličina obroka zavisi i od toga koju 
funkciju ima jedno jelo u 
određenom jelovniku, te od širine 
menija, da li fungira u svako- 


dnevnom, svečanom ili drugom 
meniju - teferičluku, manjem 
restoranu, aščinici, itd. 

Zbog toga kod korišćenja nave- 
denih recepata treba uvijek imati na 
umu ove napomene, kao i to u koju 
svrhu se priprema određeno jelo, te 
prema tome određivati i količine po 
obroku. 

Pored toga, preračunavanje na 
broj obroka i na težinske mjere 
materijala može da promijeni i pravi 
okus jela, te su neka jela, odnosno 
recepti izraženi i u zapreminskim 
mjerama, odnosno bez navođenja 
broja obroka. 


TOPE: 


Posebnu grupu jela čine tzv. tope 
(topa, rastopljeno) što bi donekle 
odgovaralo švajcarskom "fondy". 
To su brza jela na bazi raznih kom- 
binacija, a osnova je topljena mas- 
noća (kajmak, buter, maslo, juha, 
mast od pečenja) - saft, mliječni i 
mesni dodaci. Ovakvo jelo se servi- 
ra u toplom tanjiru i konzumira toplo 
i sa saftom. Uz topu se servira i 
nakrižan crveni luk kao prilog. 


RASTOPLJENO" 


Rastopljeno je vrsta čimbura, 
koje je karakteristično za Sarajevo i 
servira se iza čorbe, dakle kao 
neka vrsta međujela. Spravlja se za 
svaku osobu u posebnoj maloj tep- 
sijici (tembali) za rastopljeno (vidi 
kod opreme). 

U svaku tepsijicu stavi se malo 
masla (masnoće), malo slatkog mli- 
jeka i razbije jedno jaje. Ovo se sve 


+ Recept supruge Pašić Smaje iz Sarajeva. 


izmiješa, stavi na vatru, a zatim 
doda 5-10 dkg izdrobljenog kajma- 
ka (slanog, starog), te sve provre. 

Servira se vruće u istoj tepsijici u 
kojoj je i topljeno. 


TOPA" 


Topa ili rastop predstavlja čimbur 
od jaja i kajmaka, a servira se prije 
čorbe (kao prvo jelo) za ramazan- 
skih i drugih večera. Naziv topa 
dolazi vjerovatno od topiti (kajmak). 

1/4. kg romanijskog (dakle, 
planinskog, alpskog) slanog kajma- 
ka se rastopi na tavi (bolje sahanu 
ili tembali) tako da počne vriti. 
Onda se na rastopljen kajmak 
"ubije" 1-3 jaja i skine s vatre. 
Servira se toplo. (Ako je potrebno, 
u kajmak se doda malo vode). 

Uz topu se servira somun, tako 
da se može viljuškom namakati u 
topu. 


+ Recept Vejsila Brave, Sarajevo 

ČIMBUR-TOPA 


Tanko narezati debelog suhog 
mesa i staviti u metalni tanjir (emaj- 
lirani, bakarni kalajisani, tembalu, 
tavicu) na sredinu da je ucvrlji. 
Dodati nešto masnoće sa strane 
(butera, margarina i sl.). Kada sva 
ta masnoća uzavrije, dodati tanko 
rezanog krtog suhog mesa i na to 
sitno izdrobljeni mladi sir. Smanjiti 
vatru i kada počne sir da se topi, 
servirati toplo u posudi u kojoj je 
topa i spravljena. 


TOPA OD PEČENJA 


Kada se pečeno ili kuhano meso 
ohladi, u pravilu ga treba učiniti 
toplim i saftali. 

U metalni tanjir staviti nešto masti 
od pečenja, uzavriti, dodati malo 
juhe (čiste čorbe), usitnjeno i 
drobljeno meso, pustiti da se malo 
ćevabi, pobiberiti i servirati u istoj 
posudi u kojoj je i topljeno. 


PILEĆA TOPA 


Isto tako ako imamo pilećeg 
pečenog ili kuhanog mesa od rani- 
je možemo ga spraviti kao toplo 
jelo. 


BOSANSKI KUHAR 
TOPE 


Malo masnoće od pileta (gdje se 
peklo) ili druge masnoće staviti na 
tavu (metalni tanjir) i ugrijati, dodati 
nešto kajmaka, zatim sitno izrec- 
kano ili kosano pileće meso, pokriti 
poklopcem, isključiti vatru i ostaviti 
neko vrijeme da se pihtija. 


JAPRAK-TOPA 


Kao što je već rečeno, kod topa i 
rastopljenog moguće su razne 
kombinacije. Evo jedne od njih. Pri 
ruci imamo nešto japraka i u supi 
kuhanog mesa. 

Na metalnom tanjiru rastopiti 
nešto butera, kada uzavrije, dodati 
čimano (iskosano) kuhano meso. 
Kada se meso malo zapeče, sa 
strane dodati nekoliko japraka, pa 
kada se i to malo zapeče, dodati 
malo juhe (čiste čorbe). Pustiti da 
provrije i servirati toplo u istoj posu- 
di u kojoj je i spravljeno. 


POVLAKA-TOPA 


Rastopiti i uzavreti butera u 
sahanu (tembala, metalni tanjir, 
emajlirani), ako nema butera, onda 
uzeti finog ulja, dodati izdrobljenog 
mladog sira i povlake (mileram), 
posoliti i pustiti na tihoj vatri da 
neko vrijeme vrijucka. 


ČIMBURI: 


Čimbur kao kulinarski izraz (tur.) 
označava jaje "na oko", prženo bez 
miješanja na maslu ili kajmaku. 

U Bosni i Hercegovini spravljaju 
se razne vrste čimbura. 

Za 4 obroka: 

40 dkg mesa (bravljeg, janjećeg, 
goveđeg), 10 dkg masnoće, 60 dkg 
crvenog luka, 4 jaja, soli, 8 zrna 
bibera, malo aleve paprike (zavisno 
od ukusa), tembale ili sahani za 
serviranje. 

Meso se samelje (isjeca) i izdrobi 
na tavu već stavljenu na pećnicu, 
zatim kane (kapne) malo vode da 
se zaprži. Potom se doda masnoća 
(maslo, mast) i meso se prčži. 

Luk se očisti i izreže na rebra "na 
kadaif', te doda na meso i prži 
skupa. Kada se meso i luk 
isprženi", masa se posoli i izmiješa, 


+ Pilavdžić, aščija, Sarajevo, preporučuje 
da se skupa dinstaju meso i luk, a tek onda 
kane malo vode. 


te servira - razastere na zagrijane 
tembale (sahane), te grije dalje u 
pećnici. Kada je dovoljno zagrijana, 
izlije se jaje "na oko", zatim malo 
posoli i zapeče. Samelje se polovi- 
ca bibera i pobiberi (eventualno 
pospe paprikom - prema ukusu), a 
po jedno cijelo zrno se stavi na 
izliveno žumanjce. 

Servira se toplo - tembala se 
stavi na tanjir i servira pred gosta. 


ČIMBUR OD JAJA 


Za 4 obroka: 

4 jaja, 1 kg crvenog luka, 20 dkg 
masla, soli, bibera i eventualno 
aleve paprike. 

Crveni luk se isjecka na rebra, 
poprži na dijelu masnoće i posoli. 
Isprženi luk se "razastre" na zagri- 
janu tembalu (ranije sahan), a 
zatim stavi na ploču (Žar). U tavi se 
uzavrije = preostala masnoća 
(maslo, mast). 

Jaja "na oko" se izliju na luk u 
tembali i zaliju vrelom masnoćom, 

tako da se brzo ispeku. Jaje ostaje 
po pravilu nedopečeno. Na 
žumance se stavi jedno cijelo zrno 
bibera (papra) ili se pospe malo 
mljevenim  biberom i  alevom 
paprikom. Može prema ukusu i 
sama paprika. 

Cimbur se servira topao u tembali 
(sahanu) stavljanjem na tanjir. 


ČIMBUR OD JAJA 
NA DRUGI NAČIN 


Zorka J. Babić (33) daje drugačiji 
recept čimbura od jaja, | to: 

Metni u tavu 10 kašika kajmaka 
(znači za 1 obrok 2 kašike), i na 
vruć kajmak razbij 5 jaja, posoli ih, 
pobiberi i peci. 


ČIMBUR S MESOM | 


Sjecano (mljeveno) meso posoliti 
i popržiti u dosta masnoće i luka. 

Servirati u vruće tanjire (metalne, 
emajlirane, temale, vatrostalne). 
Izliti na svaki obrok jedno jaje "na 
oko", tako da se žumanjce ne 
zapeče. Sa malo uzavrelog mladog 
masla (butera) precvrknuti svako 
žumanjce. 

Dodatak sok od limuna. 


SEOSKI ČIMBUR 


Pod ovim nazivom Zorka J. 
Mitrović-Babić (33) daje sljedeći 
recept: 

U ključalu slanu vodu razbij 5 jaja 
i pusti da se skuhaju_ ni tvrdo ni 


BOSANSKI KUHAR 
ČIMBURI 


mehko; izvadi ih i metni u tavu u 
kojoj si ugrijala 1/2 kašike kravljeg 
masla i 5 kašika kiselog kajmaka 
(povlaka sa kiselog mlijeka), posoli 
ih još malo, pobiberi i pokrij da još 
prokuhaju u kajmaku. 


ČIMBUR NA PEČENICI 


(Sa suhim mesom) 

Postoje dvije varijante, i to sa 
lukom i bez luka. 

Čimbur sa suhim mesom i lukom. 

Za 4 obroka: 20 dkg suhog mesa 
(pečenice,  kujruka), 60  dkg 
crvenog luka, malo soli, 4 jaja, 10 
dkg masnoće, biber, aleva paprika 
(eventualno). 

Luk se očisti, isjecka na rebra, 
stavi na vrelu masnoću i isprži, 
malo osoli. Meso se izreže na 
tanke listiće. U podgrijane tembale 
razastre se isprženi luk, pa suho 
meso. Malo se prži meso i luk 
zajedno, a zatim jaje "na oko". Jaje 
se (kao i luk) veoma malo soli, jer je 
suho meso obično dovoljno slano. 

Stavi se biber, eventualno i papri- 
ka, i toplo se servira. 


ČIMBUR SA SUHIM MESOM 


Za 4 obroka: 32 dkg suhog mesa 
mehkog, 4 jaja, biber, paprika, malo 
soli, limun. 

Suho meso se iskosa na tanke 
listiće i razastre na tembalu, a 
zatim malo proprži. Na to se izliju 
jaja "na oko". Ako meso nije 
dovoljno slano, jaje se malo posoli. 
Zrno bibera se stavi nasred žuma- 


bur od jaja 


Cim 

njca, a mljevenim biberom i 
paprikom pospu se jaja i meso. 

Servira se toplo u tembali 
(sahanu). 

Umjesto paprike može se upotri- 
jebiti limun. Umjesto suhog mesa 
može se upotrijebiti sudžuka. U 
tom slučaju se ne dodaje ni biber, 
ni paprika. 


PRŽENO SUHO MESO 


U  Dobrom Polju (prema 
Kalinoviku) čimbur spravljaju na taj 
način što samo suho meso bravlje 
(bravetina sa planinskih pašnjaka) 
izrežu na listiće i proprže na mas- 
noći, bez ikakvih drugih dodataka. 
Svakako, to mora biti kvalitetno 
mehko bravlje suho meso. 


ČIMBUR SA PRASOM 


Za 4 osobe: 24 dkg suhog mesa 
(šarenog, polumasnog), 80 dkg 
mlade prase (poriluka), soli, bibera, 
aleve paprike (eventualno), 4 jaja, 
12 dkg masnoće. 

Bijeli dio mladog poriluka se 
očisti, izreže i obari (gotovo skuha) 
u zasoljenoj vodi. Meso se iskosa 
na listiće. Zagriju se tembale i 
meso malo uprži. Poriluk se proprži 
na masnoći i doda na meso. Sve se 
dobro zagrije, zatim izliju jaja "na 
oko", malo začine uzavrelom mas- 
noćom i zaprže, te malo posole, 
pobibere, popapriče. 

Servira se toplo u 
(sahanu). 


tembali 

Čimbur od prase (po Vejsilu 
Bravi, Sarajevo): 

Bijeli dio mlade prase se obari, 
ocijedi voda i posoli, te stavi u 
zamašćenu tepsiju na vatru. Na 
ovo se izlije nekoliko jaja i posoli. 


ČIMBUR OD MLADOG LUKA 


Mladi luk se opere, izreže, šće- 
vabi (dinsta) na masnoći, a zatim 
se izliju jaja. 


ČIMBUR OD ŠPINATA 


Špinat se očisti, izreže, malo 
obari, dinsta na maslu, a zatim izli- 
ju jaja. 


OSTALI ČIMBURI: 
AŠĆINSKA BURANIJA 


Pomenuti Amidža Dekika navodi 
kao slano aščinsko jelo i buraniju. 
U Sarajevu, odnosno Bosni, po A. 
Halimiću, buranijom se zvalo i zelje 
sa slanim kajmakom. 

Dakle, zelje (špinat ili blitva) se 
očisti, opere, obari, baci na mas- 
noću i odozgo izdrobi slani kajmak, 
te donekle uprži. 


ČIMBUR NA ŽARI" 


Predanje u Bosni kaže: Koji god 


čovjek želi da na proljeće organi- 


+ Recept Vejsila Brave Sarajevo. 

zam učini otpornijim (protiv mraza) 
treba da pojede nekoliko čimbura 
na žari, i to od vrhova tek prispjele 
žare (koprive). 

Vrhovi mlade žare se operu, 
obare i voda ocijedi. Na vrelu mas- 
noću u tavi ili tepsiji (bolje tavi sa 
ručkama, tembali u kojoj će se i 
servirati) stavi se žara i rasporedi, 
te kada počne vrijuckati, izliju se 
jaja "na oko" ili saspu umućena 
jaja, te malo zapeku i serviraju. 


ČIMBUR OD KOPRIVE 


Pod nazivom "Korpiva sa mile- 
ramom" ("Oslobođenje" 14. VI 
1977.) Šemsa Merdan iz Počitelja 
daje sljedeći recept.: 

50 dkg koprive, 5 dkg ulja, 4 jaja, 
1-2 supene kašike brašna, 20 dkg 
milerama ili kiselog vrhnja, malo 
soli, 2-3 česna bijelog luka. 


U malo vrele vode stavite opranu 
i isjeckanu koprivu, polako miješaj- 
te dok ne omekša. Pripremite 
zapršku od ulja, i brašna, dodajte 
koprivi neka zajedno kuha dok se 
potpuno ne stisne. Osolite i dodajte 
na kraju sitno isjeckani bijeli luk. 

Prespite u vatrostalnu zdjelu 
(može i pleh) prethodno pod- 
mazanu i malo zagrijanu. Ulupajte 
jaja, dodajte mileram, izmiješajte 
sa jajima i prelijte koprivu. Stavite u 
pećnicu da se skupa sa jajima 
ispeče. 


BOSANSKI KUHAR 

JOŠIRLUK? 


Ranije je u tradicionalnom kuli- 
narstvu Bosne joširluk spravljan 
bez mesa i imao je funkciju čimbu- 
ra, kao i priloga uz neka jela 
(naprimjer krzatmu). 

Za 10 obroka: 3 kg špinata, 10-12 
dkg pirinča (riže), soli, 20 dkg 
masla (masnoće), 2-3 jaja, 10 dkg 
mladog masla (butera) 1/4 | kiselog 
mlijeka ili 1/4 | povlake. 

Špinat se očisti, prebere i izreže 
(kao za pitu), dobro opere i saspe u 
šerpu, malo posoli. Doda se sirova 
oprana riža (samo toliko da 
"Zašareni"), dolije se sa nešto vode 
i kuha 10-15 minuta, tako da riža 
nabubri. Zatim se ocijedi. U drugu 
šerpu se stavi masnoća i zagrije, 
pa se saspe špinat i prodinsta. 
Umute se jaja, a špinat se prebaci 
na tihu vatru, zalijeva polahko 
umućenim jajima i miješa nekoliko 
minuta. 

Prilikom serviranja začini se uza- 
vrelim maslacem. 

Po želji prelije se kiselim mli- 
jekom ili povlakom. 


PEČENI JOŠIRLUK 


To je vrsta čimbura od jaja, a Uz 
dodatak pirinča. 

Za 4 obroka: 1 kg koriijenja od 
špinata (dakle, onaj dio koji se ne 
iskoristi za pitu), soli, 10 dkg riže, 
masnoće, eventualno nešto juhe, 4 
jaja, glavičica luka, malo mlijeka. 


+ Recept |. Pilavdžića, Sarajevo. 

Korijenje špinata se obari i ocije- 
di. Luk se očisti, isjeca i prodinsta 
na masnoći. Na to se doda riža i 
ona prodinsta. Zatim se doda 
špinat, posoli, izmiješa, te ova 
masa rasporedi na pomašćenu 
tepsiju, zalije nešto juhom ili vodom 
(samo toliko da riža ima odakle 
primiti vodu) i stavi u pekaru da se 
ispeče. Kada se ispeče, izlupaju se 
jaja uz dodatak malo mlijeka, poliju 
po joširluku i vrati u pećnicu da se 
malo zapeku. 


TAŠAK-ČIMBUR 


Ovo jelo pominje Amidža Dekika 
u svom popisu aščinskih jela u 
Bosni. Recept za ovo jelo je 
izgubljen. To bi mogli biti isjeckani 
bijeli bubrezi, proprženi, posoljeni, 
te na kraju na njih, izliveno jaje "na 
oko". 


KAJGANE: 
SARAJEVSKA KAJGANA? 


2 jaja, nišeste na vrhu noža za 
svako jaje, masla za prženje, šećer, 
šipčica vanilije. 

Umute se jaja i nišesta, samo 
toliko da se masa može lijevati. 

Zatim se od šećera i vode pripre- 
mi nešto gušća agda (šerbe), ubaci 


= Sarajevska ili slatka kajgana po receptu 
Rabija-hanume Bravo iz Sarajeva. 

vanilija, i agda na vatri pomalo vri- 
jucka. 

U duboko vrelo maslo se polahko 
lijevaju umućena jaja, te čim se 
zapeku, vade sa kašikom i bacaju u 
agdu. Kad je sva kajgana ubačena 
u agdu, skida se sa vatre i hladi. 

Servira se kao hladno slatko jelo. 


ČIMBUR NA MASNIKU 


Masnik predstavlja jednu vrstu 
zelja, od kojeg se spravlja i pita. 
List mu je sličan listu hrena samo 
što je sitniji. Mogla bi to biti i tzv. 
pazija (vrsta zelja žućkastozelene 
boje). 

Čimbur se spravlja kao i od 
špinata. 


KAJGANA 


Kajgana (perz.) je jelo od jaja 
prženih na maslu. 

Jaja se rastave na bjelanjce i 
žumanjce. U umućeno bjelanjce se 
doda malo mlijeka, te nešto nišeste 
(pšenički škrob u prahu) i malo soli. 
Sve se stavi pržiti na uzavrelo 
maslo. Na bjelanjce se sipa žuma- 
njce, koje je prethodno izlupano. 
Po želji pri serviranju se posipa 
biberom. 

Drugi način: umute se jaja sa 
malo brašna i soli, pa poprže na 
maslu. 

L. G. Bjelokosić daje sljedeći 
recept za kajganu: 

"Umute se jaja, pa se uspe malo 
vode ili mlijeka a zatim se uspe 
nekoliko nišeste. Ovo se još osoli i 

na maslu popriga. Kada se izruči u 
sud (posudu) neki malko pobibere". 


BOSANSKA KAJGANA 


Ana Jurić-Eger iz Ljubine (kod 
Srednjeg) spravlja kajganu na taj 
način što izmiješa (dobro ulupa) 
povlaku i jaja, te izlije na vruću 
masnoću u tavi. 


HERCEGOVAČKA KAJGANA 


Deblje suho meso se izreže na 
listiće, saspe u tavu na uzavrelo 
maslo i prži. Na malo uprženo 
meso izlije se odgovarajuća količi- 
na jaja, malo uprži, posoli i servira 
toplo. 


BOSANSKI KUHAR 
ČIMBURI 


KAVADŽAK 


Ivan Zovko među tradicionalna 
jela Bosne ubraja i kavadžak. To je 
umok (umak, sos) od soka crvenih 
kavada (paradajza), koji se ukuha, 
a zatim začini uzavrelim mladim 
maslom. 

Ovaj recept treba kompletirati. 
Dakle, u tavu rastopiti malo ma- 
snoće, svježe paradajze iscijediti, 
dodati malo šećera i jedan karanfi- 
lić, ukuhati, a zatim dodati malo 
soka od cikle  (čukundruka). 
Kavadžak servirati u tembali, me- 
talnom tanjiru ili tavi, a zatim ga 
začiniti uzavrelim mladim maslom 
(buterom). 

Umjesto karanfilića može se 
dodati ćurekota, a umjesto soka od 
cikle može se dodati vrlo malo 
jabukova sirćeta. 


ĆEVABI I SLIČNA JELA: 


OSNOVNI ĆEVAB 
ĆEVAB 


Ćevab, ćevap, ćibap (arap.) 
označava "na komade isječeno 
vareno meso sa dosta umaka". 


Ćevabi se mogu variti (kuhati) i 
dinstati. 

Za 4 obroka: 80 dkg mesa, 12 
dkg masnoće, 12 dkg crvenog luka, 
2 dkg soli, 0, 8 dkg aleve paprike, 4 
dkg ukuhanog paradajza, 2 dkg 
bijelog luka, 0, 4 dkg butera, 2 dkg 
peršuna, 8 dkg mrkve. 

Meso se izreže na komade. 
Isjecka se crveni luk, zatim bijeli 
luk, peršun, mrkva. 

Na masnoću se stavi povrće i 
meso, nalije vodom i prokuha. 

Kada prokuha, skine se pjena i 
doda so, biber, ukuhani paradajz, a 
zatim se ćevab stavi na tihu vatru 
da vrijucka. Kada je gotovo 
skuhano, dodaje se aleva paprika. 
Servira se sa dosta umaka, pa o 
tome treba voditi računa. 


U svom skromnom jelovniku 
Bašeskija spominje ćevab sa 
vrućom kukuruzom. 

(Peršun, majdonos, magdonos, 
petroželj, petrusin - Petros linium 
sativum.) 


DŽIGER-ĆEVAB 


U svom skromnom jelovniku 
sarajevski ljetopisac Bašeskija 
spominje sredinom XVIII. stoljeća 
džiger-ćevab. 

Recept ovog jela nemamo. Ali M. 
Mujezinović je saznao od sara- 
jevskih aščikaduna da je to ćevab 
sa tiritom od džigerice. To bi ustva- 
ri, bila varijanta ćevaba na tiritu. 

Tirit: 20 dkg džigerice, 10 dkg pi- 
rinča, 1 glavica crvenog luka, mas- 
noća za prženje, so, biber. 

Ćevab: 40-80 dkg mesa, 6-10 
dkg masnoće, 6 dkg crvenog luka, 
malo = soli, biber,  majdonos 
(peršunov list). 

Meso se izreže na komadiće i 
posoli. Isjeckani luk se stavi na 
masnoću i ćevabi dok se luk gotovo 
ne "istopi". Zatim se doda isjeckani 
peršun i koje zrno bibera. Na ovo 
se stavi meso, a zatim ćevabi. Po 
potrebi se dodaje malo vode ili 
malo juhe, i ćevabi se sve dok 
meso ne bude šćevabljeno. 

Dok se meso ćevabi, spravlja se 
tirit. Obari se riža. Luk se očisti i 
isjecka, te malo proprži na ma- 
snoći. Džigerica se isjecka na ko- 
ckice, saspe na luk i posoli. Zatim 
se na to doda riža, izmiješa i malo 
pobiberi, te dinsta. 

Gotov tirit se saspe na zagrijan 
lenger (oval), malo rasporedi te se 
meso poreda po tiritu i servira. 


ĆEVAB SA DŽIGERICOM 


Za džiger-ćevab, A. Halimić, 
sarajevski aščija, kaže da je sprav- 
ljan i na drugi način. 

Od isjeckanog luka (crvenog), 
proprženog na masnoći uz dodatak 
majdonosa (isjecanog lista peršu- 
na), dobije se sok koji se procijedi. 

Izreže se džigerica na komadiće, 
posebno poprži, saspe u podgrijan 
tanjir (sahan), posoli i prelije ranije 
spravljenim saftom od luka. 


SITNI ĆEVAB" 


Za 4 obroka: 60 dkg junećeg (ili 
goveđeg mesa), oko 20 dkg mas- 


+ Recept konstruiran na bazi razgovora 
sa |. Pilavdžićem, Sarajevo. 


__ BOSANSKI KUHAR 
CEVABI I SLIČNA JELA 


noće, 2 dkg soli, nekoliko zrna bi- 
bera, malo aleve paprike, 12 dkg 
crvenog luka, česne bijelog luka, 
rukovet peršuna i celera (lisra), 
malo sirćeta ili ukuhanog parada- 
iza. 


Meso se izreže na kockice. 
Isjecka se crveni i bijeli luk, te 
peršun i celer, posoli, doda biber u 
zrnu. To sve skupa s mesom se 
stavi na masnoću i dinsta sve dotle 
dok ne uvrije voda koju pusti meso 
i povrće pri dinstanju. Zatim se na- 
stavlja kavurisanje na tihoj vatri i 
dodaje se malo. sirćeta (ili 
ukuhanog paradajza)_ i aleve 
paprike. Treba paziti da ne zagori. 
Kada je ćevab kavurisan (meso 
mehkano), zalije se vodom i pusti 
da prokuha. 


Prilikom serviranja kutlačom se 
odgurne suvišna masnoća i ćevab 
servira sa vlastitim saftom. 


JEZIK-ĆEVAB 


Teleći, juneći ili goveđi jezik se 
svari (skuha) uz dodatak zeleni, 
lovorike i soli. Jezik se oguli i izreže 
tanko na komadiće. Na mladom 
maslu i ulju dinsta se sitno sjecan 
luk da se "istopi", doda sitno sje- 
cana mrkva, nekoliko cijelih zrna 
bibera, zatim doda jezik, nešto soli, 
provrije, te zalije juhom od jezika 
(toliko da bude umoka - safta), će- 
vabi neko vrijeme, te doda sitno 
sjecano lišće peršuna i celera, još 
malo dinsta, doda malo slatke 
(povlake), vatra isključi i ostavi na 
toplom. Konzumira se topao. 


Cevab od mrkve 


BOSANSKI KUHAR 

SITNI ĆEVAB 
NA DRUGI NAČIN 


Sitni ćevab se sprema slično će- 
vabu. Po ukusu takav sitni ćevab je 
sličan šiš—ćevabu. 

Za 4 obroka: 60 dkg bravljeg 
"tečnog", (ugodnog okusa) mesa 
(buta ili druge mečine) ili junećeg 
mesa, 16 dkg korijena zeleni (ce- 
lera), bibera, mesna voda (juha), 6 
dkg masnoće. 


Luk se iskriža na veće kriške, 
zelen očisti i također izreže na 
kocke ili na veće komade, mrkva na 
kolutiće i sve to saspe na vrelu 
masnoću i dinsta. Zatim se doda 
meso isječeno na kocke i sve 
skupa dinsta. Stalno se dodaje 
pomalo mesne vode (samo toliko 
da ne zagori). Kad je meso već din- 
stano, dodaje se nešto više mesne 
vode (juhe) da se stvori dosta safta, 
ako je potrebno. Može se dodati i 
malo aleve paprike. 


Servira se sa dosta safta, a zatim 
biberi. 


JUTI ĆEVAB 


Ljuti, odnosno kako se nekada u 
Sarajevu izgovaralo, juti ćevab. 


Sasvim sitne glavičice luka očiste 
se i čitave (ucijelo) stave na mas- 
noću, doda soli, paradajza, sitno 
sjecane mrkve, malo bibera, koji 
karanfilić, tarčina (cimet u kori). 

Jače meso (masnije) juneće ili 
braveće izreže se na zalogaje (oko 
4 x 4 cm), poreda po luku, doda 

sirćeta i malo vode, te ćevabi (din- 
sta). 

(Receptura  Bahrije 
Topčagić, Sarajevo). 


Fočo - 


HADŽIJSKI ĆEVAB? 


To je putni ćevab, koji se sprav- 
ljao na polasku na hodočašće. 

Za 5 osoba: 900 g janjećeg mesa 
bez kosti, 500 g crnog luka, 200 g 
masnoće, 15 g soli, 5 g bibera, 1 
kesica cimeta, 300 g paradajza, 5 g 
peršuna u listu, 300 g paprika 
babura, i komada 40X40 cm perga- 
ment papira, špaga 1 m. 

Janjeće meso se opere, posuši, 
isiječe na krupnije rezance. U 
posudi se grije dio masnoće. Na 
vrelu masnoću se dodaje priprem- 
ljeno meso i prži dok ne dobije žutu 
boju. U drugu posudu se stavlja 
drugi dio masnoće i grije. Crni luk 
se očisti, opere, isiječe na rezance 
i stavi na masnoću da se prži. Kada 
je luk napola pržen, dodaje se 
proprženo meso i nastavlja din- 
stanje. Paprike očistiti, oprati, isjeći 
na krupnije rezance i dodati na 
meso i luk. Paradajz oprati, isjeći 
na šajbe, pa šajbe sjeći na 
rezance. Kada je jelo već gotovo, 
dodaje se rezani paradajz, sitno 
sjeckani peršun, biber, cimet i so, 
pa se sve dobro izmiješa. 
Prekontrolisati okus i po potrebi 
doliti supe od kostiju ili vode, tako 
da meso s povrćem bude srednje 
gustine. Zatim još malo dinstati. 


+ Ismet Pilavdžić: "Oslobođenje", 16. Jula 
1967. 

Pergament-papir poredati na sto, 
pa već gotov ćevab ravnomjerno 
rasporediti na svaki papir. Coškove 
papira skupiti nagore i vezati 
špagom. 

Tako povezan ćevab staviti u 
pleh, uliti malo vode i staviti u rernu 
da se zapeče na umjerenoj tempe- 
raturi oko 15 minuta. Prilikom servi- 
ranja skinuti špagu, a ćevab služiti 
skupa sa papirom. 


HADŽIJSKI ĆEVAB 
PO DURANOVIĆU 


Nešto drugačiji sastav i tehnološ- 
ki proces hadžijskog ćevaba daje 
Muhamed Duranović, nastavnik 
kulinarstva, Sarajevo. 


Za 10 osoba u dkg: 150 telećeg 
mesa bez kosti, 50 crnog luka, 20 
maslaca, 100 svježeg paradajza, 
50 svježe pečurke. Začini: So, 
biber, sitan peršunov list. Zatim 
pergament-papira za pakovanje 
ćevaba. 

Teleće meso bez kostiju, mas- 
noće i žilica isjeći na deblje 
rezance, posoliti i naglo prepržiti na 
maslacu. 

Svježi paradajz blanširati (staviti 
u vrelu vodu), oguliti, izvaditi sje- 
menke i isjeći na rezance. Crni luk 
oguliti i isjeći na kockice. Pečurke 
očistiti, oprati i isjeći na šajbe. Crni 
luk restati na maslacu dodati 
pečurke, sve skupa restati, a zatim 
dodati pripremljeni paradajz. Sve 
skupa još malo prorestati, dodati 
so, biber, sitan peršun i priprem- 
ljeno meso. Sve skupa lagano izmi- 
ješati, prokuhati i dotjerati okus. 


BOSANSKI KUHAR 

Pergament-papir postaviti na 
pogodnu činiju (koji može biti oblika 
srca, ruže ili u obliku činije), na 
pergament staviti pripremljen 
ćevab, hermetički zatvoriti i staviti u 
zagrijanu pećnicu da se zapeče. 
Zatvaranje ćevaba vrši se na taj 
način što se krajevi papira namažu 
žumanjcetom i zalijepe. 

Servirati_ toplo u pergament- 
papiru. 


HADŽI-OSMAN ĆEVAB 


U svom aščinskom jelovniku u 
Bosni, Amidža Dekika navodi i ovaj 
ćevab. Recept za ovo jelo je 
izgubljen. Ferid Hadžibajrić, aščija 
iz Sarajeva, kaže da je spravljan od 
junećeg mesa na malo zaprške. 


HADŽI-HASAN ĆEVAB 


U svom aščinskom jelovniku u 
Bosni ovo jelo navodi Amidža 
Dekika. 

Recept za ovo jelo je takođe 
izgubljen. Ferid Hadžibajrić, aščija 
iz Sarajeva, kaže da je Hadži- 
Hasan ćevab predstavljao kombi- 
naciju janjeće  krzatme (Vidi 
krzatme) i tirita od džigerice (vidi 
tirit kod džiger-ćevaba). 


ĆEVAB OD MRKVE" 


Za 4 osobe: 60 dkg mljevenog 


mesa, mrkve oko pola kg, 1 glavica 


= Recept  Čavljak-Kunštić = Sofije, 


Sarajevo. 

luka (crvenog), celera, peršuna 
(lista), soli bibera, te juhe (čiste 
čorbe) koliko bude potrebno za 
pomalo dodavanje. 

Luk se očisti, isjeca i stavi na 
nešto masnoće (maslaca, ulja), 
malo poprži i na to doda mljeveno 
meso, te i ono proprži. Zatim se 
doda očišćena i na tanke kolutiće 
izrezana mrkva, posoli i pusti da se 
dinsta. Doda se i neko cijelo zrno 
bibera i kasnije nešto celera i 
peršuna. 

Povremeno se dodaje pomalo 
juhe (čiste čorbe, mesne vode), 
tako da na kraju treba da bude 
odgovarjauća količina safta. Dakle, 
ćevab se servira u saftu. 

Prilikom serviranja dodaje se po 
potrebi soli i bibera. 

(Mrkva, šargarepa, Danca caro- 
ta.) 


ĆEVAB OD MOHUNA 


Mohune (mohune ili buranija) 
treba da budu mesnate (sočne). 
Kao što je poznato, naš bosanski 
poljopivrednik u ranija vremena je 
rijetko jeo meso, pa je mnoga jela 
(osim za vrijeme praznika) sprav- 
ljao bez mesa. Za dva obroka: 60 
dkg mohuna, 8 dkg maslaca 
(mladog masla, butera), malo finog 
zejtina (ulja), soli, nekoliko cijelih 
zrna bibera, rukovet majdonosa 
(peršuna), dvije glavice luka, 15 
dkg mrkve, limun. 

Luk se sitno isjeca i dinsta (će- 
vabi) na finom ulju, na to doda sitno 
sjecani peršun i mrkva, te ćevabi 
(dinsta) dotle dok se luk skoro ne 
istopi. Potom se doda maslac i ma- 


sa uzavrije, posoli i na to saspu mo- 
hune, doda biber ucijelo, te ćevabi 
oko pola sahata na jačoj vatri, a 
zatim oko jedan sahat na tihoj vatri. 
Kada se servira, onda se polimuni. 


ŠIŠ-ĆEVAB 


Šiš u ovom slučaju predstavlja 
drvenu šipku na koju su nanizani 
komadići mesa i luka, te otuda 
potiče i naziv. 

Po receptu tradicionalne kuhinje 
(kako to kaže |. Pilavdžić) ŠišŠ- 
ćevab se u pravilu kuha (vari), ne 
dodaje se nikakva druga masnoća, 
niti brašno, ni kiselo mlijeko, niti 
juha. 

Za pravi šiš-ćevab meso treba da 
bude masno, tako da Ššiš-ćevab 
sam sebe zamasti. 

Za 4 osobe: 80 dkg janjećeg ili 
bravljeg masnog mesa, 50 dkg 
crvenog luka (male cijele glavice, ili 
luk iz sredine većih glavica), so, 
zrna bibera, malo aleve paprike, 12 
dkg mrkve, rukovet celera i peršu- 
na (lista), 8 drvenih štapića dužine 
oko 15 cm. 

Meso se izreže na plosnate veće 
zalogaje. Luk se izreže vertikalno 
na veće komade ( ploske - tako da 
se komadi drže ucijelo). Niže se na 
štapiće komad mesa, komad luka, 
tako da šiš počinje i završava 
komadićem mesa. 

Nanizani šiševi se slože u lonac, 
sole i dodaju se zrna bibera. Zelen 
se iskriža odozgo na šiševe. Mrkva 
se oguli i iznad šiševa istare na 
rende, tako da pada na Šiševe. 
Polahko se dolijeva čista hladna ili 
mlaka voda - ne juha - samo toliko 

da šiševi zamaknu u vodu (tek da 
budu pokriveni vodom). 

Lonac se stavlja ja jaču vatru. 
Kada provrije, povuče se na tihu 
vatru i kuha sve dok meso ne bude 
kuhano. 

Poslije kuhanja dodaje se malo 
aleve paprike. Servira se u vlastit- 
om saftu (ne dodaje se kiselo mli- 
jeko). 


BOSANSKI ŠIŠ-ĆEVAB 


Prema M. Duranoviću, nas- 
tavniku kulinarstva, Sarajevo, Šiš- 
ćevab na domaći način spreman je 
sa komadićima kokošijeg bijelog 
mesa. Dakle, sprema se kao i šiš- 
ćevab od janjećeg mesa, samo što 
je umjesto janjetine bijelo kokošije 
meso. 

Lonac se stavlja na jaču vatru. 
Kada provrije, dodati 1-2 kašike 
vinskog sirćeta (da se luk ne ra- 
spadne), zatim se povuče na tihu 
vatru i kuha sve dok meso ne bude 
kuhano. 


ŠIŠ-ĆEVAB NA DRUGI NAČIN 


Za 4 osobe: 40 dkg mesa od 
mladog janjećeg buta (ako nije ja- 
njeće, onda treba voditi računa da se 
smekša prilikom kuhanja odnosno 
treba ga duže dinstati i u više juhe), 
25 dkg luka (male cijele glavice, ili 
polovice iz sredine veće glavice), 
više drvenih štapića dužine od 12- 
15 cm, 1 kašika masti od pečenja ili 
druge masnoće, 3 manje mrkve, 
malo lišća celera, 1 korijen peršu- 


na, pola šake peršunova lišća, 
biber, so, malo aleve paprike, kise- 
log mlijeka po želji i ukusu. Neki 
dodaju i ukuhani paradajz. 

Na masnoću se stavi malo isjec- 
kanog luka, zatim isjeckane mrkva, 
celer, peršun (korijen i lišće) te se 
sve dinsta oko pola sata. 

Meso se izreže na zalogaje kao 
za ražnjiće, luk očisti i na šiševe 
(štapiće) niže komad mesa, kamad 
luka, tako da šiš počinje i završava 
komadićem mesa. 

Siševi se slažu u šerpu na 
prodinstanu zelen, te se doda malo 
juhe, soli, zatim malo dinsta i doda 
malo aleve paprike. Tada se po- 
klopi i dinsta od 1 1/2 do 4 sata 
(zavisno od mesa) na tihoj vatri. 

Na kraju se pobiberi i dopihtija. 

Servira se sa kiselim mlijekom, 
odvojeno ili malo dodato na kraju 
tanjira. 


TELEĆI ŠIŠ-ĆEVAB" 


Za 5 osoba: 750 g telećeg mesa, 
500 g luka crnog, 200 g masnoće, 
100 g ukuhanog paradajza, 20 
komada čačkalica, 5 g bibera, 15 g 
soli, 1 dcl bijelog vina. 

Teleće meso oprati, izrezati na 
srednje komade (kao za ražnjiće). 
Crni luk očistiti, oprati i isjeći na 
komade kao i meso. Ovako 
isječeno meso i luk nabosti na 
čačkalice, tako da se nabode 
komad mesa, komad luka. Ovako 
pripremljene čačkalice složiti u 


posudu jednu pored druge, u je- 


+ Mara Batinić, "Oslobođenje", 30. juli 
1967. 

dnom redu, te dodati masnoću. 
Paradajz-pire, biber, so i vino izmi- 
ješati, pa razrijediti potrebnom 
količinom vode i preliti preko 
složenog ćevaba. Preliv treba da 
pokrije ćevab. Tako spremljeni 
ćevab staviti pod poklopcem na 
ploču ili u rernu da se dinsta dok 
meso ne postane mehko. Cevab 
služiti zajednički na ovalu ili odvo- 
jeno. 


ŠIŠ-ĆEVAB SA 
CRVENIM PILAVOM 


Recept za ovu varijantu šiš-ćeva- 
ba dao je M. Duranović, nastavnik 
kulinarstva, Sarajevo. 

Za 10 osoba u dkg: 250 telećeg ili 
junećeg mesa, 100 crnog luka, 80 
riže, 25 maslaca, 10 paradajz- 
pirea, 50 svježeg paradajza. Začini: 
so, biber, sitan peršun i 1 karanfilić. 

Meso bez kosti i žilica isjeći na 
kockice od 2 centimetra. Crni luk 
očistiti i isjeći na kocke kao i meso 
i nizati na čačkalicu meso, luk i tako 
naizmjenično do vrha čačkalice da 
na kraju bude meso. Siš-ćevab 
posoliti, složiti u pleh, preliti toplje- 
nim maslacem, peći u pećnici da 
porumeni sa malo vode. Zatim 
složiti u šerpu, zaliti saftom iz šiš- 
ćevaba, po potrebi dodati vrele 
vode, dodati biber i 1 karanfilić, 
lagahno dinstati dok meso ne 
omekša. 

Rižu  prebrati, = prepržiti na 
maslacu, dodati paradajz pire, 
svježi paradajz na kocke bez 
kožice i sjemenki, naliti vrelom 
vodom (razmjera jedan prema 
dva), posoliti, prokuhati i staviti u 

pećnicu da riža nadođe. Prilikom 
serviranja crveni pilav stavljati kao 
podlogu a šiš-ćevab odozgo, Uz 
dodatak safta. 

Saft od šiš-ćevaba mora biti bis- 
tar, pikantan, a riža rastresita. 


PAPAZ-ĆEVAB 


Pravi tradicionalni papaz-ćevab 
(grč.-arap.) spravljan je u Sarajevu 
na sljedeći način: 

Za 4 osobe: 60 dkg junetine ili 
govedine od "fedriha" (komad ispod 
plećke - mehko meso), 50 dkg 
crvenog luka, koje česno bijelog 
luka, nekoliko karanfilića, malo 
tarčina (cimeta), soli, bibera, mas- 
noće i sirćeta. 

Meso se izreže na komade 
veličine kocke šećera. Zatim se 
pripremi "začin": crni luk i malo 
bijelog se samelje na mašinu 
(nekada su se skupa više puta 
sjeckali), na to se dodaju mljeveni 
ili tucani karanfilići i tarčin. Ovo se 
sve  posoli, pa doda malo 
mljevenog bibera i izmiješa. 

U lonac se slaže: kat (tavan) 
izrezanog mesa, kat (tavan) "zači- 
na". Tako naslagan lonac se ostavi 
da prenoći na hladnom mjestu. 


Sutradan se u ovaj ćevab pod- 
baci (doda sa strane da dođe na 
dno) malo masnoće i papaz-ćevab 
dugo ćevabi, dinsta na tihoj vatri 
dok se ne skuha. Zatim se doda 
malo vode i opet pusti da provre. 


Sevira se sa vlastitim saftom. 

PAPAZ-ĆEVAB 
NA DRUGI NAČIN? 


To je ćevab spravljen. od sitno 
izrezanog bravljeg mesa, a u Bosni 
i od telećeg mesa. 

Za 5 osoba: 850 g telećeg mesa 
od buta, 160 g masnoće, 400 g 
crnog luka, 5 g bijelog luka, 200 g 
mrkve i peršuna, 15 g soli, 5 g bi- 
bera, 75 g limuna, 10 g brašna, 1 g 
ukuhanog paradajza. 

U posudu uUuliti masnoću i staviti 
da se grije. Teleće meso oprati i 
isjeći na kockice. Crni luk očistiti i 
sitno isjeći. Zatim na ugrijanu mas- 
noću (ulje) zajedno staviti meso i 
luk, uz dodatak bijelog luka, bibera 
i soli. Sve ovo pustiti da se dinsta. 
Kada je napola dinstano, dodati 
ukuhani paradajz i potrebnu 
količinu vode. Da bismo jelo 
završili, dodajmo i zapršku naprav- 
ljenu od masnoće i brašna. Prilikom 
serviranja uz svaku porciju se 
dodaje kriška limuna. 


JANJEĆI ĆEVAB 
SA BAMJOM"?" 


Za 10 osoba u dkg: junjećeg 
mesa 200, maslaca 20, crnog luka 
50, paradajz-pirea 20, bamje 30. 
Začini: so, biber, limunov sok, 
jedan karanfilić, limun za prilog. 

Janjeće meso isjeći na krupnije 
kocke (četiri komada u porciji), 
prepržiti na maslacu. Na istom 
maslacu prepržiti crni luk na kocki- 
ce i kada je gotovo porumenio do- 


+ |smet Pilavdžić "Oslobođenje", 12. III 67. 
+ Recept Muhameda Duranovića, nas- 
tavnika kulinarstva, Sarajevo. 

dati paradajz pire i sve skupa malo 
prepržiti, dodati meso, vrele vode i 
sve skupa dinstati uz dodatak soli i 
jedan karanfilić. Kada je meso 
skoro mehko dodati kuhanu bamju 
(bamju kuhati u vodi sa malo limu- 
na), sve skupa malo prokuhati, do- 
tjerati okus mljevenim biberom, 
svježim maslacem i limunovim 
sokom. Servirati u sahanu sa po- 
klopcem, posuti sitnim biberom, a 
posebno servirati šnitu limuna. 


TRAVNIČKI ĆEVAB 


Za 4 obroka: 60-80 dkg debelog 
mesa bez kosti (od buta), 60-80 
dkg luka (crvenog), jedna zelena 
paprika, nekoliko paradajza, malo 
krompira (oko 10 dkg), soli, bibera 
u zrnu i mljevenog. 

Meso se izreže na zalogajčiće, 
luk očisti i svaka glavica vertikalno 
presiječe na 4 dijela, paprika očisti 
i izreže na kolutiće, krompir oguli i 
izreže na kocke. Ovo se sve posoli, 
doda nekoliko cijelih zrna bibera, 
sve izmiješa polahko i složi u lonac 
ili šerpu. Na to se ukriža paradajz 
(da popusti sok) ili uzavrije malo 
juhe i doda ukuhani paradajz (ako 
nema svježeg), ćevab poklopi i 
polahko ćevabi (dinsta). Po potrebi 
se dodaje malo vode, toliko da 
ćevab ne bi zagorio. 

Prilikom serviranja eventualno se 
dosoli i pobiberi. 


PILEĆI ĆEVAB 


Pod naslovom "pileći paprikaš na 
bosanski način" Zorka J. Babić (33) 
ustvari daje recept pilećeg ćevaba. 

Isijeci očišćeno pile po zglavci- 
ma, metni ga u šerpu, dodaj 5 gla- 
vica crvenog luka (izrezanog na 
kadaif-rebarca), 3 rezana crvena 
patlidžana (paradajza), malo soli i 
na vrhu noža crvene paprike 
(aleve), 1 kašiku kravljeg masla i to 
sve pokrij i pusti da se priga (će- 
vabi). Kad je pile već uprigano 
(šćevabljeno), pospi ga sa pola 
kašike brašna, pusti da se i brašno 
malo prepriga, onda dolij malo 
vode i ostavi da se pile dokuha. Na 
gotov ćevab dodaj još kajmaka 
(milerama). 


KOKOŠIJI ĆEVAB 


Zorka J. Babić (33) daje jednu 
vrstu ćevaba pod naslovom "Kokoš 
na bosanski način". 

Skuhaj kokoš u slanoj vodi, s jed- 
nom kiticom zeleni (grincajga). 
Kuhanu kokoš izvadi i izreži na 
komade, metni u šerpu, posoli, 
pobiberi, nalij kajmaka (milerama) i 
pusti da provre. Kad hoćeš da 
nosiš na sto, dodaj 6-8 česana 
sitno sjeckanog bijelog luka. 


SLATKI ĆEVABI: 
FINI ĆEVAB SA DUNJAMA 


Na pomenutoj sarajevskoj večeri 
pisac spiminje i "fini ćevab sa du- 
njama". | ovaj recept se, izgleda, 
već davno izgubio. To je svakako 
jedna vrsta slatkog ćevaba. 

Po mišljenju Ismeta Pilavdžića, 
proces rada je isti kao i kod slatkog 


133 


ćevaba, s tim što mora biti masno 
meso. 

Za 4 obroka: 80 dkg masnog 
bravljeg mesa sa kostima, 1 kg 
dunja, 25 dkg šećera, malo cimeta 
u kori, koji karanfilić. 

Meso se opere isiječe na pače 
(komade) i složi u šerpu. Dodaje se 
šećer i voda toliko da meso 
"zamakne", te se kuha sve dok 
meso ne omekša. 

Dunje se očiste, izrežu na kriške i 
kuhaju posebno, odvojeno od 
mesa. Kada dunje provriju, ocijedi 
se prva voda, doda nova sa malo 
šećera i nastavi kuhanje. 

Kuhano meso se sastavi sa du- 
njama i dalje kuha. Zasebno se 
iskuha malo cimeta u kori i koji 
karanfilić, te dobiveni sok doda u 
ćevab. 

Prilikom serviranja cvrkne se 
(začini) uzavrelim mladim maslom 
(maslacem). 

M. Duranović preporučuje dru- 
gačiji tehnološki proces da se ne bi 
izgubila aroma dunja ako se baca 
prva voda. Dakle, dunje izrezati, 
oguliti i staviti u vodu da ne bi 
pocrnjele. Ocijediti dunje, sastaviti 
sa mesom, šećerom i karanfilićima 
i polahko dinstati. Paziti da se 
dunje ne raspadnu. 


SLATKI ĆEVAB SA DUNJAMA 


Pašić Smajo, pekarski stručnjak, 
Sarajevo, daje nešto drugačiji 
recept za ćevab od dunja. 

Za 4 obroka: 

60-80 dkg mlađeg bravećeg 
mesa, rebara, 20-25 dkg šećera, 
70-100 dkg dunja, 5-10 dkg rozina, 

malo cimeta u kori, koji karanfilić 
(klinčić). 

Meso se opere i isiječe na 
komadiće (pećice), pristavi na 
vatru, prva voda baci, a onda dalje 
kuha i dobro opjeni (dakle, da bi se 
postigla bistroća, bistra juha). 
Zatim se doda gotovo sav šećer i 
pusti meso da se ćevabi (dinsta). 

Dunje se očiste, izrežu na kriške i 
kuhaju u posebnoj posudi. 

Kada je meso gotovo šćevab- 
ljeno (mehko), sastavi se sa dunja- 
ma i dodaju rozine. U međuvre- 
menu posebno se skuha malo 
cimeta u kori i dobiveni sok doda u 
ćevab, a zatim doda koji karanfilić. 

Ćevab se ćevabi određeno vri- 
jeme, te po potrebi doda još malo 
šećera. 

(Dunja - Cydonia vulgaris) 


SLATKI ĆEVAB" 


Slatki ćevab je obavezan na tzv. 
velikim jemecima. Servira se kao 
hladno slatko jelo. 

Za 8 obroka: 1 1/2 kg masnog 
bravljeg mesa (ili 1/2 masnog i 1/2 
krtog mesa), po mogućnosti kujru- 
ka (ili hrbat, leđni dio), 1/2 kg jabu- 
ka i krušaka, 1/2 kg suhih smokava, 
malo sitnog bosanskog graha, 
cimeta u kori, nekoliko karanfilića, 
šećera. Količine nisu strogo normi- 
rane, već zavise od ukusa. 

Meso se izreže na komadiće i 
kuha posebno (meso se ne soli), 
kao i sve voće i povrće. Jabuke i 
kruške se ogule, izrežu na kriške i 
kuhaju u zaslađenoj vodi, a kasnije 


+ Recept Rabija-hanume Bravo, Sarajevo 


BOSANSKI KUHAR 
CEVABI I SLIČNA JELA 


se dodaje šećer (tako postanu 
"čiste" - prozirne). Isto tako poseb- 
no se kuhaju šljive, smokve, rezaći- 
je (rozine) uz dodatak malo šećera. 
Iz šljiva treba izbaciti košpice 
(potope se u mlaku vodu da se 
lakše vade košpice). Grah skuhati. 
Posebno se kuha cimet u kori uz 
dodatak nekoliko karanfilića. Cimet 
mora biti u kori, jer cimet u prahu 
"zamuti" ćevab. Kada je meso 
kuhano, sastavi se sa voćem i 
povrćem. Sok od šljiva se iscijedi i 
baci da ne zamuti ćevab, jer ćevab 
mora biti "bistar". Zatim se nalije 
sok od iskuhanog cimeta i ovako 
sastavljen ćevab treba da proključa 
(2-3 puta baci ključ), i da se sjedini 
- ujednači. Skine se s vatre, ohladi 
i servira kao hladno slatko jelo. 
Slatki ćevab se servira za objed 
između slanih i slatkih jela. 


SLATKI ĆEVAB NA DRUGI 
NAČIN? 


Za 4 obroka: 80 dkg masnog 
bravljeg mesa, jedna jabuka, neko- 
liko suhih krušaka, malo rozina, 
malo suhih smokava, te 1/2 kg 
suhih šljiva, malo cimeta u kori, 
nekoliko karanfilića i 25 dkg šećera. 

Meso se opere, isiječe na 
komade, te složi u šerpu. Na ovo 
se dodaju šećer i voda toliko da 
meso "zamakne" i stavi ćevabiti 
(dinstati). 

Šljive se posebno dinstaju, odvo- 
jeno od mesa. Prva voda se baci te 
šljive nastave dalje dinstati. | ostalo 
voće se sredi. Kada je meso 


+ Recept Ismeta Pilavdžića, Sarajevo 


ab 


Š-ćev 


Ši 


BOSANSKI KUHAR 
CEVABI I SLIČNA JELA 


kuhano, sastavi se sa Šljivama, 
doda sve ostalo voće, te nastavi 
dalje dinstati. Iskuha se cimet u kori 
i karanfilići, te dobiveni sok doda u 
ćevab. Zatim sve skupa još jednom 
provrije i ćevab je gotov. Šljive pri- 
likom dinstanja moraju dobiti ca- 
klinu (glazuru). Treba paziti da se 
ne skrše, te se oprezno rukuje, 
drma posudom (ne miješa) i lagano 
dinsta. 


SLATKI ĆEVAB OD JABUKE" 


Za 4 obroka: 60-80 dkg mlađeg 
bravljeg mesa od rebara, 15-20 dkg 
šećera, 60-80 dkg jabuka, 10-15 
dkg suhih šljiva, 5 dkg rozina, neko- 
liko suhih smokava, malo cimeta u 
kori, koji karanfilić. 

Meso se opere, isiječe na 
komadiće (pećice), pristavi na 
vatru, prva voda baci, a onda dalje 
kuha i dobro opjeni, zatim doda 
šećera i ćevabi. 

Jabuke se očiste, izrežu na kriške 
i kuhaju u posebnoj posudi. Isto 
tako se posebno kuhaju Šljive i 
smokve. Sok od šljiva se baci da ne 
zamuti ćevab. 


Kada je meso gotovo Šće- 
vabljeno (mehko), sastavi se s 
voćem, te dodaju rozine i dalje din- 
sta. U međuvremenu se iskuha 
malo cimeta u kori i dobiveni sok 
doda u ćevab, te koji karanfilić. 

Ćevab se još ćevabi (dinsta) 
neko vrijeme, te po potrebi još malo 
zašećeri. 

= Osnovu za ovaj ćevab je dao Pašić 
Smajo, Sarajevo. 

SLATKI VRAT 


Slatki vrat je vrsta slatkog ćevaba 
koji se i danas prigodno spravlja u 
kući Zejnilagića u Jajcu. 

Za 10 obroka: duboka tepsija 
(tava) promjera oko 50 cm i dubine 
10-12 cm. Od planinske mlađe 
ovčetine vrata toliko da izađe 10 
komada (pršljenova), isječenog 
vrata po pršljenovima. Suhih šljiva 
40-50 dkg, jezgra oraha 15-20 dkg, 
50-60 dkg šećera, slatkog kajmaka 
(skorupa) 60-100 dkg, nekoliko 
klinčića (karanfilića), malo cimeta i 
eventualno drugih mirodija. 

Vrat se očisti, isiječe po pršljeno- 
vima, prokuha i opjeni, te dalje 
kuha, potom skupa sa juhom pore- 
da u tepsiju, doda šećer i pusti da 
se ćevabi. 

Šljive se prokuhaju i prva voda 
baci, ocijedi se, očiste od košpica i 
filuju jezgrama oraha (polovica ili 
četvrtina jezgre, koliko može stati u 
šljivu). Dodaju se mesu u tepsiji, 
doda koji karanfilić i ćevabe dok ne 
bude gotovo meso i šljive. Iskuha 
se malo cimeta u kori i sok doda u 
ćevab. Kada je šćevabljen, na topli 
ćevab se doda (složi) slatki kajmak. 
Servira se oprezno skupa sa 
komadom mesa, tako da kajmak 
ostane po vrhu. 


ŠLJIVICE-SLATKI ĆEVAB 


Pošto se ovaj recept prof. R. 
Gradaščevića razlikuje od ranije 
navedenih recepata, to ga donosi- 
mo na ovom mjestu. 

Za četiri osobe: 60 dkg malo 
masnije junetine ili bravetine, 

najbolje od vrata ili kujruk (od repa) 
te ga izdinstati s malo vode. 
Povremeno vodu dolijevati dok 
meso ne omekne. 


Posebno 60 dkg suhih šljiva 
oprati i držati 1 sat u toploj vodi pa 
im povaditi košpice, i staviti da 
provriju u toliko vode da ogreznu. 
Posebno obariti 10 dkg smokava, 
te sada sastaviti voće i meso. Tome 
doati 1/2 kore od naranče, malo 
cimeta u kori, dva do tri zrna karan- 
fila i ako je malo vode, treba dona- 
liti i pustiti tiho da se vari dok sve ne 
bude potpuno mehko. Prije nego će 
se konačno svarit urezati dvije 
oguljene i na četvrtinu izrezane 
kisele jabuke. 


(Jabuke se ne stavljaju odmah da 
se ne raspadnu). Slatki ćevab ne 


smije imati mnogo umoka (safta), 


ali mora biti dobro sočan. 


ŠLJIVICE 


U Travniku ovo jelo nazivaju i 
"slatki vrat". To je slatki ćevab od 
suhih šljiva filovanih mesom. Na 
ovo jelo upozorio me je Sehić 
Husein iz Gradačca, koji kaže: 
"Suhe šljive se filuju ovčijem 
mesom od vrata i vare." 

Na osnovu ovog kratkog opisa ne 
bi se mogao napraviti ćevab, te uz 
pomoć Ismeta Pilavdžića, bivšeg 
šefa kuhinje u restoranu "Daire" u 
Sarajevu, koji ne poznaje ovo jelo, 
konstruiran je recept za ovo jelo. 

Za 4 obroka: oko 80 dkg mladog 
janjećeg vrata, oko 40 dkg suhih 
šljiva, 25 dkg šećera, malo cimeta u 
kori i koji karanfilić. 

Treba biti dobar tranšer (izudžija) 
i fino odvojiti meso od kosti vrata. 
Zatim meso izrezati na sitne 
komadiće, nešto uzduž, da mogu 
stati u šljivu. Ako se umjesto janje- 
ćeg upotrijebi ovčiji vrat, onda bi 
trebalo prethodno vrat kuhati u 
šećeru i vodi, a zatim meso odvojiti 
od kosti i filovati šljive. 

Šljive malo oprati, te potopiti u 
mlaku vodu, štipaljkom ili poseb- 
nom napravom povaditi košpice, 
tako da šljive ostanu ucijelo. Potom 
šljive dolmiti (filovati) komadićima 
mesa, složiti u šerpu, dodati šećer i 
vodu tako da šljive budu pokrivene 
te kuhati dok meso ne omekša. 
Posebno iskuhati cimet u kori i 
karanfiliće, te dobivenim sokom 
zaliti šljive i pustiti da opet provriju. 


SLATKI ĆEVAB 
SA SUHIM MESOM 


U Hercegovini je uobičajen slatki 
ćevab ili "pirjan" od suhih šljiva" od 
suhog ovčijeg mesa i suhih šljiva. 

Ista količina suhog mesa i suhih 
šljiva. Malo (mladog masla, malo 
šećera, cimeta, koji karanfilić. 

Suho meso (obično rebarca) se 
izrežu na manje komade i stavi 
kuhati dan ranije (navečer). Ujutro 
se voda iz mesa ocijedi. 

Šljive se potope u mlaku vodu i 
očiste od košpica, obare, ocijede i 
kuhaju u vodi sa malo šećera. 
Kuhano meso i kuhane šljive se 
sastave, još malo prokuhaju da se 
sjedini. Zatim se doda malo cimeta 
i karanfilića, te pusti da još malo 
provrije. 

Prilikom serviranja začini se malo 
uzavrelim mladim maslom 
(buterom). Jelo se servira toplo. 


ČANTRIN SLATKI ĆEVAB 


Čantro Lebib, nekadašnji aščija u 
Sarajevu, daje recept za ćevab kod 
kojeg se skupa dinsta voće i meso. 

Za 5-10 obroka (zavisno od 
funkcije): 1 kg debelog mesa (jan- 
jeće, mlađe ovčije ili teleće) od 
rebara, 25 dkg suhih smokava, 25 
dkg suhih šljiva, dvije jabuke, malo 
cimeta u kori, koji karanfilić i ako 
smokve nisu dovoljno "šećerli" 
(smokve se dosta sladora), onda 
nešto i šećera. 

Meso se isiječe na kocke pro- 
mjera oko 4 cm, opere, stavi kuhati, 
opjeni i kuha dok se ne "upoli" 
(napola kuhano). Smokve se pre- 
beru, očiste od tvrdih peteljki, šljive 
operu (ako su pakovane ne treba), 
jabuke ogule i isijeku na kriške. 

Zatim se sastavi meso i voće, 
doda malo cimeta i koji karanfilić i 
nalije mesne vode (juhe) samo 
toliko da sve namirnice samo 
zamaknu u vodu (dakle, ne pre- 
više). Ovo se sve skupa ćevabi 
(dinsta), dok meso ne bude šće- 
vabljeno (mehko). 

Servira se toplo. 


OSTALI ĆEVABI I JELA 
SLIČNA ĆEVABIMA: 


BAŠĆARŠIJSKI SAHAN 
Jedno od pravila aščinica u Bosni 


jeste da se jela kombinuju. Tako je 
kombinacijama nastalo i ovo jelo, a 

predstavlja mješavinu  ćevaba, 
dolme i sarme. 


Sastav M. Duranovića, nastavni- 
ka kulinarstva, Sarajevo: 

1 štapić šiš-ćevaba, sarmica, 
punjena paprika, punjeni paradajz, 
nešto sogan—dolme i nešto 
kolačića. = Preliveno = mijšanim 
saftom iz svih jela. 


Prilog kiselo mlijeko. 


PILEĆI ĆEVAB SA ŠLJIVAMA 


Jednu vrstu ćevaba sa Šljivama 
daje Zorka J. Babić (33). 


Prigaj na buteru jedno izrezano 
pile, pa kad bude upola isprigano, 
dodaj opranih suhih šljiva, doelij go- 
veđe čorbe i tanku blijedu zapršku, 
posoli i ostavi da se kuha. 


ĆEVAB OD PATLIDŽANA 


Jedna vrsta ćevaba spravlja se i 
od plavih patlidžana. 


U šerpu se stavi malo masnoće, 
zatim sitno izrezane janjeće ili 
teleće košuljice (maramice), te to 
ucvrlji, doda sitno sjeckanog luka, 
na kockice sitno sjecane mrkve, 
nekoliko cijelih zrna bibera, rukovet 
sitno sjeckanog peršuna (lista), 
zatim mljeveno meso, posoli i sve 
proprži. 

Dodaju se na kockice sječeni crni 
patlidžani, malo čorbe (čiste juhe) i 
pusti da se dinsta u pari (ćevabi). 
Cevab treba da ima samo toliko 
masnoće i juhe da ne zagori, inače, 
ne smije da pliva u tečnosti. 

Na kraju treba da ostane dosta 
soka (safta) da kada se sevira, 
meso bude jednim dijelom u saftu. 


ĆEVAB OD ZELENOG 
PARADAJZA 


Za 4 obroka: 60 dkg kavada 
(zelenog paradajza, = zelenog 
patlidžana), 60 dkg janjećeg ili 
junećeg mesa (a može i drugo 
meso), 12 dkg luka (crvenog), malo 
aleve paprike, so, biber, rukovet 
majdonosa (peršunova lista), malo 
celera (lista). 


Meso se izreže na zalogajiće 
(može i mljeveno), metne u jednu 
šerpu sa malo masnoće, doda sitno 
izrezan luk na meso, so, biber, 
sitno rezan peršun i celer, aleve 
paprike, te sve dinsta na tihoj vatri. 


Kada se meso upoli (napola din- 
stano), doda se izrezani zeleni 
paradajz, te dalje ćevabi (dinsta). 


PIRINČ-ĆEVAB 


50 dkg na kockice isječenog 
mesa (janjećeg, bravljeg, junećeg, 
goveđeg), glavica luka (crvenog), 
soli, bibera, juhe, 1 findžan (šoljica) 
riže, malo masnoće. 

Luk se izreže i dinsta na malo 
masnoće, doda meso, posoli i stavi 
nekoliko cijelih zrna bibera, te 
ćevabi (dinsta). Po potrebi se doda- 
je malo juhe. Kada je meso upola 
šćevabljeno, doda se riža i 2 šoljice 
juhe, ili vode, odnosno toliko juhe ili 
vode koliko će riža "popiti" dok ne 
bude "kuhana". Dakle, u ćevabu 
mora biti dovoljno safta. Na kraju 

se eventualno doda malo aleve 
paprike. (Recept Lakišić Sofije). 


BOSANSKA ĐULBASTIJA 


Ovaj naziv đulbastiji je dat zbog 
toga što se recept razlikuje i od 
izvornog značenja termina i od 
recepta koji je danas uobičajen za 
đulbastije na žaru. 

Inače, đulbastija (turski) označa- 
va tucano meso pečeno na Žaru, 
biftek. 

Međutim, đulbastija na žaru 
nema nikakve veze sa tradicional- 
no spremanom đulbastijom u 
Bosni. Zato (Ismet  Pilavdžić 
Sarajevo - kaže da je pogrešno za 
ovu đulbastiju upotrijebiti druge iz- 
raze, naprimjer pljeskavica, biftek. 

Za 20 đulbastija: 2 1/2 kg telećeg 
ili janjećeg mesa - mečine, odnos- 
no 20 komada đulbastija (šnicli) 
promjera oko 12-15 cm, 1, 20 kg 
crnog luka, 40 dkg masnoće, 20 
kriški limuna, cimeta u kori ili jedna 
kesica, oko 40 komada karanfilića, 
jeni-behara (piment, glavačica, 
krupni papar, Neugewurz) oko 20 
zrnaca, oko 10 dkg soli. 

Od cimeta, karanfilića i jeni- 
behara priprema se začin na taj 
način što se samelju (istucaju ) i 
izmiješaju. 

Izrežu se đulbastije i istucaju, te 
posole. Crni luk se očisti i sitno 
isjecka (ili samelje). 

U šerpu (lonac i sl.) stavi se red 
(kat, tanak sloj) đulbastija, zatim se 
pospu začinom. Na ovo stavljamo 
kat crnog luka, pa opet kat đul- 
bastija i ostalog, sve dok se složi 
cijela količina. 

Zatim se šerpa (lonac) sa nasla- 
ganim đulbastijama stavlja u ćiler 
(hladnu ostavu, u led), danas ćemo 
staviti u frižider, te ostaviti da 
prenoći, odnosno da stoji do sutra, 
do prženja. 

U vrelu masnoću u karavan- 
tendžeri (polutendžeri - dubokoj 
tepsiji, dubokoj tavi - tiganju), stav- 
ljaju se đulbastije, bez luka, i prže. 

Preostali luk saspe se u drugu 
šerpu i prodinsta, a zatim saspe na 
već pržene đulbastije. Na sve ovo 
dodaje se malo mesne čorbe 
(juhe), pa se stavi na tihu vatru da 
vrijucka - "Šapće" u vremenu od 
oko pola sata. 

Ovako spravljene đulbastije se 
serviraju na tanjir, dodaje malo 
safta i kriška limuna. 

Ismet Pilavdžić daje nešto dru- 
gačiji način spravljanja đulbastija: 

Na samljeven luk se doda cimet, 
tarčin, karanfilići i jeni-behar, te sve 
skupa izmiješa, te reda po đulbasti- 
jama. Kada đulbastije prenoće, 
otresu se od luka i isprže samo 
toliko da meso pobijeli. Luk i začini, 
u kojima su stajale đulbastije, u 
međuvremenu se proprže na mas- 
noći sa malo vode i aleve paprike, 
te tako se dobije "saft od đulbasti- 
je". Ovim saftom se preliju ispržene 
đulbastije i sereviraju. 

Kao prilog uz bosansku đulbasti- 
ju obično dolazi pilav, a može i 
drugi odgovarajući prilog. 


ĐULBASTIJA NA DRUGI 
NAČIN? 


Janjećeg ili telećeg buta, crvenog 
luka toliko da se đulbastije mogu 


posuti, malo bijelog luka, soli, bi- 
bera, masnoće za prženje, čiste 
čorbe (juhe, mesne vode), malo 
ukuhanog paradajza, aleve paprike, 
cimeta (tarčina), nekoliko karanfi- 
lića, nešto lovorova lista (lorbera). 

Meso se izreže na ruže (odreske, 
šnicle), istuče (isklofa). Očisti se 
crveni luk i isjecka, te doda malo 
isjecanog bijelog luka. Na ovaj 
(lenger), tanjir, se poreda red (kat, 
tavan) đulbastija, posoli, prespe 
lukom i pobiberi. Onda opet dođe 
tavan đulbastija, posole se, pospu 
lukom i pobibere, te se tako završi 
slaganje. Đulbastije se ostave u 
lednici (danas frižideru) da 
prenoće. Sutradan se skine luk sa 
đulbastije u posebnu tavu (šerpu). 
Đulbastije se prevrnu 2-3 puta 
(samo prevrnu, a ne prže) na vreloj 
masnoći i vade na tanjir. 
" Od skinutog luka spravlja se sos, 
na taj način što se luk proprži, doda 
ukuhanog paradajza, malo aleve 
paprike, te kada se to sastavi, sje- 
dini, zalije se juhom (toliko da stav- 
ljene = đulbastije mogu samo 
zamaknuti u sos), doda cimeta, 
nekoliko karanfilića i lišće lorbera. 
U ovaj saft stavljaju se đulbastije i 
ćevabe (dinstaju) oko pola sata (ili 
koliko je potrebno). 

Servira se sa saftom u kojem su 
ćevabljene. 


ĐULBASTIJA SA JAJETOM 


Među svojim slanim jelima 
pomenuti Amidža Dekika navodi i 
đulbastiju sa jajetom. 


+ Recept konstruiran na osnovu izlaganja 


A. Halimića, Sarajevo. 

Koliko sam mogao ispitati, to bi 
bila đulbastija (odrezak, ruža - vVi- 
djeti đulbastije), dinstana na luku, a 
kasnije se na ovu dinstanu đul- 
bastiju izlije jaje "na oko". 


MAJDONOS-MESO 


U jendom svom jelovniku Grđić 
spominje meso sa majdonosom 
(peršunom). To je vjerovatno din- 
stano meso sa majdonosom. 

Janjeće, ovčije, teleće ili drugo 
meso u željenoj količini, te 
zapreminski ista količina maj- 
donosa (lišća i korijena), masnoća 
za dinsanje, so, malo bibera. 

Meso u cijelom komadu (ili 
izrezano na komadiće) posoliti, pa 
dodati masnoće i dinstati. Zatim 
očistiti peršun i iskrižati na meso, te 
skupa dinstati (pirjaniti). 

Pri serviranju dodati mljeveni 
biber prema želji gosta. 


BIBER-MESO" 


Biber-meso je jedna vrsta ćevaba 
i može da ima različite funkcije (kao 
uvodno jelo, doručak, meze i sl.). 

1/4 | ulja ili druge masnoće, ovis- 
no od količine telećeg mesa kojeg 
uzimamo za ćevab, 1 glavica luka 
(crvenog), malo  majdonosa 
(peršunovog lista), malo mrkve, 
soli, bibera, malo brašna i malo 
ukuhanog paradajza. 

Luk se isjecka sitno, stavi na 
masnoću i dinsta. Kada se luk 
"stopi", doda se isjeckana ostala 


+ Recept Ćake Džebe iz Mostara. 

zelen. Meso se isiječe na kocke 
veličine oraščića, te posoli. Kada 
se sva zelen već "stopila", onda se 
na nju doda meso i ćevabi (dinsta). 
Prilikom disntanja safta treba da 
bude samo toliko da meso tek 
zamiče u saft, a nikako više. Da bi 
se održala tolika količina safta, 
može se dodavati pomalo vode. Pri 
kraju kuhanja u biber-meso se 
doda malo brašna i ukuhanog 
paradajza. 

Na kraju prije serviranja se doda 
istučen biber (nikako samljeven). 


KOKOŠIJE BIBER-MESO 


Bijelo meso kokošije (prsa), 
mesna voda (kokošija juha), malo 
masnoće, bibera, eventualno soli. 

Bijelo meso kokošije se izreže na 
kockice i dinsta u vlastitom sosu. 
Doda se malo kokošije juhe i dosta 
bibera. 

Prilikom dinstanja vodi se računa 
o tome da se stvori vlastiti sok, jer 
biber-meso se servira u vlastitom 
saftu (sosu). Suviše safta ne smije 
biti, dakle samo toliko da kockice 
do polovine budu u sosu. 


HOROZ-ĆEVAB 


Za 4 obroka: bijelog kokošijeg 
mesa 40 do 60 dkg, luka (crvenog) 
10 dkg, masnoće 5 dkg, soli, bi- 
bera, malo brašna, aleve paprike. 

Isjeckani luk se prodinsta na 
masnoći. Bijelo kokošije meso isi- 
ječe na kockice, saspe na luk, 
posoli i ćevabi na tihoj vatri. 

Kada je šćevabljeno (kuhano), 
doda se malo zaprške (prženog 
hamura) uz eventualni dodatak 
aleve paprike. Prilikom serviranja 
se pobiberi. 


LOVAČKI ĆEVAB 


Lovački ćevab se sprema slično 
šiš-ćevabu, s tim što se uzima 
meso divljači (zečevina), niže na 
štapiće, i to: komadić mesa, ploška 
luka (crvenog), kolut paradajza i 
tako redom. Soli se, štapići slože u 
lonac i ćevabe. 


SARAJEVSKO PAČE 


Bašeskija navodi da je kao jelo 
na glasu bilo pače kod glavnog 
aščijskog majstora Jusufbaše u 
Sarajevu 1776. godine. 

U  aščijskim ostavštinama u 
Sarajevu Kreševljaković spominje 
1815. godine odžak-kazan, koji je 
ugrađen u aščinski odžak i služi za 
kuhanje pača. To se čini obično 
navečer stavljanjem raspaljenog 
žara pod kazan i čim pače provriju, 
žar se zaspe lugom, a kazan poklopi 
poklopcem, tako da se janjeće pače 
kuhaju istiha cijelu noć do ujutro. 

Za razliku od pača koja spravljaju 
sarajevske aščije (vidjeti sljedeći 
recept - pače), koliko sam mogao 
istražiti, nekada su se pače sprav- 
ljale samo od mladih janjećih 
glavuša (pača) i po pravilu bez 
sulca od koljenica, već sa tzv. 
pačnim maslom. 

Dakle, za oko 6 obroka: 6-10 
janjećih pača (glavuša) malo jačih 


ali mladih, soli, sirćeta, bijelog luka, 
evnetualno limuna, te oko 20 dkg 
masla ili oko 25 dkg masnoće od 
pečenja. 

Pače (glavuše) se predvečer 
operu, obrežu obrve, trepavice, 
grkljan i eventualne dlake, razvrate 
vilice - da nema ostatak trave - hra- 
ne u vilicama, opet operu i navečer 
u odžak-kazanu pristave kuhati. 
Kada prokuhaju, opjene se, zasole 
i kuhaju dalje. Zatim se u kazan 
ubaci masnoća, kazan poklopi, žar 
zaspe pepelom i tako pače kuhaju 


"istiha cijelu noć do ujutro. 


Ujutro se u pače nalije hladna 
voda, tako da se sva masnoća skupi 
i ista pokupi u posebnu posudu i to 
predstavlja pačno maslo. 

Zatim se pače (glavuše) povade 
na tepsiju, razvale vilice, jezik očisti 
i izreže, oči povade i meso očisti, 
sve meso iščima (izreže na zalogaj- 
čiće) i složi na tepsiju. Povadi se 
mozak i složi u drugu posudu ili na 
istoj tepsiji sa strane. 

U lukotuču se istuca bijeli luk uz 
dodatak malo soli, zatim doda vin- 
sko sirće i do seviranja to stoji u 
posebnom loncu. Ili u sirće se ubaci 
nekoliko cijelih česni bijelog luka, 
stavi na vatru da provrije, a zatim 
ohladi. 

Pače se, po pravilu serviraju u 
dvostrukom metalnom tanjiru. U 
plitki tanjir se stavi malo pačnog 
masla, zagrije i rastopi, na ove 
poreda meso od pača, na sredinu 
postavi malo mozga, te doda sirće 
ili eventualno limun. U duboki 
metalni tanjir nalije se nešto vrele 
vode, a na ovaj postavi plitki metal- 
ni tanjir sa pačama i tako servira u 
dvostrukom tanjiru. 

Za 10 obroka: oko 8 kg pača 
(glavuša - telećih, — janjećih, 
bravljih), oko 3 kg koljenica (nogu - 
telećih, goveđih, junećih), nekoliko 
česni bijelog luka, so, limun ili sirće, 
30 dkg sumaslice (masnoća 
dobivena topljenjem goveđeg loja 
uz dodatak masla). 

Koljenice (noge) se kuhaju dan 
ranije. Operu se, stave kuhati i 
kada prokuhaju, skine se pjena i 
baci, te dalje kuhaju. U toku kuha- 
nja se doda sumaslica. Kada su 
noge kuhane, u posebnu posudu 
se odvoji masnoća (zamašćeni 
sulc), pačno maslo. 


Pače se očiste, nasijeku, kod 
malog mozga, dobro peru i isperu, 
te stave kuhati u zasoljenoj vodi uz 
dodatak nekoliko cijelih česni bije- 
log luka. Pače se kuhaju sve dotle 
dok se sve meso na njima ne ra- 
spadne, a saft ne postane gust. 
Zatim se pače (glavuše) izvade, 
meso, odvoji, iščima ili izreže i vrati 
u saft. Mozak se posebno odvoji, te 
stavi sve da se hladi. U sirće se 
ubaci česna bijelog luka i stavi na 
vatru samo da provri, a zatim se 
ohladi. 


Pače se serviraju u sahanu (me- 
talni tanjir), odnosno u tembali, 
pošto se prije serviranja moraju 
pripremiti i podgrijati. U tembalu se 
stavi meso, rasporedi i posoli, na 
sredinu se stavi malo mozga, zatim 
doda masnoća od pača, te tembala 
stavi na šporet da provri (rastopi se 
masnoća). Na ovo se dodaje sirće. 


+ Recept konstruiran na bazi razgovora 
sa |. Pilavdžićem, Sarajevo.. 


onda se ne dodaje sirće, niti bijeli 
luk. 

(I. Pilavdžić napominje da u 
prave pače ne dolaze lorber i biber 
- osim ako to gost izričito ne zahti- 
jeva, te samo masnoća - saft dobi- 
ven iskuhavanjem nogu i pače uz 
dodatak sumaslice. Od pača se ne 
baca prva voda, pošto bi se na taj 
način izbacila "slast", već se pače 
samo prethodno dobro operu.) 

Pače u tradicionalnoj bosanskoj 
kuhinji ima različite funkcije - pre- 
duvoda, mezetluka, doručka, te 
kiselog jela, koje se kulaniše posli- 
je gozbi, dugog akšamlučenja i 
slično. Kako kiselo jelo servira se 
uz dosta sirćeta ili llmunovog soka. 


SUDŽUKA U KAJMAKU 


Sudžuka u kajmaku se spravlja 
na sljedeći način: 

U tankom crijevu izrade se teleće 
sudžuke, pa se sirovi komad 
sudžuke oblikuje u potkovicu i 
zatim prži na ražnjištu (roštilju). U 
međuvremenu se uzavrije kajmak u 
sahanu ili tembali u koji se ubaci 
ispržena sudžuka. Servira se 
Vruća. 


Ova svježa sudžuka dobije se na 
taj način što se tanko crijevo puni 
mljevenim telećim ili janjećim 
mesom. Naime, meso se samelje, 
posoli,  pobiberi, doda malo 
tučenog bijelog luka, dobro izmi- 
ješa, izradi i pune crijeva. 

Drugi način spravljanja svježe 
sudžuke vidjeti u receptu: "Pržena 
sudžuka". 

PRŽENA SUDŽUKA 


Šemsa  Merdan, = Počitelj, 
("Oslobođenje" 27. maja 1977.) 
daje sljedeći recept: 

1/2 kg faširane teletine ili janje- 
tine, 1-2 metra očišćenih crijeva 
(kupiti u tržnici), 1-2 veće glavice 
crvenog luka, 1-2 česne bijelog 
luka, malo bibera i soli, malo ve- 
gete i nekoliko kašika ulja. 

Sitno isječeni crveni luk i bijeli 
pomiješati sa mesom, malo posoli- 
ti, dodati malo vegete, bibera, i sve 
promiješati.  Crijevo isjeći na 
komadiće veličine 10-15 cm, i svaki 
komad podvezati na jednom kraju 
koncem. Crijevo puniti pripremlje- 
nim mesom i napunjene komade 
podvezati i na drugom kraju. U tavu 
staviti nekoliko kašika ulja. Kad se 
ulje dobro zagrije, poredajte koba- 
sice i pržite na laganoj vatri. Pržiti 
se mogu i na roštilju. Služite tople 
sa hrenom ili senfom. 


ĆEVAPČIĆI U KAJMAKU 


Proprže se ćevapčići, stave u 
sahan (tembalu), doda se i kajmak, 
i zatim se ćavapčići proprže skupa 


sa kajmakom (kod recepta ćevap-. 


čića vidi spravljanje). 
TAŠAK-ĆEVAB?" 


U pomenutom popisu aščinskih 
jela Amidža Dekika navodi i tašak- 


+ Recept konstruiran prema izlaganju 
Adema Halimića, Sarajevo. 

ćevab, Spravlja se od bijelih bubre- 
ga (telećih, bravljih, janjećih). 

Za 4 obroka: bijelih bubrega 50 
dkg luka (crvenog) 10 dkg, 5 dkg 
masnoće, soli, malo ukuhanog 
paradajza, malo mesne vode 
(juhe), bibera. 

Bijeli bugrezi se operu, ogule i isi- 
jeku na kockice. Uzavrije se mas- 
noća, luk očisti i isjeca, te proprži 
na masnoći. Kada požuti, ubaci se 
malo ukuhanog paradajza. Na ovo 
se saspu isjecani bubrezi, doda 
malo čiste čorbe (juhe) i pusti da se 
ćevabi (dinsta). Kada su bubrezi 
šćevabljeni (dinstani), posole se i 
još malo ćevabe. Treba paziti da 
bude soka (safta). 

Serviraju se u grijane tanjire ili 
tembale (sahane) uz biber i So, 
tako da se mogu pobiberiti i dosoli- 
ti po Želji. 


ŠKEMBE-ĆEVAB 


U pravilu to je aščinsko jelo, a što 
ne znači da se ne može spravlajti i 
u domaćinstvu. 

Obareno, očišćeno i ostrugano 
škembe  (fileki) izreže se na 
komade i kuha. Kada je gotovo 
kuhano, povadi se i isjeca na koc- 
kice. 

Na uzavrelu masnoću se ubaci 
sitno isjecani luk (crveni) i proprži 
dok ne porumeni, zatim se saspe, 
škembe, posoli i ćevabi. Kasnije se 
doda nešto sitno isjeckanog maj- 
donosa (perušnova lista). 

- Prilikom serviranja dodaje se saft 
dobiven od tučenog bijelog luka uz 
dodatak sirćeta i safta iz drugih 
ćevaba, te pobiberi. U domaćinstvu 

se doda malo tučenog bijelog luka 
sa soli, zasirćeti, te precvrkne 
(začini) malo uzavrelim mladim 
maslom (maslacom) i pobiberi. 

Ako se dodaje limunov sok, onda 
se ne dodaje bijeli luk i sirće. 


SAKASKA ĆEVAB 


To je ćevab od srednje mladih 
tikvica (sakaske). Jedna mjera sje- 
canog (mljevenog) mesa, dvije do 
tri mjere tikve, malo masnoće, luka 
(crvenog), lista peršuna, malo 
mrkve i celera, (ili vegete), bibera, 
soli, malo tomata (ukuhanog 
paradajza). 

Sjecano (mljeveno) meso se 
stavi na masnoću da se dinsta, na 
to se doda sitno sjecani luk, posoli, 
pobiberi te određeno vrijeme će- 
vabi. Na to se doda tanko na kolu- 
tiće izrezana tikva i sitno sjecani 
majdonos (peršun), vegeta, te dalje 
ćevabi. Po potrebi se doda malo 
tople vode da ne prione. Pri kraju 
doda se malo tomata (paradajza) i 
ćevabi još oko 10 minuta. 

Ćevab se ne miješa, nego se 
tendžerica (šerpa) drma. (Recept 
Lakišić Sonje, Sarajevo). 


GRAHOV ĆEVAB 


U svom aščinskom jelovniku u 
Bosni, među ćevabima Amidža 
Dekika navodi i grahov ćevab. 

Janjeće meso se izreže na 
komadiće, posoli i zapeče. Očiste 
se mohune, izrežu uzduž i popri- 
jeko. Kada se meso upoli (napola 

ispeče) doda se nešto luka, mrkve, 
peršuna (sve sitno isjecano), bibe- 
ra i prodinsta, a na to dodaju 
mohune i ćevabe. Po potrebi doda- 
je se malo vode. 


ĆEVAB OD SVINJETINE 


Pod nazivom "Svinjetina s crve- 
nim patlidžanima na bosanski 
način", Zorka J. Mitrović-Babić (33) 
ustvari daje jednu vrstu ćevaba. 

Izreži na omanje komade 1 kg 
svinjetine od plećke, posoli, metni u 
šerpu, dodaj 1/4 kg crvenog luka 
rezanog na rebarca, 1/4 kg sitno 
rezanih crvenih patlidžana 
(paradajza), 3 rezane zelene 
paprike, 1/2 kašike masti. To sve 
skupa prigaj i češće pridodaj po 
koju kašiku vode. Kad je meso 
kuhano i sok savrio, dodaj 1/8 litre 
kajmaka  (povlake,  milerama), 
dobro izmiješaj i serviraj. 


ĆEVAB SA KELERABOM 


Zorka J. Mitrović-Babić (33) pod 
nazivom "Svinjetina s kelerabom 
na bosanski način" ustvari daje 
recept ćevaba sa kelerabom ili 
korabom. 

Isjecaj sitno 1/2 kg svinjetine od 
buta, metni u šerpu, na to stavi 1 kg 
kelerabe ribane na erende i kašiku 
masti. Sve pusti neka se priga i kad 
je mekano, posoli, pospi po tome 
malu kašiku brašna, pusti da se i 
brašno malo ispriga, onda nalij go- 
veđe čorbe (ili vode), dodaj 5 kaši- 
ka kajmaka (milerama) i grumen 

upržena smeđa šećera (nobe 
šećer, kandirani šećer). To sve 
dobro prokuhaj da nema mnogo 
soka i serviraj. 


KUPUS-REPA 


To je jedna vrsta ćevaba, koja se 
prema Hasić Hazimu sprema u 
Gradačcu. 

Bijelo pileće meso se skuha, 
zasoli, tako da se dobije gušća 
pileća čorba (juha), meso povadi i 
iščima (iskoše). 

Za to vrijeme kupus-repa (vrsta 
repe za jelo) se oguli, izreže na 
kocke, obari, ocijedi, a zatim skuha 
u slatkom mlijeku. 

Meso se doda u repu, zalije čor- 
bom (pilećom juhom) eventualno 
još zasoli (prema ukusu), te ćevabi 
(kuha), dok se donekle saft ne sje- 
dini. 

Uzavrije se maslo i prilikom servi- 
ranja precvrkne (začini) kupus- 
repa. 


CICVARE: 
CICVARA 


Cicvara se obično spravlja od 
masla (ili kajmaka), sira i brašna. U 
tavu se stavi 1 tavan sira i uspe 
nešto juhe. Kada juha proključa i sir 
rastopi, uspe se nešto bijelog braš- 
na pa se miješa i kuha. Kada cic- 
vara malo požuti (ispeče se), uspe 
se malo masla ili kajmaka, te se još 
malo pusti da provrije. 

Abel Lukšić na svom putu kroz 
Bosnu navodi cicvaru od sira, braš- 
na i maslaca (19). 


BOSANSKA CICVARA 


Zorka J. Mitrović-Babić daje 
sljedeći recept za ovu cicvaru: 

Uzmi jednu litru kajmaka (povla- 
ka sa nekuhanog slatkog mlijeka- 
vrhnja), razbij u nju 2-3 cijela jajeta, 
1/2 kašike kravljeg masla, zaspi 
klasovna (kukuruzna) brašna, da 
bude malo gušće nego vareničani- 
ca i neprestano miješajući na vatri 
upeci, dok se ne počne končati. 


CICVARA NA DRUGI NAČIN 


U tavu se stavi maslo ili skorup, 
doda malo juhe. Kad to prokuha, 
uspe se brašno, miješa i ukuha. 
Zatim se udrobi sir i uspe mlijeko, 
pa opet prokuha dok se sir ne 
rastopi i dok cicvara ne "opusti". 


HERCEGOVAČKA CICVARA 


Skuha se krompir, oguli i istuče 
kao za pire. Uzavrije se maslo na 
tavi (prema količini krompira), 
saspe krompir na maslo i zaprži pa 
saspe u tanjir (pladanj). Kašikom 
se prave male lokvice po površini 
krompira, zatim se pospe po cicvari 
izrendan sir i začini uzavrelim 
mladim maslom (maslacom). 


CICVARA PO VULETIĆU 


Vid Vuletić daje sljedeći recept za 
cicVaru: 

Kad je zgrušana sira (vjerovatno 
tzv. hurde), dobra brašna i mlada 
masla, onda će ti domaćica 
zamesti i zgotoviti cicvaru. Cicvara 

se dobro uUutre, (izmiješa brašno, sir 
i mlado maslo i utre rukama kao 
tijesto), da se sve rasteže Kao 
veska, pa se onda popriga na 
maslu. 


MOSTARSKA CICVARA 


60 dkg krompira, 10 dkg masla, 
10 dkg kajmaka, 10 dkg mladog ili 
polumasnog sira, kašičica pšenič- 
na brašna, 2 dkg mladog masla 
(maslaca), so, ako kajmak nije 
dovoljno slan. 

Krompir se skuha, oguli i istuče. 
U tavu se stavi maslo, doda kašiči- 
ca brašna, promiješa, doda sir i 
kajmak, te sve rastopi, a zatim pusti 
da provrije. Na ovo se saspe krom- 
pir i izmiješa. 

Cicvara se stavlja na tanjire, 
razmjerno rasporedi i kašikom 
naprave lokvice. Začini se uzavre- 
lim mladim maslom. 


KREŠEVSKA CICVARA 


A. Kristić (23) kaže: 

"Cicvara" i "karacoca" jesu jela 
brzoga tempa spravljanja: maslac, 
sir i kajmak pečen na tavi. 


VLAŠIĆKA CICVARA 


Vlašićka cicvara se spravlja od 
travničkog, odnosno vlašićkog sira. 
Sir se stavi na tavu i miješa sve dok 
se ne istopi. Kada se istopi, sipa se 
polako kukuruzno brašno i miješa. 
Masnoća se ocijedi, a cicvara 
miješa dok se ne izmrvi i isprži. 

Potom se začini masnoćom koju. 
smo ranije odlili. 

Vlašićka cicvara se spravlja i na 
taj način što se kajmak i sir istope u 
tavi na vatri, a onda sipa krupno 
mljeveno kukuruzno brašno. Dakle, 
brašno mora biti krupno mljeveno u 
vodenici. 


GLASINAČKA CICVARA 


Glasinačka i romanijska cicvara 
spravlja se od kajmaka (slani, stari, 
zimski kajmak) na taj način što se 
kajmak u tavi (šerpi) potpuno 
rastopi. U ovako potpuno rastopljen 
kajmak pomalo se sipa kukuruzno 
brašno i stalno miješa. Kada je 
dovoljno nasuto kukuruzno brašno 
(kajmak zasićen brašnom) i dalje 
se cicvara miješa na vatri sve dotle 
dok se cicvara ne odvoji od posude 
u kojoj se prži. Potom se formira na 
tanjiru i odozgo začini preostalom 
masnoćom od kajmaka iz posude u 
kojoj je pržena. 


ČEVLJANOVIĆKA CICVARA 


Maslo se rastopi, doda "kajmaka" 
(povlake, jer u mnogim krajevima 
Bosne povlaku zovu kajmak) i to 
uzavrije, zatim sipa kukuruzno 
brašno, posoli, polahko miješa i za 
nekoliko minuta cicvara je gotova. 


TIRIT-CICVARA 


Pšenično crno brašno staviti na 
ulje i miješati dok se brašno ne 
poprži, zatim posoliti i skinuti sa 


it-cicvara 


Tiri 

peći. Posuti kajmakom i povlakom i 
služiti u drvenim činijama (UPI-jev 
recept). 


MASLO 


Za ovo jelo L. G. Bjelokosić kaže: 

Maslo je varoško jelo. Na tavu se 
uspe prilično masla. 

Zatim se razmuti u vodi žitko 
pšenično brašno. Ovo se izlije na 
tavu i dobro upeče. Ako nije dobro 
masno, počini se ozgo maslom, 
pošto se u sud izruči. 


KAVURME | SLIČNO: 


Za meze a i kao "glavno" jelo, 
naročito zimi, upotrebljavaju se tzv. 
kavurme (konzervirano meso za 
ćevab). 

Riječ kavurisati (turski) označava 
pržiti meso. 


KAVURMA 


Izreže se meso (bravlje, svinjsko 
manje masno, juneće) na male 
komadiće (zalogaje), posoli i doda 
masnoća (maslo, mast, sumaslica). 
Zatim se meso pirja i povremeno 
miješa. 

Kada je ukuhano, stavi se da se 
hladi. Masnoće mora biti toliko da 
se na vrhu uhvati sloj, koji kavurmu 
"konzervira". Ako masnoće nije 
dovoljno, onda se dodaje. To je 
prava kavurma koja je spremana u 
Bosni i Hercegovini. 

Kavurma se služi obično podgri- 
jana, uz prethodno skidanje 
glavnog sloja masnoće. Određena 
količina kavurme stavi se u sahan 
(tembalu, tiganj) doda malo vode i 
stavi da provrije na vatri, te servira 
topla. Može se začiniti i limunovim 
sokom. 


SUZMA 


U Tešnju i okolini spravljaju za 
zimu jelo slično kavurmi pod 
nazivom suzma. 

Suzma se obično pripremala od 
cijelog teleta, brava ili jareta. Neki 
tvrde da je jareća suzma najslađa. 

Meso se isiječe na komade i pri- 
stavi kuhati sa vodom (ne soli se) i 
dobro se raskuha da se može 
meso odvojiti od kostiju. 

Juha (mesna voda) se ocijedi, 
meso odvoji od kostiju i nastavi 
kuhati u svojoj mesnoj vodi (juhi). 

Prilikom kuhanja meso se stalno 
miješa, tako da se sve iskonča i 
kada se počne gotovo pržiti, posoli 
se (ne presoli). Meso se još malo 
doprži i skida s vatre. 

Suzma (koja je postala komplet- 
na masa) se izlijeva u sudove da se 
stisne. Stisnuti komadi suzme se 
istresu na celofan-papir - umotaju i 
ostave na hladnijem i suhom mjes- 
tu (ne u frižideru). 

Suzma se konzumira kao meze, i 
to kao hladno, a i kao toplo (rasto- 
pljeno). Ako se topi, onda se doda i 
malo tučenog, mljevenog bibera. 

Suzma se troši i kao meso za 
grah, zatim kao dodatak za zimsku 
sarmu (punjevinu) itd. 

GORNJOBOSANSKI 
PODROBAC 


U južnoj Hercegovini, pa i U sred- 
njoj, kavurma (podrobac - koji 
vjerovatno potiče iz  srednjo- 
vjekovne Bosne) spravljaju na taj 
način što debela crijeva zaklanog 
govečeta ili brava, i sav loj oko cri- 
jeva isjecaju, dodaju komadića 
debljeg mesa, posole, i sve to 
istope i prže, a zatim saspu u kacu. 
Ovom pihtijom začinjaju jelo na taj 
način što određenu količinu 
podropca  raspare na  tavi. 
Podrobac konzumiraju i kao poseb- 
no jelo, kojom prilikom ga raspare 
na tavi. 

(Kanaet Tvrtko, Podveležje i 
Podvelešci, Sarajevo 1955. g.) 


PIHTIJA 


Pihtiju pominje Amidža Dekika u 
svom popisu među slanim aščin- 
skim jelima. Pihtije (perzijski), 
inače, označavaju pače, drhtalicu. 

Bravlje glavuše i noge (ili juneće 
ili goveđe noge) se operu, očiste, 
stave kuhati, posole i iskuhavaju 
cijeli dan ili noć. Onda se povade, a 
pihtija dalje ukuhava. Sa pača i 
nogu poskida se meso i usitni, te 
vrati u pihtiju. Po potrebi još se 
ukuhava, a zatim skine i ohladi. 

Serviraju se hladne ili podgrijane. 


KAVURMA"-PAČE 


Sprema se od telećih (janjećih) 
glava (pače) i nogu (koljenica). 


+ Za kavurme vidi još sitni ćevab. 

To se obično čini prilikom spre- 
manja pastrme (sušenja mesa) da 
se sve meso iskoristi. 

Glave i noge (očišćene) stave se 
u kazan, doda vode i stave na vatru 
da se kuhaju. Kada se dobro 
raskuhaju, odvoji se meso od kosti- 
ju, stavi malo tučenog bijelog luka, 
malo sirćeta i "pače" osoli. Meso se 
stavi ponovo na vatru da se dobro 
ukuha. Kada je dobro ukuhano, 
saspe se u veliki lonac (ranije se 
sipalo u kalajisanu tendžeru, ćup ili 
drugu posudu). Ohlađena kavurma 
se "zapečati" (konzervira) rasto- 
pljenim maslom ili "sumaslicom" - 
sloj masnoće je debeo 1-2 cm, te 
se na taj način konzervira. 

Upotrebljava se kao i kavurma, a 
sprema se i pita "pačarica" (vidi 
pite). 


KAVURMA KRVAVICA 


Vid Vuletić daje sljedeći recept 
kavurme: 

..."istučena ječma, krvi, droba 
(vjerovatno iznutrice), pluća, jetre 
pa onda luka, krmetine (vjerovatno 
svježe svinjsko meso) i suhoga 
mesa (slanine):" 


MIJEŠANO PAČE 


Ovo pače se sprema od kuhanih 
glavuša i nogu, te se naziva 
miješano pače. 

4 kg glavuša, 5 kg nogu (junećih, 
goveđih,), 20 dkg masnoće, 10 dkg 

maslaca, bratensafta, 5 limuna ili 3 
del vinskog sirćeta, 5 dkg česni 
bijelog luka, so, biber, lorber 
(lovorova lista). 


Sprema se isto kao i pače od 
glave, s tim što ovdje treba odvojiti 
i izrezati i meso od nogu. Meso se 
stavlja u tembalu (sahan) miješano, 
a na sredinu također malo mozga. 

PAČE OD NOGU 


A. Kristić 29 za pače kaže: 
"Pače" jesu naša hladetina, samo 
su ove pače potpuno iskuhane 
životinjske noge, i onda im je 
dodano bijeloga luka - češnjaka, 
pak je to žitka masa razlijevena u 
"tepsiju", da se stisne, te se iskriža 
u sitne komade i služi na stol. 


+ Kristić, Crkveno-narodni običaji u 


Kreševu, Sarajevo, 1956. 


ČERVIŠI:? 


ČERVIŠ 


Riječ červiš (perzijski) označava 
umakac, sok, rastopljenu mast iz 
mesa. 


U Bosni je to umakac od mesa i 
tirita (vrsta tarhane). 


Materijal za izradu: 


Za 4 obroka: 36 dkg mesa 
mečine  (ovčijeg, telećeg, go- 
veđeg), so, 30 dkg finog pšeničnog 
brašna, 1 jaje, 1 dcl slatkog mlijeka 
(može i samo jaje s vodom, a može 
i samo mlijeko), 20 dkg masla 
(maslaca, masnoće), 4 dkg mladog 
masla, česna-dvije bijelog luka, 
malo octa (ko ne podnosi aromu 
bijelog luka i octa, može umjesto 
toga dodati malo limunova soka) 
1/2 | juhe i oko 1/2 | kiselog mlijeka. 

Meso se isjecka (samelje), posoli 
i izmiješa. Razastre se jedan dio 
brašna i meso u valja u brašno, te 
formiraju kuglice veličine malog 
oraha. 


+ Recepti červiša dobijeni od Umije 
Lakišić-Alagić. i 


Uzavrije se masnoća na tavi (oko 
12 dkg) i meso (juvalaci) isprži. 

U međuvremenu se razastre pre- 
ostalo brašno i pravi tirit. Istuče se 
jaje sa mlijekom, te time poprska 
razastrto brašno, a zatim trlja da se 
dobiju mrvice (tirit). Na preostaloj 
masnoći se isprže mrvice. 

Uzmu se 4 sahana (tembale), 
podgriju i na njih rasporede juvalaci. 
Po juvalacima se pospu mrvice i 
zaliju juhom da popliva. Bijeli luk se 
istuče, doda malo octa, izmiješa i 
doda u červiš. Sahani se pokriju i 
stave na štednjak ili u rernu (ranije 
na žar, ili na odžak na aščinskom 
ognjištu) i ostave da krčkaju sve 
dok se juha ne upije. Zatim se uza- 
vrije malo masla (ili druge mas- 
noće) i červiš začini, te topao servi- 
ra, uz dodatak kiselog mlijeka. 


HERCEGOVAČKI ČERVIŠ 


Nešto drugačiji recept za červiš 
daje Zorka J. Mitrović-Babić (33): 

Zakuhaj od 4 jajeta 1 brašna 
tarhanu, razastri je i pusti da se 1/4 

sata prosuši. U međuvremenu uzmi 
1/2 kg mehkog goveđeg mesa, 
izreži ga na sasvim sitne komadiće, 
posoli, umoči meso u brašno i jaje i 
prži na dobroj kašiki maslaca ili 
bravljeg masla. Kad meso poru- 
meni, dodaj rastrvenu tarhanu na 
meso i prži tarhanu s mesom, dok i 
tarhana ne porumeni. Onda je istre- 
si u činiju. U lukotuču (nekoj posudi) 
istucaj česnu-dvije bijelog luka uz 
dodatak malo soli. Razblažiti malo 
vinova sirćeta, sasuti tucani luk, 
promiješati i ovim zaliti červiš. Zatim 
červiš pokriti i ubaciti u peć da se 
malo zapeče. Ovaj Zorkin recept je 
za 4 obroka, a ako se červiš servira 
kao međujelo, onda može i svega 
8-10 dkg mesa na 1 obrok. 


ČERVIŠ OD PERADI 
ILI DIVLJAČI 


Za 4 obroka: 50 dkg mesa od 
peradi ili divljači, so, 30 dkg finog 
pšeničnog brašna, 1 jaje, 1 dcl mli- 
jeka (slatkog), 10 dkg masnoće, 4 
dkg mladog masla, bijelog luka 
(česna-dvije), malo  sirćeta (ili 
umjesto bijelog luka i sirćeta - 
limunova soka). 

Iskuha se meso od peradi, posoli 
i prokuha, te dobije meso i juha. 
Meso se iščima (iskoše), a juha 
procijedi. 

U međuvremenu se napravi tirit 
(vidi červiš) i isprži na vreloj masnoći. 

Meso se poreda na tembale, 
pospe tiritom (mrvicama), zalije 
juhom, doda istučeni bijeli luk _i 
ocat. Tembale se pokriju, stave na 
peć (ili u pećnicu) i krčka se červiš 
dok se juha ne upije. 

Zatim se začini uzavrelim mladim 
maslom i servira toplo. 


ČERVIŠ SA 
KISELIM MLIJEKOM 


Za 4 obroka: 36 dkg mesa mečine 
(ovčijeg, telećeg, goveđeg), so, 30 
dkg finog pšeničnog brašna, 1 jaje, 
1 dcl slatkog mlijeka, 20 dkg mas- 
noće, 2 dkg mladog masla, česna 
bijelog luka, pola litre cijelog kiselog 
mlijeka (može i mileram, a tada se 
ne stavlja bijeli luk). 

Naprave su juvalaci i tirit i isprže 
(vidi recept za červiš). 

U grijane tanjire poreda se prvo 
tirit, a zatim se stave juvalaci 
ravnomjerno. Sve se ravnomjerno 
lagano prekrije kiselim mlijekom, 
pospe veoma sitno isjeckanim bije- 
lim lukom (ili tučenim bijelim lukom 
sa malo soli i vode). Ako nije gusto 
kiselo mlijeko, onda luk izmiješamo 
sa mlijekom i posipamo Červiš. 
Zatim stavimo da malo odstoji na 
toploj ringli štednjaka. 

Uzavrije se mlado maslo {ili 
druga masnoća) i veoma malo 
začini po kiselom mlijeku. Dakle, 
kod ovog červiša se umjesto juhe 
dodaje kiselo mlijeko na vruće 
mrvice i meso, ali tanjiri - tembale 
se ne vraćaju na krčkanje, nego 
poslije začinjanja malo odstoje. 


BOSANSKO KEŠKE" 


Češkek, u Bosni keške, na perzij- 
skom označava dobro razvarenu i 


uvarenu mesnu kašu, koja se 


+ Recept Rabije-hanume Bravo. 

spravlja od odstupane pšenice i 
kokošijeg mesa, a koja se vVare- 
njem sva raspadne. Keške je zim- 
sko jelo, spremi se i podgrijava. 

U Bosni se keške spravlja od 
tukca i odstupane pšenice bjelice. 

Cijeli tukac, odstupane pšenice 
bjelice nešto više od težine tukca, 
sol. 

Cijeli tukac se dobro iskuha. 
Voda se prilikom kuhanja zasoli, 
tako da se dobije mesna voda 
(juha) i kuhano meso. 

U posebnom kotlu (haraniji) kuha 
se odstupana pšenica na mesnoj 
vodi (juhi) od tukca. Meso tukca se 
odvoji i iščima na komadiće. 

U varenu pšenicu se ubacuju po 
1 šaka komadića mesa, a masa 
lupa i miješa, po potrebi dodaje se 
juha, i opet meso i lupa, sve dok se 
ne dobije homogena čvrsta masa. 

Keške se stavlja u magazu (ćiler, 
ostavu) na hladno mjesto i troši 
preko zime. 

Prilikom serviranja ugrije se, 
cvrkne  uzavrelim maslom {ili 
maslacem) i dodaju začini (aleva 
paprika, biber i slično). Servira se 
uz kiselo mlijeko. 

Prof. Riza Gradaščević kaže: 

"Keške sa tučijom bjeladi", dakle 
ovo keške se spravlja od ostupane 
(oljuštene) pšenice i tzv. bijelog 
tučijeg mesa. 


BOSANSKO KEŠKE NA 
DRUGI NAČIN 


Pod naslovom "Biba kao keške 
na bosanski način", Zorka JJ. 
Mitrović-Babić (33), daje nešto dru- 
gačiji recept. 


ČERVIŠI 


Uzmi 1 oku pšenice (1 1/4 kg) 
prebij je napola (dakle, pšeničnog 
bungura) i popari je ključalom 
vodom i pusti da se ohladi, a među- 
tim skuhaj dobro bibca i očisti meso 
od kostiju. Tada uzmi jednu 
tendžeru ili duboku šerpu i na dno 
prostri maramicu, ili janjeću ili svi- 
njeću, ili naprosto pomasti dno 
tendžere, pa onda složi sve red 
pšenice, red mesa, dokle god bude 
trajalo i nalij bibčeve čorbe, posoli, 
metni na vatru i kuhaj dotle dok se 
meso ne počne končati. Tada skini 
s vatre i dobro izmiješaj da se i ne 
zna za meso. Kad hoćeš da jedeš, 
polij malo ključalom mašću. Keške 
se može održati duže vremena, ali 
se mora uvijek podgrijati, samo 
treba paziti da ne zagori. 

A. Krstić, Crkveni narodni običaji 
Kreševa, kaže za keške da se služi 
kao predjelo: "Za jelo uzima se 
nešto "kešketa" i meće se na toplu 
mast, soli se i iznosi redovno na 
stol - kao predjelo." 


ČEŠKEK 


Za 5 obroka: 1 kg mesa bez kosti 
- bravljeg, janjećeg, (buta) tuke, 
purana ili drugog mesa, a može biti 
i miješano, 1 | kiselog mlijeka, 1/2 
kg odstupane pšenice, malo soli, 5 
dkg mladog masla. 

Meso se izreže na komadiće 
(iskosa) i kuha, zasoli, tako da se 
dobije mesna voda (juha). Posebno 
se skuha odstupana pšenica. Kada 
je pšenica kuhana, ocijedimo je i 
saspemo u juhu sa mesom, te dalje 
kuhamo i stalno miješamo, sve dok 
se meso ne iskonča, a mesna voda 


Pihtije 

ukuha, te na taj način dobije čvrsta 
homogena masa od iskončanog 
mesa i pšenice. Servira se uz kise- 
lo mlijeko. 


GLASINAČKO KEŠKE 


Na Romaniji, odnosno području 
Glasinca, keške spravljaju od 
kokoši i odstupanog ječma (gerste, 
geršle). 

Jedna cijela očišćena kokoš, 
geršle polovicu od težine kokoši, 
soli, mladog masla za začinjanje, 
bibera, aleve paprike. 

Ječam se donekle prekuha i oci- 
jedi. Istovremeno se kuha cijela 
kokoš, zasoli i kuha toliko da se 
dobije čista čorba (juha). Zatim se 
saspe ječam i skupa kuha cijela 

kokoš i ječam, dok ne budu kuhani. 
Potom vrijucka sve dotle dok sva 
juha ne uvrije. Kada je sva juha 
uvrela, onda se keške "peče", na taj 
način što se puračem (štap za 
puru) miješa na tihoj vatir 1-1 1/2 
sat. Tako miješajući sva se kokoš 
iskonča i meso odvoji od kostiju i 
sve potpuno smiješa. Treba dosta 
snage za miješanje ovoga kešketa. 
(Mada se u pravilu miješa cijela 
kokoš sa kostima, može se prije 
sjedinjenja sa ječmom kokoš kuhati 
i odvojiti od kostiju).. 

Keške se skine s vatre, servira u 
tanjire, oblikuje kašikom po tanjiru, 
naprave kao lokvice, začinja uza- 
vrelim mladim maslom, dodaje 
biber ili drugi začini. 

Servira se kao predjelo, međuje- 
lo, bez hljeba. Treba svakako 
dodati tanjir za odlaganje koščica. 


ČORBE 


Čorba (juha) u tradicionalnoj 
kuhinji Bosne i Hercegovine se 
spravlja većinom dosta gusta, 
odnosno obavezno sa mesom ili 
jačim dodacima (povrće, tijesto i 
sl.). Za razliku od juhe, čorba je u 
većini slučajeva povezana, a juha 
je nešto rjeđa i manje masna. U 
tradicionalnoj kuhinji čorba ima više 
funkcija: 

- Čorba kao samostalno jelo, koje 
se uzima za doručak, naročito ako 
stomak nije spreman da primi 
drugo čvrsto jelo. Za takve prilike 
čorba se obično spravlja sa 
komadićima mesa, oblikovanim na 
razne načine (iskosano teleće, ja- 
njeće, bravlje, kokošije meso, 
juvalaci - male loptice, kvadratići 
fileka - škembe) uz dodatak odgo- 
varajućeg povrća i obaveznim 
začinjanjem odozgo. Ako nema 
drugog povrća, onda sa kockicama 
krompira i malo riže. 

Kisele čorbe su nešto rjeđe, sa 
dodatkom dosta limuna ili sirćeta. 
Konzumiraju se poslije provedenih 
noći na gozbama i večerama. 


Buconjić_ daje dvije osnovne 
karakteristike čorbe u Bosni: 


- to je jelo sa obično udrobljenim 


mesom (goveđim, ovčijim,  ja- 
njećim, pilećim), 
- uz obavezno dodavanje 


peršunovog lišća - majdonosa. (3) 
Interesantno je da svježi peršunov 
list ima mnogo vitamina "C" - do 250 
miligrama u 100 grama lišća. 
Mnoge aščikadune čorbe začinja- 
ju uzavrelim mladim  maslom 
(maslacom) i smatraju da im ono 
daje aromu i okus. Pošto uzavreli 
maslac daje određenu gorčinu, to 
M. Duranović preporučuje da se 
maslac ne topi, već grumenčić uba- 
ci u čorbu i prokuha da se sjedini. 


BEGOVA ČORBA?" 


Za 5 osoba: 500 g kokošijeg 
mesa, 200 g mrkve, celera i peršu- 


na (korijen), 50 g bamje, 20 g riže, 


+= Ismet Pilavdžić, "Oslobođenje", 12. III 
1967. 

2 dcl milerama, 3 žumanjka, soka 
od limuna i soli po potrebi. 
Kokošije meso oprati, staviti u 
hladnu vodu, očistiti povrće (mrkvu, 
peršun i celer) i sve staviti da se 
kuha, uz dodatak potrebne količine 
soli. Kada je meso kuhano, izvaditi 
ga iz posude, a supu procijediti. 
Povrće isjeći na kockice. Kokošije 
meso očistiti od kostiju i isjeći na 
kockice. Zatim sve (meso, povrće i 
supu) staviti i u to dodati odvojeno 
kuhanu rižu i bamju. Sve ponovo 
prokuhati i sa dodatkom limunove 
kiseline i soli poboljšati okus. Prije 
serviranja dodati čorbi izmiješan 
žumanjak od jajeta i mileram. 


BEGOVA ČORBA 
PO DURANOVIĆU 


Nešto drugačiji sastav i tehnološ- 
ki proces za spravljanje begove 
čorbe daje M. Duranović, nastavnik 
kulinarstva, Sarajevo. 

Za 10 osoba u dkg: kokošijeg 
mesa 50, mrkve 20, peršuna kori- 
jen i list 10, celer-korijen 10, brašna 
10, maslac 10, bamje suhe 3, 
slatkog vrhnja 10; jaja 2 komada. 
Začini: so, biber, lorber, limunov 
sok. 

Kokošije meso oprati i kuhati sa 
korjenastim povrćem i začinima. 
Kada je kuhano, fond ocijediti, a 
meso odvojiti od kostiju i isjeći na 
kockice. Zatim isjeći na kockice 
kuhanu mrkvu, celer, korijen od 
peršuna. 

U pogodnu posodu staviti maslac 
polahko ga istopiti i napraviti svi- 
jetlu zapršku, naliti je fondom u 
kome se kuhalo kokošije meso i 
povrće. Iskuhati 15 minuta da 

tečnost izgubi brašnav okus i da 
postane bistro sluzava, zatim proci- 
jediti, dodati meso i povrće sječeno 
na kockie, sve skupa prokuhati, a 
zatim skinut i ostaviti da se malo 
ohladi. Dodati kuhanu bamju 
(bamju kuhati u vodi sa malo limu- 
na), legirati sa žumancetom i 
slatkom povlakom, dotjerati okus 
mljevenim biberom, limunovim 
sokom i svježim maslacem. 


SPANAĆ-ČORBA 


Ova čorba u Bosni se naziva i 
čorba od buranije. 

Za 4 obroka: 30 dkg špinata (kori- 
jena), 4 dkg brašna, 30 dkg go- 
veđih kostiju (ili oko 12 dcl mesne 
vode - juhe), 1 dci mlijeka, 6 dkg 
slatkog kajmaka (skorupa), so, 1 
dkg maslaca, 2 dkg masnoće. 

Korijenje od špinata se isjeca na 
dužinu 1-2 cm, skuha i ocijedi. U 
drugom loncu se napravi zaprška, 
te nalije mesna voda, a zatim doda 
špinat. Kada čorba prokuha, doda 
se mlijeko i kajmak, te se opet 
prokuha, a zatim osoli. Začini se 
uzavrelim maslacem i servira. 


SPANAĆ -TARHANA 


Za 4 obroka: 30 dkg špinata (kori- 
jena bez lista), 6 dkg tarhane, 10 
dkg debelog mesa (ili slanine), 1 
del. slatkog kajmaka (ili vrhnja), 
kriška limuna, so. 

Špinat se obari i ocijedi. Meso se 
izreže na kockice, stavi u lonac, 
malo posoli i prodinsta. Zatim se 
doda špinat, voda i kuha. Kada je 
špinat kuhan, doda se tarhana, 

posoli, a na kraju doda kajmak 
(mileram), soka od limuna i kada se 


servira, začini se  uzavrelim 
maslacem. 
SARAJEVSKA ČORBA? 


Za 5 osoba: 300 g telećeg mesa, 
50 g svježe bamje, 30 g masnoće, 
1/2 dcl milerama, 30 g brašna, 80 g 
zeleni (mrkve, peršuna i crnog 
luka), 2 žumanjka, 15 g soli, 5 g 
bibera i 100 g limuna. 

Način spremanja: teleće meso 
oprati i isjeći na kockice. Na vrelu 
masnoću se doda sitno sjeckani 
crni luk, mrkva i meso i dinsta. 
Kada je meso i povrće dovoljno 
dinstano, doda se brašno i prži (da 
porumeni). Sve ovo se zalije 
potrebnom količinom vruće vode, 
doda kuhana bamja, so i biber i 
kuha. Pripremi se legir masa (mile- 
ram i žumanjak) i doda u čorbu koja 
se više ne smije kuhati. 

Prilikom serviranja se dodaje 
limun. 


VIŠEGRADSKA ČORBA"' 


Za 5 osoba: 300 g janjećeg 
mesa, 20 g crnog luka, 30 g mrkve, 
30 g celera, 30 g brašna, 15 g soli, 
5 g aleve paprike, 5 g peršunovog 
lista, 1/2 dcl sirćeta. 

Janjeće meso se opere i isiječe 
na kockice. Crni luk očisti, opere, 
isiječe na sitne kockice i doda na 
vrelu masnoću da se prži dok ne 


+ Ismet Pilavdžić, "Oslobođenje", Sara- 
jevo, 16. VII 1967. 

+ Batinić Mara, "Oslobođenje", Sarajevo, 
30. juli 1967. 


BOSANSKI KUHAR 
ČORBE 


dobije žutosvijetlu boju. Luku se 
doda meso i nasavlja prženje. 
Zatim se dodaju isječeni na kockice 
mrkva i celer, i dalje prži. Kada se 
meso i povrće napola gotovi, doda- 
je se brašno, pa sve još malo prži. 
Tada dodati alevu papriku, biber i 
so. Sve dobro promiješati i zaliti 
vodom, pa pustiti da se kuha. 
Bamju staviti u posebnu posudu, 
zaliti vodom, sirćetom i malo posoli- 
ti, pa staviti da se kuha. Kada je 
bamja kuhana, ocijediti i dodati u 
čorbu. Prije serviranja čorbi probati 
okus, dodati mileram i servirati je u 
zajedničkoj zdjeli ili odvojeno. 


CARIGRADSKA ČORBA? 


Za 5 osoba: 300 g pilećeg mesa, 
20 g crnog luka, 30 g mrkve, 30 g 
celera, 20 g brašna, 30 g masnoće, 
50 g bamje, 3 g bibera, 15 g soli, 5 
g aleve paprike, 5 g peršunova 
lista, 1/2 dcl sirćeta, 1/2 limuna, 1 
dcl milerama. 

Pileće meso oprati i isjeći na koc- 
kice. U posudu staviti masnoću da 
se zagrijeje. Crni luk očistiti, oprati i 
isjeći na sitne kockice pa ga dodati 
na toplu masnoću da se prži, dok 
ne dobije svijetložutu boju. Tako 
prženom luku dodati već priprem- 
ljeno meso i nastaviti prženje. 
Mrkvu i celer očistiti, oprati i isjeći 
na kockice pa dodati mesu i na- 
staviti pržiti. Kada se meso i povrće 
napola dogotovi, dodati brašno, pa 
sve još malo propržiti. Tada dodati 
alevu papriku, biber i so. Sve dobro 


promiješati i zaliti vodom, pa pusti 


+ Ismet Pilavdžić, "Oslobođenje", 24. sep- 
tembra 1967. 


BOSANSKI KUHAR 

da se kuha. Bamju staviti u poseb- 
nu posudu, zaliti vodom, sirćetom i 
malo posoliti i staviti da se kuha. 
Kada je bamja kuhana ocijediti je i 
dodati u čorbu. Corbi prije servira- 
nja probati okus, dodati mileram i 
servirati u zajedničkoj zdjeli. 


TELEĆA ČORBA 


Za 4 osobe: 20 dkg telećeg mesa 
(mečine), 5 dkg masnoće, juhu od 
telećih i goveđih kostiju 1 | (juhe ili 
vode), 5 dkg ukuhanog paradajza, 
pola šake peršunova lista (maj- 
donosa), soli, bibera po želji, 6 dkg 
riže, fedelina (šehrije) ili rezanaca. 

Meso sitnog iskosati, isjecati ili 
faširati. Rastopiti masnoću u loncu, 
staviti paradajz, udrobiti meso, 
malo prodinstati. Peršun oprati i 
izrezati, skinuti s vatre lonac i 
dodati peršun, izmiješati i dalje sve 
dinstati. 

Kasnije se nalije juha (ili voda), 
posoli i kuha. Kada je meso gotovo 
kuhano, dodaju se fidelini (riža ili 
rezanci) i opet kuha 5-10 minuta. 


PILEĆA ČORBA 


Za 4 obroka: 25 dkg pilećeg 
mesa, 2 dkg masnoće, 2 dkg 
povlake, 2 dkg brašna, 2 dkg 
mrkve, 2 dkg crnog luka, 1 dkg 
celera, 1 dkg peršuna, soli, 1 jaje, 2 
g bibera i kriška limuna. 

Piletina se skuha, procijedi juha, 
meso iskosa i ostavi na stranu. 

Zelen se isjecka i dinsta, pa se 
dodaje meso i kuha juha. Jaje se 
izmiješa i polahko kapa u juhu. 

Pri serviranju se prema želji 
dodaje biber i limunov sok. 


LOKUM-ČORBA 
(PEKSIMET-ČORBA) 


Ovu čorbu spominje Gorušanin u 
Livnu (M. Kapetanović, Istočno 
blago II), pa u pjesmi kaže: 

..."Već po čorbi kolačiće hvata", a 
također i Amidža Dekika u svome 
popisu jela. 

Za 4 obroka: Mesne vode kokoši- 
je (juhe) za 4 obroka, 2 dkg mas- 
noće, oko 6 dkg peršunova lista, 
mrkve i celera, soli, bibera, malo 
limuna. 

Peksimetići (lokumi): 1 žumanjce, 
malo masnoće, malo slatkog mlije- 
ka, malo soli, brašna, te masla za 
prženje i čurekota. Ono što su nok- 
lice za evropsku juhu to su 
peksimetići za bosansku čorbu. 

Iskuha se mesna voda (juha). Na 
vrelu masnoću se stavi iskrižana 
zelen i malo zaprži, zatim doda 
juha i sve provrije, pa posoli i 
pobiberi. 

Izrada peksimetića: Zakuha se 
tijesto od žumanjca, masnoće, 
slatkog mlijeka, brašna i malo soli i 
razvije deblja jufka. Onda se 
kolačići formiraju naprstnjakom, 
pospu čurekotom i prže na vrelu 
maslu. Tijesto se može razviti u 
obliku tankog štapa. Kolačići se 
režu u obliku romba, ili se jufka 
savije na štap, pa se peksimetići 
režu kao prstenovi. 

Kada su kolačići prženi, vade se 
u posebnu zdjelu i serviraju uz 
čorbu, ali odvojeno od čorbe. Ako 
se serviraju u čorbi, onda se stav- 
ljaju u momentu kada je juha već 

servirana, jer se, ako se stave rani- 
je, raskvase i izgube okus. Stavi se 
toliko kolačića da pokriju površinu 
čorbe u ćasici (superijeru). Po 
kolačićima se može nacijediti malo 
soka od limuna. 


PEKSIMETIĆI 
(NA DRUGI NAČIN) 


1 žumanjce, bijelog glatkog braš- 
na, 1 dcl kiseljaka (mineralne 
vode), te masnoća za prženje. Od 
žumanjca, kiseljaka i brašna zamu- 
ti se tijesto i viljuškom kapa na 
vrelu masnoću. Kašikom se kupe 
peksimetići i hlade. 

Peksimetići za čorbu mogu se 
napraviti i tako da se umijesi tijesto 
kao za rezance (sa nešto jaja, i 
umjesi tvrđe) i rasuče jufka, malo 
začini (pomasti), a zatim previje 
napola (polovica jufke prebaci 
preko druge polovice) i naprstkom 
vade peksimetići. Ostatak jufke se 
ponovo prekuha, rasuče i ponovo 
vade peksimetići. Peksimetići se 
prže na tavi, toliko da porumene. 
Kada se čorba servira u tanjire, 
onda se u nju ubacuje određena 
količina peksimetića. 


KOKOŠIJA ČORBA 


Za 4 obroka: 20-30 dkg bijelog 
kokošijeg mesa napola kuhanog, 4 
dkg masnoće (masla, masti), 6 dkg 
peršuna, mrkve, celera i sl., juhe od 
kokoši za 4 obroka, 4 dkg riže, soli, 
bibera, malo brašna. 


BOSANSKI KUHAR 
ČORBE 


Napola kuhano meso iščimaj. Na 
uzavrelu masnoću stavi zelen 
(mrkvu, celer, peršun) i pirjani. 
Zatim saspi meso i nastavi pirjaniti. 
Pošto se sve zarumeni, dodaj 
kokošiju juhu i kuhaj. Zatim dodaj 
rižu i kuhaj po posoli, Kada je riža 
gotovo kuhana, dodati malo braš- 
na, promiješati i kuhati još 10-15 
minuta. 

To je vrsta juhe kojoj se dodaju 
"školjke", "naušnice" ("kulaci") - 
zavijeni u jufku komadići isjecanog 
mesa i oblikovani kao ušna školjka. 

Za 4 obroka: 30-40 dkg. goveđe 
kosti ili juhe za 4 obroka, 4 dkg 
masnoće, 16 dkg faširanog mesa, 
1/2 metra kvadratnog jufke, mrkve, 
celera, peršuna (korijen), soli, bi- 
bera, aleve paprike - količine po 
želji. 

Iskuha se od kostiju juha uz 
dodatak korjenastog povrća i proci- 
jedi. Meso se samelje i posoli. 
Rasuče se jufka i šoljom ili 
findžanom izreže na kolutove ili 
nožem na kvadratiće. Od mesa se 
prave male loptice i stavljaju na 
izrezane školjke (jufke) koje se pre- 
savijaju i pritiskanjem zalijepe, tako 
da loptice mesa ostaju obložene 
jufkom. 

Školjke se saspu u kipuću juhu 
oko pola sata, tako da budu 
kuhane, ako meso nije mlado, onda 
i duže: 

Juha se na kraju začini biberom, 
paprikomi sl. 

U Mostaru smotavaju kulake na 
sitne (male) boščaluke (vidi smota- 
vanje boščaluk-bureka). 


BOSANSKI KUHAR 
ORBE 


KULAK-ČORBA PO 
DURANOVIĆU 


Za 10 osoba u dkg: faširano go- 
veđe meso 30, brašna 20, crnog 
luka 5, goveđih kostiju 100, mrkve, 
celera, peršuna 20, maslaca 10, 
milerama 10, jaja 2 komada. Začini: 
biber, peršunov list i limunov sok. 

Kosti, korjenasto povrće i začine 
kuhati da dobijemo ukusnu juhu. 
Zamijesiti dvije trećine brašna sa 
jajetom, malo soli i vode, srednje 
tvrdoće i razviti jufku. 

Faširano meso začiniti sa so, 
biberom i sitno sjeckanim crnim 
lukom, pa sve dobro izmiješati". 

Jufku isjeći na trake širine 5 cm, 
puniti je pripremljenim mesom, 
rolovati i sjeći 3 cm dužine, ostaviti 
da se malo osuši. Od pola maslaca 
i preostatka brašna napraviti svi- 
jetlu zapršku, naliti je priprem- 
ljenom juhom i iskuhvati 15 minuta 
tako da tečnost izgubi brašnjav 
okus i da postane bistro sluzava, 
zatim ukuhati (staviti) pripremljeno 
tijesto i kuhati 10 minuta. Skinuti sa 
štednjaka, malo ohladiti, legirati 
žumanjcetom i mileramom, začiniti 
svježim maslacem, biberom, limu- 
novim sokom i sitnim peršunom 
(lišćem). 


TUTMAČ-ČORBA 


Tutmač-čorbu = spominje i 
Bašeskija u svome ljetopisu sredi- 
nom XVIII stoljeća. Ovu čorbu neki 
nazivaju i uvalaci-čorba. 


= |. Pilavdžić, Sarajevo, meso sjeca 
(melje) skupa sa lukom, rasuče sasvim 
tanku jufku i reže je na 10 cm širine. Ne 
pravi zapršku. 

Za 4 obroka: 1 litar mesne vode 
(juhe) ili oko 30 dkg goveđih kosti- 
ju, 8 dkg masla, 1/4 m2 jufke, 16 
dkg mljevenog mesa, so, biber, 
česna bijelog luka, malo brašna. 

Iskuhati juhu i procijediti. Meso 
samljeti, posoliti i od njega napravi- 
ti male uvalake (loptice), te ih ko- 
načno formirati (uvaljati) na brašnu. 
Uvalake baciti na veći dio uzavrele 
masnoće i popržiti, a zatim sasuti u 
juhu i pustiti da kuha oko 1/2 sata. 

Iščimati jufku na male krpice i 
sasuti u čorbu. Pustiti da sve kuha 
oko 10 minuta. Probati da li je 
čorba dovoljno slana. Oljuštiti, sitno 
isjeckati bijeli luk i staviti u čorbu. 
Na kraju malo začiniti i eventualno 
pobiberiti. U ovu čorbu umutiti 
(dodati umućeno) jedno jaje, i to 
dok čorba još kuha, miješati i pusti- 
ti da opet prokuha. 


PIRINČANA ČORBA" 


Ova čorba se spominje u Gazi 
Husrevebgovom imaretu 1531. 
Godine, a spravljana je od pirinča 
sa komadima mesa. 

30 dkg goveđih kostiju ili juhe za 
4 obroka, 12 dkg janjećeg mesa 
mečine (ili kvalitetnog ovčijeg, 
telećeg ili junećeg), 6 dkg mas- 
noće, 1 dkg brašna, 4 dkg riže, 2 
dkg soli, 4 del sirćeta, 3 dkg 
ukuhanog paradajza, 6 dkg mrkve, 
1 g bibera, aleve paprike. 

Juhu  iskuhati i  procijediti. 
Masnoću staviti u lonac da uzavrije, 
mrkvu sjeckati i baciti na masnoću 
da se malo prodinsta. |skosati 
meso i baciti na mrkvu, promiješati 
i dinstati dok meso ne porumeni. 


+ Sastav Junuza Hadžibajrića. 

Naliti juhu i kuhati dok meso ne 
bude donekle kuhano, zatim dodati 
rižu te dok se meso dokuha i riža je 
kuhana. Prilikom serviranja začiniti. 


KISELA JANJEĆA ČORBA?" 


Za 10 obroka: 1 kg janjetine, 1 kg 
korjenastog povrća (mrkva, celer, 
peršun, pasternjka, koraba), 1 gla- 
vica luka, 10 dkg kelja, 4 česne bi- 
jelog luka, 10 zrna bibera, 1 lovorov 
list, 1 vezica (rukovet) zelenog 
peršuna, 10 dkg riže, 1 dcl kiselog 
vrhnja (kisela pavlaka), sok od 1/2 
limuna, 3 žumanjca, soli po potrebi 
i 2 1/2 litra juhe od kostiju ili vode. 

Meso se izreže na male kocke i 
stavi kuhati u juhu od kostiju ili 
vodu. Kad juha počinje vreti, pokupi 
se pjena, doda očišćeno korjenasto 
povrće izrezano na krupne komade 
po dužini, luk cijeli i cijela česna 
češnjaka, nožem zdrobljeni papar 
(biber), lovorov list, te posoli i 
dokuha. 

Kelj se izreže na rezance i skuha 
u slanoj vodi, pa ocijedi. Kada je 
meso i povrće mekano ocijedi se 
juha, a povrće i luk izrežu se na 
male kockice, a čenjak i lovorov list 
odstrani. Riža se kuha, opere i oci- 
jedi. 

Žumanjca, kiselo vrhnje, limunov 
sok se dobro izmiješaju šibom i 
polagano dodaju u vruću juhu. 
Zatim doda juhi meso, riža, kelj, 
korjenasto povrće, sve izmiješa i 
stavi na toplo. Pred serviranje se 
doda fino kosani peršun. Ova juha 
ne smije se više kuhati, jer bi se 


+ "Kisela juha od janjetine" Karlo Walter, 
"Savremeno ugostiteljstvo", br. 3/1957. 


BOSANSKI KUHAR 

jaja zgrušala. Ovakva se juha može 
prirediti i od živadi ili sitneži od 
živadi. 


KISELA ČORBA OD POVLAKE 


Alija Maslić, Bugojno 
("Oslobođenje" 16. II 1977.) daje 
sljedeći recept ove čorbe: 

Kašiku masla ili masti zagrijati na 
štednjaku. U zagrijanu masu sipati 
kašiku brašna. Zapršku ostaviti 
bijelu, pa je naliti vodom od kostiju, 
bujonom ili vodom u kojoj se kuha- 
la zelen. Dodati u supu kiselu 
povlaku, sitno sječeno peršunovo 
lišće i kuhati dalje. Corbu začiniti 
žumanjcetom, kiselom povlakom i 
sokom od limuna. Zasebno služiti 
hljeb pržen na masti ili maslu. 


ČORBA OD MOHUNA? 


Za 5 osoba: 400 g mlade burani- 
je, 50 g masnoće, 70 g brašna, 50 
g crnog luka, 1 g bibera, 15 g soli, 
15 g aleve paprike, 10 g bijelog 
luka, 10 g pirea od paradajza. 

Buraniju očistiti, oprati i isjeći na 
sitne kocke. U posudu nasuti mas- 
noću i staviti da se zagrije. Crni luk 
očistiti, oprati i sjeći na sitne koc- 
kice, pa ga staviti na vruću masnoću 
da se prži dok dobiju žutu boju. Na 
luk dodati sječenu buraniju, pa sve 
skupa još propržiti. Bijeli luk očistiti, 
sitno isjeckati i dodati na buraniju. 
Brašno prosijati i dodati buraniji da 


se malo prži, zatim dodati alevu 


+ Vera Pospišil, "Oslobođenje" 2. Jula 
1967. 

papriku, pire od paradajza i so, sve 
dobro izmiješati pa zaliti supom od 
kostiju ili vodom: Tako pripremljenu 
čorbu još kuhati dok buraniju ne 
postane mekana. 


ČORBA OD 
GRAHA KAHVENJAKA 


Kako kaže M. S. Filipović 
(Visoko) zelene mohune "graha 
kahvenjaka" (nohut, nout, naut- 
pers.) meću u čorbu. 

(Nohut - Cicer arictinum L. - ima 
napuhane mohune ovalnog ili rom- 
bastog oblika i nose jednu do tri 
sjemenke. Sjeme je okruglo ili 
uglato, a po boji može biti bijelo, 
ružičasto, narančasto, zeleno, 
mrko i crno). 


ČORBA OD POVRĆA 


Pored Sermegjde na putu kroz 
Bosnu Evlija Celebija navodi i 
"razne čorbe od povrća". 

Za 4 obroka: 6 dkg masnoće, 6 
dkg krompira, 2 dkg riže, 16 dkg 
raznog povrća (prema sezoni), za 4 
obroka mesne vode (juhe), 10 dkg 
mljevenog mesa, so, biber, 2 dkg 
mladog masla (maslaca). 

U loncu uzavreti masnoću, dodati 
meso i propržiti ga, miješati da se 
meso sitno izdrobi, srediti povrće - 
očistiti i isjeckati na sitne komadiće, 
krompir na kockice i na meso sasu- 
ti, te pustiti da malo povene. Na to 
naliti mesnu vodu te kuhati. Kada je 
čorba kuhana, soliti je. 

Prilikom  serviranja  uzavreti 
maslac, začiniti i pobiberiti. Ili ne 
topiti maslac, već staviti komadić 

masla i prokuhati toliko da se 
maslac sjedini sa čorbom. 


KAPAVICA SA POVRĆEM 


Za 4 obroka: 6 dkg masnoće, 4 
dkg brašna, 25 dkg povrća (špina- 
ta, slatkog kupusa, raštike, mladog 
graška, mrkve - zavisno od toga 
kakva povrća imamo), juhe za 4 
obroka, 1 1/2 dcl mlijeka (ili 1 
žumanjce), so, biber. 

U loncu (šerpi) se uzavrije mas- 
noća, stavi brašno i miješa da se 
malo zaprži. Zatim se saspe već 
isjeckano povrće i određeno vri- 
jeme pirjani. Na sve to se nalije 
juha i kuha. Ako nije dovoljno 
slana, dosoli se. 

U kuhanu čorbu se doda mlijeko, 
ili 'kapavica" od istučenog žumanj- 
ca, te proba ponovo okus, eventu- 
alno doda so. Prilikom serviranja 
malo pobiberiti. 


ZELENA ČORBA 


Zelena čorba je vrsta čorbe od 
povrća. 

Za 4 obroka: dobre čiste čorbe 
(juhe, mesne vode) 1 1/2 litar, pola 
glavice luka (crvenog), rukovet 
majdonosa (peršunova lista), neko- 
liko mrkve, jednu šaku lista špinata, 
1-2 dkg šehrije (fidelina), soli, bi- 
bera, malo masnoće, jedno jaje. 

Luk se očisti, sitno isjecka, i 
proprži na masnoći u loncu, zatim 
doda sitno isjeckani peršun i 
očišćena i na kockice isječena 
mrkva. Potom se nalije juha i pusti 
da prokuha. Na to se doda sitnije 
iskrižani špinat i šehrija, te ostavi 

da se kuha. Kada je kuhana, umuti 
(izlupa) se jaje i polahko sipa u 
čorbu, miješajući da se ne bi zgu- 
snulo. Zatim se čorba eventualno 
dosoli, pobiberi i servira. 


BUNGUR-ČORBA 


Bungur-čorbu u svom skromnom 
jelovniku sredinom XVIII. stoljeća 
spominje Bašeskija. Naziv dolazi od 
riječi bungur (turski), što označava 
odstupanu i napola prebijenu 
pšenicu (pšeničnu prekrupu). 

Za 4 obroka: 20 dkg suhog mesa 
(ili 30 dkg kostiju od suhog mesa), 
10 dkg bungura, 1 dkg masla 
(maslaca), so, bibrer. Iskuhaju se 
kosti suhog mesa i dobije juha. Ili se 
suho meso iskoše na listiće (tanke 
kriškice) i kuha, a zatim se dolije po- 
trebnom količinom vruće vode. Ju- 
ha se zaspe bungurom i kuha dok 
bungur ne bude kuhan. Osoli se, pa 
dolije vrućom vodom po potrebi. 

Pred serviranje se začini uzavre- 
lim maslom i pobiberi. 

Spravljanje bungura: Bungur se 
dobiva na taj način što se (suha) 
pšenica odstupa, pa premelje 
("prepoli"). To se ranije radilo u 
žrvnjevima. Zatim se pšenica na 
rijetko sito "osije" (prosije). Bungur 
tada ostaje na situ i iz njega treba 
odvojiti mekinje. 


ČORBA OD MLIJEKA 


Za 4 obroka: 4-5 dkg domaćih (ili 
fabričkih) rezanaca, 4 dcl slatkog 
mlijeka, juhe (ili vode) za četiri 
obroka, 4 dkg masnoće, 1 dkg 
maslaca, so. 


BOSANSKI KUHAR 
CORBE 


Masnoća se uzavrije, dolije se 
juha (vruća voda) stave rezanci, i 
sve se kuha. Kada juha napola 
prokuha, dolije se mlijeko i pusti 
juha da zakipi. Prilikom serviranja 
začini se uzavrelim maslacem, ili 
ranije ubaci komadiće maslaca i 
dobro prokuha. 

Spravljanje domaćih rezanaca: 

Domaći rezanci ("jufka") se prave 
od dobrog pšeničnog brašna 
("glatko" bijelo brašno), koje se 
zamijesi jajima i slatkim mlijekom. 
Tijesto treba zamijesiti "potvrdo" i 
dobro ga natirati. Zatim se razvije 
(rasuče) nešto deblja jufka (oko 2 
milimetra). Jufka se malo suhne i 
obrašnjavi da se prilikom savijanja 
ne bi lijepila, pa se savije u rolnu i 
režu rezanci (tanji ili širi, prema 
ukusu). Izrezani rezanci se razas- 
tru i dobro osuše. Ako se žele 
čuvati na duže vrijeme, onda ih 
treba spremiti na suho i hladno 
mjesto. 


ČORBA OD BUNDEVE" 


Za 5-6 obroka: oko 1 1/2 kg bun- 
deve (tikve) ili očišćene oko 70 dkg, 
oko 1 1/2 litra mlijeka slatkog, 2 
kašike slatkog kajmaka (skorupa) ili 
vrhnja (povlake), masla za zapršku 
i za začin (oko 3 kašike), malo 
aleve paprike, so, biber. 

Bundeva se razreže, izbaci drob, 
oguli, izreže na sasvim male koc- 
kice (veličine zrna kukuruza), te 
obari i ocijedi. 

U šerpu se stavi masla, na to 
maslo kašika brašna i isprži, a onda 
zalije mlijekom (slatkim), te doda 


+ Recept sastavljen na osnovu razgovora 


sa Ismetom Pilavdžićem, Sarajevo. 


BOSANSKI KUHAR 
ORBE 


slatki kajmak. Sve prokuhati, a 
zatim dodati obarenu bundevu, 
posoliti i kuhati još 15 minuta. 

Prilikom serviranja cvrkne se 
(začini) uzavrelim maslom kome je 
dodato malo aleve paprike, te 
eventualno pobiberi (po želji). 

(U ovu čorbu se nikako ne smije 
ulijevati voda.) 

Ili se maslo ne prži, već ubaci 
komadić maslaca i pusti da se sje- 
dini. 


SAKASKA ČORBA 


Tikva sakazlija (sakaska, sakrs- 
ka) ili surahija (duga tikvica) se 
očisti | izreže na kockice, te 
prokuha sa malo soli. Voda se oci- 
jedi toliko da ostane malo čorbe, 
doda mlijeko, napravi malo zaprške 
(hamura) od brašna i prokuha. 
Zatim se doda slatkog kajmaka. 

Pri serviranju začini se uzavrelim 
mladim maslom (maslacem). 


RODA (PAMUK-ČORBA) 


Pod nazivom "roda" ovu čorbu 
navodi L. G. Bjelokosić (9). 

"Zamuti se ovlaš pšenična bra- 
šna i podosta jaja. Mesna se voda 
nastavi na vatru. Kada voda 
prokuha, kaplje se sa viljuške ono 
tijesto u vruću vodu. Kada se malo 
prokuha, čorba je gotova." 

Za 4 obroka: 2 jaja, 8 dkg pšenič- 
na brašna, 30-40 dkg kostiju za 
mesnu vodu (juhu), 2 dkg maslaca 
(ili druge masnoće), so, biber. 

Od kostiju se iskuha juha (čista 
mesna čorba) i procijedi. 

Izlupati jaja i dodati brašna toliko 
da smjesa ostane žitka (rijetka), 
malo posoliti. Stavi se lonac sa 
juhom da vrije, a na lonac rijetko 
sito, na koje se lije smjesa i 
kuhačom protjeruje da kapa u 
dobro vrijuću juhu. Na taj način se 
stvaraju sitne kuglice. Ako nemamo 
rijetko sito, onda tijesto kapamo sa 
viljuške. Za nekoliko minuta tijesto 
je kuhano, te treba probati okus. 


Prilikom serivranja čorba se malo 
začini uzavrelim maslacem, te po 
ukusu pobiberi. 


GRAHNA ČORBA 


Za 4 obroka: 8 dkg graha, 20 dkg 
suhog mesa, 4 dkg crvenog luka, 2- 
3 česna bijelog luka, 1 dkg brašna, 
biber, soli po potrebi, 2 dkg mas- 
noće, aleva paprika, 1 dkg masla- 
ca. 

Kao i obično, grah treba namočiti 
navečer. Ujutro se voda ocijedi, 
dolije svježa voda i kuha grah. 
Kada je grah gotovo kuhan, doda 
se iskosano suho meso, crveni luk 
na kriške i bijeli luk. Kada je grah 
kuhan, napravi se tamnija zaprška, 
nalije u zapršku malo hladne vode i 
saspe u čorbu, po potrebi doda i 
vruća voda i sve se prokuha. Na 
kraju se začini uzavrelim maslacem 
(maslom, mašću), pobiberi i po 
potrebi soli. 


JANJEĆA ČORBA 


Za 4 obroka: janjeća glava 
(skupa s mozgom), 10 dkg janjeće 
džigerice, 1 dkg mrkve, 1/2 dkg 

peršuna, 2 g celera, so i biber, 3 
dkg kajmaka. 

Janjeća glava i džigerica se 
operu i stave u vodu i kuhaju. 
Zatim se juha procijedi, odvoji 
meso za pače i dalje kuha uz 
dodatak zeleni (mrkva, peršun, 
celer) i soli. Kasnije se ukuha 
dodatak juhi (špageti, rezanci ili 
sl.). Kuhanu čorbu pospemo sa 
nekoliko isjeckanih listića maj- 
donosa (peršuna). Prilikom servi- 
ranja začini se uzavrelim kaj- 
makom. 


KONBOS-ČORBA 


Recept za ovu čorbu pod imenom 
konbos navodi L. G. Bjelokosić: 


"Konbos - je čorba od sitno 
isjeckanog = kiselog kupusa. 
Priprema se ponajviše zimi, sa 
suhim mesom." 

Za 4 obroka: 20 dkg kostiju od 
suhog mesa, 20 dkg suhog mesa 
(mečine), 60 dkg kiselog kupusa, 
biber, 2 dkg maslaca, lovorova 
lista, nekoliko zrna bibera. 


Isjeckani kiseli kupus se kuha uz 
dodatak nekoliko zrna bibera i 
lovorova lista. 


U isto vrijeme iskuha se juha 
(mesna čorba) od kostiju suhog 
mesa. Iskosa se suho meso (izreže 
na tanke ploškice). U kipuću juhu 
(koje treba da bude dovoljno) 
saspe se suho meso i kuha. Kiseli 
kupus se doda u kipuću juhu, te još 
neko vrijeme kuha. Prilikom servi- 
ranja čorbu začiniti uzavrelim 
maslacem. 


BOSANSKI KUHAR 
ČORBE 


TARHANA ČORBA 


Naziv dolazi od tarhane (perzijski 
- drobljenac). Tarhana (tarana) se 
priprema na razne načine. 


Prva varijanta (Samija-hanuma 
Mađarević, Sarajevo): 4 jaja, 1/2 kg 
propasirnaog paradajza, te bijelog 
pšeničnog brašna koliko bude 
potrebno. 

Izlupana jaja. i propasirani 
paradajz se prskaju po razstrtom 
brašnu, tako da se zaprpoši (stvore 
mrvice), a ne zakuha tijesto. Mrvice 
se bacaju na sito i siju, tako da se 
kroz sito odstrani suvišak brašna, a 
mrvice se stavljaju u neku posudu. 
Kada je sve brašno odstranjeno, 
odnosno ostale samo mrvice, onda 
se mrvice protjeruju kroz đevđir 
(metalna cjediljka) i razastru da 
suše, te tako čuvaju do uporebe. 

Drugi način spravljanja tarhane: 

Rabija-hanuma Bravo, Sarajevo 
daje sljedeći recept: Zamijesi se od 
jaja, soka od paradajza i bijelog 
pšeničnog brašna tvrdo tijesto. 
Tijesto ostaviti 3-4 dana da kisne 
("vrije", "kiseli se", "kvasa"). Poslije 
toga se tijesto protjeruje kroz 
đevđir, tako da se dobiju mrvice 
(tarhane), koje se suše u platnenoj 
obješenoj kesi. Upotrebljavaju se 
preko zime. To je kisela tarhana. 

Tarhana čorba se spravlja od 
mesne vode (juhe) i tarhane (mrvi- 
ca). 

Za 4 obroka: 1 kašika masla, 1 
srednja kašika brašna, 1-2 paradaj- 
za ili 1 kašika ukuhanog paradajza, 
1 1/2 litra mesne vode (juhe), 6-8 
dkg tarhane, malo bibera i 
mljevene paprike. 


BOSANSKI KUHAR 

Kašika masla se rastopi na tavi, 
doda se srednja kašika brašna i 
isprži. Na erende se u posebnoj 
posudi satre paradajz i sok saspe 
na tavu, te još malo miješa na vatri 
i malo uprži i paradajz. Ako nema 
svježeg paradajza, dodaje se 
ukuhani razmućen s malo vode. U 
lonac se nalije mesna ili obična 
voda, zalije saftom iz tave, te 
prokuha. Doda se 6-8 dkg tarhane i 
kuha na tihoj vatri do pola sata. 

Prilikom serviranja dodaju se 
biber i paprika. 

U Mostaru se ova čorba spravlja 
na nešto drugačiji način. 

Za 4 obroka: 40 dkg goveđih 
kostiju (ili juhe za 4 tanjira), oko 4 
dkg ukuhanog paradajza (po želji), 
2 dkg mladog masla, so, biber, te 
šolja odnosno 4 kahvene šoljice 
tarhane, malo brašna i masnoća. 

Iskuha se mesna voda (juha), u 
juhu koja vrije doda se tarhana i 
kuha 5-10 minuta. Zatim se na 
masnoći se malo brašna zaprži 
paradajz i doda u juhu. Pri servi- 
ranju se začini maslacem, te 
pobiberi. 

U Mostaru se i tarhana (tijesto) 
spravlja drugačije, i to: željena 
količina od brašna, jaja i malo soli. 

Na jedno jaje dolazi 15 dkg braš- 
na i malo soli. Tijesto se mijesi 
slično kao za rezance (dosta se 
trlja) i dosta "natvrdo". 

Tijesto se drobi u đevđiru i pro- 
tjeruje na tepsiju (salvetu, stolnjak 
ili vajnlik). Stalno se dodaje pomalo 
brašna da bi se tijesto lakše pro- 
tjeralo kroz đevđir. 

Kada je sve tijesto protjerano 
kroz đevđir, tarhana se saspe na 
rjeđe sito i odstrani brašno. 

Tarhana se razastre na sto (stol- 
njak, tepsiju i slično) i suši. Cuva se 
na hladnom i suhom mjestu kao i 
druga tjestenina. 

U Jajcu tarhanu spravljaju na 
sljedeći način: iskuha se jaka 
(mesna) kokošija juha. Sa ovom 
kokošijom juhom, kvascem (neka- 
da hamurom) uz dodatak malo soli 
zakuha (zamijesi) se tvrdo tijesto u 
obliku hljeba i ostavi da stoji 7 dana 
na srednjoj temperaturi. Onda se 
tijesto razvije i donekle osuši, tako 
da se kroz đevđir (rijetku cjediljku, 
metalnu, emajliranu cjediljku za 
juhu) ili zmeđu nabrašnjenih dlano- 
va, protjeruje tarhana (sitne mrvice 
kao riža). Ove mrvice se razastru i 
suše, a potom spreme kao tarhana 
za čorbu. 


TARHANA ČORBA 
PO DURANOVIĆU 


M. Duranović, nastavnik kuli- 
narstva, Sarajevo, daje drugačiji 
sastav tarhane i tehnološki proces 
spravljanja tarhana-čorbe nego što 
je uobičajeno u domaćinstvu. 

Za 10 osoba u dkg: kokošijeg 
mesa (bijelog) 50, mrkve, pršuna, 
celera 20, brašna 20, maslaca, 10 
milerama 10, jaja 2 komada, 
paradajz-pirea 10. Začini: so, biber, 
peršunov list, limunov sok. 

Kokošije meso oprati i kuhati sa 
buket  garnirom = (korjenastim 
povrćem) i začinama, tako da dobi- 
jemo ukusnu juhu. Juhu procijediti, 
a kuhano kokošije meso sitno 
iskosati. U meso dodati brašno, 
paradajz-pire, jaje, soli po ukusu, 
malo vode i praviti male mrvice, 
tako što smjesu trljamo između 

ruku, a zatim prosijemo na sito. 
Juhu prokuhati i ukuhati priprem- 
ljene mrvice. Kuhati 10 minuta, 
skinuti sa štednjaka, malo ohladiti i 
legirati sa žumanjcetom i mile- 
ramom, začiniti svježim maslacem, 
bijelim biberom i limunovim sokom. 


SATRMAČ-ČORBA 


Satrmač predstavljaju krupnije 
mrvice tijesta, koje se dobiju od 
tijesta sa jajima trljanog nabraš- 
njenim rukama. Pored čorbe, od 
satrmača se spravlja i pilav. 


PODMUĆENA TARHANA 


U Bosanskoj krajini govore tra- 
hana, umjesto tarhana. Lelić Smajil 
iz Bihaća daje recepte za pod- 
mućenu tarhanu. 

Za 4 obroka: tarhane 2 dkg, mli- 
jeka (slatkog) 2,5 dcl, jaja 2 koma- 
da, povlake (vrhnja) 2 dcl, mladog 
masla (maslaca) 10 dkg, vode 7, 5 
dcl, soli prema potrebi. 

Vodu staviti da kuha i kada zavri, 
dodati so i tarhanu. Kuhati 20 minu- 
ta. U posebnu posudu umutiti (isklo- 
fati) jaja, a potom jajima dodati 
slatko mlijeko. Tu smjesu dodati u 
tarhanu koja vri, lagano miješati i 
nakon pet minuta skloniti sa peći. 
Tarhana se izlijeva u zdjelu u koju 
se dodaje vrhnje, lagano promiješa, 
a potom se dodaju listići maslaca. 
Servira se isključivo toplo. 


TARHANA SA BORIKA 


Tzv. slatka tarhana spravlja se 
tako da se u mesnu vodu (juhu) 


BOSANSKI KUHAR 

koja ključa uspe tarhana sa Borika 
(spravljanje ove tarhane vidjeti kod 
Kisele čorbe sa Borika) i vrije 10-15 
minuta. Može se dodati zaprška od 
luka i aleve paprike. Ako se tarhana 
kuha na običnoj vodi, a ne na mes- 
noj, onda treba obavezno dodati 
zapršku. 


ŠEHRIJA ČORBA 


Ova čorba dobila je naziv po 
"Šehriji" (arapski) a to su tanki 
rezanci. 

Za 4 obroka: 30 dkg goveđih 
kostiju, ili 1 1/2 1 juhe, 12 dkg 
mljevenog mesa, 8 dkg šehrije 
(koja se vjerovatno dobije od jufke 
zakuhane jajetom i mlijekom) ili 5 
dkg fidelina, 6 dkg masnoće, so, 
biber, 10 dkg soka od paradajza (ili 
1 dkg ukuhanog paradajza), 1 dkg 
maslaca, malo peršunova lišća. 
Može i bez mesa (vidi daljni tekst). 

Iskuha se juha i procijedi. Meso 
samelje, posoli i valjajući na brašnu 
formuju se male loptice koje se 
malo poprže, a zatim u čorbu se 
saspu i kuhaju. Kada su gotovo 
kuhane, dodaje se šehrija i sve se 
još kuha 10-15 minuta. Dodaje se 
isjeckani peršun i paradajz, pa opet 
prokuha. 

Prilikom serviranja eventualno 
malo začiniti i pobiberiti. 

Šehrija bez mesa: saspu se 
fidelini u mesnu vodu (juhu) i kuha- 
ju. U toku kuhanja ukriža se 
paradajz. Ako je treba pojačati, 
ubaci se grumenčić maslaca. Kad 
su fidelini kuhani, ukriža se sitno 
peršunovo lišće (majdonos), čorba 
proba i ako nije dovoljno slana, 
dosoli se. 


BOSANSKI KUHAR 

Kada se servira, može se 


pobiberiti. 


TUČIJA ŠEHRIJA 


To je čorba koju navodi pomenuti 
R. Gradaščević, a spravljena je na 
tučijoj mesnoj vodi (juhi), gusto 
zasuta šehrijom (vrsta fidelina), 
podmetena (legirana) slatkim kaj- 
makom i jajem, posuta lokumicama 
(lokumićima, peksimetićima - vidjeti 
lokum-čorbu), te začinjena 
limunovim sokom. 


OMAČEVA ČORBA 


Omač su domaći četvrtasti rezan- 
ci, po kojima je i ova čorba dobila 
ime. Ovu čorbu pominje Amidža 
Dekika u svom popisu aščinskih 
jela. Omač se dobije na taj način 
što se razvije malo deblja jufka i isi- 
ječe na sasvim male kockice. 
Omač se po pravilu ne suši, a 
može se i osušiti. 


KAJMAN-ČORBA 


To je čorba od riže (pirinča) 
spravljena od juhe (mesne vode) i 
riže sa dosta lista isjeckanog 
peršuna. Kada se servira, dodaje 
se slatki kajmak i promiješa. 


ŠKEMBE-ČORBA 


Naziv potiče od škembića (tripica, 
fileka), koji se u nju stavljaju. 

Za 4 obroka: 30 dkg goveđih 
kostiju (ili juhe oko 12 dcl), 4 dkg 
riže, 30 dkg trbuha (fileki, škembe, 

tripice), 5 dkg masnoće (masla, 
masti), 2 dkg brašna, so, aleva 
paprika, biber, sirće, 2 dkg mladog 
masla (maslaca), te eventualno 
jedno jaje. 

Spravi se juha (ako nemamo 
gotove u kuhinji). Skembe se 
'upoli" (napola skuha) i izrecka na 
kockice, te dalje kuha u juhi. Zatim 
se doda riža i sve kuha. 

Kada je riža donekle kuhana, 
zamijesi se rijetko malo brašna sa 
vodom, polahko sipa u kipuću juhu 
i miješa se dok se i brašno ne 
skuha (juha treba da vrije 10-15 
minuta da bi brašno bilo skuhano). 


Škembe-čoba se zacvrkne uza- 
vrelim maslom u koje je dodana 
crvena paprika. 

k 


% % 


Prema A. Halimiću, prava škem- 
be-čorba je obavezno legirana 
("prinošena", "podmetana") sa jaji- 
ma. Dakle, kada je čorba gotova, 
skine se s vatre, izlupa jaje i pri- 
nese (podmetne) čorba, sipajući 
jaje i miješajući. U ovom slučaju 
čorba se ne smije legirati dok je na 
Vatri. 

Prilikom = serviranja začinimo 
čorbu uzavrelim maslom, pobiberi- 
mo, dodamo alevu papriku, te malo 
sirćeta (octa). 

Umjesto brašna može se dodati 
jedno cijelo jaje, koje treba doro 
umutiti i miješajući dodavati u 
čorbu. 

Škembe-čorba ima svoju funkciju 
i kao kisela čorba, tj. servira se na 
kraju duže sjedjeljke, odnosno iza 
dugog akšamlučenja. U tom sluča- 
ju u čorbu se dodaje više sirćeta ili 
limunova soka. 

Arpaš-čorba, kaša ili ječmena 
čorba spravlja se od arpe (turski- 
ječam, odstupani-oljušteni ječam, 
geršla od njemačkog Gerste). Arpu 
i heljdu pominje i Bašeskija iz 
nekog ostavinskog dokumenta u 
Sarajevu 1677. godine. 

Za 4 obroka: 8 dkg suhog mesa 
(mečine), 10 dkg ječma (geršle), 
so, biber, 2 dkg mladog masla, oko 
1 1/2 litra mesne vode (juhe), 1 
glavica crvenog luka, peršun (list), 
malo celera (lista), te nešto mas- 
noće. 

Ječam se opere i napola skuha, 
te ocijedi i ispere sluz. Meso se 
izreže na tanke listiće. U drugoj 
šerpi se na malo masnoće dinsta 
isjeckan luk, a zatim se doda ostali 
zerzevat (zelen) i dinsta. Na ovo se 
doda meso, te neko vrijeme dinsta. 
Poslije toga se doda kaša (ječam), 
mesna voda i sve kuha. 

Prilikom serviranja precvrkne se 
malo uzavrelim mladim maslom 
(maslacem), te pobiberi. 


JEČMENA ČORBA 


Kuhani ječam (geršla) spravlja se 
kao jelo i kao čorba (dakle, gušće i 
rjeđe) i sa suhim mesom sa kosti- 
ma ili sa samim suhim kostima. 

Dakle, ječam se opere i napola 
skuha, te ocijedi i ispere sluz. Ovo 
se ne mora raditi, ako se hoće da 
dobije kompaktnija čorba, već 
samo geršla opere. U isto vrijeme 
nastavi se kuhati meso (suhe kosti) 
koje se prethodno operu. U donek- 

le iskuhano meso doda se nešto na 
rebra rezanog luka (crvenog), te 
nekoliko česni bijelog luka (ucijelo, 
neoguljene, samo oprane); uspe se 
geršla i doda dovoljno vode. 
Kasnije se proba i po potrebi posoli 
(ako su meso ili kosti dosta slani, 
ne treba ni soliti). 

Prilikom serviranja čorba se 
pobiberi. 


ČORBA OD SOČIVICE (LEĆE) 


Šemsa  Merdan, Počitelj 
("Oslobođenje", 27. maja 1977. 
godine) daje sljedeći recept: 

1/4 kg sočivice (leće), malo faši- 
ranog mesa ili krtine u komadićima, 
1 glavica crvenog luka, 1/4 kg 
krompira, malo ulja, brašna, soli, 
bibera, paradajz-pirea, 1-2 mrkve, 
vegete. Svi začini stavljaju se 
količinski po želji. 

Sočivicu oprati i staviti da malo 
prokuha. U drugi sud stavite 2-3 
kašike ulja i kad se zagrije, stavite 
sitno isjeckani luk i dinstati ga dok 
ne omekša, dodati faširano meso ili - 
na kocke isječenu krtinu i pržiti dok 
ne porumene luk i meso. Dodajte 
mrkvu, posolite, dolijte vodu, a 
zatim stavite oljušteni i na kocke 
isječeni = krompir. — Procijediti 
sočivicu, dodajte u sud s mesom i 
sve skupa kuhajte dok krompir ne 
bude gotov. 

2-3 supene kašike ulja zagrijati, 
dodati 1 kašiku brašna, pržiti dok 
ne porumeni, dodati malo paradajz- 
pirea, malo vode, da zaprška pro- 
kuha. Sasuti u skuhanu čorbu, do- 
dati malo vegete i bibera. Kad sve 
skupa prokuha, čorba je gotova. 

ČORBA KUKURUZNJAČA 
(Recept  Vasvije  Saračević, 
Sarajevo) 


To je čorba od ostupanog kuku- 
ruza. Spravlja se slično kao i čorba 
od kaše (geršle) sa suhim ili 
svježim mesom, uz dodatak mrkve, 
peršuna, isjeckanog luka, te po 
potrebi soli. U ovu čorbu se ne 
dodaje bijeli luk (češnjak). 

Stupanje kukuruza: kukuruz se 
stupa (ljušti) u drvenim stupama. To 
je izdubljeno stablo (klada) visine 
oko 80 cm i promjera oko 60 cm. 
Na stupu dolazi tučak sa dužom 
drškom, koji je privezan za neko 
drvo te se pritiščući nogom ili 
rukom po toj dršci tučak kreće kao 
klackalica i stupa kukuruz. Tučak je 
promjera oko 30 cm. U stupu se 
sipa 5-6 kg kukuruza. Odstupani 
kukuruz se ispere u vodi da se 
odstrani ljuska, a onda se suši na 
platnu. 


I u Podveležju kuhaju čorbu od 
prebijenog kukuruza (Kanaet 
Tvrtko, o. c.). 


KROMPIR-ČORBA" 


Za 4 obroka: 6 dkg masnoće, 4 
dkg skorupa (mladog kajmaka, 
slatkog kajmaka) ili milerama, 2 
dkg brašna nule, 40 dkg krompira, 
4 dkg luka glavatog (crvenog), 2 
dkg celera, 2 dkg peršuna, 20 g 
soli, 1/2 jajeta, 4 g bibera, 4 g lor- 
bera, juhe ili vode za 4 obroka. 

+= Količina materijala prema Junuzu 
Hadžibajriću, aščiji iz Sarajeva. 

Krompir se oguli, opere i isiječe 
na kockice, te stavi u vodu (da ne 
pocrni). Crveni luk očistiti i sitno 
isjeckati. 

Na uzavrelu masnoću u loncu 
stavlja se luk i lahko dinsta. Kada 
luk porumeni, ocijeđen krompir 
sasuti u lonac, te dalje dinstati. 
Prvo krompir dinstan zaliti juhom (ili 
vodom), dodati lorberov list i kuhati. 
Kada je krompir kuhan, napraviti 
zapršku od brašna i dodati čorbi. 
Pustiti da prokuha, a zatim u pola 
jajeta razmutiti (razliti) mileram i 
legirati čorbu. Dodati isjeckani 
peršun i celer, posoliti i promiješati. 

Kod serviranja eventualno čorbu 
začiniti uzavrelim maslacem, te 
pobiberiti. 


ČORBA OD KROMPIRA" 


Za 5 osoba: 350 g krompira, 50 g 
masnoće, 70 g brašna, 50 g crnog 
luka, 1 g bibera, 15 g soli, 15 g 
aleve paprike, 10 g bijelog luka, 15 
g paradajz pirea. 

Krompir očistiti, oprati, isjeći na 
kockice i staviti u vodu. U posudi 
zagrijati masnoću. Crni luk očistiti, 
oprati, isjeći na sitne kockice, pa 
tako pripremljen staviti na zagrijanu 
masnoću da se dinsta. Kada luk 
dobije žutu boju, krompir ocijediti 
od vode i dodati u posudu sa lukom 
da se prži - resta. Kad se krompir 
malo uprži, dodati ranije očišćen i 
sitno isjeckan bijeli luk, brašno, pa 
to još malo propržiti, a onda dodati 
alevu papriku i pire od paradajza. 
To sve izmiješati i zaliti supom od 

+ Nevenka Kiso, "Oslobođenje" 4. juna, 
1967. 

kostiju ili vodom. Ovako zalivena 
čorba kuha se dok krompir ne 
postane mekan. Prije serviranja 
dodati so i isprobati okus. 


ČORBA OD KROMPIRA 
NA DRUGI NAČIN 


Nešto isjeckanog (mljevenog 
izdrobljenog) mesa se kuha, posoli 
i dobije juha (čorba). Doda se 
krompir isjeckan na sitne kockice, 
te jedan izrezan paradajz, rukovet 
majdonosa i biber. Na kraju se zači- 
ni s malo uzavrelog masla. 


ZELENA KROMPIR-ČORBA 


U mesnoj vodi (juhi) kuhati na 
kockice izrezan krompir, a zatim 
dodati sitno izrezan špinat i kuhati 
dok i on ne bude kuhan. 


KUPUSNA ČORBA 


Kupusnu  čorbu spominje 
Bašeskija, i to kao jelo koje je jeo 
poslije ćevaba. Kao karakteristično 
bosansko jelo Antun Hangi navodi i 
čorbu od kupusa. (10). 

Jedan recept za ovu čorbu daje 
Zorka Mitrović-Babić (33), i to: 
Iskuha se goveđa juha (od mesa ili 
goveđih kostiju) uz dodatak mrkve, 
peršuna, malo celera, soli, 1 
komadić paštrnjaka (pastrnjak, 
paškanat), nekoliko cijelih zrna bi- 
bera, pola glavice crvenog luka 
pečenog na ognjištu (ucijelo), dva 
crvena patlidžana (kavada - para- 
dajza). Juha se polahko kuha 3-4 
sata, zatim procijedi, a onda doda 
slatki kupus rezan na rezance i 

pusti da se kuha. Prilikom seviranja 
pobiberi se mljevenim biberom. 

Pašternjak, pošternik, predstavlja 
zelen (grincajg) sličan peršunu, 
odnosno celeru sa žutim korijenom. 
List se ne upotrebljava, već samo 
korijen. Ako nemamo korijena ce- 
lera, paštrnik može donekle da ga 
zamijeni. Okus mu je slatkast, 
poput kelerabe. (Pastinaca sativa, 
fr. Panais, engl. Parsnip, njem. 
Pastinakwurzel). Ima ga mnogo 
vrsta, a najpoznatiji su dugi, okrugli 
Zucker - ili kraljevski paštrnjak - 
Konigs, te Jerseypastinak). 


ČORBA OD ŽARE 


Narod pripisuje ljekovita svojstva 
žari (koprivi), te je često koristi i u 
jelima. 

Tako se pirinčana čorba naziva 
još i čorbom od žare kada se u nju 
ubaci žare. Naime, kada je pirinač- 
-čorba gotova, onda se vrhovi lišća 
koprive (mlada kopriva) isjecaju i 
ubace se u čorbu i čim čorba baci 
koji ključ, skida se s vatre (da se 
sačuvaju vitamini). 

Neki je spravljaju i sa suhim 
mesom. Naime, suho meso bez 
kostiju izreže se na tanke listiće i 
ubaci u juhu da se kuha. Lišće 
koprive se opere, iskriža, zatim 
obari i ocijedi, a onda sastavi sa 
juhom i mesom i dokuha. 


BIŠA ČORBA 


Kreševljaković u Čajniču pominje 
čorbu od pšenice "Biša", (19). Da li 
se tu radi o bungur-čorbi ili nekoj 


drugoj čorbi, nije nam poznato. 

ČORBA OD JARE 


U svom skromnom jelovniku 
Bašeskija spominje i čorbu od jare. 
O kakvoj se čorbi radi, nije 
ustanovljeno. 

Prema nekim starijim Sarajkama, 
od jarina brašna se spravlja man- 
dra i jarina čorba. 


MEĐEDSKE ŠAPE 


Od ovih gljiva u Čevljanovićima 
spravljaju čorbu. Međedsku šapu 
(gljivu) treba naročito dobro očistiti, 
dakle treba uložiti truda da se 
očisti. 

Napravi se zaprška, ukriža sitno 
gljiva, nalije vode ili juhe i kuha 
čorba. 


DŽIGER-ČORBA 


To je vrsta dijetalne čorbe. 
Osnova joj je juha od janjeće bijele 
džigerice koju kuhamo za širden. 

Čorba se zakuha (legira) sa 
tarhanom i začini uzavrelim mladim 
maslom (maslacem). 


KISELE ČORBE 


Kisele čorbe su poznate u Bosni, 
pa zaslužuju i posebnu pažnju. 
Pomenuta je škembe-čorba kao 
kisela čorba, zatim kisela arpaš- 
čorba, kisela grahna čorba i kisela 
kupusna čorba. Zatim imamo kiselu 
janjeću čorbu, te kiselu tarhana- 
čorbu. Rečeno je da se one obično 
konzumiraju na kraju objeda, 
odnosno poslije uživanja alkoholnih 

pića. Svakako da se time ne iscr- 
pljuje ova materija. 


ČORBA PROTIV PREHLADE 


Skuha se rijetka juha sa malo 
šehrije (fidelina) i u nju iscijedi cijeli 
limun. 

Posebno se istuče bijeli luk 
(češnjak) sa malo soli i konzumira 
sa juhom) 


KISELA CORBA SA BORIKA 

(Recept Saračević, 
Sarajevo) 

Sirutka se ostavi na nešto hladni- 
je mjesto poklopljena dan-dva da 
ukisne i na taj način se dobije tzv. 
kisela sirutka. 

U loncu se uzavrije kisela sirutka, 
doda se borička tarhana i vrije oko 
5 minuta. Spravi se zaprška od 
sitno sjecanog luka i aleve paprike 
i doda u čorbu. 

Spravljanje boričke tarhane: 

Lišće peršuna (majdonosa) se 
samelje i osuši, tako da se dobije 
sitan suhi peršun. Isto tako se sitno 
isjeca mrkva i osuši. U hrpicu braš- 
na u sredinu se izlije jedno jaje, 
doda malo soli, osušenog lista maj- 
donosa i suhe mrkve, te pola 
fildžana vode. Zakuha se tijesto, 
koliko jaje i voda popiju brašna, i 
dobije tvrdo tijesto. Tijesto se trlja 
među rukama i dobije tarhana 
(mrvice), koja se prosije na rijetku 
situ. Na situ ostaje tarhana. Ako je 
ne trošimo odmah, onda je razas- 
tremo na pamučno platno i sušimo 
u hladu. Kada je suha, spremi se u 
platnenu vreću i čuva u suhoj pro- 
storiji gdje nema vlage ni pare. 


Vasvije 


TIRITI I IČIJE: 


Po zijafetskom jelovniku na treće 
mjesto dolaze jača mesna jela, a to 
su razna pečenja na tiritu, odnosno 
na ičiji ili sličnim podlogama (prilo- 
zima). U Krajini i nekim drugim 
mjestima Bosne ove ičije nazivaju i 
potkriže. Ponegdje se tiriti nazivaju 
i tukac na pirjan, "janjetina na pir- 
jan", a u Gradačcu slično jelo zovu 
i "bibac na dolmi". 


Ova jela su jača mesna jela i 
"podloga" odnosno prilog ima ujed- 
no i funkciju kruha, te se uz ova jela 
ne servira hljeb. 

Negdje se tiriti i ičije poistovjeću- 
ju, a u pojedinim krajevima Bosne 
ičijom smatraju mrve od pogače, a 
tiritom pržene mrvice. 


MASNI TIRIT 


Masni tirit, kao jelo koje se servi- 
ra iza čorbe, spominje |. Gorušanin 
u pjesmi (M. Kapetanović, Istočno 
blago, II dio, Sarajevo, 1897. 
godine), te pored ostalog kaže: 


"Masni tirit metnuše preda se 
Eto vama na tiritu grudi, 
Jagmite se o tučije volje, 


Kad nestade tuke i tirita..." 


Prema pjesmi, to je tučije pečnje 
u komadima sa želucima ("volje") 
poredano po tiritu. Masni tirit prema 
Ismeta-hanumi Brko je tirit sprav- 
ljen od džigerice, luka i riže. 

Za 4 obroka: 1 kg tučijeg mesa 
(grudi) i želudaca, oko 30 dkg tuči- 
je (ili druge) džigerice, 10-20 dkg 
riže, 2 glavice crvenog luka (10-12 
dkg), masnoće za prženje, So, 
biber. 

Meso se peče, želuci se očiste i 
skuhaju. U međuvremenu se spravi 
tirit; obari se riža. Luk se očisti i 
isjeca, te malo zaprži na masnoći. 
Džigerica se isjeca na kockice, 
saspe na luk, posoli, zatim doda 
riža, izmiješa i malo pobiberi, doda 
malo juhe (ili vode), te se sve din- 
sta.. 

Tirit se saspe na zamašćenu te- 
psijicu, malo rasproredi, poredaju 

odozgo komadi tučijeg mesa i 
želuci ("volje"), te zapeče U rerni. 

Servira se toplo, uz kiselo mlijeko 
ili drugo piće. 


ĆEVAB NA TIRITU? 


To je jelo koje u "Sarajevskom 
meniju", dolazi iza čorbe. 

Za 4 obroka: 1/2 do 1 kg mesa za 
ćevab (zavisno da li ga serviramo 
kao predjelo ili jelo), bijela džigeri- 
ca, 1-2 glavice luka, ukuhani 
paradajz, aleva paprika, biber, so, 
10-20 dkg riže, masnoće za 
prženje ili dinstanje. 

Meso se izreže, te ispeče ili izdin- 
sta. 

U međuvremenu se spravi tirit: 
obari se džigerica i isjecka. 

Na propržen luk se saspe džige- 
rica, posoli i proprži, pa doda 
paradajz, crvena paprika, biber, te 
sve izmiješa. Zatim se doda riža, 
ulije malo juhe (ili vode) i dinsta riža 
dok ne bude izdinstana. 

Na zamašćenu tepsiju se saspe 
tirit, pa pečeno (dinstano) meso, i 
zajedno se malo zapeče u rerni. 


PLEĆA SA PIRJANOM 


U travničkom svečanom meniju 
Vareniković navodi i jelo "pleća sa 
pirjano m". Vjerovanto se tu radi o 
kuhanoj-dinstanoj janjećoj, brave- 
ćoj, telećoj plećki i kasnije pečenoj 
na travničkom pirjanu. 


+ Po Ismetu Pilavdžiću, ovo jelo se nekad 
nazivalo i tučije meso na pirjanu ili janjetina 
na pirjanu. 

Plećka ucijelo, jedna glavica luka, 
soli, bibera u zrnu, rukovet lista 
peršuna i celera, 2-3 mrkve, soli, te 
posebno materijal za travnički pir- 
jan (vidjeti travnički pirjan). 

Cijela plećka se stavi u odgo- 
varajući lonac da se kuha, pjena se 
pokupi sa đevđir-kašikom, dalje se 
kuha i zasoli. Sredi se povrće, luk 
isjeca, peršun i celer isjeca, mrkva 
ostruže i kada je plećka donekle 
kuhana, ovo se sve ubaci sa neko- 
liko zrna bibera ucijelo, te sve dalje 
kuha, odnosno  dinsta u 
poklpljenom loncu ili šerpi. Juhe 
treba da ima samo toliko da plećka 
ne zagori, dakle, ona se više ćevabi 
(dinsta) nego kuha. 

U međuvremenu se pripremi 
travnički pirjan (vidjeti recept za 
travnički pirjan) i postavi na tepsiju. 
Plećka se izvadi, oprezno tranšira 
na komade, ali ne do kraja, tako da 
ostaje gotovo ucijelo, postavi na 
pirjan i peče. 


IČIJA 


Ono što je u Bosni potkriža, to je 
u Hercegovini ičija. Od čega potiče 
ovaj naziv - ičija - ustvari, ne 
znamo. Mogao bi da potiče i od 
naziva "iščija! što označava kalfu 
(kvalifikovanog zanatliju) koji je 
davao "pilav" (objed, gozbu), ako je 
htio da otvori radnju, a na kojem je 
vjerovatno bila obavezna ičija, 
pored drugih jela. (Tako je bilo u 
Mostaru). U nekim krajevima 
Bosne (naročito Tuzli) ičiju nazivaju 
tiritom. 


" Funkcija potkriža i ičija je da 


KI 


"kruh" - pecivo, lakše" ide niz grlo". 

Bravljeg mesa (rebara) prema 
broju obroka, pogača spravljena sa 
nekoliko jaja (vidi pogače), pirinča 
(riže) 1/10 do 1/5 od količine 
pogače, so, biber, mrkva, peršun, 
malo maslaca (butera) i kiselo mli- 
jeko. 

Isjeći meso na peče (komade) i 
skuhati. = Prije toga napraviti 
malo riže. 

Na toploj dubljoj tepsiji miješati 
mrvice pogače, rižu, malo soli, 
biber, isjecani peršun, kuhanu i 
isjeckanu mrkvu, rasporediti po 
tepsiji ili lengeru (ovalu). Smjesu 
zaliti mesnom vodom (juhom u 
kojoj je kuhano meso), začiniti uza- 
vrelom masnoćom. Po ičiji poredati 
komade kuhanog mesa i ubaciti u 
pećnicu da se zapeče (ili na peći 
pokrivneo malo zapeći). 

Može se i u dubokom sahanu 
(metalni duboki oval) formirati 
piramida slažući tavan ičije, tavan 
peča mesa, i tako naizmjenice. Sve 
zaliti juhom, pokriti kubali-pok- 
lopcem (ili supijerom) i zapeći. 

Servira se uz kiselo mlijeko. 


KOKOŠ-IČIJA 


Pijevac (pijetao), kokoš, puran, 
pile ili slično, pogača za ičiju, malo 
riže, so, biber, peršun, mrkva, malo 
maslaca. 

Kokoš očistiti i skuhati cijelu, 
toliko da se dobije juha. 

Prije toga napraviti pogaču, iz- 
mrviti je, obariti rižu (da nabubri), 
peršuna. Od toga, uz dodatak soli, 
bibera i masla, napraviti ičiju (izmi- 
ješati) i njome puniti kokoš (pijetla), 

zaliti mesnom vodom (juhom), 
zatvoriti i peći. Po potrebi u toku 
pečenja zalijevati juhom. 

Ili za punjenje kokoši napraviti 
"masni tirit" od obarene, zatim sitno 
isjecane i zapržene džigerice, uz 
dodatak malo obarene (toliko da 
nabubri) riže, mljevenog bibera, 
soli, isjeckanog lista peršuna, i po 
potrebi malo zaliti juhom. 

Perad se može i odvojeno ispeći, 
a masni tirit servirati kao prilog. 


TUČIJA IČIJA 


Spravlja se kao i kokošija ičija, s 
tim što se ovdje nadijeva tukac 
pogačom i drugim dodacima. 


NADOLMLJENI TUKAC 


Kod nas se za tukca upotrebljava 
pet naziva: tukac (tuka), morac 
(moruja), bibac (bibica), puran 
(pura) i ćuran (ćurka). 

Ovo jelo imalo je a i danas ima 
različite nazive: tukac na pirjanu, 
tukac na tiritu, punjeni tukac tiritom, 
nadjeveni tukac. 

Cijeli tukac, mlada džigerica 
(može i bijela džigerica i srce), maj- 
donos (list i korijen peršuna), đere- 
viz (list celera), mrkva. Džigerica i 
zelen treba da su u količini koja 
može popuniti 1/2 šupljine tukca, 
riže 1/4 od ove količine (znači, 
količina za oko 1/8 šupljine tukca), 
so, biber, mesna voda (juha), nešto 
masla. 

Tukac se očisti. Bijela džigerica i 
srce se obare, voda baci, te meso 
isjeca. Crna džigerica se isjeca. 
Riža se donekle prodinsta na 

maslu. Zelen se isjecka. Sve ovo 
se posoli, pobiberi i sve izmiješa. 
Zatim se tukac nadolmi ovim pir- 
janom (dolmom, punjevinom), zali- 
je juhom i eventualno sa malo mas- 
noće od pečenja, ako tukac nije 
dovoljno debeo. Peče se u dubokoj 
tavi - tepsiji. 

Kada je tukac pečen, rastvori se 
(rasiječe) napola, istrese pirjan na 
pervazliju ili na lenger (oval), a 
odozgo postavi rastvoreni tukac i 
tako servira. 


Kao dodatak servira se kiselo mli- 
jeko ili drugi odgovarajući prilog. 


DOLMLJENO PILE 


Pod nazivom "punjeno pile", 
Hatidža Zrivac, Sarajevo, 
"Oslobođenje" 23. II 1978. g.) daje 
sljedeći recept: 

Jedno pile, 10 dkg riže, 20 dkg 
džigerice, malo peršuna, soli po 
ukusu, celera, glavica crvenog 
luka, 10 dkg maslaca, malo bibera. 


Pile oprati i staviti u litar vode da 
se kuha dvadeset minuta. Rižu 
očistiti, oprati i posebno kuhati 10 
minuta, te dobro ocijediti. Posebno 
u šerpi zagrijati maslac, dodati 
sitno isjeckan luk, zelen i džigericu, 
posoliti prodinstati. Kad se malo 
ohladi, pomiješati sa rižom. Pile 
filovati ovim filom, a otvor zatvoriti 
čačkalicama. U tepsiju u kojoj će se 
peći staviti dvije kašike maslaca i 
dva decilitra vode, malo posoliti pile 
odozgo i peći 20 minuta. 
Povremeno prelivati saftom iz tep- 
sije. 

Servirati uz salatu po želji. 

MOSTARSNO PILE 


Kada se hoće sutradan počastiti 
određeni gost, prema Safetu 
Dizdaru-Lakišiću, onda se taj dan 
ispeku pilići (pored ostalih jela) na 
sljedeći način: 

Pile se zakolje i izbaci iznutrica, 
očisti iznutra, a ne peruša se. 

Dakle, neoperušano pile se 
nadolmi sljedećim nadjevom: 

Skuha se riža da nabubri, isjeca 
džigerica, isjeca lista peršuna (maj- 
donosa), doda soli, bibera, sve 
izmiješa i malo prodinsta, te se 
ovim nadolmi pile i zatvori (zašije). 

Pile se oblijepi ilovačom i napravi 
kao kugla (lopta). 

U međuvremenu je sagorjela 
vatra na ognjištu i stvorio se Žar i 
pepeo, te se pile zatrpa u pepeo i 
obloži žarom. 

Sutra, kada se želi pile servirati, 
tek onda se vadi iz pepela i "kugla" 
(ilovača) rastvori. Perje sa ilo- 
vačom otpada, a pile ostaje Čisto, 
pečeno. 


PILEĆA MASLENICA 


Danas ovo jelo u Gradačcu 
obično nazivaju pečeno pile. 

To su pečeni pilići servirani na piti 
maslenici u tepsiji. U ovom slučaju 
maslenica služi kao prilog i kao 
zamjena za hljeb (vidi recept pite 
maslenice). 

Prema tome, skuha se i ispeče 
pita maslenica, posebno se ispeku 
pilići. Zatim se pilići poredaju po piti 
maslenici i serviraju na tepsiji. 

GRADAČAČKI BIBAC 
NA DOLMI 


Ovaj recept su dali Nusret i Riza 
Gradaščević. 

Ovo jelo nazivaju i dolma - tirit. 

Iz očišćenog bipca (tukca) izvadi- 
ti iznutricu i bipca obariti (ako je 
stariji, onda duže vremena) uz stal- 
no polijevanje juhom u kojoj se 
obaruje (blanšira). Voda se prije 
toga zasoli. Zatim se bibac izvadi i 
stavi peći ucijelo. 

Isprži se luk i odstrani iz mas- 
noće, te na ovoj masnoći proprži 
riža, a onda postepeno dodaje juha 
od tukca dok se pilav (pirinač) ne 
svari. (Dakle, ne sipati pirinač u 
juhu, nego dodavati juhu na piri- 
nač). Prema tome, riža se ne smije 
slijepiti nego mora biti prebrana, da 
se rasipa - "na sačmu". Na ovu rižu 
doda se isjeckana pržena ili 
kuhana džigerica (jetra), te prženi 
lokumići (za lokumiće vidjeti lokum- 
čorbu) i pobiberiti To se sve izmi- 
ješa i dobije tirit-dolma (ičija). 

Na ovaj tirit se postavi pečeni 
bibac (tukac) i servira. 

Umjesto lokumića mogu se 
upotrijebiti kockice hljeba (promjera 
1, 5 cm) propržene na maslu (ili 
maslacu ili drugoj masnoći). 


BIBAC NA DOLMI 
NA DRUGI NAČIN 


Bibac na dolmi je i gradačačka 
potkriža (ičija, pocipanica). 

To je pečeni tukac rastvoren 
napola (naravno, u savremenom 
restoranu bi bio isječen, ali serviran 

tako da izgleda da je "ucijelo") i 
serviran na dolmi. 

Dolma u ovom slučaju je ičija 
spravljena od lepinja koje su iski- 
dane na zalogaje, zalivene juhom, 
pobiberene, te na njih postavljen 
pečeni tukac i zapečen u pećnici. 


PRPA 


Prpa je također gradačaka ičija, 
spravlja se u okolici Gradačca. 

Ovdje za potkrižu služi hljeb, a 
pečeni bibac se isiječe na komade. 
Dakle, hljeb se iskriža, zalije juhom 
i pobiberi. Ispečen i isječen tukac 
(komadi veličine za 1 obrok ili za 
polovicu obroka) se poreda po prpi 
na tepsiji ili lengeru, te ubaci u 
pećnicu da se zapeče. 


NADOLMLJENO JANJE 


Kulier navodi ovo jelo i kaže: 
"...nadolmi janje pirinčom i peče u 
ekmečinici". (A. H. Kulier, Prela, 
sijela i teferiči, Napredak - Kalendar 
1934.). 

Cijelo janje sa pačom očišćeno, 
bez iznutrice. Približna količina 
riže, tako da nabubrena riža može 
popuniti šupljinu janjeta. Janjeće 
iznutrice, mesnu vodu (juhe), so, 
biber, majdonos (peršun), đereviz 
(celer), mrkva, janjeća košuljica, 
čačkalice, nešto masnoće ili masti 
od pečenja. 

Janje se premaže solju (usoli) 
izvana i iznutra. Riža se skuha 
toliko da nabubri (obari). Isjeckaju 
se iznutrice janjeta (džigerica, 
bubrezi, srce) te majdonos (lišće), 
đereviz, mrkva, sve posoli, pobiberi 
i izmiješa sa rižom. 

Ovom dolmom nadolmi se janje, 
zalije mesnom vodom (juhom) peko 
dolme (nadjeva) uvuče se janjeća 
košuljica, te "zašije" čačkalicama. 
Janje se stavi na zamašćenu tepsi- 
ju i peče. Po potrebi u toku pečenja, 
zalijeva se juhom. 


TRAVNIČKO 
PUNJENO JANJE 


U Travniku se nešto razlikuje 
punjevina (fila) u koju ne stavljaju ni 
peršun, ni celer, već nanu 
(metvicu). 

Cijelo janje (izveđena potpuno 
utroba), kuhane riže koliko i crne 
džigerice, tako da se utroba može 
napuniti, masnoće od pečenja, juhe 
(čista čorbe), dobar rukovet nane 
(metvice), soli, bibera. 

Janje. se obriše, po potrebi se 
prije toga i opere, namaže solju 
iznutra i izvana. 

Svari se (skuha) riža (najbolje u 
juhi), tako da nabubri, da se rasipa 
(da se ne stisne). Skuha se crna 
džigerica (jetra) i isjeca na sitne 
kockice. Lišće metvice se sitno isje- 
ca (ili smrvi, ako je suha) i izmiješa 
sa pirinčem. Na to doda džigerica, 
po potrebi soli i bibera, te sve dobro 
izmiješa. 

Ovim se puni janje, zašije (zatvo- 
ri) i spremi u pekaru (pekarsku 
zanatsku radnju) da se polako (na 
laganoj vatri) i dugo peče. Na tepsi- 
ju se stavi nešto masnoće od 
pečenja (ili druge masnoće). 

Janje se puni i peče 4-5 sati rani- 
je nego će se servirati, tako da se 
toplo servira na sofru (trpezu). 

(Nana, menta, metvica, Mentha 
piperita). 

JANJE-IČIJA 


Za dolmljeno janje ili janje-ičiju L. 
G. Bjelokosić kaže: 

"Janjeće meso i meso mladih 
kozlića se pripema na više načina, 
ali je ponajljepše nadolmiti. Janje ili 
jare se dolmi ovako: Obari se malo 
džigerice od njega, pa se positno 
iskriža. Još se iskriža sitno pogača 
kao za ičije, uspe se nešto malo 
obarena oriza (pirinča, riže), maj- 
donosa, soli, bibera i još kojekakvih 
mirođija, kao fustuka?", čereza (ro- 
zina), itd. Ovo se sve dobro izmi- 
ješa i maslom počini, pa se smjesti 
u šupljinu od janjeta ili jareta i ta 
šupljina zašije i metne u kakav 
oveći sud pa nosi u peć i peče." 

U punjevinu se može eventualno 
dodati koje jaje, zatim đereviza (ce- 
lera), te zaliti mesnom vodom kada 
se napuni janje, a poželjno je prekri- 
ti šupljinu janjećom košuljicom i 
onda zašiti (čačkalicama). Peče se 
u janje-tavi ili dagari. Ako nemamo 
tzv. fustuka, možemo dodati malo 
ribanog muškatova oraha. 

Ovo pečenje se može naprviti i 
manje 1-3 kg, tako da se uzme 
isječak rebara ucijelo (dakle, od 
nerasječenog janjeta), zamota i 
zašije košuljicom, po potrebi kon- 
cem i čačkalicama. 


TELE NA RAŽNJU 


U Nahorevu kod Sarajeva, pored 
drugih pečenja, peku i tele na 
ražnju na taj način što se ražnjište 
ukopa u brdu, te je na taj način 

+ fustuk (pers.) vrsta badema, plod drveta 
Pistacia vera, pistaci, plodovi jedne vrste 
pinije - "Grune Mandeln". 

teleći ražanj okružen zemljom kada 
se peče. 


JANJE-KORE 


To je, ustvari, jedna od varijanti 
janje-ičije. 

Umjesto pogače uzimaju se 
jufke, koje se u većim komadima 
prepeku na plati (ranije na saču), 
zatim se izdrobe. Izdinsta se riža, 
posoli, pobiberi, doda isjecana 
obarena džigerica, doda nešto 
masla, napuni janje i peče. 


PEČENJE SA SARMOM 


Kao domaći specijalitet, Hadžajlić 
Salko, kulinar iz Mostara, servira 
janjeće pečenje sa prilogom jalan- 
sarme (vidi pekarska janjetina i 
jalan-sarma). 


DOLMLJENI ŠKEMBIĆ 


Recept za ovo specifično bosan- 
skokrajiško jelo daje Lelić Smajil iz 
Bihaća. 

Teleći škembić oko 1 kg, teleće 
džigerice, pileće džigerice, bubrega 
i bijelog tučijeg mesa oko 40 dkg, 2 
jaja, krompira oko 10 dkg, prase 
(poriluka) oko 10 dkg, crvenog luka 
oko 5 dkg, peršunova lista, celera, 
ribanog muškatnog oraščića, aleve 
paprike, lovorikovog = (lorberovog) 
lista po potrebi i ukusu i jedna kriš- 
ka skvašenog hljeba. 

Teleći škembić dobro očišćen 
staviti da se kuha oko pola sata. 

Dok se škembić hladi, u tavi dinsta- 
ti isjeckanu džigericu, bubreg i bije- 
lo meso sa mirodijama, porilukom i 
crvenim lukom 10 do 15 minuta. 
Smjesu lagahno hladiti pa joj dodati 
kuhani krompir sječen na kockice, 
jedno jaje, nakvašeni hljeb, dobro 
izmiješati, a potom smjesu stavljati 
u škembić. Napunjen škembić pod- 
vezati, postaviti u pomašćenu tep- 
siju i peći oko 20 minuta. Zatim pre- 
liti umućenim jajetom i peći još pet 
minuta. Služi se toplo, a može i 
hladno. Siječe se u obliku rolade i 
servira sa tereturom od hrena. 

Teretur (sos) od hrena: hrena oko 
15 dkg, 1 dci povlake i polovica 
jabuke. Izrendati (naribati) korijen 
hrena, posoliti, dodati povlaku i 
izrendanu (naribanu) jabuku, te sve 
izmiješati. 

(Hren, Cochlearia armoracia). 


POTKRIŽA 


Potkrižu neki nazivaju i "nakore" 
(23) 

Za 2-6 obroka: Manja lisnata 
pogača (koju neki nazivaju i 
maslenica), cijelo pile, odnosno 
cijela kokoš, so, biber, kiselo mli- 
jeko ili jogurt. 

Napravi se lisnata pogača (vidi 
maslenica - poglavlje hljeb i peciva) 
i hladi. U zasoljenoj vodi iskuha se 
cijelo očišćeno pile ili kokoš i izvadi 
iz mesne vode (juhe). Hladna 
pogača se izreže na tanke kriške i 
slaže na tepsiju, te zalije mesnom 
vodom (juhom). Na vrh pogače se 
postavi kuhano pile  (ucijelo), 
odnosno kokoš i sve skupa ubaci u 
pećnicu i zapeče. Zapečeno se 

pobiberi i servira uz kiselo mlijeko. 
Potkriža ovdje služi umjesto kruha, 
te se kruh ne servira. 


KRAJIŠKA POTKRIŽA 


Za 5 obroka: Potkriža pogača od 
oko 1 kg brašna (vidi potkriža 
pogača u poglavlju hljeb i peciva), 
20 dkg suhog mesa (mečine), 15 
dkg luka (crvenog), 2 česna bijelog 
luka, sok, biber, oko 80 dkg janje- 
tine (rebra i plećke, može i sočne 
bravetine), 5 dkg masla (masnoće), 
peršunov list, kiselo mlijeko ili 
drugo piće uz potkrižu. 

Napravi se potrkiža-pogača i 
odstoji 24 sata (vidi poglavlje hljeb i 
pecivo). Janjetina (bravetina) se isi- 
ječe na 5 komada i kuha u slanoj 
vodi, tako da se dobije mesna voda 
(juha). 

Luk se iskosa, baci na malo mas- 
noće, isjecka suho meso na koc- 
kice i baci na luk. 


Pogača se izreže na tanke kriške 
i složi tavan u duboku tepsiju, zalije 
juhom i pospe suhim mesom i 
lukom, pobiberi i zatim opet tako 
reda, sve dok se pogača ne 
naslaže. Sve se opet prelije juhom, 
te komadi mesa poredaju po vrhu. 
Isjecka se bijeli luk (saransak, 
češnjak) proprži na masnoći i 
pospe po mesu, isjecka lišće 
peršuna i pospe odozgo, malo 
pobiberi i tepsija stavi u pećnicu da 
se malo zapeče. 

Servira se sa kiselim mlijekom ili 
drugim pićem. Hljeb se, naravno, 
ne servira, jer potkriža služi kao 
hljeb. 

KOKOŠ NA BUNGURU 


Recept za ovo bosanskokrajiško 
jelo dao je Lelić Smajil iz Bihaća. 

Kokoš oko 1 kg, bungura (pšenič- 
na prekrupa) 50 dkg, masla 1, 5 
del, soli po potrebi. 

Kokoš kuhati oko 1 sat, izvaditi i 
hladiti. Bungur pokiseliti jedan sat 
ranije u vrelu vodu, zatim kuhati u 
čorbi (juhi) od kokoši oko 45 minu- 
ta. Tako skuhan bungur postaviti na 
tepsiju i pomoću kašike oblikovati 
lokvice (udubljenja) u koja ubaciti 
komade kokoši. Tepsiju ubaciti 
malo u pećnicu, a zatim bungur 
začiniti uzavrelim maslom. Servira 
se isključivo toplo. 


PODVELEŠKI PODROBAC 


Podrobac, kao i potkriža, i još 
mnoga jela, vjerovatno potiču iz 
srednjovjekovne Bosne. 

Podrobac u Podveležju spravljaju 
na taj način što drobe (podrobe, 
izdrobe) hljeb ili pogaču u sahan 
(metalni duboki  tanjir),  zaliju 
bravljom ili goveđom mesnom 
vodom (juhom), te začine uzavre- 
lim mladim maslom (maslacem). 

(Kanaet Tvrtko, o. c.) 


POTKRIŽA SA KROMPIROM 


Prema mišljenju Cvjetka Šešu- 
ma, Doboj, ova potkriža je bila 
preteča musake. 

Za 4 obroka: 1 kg krompira, 20 
dkg suhog mesa, 15 dkg crvenog 
luka, 2 česna bijelog luka, so, biber, 

oko 80 dkg janjetine (rebara), 5 dkg 
masla, jedan rukovet peršuna (maj- 
donosa). 


Meso se skuha i izvadi iz mesne 
vode (juhe). Krompir se oguli i 
izreže na plohe. U zamašćenu tep- 
siju se "prostre" suho meso 
izrezano na listiće. Po njemu se 
razasre krompir. Posoli, pobiberi. 
Isjeca se majdonos (lišće) i pospe 
po krompiru. Komadi janjećeg 
mesa se poredaju po krompiru. Sve 
ovo zalije mesnom vodom (juhom) i 
ubaci u pećnicu da se peče. Peče 
se toliko dok krompir ne bude 
pečen. 


SOGANLIJA 


Soganlija bi trebalo da bude neka 
vrsta sogan-dolme, ali je više kao 
ičija. Ispeče se pogača (vidi 
poglavlje peciva) i izreže na ploške 
debljine približno 1/2 cm. U među- 
vremenu se dinsta faširano meso 
(ali tako da bude izdrobljeno) i sitno 
isjeckani luk. U šerpu se slaže sloj 

(tavan) izrezane pogače, a zatim 
sloj dinstanog mesa i luka, pa opet 
sloj pogače i sloj ispržena mesa i 
luka. Prilikom slaganja slojevi 
pogače se zalijevaju vrelom juhom 
(mesnom čorbom). Tako naslagana 
soganlija stavi se u pećnicu i 
dopeče. =. 

Servira se po želji, sa kiselim mli- 
jekom. 


SOGANLIJA 
NA DRUGI NAČIN" 


Pogača se izreže na listove 
debljine oko 1/2 cm. Uzavrije se 
mesna voda (juha), te se kriške 
pogače bacaju u vrijuću juhu i 
odmah pažljivo vade i slažu u 
duboku tepsiju. U međuvremenu se 
preprži meso, pa se pospe po 
tavanu (sloju) pogače u tepsiji, pa 
opet tavan pogače i tavan 
preprženog mesa. 

Na kraju soganlija se začini uza- 
vrelim maslom a potom začini 
rastopljenim kajmakom. 


+ Ovaj recept je dao Ismet Pilavdžić, 


Sarajevo. 


KUHANO MESO | PEČENJA: 


KUHANA PLEĆKA 


U nekim krajevima Bosne i 
Hercegovine bio je običaj da se 
drugi ili treći dan svečanosti (prvi 
dan je pečenje) spravlja kuhana 
ovčija plećka.? 

Ovčija plećka, nekoliko komada 
krtole (krompira), 1 glavica luka 
(crvenog), so, nekoliko zrna bibera, 
rukovet majdonosa (lišće peršuna) 
đereviza (list celera) rukovet, 10 
dkg mrkve, krupna morska so, 
mljeveni biber. 

Ovčija plećka (ucijelo) se stavi 
kuhati. Pjena se pokupi sa đevđir- 
kašikom, voda zasoli i dalje kuha. 


Pošto se plećka upoli (dobrim 
dijelom skuha), ubaci se oguljen i 
na krupne komade iskrižan krompir 
i izrezana mrkva, isjeckani maj- 
donos, đereviz i luk, nekoliko zrna 
bibera ucijelo. Plećka se i dalje 
kuha, a po potrebi dolijeva toplom 
vodom ili juhom. Treba paziti da 
sva juha ne savrije (uvrije) i da 


+ Recept Safeta Behrama. 


ostane toliko mesne vode (juhe) da 
se može servirati odgovarajući broj 
obroka. Plećka se izvadi ucijelo na 
dasku i ocijedi. 


Posebno se servira čorba (juha u 
kojoj je kuhana plećka) sa svim 
prilozima iz nje. Poslije čorbe servi- 
ra se isječena plećka uz krupnu 
morsku so i mljeveni biber. 


BOŽIČNO PEČENJE 


Najslađe meso je uvijek ono koje 
je zadržalo najviše tzv. "naturalnih" 
elemenata pečenja. 

Takvo je božićno svinjsko pečen- 
je u Hercegovini. 

Na Badnji dan se svinjče očisti i 
uredi, te se u njega uvali nekoliko 
usijanih oblih bjelutaka, veličine 
dobre šake. Zatim se pečenica 
uvije u čistu krpu (čaršaf, stolnjak) i 
tako zamota da se može okretati 
(zaveže na krajevima). Okretanjem 
bjeluci se peku iznura podjednako 
na svim dijelovima. 

Pečenica se tako ostavlja do 
jutra, onda se odmota i izvade 
bjeluci, te natakne na ražanj i peče. 

Usijani bjeluci pečenicu peku 
iznutra, donekle ubiju silinu mesa, 
te je ono mnogo ukusnije. 


SVATOVSKO JANJE 


Kao posebno pečenje Grdđić 
navodi svadbenog ovna, tj... "ovna 
kojemu se na rogove metnu dvije 
pozlaćene jabuke, na čelo ogledalo 
i raznim bojama ga išaraju..." 


JEGULJA POD SAČEM 


Vejsil Ćurčić (6) navodi: 

"Kao neku osobitu delikatesu 
drže jegulju, zavijenu u orahovom 
listu i ispečenu pod sačem." 

Jegulja se očisti, izreže na 
komade i posoli. Pripremi se sač ili 
saksija, tj. stvori dovoljno žara na 
ognjištu i sač stavi blizu žara da se 
zagrije. Zatim se odgurne žar sa 
ognjišta. Komadi jegulje zavijeni u 
orahove listove odozdo i odozgo se 
poredaju po ognjištu na površini 
koju će prekriti sač. Zatim se jegu- 
lja pokrije sačem, a na sač nabaci 
pepeo i žar. Kad je pečena, pažljivo 
se skupa sa lišćem jegulja podiže i 
servira. 

Jegulju pod sačem možemo 
ispeći i na okrugloj tepsiji. Na 
poravnatu žar na ognjištu metne se 
plitki sadžak. Tepsija se prekrije 
orahovim listovima, na to naslažu 
komadi jegulje, te pokriju orahovim 
listovima. Tepsija sa jeguljom se 
stavi na sadžak i pokrije sačem, na 
koji se nabaci lug i žar i peče oko 
20 minuta. 

SLATKA PEČENICA? 


Slatka pečenica (dio mesa ispod 
bubrega), ako je čista, ne pere se 
(pošto je meso slađe ako se ne 
pere), nabode se sa strane nožem 
i cijele česne bijelog luka se ugura- 
ju u ove rupe. Zatim se počenica 
posoli, pomasti, pobiberi i stavi 
peći. Tepsiju u kojoj će se pečenica 
peći treba pomastiti. 


ĐUVEČE 


Pod imenom dđuveče L. G. 
Bjelokosić daje sljedeći recept: 

"Đuveče je najljepše kada se 
napravi od slatke pečenice. Slatka 
se pečenica nadjene ovdje-ondje 
kojim česnom bijelog luka i 
komadićima slanine. Osoli se i 
pobiberi, pa se metne u tavu, tepsi- 
ju ili crepulju i nosi u peć da se 
ispeče." 


BOSANSKI ĐUVEČ 


Zorka Mitrović - J. Babić (33) daje 
sljedeći recept za đuveč na bosan- 
ski način: 

Uzmi 2 kg lijepa masnijeg svi- 
njskog mesa, isijeci ga na 10 
komada, operi i posoli, a međutim 
kg na rebarca (na kadaif) rezanog 
crvenog luka, onda uzmi zemljanu 
epsiju (tavu), podmaži je i na dno 
tepsije metni šaku opranog pirinča, 
na pirinač metni red priganog luka, 
na luk 1-2 izrezana krumpira, na 
krumpir red mesa, na meso opet 


red priganog luka i 4-5 rezanih 


+ Recept |. Pilavdžića, Sarajevo 

crvenih patlidžana i 2-3 zelene 
paprike, malo peršunova lišća i 
tako sve redom, dok traje mesa i 
ostalog. Odozgo pomasti meso i 
polij po tome jednu šolju čorbe 
(juhe, mesne vode), posoli i pusti 
da se peče u peći 3 sata. Kad je 
pečeno, obavij tavu servijetom (sal- 
vetom) i stavi na sto. 


PEČENO PILE 
NA KRAJIŠKI NAČIN 


Ovaj krajiški specijalitet sastoji se 
u tome što se pečeno pile (ili koki- 
ca) servira sa krajiškom masleni- 
com (koja ima funkciju hljeba). 

(Recepte za krajišku maslenicu 
vidi u poglavlju Hljeb i peciva.) 


VARENA ŠIJA 


Najslađe vareno (kuhano) meso 
jeste od šije (vrata) ovčijeg ili 
telećeg. 

Šija se ne pere, već samo obriše 
(ako je čista, ako nije, onda se 
opere), izreže na peče (komade), 
te nareže malo na pojedinim prš- 
ljenovima. 


Nekoliko glavice crvenog luka se 
ogule, nasijeku unakrst i ucijelo 
stave na dno lonca, lišće peršuna 
se opere i na luk iskriža, malo 
posoli (pošto se vareno meso u 
pravilu soli kada se servira), na to 
složi meso, polagano nalije vode i 
pristavi da se kuha. 


Prilikom serviranja dodaje se so 
za dosoljavanje mesa. 


LEŠO MESO 


Kada prođe sezona mlade 
pečene janjetine, nastupa zimska 
sezona kuhanog mesa, odnosno 
spremanja mesa "a la lešo" (talijan- 
ski: lesso, lessare, što označava 


kuhati). 


L. G. Bjelokosić kaže da se janje- 
tina kuha sa majdonosom. Dakle, 
kada janje nije više za ražanj (jer 
prelazi u "dvize"), onda se ne peče, 
nego kuha. (U Bosni se kuha cijelo 
janje, a u Hercegovini obično 
izrezano na komade. Inače u 
Hercegovini se lešo kuha i teletina i 
bravetina.) 


Lonac sa vodom se stavi na 
vatru. Meso se izreže na komade, 
veće i manje, onako kako se servi- 
ra (prodaje), ili na obroke ili na kilo- 
gram. U uzavrelu vodu se ubacuje 
meso da se kuha. Meso je tako 
"slađe", odnosno u tako kuhanom 
mesu ostanu hranljivi sastojci, 
bude ukusnije i sočnije. U lonac, 
osobito ako se kuha bravetina, 
treba ubaciti jednu glavicu ogu- 
ljenog crvenog luka ucijelo, celera i 
soli. 


Meso se ne soli, nego se osoli 
voda u kojoj će se meso kuhati, jer 
ako bi se meso posolilo, ono bi 
"pocrnjelo", 

Po Bjelokosiću, treba dodati maj- 
donosa (peršunova lista). Prilikom 
ukuhavanja, juha (sos) mora posta- 
ti nešto gušća, te se meso servira 
sa nešto sosa koji je stvoren pri- 
likom kuhanja. U Hercegovini se 
obično servira krupna morska so, 
da bi mogao gost meso dosoliti po 
želji. 

LEŠO MESO SA PRILOGOM 


Već smo rekli da je u Hercegovini 
običaj da se spravlja na lešo janje- 
će, braveće i teleće meso. Većinom 
se ono servira samo uz nešto sosa 
i sa krupnom morskom soli. 

Međutim, ima i običaja da se lešo 
meso servira sa pečenim krom- 
pirom i kaarmakom. 

Odvojeno se spravlja krompir i 
lešo meso. Krompir se oguli, opere, 
izreže po dužini ploštimice na 
polovice. Sitno se isjecka češnjak 
(bijeli luk, saransak). Tepsija se 
pomasti, krompir složi u tepsiju, 
tako da ravna ploha dođe gore. Po 
ravnim plohama krompira pospe se 
sitno isjeckani bijeli luk, a zatim se 
posoli i peče u rerni. Istovremneo 
se priprema i lešo meso. 

Na isječen krompir na svaku 
polovicu krompira se stavi po gru- 
menčić kajmaka. Pred goste se 
krompir iznosi vruć u tepsiji, a u 
posebnoj zdjeli lešo meso. U treću 
zdjelu se stavi kajmak, tako da gost 
može, prema želji, konzumirati još 
kajmaka uz krompir. 

Meso se kuha uz dodatak majdo- 
nosa (peršunova lista), celera i po- 
nekog krompira, te servira sa vla- 
stitim saftom i sa malo ovih priloga. 


VARENO JANJE 


Kao što je već pomenuto, u Bosni 
je bio običaj da se kuha cijelo janje 
u kuzi-tendžeri (veliki, visoki, kala- 
jisani bakreni lonac sa poklpcem u 
koji može da stane cijelo janje). 
Jasno da janjetina mora biti kvalitet- 
na (sa planinskih pašnjaka, ili iz 
humine - mediteranskog područja). 

U kuzi-tendžeru uspe se voda, 
otprilike do pola i pusti da uzavri, 
onda se stavi cijelo janje, koje se 
nalazi više u vertikalnom položaju, 
pošto je kuzi-tendžera toga oblika. 
Janje se ne soli, već se soli voda. 
Ostali postupak je isti kao i kod lešo 
mesa. Prednost kuzi-tendžere i 
ovakvog načina kuhanja cijelog 
janjeta jeste u tome što se meso 
više dinsta u vlastitom soku i gubi 
mnogo manje hranjivih sastojaka 
pa je i slađe. 


VARENO JANJE 
NA DRUGI NAČIN 


Janje treba da je mlado. Kuha se 
više u pari (dunstu) nego u vodi. Na 
dno kuzi-tendžere stavi se nešto 
masnoće (masla, maslaca), rastopi 
se i stavi janje. Dolije se sa nešto 
vruće, osoljene vode i poklopi kuzi- 
tendžera. Po potrebi se dodaje 
nešto vode. Ostali postupak je isti 
kao i kod lešo mesa. 


Prije kuhanja se mogu na dno 
tendžere ubaciti nekolike cijele 
očišćene glavice luka (crvenog) i 
nekoliko cijelih zrna bibera. Janje 
dugo krčka na tihoj vatri. 


PODVELEŠKO JANJE 


Prema Safetu Dizdaru (Lakišiću), 
Husić Alija (rođen oko 1870. 
godine) kao i svi njegovi mještani u 
Podveležju (selu ispod Veleža blizu 
Mostara) stoljećima su dosto- 
janstvenike gostili svojim speci- 
jalitetom, a to je janje kuhano 
("pečeno") u vlastitoj škembi 
(želucu). 

Dakle, zakolje se janje, izbaci 
utroba i odere (zguli krzno). 
Janjeća škemba se sveže na čvor 
(da ne izlazi ništa), jednjak isto tako 
zaveže na čvor, te gdje je kapulica, 
napravi se otvor veličine kao šaka, 
te se sva grizina (hrana) izbaci. 
Uzme se tupi štap (grana) i škemba 
izvrati na unutrašnju stranu (da nut- 
rina škembe dođe izvana). Opere 
se. Janje se isiječe na peče 
(komade kao šaka), koje se soli i 
uguraju na "vrata" gdje je bila 
kapulica. Kada je škemba napunje- 
na, nalije se voda i škemba zaveže 
(žicom), te objesi na granu (štap 
horizontalni) tako da je dohvata 
vatra. Kada je tako škemba izvrnu- 
ta, ne može izgorjeti, a meso u njoj 
može samo biti slatko. Pod utica- 
jem pare škemba se napuhuje kao 
lopta. Tada se probode i treba tako 
dva puta da izbaci paru. Ako je 
potrebno, odveže se i doda vode. 
Kada drugi put izbaci paru, trebalo 
bi da je meso vareno ("pečeno"). 

Škemba se razreže, odbaci i 
meso servira. 

Jedan od posljednjih = dosto- 
janstvenika kojeg su tako dočeki- 
vali Podvelešci bio je čuveni liječnik 
dr. Rice. 

Ova funkcija želuca kao posude, 
prema nekim tvrđenjima, stara je 
više od 12. 000 godina! 


HUTOVSKI BRONCIN 


Vejsil Ćurčić (6) navodi: 

Vrlo je ukusno ovako priređena 
jegulja: Riba se isiječe na komade, 
malo luka iskriža i poprži na zejtinu, 
dok luk ne porumeni, pa sve skupa 
smiješa u kotlacu ili broncinu, ulije 


se kvasine (sirćeta), stavi bibera i 
malo posoli. Sve se to zajedno 
kuha nekoliko minuta, skine s vatre 
i komadi ribe povade u kakav drugi 
sud, pa se najprije posrče čorba, a 
onda riba jede. 

Neki serviraju broncin skupa sa 
saftom (čorbom). Broncin se servi- 
ra sa purom (kačamak spravljen na 
hercegovački, odnosno dalmatinski 
način - vidi spravljanje pure). Pura 
se servira odvojeno, u posebnom 
tanjuru. 


RIBA POD SAČEM 


A. Kristić (23) navodi da se u 
Krešvu riba spravlja: na ugljenu 
pečena, pod "sačem" u tepsiji ili 
pečena na tavi, te kuhana na 
"slanoj vodi". 

Riba pod sačern se vjerovatno 
sprema ovako: očisti se, ocijedi, 
usoli i stavi da odstoji. 

Pripremi dosta žara i stavi sač 
koji se obloži žarom i pepelom da 
se zagrije. 

Poulji (pomasti) se tepsija, pore- 
da riba, tepsija stavi na sadžak 
(plitki), te pokrije sačem i peče. 
Ispod sadžaka treba da bude žari. 


ZAPEČENO BRAVČE 


Bravlje meso je jače i tvrđe, te ga 
treba uglavnom kuhati. Međutim, 
može se zapeći. 

Dakle, peče (komadi) bravljeg 
mesa se prokuhaju uz dodatak soli, 
korijena peršuna, nekoliko zrna 
bibera i sl., pa kada se dobije juha i 
kada postanu donekle mehki, onda 
se slože u tepsiju i peku. Između 

peča mesa i po pečama pospe se 
peršunovog lista. Prilikom pečenja 
stalno se zalijeva pomalo sa ranije 
dobivenom juhom (mesnom vo- 
dom, čorbom). 


SVEČANO PEČENJE 


Kao svečano pečenje peče se 
komad mesa, posoljen i posut 
ćurekotom (Nigella sativa L.). 


JANJETINA NA RAŽNJIŠTU 


Neki ražanj (Rauber-Braten) 
nazivaju i ražnjište (8). Danas je 
uobičajen naziv ražanj. 

Ako voda pokreće ražanj, onda je 
to čekrk ili vitlo (vitlovi pl.) a pomi- 
nje ih Evlija Celebija u Čajniču. 
Moderni naziv za čekrk je hidro- 
ražanj. 

Vid Vuletić janje na ražnju naziva 
pečenje, pečenica ili pečenka (1). 

Ražanj je drveni, mada se danas 
sve više upotrebljavaju gvozdeni 
ražnjevi, naročito "hidroražnjevi". 
To je oko 2-3 m dugačak štap, 
promjera 3-5 cm. 

Cijelo janje sadrto (skinuta koža i 
izbačena utroba) posoli se iznutra i 
izvana, te se natakne na ražanj. 
Tanji kraj ražnja se provuče kroz 
janje (od repa do čeljusti i kroz 
žvale - kroz glavušu), a deblji dođe 
između butova. Butići (stražnje 
noge) janjeta se učvrste, svežu, 
obično žicom. Prednje noge 
("špinati") se odsijeku i njima 
"svežu" prsa janjeta odnosno 
zavežu na otvor ("trbuh") janjeta. 

Razgori se dobra vatra, pa kada 
padne žar, naprave se "dva ognja". 

Na sredini između dva ognja, a 
izvan dometa vatre, u rasponu od 
oko 1, 5-2 metra ukucaju se u 
zemlju dva račvasta drveta na koje 
se položi ražanj. Pri okretanju 
ražnja janje se peče. 

Janje treba da se nalazi između 
dva ognja, i to "izdaljega" da se ne 
bi zaparilo. Kasnije se žar polahko 
primiče janjetu. Janje treba lagah- 
no peći nekoliko sati: "Tako se lije- 
po ispeče, da bi rekao da je 
raskuhano, jer pečenicu nije 
potrebno skidati s ražnja, jer sama 
padne, kada se trehne ražnjem, na 
tepsiju." 

Neki uzimaju za mjerilo da je 
janje pečeno kada butovi puknu, a 
poslije toga se peče još jedan sat, 
odnosno, kada ispadnu - izvire - 
kosti na butovima. 

Uz pečenu janjetinu, kao pecivo, 
servira se vrući somun, a često i 
simit (vrsta prazničkog peciva). 

Sa pečenom janjetinom u tradi- 
cionalnoj kuhinji se obavezno servi- 
ra očišćeni mladi (zeleni) luk. 


JALOVICA DVIZICA 
NA RAŽNJU 


U kafe-baštama u Mostaru se 
posebno pominje kao specijalitet 
ovčije meso jalovice dvizice": "Ja- 
lovica dvizica vrti se na ražnju, kora 
joj zarudila i miris škaklji nozdrve." 

To je ovca "djevica", dakle, koja 
se nije janjila, a zašla je u drugu 
godinu življenja, odnosno stara 14- 
18 mjeseci. Njeno meso na ražnju 
je isto slatko kao i janjeće, s tom 


+= Alija Nametak, Hamidova kahvana, Novi 


Behar 1930/31, broj 12, str. 180. 

prednošću što jalovica ima mnogo 
više mesa i masnoće nego janje, 
dakle, pri pečenju se ne sasuši kao 
janje, sočnije je meso. 

Da bi meso bilo pečeno kako 
treba, jalovicu treba duže peći na 
ražnju nego janje. 


PEKARSKA JANJETINA 


Nekad se mnogo pekla janjetina 
u pekarama (zanatske pekarske 
radnje.) 

A. Hangi kaže da se u pekari ja- 
njad peku u velikim zemljanim tep- 
sijama, tzv. crijepa - tavama. H. 
Kreševljaković u inventaru jedne 
pekare u Sarajevu iz 1815. G. po- 
minje devet zemljanih tava. 

Pečeno meso u crepulji, koje 
Kreševljaci zovu "pečeno u cre- 
pulji", navodi A. Kristić (23). 

U Sarajevu najviše se pekarska 
janjetina pekla u zemljanim tava- 
ma, a i u bakrenim kalajisanim 
dugaljastim tavama, nešto dubljim 
od tepsije (8-15 cm), tako da u njih 
može stati janje i stvoriti se 
dovoljno safta prilikom pečenja. 
Prije pečenja se doda masti od 
pečenja, doda malo vode u janje- 
tavu, janje se usoli položi u tavu. 
Po potrebi se u toku pečenja pre- 
vrne i zalijeva vlastitim saftom. 
Kada je gotovo pečeno, janje se 
"digne na noge", prelije vlastitim 
saftom i vrati u pekaru te zapeče da 
porumeni. 

Treba napomenuti da se sva 
utroba (i džigerica) treba dobro 
izvaditi i očistiti, inače, janje može 
da ostane u gornjem dijelu krvavo 
(nepečeno). Pekarsko janje se 
proba da li je pečeno na taj način 

što se zakrene Šija i ako je labava 
(ako se okreće), onda je pečeno. 


PEKARSKA JARETINA 


Slično pekarskoj janjetini peče se 
i jaretina (jareće meso, mlado jare). 
Dakle, jare se očisti, izvadi sva 
utroba i džigerica i ostalo, Jare se 
po potrebi opere (bolje ga ne prati, 
ako je čisto), zatim posoli, postavi u 
janje-tavu (duguljastu duboku tep- 
siju) i tako odstoji 1 sat u soli. 
Potom se namaže mašću od 
pečenja ili maslom, ili drugom mas- 
noćom, prelije po njemu malo 
vodom, ubaci u pekaru i peče. 


DOLALMA 


U starom bosanskom gradu 
Jeleču, prilikom esnafskih 
svečanosti, pekla se na ražnju tzv. 
dolalma (18). Prema navodnom 
predanju, u Jeleču to pečenje su 
priređivala bosanska vlastela, kra- 
ljevi, paše i veziri. 

To je ražanj sastavljen od više 
pečenja, koja se stavljaju jedno u 
drugo i peku jedno u drugom od 
najvećeg do najmanjeg, kao: tele, u 
teletu janje, u janjetu pile, u piletu 
jaje; ili vo, u volu ovan, u ovnu pije- 
vac, u pijevcu jaje. 

Kada jaje bude pečeno, smatra 
se da je pečen i cijeli ražanj. 

Interesantno bi bilo ovo jelo 
danas prilagoditi hotelskim uslovi- 
ma, s tim što bi se eventualno 
pekao dio teleta (grudi i rebra), u 
njemu dio janjeta, u janjetu pile, u 
piletu jaje. 

Stara kulinarska izreka je da "U 
MOSTARU PEKU MORCA U JA- 
NJCA". (Bišćević Ahmed, Mostar). 

Dakle, pune janje morujom (biba, 
tuka, pura, ćurka) i tako peku. 

Pretpostalvamo da se ovdje radi 
o dolalmi (ražnju), a možda i o 
pekarskom janjetu (vidjeti pekarska 
janjetina, str. 187). 

Prema tome, moruja (ili morac) 
se očisti, iz janjeta izvuku sve iznu- 
trice, ugura morac u janje, nabije 
na ražanj, posoli i peče. 

Ili, posoli janje iznutra i izvana, 
posoli moruja, uvali u janje, malo 
zašije drvcima ili žicom, postavi u 
zamašćenu  pekarsku duboku 
"janje-tevsiju" (vidjeti str. 69-70) - 
janje-tavu i u pekarskoj zanatskoj 
radnji koja loži peć na drva i peče. 

(Porijeko riječi dolalma nismo 
uspjeli pronaći. Hivzija Hasandedić 
misli da to potiče od pojma "donan- 
ma", a što označava iluminaciju pri- 
likom svečansti. Funkcionalno, to bi 
označavalo svečano pečenje uz 
iluminaciju sa mušemali - harmoni- 
ka-fenjerima - "da svijetli kao 
Venecija", kako to kaže jedan turis- 
tički pisac za Stolac u devet- 
naestom vijeku. Međutim, ja mislim 
da bi to bilo prije od dolma - nadjev, 
punjenje, jer se to dolmi, nadijeva.) 


JANJETINA POD SAČEM 


Mlado janje (sa planinskih paš- 
njaka) zaklano i očišćeno posoli se 
i stavi u tepsiju ili na ognjište. Zatim 
se doda malo vode i postavi da se 
peče. Tepsija se stavlja na žar na 
ognjištu = ili na niski sadžak 

(tronožac) koji se nalazi na ognjištu 
i ispod kojeg se nalazi razastrta Žar. 
Tepsija se poklopi sačem (vidi 
oprema) na koji se stavi pepeo i 
žar. Sač se stavlja na tepsiju trou- 
glastom lopaticom, koja ima dugu 
dršku. 


Zavisno od mladosti janjeta i 
kvaliteta mesa, kada se janje 
"upoli" (napola bude pečeno), poli- 
jeva se vlastitim saftom, i okolo ja- 
njeta se stave cijeli mladi krompiri 
(oprani), posole i zatim ponovo 
pokriju sačem da se ispeku. 


I danas se u pojedinim radnjama 
peku janjci pod sačem, s tim što 
ove radnje nemaju ognjište, nego 
se kao ognjište koristi roštilj bez 
rešetki. 

Ako janje nije sasvim mlado, 
onda se janje (u tzv. kuzi-tendžeri, 
velikom loncu, kazanu) najprije 
prokuha, izvadi i stavlja na tepsiju, 
posoli, te peče pod sačem. U tom 
slučaju se ne premazuje meso 
maslacem, već se eventualno, 
kada se upoli, po potrebi prelije sa 
malo juhe (mesnom vodom u kojoj 
je prokuhano janje). 


JARE POD SAČEM 


Neobično slatko je mlado kozije 
meso (jare, jaretina). Najbolje spre- 
manje jareta je pod sačem, koje je 
u tom slučaju neobično ukusno. 
Sprema se slično janjetini pod 
sačem. 

Jare na ražnju nije tako ukusno, 
kao kad se spremi pod sačem. 
Naime, jareće meso je "tanje" te bi 
se na ražnju previše osušilo. 

SAČ 


U nekim mjestima Hercegovine 
običaj je bio da se peče meso (ja- 
njeće, mlado teleće, eventualno 
ovčije "dvize") sa povrćem, koje se 
obično naziva "sač". 

Za 1 sač ili za 8 obroka treba: 2 kg 
janjećeg mesa (ili drugog odgovara- 
jućeg), 1 kg krompira (mladog), 24 
dkg paradajza (sitnijeg), nekoliko 
babura, 2 patlidžana (crna), 8 dkg 
riže, 50 dkg crvenog luka (poželjno 
nekoliko sitnijih glavica), nekoliko 
česna bijelog luka, nekoliko mrkvi- 
ca, malo celera, 3 šake (rukoveta) 
peršuna, so, biber, 5 dkg masnoće 
(mladog masla, maslaca). 

Pripremljen žar sa pepelom na 
ognjištu, sač grijan. Na tepsiju 
staviti masnoću i rastopiti je, te 
pomastiti tepsiju. 

Srediti povrće: očistiti krompir (po 
potrebi izrezati) patdližane izrezati 
na duguljaste kriške, papriku i 
paradajz ostaviti cijele, krupnije 
glavice crvenog luka izrezati na 
rebra, sitnije samo oguliti, česna 
bijelog luka ostaviti neoguljena 
(ovaj luk se baca prilikom jela), 
cijele mrkvice, celer i peršun sitno 
isjeckati, rižu oprati. 

Meso isjeći na 8 komada i posoli- 
ti (protrljati solju). 

Na tepsiju poredati krompir, rižu, 
paradajz, cijele glavičice luka, češ- 
njak, patlidžane, rebrastim lukom 
posuti, posoliti, posuti celerom, 
zatim ravnomjerno peršunom, te 
zaliti malo čistom vodom. Na to 
poredati komade mesa, te pobiberi- 
ti. Tepsiju staviti na plitki tronožac 
(sadžak) na ognjištu, ispod kojeg se 
nalazi žar. Sačem poklopiti tepsiju, 

nasuti žara i pepeo na sač i okolo 
sača i peći. Prilikom kontroliranja 
pečenja polahko razgrtati pepeo i 
oprezno podizati sač lopaticom sa 
dugom drškom da ne bi pepeo dos- 
pio u tepsiju. 


OLOVAČKI SAČ 


U Olovu spremaju sač ovako: 

Razgori se vatra na ognjištu i 
zagrije peka (visočiji sač). 

Izreže se meso (janjeće, ovčije, 
teleće ili pileće) na peče (komade) i 
poreda po tepsiji. Uspe se malo 
masnoće (ulja) i posoli. Oguli se 
krompir ucijelo, poreda po mesu, 
nareže dosta peršuna (lista), te 
posoli. 

Počisti (pomete) se ognjište i tep- 
sija postavi na ognjište. Pokrije se 
pekom i na peku mašom (lopati- 
com) nagrne pepeo, a po pepelu 
stavi žar, te tako peče dva sata. 

Odgrne se pepeo (lug), otkrije 
tepsija i ocijedi sav umok (saft). 
Sada se krompir poreda dolje, a 
meso poreda gore na krompir. 
Poslije se krompir sa ocijeđenim 
umokom, ponovo pokrije sačem, 
nagrne lug i žar, te tako još peče 
jedan sat (a može stajati ako treba 
i nekoliko sati). 

Od ostatka odvađenog umoka 
spravlja se čorba. 


PERAD POD SAČEM 


Isto kao i janje ili jare, mogu se 
pod sačem peći pilići, kokoši, a 
također i tukci. 

U toku pečenja perad treba pre- 
mazati maslom da bolje zarumeni. 

PILE POD PEKOM 


Zorka Mitrović - J. Babić daje 
sljedeći recept pod nazivom: pile 
na seoski način. 

Očišćeno i oprano pile posoli, 
pobiberi, metni ga u takvu (zem- 
ljana duboka tepsijica) na 1/2 
kašike masti i metni pod peku 
(sačicu) neka se peče. Kad je pile 
počelo rumenjeti, dolij 1/4 litre 
kisela kajmaka (vrhnja) i ostavi i 
dalje da se dopeče. 


PILE U POGAČI 


Jovanka Šiljkut, Sarajevo peče 
pile u pogači. 

Izradi se (zakuha) pogača sa 
praškom za pecivo. Pile (koka) se 
očisti i obari u slanoj vodi. Uzme se 
posuda koja ima višu visinu od pile- 


ta. Pomasti se po dnu i okolo. 
Postavi se pogača i rastanji (razvi- 
je) po dnu i po zidovima posude 
(lonca), te u lonac na tijesto postavi 
pile i ubaci u hladnu pećnicu pro- 
gramiranu na srednju temperaturu. 
Kako se rerna grije, tako bi trebalo 
da narasta pogača i "obavija" pile, 
tako da ga cijelog pokrije, a ostanu 
samo vrhovi bataka da vire iz 
pogače. 

Zatim se pojača vatra i pile 
ispeče. 


ZEC NA RAŽNJU 


Jedan od načina spremanja zeca 
jeste i zec pečen na ražnju. Zec se 
zakolje, oguli, usoli i napuni slani- 
nom, zatim zašije, natakne na 
ražanj i peče na tihoj vatri. Ako se 
zec ovako peče, onda se ne stavlja 
u salamuru. 


BAKLAVE: 


Po zijafetskom jelovniku na četvr- 
tom mjestu, iza jačeg slanog jela, 
slijedi baklava ili neko jače slatko 
jelo. Između jačeg slanog i jačeg 
slatkog jela može svakako doći 
neko "prelazno" jelo (nešto od hlad- 
nih suda). 


Baklava (arapska riječ) označava 
slatku pitu (slatko jelo) koja se peče 
u tepsiji, a pravi od tankih jufki - do 
70 jufki, u jednoj tepsiji. (A. Škaljić, 
turcizmi u srpskohrvatskom jeziku). 

Svečane baklave i kod nas zau- 
zimaju vidno mjesto u jelovniku a 
sastoje se od 50 do 60 jufki, kako 
kaže Grđdić. (9) 

Baklave za svečanosti prave se u 
demirlijama, od kojih su neke imale 
promjer i preko 2 metra. Te velike 
baklave su nosila po 4 čovjeka. Za 
sukanje i pečenje tako velike 
baklave, mutvak je morao da bude 
tako izrađen, odnosno da ima 
veliko ognjište, velike sačeve i 
veliku siniju za sukanje. 


U Bosni je termin baklava vezan 


za baklavu sa orasima i oblikovanu 


isključivo "preko tepsije", te rezanu 
u obliku romba (dilumi ili kusovi). 


Osim na dilume ili kusove, bakla- 
va se još reže: 

- "na đulove": krug na sredini, 
šest "lastinih" repova uokolo kruga 
koji se naslanjaju na krug, između 
lastinih repova kusovi - rombi, pri 
kraju demirlije trokuti, 


- "na makase": u sredini krug, 
okolo kruga šestokraka zvijezda sa 
dugim krakovima, između krakova 
zvijezde veliki rombovi, između 
velikih rombova mali rombovi, pri 
kraju demirlije nepravilni četveroku- 
ti; 

- "na karpuzu": u sredini krug, na 
jednakoj udaljenosti između ruba 
demirlije i kruga u centru šest malo 
elipsastih krugova, između krugova 
dugi rombovi, ostalo trokuti i 
nepravilni četverokuti. 

Svakako da su za ova različita 
rezanja baklave postojali odgo- 
varajući žičani kalupi (posrebreni). 

MOSTARSKA BAKLAVA 


Za 20 komada: 55 dkg brašna 
(mehke nule), 10 dkg nišeste (ili 
ošre nule), 15 dkg oraha, 20 dkg 
masla (masnoće), ulja, 1 jaje, 60 
dkg šećera, limun, vanilija, malo 
soli. 

Od 1/2 kg brašna, malo ulja, malo 
soli, i tople vode, pola jajeta, zami- 
jesi se tijesto za jufke. Razdijeljene 
kupe tijesta se natiru nišestom 
(oštrom nulom), dok ne postanu 
nešto tvrđe. Jufke se rasuču (razvi- 
ju) tanko, kao fini tanki papir. (O 
sukanju jufki vidi: Lakše slane i 
slatke pite). Tada jufke pustimo da 
se suhnu. 

Dotle se spremi tirit" (nadjev): 5 
dkg mehkog brašna (ostatak) posi- 
pa se sa izmiješanim jajetom i 
vodom (malo vode i 1/2 jajeta), a 
onda se trljajući među dlanovima 
naprave mrvice, sitne kao zrna riže. 
Tirit se poprži na maslu na tihoj 
vatri, ali samo toliko da ostane svi- 
jetao i mehak. Mrvice se izmiješaju 
sa  samljevenim orasima uz 
dodatak šećera (ili bez šećera). (U 
Travniku tirit nazivaju "ič" i spravlja- 
ju ga na taj način da tijesto protje- 
raju kroz "đevđir"). Jufke se slažu 
na pomašćenu tepsiju. Naslaže se 
nekoliko jufki i začini - poškropi 
rastopljenim maslom. Zatim se 
pospe tiritom, pa i tirit začini. Opet 
se složi nekoliko jufki, začini i 


+ Ing. Dž. Čelić preporučuje da se 
određena količina tirita - zavisno o količini 
baklave - spremi od žumanjaka (bez bjelan- 
jaka), masla i brašna. Na svako žumanjce 
dolazi 1 kašika masla, a brašna se dodaje 
toliko da se dobije čvrsto tijesto koje se 
može protjerati kroz đevđir, zatim se tirit 
pažljivo proprži na maslu. 

pospe tiritom, da se na kraju dobije 
nekoliko slojeva (naslaga) jufki i tiri- 
ta. 

Sve se pokrije gornjom jufkom 
(nekoliko jufki) i začini. Gornja 
jufka, koja se naziva "duvak", u 
Kreševu i "duhak" (inače oznaka za 
veo mlade), treba da je lijepa, 
tanka, tako da baklava dobije što 
ljepši izgled. Zatim se baklava 
izreže na dilume ili kusove (romb) i 
peče. U početku se baklava peče 
na umjerenoj, a onda na nešto jačoj 
vatri, pa opet na umjerenoj dok sva 
ne požuti. Baklava se ne smije 
prepeći. 

Baklava u većoj tepsiji reže se na 
taj način što se u sredini izreže 
krug (stavivši određenu okruglu 
posudu na sredinu baklave i 
obrezavši nožem) promjera 15 do 
20 cm, a onda od toga kruga do 
pervaza ili usana tepsije režu rombi 
ili trokuti. 


Ako je baklava deblja, mora se 
duže peći, a da ne bi izgorjele gor- 
nje jufke, a sredina ostala nepeče- 
na, pokriva se čistim papirom. Ili, 
da bi se ispekla sredina, gornji slo- 
jevi su povremeno skidani i vatra 
pojačavana, a kasnije su se gornji 
slojevi vraćali na svoje mjesto. 

Dok se baklava peče, ukuha se 
šerbe (zaliv, zaljev) od šećera i 4 
del vode. Kasnije se doda limunov 
sok i vanilije. Serbe se ukuha toliko 
da se može lijepo uljevati kašikom, 
odnosno da ga baklava može upiti: 

Pečena baklava se zalije vrelim 
šerbetom i vruća pokrije, te ostavi 
da prenoći. Ko voli slađu baklavu, 
može se posuti tučenim šećerom 
(štaubom). 

SARAJEVSKA BAKLAVA" 


Za tepsiju promjera oko 70 cm: 

1 kg brašna za jufke, 60 dkg 
oraha jezgre, nišesta za posipanje 
jufki (ili oštre nule), masla za zači- 
njanje. 

Tirit: do 1 kg brašna, 3 kom. Jaja 
i 25 dkg masla; 

Serbe (zaljev, agda): 2 kg šećera, 
1 1/4 itre vode i limunov sok. 

Brašno, jaja i maslo se umijese 
tako da se dobije tvrdo tijesto. 
Tijesto se protjera kroz đevđir i 
dobiju se sitne mrvice, koje se pro- 
suše. Dakle, tirit se ne prži nego 
SUŠI. 

Rasuču se veoma tanke jufke 
(kao ćat, cigaret-papir). Od 1 kg 
brašna treba dobiti toliko jufki da se 
može tepsija prekriti 25 puta. 

Orasi se tanko isijeku ili eventual- 
no samelju. 

Pomašćena tepsija se prekrije 5 
puta jufkom i svaka jufka pomasti. 
Ovaj sloj jufki se pospe tankim slo- 
jem (tavan) tirita. Tirit se prekrije 5 
puta jufkom, tako da se svaka jufka 
začini rastopljenim maslom i ovaj 
sloj jufki pospe orasima. Na orahe 
se složi sloj jufki. Dakle, ukupno 5 
puta jufke, 2 tavana tirita i 2 tavana 
oraha. Naizmjenični slojevi tirita i 
oraha daju atraktivnu boju baklavi 
sa strane (kad se izreže). Najgornji 
sloj jufki se začini maslom i baklava 
peče na srednjoj vatri. Treba paziti 
da ne zagori. 

Od 2 kg šećera i 1 1/4 litre vode 
kuha (vrije) se šerbe oko 10 minuta 
i doda limunov sok. Kada je bakla- 
va pečena, topla se zalije šerbetom 


= Recept sastavljen prema opisu Ismeta 
Pilavdžića, Sarajevo. 

i ostavi da se upije šerbe i da se 
ohladi. 


BAKLAVA NA DRUGI NAČIN? 


Za 5 osoba: 100 g brašna, 50 g 
štirke, 2 dcl vode, 100 g mliječnog 
praška, 1 jaje, 1 dcl ulja, 50 g 
oraha, 200 g šećera, 1 g soli, 1/4 
limuna. 

Brašno, jaje, mliječni prašak, 
malo ulja i soli, zamijesiti mlakom 
vodom i dobro izraditi. Tijesto podi- 
jeliti na 6 jednakih dijelova i staviti 
da stoji 20 minuta. Na stolu, 
pomoću oklagije, tanko razvaljati 
tijesto i posipati štirkom da se ne 
zalijepi. Ovako dobivene jufke sla- 
gati u određenu posudu (tepsiju). 
Orahe očistiti, samljeti ili isjeckati. 
Prilikom slaganja tri do četiri puta 
složiti sloj jufki, sloj oraha. Kada je 
baklava složena, isjeći je na jed- 
nake dijelove i preliti uljem. Baklavu 
staviti u toplu rernu i peći oko jedan 
sat. 

Vodu, šećer i limun skuhati i vre- 
lim šerbetom preliti vruću baklavu. 
Tako prelivenu baklavu ostaviti da 
se ohladi. Baklavu sa prelivom 
služiti na desertnim tanjirima. 


SVADBENA BAKLAVA 


Prof. Riza Gradaščević za svad- 
benu baklavu kaže da se peče u 
posebnim ukrašenim tevsijama 
(vjerovatno tevsije pervazlije). Ona 


= Mara Batinić, "Oslobođenje" 30. VII 
1967; Ismet Pilavdžić osporava ovaj recept 
i kaže da u tradicionalnom kulinarstvu 
Bosne baklava nije nikada spravljena bez 
tirita. 

mora imati 70 jufki (listova), ako 
nema 70 listova, onda nije svadbe- 
na baklava. Jufke treba da su tanke 
kao burundžuk, kao tanki papir. 
Okrajci jufki (kolobrezi) se moraju 
odrezati i ne smiju doći u baklavu. 
Za jednu tevsiju svadbene baklave 
daje sljedeće količine: 1 kg brašna 
(koje se odlično razvija), 1 kg masla 
(maslaca), 1 kg oraha i 1, 5 kg 
šećera. 

Da bi se svadbena bakiava 
ispekla, mora se sjediti pored nje i 
stalno okretati tepsiju. Peče se na 
tihoj vari, u stvari "suši" najmanje 
dva sata. 


Na trpezu se iznosi u tepsiji. 


Luka Grdić-Bjelokosić o baklavi 
za svadbu kaže sljedeće: 


Baklava se kuha preko tepsije, te 
za to treba vješta žena, koja rasuče 
40-60 jufki i od finoga pšeničnoga 
brašna, i to tako tanko kao najfinija 
hartija. Između svake _ jufke 
premaže se maslom, a između 
svake tri jufke pospe se istučenim 
jezgrama od oraha i tiritom. Tirit se 
pravi od finoga pšeničnoga brašna 
i jaja, ta se smjesa istruni na sitne 
mrvice i na maslu popriga. Gornjih 
10-15 jufki ne presipaju se. Ovako 
zgotovljenu pitu treba peći pažljivo. 
Odozgo po piti pomeću se bijele 
hartije da ne bi preplanula, a sač 
pod kojim se pita peče ne treba s 
početka da je vruć... prije pečenja 
se izreže na komade, otprilike kao 
što se kolo dijeli na gobelje... Zatim 
se skuha sa vodom med), ili šećer, 
pa se onda pita dobro zalije, na 
žeravi i ostavi dotle dokle se zaljev 
dobro ne upije. Pošto se pita dobro 
ohladi, ponovo se prespe sitno 
istučenim šećerom, a djevojke 

prave po njoj šare grumenčićima 
od šećera raznih boja. 

Ovu baklavu treba dugo peći na 
tihoj vatri, oko 4 sata. Ona se prak- 
tično tako više "suši" nego peče. 
Kao što i sam Grđić kaže, odozgo 
je treba pokrivati bijelim čistim 
papirom da ne pregori. Po potrebi 
papir treba u toku pečenja promi- 
jeniti, čim jedan izgori, zamijeniti ga 
drugim. 


BADEMLI BAKLAVA 


Naziv ove baklave potiče otuda 
što se za tirit (punjevinu) uzimaju 
slatki bademi. 

Jufke kao za baklavu. 

Za tirit (filu); 6 jaja, 6 kašika 
šećera i 25 dkg mljevenih badema. 

Za agdu (šerbe, zaljev) 50 dkg 
šećera, 2 dcl vode i malo vanilije. 

Umuti se 6 žumanjaca uz 
dodatak 6 kašika (supenih) šećera. 
Spravi snijeg od 6 bjelanaca i doda 
žumanjcima i 25 dkg mljevenih 
(reckanih, tucanih) badema, te sve 
dobro izmiješa. 

Pomasti se tepsija, = prekrije 
jufkom, začini, te još tako dva puta. 
Na jufku se izlije polovica file, zatim 
začini, prekrije jufkom, začini i još 
jednom prekrije jufkom i začini. 
Zatim se izlije druga polovica file, 
začini, te prekrije dva puta jufkama, 
koje se začine  rastopljenim 
maslacem. 

Kada je pečena, spraviti zaljev od 
50 dkg šećera i 2 dcl vode uz 
dodatak malo vanilije ili cimeta. 

BADEMLI BAKLAVA NA 
DRUGI NACIN 


Za tepsiju promjera oko 60 cm: 
1/2 kg mehke nule, malo oštre nule 
(ošrog brašna) za posipanje, 1/2 kg 
badema, 25 dkg masla (ili masla- 
ca), 1 dkg soli, 10 dkg tirita, limun, 
vanilija, 160 dkg šećera. 

Spravi se tijesto kao i za druge 
pite, samo se više izradi da bude 
nešto tvrđe. Razviju se tanke jufke, 
odnosno 6-7 jufki i stave sušiti. 
Bademi se samelju, masnoća 
rastopi, napravi tirit i ohladi. Kada 
su jufke suhe, režu se listovi 
veličine tepsije, ili, što je lakše, 
uzima se jufka na oklagiju i njome 
prekriva zamašćena tepsija, te 
jufka obreže rubom tepsije. List se 
zamasti i stavi na njega drugi list, 
pa i taj zamasti, tako i treći list. 

Izmiješaju se bademi sa 10 dkg 
šećera i tirilom. Ovom punjevinom 
se pospe jufka (ravnomjeran tanki 
sloj). Zatim se pokrije novom 
jufkom, začini i na nju stavi još 
jedna jufka, pa opet začini. Tako se 
slaže naizmjenično - jufke - punje- 
vina, a treba voditi računa da za 
gornji sloj jufki ostanu dva lijepa 
lista, koja se također začine. Ovim 
se završava slaganje. 

Zatim se baklava izreže na 
dilume odnosno u obliku romba 
(samo se baklava reže prijesna, a 
sve druge pite pošto se ispeku). 

U početku se peče na jakoj vatri 
dok se malo ne zapeče, a zatim se 
smanji vatra i peče dok ne bude 
fino pečena. Treba paziti da se ne 
prepeče. 

Poslije toga se zalije šerbetom 
(zaljevom) spravljenim od 1 1/2 kg 

šećera i 1/2 litre vode, sa dodatkom 
limunova soka i vanilije. 

Kada šerbe uvrije (ne smije biti ni 
pregusto, ni rijetko), baklava se 
polahko polijeva. Zatim se pokrije i 
ostavi da se ohladi. 


ORAHNJAČA IZ KRALJEVE 
SUTJESKE 


Za ovu pitu, koju naziva gibani- 
com, M. S. Filipović kaže: 

Rasuče se jufka i potpeče (ispeče 
na saču, danas u pekari - rerni - ili 
na ploči). 

U tepsiju se slaže list po list jufke, 
pospe orasima (istucanim, 
mljevenim) i šećerom. Naslaže se 
10-15 tavana (katova). Ne masti se. 

Zalije se hladnim šerbetom. Šer- 
bet se dobije na taj način da provri- 
je voda i da se ohladi. U ohlađenu 
vodu uspe se šećer da se rastopi. 


KAJMAK-BAKLAVA 


Kao "glasovito jelo" i specijalitet 
Sarajeva i Banje Luke, Evlija 
Celebija, pored drugih jela, navodi i 
kajmak-baklavu. Za onu koja mu je 
servirana u Banjoj Luci kaže da je 
toliko rahli i sočna da kada bi se na 
nju stavila druga tepsija, sva bi se 
istopila. Kajmak-baklava je svo- 
jevremeno spravljana i u Mostaru. | 
danas se spravlja u kući Mujića i 
Lakišića-Dizdara. 

Teško je reći da li je moguće 
danas doći do onog recepta 
baklave koju" spominje Čelebija. 
Jedan nepotpun recept naveden je 
u spomenutom pčelarskom pri- 
ručniku. 

Jufke (lisnatog tijesta) spravljene 
uz dodatak jednog žumanjceta 
treba toliko da se tepsijica promjera 
oko 25 cm može prekriti 7-8 puta. 
Dubina tepsije 4-6 cm. 

Za tirit (nadjev): 4 jaja, 4 kašike 
aromatičnog meda i 30 dkg slatkog 
kajmaka (nesoljen kajmak skinut sa 
varenog mlijeka), te 10 dkg 
mljevenih badema. 


Za zaljev: 70-100 dkg šećera i 
malo limunoa soka. 

Umute se jaja, doda med i umuti, 
doda kajmak i umuti. (Mogu se jaja 
umutiti i tako što se posebno umuti 
žumanjce, posebno bjelance, s tim 
što se pjena bjelanca doda na kraju 
i izmiješa). Zatim se dodaju bademi 
i izmiješa. 

Zamasti se tepsija, te prekriva 
jufkom 4 puta, s tim što svaku jufku 
začinimo  rastopljenim  maslom 
(maslacem, drugom masnoćom). 
Izlije se nadjev, začini malo mas- 
noćom, te opet prekriva jufkama i 
svaki put jufka začini (pomasti). 


Baklava se peče oko 10 minuta 
na jačoj vatri (250), a onda 20-30 
minuta na slabijoj vatri (200). 

U međuvremenu se od šećera 
spravi zaljev. Šećer se saspe u 
lonac i zalije vodom toliko da isti 
oko 1-2 cm zamakne u vodu. 
Provrije, doda limunova soka. 

Baklava se izvadi, oprezno izreže 
na dilume (rombove) ili kocke, zali- 
je toplim zaljevom i ubaci u toplu 
pećnicu, te ostavi do ujutro da se 
upije. 

Napomena: baklava može da se 
napravi i bez badema. 

DERVINA KAJMAK-BAKLAVA 


Derva Mujić u Mostaru spravlja 
kajmak-baklavu na taj način što u 
nadjev stavlja jaja, slatki kajmak, 
pola šolje prokuhanog griza i nešto 
šećera. 

Slično tome  kajmak-baklavu 
spravlja i Bahrija Fočo - Topčagić, 
Sarajevo. 

Zamijesi se tijesto za jufke kao za 
baklavu (brašno, jaje, malo soli, 
tople vode). Rasuče se 12 tankih 
jufki ili jedna tanka jufka da se 
njome može prekriti tepsija 12 puta. 

Spravi se tirit. Skuha se na mli- 
jeku griza ili nišeste, te skine s 
vatre i ohladi. Od bjelanaca se 
umuti snijeg. Na griz se doda slatki 
kajmak i umuti, zatim snijeg od bje- 
lanca, te malo šećera i umuti. 

Na pomašćenu tepsiju postavi se 
6 jufki tako da se svaka začini 
(pomasti). Tirit se izlije na jufke i 
začini. Odozgo se pokrije sa 6 jufki 
i svaka pomasti. Po vrhu se bakla- 
va malo nareže, toliko da nož ne 
dođe do tirita, te stavi peći. 

Spravi se jača agda i kad je 
baklava pečena, zalije se. 

Približne mjere za tirit (punjevinu) 
za tepsiju veličine tepsija današnjih 
štednjaka u domaćinstvu ili okruglu 
tepsiju promjera oko 40 cm: 

- 6 bjelanaca za snijeg, pola kilo- 
grama slatkog kajmaka, jedna šolja 
(oko 2 dcl) mlijeka, pola šolje griza 
ili nišeste, te 1-2 kašike šećera. 

KAJMAK-BAKLAVA 
NA DRUGI NAČIN 


Kao što je već rečeno, teško je 
reći da li je iznađen pravi recept za 
kajmak-baklavu. 

Koliko se sjećam, u kući Lakišića- 
Dizdara, u Mostaru, kajmak-bakla- 
va je bila kombinacija baklave sa 
orasima i sa slatkim kajmakom. 

Dakle, jufke kao za baklavu, 
oraha i tirita za 1 tavan (sloj), te 
slatkog kajmaka i jaje za 2 sloja. 
Zaljev kao za baklavu. 

Postavi se nekoliko jufki u tepsiju i 
svaka pomasti. Zatim se umuti 
jedan dio slatkog kajmaka sa jajima 
i prekrije jufka, te začini (pomasti). 
Složi se još nekoliko jufki (pomašće- 
nih), te pospe mljevenim orasima i 
tiriiom. Zatim se složi još nekoliko 
jufki. Baklava se izreže i peče. Kad 
se ispeče, zalije se zaljevom, a 
potom prekrije slatkim kajmakom. 


DŽANDAR-BAKLAVA" 


Džandar-baklava je vrsta kajmak- 
baklave, a oblikovana je kao šam- 
rolne. Naziv vjerovatno dolazi od 
"cendere" što označava presu, 
deblju oklagiju (valger). 

Jufke: 6 dkg maslaca, 1 jaje i 
brašna, te masnoće za začin. 

Punjevina: = 1/4. kg mehkog 
(slatkog) kajmaka i 1/4 kg badema 
ili tako ovo nemamo, 1/4 kg oraha i 
oko 2 dcl mlijeka. Sećera za zaljev 
oko 1 kg. 

Zamijesi se tijesto i rasuču 2 
jufke. Jufke se srolaju na oklagiju 
ako da se naprave cijevi od tijesta, 


+ Recept 
Sarajevo. 


Rabije-hanume Bravo, 

i ostave sušiti preko noći. Neki jufku 
suše i po nekoliko dana. Suhe se 
svuku sa oklagije, izrežu na 
komade dužine 10-12 cm, slože u 
zamašćenu tepsiju i peku, okrećući 
u tepsiji da porumene sa svake 
strane. 

Pripremi se fil od slatkog kajmaka 
i tučenih (mljevenih) badema, ili se 
mljeveni orasi skuhaju u mlijeku. 
Pripremi se i šerbe. 

Kada je jufka pečena, zalije se 
šerbetom, ohladi, a onda filuje. 


SEVDIDŽAN-BAKLAVA" 


3 jufke, odnosno toliko da se 
može tepsija prekriti 12 puta. Maslo 
za začin. Oko 1 kg šećera za zaljev 
(šerbe), a može i manje, zavisno od 
toga koliku slatkoću želimo, malo 
limuna. 

Tirit: (nadjev): 1/4 kg masla 
(maslaca, margarina), 1/4 kg braš- 
na, 6 jaja, 1/4 kg šećera. 

Rasuču se jufke i puste da se 
suhnu. U međuvremenu se spremi 
tirit. Ulupaju se jaja sa polovinom 
šećera (12, 5 dkg). Posebno se 
ulupa maslo (ili maslac ili margarin). 
Zatim se sastave maslo i jaja i doda 
brašno, izmiješamo sve to, dodamo 
drugu polovicu šećera (12, 5 dkg), 
izmiješamo i dobijemo tirit. 

Tepsija se pomasti i prekrije 6 
puta jufkom, a svaka jufka se zači- 
ni (poškropi) maslom. Tirit izlije i 
ravnomjerno rasporedi po tepsiji. 
Potom se firit prekriva 6 puta 
jufkom, a svaka se poškropi rasto- 
pljenim maslom. Začini se i gornja 


jufka, te se baklava peče. 


+ Recept konstruiran prema |. Pilavdžiću, 
aščiji iz Sarajeva. 

Za to vrijeme se spravi šerbe od 
pola litre vode i kilogram šećera uz 
dodatak limunova soka. 

Pečena baklava se izreže na 
dilume ili kvadratiće, zalije ukuha- 
nim šećerom (šerbetom) i hladi. 


SARAJEVSKA 
SEVDIDŽAN-BAKLAVA" 


1 kg masla, 30 jaja, 10 kašika 
šećera, 20 kašika brašna. Jufke da 
se 4 puta može prekriti tepsija. Za 
agdu 1 kg šećera i malo soka od 
limuna. 

Maslo, jaja i 10 kašika šećera 
skupa se dobro umute (izlupaju). 
Zatim se doda brašno i opet sve 
dobro umuti. 

Tepsija se pomasti, prekrije 
jufkom i jufka pomasti, prekrije dru- 
gom jufkom i opet pomasti. Zatim 
se na jufku izlije tijesto, ravnomjer- 
no rasporedi, te prekrije još sa dvije 
jufke, koja se također začine 
(pomaste). 

Sevdidžan-baklava se stavi u 
toplu rernu. 

Ispečena baklava se izreže na 
dilume (kusove). Skuha se jača 
agda (zaljev) uz dodatak limunova 
soka, te zalije savidžan-baklava. 


SEVDIDŽAN-BAKLAVA U 
GUŽVE"? 


Dvije jufke (oko 2 m2) od 1 
žumanjca, malo ulja i oko 1/2 kg 
mehkog bijelog brašna (mehke 


+ Recept konstruiran prema |. Pilavdžiću, 
aščiji iz Sarajeva. 

++ Recept sastavljen na osnovu razgovo- 
ra sa Ismeta-hanumom Brko, Sarajevo. 


BOSANSKI KUHAR 
BAKLAVE 


nule), masla za začin, 1/2 kg 
šećera za zaljev (šerbe), malo limu- 
na i klinčića. 

Tirit (nadjev): 4 jaja, 4 kašike 
(supene) šećera i 4 kašike brašna. 

Zakuha se tijesto od žumanjca, 
ulja i brašna, te ostavi da se suhne. 
Pripremi se tirit: odvoji se žumanjce 
od bjelanca. Zumanjca sa 4 kašike 
šećera se mute dok se stvore mje- 
hurići. Dodaju se 4 kašike brašna i 
opet mute. Posebno se izlupaju 
bjelanca dok se ne stvori pjena 
("snijeg") i sastave sa umućenim 
žumanjcima. 

Jufke se razrežu napola i 
poškrope rastopljenom masnoćom. 
Po dužini jufke na jednom kraju se 
stavi tirit. Jufka se srola (smota), "u 
gužve" i slaže u zamašćenu tepsiju. 
Tako se uradi i sa ostala 3 dijela 
jufke. Pita se začini (poškropi) mas- 
noćom i peče, u početku na jačoj, a 
kasnije na srednjoj Vatri. 

Skuha se šerbe (agda) od šećera 
sa 3 dcl vode i nekoliko klinčića 
(karanfilića). SŠerbe se prokuha, 
doda se limunov sok. 

Pečena baklava se izreže i zalije. 


PERVERDA 


To je vrsta krajiške kajmak- 
baklave. Otkud ovaj naziv potiče, 
ne znamo. U Gradačacu perverde 
nazivaju slatko (hladetinu, žele) od 
dunja (Ouittenkase). 

Recept za ovo jelo dao je Lelić 
Smajil iz Bihaća. 

Potrebno je brašna 40 dkg, 
šećera 75 dkg, suhih šljiva 40 dkg, 
oraha jezgre 10 dkg, slatkog kaj- 
maka (skorupa) 5 dkg, (može i do 
20 dkg), mlijeka 1, 5 dcl, ulja 4 dcl, 
karanfilić i cimet po ukusu, 2 jaja. 

Od brašna, malo ulja, mlijeka jaja 
i malo soli zamijesi se tijesto. 
Nožem se podijeli na dva dijela i 
ostavi na toplu posudu da miruje 
oko 10 minuta. Rukom ili oklagijom 
rasukati jufke debljine između 3 do 
5 milimetara. Okruglom šoljom ili 
kalupom vaditi kružiće od jufke i 
pržiti ih u vrijućem ulju na tavi, vadi- 
ti odmah i stavljati u duboku 
posudu da se hlade. Za to vrijeme 
kuhati šećer, vodu, šljive, klinčić i 
cimet oko 20 minuta. Sljive povadi- 
ti, osloboditi košpica i hladiti: mogu 
se šljive i prepoloviti. Dijelom safta 
prelijemo kolutiće u zdjeli. U svaku 
ohlađenu šljivu ubaciti jezgru 
oraha. Zatim u drugu zdjelu slagati 
perverdu, i to red kolutića, red šlji- 
va, tako da se obrazuju 3-4 tavana 
(sloja), zaliju ostatkom safta u 
kojem su kuhane šljive. Potom se 
perverda pokrije kajmakom i lagah- 
no pošećeri. Servira se hladna. 


DIVIT-BAKLAVA? 


2-3 jufke (2-3 m2 lisnatog tijesta 
tvrda jufka), nišeste za razvijanje 
jufki, 30 dkg oraha (jezgre), oko 70 
dkg šećera za šerbe, masla za 
začiniti; tirit od 1/4 maslaca (oko 6 
dkg), 1 cijelo jaje i 2 žumanjca, 
brašna prema potrebi. 

Jufke se razviju na nišesti, 
odnosno siniji (stolu) i posipaju 
nišestom. 

Spravi se tirit"", odnosno tijesto 
od maslaca, jaja i brašna sa 2 
žumanjca, te se satire sa brašnom 

+ Recepte 
Sarajevo. 

+ |smet Pilavdžić kaže da se tirit za divit- 
baklavu spravlja na isti način kao i za sara- 
jevsku baklavu. 


Rabija-hanume Bravo, 

tako da se dobiju sitne mrvice (tirit, 
drobljenac). Tirit se malo proprži na 
maslu. Polovica oraha se samelje 
na mašinu, a polovica istuca u 
havanu, te sve pomiješa sa tiritom. 
Razvijena jufka se vrlo malo suhne 
(ali ne osuši) te razreže napola. 
Pospe se tiriiom sa orasima. 
Namota na oklagiju i skupi (har- 
monika), polahko izvuče oklagija i 
režu diviti (komadi) 4-5 komada, te 
slažu u zamašćenu tepsiju. Odmah 
se razvija druga jufka i proces po- 
navlja. Kada je baklava naslagana, 
uzavrije se maslo i baklava začini, 
te peče. Uzavrije se šerbe, te peče- 
na baklava zalije i ostavi da se 
upije šerbe. 


NADŽINA 
SEVDIDŽAN-BAKLAVA 


(Nadža Olovčić, "Oslobođenje", 
19. XI 1976.) 

Za tijesto: 1/2 kg brašna, 1 jaje i 1 
bjelance, 12 dkg povlake i malo vo- 
de, malo masnoće za kore i tepsiju. 

Za nadjev: 1/4 masla, 1/4 kg 
brašna, 1/4 kg šećera, 5 jaja. 

Za preliv: 3/4 kg šećera i 6 dcl 
vode. 

Od brašna, jajeta, bjelanca, 
povlake i malo vode umijesiti tijesto 
i razviti ili razvući 6-8 tankih jufki, 
kao za baklavu. 

Zatim se maslo ili maslac pjenas- 
to umuti sa šećerom, dodaju 
umućena žumanjca, sve još dobro 
umuti, doda brašno, i na kraju sni- 
jeg od bjelanaca. 

U zamašćenu tepsiju slaže se 3- 
4 jufke poprskane rastopljenim 
maslacem ili maslom, na njih izlije 
cio nadjev, peko nadjeva poslažu 

preostale jufke poprskane maslom. 
Sevdižan se stavi u vrelu pećnicu i 
peče na umjerenoj vatri oko 1 sat. 

Kada je pečena, izreže se na 
veće kocke, malo ohladi i zalije vre- 
lim zaljevom. 


STAMBOL-BAKLAVA 


Razviti 2-3 omanje jufke kao za 
baklavu. Oko 10 dkg mljevenih 
oraha skuhati u mlijeku. Pustiti da 
se malo hladnu i dodati oko 10 dkg 
đulbešećera (slatko od ruže). To 
izmiješati i po jufki uzduž redati 
punjevinu. Saviti jufke kao čibuke i 
po dužini staviti u tepsiju i peći. 
Reže se u komade dužine 10-12 
cm. 

Nakon pečenja zalije se agdom 
(zaljev od šećera) kao i druga 
baklava. 

Ornamentika rezanja baklave u Sarajevu" 


I 


ZD 
ae 
NAKANI 


+ Izbor arhiva dr. Muhameda Hadžijahića, 
Sarajevo. 

2. na đulove (ruže) 


4. na karpuzu 


ZIJAFETSKA SLATKA JELA: 


ĐUNLARI" 


Đunlari ( to je naša izvedenica od 
đunle - topovsko tane, kugla, lopti- 
ca) predstavljaju slatko jelo od 
nišeste, jaja išećera. 

Za 12 obroka: 12 svježih jaja (da 
ne bi  "provodnila")  nišeste 
(pšeničnog škroba) koliko bude 
potrebno (do 1/2 kg), pravog masla 
toliko da đunlari mogu plivati, oko 1 
kg šećera za šerbe (agdu), skoru- 
pače ili slatkog kajmaka da se stavi 
na svaku kuglicu. 


Odvoji se 6 bjelanaca i muti 
("lupaju") toliko da se dobije gusta 
"tvrda" pjena ("snijeg"). 

U međuvremenu se u dubokoj 
tavi (šerpi) rastopi i uzavrije maslo. 

U snijeg se odmah sipa nišesta i 
zamijesi, ako da se dobije ni tvrdo 
ni mehko tijesto, odnosno tek toliko 
gusto da se mogu oblikovati 
kuglice. Kuglice se-bacaju na vrelo 
maslo, okrenu i odmah vade, jer se 


+" Recept dala Samija-hanuma Mađarević, 
Sarajevo. 


brzo peku. Moraju plivati u maslu 
da ne zagore. 

Uzima se po 6 bjelanaca zbog toga 
da bi se moglo brzo raditi i da jaja (sni- 
jeg) ne bi "provodnila", pa se pro- 
ces ponovi sa drugih 6 bjelanaca. 

U međuvremenu se kuha šećer u 
1/2 litre vode. Treba ukuhati toliko 
da zaljev bude gust (na oko 
polovicu). Zaljev se ohladi (stvori 
agda) u tepsiji. U agdu u tepsiji 
bacaju se vrući đunlari da se 
"ušećere". Kada se ohlade, pokite 
se slatkim kajmakom, ili se uz iste 
servira slatki kajmak (skorupača). 


MEDENI ĐUNLARI 


U spomenutom  pčelarskom 
priručniku imamo recept za 
kolačiće pod nazivom đunlari, a to 
ustvari, i nisu đunlari. 

Najprije se smiješa: koliko masla, 
toliko i meda (na vagu, po težini, te 
se u to metne malo germe (kvas- 
ca). Onda se tu može metnuti kaj- 
maka (slatki skorup), ili dvije kašike 
gusta mlijeka. Ta se smjesa dobro 

umuti kašikom. Kad se to napravi, 
rekao bi da je sve maslo. Zatim se 
uzme brašno, koliko kukuruzna, 
toliko i pšenična, a može biti jednog 
manje od drugog. Od toga se tijes- 
ta naprave kolači, koji se poređaju 
po tepsiji, maslom namazanoj, pa 
se peku. Kad se ispeku, zaliju se 
medenim šerbetom dok su vrući. 
Ako su dobro masni, odmah će 
popiti to šerbe. 


ĐUNLARČIĆI 


Za 6 obroka: 4 jaja, oštre nule 
koliko bude potrebno, mlijeko, 
maslo za prženje, 3/4 kg šećera za 
agdu (ukuhani šećer). 

Cijela jaja se umute (izlupaju), i 
polahko doda oštra nula i mlijeko, 
tako da se dobije tijesto. Tijesto se 
mora dobro izraditi (umutiti). 


U dubokoj tavi se uzavrije maslo. 
Od tijesta se formiraju kuglice i 
peku na maslu, te vade. Zatim se 
skuha šerbe od šećera i oko 1 1/2 
litar vode, te uvrije na polovicu. 
Serbe se ohladi u tepsijici i u njega 
se bacaju vrući đunlarčići. 


JALAN-ĐUNLARI 


U navedenom  aščinskom 
jelovniku u Bosni, Amidža Dekika 
navodi đunlare i jalan-đunlare. 
Pravu razliku ne znamo, ali se 
može pretpostaviti da su jalan-đun- 
lari bez skorupače (slatkog kajma- 
ka) ili su to neka vrsta mafiša, koji 
se pod drugom varijantom đunlara 
navode u spomenutom pčelarskom 
priručniku, i to: 

Razmuti se 5 jaja, pa se tu 
zakuha pšenično tijesto, načine se 
4 podebele jufke, razviju, razastru 
na sofru (siniju, stol) i poliju 
maslom. Metnu se dvije, jedna na 
drugu. Uzme se koš (hambar) od 
kahvenog (okruglog) mlina (ili čaša 
sa oštrim rubom), pa se pritiskuje 
po tim dvjema jufkama. Vade se 
kolačići i meću u tavu, pa se prže 
na maslu. Oni nabujaju. Onda se 
meću u sahan (plitki bakreni kala- 
jisani tanjir) ishlade se i zaliju 
medom (medenim šerbetom). 


KRTI RUTAVCI" 


Jelo koje Mustafa Hilmi spominje 
na sarajevskoj večeri je gotovo 
palo u zaborav. Potrebno je veliko 
umijeće da se oblikuju krti rutavci 
pomoću drvenog vretena. Od tijes- 
ta se stvaraju rute ("konci") oko 
vretena. 

Za 6-8 obroka: 4 puta po 2 jaja 
(ukupno 8 jaja), nišeste na svaka 2 
jajeta po jedna kašičica od crne 
kahve. Oko 1 kg masla za prženje. 
Sećer za šerbe (vidjeti šerbe kod 
drugih slatkih kuhanija). Drveno 
vreteno, duboka posuda. Skorupa 
oko 10 kašika i đulbešećera 4 do 5 
kašika. 

Staviti mjericu nišeste u posudu i 
razbiti 2 jajeta, te donekle umutiti, 
tako da se može lijevati (ali ne 
toliko da se dobije pjena). Kao što 
vidimo - mute se 2 po 2 jajeta. 
Uzavrije se u dubokoj tavi (dubokoj 
posudi) određena količina masla. 


Umućeno tijesto se saspe u džezvu 


+ Recept sastavljen na osnovu razgovora 
sa Rabija-hanumom Bravo iz Sarajeva. 

ili neku sličnu posudu (da se može 
lijevati u tankom mlazu). U vrelo 
maslo se vreteno postavi vertikalno 
i jednom rukom se okreće, a dru- 
gom rukom uz samo vreteno se u 
tankom mlazu iz džezve sipa 
tijesto. Pošto je vreteno u vrelom 
maslu, to se rutavci kupe oko vrete- 
na i peku, ali da ne prionu za 
vreteno. Zatim se vade i postave na 
tepsiju. Kada je ova džezvu tijesta 
istrošena i rutavac "uhvatio" 
(ispekao), svuče se rutavac sa 
vretena i stavlja u tepsiju. 

Za svako pečenje se mijenja 
maslo (preostalo se može uporijbiti 
za nešto drugo). 

Dakle, uzavrije se novo maslo, 
umute opet 2 jaja i kašičica nišeste, 
te proces ponovi još 3 puta (svega 
4 puta). 

Kada su rutavci poredani po tep- 
siji, skuha se šerbe i rutavci zaliju, 
a pošto se zaljev upije, rutavci se 
iskite skorupom (slatkim  kaj- 
makom) i đulbešećerom. 


ZVRČIĆI 


(Recept Bahrije Fočo - Topčagić, 
Sarajevo). 

Naziv jela vjerovatno dolazi od 
zvrk, kalup oblika zvrka kojim se 
vade zvrčići. Kalup može biti i dru- 
gog oblika (pravougaoni sa "ale- 
mom", leptir), često je rešetkast, od 
kovanog željeza i sa žičanom 
drškom na sredini da bi se mogao 
držati u ruci i umakati. 

Na svako jaje treba nišeste među 
prstima i umutiti tijesto kao za kaj- 
ganu. U šerpi vrije maslo. Kalup se 
umoči u vrleo maslo da se "usija" 

(da bude vrelo). Izvadi se iz masla i 
umoči u tijesto, ali samo toliko da 
zamakne u tijesto. Opet umače u 
maslo tako da zvrčić ostaje u 
maslu, odvojen od kalupa, i peče. 

U međuvremenu napravi se jača 
agda (prokuhani šećer.) Cim se 
zvrčić zapeče, vadi se, umače u 
agdu i odmah stavlja na činiju 
(zdjelu). 


MOSTARSKI SEVDIDŽAN 


4 jaja, čaša šećera (2 dcl), isto 
toliko ovlaš rastopljenog maslaca, 
ribana kora od jednog limuna, 1 
čaša griza, 1/4 čaše oštre nule 
(nišeste), 1 čaša vrhnja (ili mehkog 
kajmaka). 

Zaljev: 40 dkg šećera, 4 dcl vode 
i vanilije u prahu. 

Pjenasto izlupati (umutiti) 4 
žumanjca, dodati šećer, umiješati 
smekšani maslac (mlado maslo) i 
koru od limuna. Zatim to sve luapti 
(mutiti) još 15-20 minuta, te dodati 
griz i oštru nulu (oštro bijelo brašno 
ili nišestu), vrhnje i izmiješati. Zatim 
od 4 bjelanca umutiti čvrst snijeg. 

U međuvremenu se zagrije 
pećnica. Umućena masa se izlije u 
zamaćenu duboku tepsiju =i 
umjereno peče. Zatim se spremi 
zaljev (šerbe). U šećer se sipa 4 dcl 
vode i vanilija. Serbe se ukuha da 
bude nešto rjeđe od "slatkog" 
(džema). 

Ispečeno tijesto zalije se šerbe- 
tom, a zatim malo vrati u toplu 
pećnicu. Donekle ohlađen sev- 
didžan se siječe na kocke ili rom- 
bove. 

KADAIF 


Kadaif (arapski) označava slatko 
jelo koje se spravlja od tzv. sirovog 
kadaifa. Sirovi kadaif liči na tanke 
bijele fideline. 


Izgleda da su ranije same aščije 
spravljale kadaif, jer se u ostavštini 
aščije iz 1815. godine u Sarajevu 
nalazi, pored ostalog, setilj (Šprica) 
za spravljanje kadaifa. 


Sirovi kadaif se spravlja na taj 
način što se od bijelog brašna sa 
vodom naprvi žitko (rijetko) tijesto. 
Stavi se demirlija na platu, na vatru 
(ranije na sadžak ispod kojeg je 
raspaljen drveni ugalj), te vrlo malo 
premaže maslom (samo toliko da 
zasjaji. Neki demirliju lagano mažu 
voskom. Tijesto se sipa u setilj 
(naprava slična velikoj džezvi sa 
nekoliko rupica na dnu promjera 2- 
3 milimetra), i nadnoseći ga nad 
demirliju uokolo se lijeva tjesto po 
demirliji. Cim se tijesto malo (konči) 
zapeče, odmah se diže sa demirlije 
i slaže kao sirovi kadaif. 

Za 6 obroka: 0,25 kg sirovog 
kadaifa, 120 grama masnoće 
(masla, maslaca, margarina), 50 
grama oraha u jezgru ili rozina, ili 
miješano rozina i oraha, 500 grama 
šećera, 100 grama meda, malo 
vanilije, limun, 1 jaje. 

Sirovi kadaif se  složi u 
zamašćenu tepsiju. Prilikom sla- 
ganja kadaifa u sredinu se stavljaju 
rozine i orasi. Na kadaif se u gru- 
menčićima stavi masnoća. Zatim 
se kadaif stavi u rernu i peče. U 
toku pečenja kadaif se prevrne da 
bi se ispekao i sa druge strane (po 
potrebi). 

U međuvremenu se spravi osred- 
nje gusto šerbe na taj način što se 
šećer stavi na 1/2 litre vode i kuha. 
Pri vrenju treba skinuti pjenu i pusti- 
ti da uvrije dotle dok se ne dobije 
osrednje gusto šerbe ("da malo 
slipa"), kome se dodaje med i 
limunov sok (pri kraju). 

Kada se kadaif izvadi, po još 
vrućem se pospe doro ulupano 
jaje. 

Prohlađen (mlakast) kadaif se 
postepeno zalijeva (mlakastim) 
šerbetom. Ne smije se zalijevati 
naglo, niti smije biti vruć kadaif ili 
šerbe, jer se u tom slučaju kadaif 
pretvara u masu tijesta. Ohlađen se 
reže na veće kocke. 

U Sarajevu su ranije uz kadaif 
servirane i masline, odnosno zejtin- 
tane, kako su ih neki nazivali. 

Isto tako kao prilog uz kadaif (radi 
lakše probave) servira se i rodakva 
(crna rodakva, rotkva). 

Pomenuti Amidža Dekika, pored 
ostalih, navodi kadaif i tel-kadaif. 
Moguće je da se u navedenom 
slučaju radi o tzv. domaćem kadai- 
fu (rezancima) i o kadaifu dobive- 
nom od rijetkog tijesta (vidi sirovi 
kadaif). U Turskoj se tzv. tel-kadaif 
spravlja sa kajmakom, šećerom, 
bademima, orasima i medom 
(Turkei, Reisefuhrer, Polyglott_- 
Verlag Munchen, 1973.). 


GRADAČAČKI KADAIF 


Prema Nusretu Gradaščeviću, u 
Gradačcu je kadaif spravljan na 
sljededeći način: 

Tepsija se pomasti, složi tavan 
(red) kadaifa, začini (pomasti), na 

DOLMLJENI EKMEK-KADAIF 


Približno za 6 obroka: 1 ploča 
ekmek-kadaifa, 40-50 dkg šećera, 
6 kašika đulbešećera, 6 kašika 
mehkog kajmaka - skorupa {ili 
eventualno slatkog vrhnja). 

Ploča dvopeka se najprije zavije 
u ovlaženi ubrus (salvetu). U 
međuvremenu se spravi šerbe, 
nešto rjeđe nego što se spravlja za 
ostale poslastice (vidi šerbe za 
baklavu i sl.). 

Kada se dvopek ovlažio u 
ubrusu, izvadi se i stavi u duboku 
pomašćenu tepsiju odgovarajuće 
veličine. Tepsija se onda stavi na 
žar (na ploču), u aščinici na odžak - 
na tzv. tihu vatru. Pošto se zagrije, 
biskvit se zalijeva rjeđim šerbetom i 
pomalo vrijucka na žaru (vatri). 
Biskvit se zalijeva šerbetom dok se 
dvopek dovoljno ne nadoji šerbe- 
tom. Tada se skine s vatre i ohladi. 

Zatim se kadaif dolmi (filuje) 
slatkim kajmakom i tzv. đul- 
bešećerom. Ako nema slatkog kaj- 
maka ili "mehkog" kajmaka (1), 
onda se uzima vrhnje. 

Dolmljenje kadaifa se izvodi na 
sljedeći način: jednom kašikom se 
čini "urez" u bisvitu (2-3 cm od 
ivice), a drugom ubaci. slatki 
(mehki) kajmak, zatim se napravi 
drugi urez i ubaci đulbešećer i tako 
naizmjenično dok se ne obradi 
okolo cijeli kadaif (bisvit). Poslije 
toga se na sredini kadaifa (još 
nedolmljen dio) također načini 
nekoliko "ureza" i ubaci kajmak i 
đulbešećer. 

Napomena: slatki kajmak i đul- 
bešećer se mogu i bez urezivanja 
iskititi po kadaifu. 

UŠČUPANI ĆILIM 


Ekmek-kadaif složen u demirliju i 
iskićen kajmakom i đulbešećerom 
djeluje kao uščupani ćilim. Stavlja 
se ploča do ploče ekmek-kadaifa, 
tako da pokrije cijelu demirliju. 
Zatim se kadaif zalije šerbetom, a 
onda kiti skorupom i đulbešećerom 
tako da se oblikuju veće kupice, pa 
cijela površina demirlije podsjeća 
na uščupani ćilim. 


DOMAĆI KADAIF? 


18 dkg bijelog brašna (od kojeg 
treba da se dobije oko 25 dkg 
domaćeg kadaifa), 15 dkg masla, 
75 dkg šećera, 6 dcl vode, malo 
limunova soka, 5-10 dkg oraha, 1 
jaje. 

Od brašna, jajeta i malo vode 
zakuha se tijesto, oblikuje "kolač" 
(kupice), te rasuče jufka kao za 
rezance (oko 2 milimetra debljine). 
Jufka se malo prosuši, toliko da se 
može smotati, a da se ne zalijepi. 
Zatim se smota u trubu i na dasci 
oštrim nožem tanko izreže, te veći 
dio jufke složi u tepsiju, pospe 
isjeckanim orasima, a na to složi 
ostatak kadaifa. Maslo se u gru- 
menčićima poslaže po kadaifu i 
kadaif peče na umjerenoj tempera- 
turi oko 30 minuta. 

Dok se kadaif peče, kuha se oko 
10 minuta šerbe od šećera, vode i 
malo limunova soka. 

Pečen kadaif se zalije vrućim šer- 
betom. Hladan se izreže na dilume 
(kusove) i servira. 


+ Recept sastavljen na osnovu razgovora 
po |. Pilavdžiću, Sarajevo. 

DOMAĆI KADAIF 
NA DRUGI NAČIN? 


Za 10 obroka: Tijesto: jedno cije- 
lo jaje, 3 žumanjca, nešto soli i 
brašna koliko zatreba. 

Nadjev: 25 dkg badema, 12 dkg 
šećera u prahu, 12 dkg maslaca. 

Sirup (šerbet): 50 dkg šećera, 3/8 
litre vode, 1/2 štapića vanilije, 2 
ploškice limuna. 

Od jajeta, žumanjaca i soli umije- 
si se čvrsto tijesto, koje se ostavi 
da se neko vrijeme odmara. Tijesto 
se razvalja što tanje, neko vrijeme 
pusti da se suši, pa se izreže na što 
finije rezance. Rezanci se napola 
skuhaju u mnogo kipuće slane 
vode, ocijede, isperu hladnom 
vodom, pa ponovo dobro ocijede. 
Dobro je rezance rastresti po dasci 
ili stolu, da bi se donekle osuščšili. 

Bademi se pofure kipućom 
vodom, ogule i fino iskosaju. 
Tepsija se dobro izmaže maslacem 
pa stavi jedan sloj rezanaca, koji se 
pospu sa nešto kosanih badema i 
šećera u prahu, a na šećer se 
poreda maslac izrezan na 
komadiće. Ovim redom nastaviti 
sve dok ima rezanaca. Gornji sloj 
moraju biti rezanci. Tepsija mora 
biti tako visoka da smjesa bude u 
visini tri prsta. Peče se u srednje 
vrućoj pećnici 20-25 minuta. 

Voda, šećer, vanilija i ploškice 
limuna se prokuhaju 10 minuta, pa 
tako vruće procijedi na kadaif, koji 
se zatim peče još 20-25 minuta. 
Pečen kadaif se ostavi preko noći u 
tepsiji, a onda istrese i nareže na 
obroke. 


% Recept Karla Waltera, "Savremeno 
ugostiteljstvo", 12/1956., Kadaif. 

HURMAŠICE? 


U narodu ovaj kolač ima više 
naziva:  hurmašice,  urmašice, 
nabrdnjače, brdarice, hurmadžik. 
Riječ je inače izvedenica od riječi 
hurma, što označava plod hurme 
(datule). 

50 dkg masla, 2 jaja, 1/4 | kiselog 
mlijeka (ili mjesto toga 2 limuna), 
brašna koliko bude potrebno (pri- 
bližno 1 kg), 20 dkg isjeckanih 
oraha (ne mora biti oraha), 1 1/2 kg 
šećera, 1 | vode, malo limunova 
soka. 


Maslo se stavi na dublju tepsiju, 
doda jedno cijelo jaje i 1 žumance, 
te sve ovo muti uokrug rukom sa 
ispruženim prstima na tepsiji oko 
20 minuta. Zatim se doda 1/4 | 
kiselog mlijeka (ili umjesto toga sok 
od dva limuna), te još muti 5-6 mi- 
nuta. 


Poslije toga se dodaje toliko braš- 
na koliko ga masa može da primi, 
te tijesto izmiješa i fino izradi da se 
ujednači. 


Zatim se tijesto iskida na komade 
veličine krupnijeg jajeta, te svaki 
komad u ruci malo valja. Ako se 
dodaju orasi, onda se mljeveni 
orasi zamijese sa malo tijesta da bi 
se mogli uvaljati u hurmašice. 
Uzme se jedna hurmašica i ras- 
plosni, na sredinu stavi malo oraha, 
pa zatvori, opet malo valja i na brdu 
(tkačkom stanu) rasplosni. Sa brda 
se hurmašica skida palcem i sred- 
njim prstom i stavlja na tepsiju (na 
taj način se hurmašica malo uvije 
na sredini). Tako se postupa i sa 


+ Ovo je tradicionalni način spravljanja po 
I. Pilavdžiću, Sarajevo. 


208 


ostalim hurmašicama, a zatim se 
hurmašice ispeku. 

Za to vrijeme se kuha 10-12 mi- 
nuta šerbe od šećera i vode uz 
dodatak limunova soka. 

Ispečene hurmašice još dok su 
vruće zaliju se vrućim šerbetom i 
pokriju drugom tepsijom da se 
agda upije. 


HURMAŠICE 
NA DRUGI NAČIN 


Za 16 komada hurmašica potreb- 
no je: 1 jaje, 15 dkg masla, 35 dkg 
šećera, soda bikarbona, limun, 8 
oraha, (16 polovica jezgre), 20 dkg 
brašna, korica vanilije. 

Sataviti 1 jaje, 15 dkg masla, 15 
dkg šećera, na vrhu noža sode 
bikarbone, malo soka od limuna, te 
sve dobro miješati (ulupati) da se 
stvori pjenasta masa. 

Poslije toga se u to doda 20 dkg 
brašna, izmiješa, mijesi tijesto i 
razdijeli na 16 dijelova. Formuju se 
elipsasti plosnati kolači  (hur- 
mašice) i slažu na zamašćenu tep- 
siju, a onda se sa gornje strane 
malo pritisnu tkačkim brdom (otuda 
naziv brdarica), odnosno erendom 
(ribežom). U sredinu svake hur- 
mašice utisne se polovica jezgre 
oraha. Hurmašice se peku na sred- 
njoj vatri. 

Od 20 dkg šećera, 1 1/2 dcl vode, 
malo korice od limuna i malo korice 
vanilije skuha se zaljev (šerbe). 
Ispečene hurmašice se zaliju 
vrućim šerbetom. 

Kao dodatak i kao prilog uz hur- 
mašice može se dodati slatki kaj- 
mak. 

BOSANSKE HURMAŠICE 


Još jedna varijanta hurmašica 
data je u časopisu "Savremeno 
ugostiteljstvo" broj 8-9 iz 1962. 
godine: 

500 g maslaca, 500 g brašna, 
200 g kiselog mlijeka, 2 žumanjka. 

Umutiti pjenasto maslac, dodati 
kiselo mlijeko, iz kojega je 
odstranjena sva voda, 2 žumanjka i 
brašno. Tijesto dobro izmijesiti. 
Otkidati rukom po komad tijesta i 
praviti loptice u veličini oraha. 
Posuti trenicu (rende, irende) bra- 
šnom, pritisnuti lopticu na nju tako 
da se spljošti i zatim joj dati oblik 
hurme. Ređati hurmašice u posudu 
namazanu maslacem i poprašenu 
brašnom i peći ih u pećnici na jačoj 
temperaturi sve dok ne porumene 
(oko 20-25 minuta). 

Sirup (zaljev): 750 g šećera, 4 dcl 
vode, 1 šipka vanilije, sok od pola 
limuna. Dok se hurmašice peku, 
napraviti sirup. Naliti Šećer vodom, 
dodati vaniliju i kuhati dok se ne 
dobije željena gustina. Ovaj sirup 
treba da bude nešto rjeđi od sirupa 
za slatko. Dodati sok od limuna na 
kraju vrenja. Kad su hurmašice 
pečene, izvaditi tepsiju iz pećnice i 
žlicom zalijevati hurmašice vrućim 
sirupom. Ostaviti ih u tepsiji dok ne 
upiju sav sirup. 


NABRDNJAČE"? (HURMAŠICE) 


I ovo je jedan recept za hurma- 
šice, a naziv je dat radi razlikovanja 
od prethodnih recepata. 


+ Ovaj recept dat je u časopisu "Plin" pod 


nazivom "urmašice", a ovdje ga donosimo s 
manjim izmjenama. 

2 čaše maslaca (butera), 2 jaja, 1 
čaša piva ili bijelog vina, 2 21/2 
čaše oštre i 1 1/2 čaša mehke nule, 
dakle ukupno 5 čaša brašna (može 
i sve mehko), 1 kg šećera (kocke), 
limun i vanilija. 

Miješaju se pola sata 2 čaše 
maslaca. U umućen maslac dodaju 
se 2 žumanjka i 1 čaša piva (ili 
bijelog vina). Pivo ili vino valja 
polahko dodavati da se maslac ne 
zgruša. Na koncu se doda brašno, 
a zatim se tijesto dobro rukom izra- 
di, tako da se više ne lijepi za stra- 
nice posude. 

Tvrdoća tijesta se može kon- 
trolisati - komadić tijesta se stavi u 
pećnicu, pa ako se kod pečenja ne 
razlijeva, znači da je dovoljno braš- 
na. Od tijesta se uzimaju komadići 
u veličini kajsije, raspljošte na 
ribežu - da se dobije oblik 
pačetvorine, a zatim savije tako da 
liči hurmi (datuli). Okrene se na 
ukrašenu stranu ribeža i u tepsiju 
stavlja jedna do druge. 

Peku se na jakoj toplini i moraju 
biti svijetložute. Kada su pečene, 
malo se ohlade, a zatim zaliju 
vrućim zaljevom. 

Sećer se zalije do polovine 
vodom i kuha sa limunom i vanili- 
jom sve dok sa žlice ne budu 
kapale čvrsto zgusnute kaplje. Ako 
se zaljev počne končasto otezati, 
znači da je pregust, pa valja dodati 
nešto vode i prokuhati. 


MEDENI BRDARI 


Recept je uzet iz pomenutog pče- 
larskog priručnika. Za jednu tepsiju 
treba pola oke (64 dkg) meda i pola 
oke masla. Umiješa se u tome 

brašno, toliko koliko je potrebno da 
bi se tijesto moglo oblikovati. 
Ukuha se na duguljaste kolačiće. 
Da budu našarani, meću se na 
brdo, kojim se tka. Tako se redaju u 
tepsiju i peku. Kad se ispeku, treba 
ih zaliti medenim šerbetom. 
Serviraju se u pravilu hladni. 


SMOKVICE 


Smokvice su istog sastava kao i 
hurmašice, samo se oblikuju dru- 
gačije, tj. kao presovana smokva, 
odnosno plosnato-okruglo, veličine 
kahvene šoljice i sa oblikovanom 
peteljkom na sredini. 


TATLIJE? 


Za 5 osoba: 200 g brašna, 100 g 
maslaca, i 1 dcl milerama, 2 
žumanjceta, 400 g šećera, 2, 5 dcl 
vode, 1/4 limuna, 1 prašak za peci- 
vo, vanilija-Šećera po potrebi, 20 g 
mljevenih oraha. 

Buter, žumanjca i malo šećera 
staviti u posudu pa varjačom 
(drvenom kašikom) dobro izmi- 
ješati. Tome dodati mileram, prašak 
za pecivo i brašno. Sve ovo lagano 
miješati dok se brašno i ostali 
materijal ne povežu. Zatim od tijes- 
ta formirati 10 jednakih dijelova 
valjkastog oblika, pa svaki komad 
odvojeno oklagijom raširiti. 

Mljevene orahe, 50 grama šećera 
i malo ribane kore od limuna dobro 
izmiješati. Dobivena masa se 
pravilno rasporedi na svaki komad, 
— "Lucija Bošnjak, "Oslobođenje", 14. maja 
1967.; Tatlije (turski) - slatka pita razvaruša 
(Škaljić - turcizmi...). 

po sredini, koji se zatim srolaju i na 
ribežu rastanje prema želji. Tatlije 
se slože u pripremljeni pleh i peku 
u toploj rerni. Pri pečenju se vodi 
računa da se ne prepku (poželjno 
je da porumene). Dok se tatlije 
peku, od ostatka šećera, vanilije, 
vode i limuna skuha se zalije. 
Vruće pečene tatlije se zaliju vrelim 
zaljevom. Zatim se tatlije u plehu 
prekriju i puste da se ohlade. 
Serviraju se hladne. 


TATLIJE PO DURANOVIĆU 


Nešto drugačiji recept spravljanja 
tatlija daje M. Duranović, nastavnik 
kulinarstva, Sarajevo. 


Za 10 osoba u dkg: maslaca 50, 
kisela mlijeka 20, brašna 50, 
šećera 70, limuna 20, oraha 20, 
mlijeka slatkog 10, rozina 10, jaja 2 
komada i jedna šipka vanilije. 


Maslac izraditi pjenasto, dodati 
kiselo mlijeko, žumanjce i brašno. 
Sve skupa izmiješati. Uzimati tijsto 
veličine većeg oraha, oblikovati ga 
u loptice, svaku lopticu staviti na 
rende, pritisnuti je da se spljosne, u 
sredinu staviti kuhane orahe u mli- 
jeku i rozine, presaviti, zatvoriti sa 
svih strana tako da u sredini ostanu 
orasi, rebrastu stranu okrenuti 
prema gore i složiti u pleh, peći u 
pećnici na temperaturi od 250 ste- 
peni Celzijusovih 20 do 25 minuta. 
U međuvremenu pripremiti preliv 
od šećera, vanili-šipke, limuna bez 
kore i 4 del vode, sve skupa 
prokuhati i kada su tatlije pečene, 
zaliti. Servirati 2 komada u porciji. 

MAGLAJSKE TATLIJE 


Emira Džambegović, Maglaj, 
daje jednu varijantu tatlija 
("Oslobođenje", 11. II 1977. ), i to: 

Umutiti 25 dkg butera ili margari- 
na, dodati. jedno žumanjce i 4 
kašike kiselog mlijeka (ali ne 
mnogo kiselo i da bude ocijeđeno 
od vode). Sve to dobro izmiješati i 
dodati 35 dkg mekog brašna i izra- 
diti tijesto rukom. Od gotovog tijes- 
ta praviti loptice, spljosnuti ih (po 
želji staviti jezgru oraha) i presavi- 
jati da se dobiju duguljasti komadi, 
te redati na tepsiju i peći dok 
porumene. 

Napraviti zaljev od 25. dkg 
šećera, malo limunovog soka, čaša 
vode. Skuhati nešto rjeđe nego za 
slatko. Preliti tatlije i ostaviti da se 
ohlade. 


GURABIJE? 


Gurabije (arapski) inače 
označavaju potvrd okrugli kolač, 
koji se pravi od rašna, jaja, šećera i 
masla. 

Za 15-20 gurabija: 25 dkg šećera, 
1/4 | mlijeka, 25 dkg masla, 2 jaja, 
brašna koliko bude potrebeno. 

Šećer, mlijeko, maslo i 2 cijela 
jaja se izmiješaju na  tepsiji. 
Miješaju se rukom sa ispruženim 
prstima oko 20 minuta. Zatim se 
dodaje brašno i zamijesi tijesto (ne 
tvrdo), tako da se može izraditi. 

Uzimaju se komadići tijesta 
veličine manje jabuke, radi malo 


dlanovima i oblikuju kao malo 


+ Recept je sastavljen na osnovu izlagan- 
ja |. Pilavdžića, Sarajevo. 

spljoštena polukugla. Slože se na 
tepsiju i ispeku. 


MEDENE GURABIJE 


Nekada su se u Bosni mnogo 
spravljale i medne gurabije, tj. 
gurabije s medom, koje se četo 
spominju i u narodnim pjesmama. 


U staroj kulinarskoj literaturi (26) 
pod nazivom "gurabići" nalazimo 
sljedeći recept za medene gurabije: 

56 dkg masti ( ili masla) i 56 dkg 
meda, devet žumanjaca i 1 cijelo 
jaje s meljom (brašnom) smiješaj u 
srednje tvrdo tijesto, napravi 
kuglice kao orah, malo ih u sredini 
prstom ubodi: mjedenicu (bakrenu 
tepsiju) meljom (brašnom) popraši, 
gurabije složi i ispeci. 

Napomena: tepsiju treba pomas- 
titi, a onda brašnom poprašiti. 

Nekada je med bio jeftiniji od 
šećera, te su se kolači češće 
spravljali s medom. 


MEDENE GURABIJE 
NA DRUGI NAČIN 


U spomenutom  pčelarskom 
priručniku za medene gurabije 
imamo sljedeći recept: 

Uzmi čašu masla, čašu meda, 
čašu žumanjaca i sve to sa finim 
brašnom zamijesi tako da tijesto 
bude u srednju ruku zamiješeno 
(dakle, srednje tvrdo tijesto); 
napravi od tijesta loptice, rastanji ih 
malo, u sredinu metni od obarena i 
oguljena badema polovinu, poredaj 
po tepsiji i peci. 


ZU 


Kada se ispeku, ostaviti da stoje 
u tepsiji sve dok se ne ohlade, jer 
ako se vade vruće, raspadaju se. 


MEDENE GURABIJE NA 
TREĆI NAČIN 


Ovaj recept daje pod nazivom 
gurabije Zorka Mitrović = J. Babić 
(33); 

Umuti 25 dkg masla, dodaj 17 
dkg meda, 1 jaje, 48 dkg brašna i 
1/2 kašike šećera. Sve umijesi i 
pravi okrugle kuglice, koje moraš 
malo raspljeskati i u sredini ubosti 
prstom. Kad to učiniš metni ih u 
podmazan pleh i peci na umjerenoj 
Vatri. 


MEDENE GURABIJE NA 
ČETVRTI NAČIN 


Umuti 1 šolju masla, dodaj 1 šolju 
meda, 1/2 šolje šećera, 2 jaja, 1 
žumanjce, sok i koru od limuna i 
brašna koliko je potrebno. Zatim 
pravi gurabije i peci na umjerenoj 
Vatri. 


GURABIJE NA DRUGI NAČIN 


Umuti 1 šolju masla, dodaj 1 šolju 
šećera, 4 žumanjceta i brašna 
koliko misliš da će biti dosta da ti se 
gurabije ne razliju. Zatim pravi male 
gurabije kao gornje i peci na umje- 
renoj vatri. 


GURABIJE NA TREĆI NAČIN 


Umuti 1 šolju masti, dodaj 3 
žumanjca, 1 šolju šećera, 1 šolju 

tucanih oraha i brašna koliko treba, 
da se ne razliju gurabije. Napravi 
male gurabije, odozgo ih namaži 
razmućenim jajetom i peci na 
umjerenoj vatri. 


HUSARSKE GURABIJE 


Naziv ovih gurabija vjerovatno 
potiče od mađarske riječi "husar" - 
vojnik lahke konjice u mnogim 
vojskama u 17. vijeku. Kolač može 
dugo da se održi, pa je vjerovatno 
bio pogodan za vojnike. 

12 dkg masla, 12 dkg šećera, te 
još nešto šećera za "omliviti gurabi- 
je", 2 jaja, limun, vanilija (vanili- 
šećer), slatko od višanja ili drenjina 
(drenjaka) - onoliko cijelih plodova 
koliko je gurabija, brašna prema 
potrebi. 

Jedno cijelo jaje i 1 žumanjce 
zamijesiti s maslom, u to dodati 
narendanu (naribanu) koru od limu- 
na i sok, malo vanilije, šećer i dobro 
izmiješati. Potom se doda brašna 
toliko da se zamijesi mehko tijesto. 

Od tijesta se oblikuju okrugli 
kolačići, među  dlanovima se 
spljošte i prstom na sredini se 
napravi rupica. 

Bjelance od jajeta se izlupa, a na 
stolu razastre šećer u prahu 
(štaub). 

Tepsija se pomasti. Svaka gura- 
bija se umače u pjenu bjelanca 
(oprezno da ne izgubi formu) zatim 
prevrne na šećeru i slaže u tepsiju. 
Peku se nekoliko minuta na jakoj 
vatri odozdo, zatim na jednakoj 
vatri dok gurabije ne porumene. 

Prilikom serviranja, na svaku gu- 
rabiju stavljaju se višnja ili drenjina. 

HUSARSKA DUGMETA 


Nešto drugačiji recept husarskih 
gurabija daje Zorka Mitrović -_J. 
Babić (33): 

Umuti 14 dkg maslaca, tome 
dodaj 20 dkg brašna, 12 dkg 
šećera i 2 žumanjca. Od zami- 
ješenog tijesta pravi male kuglice, 
malo ih raspljeskaj, zabodi prst u 
sredinu i u tu rupu metni malo 
pekmeza. Zatim ih pomeći u pod- 
mazan pleh i peci na umjerenoj 
vatri da malo porumene. 


BIHAĆKE GURABIJE 


Jednu varijantu gurabija daje 
Lelić Smajil iz Bihaća. 

Masla 25 dkg, šećera 50 dkg, 
oštre nule 25 dkg, mehke nule 25 
dkg, povlake 1 dcl, jedno jaje i sode 
bikarbone na vrhu noža. 

Umutiti dobro maslo da pobijeli, 
dodati jaje, dodati vrhnje i sodu 
bikarbonu. Zatim dodati šećer i još 
umutiti, te lagahno sipati brašno 
neprestano miješajući dok se smje- 
sa ne sjedini. Oblikovati gurabije, 
ukrasiti nožem na kockice i peći na 
lagahnoj vatri pola sata. 

Servira se hladno. 


ĐULFATME 


Đulfatme (perzijsko-arapski) 
predstavljaju tzv. zalivene gurabije. 

L. G. Bjelokosić daje sljedeći 
recept đulfatmi: 

Za dulfatmu se uzme podjednako 
brašna, šećera i masla, pa se od 
toga zamijesi pogusto tijesto. 
Tijesto se  razlije na okrugle 
kolačiće (formiraju se okrugli plos- 

nati kolačići) pa se odozgo pomalo 
narežu u kafez (ukafaz-povuku crte 
uzduž i poprijeko) i poredaju po 
tepsiji. Kada se ispeče, rastvori se 
pomalo po onim zarezotinama, te 
izgleda kao rascvjetala ruža. 

Ako se ove dulfatme zaliju šerbe- 
tom (ukuhani šećer), onda se dobi- 
ju tzv. "polivene gurabije". 


MASNA LUTMA? 


Masna lutma (unutma, ulutma) je 
vrsta veoma masnog kolača, koji 
se ne Zalijeva. 

30 jaja, 1 kg masla, duboka tepsi- 
ja promjera oko 50 cm, 30 dkg 
šećera, 30 kašika oštre nule. 

Jaja i maslo se dobro umute, 
zatim se doda šećer i opet muti sve 
dok se šećer ne rastopi. Kada je 
ovo sve dobro umućeno, dodaje se 
brašno i još izmiješa, a potom se 
izlije na pomašćenu tepsiju i ispeče 
na srednjoj Vatri. 

Ispečena lutma se izreže na 
dilume (kusove). 


MOSTARSKA LUTMA"" 


Ovaj recept se nešto razlikuje od 
recepta za masnu lutmu, kako po 
količinama, tako i po tehnološkom 
procesu. 

Količina se određuje prema 
veličini duboke tepsije u kojoj će se 
peći ulutma. 

Sud (posuda) masla i isto tolika 
zapreminska količina (sud) izlivenih 
cijelih jaja. Brašna toliko da se 
umućena lutma još može izliti na 

+ Recept je konstruiran na osnovu izla- 
ganja |. Pilavdžića, Sarajevo. 

+ Recept Umihane Alagić-Lakišić. 

tepsiju. Šećer 1/2 od upotrijebljene 
količine brašna. 

Posebno se umuti maslo, a 
posebno jaja. Zatim se sastave i 
izmiješaju, pa se dodaje brašno i 
muti. Brašna treba dodati toliko da 
lutma ne bude pregusta. Zatim se 
doda šećer i umuti, pa se lutma izli- 
je u tepsiju i ispeče. 

Pečena lutma se 
kusove (dilume). 


izreže na 


UNUTMA 


Na litru šećera uzima se litra 
brašna i 9 svježih jaja. Sećer (u 
prahu) se saspe u lonac (dublju 
posudu), a na šećer se izliju jaja, pa 
se muteći spravi krem. Kad je krem 
dobro umućen, uspe se brašno i 
sve dobro umuti. Na ovo se doda 
jedan grumen masla i opet izmiješa. 
Tijesto se izlije na tepsiju i peče. 

Ako hoćemo da patišpanja bude 
mekša, stavi se manje brašna. 


BOSANSKA PATIŠPANJA 


Ovo jelo je preneseno iz Španije 
u Bosnu (Pane d' Espagne). To je, 
ustvari, lutma, samo što se u nju ne 
stavlja masnoća. 

Recept za bosansku patišpanju 
Zore Mitrović-Babić (33) je sljedeći: 

Umuti dobro 6 jaja sa 2 findžana 
šećera; tome dodaj 3 findžana 
brašna. Sve dobro izmiješaj, saspi 
u namašćenu i pobrašnavljenu te- 
psiju i peci pri umjerenoj vatri. Kod 
patišpanje je glavno samo dobro je 
umutiti. Ako hoćeš da patišpanju 
odmah ne upotrijbiš, onda dodaj 
samo 2 findžana brašna. 

MEDENA ULUTMA 


Pomenuti pčelarski priručnik daje 
sljedeći recept ulutme: 

Jedna čašu masla, jednu čašu 
meda, jednu čašu natucanih jaja, 
podjednako. sve troje da bude. 
Vode ne treba ni kapi. Sve troje se 
salije u jedan sud, pa se umuti. 
Dugo to treba mutiti, dok taj hamur 
(smjesa) ne pobijeli. U taj se hamur 
metne jedna čaša finog prosijanog 
pšeničnog brašna, pa se opet muti. 
Kad se to brašno jednako umuti, 
salije se u tepsiju i peče. 


PUTNIČKA ULUTMA 


Karakteristika joj je ta što se 
može dugo održati, kako to kaže 
pomenuti pčelarski priručnik. 

Jednu litru (25 dkg) meda 
(šećera) i 15 jaja umutiti brkljom od 
žice (danas mikserom). Mora se 
mutiti toliko da masa dobro pobijeli 
i sasvim se ujednači. U taj hamur 
(masu, tijesto) se meće najfinijeg 
brašna (nulica) među tri prsta toliko 
puta koliko je jaja i opet se izmi- 
ješa. Zatim se peče u tepsiji. 

(Napomena: postoji neka štam- 
parska greška u pogledu količine 
meda). 


PITA-RUŽICA 


Đul-pita (perzijsko-grčki) ili pita 
ružica označava punjene jufke u 
trubu (role), te. izrezane na 
komadiće poprimaju oblik "rascvje- 
tale ruže". 

50 dkg mehke nule, 10 dkg 
nišeste (pšenične štirke) ili oštre 

nule za posipanje kod sukanja jufki, 
25 dkg tirita, 25 dkg mljevenih 
badema, 15 dkg masla (ili masla- 
ca), 25 dkg recelja (sa cijelim 
plodovima voća) od trešanja ili 
višanja, ako to nemamo, onda 15 
dkg grožđica (rozina). = Zaljev 
(šerbe): 50 dkg šećera, 3 dcl vode, 
pola limuna i 1 kesica vanilije. 

Zamijesi se tijesto za jufke i razdi- 
jeli na 4 ili na 2 dijela (kupice), 
prema navici i prostornim uslovima 
sukanja jufke. Rasuču se tanke 
jufke i ostave da se suhnu. 

Dotle se sprema nadjev (tirit). Od 
jajeta i brašna uz malo vode "satru" 
se mrvice (tirit), te malo proprže na 
maslu. Izmiješaju se bademi i tirit 
uz dodatak malo šećera (ne mora 
biti). 

Na sto se postavi 1 jufka i 
pomasti. Dio tirita (nadjeva), zavis- 
no od toga koliko imamo jufki, 
pospe se po cijeloj površini jufke. 
Omlivimo oklagiju nišestom ili 
oštrom nulom i na nju namotamo 
drugu jufku, pa posutu pokrijemo 
ovom drugom jufkom. Poškropimo 
masnoćom i opet pospemo tiritom. 
Tako se postupi i sa ostalim jufka- 
ma, s tim što se gornja jufka ne 
posipa tiritom. 

Omlivi se oklagija i sve četiri (ili 
tri) složene jufke se saviju u rolu. 
Potom se polahko izvuče oklagija i 
režu ružice (đulovi) dužine 2-4 cm i 
slažu vertikalno u pomašćenu tep- 
siju. U sredini svake ružice ostaje 
nešto praznog prostora (gdje se 
nalazila oklagija). Zatim ružicu 
stavimo peći. 

Dok se ružica peče, ukuha se 
zaljev (šerbe) od 3 dcl vode, pola 
kg šećera, vanilije i llmunova soka. 
U sredinu svakog komada ružice 


BOSANSKI KUHAR 
ZIJAFETSKA SLATKA JELA 


stavi se po jedna trešnja (slatko) ili 
višnja, odnosno nekoliko grožđica. 

Ružica se zalije vrelim zaljevom i 
pokrije (drugom tepsijom) da se 
zaljev upije. 

Umjesto badema mogu se upotri- 
jebiti orasi i ne mora se staviti 
recelj. U tom slučaju ružicu zasuče- 
mo (srolamo) bez oklagije. 

Ako nemamo ni badema ni 
oraha, onda možemo ružicu saviti 
samo sa tiritom. 


PITA-RUŽICA?" 
(NA DRUGI NAČIN) 


Za 5 osoba: 30 dkg brašna, 12 
dkg maslaca, 10 dkg oraha, 2 1/2 
dkg rozina, 40 dkg šećera, 1/2 | 
vode, 1/4 | ulja, 1 jaje, pola limuna, 
te nišeste po potrebi. 

Brašno prošsijati, dodati ulje, jaje i 
malo soli, pa sa 3/4 predviđene 
vode zamijesiti tijesto i razdijeliti na 
4 kolačića (kupice). Tijesto pustiti 
da se odmara 10 minuta. 

Zatim malo rasukati četiri jufke, 
posuti nišestom i složiti jednu na 
drugu, pa nastaviti sve skupa razvi- 
jati na tanku jufku. Ovako razvijene 
jufke postaviti na sto, začiniti rasto- 
pljenim maslom ili maslacem i 
isjeckanim orasima i rozinama. 
Zatim jufku srolati na oklagiju, te 
oklagiju polahko izvući i ružicu 
isjeći na "šajbe" široke oko 2 cm. 
Pomastiti tepsiju, ružice složiti, 
začiniti maslom i peći. 

Šerbe se kuha od ostatka vode, 
šećera i limunova soka. Zatim se 
pečene ružice Zaliju i ohlade. 


= Ovo je recept Ismeta Pilavdžića, 
Sarajevo. 

MERDAN-RUŽICE 


Šemsa  Merdan, = Počitelj 
("Oslobođenje", 27. maja 1977. g.) 
daje sljedeći recept za ružice: 


1 kg brašna, glatka nula ili 
"dvica", 3 žumanjka, 3/4. litra 
slatkog mlijeka, 25 dkg šećera, 20 
dkg mljevenih oraha, 1/2 šolje ulja, 
1 limun i vrećica "digo" germe. 

U šolju toplog mlijeka staviti 
jednu kocku šećera i vrećicu "digo" 
germe. Ulupajte 3 žumanjka, 1/2 
šolje ulja i 1 šolju toplog mlijeka. 

U prosijano brašno dodajte oto- 
pljenu germu, zatim pripremljenom 
smjesom sa jajima zamijesiti 
tijesto, mehko kao za jufku za pitu. 
Ostavite tijesto da malo nadođe, a 
tada razvijte jednu jufku (rastanjite 
tijesto oklagijom) debljine 0, 5 cm. 
20 dkg mljevenih oraha pomiješajte 
sa 20 dkg sitnog šećera. Iscijedite 
sok iz jednog limuna, sve dobro 
promiješajte i pospite sa obadvije 
strane jufke (sa jednog i drugog 
kraja). Polahko savijte jufku u rolu 
sa jednog i drugog kraja prema sre- 
dini. Nožem razrežite sredinu na 
mjestu gdje su se krajevi sastali. 
Oštrim nožem sijecite komade 
veličine 3-4 cm i redajte komadiće 
u podmazan pleh. Jedan odrezani 
kraj stavljamo na pleh, drugi je 
okrenut prema gore, tako da od 
svakog komadića dobijemo kolač 
nalik na ružu. Peći na umjerneoj 
temperaturi. Uzavreti 5 dkg šećera 
i 1 šolju mlijeka. Pečene ruže preli- 
ti vrelim mlijekom i ponovo vratiti u 
pećnicu da kolač omekša. Izvaditi 
kolač kad mlijeko ispari i služiti ga 
toplog. 


216 


ĐUL-PITA 


L. G. Bjelokosić daje sljedeći 
recept za đul-pitu: 

Spravi se tijesto kao i za baklave. 
Tirit se napravi kao i za baklave, 
samo se gleda da se što sitnije 
satare. Jufke se razvijaju što tanje. 
Kada se prva jufka razvije, prostre 
se po siniji ili po prostrtu čaršafu. 
Pošto se poškropi maslom, prspe 
se tiritom. Druga jufka se prostre po 
ovoj, pa se opet i ova poškropi 
maslom i prespe tiritom. Ovako se 
sve redom naslaže 12-18 jufki 
(vjerovatno 8-12), pa se onda te 
sve jufke savijaju u trube i polože 
na siniju. Na siniji se ta truba izreže 
na komadiće debele kao prst i 
pojače. Ovi se komadići poredaju 
po tepsiji, pa se onda peče... zalije, 
izgledaju kao dobra rascvjetana 
ruža. Otuda je i ime dobila: đul- 
ruža. 

Napomena: svakako treba tirit 
izmiješati sa orasima. (A. L.) 


ĐUZLEMA 


Đuzlema predstavlja pitu po sa- 
stavu sličnu baklavi, s tim što je 
srolana u gužve i sa manje nadjeva 
(oraha i tirita). Može se puniti i 
voćem. 


STERANA ĐUZLEMA 


To je vrsta surogata baklave, 
dakle jeftina pita. 

Razvijaju se jufke: malo suhnu. 
Dotle se uzme određena količina 
kukuruzna i pšenična brašna za 
nadjev, te se to brašno proprži na 

suhoj posudi, ali se dobro pazi da 
ne zagori, te se oba brašna izmi- 
ješaju i napravi tzv. "ič". 

Tepsija se pomasti, prekrije 
jufkom, začini, te još prekrije 2 puta 
i svaki put pomasti. Pospe se sa 
ičem, začini rastopljenom mas- 
noćom, te opet ponovi slaganje i 
začinjanje jufki, posipanje sa ičem, 
eventualno 2-3 puta. Gornja jufka 
treba da je ucijelo, začini se i peče. 
Kad je pečena, zalije se šerbetom 
od meda i još ostavi neko vrijeme 
na saču (u rerni). 


Šerbe od meda se spravi na taj 
način što se provrije nešto vode, 
doda 2/3 meda u odnosu na vodu, 
provrije i opjeni. 


MAGLAJSKA ĐUZLEMA 


Emira Džambegović, Maglaj 
("Oslobođenje", 16. decembra 
1976. godine) daje jednu varijantu 
đuzleme pod naslovom "Zaliveni 
kolač s orasima", i to: 


Pola (1/2) kg jufki (odnosno da se 
može prekriti tepsija oko 6 puta), 4 
jaja, prašak za pecivo, 5 čaša 
šećera, 2 čaše ulja, 25 dkg 
mljevenih oraha, 1 jogurt i 3 čaše 
vode (za agdu). Čaša od jogurta je 
mjera za sve sastojke. (1, 5 dcl). 

Fil pripremiti ovako: umutiti jaja 
sa dvije čaše šećera, dodati ulja, 
jogurt, prašak za pecivo i sve dobro 
promiješati. 

Jufke podijeliti na dva dijela, 
redati u dobro podmazan pleh | 
svaku jufku premazati filom. Kad 
ste potrošili polovinu jufki, u sredinu 
stavite orahe, i opet redajte jufke i 
fil dok imate materijala. 

Peći u osrednje zagrijanoj pećni- 
ci oko pola sata. Pečenu pitu zaliti 
agdom (zaljevom) skuhanim od 
preostale 3 čaše šećera i vode. 


ARAPOVA GLAVA 


Arapova glava predstavlja poseb- 
no oblikovanu vrstu slatke pite, a 
spravlja se u nekim bosanskim 
gradovima (Tešnju, Gradačcu). 

Za oblikovanje služi veći kubali- 
lenger sličan izvrnutom poklopcu. 
Ako lenger (poklopac) nije stabilan, 
onda treba i visoki sadžak. 


Rasuču se jufke tako da se dobi- 
je tolika površina jufke da se može 
poklopac pekriti oko 6 puta. Nešto 
jezgri oraha se izreže i pripremi 
nešto grožđica. Pripremi se tijesto 
kao za unutmu i u nj umiješaju 
orasi i grožđice. 

Lenger (izvrnuti poklopac) se 
postavi na sadžak. Lenger se iznu- 
tra pomasti, te prekrije jufkom, tako 
da jufka, nešto prelazi preko po- 
klopca. Jufka se pomasti i prekriva- 
nje ponovi nekoliko puta i svaki put 
jufka pomasti. Potom se izlije pu- 
njevina u lenger. Krajevi jufke koji 
prelaze ivicu lengera prebace se 
unutra i tako pokrije (zatvori) arapo- 
va glava. Odozgo se pomasti i stavi 
u pećnicu da se peče. 

Kada se ispeče, ohladi se, tepsi- 
ja postavi u kosi vertikalni položaj, 
prinese lenger u istom položaju, 
pritisne na tepsiju i tako izvrne ara- 
pova glava na tepsiju (može i na 
lenger, oval). Kada se digne sa te- 
psije, arapova glava treba da ima 
formu poklopca, te se servira. 

TEŠANJSKA 
ARAPOVA GLAVA 


U Tešnju spravljaju i tzv. zalivenu 
arapovu glavu. Sastav je isti (vidi 
arapova glavu) s tim što se ova pita 
po pečenju zalije agdom (šećerom). 

Peče se kao i arapova glava. 
Kada se ispeče, prinese se veća 
duboka tepsija i arapova glava 
skupa sa poklopcem izvrne u 
duboku tepsiju. Zatim se ulije agda 
(ukuhani šećer). 

Kada pita upije agdu, vrati se na 
lenger u prvobitni položaj a onda na 
drugi lenger pažljivo izvrne i servira. 


GRADAČAČKA 
ARAPOVA GLAVA 


U Gradačcu spravljaju arapovu 
glavu slično kao naprijd navedene, 
a u okolici Gradačca arapovu glavu 
spravljaju sa halvom. O tome 
Husein Sehić iz Gradačca kaže: 
Razviju se jufke i filuju halvom i 
orasima. Kao kalup služi bakreni 
kalajisani poklopac od sahana. Ta- 
ko filovana jufka se pomasti i peče. 

Prema tome, arapova glava u 
okolici Gradačca sprema se kao i 
druge arapove glave (vidi recept za 
arapovu glavu), s tim što punjevinu 
čine halva i orasi. 

U ovom slučaju moguće je 
možda arapovu glavu formirati i na 
drugi način. Jufke se pomaste, filu- 
ju halvom i saviju u gužve. Na te- 
psiju se postavi kubali poklopac i 
pomasti. Oko poklopca, a zatim po 
njemu do vrha savijaju se jufke. 
Tako naslagana arapova glava 
skupa sa tepsijom se peče u rerni. 

ZULBIJA? 


Zulbija i zulbećija su vjerovatno 
isto jelo. Za zulbećiju se kaže da je 
slatko koji zet nosi punici kada prvi 
put ide u pohode. Mehmed 
Mujezinović kaže da se zulbija nosi 
i bolesnicima. 

Tri pregršti bijelog brašna (odvo- 
jeno svaka pregršt). Masla je 
potrebno toliko da se može 
zakuhati jedna pregršt i za pečenje 
zulbije. Jaja i kiselog mlijeka toliko 
da se može zakuhati po jedna od 
dvije preostale pregršti brašna. 
Nišeste za posipanje pri sukanju 
(razvijanju). Šećera za -šerbe 
(agdu). 

Jedna pregršt brašna se zakuha 
(zamijesi) maslom i oblikuje u 


+ Recept je  anketiranjem = nekih 
aščikaduna dobio Mehmed Mujezinović, 
Sarajevo. 

okrugli kolač za sukanje, druga jaji- 
ma, a treća kiselim mlijekom. 

Zatim se sastave sva tri kolača, 
pospe sto nišestom, pospe i tijesto 
pa oklagijom rasuče. Zatim se 
omlivi nišestom oklagija i jufka 
smota (vjerovatno je to nešto deblja 
jufka). Jufka se polahko svuče sa 
oklagije i veoma pažljivo reže na 
komadiće kao za pitu ružicu. 

U međuvremenu se uzavrije 
maslo i zulbije pažljivo stavljaju u 
maslo i peku (prže). Čim su 
pečene, vade se u odgovarajuću 
posudu. 

Spravi se srednje gusto šerbe 
(nešto malo manje vode od količine 
šećera) i zaliju zulbije. 

Napomena: vjerovatno se u 
šerbe doda limunova soka. 


BAMJE: 


Ovo jelo u tradicionalnim 
jelovnicima fungira zasebno i nema 
zamjene niti sličnih jela koja se 
serviraju umjesto bamje, te je i 
ovdje izdvojeno u posebnu grupu. 

Bamja (izvedeno iz = turskog 
bamya)" je biljka. Ima je više vrsta, 
a jedna potiče i iz Bosne (2). 

Za jelo se uporebljavaju mohu- 
nasti plodovi. 


BAMJA 


Za 4 obroka: 25 dkg sirove ili 5 
dkg suhe bamje, 75 dkg bravljeg ili 
janjećeg masnijeg mesa, 12 dkg 
luka (crvenog), malo aleve paprike, 
so, biber, rukovet majdonosa 
(peršunova lista), đereviz (list ce- 
lera), malo sirćeta, 1 limun. 

Meso se izreže na zalogajiće u 
jednu šerpu, luk očisti i iskriža na 
meso, doda so, biber, izrezan maj- 
donos i celer, aleva paprika, te sve 
disnta na tihoj vatri. 


+ Hibiscus esculentus. 


Za to vrijeme se obari bamja u 
vodi u koju je dodato malo sirćeta, 
te se voda ocijedi. 

Kada je meso napola šće- 
vabljeno (dinstano), obarena bamja 
se sastavi sa mesom, te dalje kuha 
dok ne budu kuhani bamja i meso. 
Po potrebi se dodaje malo mesne 
vode ili vode. Mora se paziti da se 
bamja ne prekuha. 

Prilikom serviranja dodaje se 
kriška limuna. i 

Ako se stavlja sirova bamja, onda 
treba odrezati peteljke i kapice 
bamje. 

Lelić Smail iz Bihaća u bamju 
dodaje i malo bijelog luka. 


BAMJA" (NA DRUGI NAČIN) 


Potrebno je 60 dkg janjećeg 
mesa srednje masnog (ako nema 
janjećeg - onda telećeg, goveđeg), 
10 dkg luka (crvenog), 1 grumen 
masla, so, malo uvarenih kavada 
(paradajza), 1 limun i 20 dkg sirove 
bamje ili 5 dkg suhe bamje. 


+ Recept Umihane Alagić-Lakišić. 

Meso se isjeca (samelje). Luk 
očisti i iskriža. U lonac se stavi 1 
grumen masla, saspu luk i meso, 
posole i ćevabe (dinstaju). 

Ako je sirova bamja, onda je 
treba otrijebiti - odsjeći drške i 
skinuti kapice (dakle, po ovom 
receptu svježa bamja se ne obaru- 
je). Ako je suha bamja, onda je 
treba obariti u zasoljenoj vodi i oci- 
jediti na đevđiru. 

Na tavu se stavi malo masnoće, 
doda oguljen i isjecan paradajz ili 
uvarenih kavada  (ukuhanog 
paradajza) i to provrije. Doda se 
obarena ili svježa očišćena bamja, 
pa na vreloj masnoći prevrne neko- 
liko puta, tako da svu bamju "obiđe" 
uzavrela masnoća. 

Zatim se bamja sastavi s mesom, 
ulije voda i kuha. Treba paziti da se 
bamja ne prekuha, jer onda izgubi 
okus. Biber se u pravilu ne dodaje. 

Servira se sa kriškom limuna. 


JANJETINA SA BAMJOM"? 


Za 10 obroka: 3 kg janjetine, 40 
dkg masti, 30 dkg luka, 2 dkg 
mljevene paprike, 2 dkg češnjaka, 
1 vezica peršuna, 1, 50 kg bamje i 
soli po potrebi. 

Janjetina se isiječe na 20 koma- 
da. Luk se očisti i iskosa što finije, 
pa na vrućoj masti poprži na zlat- 
nožutu boju. Zatim se luku doda 
fino kosani češnjak i peršun, te i to 
malo poprži, pa doda paprika. 
Jednom-dvaput se sve promiješa i 
odmah doda janjetina, posoli i 
polahko pirja. 


= Karlo Walter "Suvremeno ugostiteljst- 
vo", broj 6/1957. 

Bamja se očisti, isiječe na manje 
komade, pa se u slanoj vodi 
prokuha i ocijedi. Kad je meso na- 
pola gotovo, doda se bamja i 
polagano sve skupa dopirja. 

Kao prilog: mladi ili slani krompir. 


DOLMLJENA BAMJA 


U porodici Džinića u Banjoj Luci, 
pored drugih načina, bamja je spre- 
mana i na taj način što je dolmljena 
mozgom. Recept za ovo jelo 
nemamo, pa ćemo ga pokušati 
konstruirati. 

Nešto krupnija (šira) bamja se 
očisti i obari u vodi kojoj treba 
dodati malo sirćeta. Za to vrijeme 
spravi se nadjev za bamju: malo 
veoma sitno isjeckanog = luka 
(crvenog), 1-2 jaja, malo sitno 
isjeckanog peršunova lista (maj- 
donosa), 1-2 kašike kajmaka 
(slanog "kore"), malo soli i bibera. U 
to dodati obaren (prokuhan) oci- 
jeđen i sitno isjeckan mozak. 

U šerpu se stavi malo masnoće, 
iskriža luk, izrežu listovi peršuna, 
celera, posoli, doda koje zrno bibe- 
ra, te sve izdinsta. 

Za to vrijeme kod obarene bamje 
se donekle okriži poklopac, tako da 
se ne odvoji od bamje. Mozak se 
ocijedi i malom kašičicom (drškom) 
pune bamje mozgom, zaklapaju 
poklopcem i slažu u šerpu na izdin- 
stani luk i zelen, koju smo prije toga 
skinuli s vatre. Vertikalno naslagane 
bamje u šerpi polahko se Zzaliju čor- 
bom (juhom) od ocijeđenog mozga 
- samo toliko da se bamja može 
kuhati. Povremeno se, po potrebi, 
doda malo juhe i kontroliše ukus. 


Bamja 

BAMJA SA KRZATMOM polovicu tanjira komad krzatme sa 
nešto safta, a na drugu polovicu 
U aščinicama se kombinuju jela bamja. Dakle, komad "dinstanog' 


tako da se često servira na jednu mesa i! dodatak bamja sa mlje- 
venim mesom. 


PITE: 


U ovo poglavlje su unesene sve 
pite koje se u određenim jelovnici- 
ma javljaju ili bi mogle da se nađu u 
odgovarajućem jelovniku, kao tzv. 
prelazna jela, a koje se u jelovnici- 
ma obično smjenjuju sa dolmljenim 
i sličnim jelima. Ovdje nisu une- 
sene, odnosno izdvojene su u 
posebne grupe baklave i slične 
pite, kao i burek-pite. 

Pita je grčka riječ, a označava 
vrstu jela (savijaču) koje se pravi od 
tanko rasukanog (razvučenog) 
tijesta (jufki-kora) i dolmi (nadijeva, 
filuje) raznim tiritima (nadjevima, 
filunzima). 

U pomenutom starom zagre- 
bačkom kuharu za pite se navodi 
izraz "povitice", a kasnije "savijače". 

Pite mogu biti slane, poluslane, 
kisele i slatke. 

Jelo slično piti pripremaju Italijani 
kao predjelo, to je napuljska (pica) 
(sirnica)". "Pizza" označava vrstu 
pečenog tijesta, dok Italijani za pitu 

+ Karlo Walter, Talijanska frittura i napuljs- 


ka pizza, "Suvremeno ugostiteljstvo", broj 
10/1961., Zagreb. 


upotrebljavaju i riječ "pasta sfoglia- 
ta", što bi označavalo lisnato tijesto. 

Napuljska "pizza" je za Italiju ono 
što je za Bosnu pita, a "pizzarelle" 
ono što za Bosnu predstavlja 
"buregdžinice" (Walter). 

Mada se može govoriti o nekim 
sličnostima, postoji velika razlika 
između italijanske "pizze" i naše 
"pite". Za "pizzu" se priprema kvas- 
no tijesto i debelo razvlači (oko 5 
mm), dok je osnovna karakteristika 
pravih bosanskih pita tijesto veoma 
tanko (gotovo kao cigaret-papir) 
razvijeno u velike jufke i nije ukvas 
jelo. 

Pored toga, i punjevina (nadjev) 
je sasvim različita kod mnogih pita. 

Osnovu kod pite čini jufka. Naš 
narod kaže: "Kakve jufke, takva i 
pita." 

Pojam pite u Bosni je veoma 
širok. U nekim krajevima, kao u 
Gradačcu, pitama nazivaju sve ono 
što se peče ili samo dopeče u tep- 
siji (rešediju u tepsiji ubrajaju u pite 
itd.). 

SPRAVLJANJE 
TIJESTA ZA JUFKE 


Jufka je riječ preuzeta iz turskog 
(yufka), a naša riječ u pomenutom 
starom kuharu je "suvka" (vjerovat- 
no od sukati). 

Svako brašno nije za jufke. Zato 
je, prije zakuhavanja tijesta za 
jufke, najbolje izvršiti probu. To se 
čini na taj način što se uzme malo 
brašna (mehke - glatke nule ili 
dvice) i sa vodom zamijesi mala 
kuglica, ni mehko ni tvrdo (srednje). 
Tada se prignječi na siniju (stol, 
dasku) dlanom ili palcem. Ako 
tijesto pokaže elastičnost, odnosno 
ostane u cjelini, onda je dobro za 
sukanje, a ako se podere (ra- 
spadne), onda nije dobro za jufke. 

Tijesto za jufku se spravlja na 
sljedeći način: Uzme se, naprimjer, 
1/2 kg glatkog bijelog brašna i 
oblikuje kupa na stolu (siniji). Zatim 
se naprvi udubljenje (jamica) u sre- 
dini brašna, doda malo soli i kašika 
finog ulja. 

Tijesto mijesimo sa malo podgri- 
janom (malo mlakom, mlakastom) 
vodom. Ako je vrućina, onda može 
i svježom vodom. Vode se dodaje 
toliko da se dobije tijesto srednje 
mehko - ne smije biti premehko. 
Mora se izrađivati ("raditi") sve dok 
se ispod površine ne pojave jedva 
primjetni mali mjehurići. 

U pomenutom zagrebačkom 
kuharu iz 1876. godine za tijesto za 
jufku se kaže: 

"Uzmi melje, koliko trebaš, 
mlačne osoljene vode, jedno jaje i 
malo masla, od toga zamijesi sred- 
nje tijesto, dobro ga razmijesi, dok 
se već lupi od ruke..." 

Izrađeno tjesto se razdijeli na 
kolače od 15-20 dkg, dijelove koji 
se oblikuju uokrug da budu sasvim 
glatki i ostave na dobro nabraš- 
njenom mjestu da odstoje oko 20 
minuta do pola sata. Prije toga se 
malo premažu maslom ili uljem da 
se ne bi uhvatila kora (najbolje 
maslom, jer se i od ulja može 
uhvatiti kora). 


(Ako nemamo dobro brašno, 
onda treba dodati malo sirćeta. 
Tijesto će biti nešto žilavo, ali će se 
sigurno razviti). 

Riječ privijuša za jufku se kaže 
ako se suču dvije jufke jedna na 
drugoj (vidi šam-burek). 


SUKANJE 
(RAZVLAČENJE JUFKI) 


Ranije su se u domaćinstvu 
obavezno sukale jufke oklagijom. 
Međutim, danas mnoga domaćin- 
stva ne raspolažu više sinijom i 
oklagijom, te se jufke većinom 
razvlače na četvrtastom stolu. To 
mnogim domaćicama a i kulinarima 
stvara probleme, jer jufka koja se 
razvlači od "kolača" (tijesta) ima 
okrugao oblik. Zato, za sukanje 
jufki treba imati i u domaćinstvu i u 
radionici (kuhinji) okrugli stol prom- 
jera bar 1 metar, a poželjno je i širi. 

Razvlačenje može biti na dva 
načina, i to: ručno razvlačenje i 
razvlačenje na čaršaf, odnosno 
kombinacija i jednog i drugog. 

RAZVLAČENJE NA ČARŠAF 


Sto se pokrije stolnjakom i stol- 
njak pospe brašnom. Uzme se 
jedan odstajali kolač tijesta za jufke 
i postavi na sredinu stola, te razva- 
lja kuhinjskim valjkom (valgerom), 
tako da se dobije određeni plosnati 
elipsasti oblik. Ako se tijesto ne da 
razvlači, onda se doda malo sirćeta 
u tijesto i ponovno izradi. 


Elipsasti oblik se premaže uljem. 


Tada se nabrašne ruke, te tako 
nabrašnjene (i dlanove i nadlanice) 
sa napola savijenim prstima uvuku 
sa polahkano ispod tijesta do nad- 
lanica. Vrhovi prstiju ne smiju 
dodirivati tijesto. Povlačenjem ruku 
u širinu, vrši se razvlačenje jufke 
naokolo stola, svuda podjednako. 

Kada je jufka razvijena toliko da 
prekriva ploču stola, onda se kraj 
jufke podigne objema rukama i 
razvuče preko jednog ugla stola. 
Zatim se nategne preko suprotnog 
ugla stola, a onda još preko dva 
preostala ugla. Razvlačiti treba 
oprezno, da ne bi jufka popucala. 


Ako je dobijena jufka tanka kao 
"svileni papir", a da nije popucala, 
onda je razvlačenje jufke potpuno 
uspjelo. Pošto su rubovi jufke ostali 
debeli, treba ih pažljivo odrezati 
(ovo tijesto se može upotrijebiti za 
pitice ili peksimete). 


RUČNO RAZVLAČENJE 


Ovo razvlačenje se većinom 
primjenjuje u buregdžinicama, a 
eventualno i u aščinicama. 

Tijesto za jufke se spravi i obliku- 
je u kolače (kupice). Sto se namasti 
uljem. Kolač se raspljeska i dobro 
rastanji rukama. Zatim se tijesto 
uzme rukama (na ruke) i baca 
uokrug (vrti) - neki radnici čak i 
preko glave vrte tijesto, te se tako 
dobro razvuče. Iza toga se na stolu 
rukama tijesto još razvuče u tanku 
jufku, tako da jufka visi djelomično i 
preko stola. 

Dakle, ne pomaže se pri 
razvlačenju ni valgerom, ni oklagi- 
jom, niti brašnom. Ne obrašnjavaju 
čak ni ruke, nego se i one mažu 
uljem. 

Ovako razvučene jufke se ne 
suše, već se odmah od njih sprav- 
lja pita (dakle u određenom smislu 
industrijaliziran proces rada). 

Svakako da je domaća jufka 
kvalitetnija od ove zanatlijske, 
odnosno buregdžinske. 


SUKANJE JUFKI 


Ranije su se obavezno sukale 
jufke pomoću oklagije na siniji za 
kuhanje (miješanje). Ova sinija je 
promjera 1, 5-2 metra. Oklagija 
predstavlja dugi okrugli štap prom- 
jera oko 2 cm, dužine 1, 5 m, na 
krajevima nešto tanji. 

Sinija i oklagija se obrašne 
(pospu brašnom). Odležala kupica 
tijesta se stavi na siniju, malo se 
pospe brašnom i oklagijom razvlači 
(posipajući po potrebi pomalo 
brašnom) dok se ne rasuče jufka 
promjera oko 60 cm. Zatim se 
oklagija postavi na sredini jufke, te 
jufka presavije (prebaci) napola 
preko oklagije. Onda se oklagija 

uzme za jedan kraj i jufka na okla- 
giji podigne u zrak, te se lagano 
potežući za krajeve, nešto razvuče. 

Iza toga se, držeći oklagiju za 
oba kraja, jufka skupa sa oklagijom 
prostre na siniju. Tada se oklagija 
povlači, tako da se prebačena 
polovina jufke vrati na siniju u prvo- 
bitni položaj, tj. razastre cijela jufka. 
Obrašni se oklagija i opet lagano 
suče (razvlači) jufka. Ovaj proces 
se ponovi po potrebi nekoliko puta, 
tako da se dobije jufka promjera 
oko 1, 5 metar. Iza toga se jufka 
pomoću oklagije podigne i razastre 
na prostrti čaršaf da se suhne. 

Na taj način se razviače i ostale 
jufke. 

Za jufke je važno da budu tanke. 
Debele jufke u sredini pite redovno 
ostaju nedovoljno pečene, te pita 
gubi od ukusa, teže je probavljiva, a 
često taj dio "živog" tijesta je i žilav i 
tvrd, te se i nožem teško reže. 


OBLIKOVANJE PITA 


Pita se oblikuje na razne načine, 
i to: 

- polagana ili pita poleguša, 

- u gužve, 

- U frkove (u zvrkove), 

- na ružice, 

- na boščaluk, 

- na hamajliju. 

Polagana pita se oblikuje "preko 
tepsije", tj. horizontalnim slaganjem 
jufki jedne na drugu (i punjevine) 
preko cijele tepsije. 

Polagane pite se režu u "dilume" 
(blage rombove), u četverokut 
(kvadrat), ili na male krugove (kolu- 
tove). 

Pita u gužve oblikuje se rolanjem 
jufki (skupa sa filom), pomoću 
čaršafa (stolnjaka) ili prebaciva- 
njem dijela jufke preko punjevine i 


Pita u frkove (u zvrkove) 

prstima skupljenjem u gužve. To se 
obično radi na siniji, danas na stolu. 

Srolane jufke polažu se na tepsi- 
ju uzduž (na štange) paralelno 
jedna do druge, ako je tepsija četvr- 
tasta, ili uokrug (u frk), ako je tepsi- 
ja okrugla, počinjući slaganje od 
sredine tepsije. 

Formirati burek u gužve, još se 
kaže i zasukati burek. 

Pita u zvrkove, u frkove slaže se 
kada se nosi na izlet ili na put. 

U tom slučaju svaka polovica 
jufke (ako su veće), ili svaka jufka 
(ako su manje) oblikuje se kao 
zasebna cjelina, srolana je prvo u 
gužve, a onda je savijena uokrug - 
u frk, u spiralu. 


BOSANSKI KUHAR 
PITE 


Sa ovako složenom pitom se 
lakše manipulira, a i bolje se čuva 
("konzervira"), jer se konzumira frk 
po frk, tako da se ne načinju svi 
frkovi. 

Pita na ružice ili đul-pita se 
oblikuje na taj način što se jufka 
(pita) srolana na oklagiji ili u gužve 
reže na komadiće od 3-5 cm 
dužine, te se ružice vertikalno slažu 
u tepsiju jedna do druge. 

Ovi komadići vertikalno postav- 
ljeni imaju neke sličnosti sa ružom. 

Oblikovanje na boščaluk, vidi 
boščaluk-burek. 

Oblikovanje na hamajliju, vidi 
buredžici na hamajjliju. 


PRIJESNACI ZELJANICE | BUREDŽICI: 


Već ranije je pomenuto da su 
burek-pite izdvojene u posebno 
poglavlje, a u dva poglavlja su une- 
sene tzv. lakše slane pite koje fun- 
giraju ili mogu da fungiraju u 
određenim  jelovnicima. Ostale 
razne pite ili jela slična pitama, koja 
se obično ne kombinuju u jelovnici- 
ma, unesene su u posebno 
poglavlje. 


PRIJESNAC-PITA" 


Dvije jufke (oko 2 m2 lisnatog 
tijesta, u jufku staviti 1 jaje), 1/4 | 
kiselog mlijeka, 1/4 | slatkog mlije- 
ka, 10-20 dkg kajmaka, 4-5 jaja, 25 
dkg bijelog brašna (nule), kopar 
(malo lišća), meda 12-15 dkg, 15- 


+ Prisnac ili prijesnac-pita Umihane 
Alagić-Lakišić. 


25 dkg slatkog kajmaka (skorupa) 
ili mladog meda u saću. 

Mlijeko i jaja se umute (ulupaju), 
doda kajmak, brašno i na kraju izre- 
zani kopar. Sve se to dobro zamije- 
si, ali da ne bude gusto, da se 
može rasporediti (razliti) po tepsiji. 

Pomašćena tepsija se prekrije 
jufkom, začini i prekrije još jednom. 
Izlije se i jednako rasporedi nadjev 
(filung). Zatim se začini rasto- 
pljenom masnoćom, pa opet prekri- 
je sa nekoliko jufki i svaka se zači- 
ni masnoćom. 

Ispečen prijesnac se izreže na 
kvadratiće ili pravougaonike i 
postavlja na sofru, ili eventualno u 
tanjirima, ovalu, lengeru ili sličnoj 
zdjeli. 

Uz prijesnac se servira. na 
odgovarajući način med (u tacnice 
ili zdjelice sa kašičicom). Konzumira 

se na taj način što se prijesnac na- 
maže medom ili poslije svakog ko- 
mada prijesnaca konzumira se ka- 
šičica meda sa slatkim kajmakom, a 
može i bez slatkog kajmaka. 

Ako je mladi med u saću, onda se 
nasred tepsije postavi sahančić 
(tanjirić) sa medom u saću, te tako 
servira skupa sa tepsijom pite. 
Konzumira se skupa med sa 
voskom i prijesnacem. 


KISELI PRIJESNAC 


Razlika između ovoga i naprijed 
navedenog prijesnaca je u tome da 
se u nadjev kiselog prijesnaca 
dodaje još 1/4 | kiselog mlijeka 
(dakle, ukupno 1/2 | kiselog mlije- 
ka). Servira se bez dodatka meda 
(Vidi recept prijesnac-pite). 


PRIJESNAC OD 
BIJELE CIKLE 


Ovaj prijesnac u svom putopisu 
pominje Sakcinski na prolazu kroz 
Bosnu, i kaže da je to prijesnac 
punjen sirom, jajima i bijelom cik- 
lom. 

Recept nemamo, ali ćemo ga 
okušati konstruirati. 

1 kg bijele cikle, 1/4 kg mladog ili 
polumasnog Sira, 3 jaja, dvije jufke, 
malo soli, masnoća za začin. 

Bijela cikla se napola skuha, oci- 
jedi, ohladi, te oguli i izrenda, posoli 
i kada odstoji, ocijedi. 

Jufke se razviju. Pomasti se tep- 
sija i prekrije nekoliko puta jufkama, 

koje se začine rastopljenom mas- 
noćom. 


Sir se izdrobi, smiješa sa ciklom, 
dodaju se jaja i sve opet izmiješa. 

Ovim nadjevom ravnomjerno se 
prekriju jufke na tepsiji. 

Zatim se punjevina začini, te 
prekriva jutfkama, koje se također 
pomaste. Potom se prijesnac peče. 
Kada se ispeče, izreže se i servira. 


PODVELEŠKI PRIJESNAC 


U Podveležju spravljaju prijesnac 
na taj način što izmetu (izlupaju) 
bijelo brašno, vareniku (slatko mli- 
jeko) i jaja, uz dodatak malo soli, te 
peku pod sačem. Kada se ispeče, 
preliju ga ljutim (kiselim) mlijekom u 
koje su istukli koju česnu saransa- 
ka (bijelog luka). 

(Kanaet Tvrtko, o. c.) 


PRIJESNAC OD BIJELE 
RODAKVE" 


Potrebno dvije jufke da se tepsija 
može prekriti 6-7 puta, 1 kg bijele 
rodakve, 20 dkg kajmaka ili 1/4 | 
povlake (vrhnje, mileram), 2 jaja, 
so, masnoća za začin. 

Rodakva se oguli i izrenda na 
sitno erende. Zatim se ubaci u 
ključalu vodu i pričeka da baci 
jedan ključ. Potom se izlije na 
đevđir i dobro pritisne, tako da se 
dobro ocijedi i postane gotovo 
suha. 


+ Recept Vejsila Brave, Sarajevo. 

Jufke se razviju. Pomasti tepsija, 
prekrije jufkom, začini i opet prekri- 
je 2-3 puta sa premašćivanjem. 

U šerpu se stavi rodakva, doda 
kajmak ili povlaka, dodaju jaja i 
malo soli, te to sve izmiješa. Ova 
punjevina se istrese i rasporedi 
podjednako po jufkama na tepsiji. 
Nadjev se malo začini masnoćom, 
zatim prekrije jutfkama uz stalno 
premašćivanje. Peče se u 
umjereno toploj pećnici. 


PITA-ZELJANICA" 


Tri jufke promjera oko 1, 20 m (u 
jufke staviti 1 jaje), 1/2 do 1 kg 
špinata, 1/4 litre skorupa (slatkog 
kajmaka), povlake, ili kajmaka, 1/4 
kg mladog sira, 3-5 jaja, so, even- 
tualno malo kukuruzna brašna, 
maslo za začin. 

Spinat se opere, očisti i izreže 
(samo list bez korijena - korijenje 
se upotrijebi za juhu, čimbur ili pir- 
jan). 

Izrezani špinat se malo posoli, 
izmiješa, te utuku jaja, doda sir i 
kajmak i sve izmiješa. Može se 
dodati malo kukuruzna brašna da 
nadjev bude "razabraniji". 

Postavi se jufka na zamašćenu 
tepsiju i obreže po rubu tepsije, 
začini te tako složi još nekoliko 
jufki. Na jufke se izruči i rasporedi 
nadjev i pomasti. 

Nadjev se pokriva opet sa neko- 
liko jufki, a svaka se pomasti rasto- 
pljenim maslom. Pita se izreže na 
kvadratiće i peče. 

To je polagana, prava zeljanica, a 
može se formirati i u gužve. 

+ Recept Umihane Lakišić-Alagić. 

ZELJANICA 
NA DRUGI NAČIN? 


Za 5 osoba: 600 g brašna, 150 g 
masnoće, 3 dcl slatkog mlijeka, 150 
g sitnog sira, 300 g špinata, 3 jaja, 
15 g soli, 150 g kajmaka, 5 g bi- 
bera. = 

Brašno prosijati, dodati 1/3  dcl 
ulja, 2 del mlake vode i 5 grama 
soli. Sve skupa dobro zamijesiti i 
tijesto ostaviti 30 minuta. U među- 
vremenu potrebno je pripremiti fil, 
špinat očistiti, oprati 3-4 puta u 
hladnoj vodi, ocijediti i staviti na 
dasku pa nožem sitno isjeći, posoli- 
ti i ostaviti da omekša. 

Zatim ga dobro iscijediti da nes- 
tane vode. Ocijeđeni špinat staviti u 
posudu pa mu dodati sir, kajmak, 
jaja, biber"", mlijeko, to sve dobro 
izmiješati i probati da li je dovoljno 
slano. 

Na sto staviti stolnjak, posuti ga 
brašnom i na stolnjaku razvlačiti 
tijesto preko cijelog stola. Krajeve 
tijesta otkinuti. Razvučeno tijesto 
pustiti da se malo prosuši, a zatim 
ga poprskati masnoćom i na 1/3 ra- 
zvučenog tijesta složiti pripremljen 
fil. Zatim tijestom sa filom pomoću 
stolnjaka smotati u oblik štrudle. 

Pleh (tepsiju) pomastiti pa prema 
dužini pleha izrezati rolovanu zelja- 
nicu i staviti u pleh po dužini, a 
zatim ostatkom masnoće preliti pi- 
tu. Tako pripremljenu zeljanicu sta- 
viti u rernu i peći na tihoj tempera- 
turi. Kada je zeljanica pečena, izre- 
zati je na komade i toplu servirati. 

+ Lucija Bošnjak, "Oslobođenje" 14. maja 
1967. 

++ |smet Pilavdžić preporučuje da se biber 
ne stavlja. 

TRAVNIČKA ZELJANICA 


U Travniku zeljanicu pitu zovu 
prisnac. 

Za 1 tepsiju: 60 dkg brašna za 
sukanje, 1 kg zelja ili špinata, 25 
dkg mladog sira, 3-5 jaja, malo 
kukuruzna brašna, nešto nišeste, 
masla (masnoće) za začin, malo 
ulja, soli 10-25 dkg skorupa 
(slatkog kajmaka), 2-4 dcl slatkog 
mlijeka. Ako se zeljanica smotava u 
gužve, onda može i manja količina 
zelja. 

Brašno se prosije, napravi malo 
udubljenje u sredini, doda malo 
ulja, te sa 2 del mlake vode i malo 
soli zamijesi tijesto i dobro izradi, te 
stavi da odstoji. Za to vrijeme zelje 
se očisti, odreže korijenje, opere, 
ocijedi, izreže na dužinu 1-2 cm. Na 
zelje se doda malo kukuruzna braš- 
na i isto omelja (omlivi). Na to se 
doda sir, malo soli, utuku jaja i sve 
izmiješa. 

Sinija se prespe nišestom (ili 
oštrom nulom) ili se na stol postavi 
stolnjak = (ili posebno određeni 
čaršaf za sukanje) prespe nišestom 
(ili oštrom nulom). Tijesto se razdi- 
jeli u 4 kolača, malo izradi, uzme 1 
kolač, pospe nišestom i pritiska- 
njem oklagijom ili valjkom rasuču 
jufke (Vidi još poglavlje - Pite - 
sukanje jufki). 

Jufke se malo prosuše. 

Pomasti se tepsija, = prekrije 
jufkom, začini, prekrije drugom 
jutkom i trećom, a svaka se 
pomasti, rasporedi polovica fila, 
začini, prekrije jutfkom, začini, opet 
prekrije jufkom i začini, rasporedi 
druga polovica fila, začini, a na 
kraju se i gornja jufka, začini. Pita 

se izreže u kvadratiće i stavi peći u 
zagrijanu pećnicu. 

Kada je pečena, izmiješa se sko- 
rup i slatko mlijeko, polije po piti i 
pita vrati u pećnicu da se zapeče. 

Uzavrije se nešto masla (maslaca) 
i zeljanica još malo začini odozgo. 


ZALIVENA ZELJANICA 


To je nešto skromnija zeljanica 
srolana u gužve. 

Dvije jufke, pola kg špinata, soli, 
10 dkg mladog sira, pola litre mlije- 
ka, 3 jaja, 6-7 dkg maslaca, mas- 
noće za Začin. 

Rasuču se jufke. Špinat (lišće) se 
odvoji, opere, ocijedi, iskriža i 
posoli. Na to se doda sir, jaja i oko 
2 del mlijeka. To se sve izmiješa, 
ako je prerijetko, doda malo braš- 
na. Jufke se razrežu, pomaste, 
poreda punjevina, pomasti, srolaju 
u gužve i slažu u pomašćenu tepsi- 
ju, pomasti i pita stavi peći. Kada je 
pečena, rastopi se maslac, doda 2- 
3 del mlijeka, izmiješa, zeljanica 
polije i vrati u pećnicu da se 
zapeče. 


ZELJANICA IZ DUGA 


I danas zeljanicu u Dugama (kraj 
Prozora) spravljaju od pšeničnog 
brašna iz vodenice i sijanog na 
koprenu (gusto sito). Zeljanica se 
srola u gužve. Puni se kajmakom, 
sirom, jajima i zeljem. Ovo 
pšenično brašno daje joj posebnu 
aromu. 

Peče se pod sačem. 

ZALIVENA ZELJANICA 
PO BAŠIĆU 


Recept lahko zalivene zeljanice 
daje Sulejman Serif Bašić ("Oslo- 
bođenje", 10. novembra 1976.) 

1/2 kg kora (jufki), 1 kg špinata ili 
blitve, 5 jaja, čaša jogurta, čaša po- 
vlake, čaša slatkog mlijeka i kašika 
masla (maslaca) za zaljev poslije 
pečenja. Kiselo mlijeko kao prilog. 

Špinat ili blitvu oprati i sitno isje- 
cati, staviti u šerpu, dodati jaja, jo- 
gurt, povlaku i čašu mlijeka. Potom 
posoliti i sve dobro izmiješati. 

Na zamašćenu tepsiju složiti 
nekoliko jufki i svaku začiniti rasto- 
pljenom masnoćom, tako da krajevi 
prelaze rub tepsije, potom prekriti 
tankim slojem nadjeva i krajeve 
jufke vratiti u tepsiju. To opet 
ponoviti dok ne utrošimo nadjev i 
jufke. Odozgo prekriti jednom 
cijelom finom jufkom i začiniti. 

Peći na tihoj vatri. Kada poru- 
meni, pita je pečena. Uzvariti u šolji 
slatko mlijeko s maslom (masla- 
com) i zaliti vruću zeljanicu. 

Uz to servirati kiselo mlijeko. 


BUREDŽICI 


Buredžici se još nazivaju i 
burečići, burekčići. 

Dvije jufke, oko 1/2 kg mesa bez ko- 
sti (janjećeg, junećeg, bravljeg, gove- 
đeg), so, masnoća, oko 1/2 | kise- 
log mlijeka, koje česno bijelog luka. 

Jufke se rasuču, malo suhnu, 
razrežu na dvije polovice, te 
pomaste. lIsjeckano (samljeveno 
meso se posoli, te izmiješa. 

Na svaku polovicu jufke na raz- 
maku od oko 6-8 cm redaju se 
komadići mljevenog mesa 
(juvalaci), tako da u svaki burekčić 
dođe po 1 zalogajčić mesa. 

Jufke se saviju u gužve, izrežu na 
burekčiće, koji se slažu u 
zamašćenu tepsiju. Buredžici se 
često režu i "na klis" (kosi valjak). 
Zatim se buredžici pomaste i 
ispeku. 

Kiselo mlijeko se malo osoli, izmi- 
ješa, te (po želji) utuče više česni 
češnjaka, dobro izmiješa. Vrući 
buredžici se polijevaju kiselim .mli- 
jekom, zatim pomaste, te vrte u 
toplu pećnicu da se kiselo mlijeko 
upije. 

Serviraju se hladni ili mlaki. 


BUREDŽICI NA HAMAJLIJU? 


Dvije jufke (vidi ranije spravljanje 
jufki), 40-50 dkg mesa bez kosti 
(janjećeg, bravljeg, junećeg), 4 dkg 
luka (crvenog), so, biber, maslo 
(masnoća), 1/2 | kiselog mlijeka. 

Rasuču se jufke. Meso se isjeca 
(samelje) i u njega doda veoma 
sitno isjeckan luk, so, biber, pa se 
sve izmiješa. 

Jufke se izrežu na pravougaonike 
dužine oko 15 i širine oko 8 cm. 
Pravougaonici jufke se začine 
rastopljenim maslom. 

Meso se formira i kolačiće 
(juvalake - male kuglice promjera 
oko 2 cm), te na jednu polovicu 
pravougaonika jufke stavi se 1 
juvalak. Jedan kraj — (trokut) 


pravougaonika previje se preko 


+ Recept konstruiran na osnovu izlaganja 
I. Pilavdžića, Sarajevo. 


Pite sirnica i zeljanica 

juvalaka i polovica pravougaonika 
čini trokut, a druga je polovica 
kvadrat. Ovaj trokut se prebaci na 
kvadrat i sada cijeli komad čini 
kvadrat. Zatim preostalim krajem 
(trokutom) pokrijemo drugi trokut, 
gdje se nalazi juvalak, i dobijemo 
hamajliju od 4 previjena trokuta 
(vidi sliku). 

Kad smo savili sve buredžike, 
slažu se u pomašćenu tepsiju, zači- 
ne rastopljenom masnoćom i peku. 
Ispečeni se preliju kiselim mlijekom 
i malo začine uzavrelom mas- 
noćom (najbolje uzavrelim mladim 
maslom - svježim maslacem). 


PRŽENI BUREDŽICI 


Dvije jufke, 30 dkg junećeg ili brav- 
ljeg, goveđeg, janjećeg mesa, mas- 
noće za začin i prženje, so, biber, 
10 dkg pirinča (riže), 1/2 | kiselog 
mlijeka, peršunov i celerov list. 

Jufke se rasuču, suhnu i 
zamašćenom ivicom  fildžana 
(šolje) režu u kolutiće. 

U međuvremenu se meso isjeca 
(samelje), doda malo ulja i soli, te 
izmiješa. Riža se skuha toliko da 
nabubri. Majdonos i celer lišće se 
sitno isjecka. Sve se to doda mesu, 
pobiberi i izmiješa. 

Po jedna kupica dolme (punje- 
vine) se stavlja na svaki drugi kolut 
jufke. Prvim kolutom jufke se pokri- 
je kolut sa punjevinom i pritiskiva- 
njem krajeva slijepi buredžik. 
Uzavrije se masnoća na vatri i na 
vreloj masnoći  prže polahko 
buredžici. 

Prženi buredžici se vade u zdjelu 
i zaliju kiselim mlijekom. 

SVEČANI BUREDŽICI 


Bajramski ili svečani buredžici su 
bogati mesom, tako da se u svaki 
buredžik filuju po dva juvalaka 
(kupice) mesa. 


GOTOVI BUREDŽICI 


Posni, zimski, pečeni, ramazan- 
ski ili gotovi buredžici imaju cilj da 
domaćicama olakšaju posao oko 
spremanja, tako da imaju uvijek 
jedno jelo gotovo. To se ranije prak- 
tikovalo najviše za vrijeme posta, 
tako da ako domaćica ima, recimo, 
čorbu ili hošaf, te ove buredžike, 
onda je tzv. noćni ručak, koji se 
konzumira prije svanuća, brzo 
gotov. Ovi buredžici mogu da se, 
pod određenim uslovima, održe 7-8 
dana, te bi danas bili pogodni u 
pekarskoj industriji kao pakovano 
gotovo jelo, ili u hotelijerstvu kao 
jelo "a la minut". 

Dakle, buredžici se sprave kao 
obični buredžici, samo se ne poli- 
vaju kiselim mlijekom, već se 
onako pečeni, suhi slažu u drvenu 
kutiju (veća drvena kutija sa po- 
klopcem - drvena radi toga da 
buredžici ne bi povukli kakav miris 
ili kakvu kiselinu, a postoji 
mogućnost određenog zračenja). 
Kutija je stajala na tahtrpos na 
hameriji (dakle, na zračnijem i hlad- 
nijem mjestu), i tu su se gotovi 
buredžici čuvali 7-8 dana. 

Prilikom konzumiranja uzme se 
određena količina gotovih 
buredžika i postavi na tepsiju. Na 
vatru se stavi šerpa, (karavan- 

tendžera) u kojoj vrije voda, a na 
šerpu tepsija s buredžicima, te se 
na taj način za 20-30 minuta ras- 
pare buredžici. Kada omekšaju, 

zaliju se kiselim mlijekom, eventu- 
alno precvrknu uzvarelom mas- 
noćom i serviraju u istoj tepsiji u 
kojoj su i raspareni. 


OSTALE SLANE PITE I JELA SLIČNA PITAMA: 


KREŠEVSKI PIRJAN 


A. Kristić (23) kaže da Kreševljaci 
vole svoj "pirjan" sa pečenom 
jufkom. Recept za ovo jelo nije se 
uspio očuvati. 

Po mišljenju |. Pilavdžića, recept 
za ovo jelo bi bio sljedeći: 

Rasuču se obične jufke kao za 
pitu, samo malo deblje. Pripremi se 
sjecano (mljeveno) juneće ili go- 
veđe meso, koje se posoli i preprži 
sa nešto luka. Jufke se prerežu na 
4 komada i ispeku na plati (ranije 
su pečene na saču). 

Prepečena jufka se zamače u 
običnu ključalu vodu, odmah vadi iz 
vode i stavlja na tepsiju. Složi se 
red jufke, prespe prženim mesom, 
opet naslaže sloj jufki i sloj mesa, 
na kraju sloj jufki. Zatim se pirjan 
začini (pomasti) i peče. 


KORE-PITA SA BORIKA 


Za kore-pitu ispeku se deblje 
jufke na saču (peki), danas u rerni 
u tepsiji ili na velikoj ploči na 
šparherdu (šparetu). Zatim se 
spravi tirit (punjevina) od sedam 
bjelanjaka i jednog žumanjceta, 
malo = posoli, doda kajmaka 
(povlake, milerama) te dobro umuti 
(izmiješa). Polože se u tepsiju 
nekoliko kore, začine rastopljenom 


masnoćom, nalije tirit (punjevina), 
zatim opet kore i začine, te tirit, a 
zatim opet kore i začine, te kore- 


pita ispeče. 

(Recept  Vasvije = Saračević, 
Sarajevo). 
BOSANSKA SIRNICA 


U nekim krajevima Bosne spre- 
maju pitu sirnicu na taj način što se 
jufka nadolmi sa dosta jaja i sira. 

Karakteristika ove pite je ta da se 
pečena zalije slatkim kajmakom 
(skorupom) i uzavrelim maslom 
(maslacem), te se ponovo malo 
zapeče u pećnici ili se pokrije da se 
upiju kajmak i maslo. 

Dvije jufke (vidi spremanje jufki), 
20-30 dkg mladog sira, 2-4 jaja, So, 
15 dkg masla, 1/2 do 1 | slatkog 
kajmaka-skorupa, tj. svježeg skoru- 
pa u kojem ima još dosta mlijeka, te 
je rijedak (ili povlake). 

Rasuču se jufke te malo suhnu. U 
zdjeli se razdrobi sir, utuku jaja, te 
to izmiješa i posoli. Jufke se 
razrežu napola, začine i posipaju 
nadjevom. Jufke složene u gužve 
se stavljaju u zamašćenu tepsiju. 

Rastopi se ostatak masla i saspe 
u kajmak. Polovicom ove mase 
prelije se sirnica, te malo nareže da 
bi kajmak mogao da prodre između 
jufki. 

Zatim se pita peče. I|spečena se 
polije preostalom polovicom kajma- 
ka i ubaci u pećnicu da se zapeče. 
Izreže se i servira topla. 


SIRNICA 


Ovu pitu nazivaju još i sirnjača, a 
u Gradačcu kajmačnica-pita. 

1/2 kg mladog sira, 3 jaja, 1/8 | 
mehkog (slatkog) ili slanog kajma- 
ka, 1/2 kg mehke nule, maslo ili 
maslac za začin, So. 

Od brašna se pripremaju jufke 
(vidi spravljanje jufki). 

Mladi sir se izdrobi, dodaju se tri 
cijela jajeta, kajmak, malo soli i sve 


izmiješa. 
Jufka se postavi na obrašnjeni 
stolnjak, poškropi  rastopljenim 


maslom (maslacem, mašću), te se 
nadjev u malim kupicama reda 
paralelno po jufki, i to malo dalje od 
kraja jufke. Zatim se objema ruka- 
ma podigne stolnjak sa jufkom, 
malo ukuso, saviju se gužve. Zatim 
se gužve polažu u zamašćenu tep- 
siju, ponovo začine i pita se peče. 


JAJUŠA 


Jajuša, jajaruša ili srednjača 
spravlja se sa dosta jaja, a po tome 
je i dobila naziv. Ima nekih sličnosti 
sa prijesnacem. 

Dvije jufke za pitu, 8 jaja, šolja 
skorupa ili kajmaka, 1/4 kg mladog 
sira, 1/2 | slatkog mlijeka, 10 dkg ku- 
kuruznog brašna, 2 dcl kiselog mli- 
jeka ili kiselog vrhnja i oko 15 dkg 
maslaca (masla, masti), malo soli. 

Od jaja, kajmaka, sira, mlijeka i 
kukuruznog brašna se pripremi 
nadjev (punjevina), na taj način što 
se jaja dobro istuku, doda ostalo i 
sve dobro izmiješa. 

Rasuču se jufke i suhnu. Prekrije 
se jufkom pomašćena tepsija, te 
obreže po unutarnjem pervazu tep- 
sije. Jufka se pomasti, pa se složi 
još nekoliko jufki i sve začine rasto- 
pljenim maslacem (maslom). Na 
sloj jufki izlije se nadjev i kašikom 
ravnomjerno rasporedi po cijeloj 
tepsiji. Nadjev se začini rastopljen- 
im maslacom (maslom) i prekrije 
preostalim jufkama, koje se pre- 
mašćuju. | gornja jufka se pomasti, 
te jajuša peče na jakoj vatri 10-15 
minuta, a kasnije se smanji tempe- 
ratura. Kada se jajuša ispeče i malo 
"hladne", izreže se na kvadratiće ili 
rombove. 


MLJEKARICA-PITA 


Sutli-pita naziva se još i mljekari- 
ca ili sut-pita. 

Potrebno je jedna veća ili dvije 
jufke za pitu. 

Za nadjev: 5 jaja, slatkog mlijeka 
oko 1 litar, brašna koliko bude 
potrebno, soli i masnoće. 

Prilog kiselo mlijeko. 

Umutiti 5 jaja sa 3 dcl slatkog mli- 
jeka, zatim dodati toliko brašna da 
se dobije gusto tijesto. Posoliti 
tijesto, izmiješati, a zatim miješajući 
dodavati mlakog mlijeka toliko da 
se dobije tijesto (nadjev) da se 
može lijevati u tepsiju. Na to dodati 
1 dci povlake (vrhnja) i izmiješati. 

Pomastiti tepsiju, prekriti je 
jutfkom, pomastiti jufku i opet tako 

učiniti. Na pomašćenu treću jufku 
izliti nadjev, začiniti ga (pomastiti 
rastopljenom masnoćom) prekriti 
jufkom, pomastiti i opet prekriti 
jufkom. Gornju jufku pomastiti_ i 
mljekaricu peći u zagrijanoj pećnici. 

Servira se uz dodatak kiselog mli- 
jeka. 


SUTLI-PITA FALIČNA 


Pomaste se jufke, smotaju u 
gužve (srolaju), opet pomaste i 
ispeku. Kada je pita ispečena, 
ravnomjerno se polije uzavrelim 
maslom i kiselim mlijekom, te pita 
vrati u pećnicu i malo zapeče, da 
"nadođe". 


PITA KAPAVICA 


Rasuču se jufke. Ulupaju se jaja i 
mlijeko, malo posoli, te se doda 
toliko brašna da se tijesto može sa 
kašike (žlice) kapati na jufke. 

Pomaste se jufke, nakapaju nad- 
jevom, srolaju u gužve, slože u tep- 
siju, opet pomaste i ispeku. 
Ispečena pita se izreže i servira sa 
slatkim ili kiselim mlijekom (zavisno 
od vremena kad se služi). 


UČKUR-PITA 


Učkur-pita je dobila naziv po 
tome što su srolane jufke veoma 
tanke (učkur — okrugla vrpca). 

Jedna jufka, 15 dkg junećeg 
mesa bez kosti, 15 dkg suhog 

mesa, 1/2 | kiselog mlijeka, mas- 
noća, so, biber". 

Jufka se po dužini izreže na 
komade širine oko 15 cm i pomasti. 

Meso se izreže na komadiće i 
skupa samelje juneće i suho, te 
posoli i izmiješa. 

Od mesa se na stolu formira 
tanka vrpca (učkur) i postavi na kraj 
izrezanog komada jufke i malo 
pobiberi. 

Obrašnjenim rukama se prihvati 
jufka sa kraja na kome se nalazi 
meso i savije oko mesne vrpce, a 
onda srola i dobije tanka pita u 
gužve. Tako se postupa i sa drugim 
komadima jufke i nadjeva. 

Učkuri se slažu u pomašćenu 
tepsiju, začine masnoćom i peku. 
Poslije pečenja pita se zalije kise- 
lim mlijekom. 


PITA IČIJA"? 


Pita-ičija (juta ičija, ljuta. ičija) 
predstavlja kombinaciju kuhanog 
suhog mesa i pite od same ("suhe") 
jufke, koja u ovom slučaju ima 
funkciju peciva (umjesto kruha). U 
svaku jufku se stavi po jedno jaje. 

1/2 do 1 kg suhog mesa (rebara), 
dvije jufke, nekoliko česni bijelog 
luka, vinsko sirće (ocat) ili 1-2 limu- 
na, nešto masnoće. 

Suho meso se izreže na komade 
i skuha. Jufke se rasuču što tanje, 


suhnu, malo pomaste i lagahno 


+ |. Pilavdžić kaže da se učkur-pita sprav- 
lja kao i burek od svježeg mesa, luka, soli i 
bibera, s tim što se manje nadijeva i tanko 
savija. 

+= Recept za pite-ičije Umihane Lakšić- 
Alagić. 

srolaju u gužve, režu i slažu malo 
na "harmoniku" u zamašćenu tepsi- 
ju i peku. 

Juha se odvoji od mesa i stavi da 
prokuha. Ako je meso od buta ili 
drugog dijela, onda se iskida na 
zalogajčiće. U juhu se doda (po 
ukusu) tučenog bijelog luka i sirće- 
ta (octa). Ovim saftom se zalije 
pečena pita i po njoj poredaju 
vrati u toplu pećnicu da pita upije 
mesnu vodu. Može i bez sirćeta i 
bijelog luka, onda se pita zalije 
samo mesnom vodom i vrati u 
pećnicu da se mesna voda upije. 
Tada se odvojeno serviraju kuhano 
suho meso i pita, uz koju se dodaje 
dosta limuna. 


PITA IČIJA NA DRUGI NAČIN 


Suho meso se skuha i iskida na 
zalogajčiće i filuju jufke, te pita 
peče. Ispečena pita se zalije mes- 
nom vodom (juhom), sirćetom i 
bijelim lukom (ako ne sirćetom, 
onda kasnije limunom), te vrati u 
toplu pećnicu da se upije. 

Ičija: 

Od jufki se ne slaže pita, nego se 
jufka iskomada, malo pomasti i sla- 
že u dublju tepsiju i propeče. Odva- 
di se nešto jufki, te se izrezano 
suho meso pospe po preostalom 
dijelu u tepsiji. Zatim se odvađenim 
jutfkama pokrije posuto meso. Ičija 
se izreže i zalije mesnom vodom sa 
sirćetom i tučenim bijelim lukom. 
Ukoliko se ne dodaje bijeli luk i 
sirće, onda se ičija servira uz dosta 
limuna. 

LJUBUŠKE KORE 


Na "odžaku" Muminagića u 
Ljubuškom, nekada se kore-pita 
spravljane na sljedeći način: 

Koliko stolačkog ovčijeg suhog 
mesa (rebara), toliko purice (moru- 
ja, tuka, biba, ćurka). Suho meso 
se navečer potopi, a onda ujutro 
nastavi kuhati. Kad je suho meso 
upoljeno (napola skuhano), doda 
se morujino meso, te, ako treba, 
doda se malo soli, jedna kašika 
mljevenog bibera (papra) i jedna 
kašika pirniča (riže) i kuha dok 
meso ne bude kuhano. Treba da 
bude dovoljno čorbe (juhe, safta, 
umoka, umaka) da bi se kore 
mogle dovoljno natopiti. 


U međuvremenu se rasuču 
deblje jufke, ispeku kore i slože u 
duboku tepsiju, a zatim polijevaju 
dobivenom = čorbom  (juhom, 
saftom) toliko da se dobro natope. 
Zatim se poreda meso po jufki i 
ubaci u rernu (peć, pećnicu) da se 
pobabi (zapeče). Servira se toplo, a 
kao meze može i hladno. 


PITA PAČARICA 


Pita pačarica spravlja se od mesa 
glavuša (teleće, ovčije, goveđe 
glavuše — glave). Glavuša se očisti, 
ispere i skuha. Odvoji se meso i 
izreže. 

Rasuče se odgovarajući broj jufki 
(zavisno od količine mesa od 
glavuša), i ostave da se suhnu. 
Pomašćena tepsija se prekrije 
jufkom koja se poškropi rasto- 
pljenom masnoćom. Tako se složi i 
pomasti još koja jufka. 


236 


Izrezano (ili kavurisano — vidi 
kavurme), iščijano meso se pospe 
po složenim jufkama u tepsiji, 
.pobiberi, te pokriva novim komadi- 
ma jufke, koje se također poškrope 
rastopljenom masnoćom. 

Zatim se pačarica peče. 

Juha od glavuše se procijedi i 
počena pita zalije, uz dodatak 
nešto tučenog bijelog luka i sirćeta, 
te ponovo vrati u pećnicu da se 
juha upije i pečarica malo zapeče. 


PIRINČ-PITA 


Po A. Halimiću, Sarajevo, pirinč- 
pita, pita sa rižom, najviše je sprav- 
ljana u Foči. 

Dvije jufke, 10-15 dkg riže, 10 — 
20 dkg faširanog mesa, soli, bibera, 
masnoće za začin i juhe ili vode, 
kiselog mlijeka. 

Rasuču se jufke. Riža se pre- 
bere, opere i nastavi sa juhom ili 
vodom, te skuha da nabubri, ali da 
bude suha. Meso se posoli, na 
njega doda riža, pobiberi i sve izmi- 
ješa. Jufke se razrežu napola, 
pomaste, po dužini nešto previju 
unutra, pored punjevina, pomasti i 
jufke srolaju u gužve, te savijaju na 
pomašćenu tepsiju. Pita se pomasti 
odozgo i peče. 

Servira se uz dodatak kiselog mli- 
jeka. 


SARAJEVSKA MASLENICA 


Pita maslenica obično se sprema 
za ićindijašicu kao fino pecivo. 

U Sarajevu se pita maslenica 
savija na tzv. boščaluk. 

Razviju se manje masne jufke 
(vidi razvijanje jufki), slažu na 

zamašćenu tepsiju jedna na drugu, 
s tim što se svaka začini rasto- 
pljenom masnoćom (maslacem ili 
maslom). | gornja jufka se začini 
rastopljenom masnoćom, te krajevi 
(odsječci kruga) prebace unutra, 
odnosno maslenicu smota "na 
boščaluk" i peče. 

Kada se ispeče, isiječe se na 8 
kusova (oblik trokuta) i dijelova, koji 
se dobiju na taj način što se 
boščaluk prereže dva puta po sre- 
dini (na 4 dijela) i onda dijagonalno 
(iz ćoška u ćošak). 

Još dok je maslenica vruća, 
rastopi se malo mladog masla, 
saspe u nešto mlijeka (slatkog), 
promiješa, polijeva maslenica, po- 
klopi drugom tepsijicom da odstoji 
neko vrijeme topla i servira. 

Može se serivirati i bez preljeva. 


MASLENJAK 


Maslenjak sprema žena muškar- 
cu i da bi ga pojeo, mora ga "Zzara- 
diti". Ako ga ne "zaradi", opet će ga 
pojesti, ali to mora drugi put nadok- 
naditi, radi čega se piše crta da je 
muškarac dužan jedan maslenjak. 

Spravlja se o debljih jufki. Postavi 
se jedna jufka i pomasti, zatim opet 
nekoliko jufki, te i one sve začine. 
Na zamašćenu jufku iskiti se povla- 
ka (vrhnje, mileram), a zatim prekri- 
je jufkom koja se pomasti, a onda 
savije na boščaluk (vidi savijanje 
na boščaluk) i peče. 


PITA MASLENICA 


Oko 80 dkg brašna, 25 dkg masla 
(masnoće), so, 25 dkg slatkog kaj- 
maka (skorupa ili vrhnja), malo ulja. 

Zamijesi se tijesto mlakom 
slanom vodom i napravi 4-5 kupica. 
Kupice se malo izrade, premažu 
malo uljem i puste da odstoje. 
Zatim se rasuču jufke i prosuše. 
Pomasti se tepsija i prekriva neko- 
liko puta komadima jufke veličine 
tepsije, koji se malo začine. 

Uzavrije se oko 10 dkg masnoće, 
ubaci 15 dkg kajmaka i polije po 
jufkama na tepsiji. Zatim se ponovo 
prekriva jufkama koje se pre- 
mašćuju i maslenica stavi peći. Kad 
je maslenica gotovo pečena, izreže 
se. Ostatak masnoće se uzavrije, 
smiješa sa preostalim kajmakom i 
polije po maslenici, a onda ubaci 
maslenica u pećnicu da se dopeče. 


U okolici Gradačca pita masleni- 
ca se sprema tako da se na piti 
servira pečena kokoš. 


PITA MASLENICA 
NA DRUGI NAČIN 


Za pitu maslenicu L._=G. 
Bjelokosić kaže: 

... Niti je pita niti pogača, no nešto 
srednje između toga  dvoga. 
Pšenično se tijesto zakuha sa jaji- 
ma i vodom, pa se odeblje rasuče. 
Ova se jufka dobro pomasti, pa se 
isprevija jedno po drugom i način 
kao pogača. Peče se... u peći... 

Na nekim se mjestima u Bosni 
metne unutra meda, a priprema se 
i daje svatovima prvo jutro po 
derneku. 

KLADUŠKA MASLENICA 


Slaže se maslenica od nekoliko 
jufki preko tepsije. Svaka jufka se 
dobro pomasti (maslacem ili 
maslom). 

Kada se ispeče, izreže se na 
kusove (dilume). Na svaki komad 
se stavlja lokum meda u mladom 
saću (vosku). Na med se može 
staviti slatkog kajmaka. 


GUŽVARA SA LJUBUŠE 


Na planini Ljubuši kod Duvna 
prave pitu maslenicu na taj način 
što je slažu "u harmoniku", dobro 
začine maslom. Pečenu gužvaru 
serviraju sa sirom iz mijeha. 


POPRSKUŠA-PITA 


Prema receptu Huseina Šehića iz 
Gradačca  poprskuša-pita se 
spravlja na sljedeći način: "U vrelu 
vodu se metne masnoće, sipa se 
brašno i u tepsiji se rastanji i peče. 
Kad se ispeče, onda se pokajmači." 

Pošto je ovaj recept nepotpun, 
približno dopunjen recept za ovu 
pitu bi bio: 

Za malu tepsiju: 

Oko 1/4 litre vode, 1 kašika mas- 
noće, malo soli, brašna koliko bude 
trebalo, malo masnoće za tepsiju, 
kajmaka oko 10 dkg (kiselog vrhnja 
oko 20 dkg). 

Stavi se voda u lonac da provrije, 
doda masnoća i pusti opet da 
prokuha. Malo se posoli. Zatim se 
sipa brašno miješa, tako da se 
dobije smjesa koja se može izliti u 

tepsiju (ni čvrsto ni rijetko tijesto). 
Tepsija se pomasti, izlije tijesto, 
rasporedi ravnomjerno po tepsiji i 
peče. 

Kada je pečeno, pospe se kaj- 
makom (kiselim vrhnjem) i malo 
ostavi još u toploj pećnici. 


ĐUZELMA-PITA 


Bašeskija u svom skromnom 
jelovniku pominje i "guzelma-pitu". 
O kakvoj se piti radi, nije utvrđeno. 
Po mišljenu M. Mujezinovića naziv 
je došao od "gozlema" (guzlema), a 
što bi označavalo u zvrkove. Pošto 
su u Bosni naziva pita vezani za 
određenu vrstu materijala, to nismo 
sigurni u ispravnost ovog tumače- 
nja. 


SAKASKA-PITA 


Ranije je navedeno da N. 
Buconjić za tikvenjaču-pitu kaže da 
je to s jajima i kajmakom izmi- 
ješana tikva. 

Pretpostavljamo da se radi o piti 
koju u Sarajevu spravljaju 
domaćice sa tikvom sakaskom 
(sakatlijom, sakrskom — f. tur. — 
duguljasta bijela tikva sakrska). 


Dakle, rasuče se jufka i ostavi da 
se suhne. 


Srednja sakazlija (ni mlada ni 
zrela) se oguli, očisti drob, i tikva 
izreže na kockice. Umute (izlupaju) 
se jaja, doda kajmak i izmiješa 
(može malo i sitnog sira), saspe 
tikva i opet izmiješa. Ako je kajmak 
dovoljno slan, ne treba soliti. U 
nadjev se može dodati kopra. 

Jufka se razreže za smotavanje u 
gužve, pomasti, poreda tirit (pu- 
njevina, nadjev), zamasti tepsija, 
srolaju jufke, slažu u tepsiju i peku. 


MISIRAČ-PITA (TIKVENJAČA) 


Misirač-pita ili tikvenjača se 
spravlja od jufki i mlade tikve misi- 
rače (jedna vrsta bundeve), odnos- 
no tzv. kukuruznjače tikve, koja se 
sadi među kukuruzima, a može i od 
tikve sakrske (duguljasta bijela 
tikva). 

Za 4 obroka: ; 

Dvije jufke, oko 1 kg misirače, 15- 
20 dkg kajmaka, 15-20 dkg mladog 
sira (ili travničkog), 2 jaja, brašno, 1 
dcl slatkog mlijeka, so, nešto mas- 
noće. 

Tikva se oguli i izriba na krupnije 
erende (na kojem se dobiju dugu- 
ljasti listići), a bolje je isjeckati tikvu 
na kockice. Na tikvu se doda kaj- 
mak, sir, ulupaju jaja, doda malo 
brašna, slatkog mlijeka, soli i to 
izmiješa da se dobije nadjev. 

Ovim nadjevom pune se jufke u 
gužve, pomaste i pita peče. 
Ispečena se malo začini uzavrelom 
masnoćom (maslom), izreže i 
servira. 

Uz tikvenjaču se servira i lukovi- 
Ca. 


MISIRAČ-PITA 
NA DRUGI NAČIN 


To je recept za "posnu" tikve- 
njaču. 

Mesnata tikva se sitno reže na 
kockice (ne smije se ribati na 
rende, jer tako gubi na ukusu). 

Zatim se tikva osoli i pusti da odsto- 
ji, da se slomi. Kad pusti vodu, 
ižmika se i ocijedi. Isjeca se malo 
luka (crvenog), to izmiješa sa 
tikvom, posoli i pobiberi, te dobije 
nadjev. Jufka se začini uzavrelim 
maslom i doda nadjev, dobro 
pobiberi, savija i ponovo pomasti 
kada se složi u tepsiju. 

Buconjić za tikVenjaču kaže da je 
to s jajima i kajmakom izmiješana 
tikva. Ovaj recept nemamo, mada 
prvi recept ima neke sličnosti sa 
ovim. To je vjerovatno tzv. tikve- 
njak. 


REPNA PITA 


Slično misirač-piti spravlja se i 
repna pita. Jestiva repa (kupus- 
repa) se opere, oguli, izrenda, 
usoli, odstoji, izmiče i ocijedi, doda 
kajmak, sir, ulupana jaja i sl., te 
dobije nadjev i sa ovim puni pita. 


KORE NA IRENDE 


Među tzv. slanim jelima pomenuti 
Amidža Dekika navodi i kore na 
irende. 

I za ovo jelo recept je izgubljen — 
zaboravljen. 

Po mišljenju nekih sarajevskih 
aščikaduna to bi mogla biti pečena 
jufka — (kore — vidjeti sarajevski 
burek), koje se umjesto mesom 
dolme (filuju) izrendanim (ribanim) 
sirom. Kore se ubacuju u vrelu 
vodu, slažu u tepsiju, posipaju ri- 
banim sirom, opet pokriju umočen- 
im korama, začine i peku. 

KRTOLAČA (KROMPIRUŠA, 
KROMPIR-PITA) 


Za 4 obroka: 

Dvije jufke promjera 1-1, 20 
metara, 1 kg krompira, 150 g masla 
(masnoće), 2 jaja, 1-2 dcl kiselog ili 
slatkog mlijeka, soli. 

Rasuču se jufke. Krompir se oguli 
i izreže, te kuha kao za pire-krom- 
pir. 

Kada je krompir skuhan, ocijedi 
se voda, posoli, doda 1-2 kašike 
rastopljene masnoće, izlupa krom- 
pir, doda nešto mlijeka (kiselog ili 
slatkog), opet dobro izlupa, doda 2 
jaja i ponovo izmiješa. 

Razvijena jufka se poškropi 
rastopljenom masnoćom i razreže 
po sredini. Nadjev  kuhačom 
nabacujemo na jufku u dva reda 
(na svaku polovicu jufke po dva 
reda punjevine). Krajevi jufke se 
odrube nožem ako su debeli. 
Presaviju se bočni krajevi jufke, 
zatim se presavije od sredine i jufka 
srola — smota, obično pomažući se 
stolnjakom (podiže se kraj stolnja- 
ka i pomoću njega rolaju jufke). 

Slaže se u tepsiju (po potrebi 
prereže jufka napola, ako je 
slažemo uzduž), začini  rasto- 
pljenom masnoćom i peče. 


KRTOLAČA OD SJECANOG 
KROMPIRA 


Nekima je ukusnija i slađa pita od 
isjecanog krompira. U tom slučaju 
se krompir oguli (sirov) i isjeca sitno. 
nožem. Ostali postupak je kao kod 
prethodne pite. 

ČEVLJANOVIČKA 
KROMPIRUŠA 


U  Čevljanovićima = spravljaju 
krompirušu pitu tako da je zaliju 
kajmakom. 

Dvije jufke, 1 kg krompira, mas- 
noće za začin, soli, bibera, kajmaka 
10-20 dkag (stari, slani kajmak). 

Rasuču se jufke, te suhnu. 
Krompir se oguli, isjeca nožem na 
sitne kockice (obavezno se sjeca 
krompir), i to tako da ga se sjeca u 
vodu. Zatim se ocijedi, posoli i izmi- 
ješa Jufke se razrežu napola, 
pomaste rastopljenom masnoćom, 
te po dužini malo previju unutra. 
Poreda se krompir, pomasti, 
pobiberi i jufke srolaju u gužve, te 
slažu u pomašćenu tepsiju. Pita se 
odozgo pomasti i stavi peći. 

Kad je pita skoro pečena, uzavri- 
je se malo vode u tavi, ubaci kaj- 
mak, rastopi, promiješa i sa ovako 
rastopljenim kajmakom kašikom 
prelijeva krompiruša, te vrati u 
pećnicu da se dopeče. 


KROMPIRUŠA 
NA DRUGI NAČIN 


Dvije jufke, 1 kg krompira, 1 gla- 
vica luka (crvenog), soli, bibera, 
masnoće, 10-15 dkg mesa (go- 
veđeg, bravljeg, junećeg). 

Meso se samelje skupa sa lukom 
ili luk sasvim sitno isjecka, posoli i 
izmiješa dobro sa mesom. 

Rasuču se jufke i postave da se 
suše (15-20 minuta). 

Krompir se oguli i izerenda (izriba 
na erende) u posudu u koju je 

nalivena voda i stoji u vodi sve do 
punjenja (da ne bi pocrnio). 

Kad su se jufke suhnule, 
pomaste se. Krompir se vadi i cije- 
di, te izmiješa sa mesom i lukom 
(doda soli, ako nije dovoljno) i reda 
po jufki. Kad je fil poredan, pobiberi 
se i srolaju jufke u gužve, te 
postavljaju u zamašćenu tepsiju, 
odozgo začine i krompiruša peče. 


KRTOLAČA 
SA SIROM IZ MIJEHA 


Bez jaja i bez mlijeka, a umjesto 
mladog sira pita se puni sirom iz 
mijeha. Ovaj sir daje  krtolači 
posebnu aromu. 


SJERNICA-PITA 


Prvo mlijeko koje se dobije nakon 
2-3 dana pošto se krava otelila 
naziva se sjera, pa je po tome i ova 
pita dobila ime. 

1 | svježe pomužene sjere, 2 jaja, 
10 dkg kajmaka, malo soli, 30 dkg 
brašna za jufke, kiselo mlijeko. 

U sjeru se dodaju jaja, kajmak, 
malo brašna, malo soli te sve to 
izmiješa. 

Rasuču se jufke i prosuše. 
Pomašćena tepsija se prekrije 
jufkom i pomasti, te tako ponovi 
nekoliko puta. Zatim se izlije fil, 
prekrije jufkom, pomasti i opet 
prekrije jufkom. Krajevi jufke koji 
prelaze tepsiju prevrate se unutra 
na tepsiju, sjernica pomasti i peče. 

Kad se ispeče, izreže se na dilu- 
me (komade), eventualno opet po- 
masti i servira. Odvojeno se servira 
kiselo mlijeko (u čašama, U zdjeli). 

KUPUS-PITA 


Dvije jufke, 2 glavice luka, pola 
glavice ili manju glavicu svježeg 
kupusa, 15 dkg junećeg i 15 dkg 
mljevenog telećeg mesa, 15 dkg 
masnoće, biber, so. 

Isjeckati veoma sitno (što sitnije) 
luk. Izrezati kupus i malo ga izdin- 
stati, toliko da malo povene. Skinuti 
kupus s vatre, dodati sitno isjeckani 
luk i meso, posoliti, pobiberiti, izmi- 
ješati da se dobije fil. 

Jufke se začine uzavrelom mas- 
noćom i filuju. Pita se savije, začini 
i peče. 


KUPUS-PITA 
NA DRUGI NAČIN 


Isjeckati luk, posoliti malo meso. 
Dinstati luk i dodati meso, zatim 
dodati izrezan kupus i dinstati da 
malo povehne, pa dodati malo bi- 
bera. Ostalo, kao i kod prvog nači- 
na spravljanja. 


KUPUSNA PITA 


Ovdje se kupus izreže na kriške, 
koje se prerežu poprijeko, tako da 
ne bude krupnih komada. Zatim se 
kupus osoli i nakon određenog sta- 
janja, gnječenjem u rukama ocijedi 
(da ga sol slomije). 

U međuvremenu se mljeveno 
meso malo poprži na masnoći. 
Zatim se kupus baci na meso koje 
se prži, da malo povehne (ne 
mnogo). Skine se šerpa sa vatre, 
doda malo bibera i izmiješa kupus s 
mesom. Ovom dolmom (nadjevom, 
filom) se pune jufke i savijaju u tep- 

siju. Prilikom savijanja začine se 
rastopljenom masnoćom. 

Po |. Pilavdžiću za kupus-pitu 
kupus i meso se ne dinstaju. Dakle, 
kupus se izreže, nasoli, odstoji, 
dobro ocijedi, te opere. Luk se isje- 
ca i prodinsta. Meso se samelje, 
sastavi sa kupusom, doda prodin- 
stani luk, posoli, pobiberi i sve izmi- 
ješa. Ovim tiritom se filuju jufke, 
pomaste i peku. 


KUPUS-PITA SA PIRINČEM 


To je pita koja je u literaturi zabi- 
lježena kao pita od pirinča i kupusa 
(1), ali nemamo pravog recepta za 
ovu pitu. Za 4 obroka: Dvije jufke 
(oko 2 m2 lisnatog tijesta — jufke), 
12 dkg pirinča, 1 kg glavatog 
(slatkog) kupusa, 10 dkg masnoće, 
2 jaja, so, biber. 

Kupus se može obariti ili dinstati: 

Kupus očistiti, izreckati i obariti, 
ocijediti vodu. Rižu skuhati. Ulupati 
jaja i izmiješati kupus, rižu i jaja. 
Uzavrati pola masnoće i začiniti 
nadjev, pa posoliti i promiješati; 

Kupus pripremiti, izrezati i prodin- 
stati skupa sa već skuhanom ri- 
žom. Malo ohladiti i dodati ulupana 
jaja, posoliti i izmiješati nadjev. 

Jufke poškropiti masnoćom, nad- 
jev rasporediti, pobiberiti, pitu sro- 
lati, složiti u tepsiju i peći. 


POSNA PITA OD KISELOG 
KUPUSA 


Recept za ovu pitu daje Zorka 
Mitrović- J. Babić (33): 

Rasuči jufke kao za pitu. 

Uzmi sitno rezanog kiselog 
kupusa, preprži ga na ulju i dodaj u 

nj još pola šolje kuhanog pirinča, 
posoli, pobiberi i dobro izmiješaj. 
Tada pozejtini prosušene jufke, 
napuni ih gornjom smjesom, uvij, 
začini i peci. 


MRSNA PITA OD PIRINČA 


Zorka Mitrović-J. Babić (33) daje 
sljedeći recept za ovu pitu: 

Rasuči jufke kao i za drugu pitu. 
Skuhaj šolju pirinča u dvije šolje 
vode. U kuhani pirinač dodaj soli, 3 
žumanceta, pola litre kajmaka 
(vrhnja), 1 kašiku maslaca i snijeg 
od 3 bjelanceta. Sve dobro izmi- 
ješaj, pomasti jufke, poredaj fil, 
savij i peci. Pečenu pitu polij kaj- 
makom (vrhnjem). 


FURDENJAČA SA KUPUSOM 


Dvije jufke, 8 dkg riže, 70 dkg 
glavatog kupusa, soli, bibera, nešto 
masnoće, te furde (crijeva). 

Jufke se rasuču. Furda (crijeva) 
se dobro operu (ne smiju se obari- 
ti), isjeckaju. Kupus se sitno isjeca, 
osoli, pusti da odstoji, promiješa i 
ocijedi. Riža se obari i ocijedi. Na 
rižu i kupus se dodaju crijeva, 
posoli, te sve izmiješa i dobije pu- 
njevina. 

Jufke se razrežu napola, malo 
pomaste, nešto previju po dužini 
unutra, poreda fil, pobiberi krupno 
mljevenim (tucanim) biberom, jufke 
srolaju u gužve, stavljaju na malo 
zamašćenu tepsiju i peku. 


PITA OD ZELENOG LUKA 


Zeleni (mladi) luk (samo pera) se 
očisti, opere, iskriža na dužinu od 

2-3 cm, posli, izmiješa i odstoji 
određeno vrijeme, a zatim prepere i 
ocijedi. 

Rasuču se jufke. U posudu se 
utuku jaja, izdrobi sir i kajmak, doda 
luk, te sve izmiješa i dobije punje- 
vina. 

Jufke se razrežu, pomaste, previ- 
ju po dužini, reda punjevina, 
pomasti, jufke srolaju u gužve, 
slažu na pomašćenu tepsiju, 
pomaste i peku. 


PRIJESNAC SA ŽZAROM 
(KOPRIVOM) 


Već ranije je rečeno da narod pri- 
daje ljekovita svojstva žari (koprivi), 
te od nje spravlja razna jela. 

Rasuču se jufke. Vrhovi koprive 
se naberu, operu, isijeku, posole, a 
zatim omlive kukuruznim brašnom. 

Tepsija se pomasti, prekrije 
jufkom, pomasti, te tako nekoliko 
puta. Zatim se razastre punjevina, 
dobro začini (pomasti), prekrije 
opet sa nekoliko jufki, a svaka jufka 
pomasti. Prijesnac se  izreže, 
pomasti i peče. 

Servira se uz dodatak kiselog mli- 
jeka. 


SARAJEVSKA 
KUKURUZNJAČA 


Po |. Pilavdžiću je u Sarajevu, 
pored ostalih, spravljana i pita od 
kukuruznog griza. 

Nadjev se priprema tako što se griz 
skuha u mlijeku, gusto kao pura, 
zatim ohladi i doda kajmak (slani). 

Rasuču se jufke, pomaste, pune 
nadjevom i srolaju u gužve. Slože 

se u tepsiju, pomaste i pita se 
peče. 

Rastopi se maslo i doda malo 
slatkog mlijeka pa se ispeče pita 
začini. 

Servira se uz dodatak kiselog mli- 
jeka. 


BAZLAMAČA (SLANA) 


Riječ bazlamača u turskom 
označava vrstu debele pite od jaja, 
sira i brašna. 


U Bosni se bazlamača obično 
spravlja od kukuruzna brašna, a 
može biti slana i slatka. 

1 kg kukuruznog brašna, šolja 
slatkog mlijeka, 1 | kiselog mlijeka, 
4 jaja, 2 kašike masla (masnoće), 
kvasac, so, 20 dkg slatkog kajmaka 
(skorupa ili povlake). 

U šoljici slatkog mlijeka rastopiti 
kvasac i staviti ga na toplo mjesto 
da nadođe. Rastaviti žumanjak od 
bjelanjka. Kada je kvasac nadošao, 
mijesiti u loncu ili drugoj posudi 
bazlamaču od brašna, masnoće, 
kajmaka, kiselog mlijeka, soli i 
žumanjaca. Zatim dobro izlupati 
bjelanjke i dodati polahko u tijesto, 
stalno miješajući. 

Pomastiti tepsiju, izliti na nju 
bazlamaču, vodeći računa da se 
ravnomjerno rasporedi po tepsiji, te 
ostaviti da stoji oko 1 sat da 
nadođe. Jako zagrijati pećnicu i 
staviti bazlamaču da se peče. Vatru 
smanjiti jedno 10 minuta, zatim 
opet pojačati i peći oko 15 minuta. 

Pečena bazlamača se izreže i 
topla servira. 

KULEN-PITA 


Kulen-pita se sprema kao i burek, 
samo što se za punjenje upotreblja- 
va škemba (fileki). 

Dan ranije škembu treba skuhati, 
a zatim isjeckati, dodati luk i biber, 
izmiješati i dolmiti pitu. 

Kada se ispeče, ova pita je često 
tvrda i silovita, te je treba raspariti. 
Parenje pite se vrši u đevđiru, koji 
je dubok oko 12 cm i veličine 
tendžere (promjera oko 35 cm). 
Pečena pita se izreže i složi u 
đevđir, koji se postavi na tendžeru 
u kojoj vrijucka voda. Kada se ras- 
pari, pita postoje mehka i ra- 
zabrana, manje silovita. 

Servira se samo topla, a nikako 
hladna. 


FURDENJAČA-PITA 


Pod imenom drobnjača-pita A. 
Kristić navodi pitu za "fine 
sladokusce" i kaže da se "kuha" od 


. masnih crijeva. 


Po mišljenju |. Pilavdžića drobnjača 
i furdenjača pita su iste pite. Spravlja 
se od crijeva uz dodatak malo krom- 
pira. Crijeva treba dobro očistiti, opra- 
ti, staviti da prokuhaju, vodu baciti a 
crijeva ohladiti, isjecati ili samljeti. 
Zatim se isjecka luk i krompir, te doda 
na crijeva, pa so, biber, te sve izmi- 
ješa i dobije se punjevina za pitu. 

U međuvremenu se sprave jufke, 
puni pita i peče. 

Drobnjača se servira vruća. 

U slučaju da se drobnjača ohladi, 
prilikom ponovnog serviranja treba 
je raspariti kao i kulen-pitu. 

(Za ispiranje crijeva neki upotre- 
bljavaju i krečnu vodu). 

BUMBAR-BUREK 


Janjeća (bravlja ili druga) iznutri- 
ca (srce, crna i bijela džigerica, 
maramica i drugo) debelo bravlje 
crijevo, malo luka, aleve paprike, 
bibera i soli. 

Obari se džigerica te isjecaju i 
drugi dijelovi za punjenje, posole, 
pobibere, popapriče, doda isjec- 
kanog crvenog luka i sve izmiješa. 

Debelo bravlje crijevo se dobro 
opere, pa se cijelo crijevo izvrati da 
spošljašnja strana (sa koje ne ski- 
damo masnoću) bude unutra i 
napuni punjevinom, zaveže s kraje- 
va, savije u tepsiju i peče. Servira 
se topao, a može i hladan. 


BUMBAR-BUREK 
NA DRUGI NAČIN 


Kod ovoga bumbar-bureka kao 
punjevina upotrebljavaju se iznu- 
trice i kukuruzno brašno, na taj 
način što se kukuruzno brašno 
izmiješa sa iznutricom. U tom slu- 
čaju se ne stavlja bijela džigerica. 


PUNJENI ŠIRDEN 
(BUMBAR PEČENJE) 


Punjeni širden je filovano sirište 
pelica (abomasus) od bravčeta. 
Spominje ga i Bašeskija u svom 
jelovniku. 

Isjecka se meso i džigerica, te 
promiješa. Zatim se doda nešto 
riže, isjecanog crvenog luka i izmi- 
ješa, te posoli i pobiberi i opet izmi- 
ješa. 


BOSANSKI KUHAR 
PETE 


Sirište ili pelica od bravčeta se 
dobro opere, postavi na tepsiju, 
zatim napuni punjevinom, zatvori 
pomoću čačkalica i ubaci u pećnicu 
da se ispeče. 

Širden se servira topao, a izrezan 
se može servirati i hladan. 


Može se spravljati i bez luka. 
Dakle, širden (sirište, maramica) se 
čisti i uredi. Meso se isjecka 
(samelje), posoli, pobiberi, doda 
obarene riže, isjeckanog lista 
peršuna, celera i sitno sjeckane 
obarene mrkve, ovo sve izmiješa, 
širden napuni, zaveže i peče. 

Servira se vruće. 


PENĐEVIŠ 


Penđeviš (perz.-turski) označava 
debelo crijevo od ovce. 


Debelo crijevo sa kojeg se ne 
skida loj — sitno se isjecka. Zatim 
se isto tako isjeckaju džigerica, 
srce i bubrezi, sve to izmiješa, 
posoli i isprži na vrelu maslu (ili dru- 
goj masnoći). 

Služi se kao meze uz piće. 


PITA OD PENĐEVIŠA 


Pored ostalih, pomenuti Amidža 
Dekika navodi i pitu od penđeviša. 
Vjerovatno se tu radi o piti punjenoj 
penđevišem. Dakle, sva utroba 
(debelo crijevo, džigerica, srce, 
bubrezi) se isjeca, osoli, isjecani 
luk izmiješa, rasuču jufke, posipaju 
penđevišem, pobiberi, srolaju jufke 
i pita peče. 


BOSANSKI KUHAR 
PITE 


Može i sam penđeviš s lukom za 
punjevinu. (Penđeviš — pers.-tur. 
Debelo crijevo od bravčeta). 


MOSTARSKI PENĐEVIŠ 


Safet Dizdar-Lakišić daje sljedeći 
recept za penđeviš: 

Debelo crijevo od bravčeta se 
izvrati. Tzv. carsko meso (krezle) 
se isjeca, doda sitno isjecanog 
peršunova lista (majdonosa), soli, 
tucanog (ne mljevenog) bibera, ovo 
izmiješa i nabije u crijevo, složi u 
tepsiju, kao štapovi jedno pored 
drugog i peče. To je odlično meze 
za žestoka pića, a posebno za ra- 
kiju. 

Spravlja se kao i šareni burek, s 
tim što umjesto mesa dolazi penđe- 
viš. Dakle, penđeviš se isjeca, 
isjecka luk i krompir, posoli, 
pobiberi i sa ovom punjevinom rola- 
ju jufke. Jufka se začinja uzavrelim 
maslacem ili maslom. 


KULJEN 


"Kuljen" naziva A. Kristić (23) 
punjene dropčiće i svrstava ih u 
"odabrana jela" 

O kojem se jelu radi, nije se us- 
pjelo utvrditi. 


OSTALE SLATKE PITE I PITULJICE: 


Ružicu, đuzlemu i druge tzv. jače 
slatke pite uvrstili smo u grupu sa 
baklavama, te ovdje navodimo pre- 
ostale slatke pite, koje ne fungiraju 
kao četvrto jelo u jelovniku, već su 
prelazna jela između dolmi i drugih 
slanih pita. 


SARAJEVSKA JABUKOVAČA 


Prema  lIsmetu Pilavdžiću, 
Sarajevo, jabukovača ili pita od 
jabuka, u Sarajevu je, po tradi- 
cionalnom načinu, spravljana na 
isti način kao i baklava, s tim što su 
u nadjev smiješane još i jabuke. 

Za jabukovaču treba manje jufki, 
manje tirita i manje oraha, a dodaju 
se izerendane ili isjecane jabuke. 

Jufke se slažu preko tepsije i 
dodaje nadjev kao i kod baklave. 
Režu se na dilume ili kusove 


(komad dobiven uzdužnim pre- 
sjekom). 
Pečena se zalije šerbetom. 


VIŠNJEVAČA 


Višnjevača-pita ili pita od višanja, 
nije štrudla od višanja, kako to neki 
nazivaju jer se razlikuje u tijestu i 
zaljevu (štrudla se ne zalijeva). 

Dvije jufke (tanke, nemasne 
jufke, spravljene od oko 30 dkg 
brašna, malo soli, 1 jajeta i 1 kašike 
finog ulja). Za punjevinu: 50-70 dkg 
višanja i nešto šećera. Za zaljev: 
50-70 dkg šećera i malo vanilije. 
Masnoće za začin. 

Jufke se rasuču, razrežu napola, 
začine rastopljenom masnoćom, 
malo po dužini previju unutra. 
Očišćene višnje od košpica se 
posipaju po jufci, malo pošećere, 

jufke srolaju u gužve, te smotaju na 
pomašćenu tepsiju. 

Kada se ispeče, nareže se. 
Spravi se zaljev od iste količine 
vode i šećera, a koji se ukuha do te 
mjere da među prstima slipa (lijepi 
se) i zalije pita. 


PITA OD JABUKA 


Dvije jufke promjera oko 1 metar, 
odnosno oko 30 dkg brašna za 
jufke, malo soli, 1 jaje, 1 kašika 
ulja. 

Za punjevinu: 1 kg polukiselih 
jabuka, 10 dkg masla (maslaca ili 
masti), 7-8 dkg tirita (vidi baklavu) 
ili prezli, 5-10 dkg grožđica, 5-10 
dkg orahovih jezgri, 10-20 dkg 
šećera (zavisno koliko želimo 
slatko), cimeta u prahu, za zači- 
njanje 10 dkg masla (masnoće). 

Jufke: tijesto zamijesimo na taj 
način što  prosijemo brašno, 
napravimo u sredini jamicu, stavi- 
mo malo soli, zatim jedno žuma- 
njce ili cijelo jaje, te kašiku ulja. 

Mlakom vodom umijesimo tijesto 
srednje mehkoće. Tijesto se natire 
(izrađuje) dok ne postane "svile- 
nasto" glatko. Izrađeno je kad se 
potpuno odljepljuje od ruku i od 
stola, sa sitnim mjehurićima ispod 
površine tijesta. Tada se tijesto 
razdijeli u dvije kupice (jufke) i 
ostavi se na dobro nabrašnjeno 
mjesto da odstoji oko 20 minuta. 

U međuvremenu se priredi nad- 
jev. Jabuke se ogule i izrendaju, 
zamijesi i isprži malo tirita_ (vidi 
spravljanje tirita kod baklava), orasi 
se izrežu na listiće. 


BOSANSKI KUHAR 
PITE 


Potom se razvuku jufke i polože 
na sto da se malo prosuše. 
Pomasti se tepsija. 

Jufka se razreže na polovicu. 
Jedna polovica jufke se začini 
rastopljenom masnoćom i više po 
sredini posipa se malo tirita, zatim 
jabuka, šećera, rozina i oraha, pa 
malo cimeta. 

Jufka se pomoću besofre ili 
stolnjaka srola u gužve, prereže i 
slaže u tepsiju. Tako se postupa i 
sa ostalim jufkama. 

Pećnica se grije oko pet minuta, 
pa se pita začinjena odozgo mas- 
noćom peče oko 10 minuta, na 
jakoj donjoj vatri, a poslije na sred- 
njoj temperaturi. 

(Umjesto tirita u nadjev možemo 
dodati dvoje dobro umućenih — ulu- 
panih jaja). 


JAJUŠA S PEKMEZOM 


Kao što smo naveli kod tzv. sara- 
jevskog jelovnika, odnosno servi- 
ranja, često se izmjenjuju topla i 
hladna, slatka i slana jela. Kao 
hladna (a i topla) slatka jela mogu 
fungirati, proed ostalih, i jajuša s 
pekmezom i prijesnac s medom. 

Jajušu s pekmezom spominje i 
narodna književnost: "i jajušu 
skuhati, i pekmezom zaliti". Skuhati 
u tradicionalnoj kuhinji Bosne ima 
značenje zamijesiti, dok je za 
kuhati upotrebljavan glagol variti. 

Dvije jufke za pitu, 8 jaja, 1/4 kg 
slatkog kajmaka (može i slatkog 
vrhnja), 1/2 | slatkog mlijeka, kuku- 
ruznog brašna koliko ustreba, oko 
1/2 | dobrog grožđanog pekmeza (u 
nedostatku pekmeza može i neki 


BOSANSKI KUHAR 
PITE 


razrijeđeni sirup), oko 15 dkg masla 
(ili maslaca). 

Tijesto se zakuha i rasuču jufke, 
te ostave da se suhnu. U međuvre- 
menu se grije peć i spravlja nadjev. 
Jaja se rastave na bjelanca i 
žumanjca. Bjelanca se dobro izlu- 
paju, doda se slatki kajmak i mli- 
jeko, te žumanjca i sve dobro izmi- 
ješa. Zatim se dodaje kukuruzno 
brašno i opet sve miješa. 
Kukuruznog brašna treba dodati 
toliko da se nadjev može iz posude 
izliti na tepsiju (dakle ni rijedak niti 
gust). 

Zamašćena tepsija se prekrije 
jufkom i obreže unutar pervaza tep- 
sije, pa jufka začini rastopljenim 
maslom, zatim se položi na drugu 
jufku i opet začini, te se stavi još 
koja jufka da bude sloj. Onda se 
izlije nadjev, začini, te prekrije 
drugim slojem jufki, koje se također 
začine. 

Jajuša se peče neko vrijeme na 
jakoj vatri, a kasnije se temperatura 
smanji. Pečena jajuša se zalije 
pekmezom, izreže na male kockice 
i pokrije drugom tepsijom da se 
pekmez upije. 


SLATKA JAJUŠA 


Ovu pitu spominje Ivan Zovko u 
Narodnom blagu i kaže: "i jajušu 
skuhati i pekmezom zaliti ". 

Jedna jufka, 4 jaja, mlijeka i braš- 
na koliko bude potrebno, te oko 
pola kilograma slatkog pekmeza ili 
od 25 do 40 dkg šećera, malo 
cimeta. 

Dobro se izmute jaja sa šećerom, 
a na to se doda brašno i izmiješa. 

Potom se dodaje mlijeko i miješa, 
tako da se dobije tijesto da se 
može u tepsiju izliti. 

Tepsija se pomasti, prekrije 
jufkom i jufka začini. Izlije se fil, ras- 
poredi, malo začini odozgo, prekri- 
je drugom jufkom i opet začini. 
Peče se na umjerenoj vatri. Kada je 
pečena, izreže se na kocke i zalije 
vrućim pekmezom. Po potrebi 
pekmez razblažiti i provriti. 

Ili - od šećera i vode (1, 5 do 2 
dcl vode) spravi se rjeđe šerbe 
(agda) uz dodatak malo cimeta i 
pečena jajuša zalije. 


KAJMAK-PITA 


Spravlja se isto kao i slatka 
jajuša, s tim što se ne zalijeva 
pekmezom niti šećerom, već se na 
toplu pitu stavi sloj slatkog kajma- 
ka, a po kajmaku izlije đulbešećer 
(slatko od ruža). Ako nemamo đul- 
bešećera, onda je pospemo 
šećerom u prahu (Staubzucker). 


BEJAZIJA 


To je jedna vrsta slatke pite koju 
spravljaju u Gradačcu. 

Ima specifično tijesto. Zakuha se 
tijesto sa kiselom povlakom (mile- 
ramom) i jajima uz dodatak malo 
mlijeka (slatkog). 

Tijesto se izradi i oblikuju mali 
hamurčići (kolači) — kupice. Zatim 
se razviju jufčice kao za jerišćev 
pilav (tanje nego palačinke, ali ne 
tanke). 

Uzme se tava veličine jufčica i 
jufčice prže u zamašćenoj tavi. 

Jufke se slažu u tevsiju (može i 
na plitki tanjir, oval), filuju slatkom 
od ruže (ako nema, onda od viša- 
nja, trešanja ili drugim slatkom) 
tako da se i po vrhu bejazije (pite) 
pokiti đulbešećerom (slatkom od 


ruže). 

Neki lome jufke kad ih slažu i 
dolme (filuju). 

(Recept sestre Gradaščević 
Nusreta). 


Prof. R. Gradaščević kaže da su 
bejazije iz Dervente prenesene u 
Gradačac (bejaz, arapski označava 
bijel). 


SLATKE PITULJICE 


Razne pituljice su, izgleda, u 


Bosni spravljane češće, jer 
Bašeskija spominje i prezime 
Pituljice. 


Slatke pituljice su vrsta kajmak- 
baklave savijene "na hamajliju"". 

Brašna 25-30 dkg, skorupa 
(slatkog kajmaka) 20 dkg, 2 jaja, 
masnoće za začiniti, 40 dkg 
šećera, pola limuna. 


Rasuču se jufke sa 1 jajetom, 


malo prosuše, te izrežu na 
pravougaonike. 

Spravi se tirit (punjevina, fil) na 
taj način što se umute jaja, izmi- 
ješaju sa skorupom uz dodatak na 
mlijeku skuhanog griza. Svaki 
pravougaonik se malo začini rasto- 
pljenom masnoćom, na jedan ugao 
stavi kupica fila i pravougaonici 
smotaju na hamajliju (vidi crteže 
savijanja na hamajliju). 

Savijene pituljice se slažu u 
pomašćenu tepsiju, začine mas- 
noćom i peku. 


+ Recept supruge Pašić Smaje, Sarajevo. 


BOSANSKI KUHAR 
PITE 


Kada su pečene, spravi se zaljev 
(agda) od šećera uz dodatak oko 1, 
5 decilitar vode i soka od limuna, 
tople pituljice zaliju i poklope dru- 
gom tepsijom da odstoje. 


KAJMAK-PITULJICE 


Kajmak-pituljice" predstavljaju 
varijantu kajmak-baklave. 

Rasuču se dvije jufke kao za pitu 
(vidi sukanje jufki). Za zaljev: 70 
dkg šećera i malo limunova soka. 

Punjevina (fil): 1 litar slatkog mli- 
jeka, 10 dkg pirinčanog griza 
(krupica, bungur, kojeg su nekada 
u Bosni spravljale same domaćice, 
meljući rižu na poseban mlin), 15- 
20 dkg skorupa (slatkog kajmaka), 
10 dkg šećera. Pirinčani griz se 
kuha u mlijeku, toliko da se zgusne, 
a zatim se skine s vatre i ohladi. U 
to se doda kajmak i oko 10 dkg 
šećera, izmiješa, te dobije fil. Kada 
su se jufke suhnule, polovica jufke 
se pomasti i preko iste prebaci 
druga polovica (položiti oklagiju na 
sredinu jufke, zatim oklagiju izvući), 
te pomasti. Ovako dvostruka jufka 
se reže na komade oko 16x8 cen- 
timetara. Kašičica punjevine stavlja 
se na ugao svakog komadića jufke, 
smota na hamajliju (vidi crtež-sliku) 
i krajevi pritiskanjem zalijepe, te 
slažu u zamašćenu tepsiju. Tako se 
učini i sa drugom jufkom. Pituljice 
se još odozgo začine (pomaste) i 
peku. 

Skuha se šerbe od 70 dkg šećera 
i 3 del vode, uz dodatak limunova 
soka i kada se pečene, pituljice se 
zaliju i puste da se ohlade. 


+ Recept konstruisan na osnovu razgovo- 
ra sa suprugom Mehić Mustafe iz Sarajeva 


BOSANSKI KUHAR 
ZIJAFETSKA SLATKA JELA 


to tavan slatkog kajmaka i rezanih 
oraha, te tako naizmjenice nekoliko 
puta. Odozgo dođe tavan kadaifa. 
Začini se (pomasti) i peče. Nakon 
pečenja zalije se agdom 
(prokuhanim šećerom). 

Prof. R. Gradaščević kaže da se 
u gradačački kadaif ne stavljaju 
orasi nego samo slatki kajmak. 


PEKARSKI KADAIF 


Ekmek-kadaif ili pekarski kadaif 
spominje se na sarajevskoj večeri 
sredinom prošlog stoljeća, i to pod 
nazivom "mehkim  kajmakom 
nadolmljeni ekmek-kadaif" (1). 

To je kadaif spravljen od jedne 
vrste dvopeka. Recept ovog dvope- 
ka je tajna koju čuvaju pojedini 
pekari i prenose sa koljena na 
koljeno. Prije rata ovaj kadaif u 
Sarajevu je proizvodio Emin 
Listara. | danas u Sarajevu ima više 
pekara koji peku ekmek-kadaif 
(dvopek). Proizvodi se od brašna, 
jaja, šećera i mlijeka. Dvopek je 
okruglog oblika i promjera od 17 
cm, sličan po obliku kiseljačkoj 
pogači. 


Spravljanje tijesta ("kolača") 
za ekmek-kadaif: 

Halid Bisić, pekarski majstor iz 
Sarajeva i danas spravlja tijesto 
("kolač", "biskvit"), za ekmek- 
kadaif. On kaže da ga spravlja na 
"bosanski" način i da se proces razli- 
kuje od spravljanja na Istoku. 

30 dkg maje - (kvasca, to je 
amonijum bikarbonat, ammonium 
hydrogen carbonat (NH4) HCO3, a 
možda i amonijum - karbonat 

(NH4)2C0O3 - nismo analizirali tu 
materiju) ili kako to Halid popularno 
kaže "amonijaka", 4 litra. mlijeka 
(slatkog), 2 kg šećera, 1 litar finog 
ulja, 1 litar vode, te 5 do 7 kg braš- 
na "dvice" (Tip 600). 

Sve ove sastojke treba u toplom 
(mlačnom) = stanju  izmiješati 
dodavši brašna toliko da se dobije 
srednje tvrdo tijesto. Zatim se od 
tijesta otkidaju komadi težine 25 
dkg, rastanje pod valjkom, tako da 
se dobije ploča (kolač) debljine 
manje od 1 cm. Taj se kolač stavlja 
u posebnu zamašćenu tepsiju za 
pekarski kadaif (koja je nareckana 
sa strane, izlomljena cik-cak) i peče 
nekoliko minuta na srednjoj tem- 
peraturi oko 10 minuta. 


Pekarski kadaif je pogodan i za 
savremenu "industrijsku" proizvod- 
nju, jer se može održati oko 3 
mjeseca. Naime, što duže stoji, to 
je bolji. 


Spravljanje pekarskog kadaifa. 


1 komad (ploča) ekmek-kadaifa, 
mljevenih oraha, 5 dkg, nešto rozi- 
na, 40-50 dkg šećera, malo limuno- 
va soka, 1-3 kašike meda (ne mora 
biti), malo maslaca. 


Šećer i med se stavi u lonac, nali- 
je vode da zamakne šećer u vodu, 
provrije i doda malo limunova soka. 


Ploča kadaifa se prevrne na 
rastopljenom maslacu i postavi u 
tepsiju, te zalije vrućim zaljevom. 
Pospe se rozinama, te orasima 
(pažljivo), poklopi i pusti da se za- 
ljev upije i kadaif ohladi. 

PROZORSKE KLEPE 


Brizar Ante, šef Hamam-bara u 
Sarajevu, nekada je kod stogodiš- 
nje Delić Ajke u Prozoru uživao u 
slatkim klepama koje mu je Ajka 
spravljala. 

Rasuču se jufke u koje se stavi 
nešto šećera, te izrežu na 
pravougaonike za savijanje na 
hamajliju (vidi sukanje jufki i crteže 
savijanja na hamajliju — trokut). 

U loncu se uzavrije voda. Na 
svaki komad jufke stavlja se gru- 
menčić slatkog sira (mladi puno- 
masni sir dobro ocijeđen), savija na 
hamajliju i klepe bacaju u vrelu 
vodu, te tako vriju oko 15 minuta 
(da se skuhaju). 

Za to vrijeme se prirpemi krem na 
taj načn što se umute (ulupaju) 
žumanjca i sipaju u duboki sud 
(lonac) u kojem se na peći nalazi 
varenika (kuhano slatko mlijeko) i 
brzo miješa (da se ne bi žumanjce 
zgrušalo). Zatim se doda šećera 
(po želji više ili manje slatko) i još 
miješa. 

Klepe se vade đevđir-kašikom 
(šupljikasta lopatica), ocijede i 
stavljaju u određenu posudu (zavis- 
no kako želimo servirati), te preliju 
kremom. 

Serviraju se mlačne, a i hladne. 


PITA PEKMEZUŠA? 


Potrebno je 30 dkg meke nule, 
1/2 | jabukovog pekmeza, 1/4 | mli- 
jeka, 25 dkg masti, 10 dkg sitnog 
šećera, 5 jaja, 10 dkg kukuruznog 
brašna. 


+ Časopis "Plin", 3/1939. 

Od 30 dkg brašna se Uumijesi 
tijesto kao za savijaču, samo nešto 
tvrđe oklagijom razvije i na stol- 
njaku razvuče tanko, te ostavi da 
se prosuši, 1 žlicu masti pjenasto 
izmiješati, dodati 3 cijela jajeta, 2 
žumanjka, 5 dkg šećera, pekmeza, 
mlijeko, kukuruzno brašno i snijeg 
od bjelanjaka. 

Na pomašćenu tepsiju staviti 
izrezan list tijesta u veličini tepsije, 
pomastiti ga i na to staviti nešto 
veći list, čije stranice prelaze rub 
tepsije. Na ovaj list stavljaju se još 
dva lista koja se samo dobro 
pomaste, tako se sve stavi peći. 
Pečemo kao i naprijed pomenuta 
jela. 

Pečena pita se premaže kuhanim 
pekmezom, dobro pošećeri i izreže 
na četvrtine. 


GRIZOM PITA (IRMEK-PITA) 


Husein Šehić daje sljedeći recept 
za grizom pitu: 

Tijesto se zakuha jajetom i razvi- 
je jufka. Skuha se griz (krupica) u 
mlijeku i u ohlađen se doda masla, 
jaja i šećera i složi u jufku. Kad se 
u tepsiji ispeče, onda se zalije 
slatkom vodom. 

Sistematizovani recept bi bio 
sljedeći: 

Bijelog brašna oko 40 dkg, malo 
soli, malo ulja, 2 jaja, oko 1/2 kg 
šećera, 10 dkg kukuruznog griza 
(prekrupe), 1 | mlijeka, oko 3 kašike 
masla (ili oko 20 dkg maslaca). 

Stavi se brašno na sto, napravi 
udubljenje, ubije 1 jaje, doda malo 
ulja, malo soli, te mlakom vodom 
zamijesi tijesto za jufku. Tijesto se 

formira u dvije kupice, te stavi da 
odstoji, a zatim se rasuču dvije 
jufke. 

Skuha se girz u mlijeku, zatim 
doda 1 kašika masla (maslaca) i 
miješa da ne zagori. Kuha se oko 
10-15 minuta na tihoj vatri. Skine 
se s vatre i ohladi, a zatim se doda 
1 jaje i nešto šećera (prema želji) i 
izmiješa. 

Jufke se pomaste, pune grizom i 
slažu u gužve u pomašćenu tepsi- 
ju, pa se pita začini i peče. 

Od 25-40 dkg šećera i oko 2-3 dcl 
vode skuha se šerbe, te se ispeče- 
na pita zalije. 

(krupica, griz, der Greiss — njem. 
Irmek, jerm.). 


GRIZOM-PITA NA TROKUTE 


Zamijesi se tijesto uz dodatak jaja 
i rasuče jufka (vidi sukanje jufki). 

Jufka se malo suhne, a onda 
razreže po sredini. Zatim se začini 
rastopljenim maslom (drugom mas- 
noćom), te se prebaci (smota) na 
širinu 20-25 cm. Na jednu stranu 
tako smotane jufke (na širini 10-12 
cm) uzduž stavljaju se hrpice 
muhalebije, ali nešto ukoso (cik- 
cak), da bi se kasnije rezanjem 
mogli dobiti trokuti. Jufka se začini 
rastopljenom masnoćom i prebaci 
ona strana na koju nije postavljena 
muhalebija preko druge strane na 
kojoj su hrpice muhalebije. Krajevi 
jufke se malo pritisnu prstom tako 
da se donekle zalijepe. Zatim se 
režu trokuti (približno istostranični), 
tako da u svakom trokutu bude po 
jedna hrpica muhalebije, slažu u 
zamašćenu tepsiju i peku. 

U međuvremenu se spravi šerbe 
od meda ili šećera, uz dodatak 
nešto vode i eventualno limuna, 
cimeta i pečena pita zalije. 

Spravljanje muhalebije: muhale- 
bija se spravi tako da se prekrupa 
(griz) stvari (skuha) u varenici 
(slatkom mlijeku), a potom se ohla- 
di. U ohlađenu muhalebiju doda se 
nekoliko jaja i nešto kvasca, te se 
dobro izmiješa. 


SLATKA TIKVARA 


Slatka pita spravlja se i od tikve 
stambolke, slično kao od jabuka. 
Stambolka tikva je elipsastog 
(okruglastog) oblika, maslinasto- 
sivkaste boje. 


ČEVLJANOVIĆKE RUŽICE 


Jufka zakuhana sa žumanjcetom, 
kukuruzna brašna, lisnato rezanih 
ili mljevenih oraha, masnoće 
(masla) za začin. 

Za zaljev: šećera, vode, masla i 
soka od limuna. 

Jufke (tanko lisnato tijesto za 
pitu) se razrežu napola (širina 40- 
50 cm), začine rastopljenom mas- 
noćom, pospu kukuruznim 
brašnom i orasima, te začini nad- 
jev. Jufke se srolaju (smotaju u 
gužve) i režu na dužinu 4-5 cm 
dužine, te slažu uspravno (ver- 
tikalno) u zamašćenu tepsiju, te 
peku. 

Spravi se zaljev (zavisno od 
količine ružica) na taj način što se u 
lonac stavi pola šećera, pola vode, 

te 1 grumen maslaca (masla) i Kad su ružice pečene, zaliju se 


dobro prokuha. Na kraju se doda zaljevom, pokriju i ostave da se 
limunova soka. ohlade. 


KLJUKUŠE | BURANIJE: 


To su slična jela i imaju u raznim 
krajevima Bosne i različite nazive: 
kljukuše, razlivače, buranije, ujevak 
(uljevak). U Sarajevu kljukuša 
nema nikakvih dodataka, a ujevak 
je različit, sa raznim dodacima. 


KLJUKUŠA 


Za 6 obroka: 1 kg bijelog brašna, 
1 jaje, so, mesna voda, 1 | kiselog 
mlijeka, koje česno bijelog luka, 
nešto masla (masnoće). 

Brašno se prosije, doda 1 jaje, 
posoli, te zamijesi vodom. Tijesto 
se tanko izlije na pomašćenu tepsi- 
ju i reš peče. Ispečeno se iskoma- 
da, prelije juhom (ili vodom) i ocije- 
di, te onda stavi u duboku tepsiju. 

U kiselo mlijeko se saspe istučeni 
ili sitno isjecani bijeli luk, te kljukuša 
polije. Zatim se uzavrije maslo i 
kljukuša začini. A može se mas- 
noćom začiniti i kiselo mlijeko, te 
kljukuša politi. 

Spravlja se i tako da se ne preli- 
jeva juhom, nego iskomada, polije 
kiselim mlijekom i pomasti. 


Neki spravljaju kljukušu i ovako: 
Izliju tanko 1 sloj na tepsiju da se 
zapeče, a onda po tom sloju izliju 
drugi tanki sloj i vrate u rernu da se 
sve ispeče. 


UJEVAK SA SIROM 


U iskuhani istučeni krompir 
(krompir-pire) udrobi se cijelog sira 
i sve dobro izmiješa. Smjesa se 
zatim natire bijelim brašnom toliko 
dugo dok se ne dobije tvrdo tijesto 
kao za pogaču. Potom se tepsija 
dobro pomasti rastopljenom mas- 
noćom, na tepsiju se stavi tijesto i 
raspljošti. Nabockati ujevak nožem, 
dobro začiniti rastopljenim maslom 
(masnoćom) i peći. 


KROMPIR-UJEVAK 


Izrenda se (izriba) krompir skupa 
sa lukom (crvenim), (oko 60 dkg 
krompira i 3 glavice luka), isjecka 
sitno 3-5 dkg dimljenog loja, doda 
malo brašna i vode, posoli, 

pobiberi, izmiješa. Dobro se 
zamasti (poulji) tepsija, izlije i ra- 
sporedi ujevak, zatim još malo 
pomasti i peče. 

Izreže se i servira uz dodatak 
kiselog mlijeka. 


ZELJANIK 


Zeljanik je ujevak od spanaća. 1 
kg zelja, 1/2 kg brašna (kukuruzna 
ili pšenična, a može i miješano), 2-3 
jaja, mlijeka (slatkog) ili vode, nešto 
masla i kajmaka, te kiselo mlijeko. 

Spanać se dobro očisti, opere i 
izreže, te sastavi sa brašnom, 
dodaju se jaja, te skupa zamijesi 
mlijekom (ili vodom). 

Zeljanik_ se izlije na tepsiju, 
ispeče, te izreže na dilume 
(komade). Skupa se rastope maslo 
i kajmak i polije ujevak. 

Uz zeljanik se može odvojeno 
servirati kiselo mlijeko. 


TIKVENI UJEVAK 


Očisti se i izreže na kockice tikva, 
doda jaje, kvasac (germa), kuku- 
ruzno brašno i kiselog mlijeka 
koliko je potrebno da se umuti uje- 
vak (dakle, ne dodaje se voda). 
Ujevak se izlije na pomašćenu tep- 
siju i peče. 


TIKVENJAK 


Tikvenjak se sprema na isti način 
kao i zeljanik, s tim što umjesto 
spanaća dolazi tikva (obično sakrs- 
ka, a može i mlađa kukuruska). 

Uz tikvenjake se servira i lukovica 
- salata. 


(Tikve: bundeva, kukuruska ili 
baštenska, Cucurbita pepo). 


ZELJANIK SA BORIKA 


U zamašćenu tepsiju prostre se 
tavan riže, po tom tavanu prostre 
se tavan zelja (divlje zelje, spanać, 
ili pazija ili blitva, važno je da je 
zelje), zatim opet tavan riže, te 
zelja, pa opet gornji sloj pirinča. 
Naspe se čorbe (juhe ili mesne 
vode) jedna i po mjera od količine 
pirinča. Računa se da će isto toliko 
zelje pustiti vode. Ako nemamo 
čorbe (juhe), onda naspemo vode, 
a zeljanik pokitimo grumenčićima 
maslaca. Kada se zeljanik ispeče, 
onda umutimo jaja i slatko mlijeko, 
te vruć zeljanik prelijemo i vratimo u 
pećnicu da se pobabi (zapeče). 

(Recept  Vasvije  Saračević, 
Sarajevo). 

(Ako sipamo vodu, svakako ne 
treba zaboraviti posoliti). 


LEZIBABA" 


Lizibaba ili lezibaba je vrsta uje- 
vaka sa mesom. 

1 kg pšeničnog brašna, so, 1-2 
jaja i 1 kg krompira, masnoća, 20- 
50 dkg mljevenog  (sjecanog) 
mesa, 10 dkg luka (crvenog), 1/2 
do 1 | kiselog mlijeka, masla (mas- 
nođe) za začin, koje česno bijelog 
luka. 

Krompir se oguli, opere i izreže 
na sitne kockice. Pšenično brašno 
posoli, dodaju jaja, doda krompir te 


sve ovo zamijesi vodom. . 


+ Recept |. Pilavdžića, Sarajevo 

Tijesto se izlije u zamašćenu tep- 
siju. 

Luk se očisti i isjeca, meso 
samelje, doda luk, so, biber i sve 
izmiješa, te se u hrpicama nakrca 
odozgo po lezibabi. Umjesto hrpica 
faširanog mesa, mogu se staviti lis- 
tići suhog mesa. 

Zatim se ujevak pomasti (začini) i 
peče. U kiselo mlijeko se istuče 
koje česno bijelog luka, te se tim 
polije lezibaba, a zatim začini uza- 
vrelom masnoćom. ; 


LIZIBABA 


To je jedna varijanta lezibabe. 

50-60 dkg pšeničnog brašna, 20- 
40 dkg mljevenog mesa, soli, 2 
glavice luka (crvenog), bibera, 
masnoće. 

Meso se zajedno sa lukom sjeca, 
odnosno premelje, posoli, pobiberi, 
izmiješa. 

Zamuti se rjeđe tijesto (tako da 
se razlije po tepsiji). Pomasti se 
tepsija i od jedne polovice mesa 

jčići po tepsiji 
(prošara tepsija s mesom). Tijesto 
se ravnomjerno razlije po cijeloj 
tepsiji. Od druge polovice mesa 
mjestima gdje nema mesa. Lizi- 
baba se začini masnoćom i peče. 


VARENIČANICA 


Recept za jednu vrstu ujevaka 
daje Zorka J. Mitrović-Babić (33) 
pod nazivom vareničanica ili tzv. 
sutli pita. Po svoj prilici ime dolazi 
od varenog (kuhanog) slatkog mli- 
jeka "varenike". 

Umuti 5 jaja sa 3 dcl mlijeka, 
tome dodaj toliko brašna da je 
tijesto sasvim gusto, a onda dolije- 
vaj pomalo mlaka mlijeka da dobi- 
ješ tijesto malo gušće nego za 
palačinke, onda posoli, i uzmi tepsi- 
ju, metni u nju dobru kašiku masti 
da se rastopi. Tada saspi umućenu 
vareničanicu u tepsiju, da bude za 
1 prst debljine i peci u peći. Pečenu 
vareničanicu prelij kiselim  mli- 
jekom, izreži na komade i serviraj. 


'"MAGLAJSKI UJEVAK 


Pod nazivom maslenjak (jer se 
nekada spravljao s maslom) Jasna 
Smajlagić, Maglaj ("Oslobođenje" 
3. III 1978.) daje sljedeći recept: 

Zamijesiti i ostaviti da odstoji dva 
do tri sata tijesto od: 75 dkg 
pšeničnog brašna, pola litre mlije- 
ka, komadića germe (malo većeg 
od kocke šećera) i soli po ukusu. 
Tijesto poslije podijeliti na tri dijela. 
Svaki dio razviti u deblju jufku i 
isjeći u veličini tepsije u kojoj će se 
peći. 

Posebno izmiješati jednu šolju 
zagrijanog finog ulja i četvrtinu litra 
povlake i politi svaku jufku. Ostaviti 
tako u tepsiji da stoji 30 minuta. 
Peći u dobro zagrijanoj pećnici. 

Servira se sam ili uz mladi sir. 


Ako hoćemo ujevak sa mesom, 
onda se između jufki doda tanko i 
sitno sjeckano suho meso. 


HELDINA ULIVAČA 


Tako ovaj izljevak (ujevak) naziva 
Mehmed Terzić, Travnik. 

Heldino brašno zamijesi se sa 
vodom i izlije u podmašćenu tevsi- 
ju. Kad se ispeče, izlomi se na 
male komadiće i poreda u drugu 
tevsiju. Prethodno se napravi preliv 
od mesa proprženog sa lukom i 
začinima (umok — saft od luka, 
mljeveno meso, peršun, mrkva, so, 
biber). = Prelije po složenim 
komadićima ulivače. Jede se toplo. 


BURANIJA 


Arapski buraniyya označava "jelo 
spravljeno od zeleni i pirinča", te 
nema nikakve veze sa pojmom 
buranije u Bosni. 

U Bosni ima raznih vrsta buranija. 


BURANIJA OD TIKVICA 


Veoma lagahno i kao meze (uz 

žestoka pića i rakiju), i kao 
samostalno lagahno jelo, a i kao 
prilog, u Hercegovini se spravlja 
jelo pod imenom buranija. 
' Za 4 obroka: 1, 5 kg tikvica malo 
jačih sakazlija (koje nisu više za 
filovanje), 10-15 dkg masnoće, so, 
brašno, 1/2 | kiselog mlijeka (po 
mogućnosti cijelog neobranog), 1-3 
česna bijelog luka, odnosno prema 
ukusu. 

Tikve se ogule, izrežu i sredina 
izvrti. Zatim se tikve izrežu na 
kocke, posole i ostave da stoje dok 
se ne "slomiju" (dok se tikvice ne 
"predaju"). Pomasti se tepsija. Po 
tanjiru (stolu, drugoj tepsiji) razas- 
tre se brašno. Tikve se uzimaju u 
šake i dobro ižmikaju i ocijede, a 
zatim razastru po brašnu, te 
miješajući dobro obrašne. Potom 


255 


se bacaju na zamašćenu tepsiju i 
sve tako dok se ne obrašni cijela 
količina. Potom se tikva ravnomjer- 
no rasporedi po tepsiji. 

Masnoća (maslo) se rastopi i 
buranija začini, te stavi peći. 

Pečena i malo ohlađena polije se 
kiselim mlijekom u koje smo istucali 
(ili sitno isjeckali) česno bijelog luka 
(prema ukusu, može i bez luka). Po 
kiselom mlijeku malo začini uza- 
vrelom masnoćom (maslacem, 
maslom). Mlijeko se može servirati 
i odvojeno, sa ili bez bijelog luka. 


POČITELJSKA BURANIJA 


Funkcionalno značenje arapske 
riječi buranija (zeleni grah) — u 
Bosni je mnogo šire i obuhvata više 
pečenih, a ne kuhanih jela, i to od 
zelenog graha, tikve, krompira i 
slično. Bosanac nikada ne upotre- 
bljava riječ buranija za vareni 
(kuhani) mladi, odnosno zeleni 


grah. 4 
Merdan Semsa iz Počitelja daje 
sljedeći recept za  buraniju 


("Oslobođenje" 15. IV 1977.): 

1— 1, 5 kg očišćene tikve, malo 
brašna i soli, nekoliko kašika ulja, 
dva jogurta, 2 povlake, 10 dkg 
sudžuke i nekoliko česana bijelog 
luka. 

Izrendajte tikvu, malo osolite i 
ostavite da omekša. Ocijedite u 
rukama, izmiješajte s brašnom, 
stavite da se prži na uUlju. 
Promiješajte nekoliko puta da poru- 
meni. Kada se tikva dobro ohladi, 
prelije je jogurtom u koji ste 
prethodno pomiješali dobro 
istučeni bijeli luk i malo soli. 
Oljuštite sudžuku i isjecajte na što 

sitnije komadiće i prespite preko 
jogurta. Ovako pripremljeno jelo 
premažite mileramom i služite. 


BURANIJA OD MOHUNA 


Sprema se isto kao i buranija od 
tikvica. Mahune se malo obare u 
slanoj vodi, umjesto da se sole i 
žmikaju. 


BURANIJA OD PATLIDŽANA 


Crni patlidžani (melancane) se 
izrežu na komadiće kao za prženi 
krompir, te se obare u slanoj vodi. 
Voda se ocijedi i patlidžani omlive 
(obrašne), te poredaju u 
zamašćenu tepsiju i peku. Kada su 
pečeni, poliju se kiselim mlijekom u 
koje smo istukli malo bijelog luka. 


MOSTARSKA BURANIJA 


U kući Lakišić-Dizdara spravljaju 
buraniju na sljedeći način: 

Tikva se isjeca na kocke, posoli, 
dobro omlivi (omelja, obrašnavi) u 
finom pšeničnom brašnu, rasporedi 
na zamašćenu tepsiju i peče. 

Dok se peče, umuti se (ulupa) 4- 
5 jaja sa šoljicom-dvije mlijeka. 
Kada je buranija pečena, prelije se 
umućenim jajima i peć isključi da se 
jaja ne bi upekla. 


BURANIJA OD PORILUKA 


Bijeli dio poriluka, tj. glavice i dio 
stabljike izreže se na krupne 

komade (5-6 cm dužine) i dobro 
obari. 

Zatim se ocijedi i obareni poriluk 
se posoli, te dobro omelja u brašnu, 
poreda po dobro pomašćenoj tepsi- 
ji (uzavrelim maslom, mašću, 
uljem). Zatim se odozgo dobro 
začini masnoćom i stavi da se 
peče. 

Ispečena se zalije kiselim mli- 
jekom. 


RAZLIVAČA 


Razlivača ima razne nazive: tirit- 
pita, razljevača, razlivuša, razlje- 
vuša, izljevača. 

Često je narod naziva "pitom", 
mada nije pita, jer se spravlja bez 
jufki. 

L. G. Bjelokosić za razlivaču 
kaže: "u pšenično brašno se utuku 
jaja, umrvi sira i skorupa, pa sve 
zamijesi i izlije na tepsiju, koja se 
najprije podmaže maslom. Odozgo 
se opet malo pomaže maslom i 
nosi u peć te peče..." 

5 jaja, 1/4 kg mladog sira, 1/4 kg 
skorupa (slatkog kajmaka ili vrhnja, 
ako nema slatkog kajmaka), 1/4 | 
slatkog mlijeka, 1 dcl kiselog mlije- 
ka (ili kiselog vrhnja), 25 dkg kuku- 
ruznog brašna, 10 dkg masla (mas- 
noće), malo soli. 

Cijela jaja, sir, mlijeko i kajmak se 
izmiješaju kuhačom, zatim se doda 
kukuruzno brašno, malo soli, te sve 
miješa da se dobije tijesto nešto 
gušće nego za palačinke. 

Uzavrije se maslac (maslo, 
mast), pomaže dobro tepsija, izlije 
smjesa, razradi po tepsiji, i odozgo 
dobro pomasti i peče. 

JAJUŠA (JAJNICA) 


Za jajušu Latif A. Muftić (Jela i 
pića po selima u Bosni i 
Hercegovini — Hrvatski dnevnik, 22. 
rujna 1940.), kaže da se sprema 
ovako: mlijeko se s brašnom, dobro 
izmiješa da bude žitko i tome se 
doda nekoliko jaja. Tepsija se 
pomasti dobro maslom i peče. Kad 
je jajuša pečena, polije se maslom 
i jede. (Vjerovatno začini uzavrelim 
maslom, odnosno buterom ili rasto- 
pljenim maslom i povlakom). 
Brašno može biti i kukuruzno, te bi 
to bila kukuruzna jajuša. 


GRUŠARA 


To je recept Zorke J. Mitrović- 
Babić (33) za izljevaču od sjere ili 
gruševine. 

Umutite 3-4 čitava jajeta, dodati 
toliko brašna da se dobije gusto 
tijesto i to tijesto razrijediti mlijekom 
i gruševinom od istom oteljene 
krave koja je četvrti put pomužena. 
Tijesto mora biti malo gušće nego 
za palačinke. Pomastiti tepsiju, 
sasuti tijesto u tepsiju i peći grušaru 
pri umjerenoj vatri. 

Napomena: Kao što je poznato, 
kada se krava oteli, prvo mlijeko 
posisa tele, a ostatak se izmuze, 
pomiješa u spirine (pomije) i dade 
kravi. Dakle, prvo mlijeko se ne 
konzumira, a već drugo se može 
konzumirati. 


IZLJEVAK SA ŽAROM 
(KOPRIVOM) 


To jelo je lijek, odnosno jedan od 
3 obroka koja treba, po bosanskoj 

tradiciji, iz zdravstvenih razloga 
konzumirati u proljeće (jela sa 
žarom, koprivom). Spravlja se u 
proljeće. 

30 dkg kukuruzna brašna, oko 
pola kg vrhova žare (koprive), 2 
jaja, verenike (slatkog mlijeka), 
masnoće, soli. 

Vrhovi žare se operu, te bace 
samo na {ključ (obare) i ocijede. 

U lonac se stavi kokuruzno 
brašno, doda obarena žara, utuku 
2 jaja, doda malo soli, sve izmiješa, 
a zatim dodaje mlijeka koliko je 
potrebno da se dobije tijesto. To se 
dobro izmiješa, malo nakuha i u 
zamašćenu tepsiju rasplosni, i zači- 
ni odozgo rastopljenom masnoćom 
te ispeče. 

Servira se sa čajem ili kiselim mli- 
jekom, ili se konzumira uz druga 
jela kao kruh. 


KUKURUZNA RAZLJEVUŠA 


Neki određene uljevake nazivaju i 
bazlamačama. Tako Nadža Olovčić 
("Oslobođenje" 4. II 1977.) daje 
recept Za bazlamaču: 

Pola kg kukuruznog brašna, 1 
litar mlijeka, 2-3 jaja, 8 kašika 
rastopljenog maslaca ili ulja, 1 kaši- 
ka sode bikarbone, praška za peci- 
vo ili kvasca, 10 dkg kajmaka i so. 

Brašno se prosije, doda soda 
bikarbona i so. Jaja se dobro 
umute, doda polovica butera ili ulja, 
mlijeko i brašno i sve dobro izmi- 
ješa. Zatim se smjesa izlije u dobro 
zamašćenu tepsiju i peče 1 sat. 
Kada je  razljevuša  pečena, 
premaže se kajmakom ili povlakom 
i još malo stavi u pećnicu. Bazla- 
mača se može pripremiti na isti 
način sa malo izrezanog špinata. 

KUKURUZNI UJEVAK 


Umute se sa  kukuruznim 
brašnom tri jaja, kiselo mlijeko 
(nema vode), doda prašak za peci- 
Vo, izlije ujevak u pomašćenu tepsi- 
ju, te ispeče. Kada se ispeče, uje- 
vak se prekrije  kajmakom 
(povlakom, vrhnjem, mileramom) i 
vrati u pećnicu da se zapeče. 

(Recept  Saračević = Vasvije, 
Sarajevo). 


PODVELEŠKI IZLIVAK 


U Podveležju prave izljevak (izli- 
vak, kako oni kažu) od kukuruzna 
brašna i mlijeka (slatkog, dakle bez 
vode) uz dodatak mrvica mladog 
masla (butera) ili mrvica dimljenog 
suhog loja. Ako je sa mladim 
maslom, treba dodati i soli. Peče se 
pod sačem. Dodatak kiselo mlijeko. 


(Kanaet Tvrtko, o. c.) 


ŠARENIK I 
OD KOPRIVE (ŽARE) 


Još jedno okrepljujuće narodno 
jelo daje Semsa Merdan, Počitelj 
("Oslobođenje" 26. maja 1977. 
godine). 

50 dkg koprive (žare, pretežno 
vrhova), 4 jajeta, 2 jogurta, 20 dkg 
milerama ili kiselog vrhnja, 20 dkg 
mladog sira, 50 dkg oštre nule, 
prašak za pecivo, 5 dkg ulja, 3 do 5 

dkg maslaca, 1 šolju slatkog mlije- 
ka, malo soli. 

Očišćenu, isitnjenu koprivu preli- 
jete ključalom vodom. Poslije 2-3 
minuta ocijedite vodu i ostavite 
koprivu da se ohladi. 

Ulupajte jaja, osolite, dodajte 
slatko mlijeko, zatim jogurt, mile- 
ram i sir, smjesu promiješajte. U 
prosijano brašno dodajte prašak za 
pecivo, brašno sipajte u priprem- 
ljenu smjesu i polahko izmiješajte. 
U tu smjesu dodajte ocijeđenu 
koprivu prelivenu sa malo ulja. 
Lagano izmiješajte pripremljenu 
smjesu. 

Ovu žitku smjesu sipajte = u 
pomašćeni pleh i pecite na 
umjerenoj temperaturi. Kad je 
šarenik pečen, omekšajte ga sa 
malo posoljenog mlijeka, stavite 
ponovo u pećnicu nekoliko minuta, 
a zatim izvadite da se ohladi i polij- 
te otopljenim maslacem. Režite na 
kocke. 

Služite obavezno uz salatu. 


PITA OPARUŠA 


M. S. Filipović (o. c.) kaže da se 


najbrže može  zgotoviti pita 
"oparuša" (područje Visokog). 
U  ključaloj  zasoljenoj = vodi 


zakuhati pšenično brašno, izliti na 
zamašćenu tepsiju i raspljeskati. 

Ubiju se dva jaja i izmute sa mli- 
jekom te time prelije oparuša i stavi 
da se peče. Za desetak minuta sve 
je gotovo, kako kaže Filipović. 


DOLME: 


Dolma inače označava nadjev, 
odnosno povrće (patlidžani, papri- 
ke, paradajz, luk, tikvice itd.) nad- 
jeveno mljevenim mesom i pirin- 
čem. 

Najstarije dolme u Bosni su vje- 
rovatno dolma od tikvica i od 
patlidžana (paradajza), te dolma od 
luka (sogan-dolma), zatim dolma 
od plavih patlidžana (morpatli- 
džana) koje Bosanci nazivaju još 
frenk-patlidžani. Naime, tako nazi- 
va plavi patlidžan Bašeskija u svom 
popisu bilja", napisanog negdje 
sredinom XVIII stoljeća. Patlidžan u 
Bašeskijinom popisu označava 
paradajz, kako se inače nazivao u 
Bosni (perz. patlidžan; Solonaum 
lycopersicum). Patlidžan-frenk _i 
frenk-patlidžan, kako dva puta u 
popisu piše Bašeskija za plavi 
patlidžan, dodatkom frenk upućuje 
na zapadnoevropsko porijeklo 
biljke. 

+ Neobjavljeni — prilozi 
pripremio M. Mujezinović. 


Bašeskijini, 


ŠARENA DOLMA 


Za 4 obroka: Jedna tikvica sa- 
kazlija ili polovica surahije" od koje 
se mogu dobiti 4 dolmice, 2 
patlidžana, 4 paradajza, 1-2 krom- 
pira, 12 dkg luka glavatog (cr- 
venog), 48 dkg mesa bez kosti 
(bravljeg, goveđeg, junećeg), 8 dkg 
riže, rukovet majdonosa (peršuno- 
va lista), 12 dkg masnoće, 2 g 
aleve paprike, 2 dkg soli, nekoliko 
zrna bibera, 1/4 | kiselog mlijeka, 
10 dkg skorupa (slatkog kajmaka ili 
milerama). 

(Neki smatraju da je bolje alevu 
papriku staviti na vrelo maslo i 
dolmu zacvrknuti). 

Tikvica se prereže na komade 
dužine oko 4 cm, patlidžani se pre- 
polove. Tikvice se ogule (tanko), 
patlidžani očiste i sve izdubi. 
Paprike se očiste i izdube. Na para- 
dajzu se otkine poklopac i izdubi. 
Prepremi se nekoliko "loptica" luka 

+ Surahija je biljka penjačica sa zelenkas- 
tim duguljastim plodom — tikva dužine 40- 
120 cm, i promjera 4-8 cm. 

kao za sogan-dolmu (glavica luka 
se obari i među prstima "ispukne" 
tako da se dobiju "babure"). Krom- 
pir se oguli, prepolovi i izdubi. 

Meso se samelje, preostali luk 
isjecka, peršun isjecka, riža opere, 
posoli, pobiberi, te se sve izmiješa i 
dobije "dolma" (punjevina). Zatim 
se tom dolmom puni povrće i luk, a 
paprike i paradajz se poklope svo- 
jim "poklopcem", te se sve slaže u 
šerpu (tendžeru), zalije vodom i 
kuha. 

Kada je dolma gotovo kuhana, 
razmuti se malo aleve paprike sa 
saftom iz dolme i saspe u dolmu. 
Dolma se pusti da još neko vrijeme 
vrijucka. 

Serviraju se miješano dolme (od 
svakog povrća po jedna) u tople 
tanjire (sahane) uz dodatak malo 
vlastitog sosa. Kiselo mlijeko i slat- 
ki kajmak (ili vrhnje) se servira sa 
strane tanjira ili posipa odozgo po 
dolmama. 


DOLMA OD TIKVICA? 


Za 5 osoba: 250 g faširanog 
mesa, 80-100 g riže, 150 g mas- 
noće, 100 g crnog luka, 1 kg tikvi- 
ca, 50 g brašna, 20 g aleve 
paprike, 1 jaje, 5 g bijelog luka, 5 g 
bibera, 15 g soli, 2 dcl kiselog mli- 
jeka, malo kopra. 

Mlade tikvice očistiti, oprati, pres- 
jeći po sreidni i malom kašikom 
izvaditi sjemenke (srce) tako da 
unutarnji dio tikvice bude potpuno 
čist. Prilikom vađenja sjemenki 
voditi računa da tikvica ne pukne i 


= Nevenka Kiso, "Oslobođenje" 4. juna 
1967. 

da jedna strana ostane zatvorena. 
Ovako očišćene tikvice staviti u 
hladnu vodu. 


Faširano meso posoliti, dodati 
biber, malo kopra (kopar se može 
staviti i na složenu dolmu) malo 
aleve paprike, malo sitno isjec- 
kanog bijelog luka, malo isjeckanog 
i uprženog crvenog luka, jaja i 
očišćenu i opranu rižu. Ovo sve 
dobro izmiješati i probati da li je sve 
dovoljno slano. Ovako dobivenom 
masom puniti tikvice i u posebnoj 
posudi zagrijati masnoću, ostatak 
ranije očišćenog i isjeckanog 
crvenog luka staviti na masnoću da 
se prži. Kada luk dobije zlatnožutu 
boju, dodati brašno i još malo pržiti, 
dodati ostatak ranije očićenog i 
isjeckanog bijelog luka, alevu 
papriku, malo promiješati i zaliti 
vodom ili supom od kostiju. Ovako 
dobiven sos osoliti i prokuhati. 


U tako prokuhani sos staviti već 
punjene tikvice i lagano kuhati dok 
meso i tikvice ne postanu mekani. 
Za vrijeme kuhanja na posudu 
staviti odgovarajući poklopac. 

Prilikom serviranja tikvice politi 
kiselim mlijekom ili mlijeko servirati 
odvojeno. 


TIKVE-DOLMA 


U svom aščinskom jelovniku u 
Bosni, Amidža Dekika navodi tikva- 
dolmu i sakrska dolmu. Koliko sam 
mogao istražiti ovu materiju, usta- 
novio sam da je sakrska-dolma — 
dolma od tikvica koja se spravlja 
ljeti, a tikvica-dolma je zimsko jelo i 
sprema se od zimskih tikava. 


dolma 


Šarena 


BOSANSKI KUHAR 
DOLME 


Dakle, zimi pošto nema mladih 
tikvica, to se tikva oguli, izreže na 
pravougaone komade, izvrti i na 
dolmi kao i dolma od tikvica, te 
kuha. 


SPREMANJE. 
TIKVICA ZA DOLMU 


Zorka J. Mitrović-Babić (33) na- 
vodi spremanje tikvica za dolmu za 
zimski period: 

Oguli, izreži i izdubi tikve kao što 
i treba za dolme. Metni ih u flašu 
(teglu), lijepo poslaži i prelij hlad- 
nom, prokuhanom slanom vodom. 
U svaku flašu metni pomalo salicila 
(salicilna kiselina), povij perga- 
ment-papirom i kuhaj 10-12 minuta 
u pari. 


PAPRIKE-DOLMA 


Sprema se isto kao i druge 
dolme, samo se upotrijebe same 
paprike. 

Za zimski period Zorka JJ. 
Mitrović-Babić (33) daje tri načina 
spremanja papirka za dolmu, koje 
su vjerovatno ukusnije od sadaš- 
njih zaleđenih paprika, pa ćemo ih i 
navesti: 

Uzmi lijepih, krupnih, domaćih 
paprika, operi ih i sa donje strane 
sjeme dobro očisti, zatim u svaku 
papriku metni po 1 malu kašičicu 
soli, poslaži ih u kakvu poveću 
zdjelu, samo pri slaganju svaki red 
paprika pomalo odozgo posoli i 
tako ostavi paprike da prenoće, 
sutradan uzmi 1 poveću flašu, 
poslaži paprike, odozgo ih sa čim 
pritisni i nalij ih istom vodom, koju 

su paprike pustile, dok si ih osolila. 
U slučaju da te vode ne bude 
dovoljno, a ti ih donalij još sa čis- 
tom, prokuhanom, slanom vodom, 
zatim poveži i ostavi. Pri upotrebi 
paprike uvijek uveče metni u hlad- 
nu vodu i pusti da prenoće, samo 
češće vodu mijenjaj, dok so ne 
izađe iz njih. Zatim nadjeni ili pos- 
tupaj kao i sa drugom dolmom. 

Ili: 

Krupne domaće paprike obriši 
čistom krpom, drške im naniži na 
konac, da svaka paprika bude u 
razmaku od 3-5 centimetara i obje- 
si na zid u ćileru (špajz) nek stoje. 
Pri upotrebi, zimi operi ih ključalom 
vodom, izvadi im sjeme, nadjeni ih 
i kuhaj. 

Očisti paprike kao da ćeš ih sada 
nadjenuti, poslaži ih u veliku flašu, 
nalij na njih kuhana paradajza, 
poveži flašu dobro dunst-papirom i 
prokuhaj 15 minuta u pari. Pri 
upotrebi izvadi paprike, nadjeni ih, 
a pri kuhanju prelij istim paradaj- 
zom. 


PATLIDŽAN-DOLMA 
(BAJILDI DOLMA) 


Vjerovatno je to ranije bila dolma 
od paradajza, a kasnije se ovaj 
naziv prenosi na dolmu od plavih 
patlidžana, ili kako su je neki nazi- 
vali imam-bajildi. 

Amidža Dekika dolmu od plavih 
patlidžana naziva bajildi-dolma. 

Za 4 obroka: 1, 20 kg modrih 
patlidžana, 10 dkg luka (crvenog) 
oko 40 dkg mesa bez kosti, 8 dkg 
pirinča, 1-2 kašike ulja, 4 dcl | kise- 
log mlijeka (ili vrhnja), malo maj- 
donosa (peršunova lista), malo 

crvenog paradajza (ili ukuhanog 
paradajza). 

Patlidžani se očiste od peteljica i 
operu. Zatim se prerežu po sredini 
napola (horizontalno sječenje patli- 
džana u vertikalnom položaju), 
izdube, odnosno izbaci se sredine i 
posole. Tako usoljeni odstoje oko 2 
sata, a onda se operu i dolme. 

Meso se samelje, luk isjeca, 
peršun isjeca, riža opere, doda 
malo ulja, posoli, pobiberi i sve 
izmiješa. Ovom dolmom pune se 
patlidžani i slažu u šerpu, zaliju sa 
nešto vode i kuhaju. Na to se 
iskriža paradajz (ili doda ukuhanog 
paradajza) i dalje kuha. 

Serviraju se sa kiselim mlijekom. 


TRAVNIČKE 
PUNJENE PAPRIKE 


Za 4 obroka: 1 kg sitnijih paprika, 
10 dkg crvenog luka, oko 40 dkg 
mesa bez kosti, 8 dkg riže, 1-2 
kašike ulja, malo peršunovog lista, 
10-20 dkg skorupa (slatkog kajma- 
ka) oko pola litre slatkog mlijeka, 
malo aleve paprike i malo masla 
(maslaca ili druge masnoće), bib- 
era. 

Paprikama se odreže poklopac, 
istresu sjemenke, odstrane drške, 
te paprike operu. Meso se isjeca 
(samelje) posoli, pobiberi, doda luk 
očisti i sitno isjeca, te doda sitno 
isjecan peršun. Ovo sve se izmi- 
ješa, doda nešto ulja, te još izmi- 
ješa (izradi). 

Ovom dolmom se pune paprike, 
zatvaraju poklopcem (vlastitim) i 
slažu u lonac. Doda se nešto vode 
i paprike poklope i kuhaju. U toku 

kuhanja dodaje se po potrebi vode, 
ali samo toliko da paprike ne bi 
zagorjele. 

Kada su paprike kuhane, izmi- 
ješa se skorup i slatko mlijeko, 
paprike zaliju i dalje vrijuckaju dok 
se saft ne sjedini. 

Pažljivo se serviraju sa saftom, 
uzavrije nešto masnoće uz dodatak 
malo aleve paprike i zacvrknu 
odozgo. 


ULUK-DOLMA 
(SOGAN-DOLMA) 


R. Gradaščević sogan-dolmu 
naziva uluk-dolma, a također i 
lukovice. 

Sogan-dolma doslovno znači 
punjeni luk, pa se u Bosni još nazi- 
va i "lukovica". 

Za 4 obroka: Oko 60 dkg crvenog 
luka (sitnije duguljaste glavice), oko 
10 dkg luka crvenog za punjevinu 
(fil), 40 dkg mehkog mesa (go- 
veđeg a može i miješanog sa 
bravećim), 8 dkg riže, 2-3 kašike 
ulja (ili rastopljene masnoće), so, 
biber, ukuhani paradajz (kavada), 
malo aleve paprike, malo sirćeta ili 
povlake, te 1/2 | kisela mlijeka. 

Meso" i crveni luk se samelju i 
posole. Opere se riža, prodinsta i 
izmiješa sa mesom, doda malo bi- 
bera, jedno jaje, pa opet izmiješa, 
te se na taj način dobije punjevina. 

Neki još dodaju malo ulja, ali tada 
se riža ne dinsta, te česno bijelog 
luka. 


+ Ranije se meso sjecalo sjecavicom, što 


je mnogo bolje, odnosno ukusnije jer 
mašine iscijede iz mesa previše bjelančev- 
inastih i mineralnih materija. 

Prije spremanja punjevine pripre- 
me se "babure" luka. Podrežu se 
vrhovi glavica i skuhaju u vodi, toli- 
ko da se ne raspadnu, ali da se mo- 
gu izbacivati košuljice luka (babu- 
re) "dolme". Skinu se s peći, ocijedi 
topla i ulije hladna voda. Onda se 
prstima pritiskanjem izbacuju košu- 
ljice luka (babure) "dolme". Skinu 
se s peći, ocijedi topla i ulije hladna 
voda. Prvi sloj s ljuskom se odba- 
cuje, a upotrebljavaju se drugi slo- 
jevi. Od jedne glavice luka dobije 
se više dolmi koje se pune punje- 
vinama (nadjevajući dolme prstima, 
a manje babure, eventualno, čač- 
kalicom ili dezertnim nožićem). 

Punjene dolme luka se slažu u 
šerpu, zaliju vodom ili juhom, tako 
da budu pokrivene, doda malo 
sirćeta ili povlake, pritisnu tanjirom 
ili drugim poklopcem (užim od 
šerpe - da ne bi iz dolme prilikom 
kuhanja izletjelo meso), te stave 
kuhati. Dolme provriju za oko 10 
minuta, poslije se prebace na tihu 
vatru i tako dalje kuhaju. U kuhanu 
dolmu se doda malo aleve paprike. 

Uz dolmu, ili poslije, servira se ki- 
selo mlijeko (ili povlaka, kiselo vrh- 
nje). Mlijeko se može malo 
"precvrknuti" uzavrelim mladim 
maslom (maslacem). 


SOGAN-DOLMA 
PO DURANOVIĆU 


Pomenuti M. Duranović daje ne- 
što drugačiji sastav sogan-dolme. 

Za 10 osoba u dkg: goveđeg, 
ovčijeg i telećeg mesa miješano po 
150, crnog luka 150, maslaca 20, 
riže 20, paradajz-pirea 10, milera- 
ma 20, začini: so, biber, sitan 
peršun, sirće. 

Sa luka skinuti peteljku tako da 
se mogu vaditi prstenovi. Kuhati uz 
dodatak vinskog sirćeta, voditi 
računa da se luk ne prekuha. 
Odvojiti prstenove luka. 

Sve tri vrste mesa faširati, izmi- 
ješati sa sitno sjecanim crnim lu- 
kom restovanim, dodati so | biber i 
rižu, zatim paradajz-pire i sitan per- 
šun, i sve skupa izmiješati. Puniti 
crni luk, složiti u šerpu, naliti toplom 
vodom i polahko kuhati, uz dodatak 
soli i svježeg maslaca. Kada je 
sogan-dolma gotova, posuti sitnim 
biberom i preliti mileramom. 


SOGAN-DOLMA 
OD PRASE (PORILUKA) 


Spravlja se kao i druga sogan- 
dolma. Krupni bijeli dijelovi poriluka 
se izrežu na komade za sogan- 
dolmice, te se obare. Kada se 
obare, ocijede se i rastavljaju kao i 
luk za sogan-dolmu i dolme (pune, 
filuju) punjevinom (vidjeti sogan- 
dolmu). 


DOLMA OD KRASTAVACA 


Recept za ovu dolmu dala je Z. 
Mitrović-Babić (33): Oguli nekoliko 
velikih krastavaca, odozgo odreži 
za 2 prsta s jedne strane kao kapak 
i malo kašičicom istruži iznutra sve 
sjeme: i nadijevaj nadjevom kao 
dolmu od tikvica. (Vidjeti dolmu od 
tikvica). 


RUŽICE-DOLMA 


Neki spravljaju sogan-dolmu i na 
drugi način. Očišćene glavice luka 

(kod kojih je vrh odrezan) raskriže u 
više dijelova, sjeckajući ih upopri- 
jeko, vertikalno odozgo prema 
dolje, ali ne do kraja, tako da gla- 
vice ostanu cijele, odnosno imaju 
izgled ruže. 

Ruže od luka se naslažu u šerpu 
(jedan tavan, sloj), po njima se 
pospe sloj punjevine (priprema se 
kao i za sogan-dolmu), pa opet sloj 
luka, sloj punjevine, itd. | završava 
slojem punjevine. 

Zatim se zalije juhom da dolma 
bude pokrivena i kuha. 

Servira se po želji sa kiselim mli- 
jekom. 


MOSTARSKI SAHAN 


Mostarski sahan predstavlja vrstu 
šarene dolme, uz dodatak japraka i 
uvlaka (kolačića), s tim što je ovo 
aščinsko jelo i nastalo kombinaci- 
jom jela u aščinci. 

Dakle, u tanjir se servira nešto 
safta iz uvlaka (kolačića, malih 
kuglica), nekoliko kolačića sa 
strane, onda nekoliko hercego- 
vačkih japraka, 1 mala (bolje peče- 
na) paprika-dolma, 1 punjena (bolje 
pečena) paradajz-dolma i nekoliko 
sogan-dolmi. Prelije se miješanim 
saftom iz ovih jela 

Dodatak povlaka ili kiselo mlijeko. 


ŠARENA DOLMA U TEPSIJI 


To je miješana dolma koja se 
peče (dinsta) u dubljoj tepsiji. 2-3 
patlidžana, nekoliko paprika, malo 
raštike (kupusa), može i koji list 
loze, 1 tikvica, glavica-dvije luka za 
sogan-dolme, te ostali materijal kao 

i za druge dolme, odnosno punje- 
vinu. 


Patlidžani se očiste i prerežu 
izvrte kao i za drugu dolmu, pripre- 
mi luk, obari raštika (i eventualno 
lozov list), tikvice ogule, izrežu i u 
sredini izdube, paprika pripremi i 
sve se filuje punjevinom i slaže u 
zamašćenu dublju tepsiju. Rižu 
treba obavezno prodinstati prije 
spravljanja fila. Rastopi se nešto 
masnoće i dolma zalije odozgo, 
zatim stavi u rernu da se peče na 
tihoj vatri. 

Po želji se servira sa nešto kise- 
log mlijeka. 


PUNJENI PARADAJZ 


Za 4 obroka: 1 kg sitnijeg ili sred- 
njeg paradajza, 50 dkg faširanog 
mesa, 2 fildžana riže, masnoće, 
bibera, 2 česna bijelog luka, 
peršunova lista, soli, 1 glavica 
crvenog luka. 


Odreži poklopac svakog paradaj- 
za tako da se jednim dijelom drži. 
Izdubi unutrašnji sadržaj | filuj. 

Fil: poprži na masnoći glavicu 
crvenog luka, metni meso da se 
prodinsta, dodaj isjeckan bijeli luk i 
peršunov list, so, biber i napola 
skuhanu i ocijeđenu rižu. Napola 
ohlađenom smjesom puni paradajz 
i okreni poklopac na dno tepsije da 
bi sok iz njega ostao u mesu. 
Posoli, pomasti i peci u umjereno 
zagrijanoj pećnici dok ne porumeni 
i dok ne savrije višak soka koji 
paradajz pusti. Serviraj oreliveno 
mileramom ili slatkim kajmakom. 

PEČENE PAPRIKE U TEPSIJI 


Za 4 obroka: 1 kg paprika, 40 dkg 
mesa, 10 dkg pirinča, 3 glavice 
luka, rukovet peršunovog lista, so, 
biber, masnoća. 

Napravi se nadjev za paprike od 
mljevenog mesa, isjeckanog luka, 
izreckanog peršuna, riže, soli i bi- 
bera. Rižu treba obavezno prodin- 
stati prije stavljanja fila. Nadjevene 
paprike se poređaju na zamašćenu 
tepsiju, a između njih se ukriža luka 
(crvenog) majdonosa (peršuna) i 
paradajza. Zaliju se mesnom vo- 
dom (juhom) ili vodom. Peku se na 
lagahnoj vatri u pećnici. U toku 
pečenja treba ih preokrenuti. 


JALANDŽI-DOLMA 


Na pominjanoj sarajevskoj večeri 
u prošlom stoljeću, među jelima je i 
"studena jalandži dolma" (1). Njena 
karakteristika je da se servira hlad- 
na (studena). 

Jalandži, inače, označava nešto 
falično, "surogat", a to su obično 
jela bez mesa, lagahna jela. 

Originalnog recepta za ovo jelo 
nemamo, ali se pretpostavlja da je 
to jedan od recepata koji se 
navode, tj. jalandži-dolma od 
patlidžana ili paprika. 

Patlidžani (plavi) se prirpeme kao 
za patlidžan-dolmu. Prerežu i 
izdube. 

Pripremi se dolma (nadjev, pu- 
njevina, fil) od mladog sira i jaja, 
malo soli i bibera. Doda se iskosani 
peršun i celer, te nešto rastopljenog 
maslaca ili druge masnoće. Zatim 
se pune patlidžani. 

Serviraju se studeni (hladni). 

JALAN-SARMA 


Spravlja se kao i lozova jalan- 
sarma, s tim što se umjesto lozova 
lista uzima kiseli kupus. 


JALANDŽIK-SARMA 


Nusret Gradaščević za jalandžik- 
sarmu daje sljedeći recept: 

Upržiti dosta luka na dosta ulja, 
pa kad luk požuti, dodati rižu i malo 
je propržiti sa lukom, dodati 
tucanog (ne mljevenog) bibera. 

Kiseli kups obariti, ocijediti i u ove 
listove stavljati punjevinu (luk i rižu) 
i zavijati lagahno velike i dugačke 
sarme, bez stezanja (rahli, labavo), 
da bi se riža mogla dovoljno 
nakuhati (nabubriti). 

Sarmu slagati u šerpu i svu mas- 
noću u kojoj je pržen luk i riža sasu- 
ti u šerpu i kuhati pritisnuvši sarmu 
nekim manjim poklopcem. 

Servira se hladna uz dodatak 
limuna, na taj način što se tanki 
kolutići oguljenog limuna poredaju 
po sarmi. 


IMAM-BAJILDI 


Naziv jela potiče od arapsko- 
turskog. 

U Gradačcu se ovo jelo spravlja 
kao jalan-dolma na sljedeći način: 

Mrki (crni) patlidžani se potope u 
vodu da malo odstoje. Izvade se, 
razrežu po sredini (vertikalno) i 
izdube za punjenje. 

Isjecka se dosta luka, prži na ulju, 
doda dosta paradajza, te malo 

bijelog luka, posoli i doda malo bi- 
bera. Sa ovom ohlađenom masom 
(tirilom) pune se patlidžani, redaju 
u tepsiju, zaliju malo juhom i peku. 

Servira se kao hladno meze, 
predjelo ili kao međujelo sa 
limunom. 

Gradačačko meze pod nazivom 
imam-bajildi vjerovatno nema ni- 
kakve funkcionalne veze sa jelom 
pod ovim nazivom na Istoku. R. 
Gradaščević kaže da se patlidžani 
ne moraju dubiti, nego se naprave 
uzdužni razrezi i tirit (punjevina) 
stavlja u te razreze, a onda lagah- 
no stisne cijeli patlidžan, kako ne bi 
punjevina ispadala. 


JALANDŽI-PAPRIKE 


U Bosni se umjesto lozovog lista 
upotrebljavaju i paprike za jalandži- 
dolmu. 

Za 4 obroka: 12-16 komada 
paprika, 4 šoljice riže, 4 glavice 
crvenog luka (osrednje), 2 rukoveti 
peršunovog lista, malo (među prsti- 
ma) suhe nane (lista mente), 2 
paradajza (ili mesne vode), a može 
i vode umjesto paradajza, 2 kašike 
masla (masti, ulja), malo ulja, so, 
biber. 

Luk se očisti, isjecka i dinsta na 
uzavrelom maslu, doda se riža, 
isjeckan peršun, nana, so i biber, te 
sve skupa još malo prodinsta. 
Zatim se skine s vatre, doda malo 
ulja i izmiješa. Paprike se operu, 
otkriži gornji dio (poklopac) izvuku 
sjemenke. Zatim se pripremljenim 
nadjevom pune paprike i slažu u 
zamašćenu dublju tepsiju ili u 
šerpu. Doda se malo juhe ili vruće 

vode, te stavi u pećnicu i peče 
(zapravo dinsta). . 

Prilikom pečenja stalno se doda- 
je juha, odnosno voda, tako da riža 
poprimi dovoljnu količinu tekućine, 
da bi se ispekla (skuhala). Neki 
umjesto juhe između paprika 
nakrižaju paradajza. 


JALANDŽI-DOLMA SA SIROM 


Za 4 obroka: 16 zelenih mesnatih 
manjih paprika (babura), 30 dkg 
mladog sira, 10 dkg kajmaka, 10 
dkg crvenog luka, so, 8 dkg mas- 
noće. 

Paprike očistiti, oprati, odsjeći 
gornji dio - poklopac, izvaditi sre- 
dinu i posoliti. Crveni luk očistiti i 
sitno isjeckati, posoliti i izmiješati. 
Izmrviti sir, izmiješati sa kajmakom, 
zatim dodati luk i sve dobro izmije- 
šati. Ovim nadjevom puniti paprike 
i zatvoriti poklopcem. Rastopiti 
masnoću u dubljoj tepsiji, složiti 
paprike te peći. (Nekada su ove 
paprike pečene u tepsiji pod 
sačem, tako da su bile ravnomjerno 
pečene sa svih strana). 


SIROM PUNJENE PAPRIKE" 


Za 10 obroka: 20 manjih zelenih 
paprika, 50 dkg mladog ovčijeg 
sira, 10 dkg masti, 6 jaja, soli po 
potrebi. 

Papirke očistiti od sjemena i 
oprati. Sir viljuškom izmrviti, dodati 
cijela jaja, posoliti i dobro izmiješati. 


+ Karlo Walter, "Savremeno ugostiteljst- 


vo", broj 4/1957. 

Tim nadjevom napuniti paprike. 
Mast u šerpi dobro ugrijati, pa na 
njoj sa svih strana prepeći paprike 
da budu lijepo rumene. 


KAJGANA-DOLMA 


Zora Kalfić, Sarajevo ("Oslo- 
bođenje" 31. VIII 1977.) daje 
sljedeći recept za tikvice punjene 
kajganom: 

Nekoliko sasvim mladih tikvica 
oljuštiti i izdubiti da bi se očistile od 

sjemena, preliti ključalom vodom, 
poklopiti i ostaviti da se ohlade. 


Dok se tikvice hlade, pripremiti 
nadjev: 

Jednu glavicu sitno sjeckanog 
crvenog luka poprži, u to dodati pet 
jaja, kašiku mlijeka, kašiku brašna, 
malo bibera i soli i miješati dok se 
ne zgusne. Na kraju dodati malo 
lista od peršuna. Ohlađene tikvice 
filovati, redati u šerpu uspravno, sa 
otvorom nagore, preliti sa malo mi- 
lerama i zapeći u rerni. 


SARME: 


Sarme tradicionalne = kuhinje 
Bosne razlikuju se od današnjih 
sarmi po tome što su sitnije 
"sarmice", zatim po upotrijebljenom 
materijalu, odnosno ima više Vari- 
janti sarmi, te po tome što se ne 
dodaje zaprška. Sarma (turski) 
inače označava nadjev koji se 
zamotava (zavija) u listove kiselog 
kupusa, graha (boranije), ili mlade 
listove vinove loze. 


HERCEGOVAČKI JAPRAK 


Tradicionalno jelo Hercegovine je 
japrak" - nadjev zavijen u listove 
posebne vrste kupusa, tzv. raštike - 
Brassica oleracea (porodica kupu- 
sa - raštan). 

Svaki kupus (raštan, raštika) nije 
za japraka, jer od grubog, debelog i 
krupnog raštana ne valja ni japrak, 
niti prijan. Kupus mora biti zelen 
(ne bjeličast), mlad, mehak i 
nježan, ne krupnih listova. Prema 


+ Japrak (tur.): 1. List, 2. list od vinove 
loze, 3. Jelo, dolma u listu japraku. 


tome, u osnovi, kvalitet japraka 
zavisi od kvaliteta kupusa-raštike. 

Za 4 obroka: 1 kg mlade raštike, 
50-60 dkg bravećeg mesa od buta" 
(u nedostatku može i teleće ili 
miješano teleće i goveđe), fašira- 
nog (u tradicionalnoj kuhinji isje- 
canog sjecavicom), 8-10 dkg riže, 1 
glavica crvenog luka, 4 dcl kiselog 
mlijeka, so, biber, čista juha od 
kostiju (mesna voda) ili 1 paradajz, 
malo ulja, 1 grančica svježe ili suhe 
nane (mente). Meso se samelje, 
može i sa dodatkom malo luka, 
zatim se doda malo soli, bibera i 
riže, pa izmiješa, te se doda malo 
finog ulja ili vode i opet sve izmi- 
ješa. Ulje se dodaje da japrak bude 
razabraniji"". 

U međuvremenu listovi raštike se 
obare i ocijede. Uzme se list 
raštike, odstrani debeli korijen, list 
položi na dlan, na list stavi "zalogaj" 


+ Svaka bravetina nije ukusna, najbolja je 


"tečna" bravetina od ovaca sa planinskih 
pašnjaka i sa humine. 

++ |, Pilavdžić se ne slaže sa dodavanjem 
ulja, već kaže da sama riža mora razabrati 
meso. 

nadjeva i zavije u list, uvrnu se kra- 
jevi lista unutra prstima druge ruke, 
zatim malo japrak stisne u šaci i 
stavlja u šerpu. Zatim se japrak za- 
lije juhom (može i vodom), ako je 
juha jaka, razblaži se vodom i stavi 
kuhati. Prije toga se na vrh stavi 
grančica nane (mente). Umjesto 
nane, može se pri kraju kuhanja 
ukrižati malo peršunovog lista. 

Za vrijeme kuhanja dolijeva se 
pomalo juhom (u nedostatku juhe, 
toplom vodom). Treba nastojati da 
u japraku bude malo safta. Može se 
ukrižiti i 1 paradajz. Kada je japrak 
kuhan, vadi se kašikom i servira u 
tanjire, a zatim se doda malo safta 
u kome je kuhan japrak (vlastiti 
SOS). 

Sa strane ili odozgo dodaje se 
kiselo mlijeko ili servira odvojeno. U 
tom slučaju za svaki obrok treba da 
bude 1 do 2 dcli kiselog mlijeka. 

Hercegovački japrak se može 
spravljati i sa janjećim mesom. 


BIHAĆKI JAPRAK 


Lelić Smail iz Bihaća daje recept 
za japrak sa sokom od limuna. 

Za 3-5 obroka: grožđani list 
(lozov list) 30 dkg, janjećeg mesa 
25 dkg, junećeg mesa 25 dkg, 
crvenog luka 5 dkg, pirinča 15 dkg, 
ulja 1 dcl, bibera, soli, peršunova 
lista, limuna (sve po ukusu i potre- 
bi), maslaca 2 dkg. 

U kipuću vodu stavi lozov list da 
se ofuri oko 5 minuta. Ofuren list 
ostaviti da se hladi. Dok se list 
hladi, u tavu se stavi isjecano 
(danas mljeveno) juneće i janjeće 
meso. Mesu dodati sitno isjeckan 
luk, biber, peršun, so i rižu. Sve to 

dinstati 10 minuta, a potom smjesu 
hladiti. U svaki list staviti smjese i 
motati u obliku piramide. Tako sa- 
vijeno slagati u dublju šerpu, dodati 
vodu i kuhati oko 20 minuta, dok 
uvri. Servira se toplo. Nacijediti 
limuna i zaliti uzavrelim maslacem. 


Napomena: Japrak se inače 
sprema u toku cijele godine, ali 
zato treba imati lozov list, koji se za 
nesezonu konzervira. Vidjeti kon- 
zerviranje lozova lista uz recept za 
lozovu sarmu. 


MIJEŠANI JAPRAK 


To je, ustvari, mješavina hercego- 
vačkog japraka i lozove sarme, 
koje se skupa služe i skupa kuhaju 
(vidjeti hercegovački japrak i lozovu 
sarmu), s tim što se ovdje uzima 
mladi svježi lozov list. Uzima se 2/3 
listova raštike i 1/3 listova loze. 


JAPRAK 
U KISELOM KUPUSU 


Ovo jelo se spravlja u Herce- 
govini, po obliku slično je sarmi, po 


ukusu hercegovačkom japraku. 


Za 4 obroka: 1 kg kiselog kupusa, 
oko 50 dkg junećeg mesa (može i 
bravećeg i goveđeg), 8 - 10 dkg pi- 
rinča, biber, so, malo ulja, 5 dkg 
masnoće, 2-3 dkg paradajz-pirea. 
(U ovaj japrak luk se ne stavlja). 

Meso se isjeca, samelje, riža 
očisti. Kupus pripremi i rastavi na 
listove. Mljeveno meso, riža, biber 
(količina zavisno od ukusa) i so se 
dobro izmiješa. Zatim se doda 1 ka- 
šika ulja i opet sve dobro izmiješa. 

Veći listovi kupusa se rasijeku 
napola i zavije japrak (opis kod 
hercegovačkog japraka). 

U gotovo kuhan japrak se doda 
"zaprška" od masla i paradajz- 
pirea, te opet prokuha. Treba nas- 
tojati da saft potpuno ne uvrije. 

Japrak se servira topao, a može i 
hladan, naročito ako je u funkciji 
meze. 


JAPRAK-DOLMA 
SA PASTRVOM 


Ovaj složenac pominje narodna 
pjesma. Nastao je u zimskom peri- 
odu, a možda i u nedostatku 
dovoljno povrća i svježeg mesa. 

Za 4 obroka: 

4 komada (svaki 5-15 dkg) suhog 
mesa sa kostima (rebra od čejre- 
ka), 30-40 dkg mljevenog mesa, 5 
dkg pirinča, soli, bibera, 1 glavica 
luka, 20-40 lista raštike kupusa, 4-8 
sušenih paprika (ili smrznutih). 

Iskuha se suho meso i dobije 
čorba (juha). 

Kupus, luk i paprike se obare. 
Mljeveno meso i riža se pomiješaju 
i izrade, doda soli i bibera. Sa ovim 
se dolmi japrak i složi na jednu 
polovicu šerpe (tendžere). Na 
drugu polovicu šerpe (lonca) slože 
se punjene paprike i sogan-dolma 
(punjeni luk). Zalije se mesnom 
vodom (čorbom, juhom od suhog 
mesa), peče suhog mesa poredaju 
odozgo, te kuha dok ne bude 
kuhano. Treba da ostane safta u 
jelu. 

Servira sa svake dolme pomalo i 
peče suhog mesa. Dodatak vrhnje 
ili kiselo mlijeko. 


BOSANSKI KUHAR 
SARME 


JAPRAK-DOLMA SA 
PASTRVOM NA DRUGI NAČIN 


Narodna književnost spominje 
jelo pod nazivom "japrak-dolma sa 
pastrvom". Pravi recept je nepoz- 
nat. Samo na osnovu naziva se 
može pretpostaviti kakav bi bio. To 
bi mogla biti kombinacija jalan- 
dolme, jalan-paprika i suhog mesa, 
nastala u zimskom periodu, kada 
se većinom trošilo suho meso". 

Za 4 obroka: Oko 12 komada 
suhih (konzerviranih) paprika i 
crnih patlidžana (i danas još se 
sušenjem konzerviraju paprike i 
izdubljeni crni patlidžani) oko 12 lis- 
tova vinove loze (suhih ili iz turšije) 
ili raštike, 16 dkg pirinča (riže), 4 
osrednje glavice crvenog luka, 
peršun i celer (list), suha nana 
(menta), 2 kašike masnoće, malo 
ulja, so, biber, te 40-60 dkg suhog 
mesa. 

Suhe paprike, patlidžani i lozov 
list se navečer potope u vodu, te 
ujutro malo obare da im se povrati 
sočnost. 

Suho meso se izreže na koma- 
diće i dopola skuha. Isjeckan luk se 
prodinsta na uzavreloj masnoći, za- 
tim se doda riža, isjeckani peršun i 
celer, so, biber, nana, te sve skupa 
prodinsta. Skine se s vatre i doda 
malo rastopljena masla ili ulja i 
izmiješa. 

Ovim filom pune se paprike, 
patlidžani i zavija sarma od vinova 
lista, te složi jedan red u lonac. 
Zatim se složi red komadića suhog 
mesa, potom opet red jalan-dolme i 


+ Samija-hanuma Mađarević, Sarajevo, 


misli da je to jelo gdje se slaže red japraka, 
red suhog mesa. 


Miješani japrak 


BOSANSKI KUHAR 
SARME 


jalan sarme, itd. Dok se sve ne 
naslaže u lonac. 

Prorijedđenom mesnom vodom 
(juhom) od suhog mesa se zalije 
japrak-dolma i kuha. Po potrebi se 
dodaje voda ili juha. Servira se na 
tanjir dolma, a na nju suho meso. 


SARMA U KISELOM KUPUSU 


Postoje određene razlike u sprav- 
ljanju ove sarme. U Hercegovini 
ovu sarmu nazivaju japrak u kise- 
lom kupusu, a spravlja se kao 
japrak. 

Za 4 obroka: 28 dkg goveđeg ili 
ovčijeg mesa od buta (može i svi- 
njskog) ili miješanog (goveđeg i 
ovčijeg ili goveđe i svinjsko), 5 dkg 
riže, 80 dkg kiselog kupusa, 8 dkg 
suhog mesa (rebara ili pečenice), 8 
dkg crvenog luka, 2-4 g bibera, so, 
1 jaje, 1/2 dcl ulja, oko 1/2 | juhe. 
Po pravilu uzimaju se manje gla- 
vice kupusa, tako da se dobiju male 
sarmice. Tako se radilo nekada. 
Faširano meso se posoli, pobiberi, 
doda jaje, malo ulja", riža, isjeckan 
luk, biber i sve izmiješa te dobije 
punjevina (nadjev). 

Punjevinu zamotavati u odvojene 
listove kiselog kupusa, zamotava- 
jući ih zatvarati sa strana kaži- 
prstom. 

Suho meso se stavi na dno 
šerpe, a onda se sarme slažu u 
šerpu, zaliju vrućom mesnom 
juhom (ili vrelom vodom) i kuhaju. 
Sarma treba da pusti vlastiti saft. 

Inače, kod sarmi treba na dno 
obavezno staviti kosti suhog mesa, 


+ |. Pilavdžić tvrdi da ne treba dodavati 
ulje. 

pošto se sarma podgrijava više 
puta tako da ne bi zagorjela. 


SARMA OD JUNETINE" 


Ova sarma je laganije jelo i više 
odgovara zahtjevima savremene 
ishrane. 

Za 4 obroka: 1 kg kiselog kupusa, 
40 dkg junećeg mesa, 10 dkg 
suhog mesa, koja kost suhog 
mesa, 10 dkg pirinča, malo ulja, 
malo aleve paprike, te oko 1 | 
mesne vode (juhe), so, biber, 2 
glavice luka (crveni luk). 

Luk se oguli, izreže na kriške. 
Meso se izreže na komadiće. Melje 
se luk sa komadima mesa, tako da 
se već mljevenjem izmiješa. Zatim 
se doda so, biber, riža, malo ulja, 
malo aleve paprike i sve dobro 
izmiješa. 

Odvoje se listovi kupusa, odnos- 
no pripreme za savijanje sarme. 
Korijenje i otpaci se izrežu i stave 
na dno lonca, a na izrezani kupus 
kosti suhog mesa. Na sve to slože 
se sarme, pa na njih stavi suho 
meso. 

Zaliti juhom i kuhati. Prema potre- 
bi u toku kuhanja dolijevati juhu. Na 
kraju kuhanja u sarmi treba da 
ostane malo safta. 


LJETNA SARMA 


To je sarma od slatkog (glavatog) 
kupusa. Spravlja se isto kao i 


+ |. Pilavdžić kaže da se ranije sarma 
spravljala tako što se suho meso stavljalo u 
nadjev - dva dijela svježeg i jedan dio suhog 
mesa. Suho meso se uzima od flahe, i to 
masniji dijelovi koji nisu najbolje suhi. Skupa 
se melje svježe i suho meso. 

travnička sarma (vidjeti recept za 
travničku sarmu), s tim što se ne 
dodaje mlijeko ni kajmak, već se 
prilikom serviranja doda povlaka 
(mileram). 


TRAVNIČKA SARMA 


Kao i u mnoga druga jela, u 
Travniku u sarmu dodaju skorup 
(slatki kajmak) i slatko mlijeko. 


Za 4 obroka: Slatkog kupusa (gla- 
vatog), oko 1 kg, goveđeg (brav- 
ljeg, janjećeg) mesa bez kosti 
(buta) oko 30 dkg, 6 dkg riže, 10 
dkg luka (crvenog), soli, malo bibe- 
ra, skorupa 20 dkg i pola litre 
slatkog mlijeka, malo aleve paprike 
i masnoće. 

Glavica (ili dvije) svježeg kupusa 
se očisti, odvoje listovi, te obare 
(blanširaju). Meso se isjeca (same- 
lje), posoli, pobiberi, doda riža, luk 
očisti, sitno isjeca i doda, te se sve 
ovo izmiješa. Kupus se ocijedi i 
uzima po pola lista ili manji listovi, 
te puneći filom smotaju male 
sarmice i slažu u lonac (ili šerpu) i 
kuhaju. Doda se malo juhe ili vode. 

Kada je sarma kuhana, zalije se 
izmiješanim skorpum i slatkim mli- 
jekom, te još malo kuha da se saft 
sjedini. 

Prilikom serviranja uzavrije se 
nešto masla (maslaca, masnoće) 
uz dodatak malo aleve paprike i 
sarma zacrvkne odozgo. 

U Gradačcu se sarma pokajmači 
povlakom i dobro zacvrkne uzavre- 
lim mladim maslom (maslacem). 


BOSANSKI KUHAR 
SARME 


TRAVNIČKI JAPRAK 


Spravlja se kao lozova sarma 
(vidi lozova sarma) ali prvenstveno 
od svježeg lozovog lista koji se 
obari (blanšira), te ne dolazi kiselo 
mlijeko, već skorup (slatki kajmak) i 
slatko mlijeko. Dakle, spravi se 
lozova sarma s mesom i kada je 
kuhana, u nju se doda izmiješani 
skorup i slatko mlijeko, još neko vri- 
jeme vrijucka da se saft sjedini. 

Prilikom serviranja uzavrije se 
nešto masnoće sa malo aleve 
paprike i japrak zacvrkne odozgo, 
te eventualno pobiberi. (Dakle, 
ovdje se ne dodaje kiselo mlijeko). 


SARMA OD 
JANJEĆE IZNUTRICE? 


Za 10 obroka: 2 kg janjeće iznu- 
trice (pluća, srce, jetra, slezena), 4 
jaja, 20 dkg mladog luka, 1 dkg bi- 
bera, 2 janjeće maramice, 3 dcl mli- 
jeka, so po potrebi, 20 dkg masti, 1 
vezice zelenog peršuna. 

Janjeća iznutrica se kuha u slanoj 
vodi tako da bude mekana, zatim 
ocijedi i isjecka na dasci. Mladi luk 
se izreže na krupnije komade (sa 
zelenim perjem) i prži na 10 dkg 
masti dok ne obavene. Na to se 
stavi isjeckano meso, fino isjeckan 
peršun, so i biber, pa nekoliko mi- 
nuta sve skupa proprži. Janjeća 
maramica se razreže na manje 
komade, napuni mesom i smota. 
Na pomašćenu tepsiju se slože 
sarme jedna do druge. 


+ Karlo Walter, "Savremeno ugostiteljs- 


tov", 3/1957. 


BOSANSKI KUHAR 
SARME 


Jaja i mlijeko se dobro izmute, 
posole, pa preliju preko sarme koja 
se peče u umjerenoj vrućoj pećnici 
3/4 do 1 sat. 

Kao prilog se servira pire od 
krompira i zelena salata. 


JANJEĆA SARMA 
U MARAMICI 


Za pet osoba: 1, 5 kg janjeće 
iznutrice, 50 g masnoće, janjeća 
maramica, 5 jaja, 7 dcl slatkog mli- 
jeka, 20 g riže, 50 g crnog luka, 15 
g soli, biber, peršunov list po potre- 
bi, 1/2 | kiselog mlijeka. 

Janjeće iznutrice (pluća, srce i 
žlijezde) oprati i staviti u posudu da 
se kuhaju uz dodatak malo soli. 
Janjeću maramicu staviti u posudu 
i preliti je hladnom vodom. Kada je 
iznutrica kuhana, ocijediti je od 
vode, ohladiti i isjeći na jednake 
kocke (ili samljeti). Rižu očistiti, 
oprati i staviti da se kuha. Kada je 
kuhana, oprati je hladnom vodom i 
ocijediti. Crni luk očistiti, oprati 
isjeći na sitne kockice. U posudu 
staviti masnoću, malo je zagrijati, 
dodati luk i pržiti ga dok ne poru- 
meni. U tako prženi luk dodati 
sječenu ili mljevenu iznutricu i malo 
prodinstati. Tome dodati kuhanu 
rižu, 1-2 jaja, malo soli, bibera, 
isjeckanog peršuna. To sve dobro 
izmiješati. Ako je masa previše 
gusta, može se razrijediti sa malo 
vode u kojoj su kuhane iznutrice. 
Janjeću maramicu izvaditi iz vode, 
pa je izrezati na veće kocke, tako 


+ Milutin Jocić, "Oslobođenje", 21. maja 
1967. 

da se u svaku kocku može umotati 
do 180 grama mase pripremljene 
za umotavanje. 

Sarmu oblikovati pomoću veće 
šolje ili drugog sličnog predmeta. U 
određenu posudu staviti već 
izrezanu maramicu, tako da je 
cijela posuda iznutra obložena, 
dodat 180 grama mase i to zamo- 
tati. Tako zamotane sarme slože se 
u masnoćom premazni pleh jedna 
pored druge, pa se peku u pećnici 
dok ne porumene. U posebnoj 
posudi se izlupa ostatak jaja, doda 
mlijeko, biber, so, isjeckan peršun, 
to žicom izlupa i prelije preko već 
zapečene sarme. Tada se ponovo 
pleh sa prelivenom sarmom stavi u 
pećnicu da se peče sve dok preliv 
ne postane tvrd. Prilikom serviranja 
uz sarmu se u posebnoj posudi 
služi kiselo mlijeko. 


LOZOVA SARMA 


Ova sarma naziva se i japrak s 
mesom, kao i sarma od japraka, 
kako je naziva Karlo Walter. 
Ustvari, razlika je nešto u materijalu 
i nešto u tehnologiji spremanja, te i 
to da se lozova sarma spravlja zimi, 
a jalan-sarma, odnosno japrak, u 
proljeće i ljeto. 

Za 4 obroka: 40-60 listova loze iz 
turšije (vidi objašnjenje kod turšije), 
bravljeg, junećeg, a može i telećeg 
ili miješanog mesa bez kostiju 40- 
60 dkg, 5-10 dkg pirinča, bibera, 
soli, malo ulja, luka (crvenog) 1-2 
glavice, kiselog mlijeka četvrtina do 
jedne litre, malo suhog mesa ili 
suhih kostiju. Meso se samelje, luk 

očisti, izreže i premelje sa mesom, 
riža malo prodinsta, doda na meso, 
posoli, doda malo ulja, izmiješa, 
pobiberi i opet izmiješa. 

Od ove punjevine formiraju se 
sarme u obaren lozov list i slažu u 
lonac. Prethodno se na dno stave 
suhe kosti ili suhog mesa. Sarma 
se zalije vodom i stavi kuhati. 

Konzerviranje lozova lista: U toku 
ljeta mlađi listovi vinove loze spre- 
maju se u turšiju (kisele), na taj 
način što se listovi loze malo 
posole, po 5-10 listova slažu jedan 
na drugi u smotuljcima u tegle. 
Kada se loza naslaže, zalije se 
skuhanom i ohlađenom vodom, 
zaveže i čuva za Zimu. 


SARMA OD JAPRAKA" 


Za 10 obroka: 1 kg masne brave- 
tine ili svinjetine, 1 kg govedine, 20 
dkg riže, 10 dkg crnog luka, 2 jaja, 
2 česna češnjaka, 20 dkg masti, 
1/2 kg kiselog vrhnja i nešto papra, 
crvene mljevene paprike, kosanog 
peršunovog lista i soli, te oko 200 
mladih listova vinove loze. 


Listove japraka oprati i kuhati 15- 
20 minuta u slanoj vodi, ocijediti i 
ohladiti. Ako su listovi veoma mladi, 
onda se kuha samo 2 minuta. Na 
vreloj masti se isprži crni luk, češ- 

njak i kosani peršun i to se doda 
mljevenom mesu zajedno sa jaji- 
ma, rižom, paprom, crvenom 
mljevenom paprikom i soli. Sve se 
dobro miješa uz lagano dodavanje 


+ Karlo Walter, Sarma od japraka, 
"Savremeno ugostiteljstvo", br. 4/1956. 

1 dcl hladne vode. Tim nadjevom 
pune se listovi vinove loze, (pri 
savijanju sarmi gornja strana lista 
vinove loze treba da dođe unutra) 
savijaju se u male sarmice i slažu u 
šerpu tako da završetak lista dođe 
na dno šerpe. Mogu se slagati i u 
dva reda. Sarmice se pokriju ma- 
njim poklopcem nego što je sama 
šerpa i na nj stavi uteg od pola kilo- 
grama kako se pri pirjanju ne bi 
otvarale. Zaliju se juhom do visine 
preko poklopca i lagano kuhaju dok 
se riža ne smekša. 


Pri služenju svaki obrok se preli- 
jeva vlastitim sokom i vrhnjem. Kao 
prilog se doda slani krompir. 


LOZOVA JALAN-SARMA 


Jalan sarma ("Prazna" sarma, 
"nazovi" sarma, "lažna" sarma) 
predstavlja nadjev bez mesa. To je 
vrlo lagahno, dijetalno jelo. 


Za dva obroka: 30 mladih listova 
vinove loze, 100 g rite, 30 pera 
mladog luka (zimi 200 g luka u 
glavici), so, biber, 1/4 | kiselog mli- 
jeka, 50 g ulja ako stavljamo juhu ili 
150 g ako nema juhe, malo nane 
(mente), ako nema svježe, onda 
suhe. 


Listovi vinove loze se obare. 
Isjecka se sitno luk i prodinsta. 
Opere riža i malo prodinsta, pa se 
riža i luk izmiješaju, posole i 
pobibere. Nadjev se ponovo izmi- 
ješa i zavije u sarme od listova 
vinove loze, te slaže u šerpu 
pomašćenu uljem. 


BOSANSKI KUHAR 
SARME 


Pri zamotavanju sarmi gornja 
strana lista treba da dođe unutra, a 
donja sa vanjske strane sarme. 

Ćevabljenje (dinstanje) sarme se 
može vršiti u ulju sa dodatkom 
vrele vode ili u mesnoj (juhi). 


Servira se po pravilu hladna. 
Može sa kiselim mlijekom i bez 
kiselog mlijeka, zavisno od funkci- 
je, drugih priloga i pića koje se tom 
prilikom servira. 


SARUK-SARMA 


Saruk-sarmu kao aščinsko jelo 
spominje u svom  aščinskom 
jelovniku u Bosni Amidža Dekika. 

Recept za ovo jelo danas se ne 
zna. 


JALNIŠ-DOLMA 


Jalniš dolma" predstavlja sarmu 
od kupusa sa filom od dinstane 
riže, paradajz konkaseom (con- 
casser, francuski zdrobiti, tucati), 
peršunom, biberom i soli, vrlo 
kratko se kuha u jakoj (masnoj) 
goveđoj supi. Ostaviti da se prirod- 
no ohladi u supi. 


+ Recept M. Duranovića, nastavnika kuli- 
narstva, Sarajevo. 

LOZOVA JALAN-SARMA 
NA DRUGI NAČIN 


Listovi vinove loze se obare. 
Opere riža, isjecka dosta peršuno- 
va lista i malo nane (mente). 

Riža se malo prodinsta, na to se 
doda peršun i nana, posoli i 
pobiberi, te se još malo prodinsta. 

Sarma se zavija rahli (labavo, ne 
stiska se), slaže u posudu i kuha. 

Servira se hladna kao meze ili 
kao predjelo. 


JALANDŽI-SARMA 
PO NIKŠIĆU 


Listovi kiselog kupusa se pro- 
kuhaju i voda baci, da bi se smanji- 
la kiselost. 

Za to vrijeme se isjeca mrkva na 
kockice i sitno malo nane (met- 
vice). 

Na masnoću se stavi malo 
ukuhanog paradajza, doda riža i 
prodinsta, doda mrkva i nana, 
posoli, eventualno pobiberi i sve 
prodinsta. 

Sa ovom punjevinom (tiritom) 
pune se sarme i kuhaju. 

Servira se hladna uz dodatak 
dosta limunova soka. 


BUREK-PITE I TIRIT-PITE 


Na području Bosne i Hercegovine 
pod burekom se razumijeva pita 
punjena mesom. 

Po obliku savijanja, slaganja jufki 
razlikujemo savijani burek ili "burek 
u gužve" i "polagani burek", te 
boščaluk burek. 


OSNOVNE BUREK-PITE: 
POLAGANI BUREK 


"Polagani burek" ili "burek preko 
tepsije" ili u Sarajevu nazvan još i 
"šam-burek", spravlja se u doma- 
ćinstvu prilikom nekih svečanosti i 
u praznične dane. 


Za 4-8 obroka: Tri suhe jufke, od 
kojih se može dobiti 8-12 listova 
veličine tepsije, 64 dkg sočnog 
ovčijeg mesa od buta (može i 
miješano goveđe i ovčije, goveđe i 
svinjsko, a može i samo goveđe), 
3-4 glavice crvenog luka, oko 20 
dkg masla (ili druge masnoće), so, 
biber. 


Meso se isjeca (samelje). Luk 
sitno isjeca. Razviju jufke i suhnu. 


U šerpu se stavi malo masnoće i 
lagahno preprži luk, posoli, te ohla- 
di, a zatim doda meso, so i biber, 
pa izmiješa. 

Jufke se režu u veličini tepsije. 
Tepsija se pomasti i prekrije jed- 
nom jufkom koja se začini rasto- 
pljenom masnoćom, pa drugom 
jufkom, tako da se stvori "donja 
podloga". Zatim se ravnomjerno 
pospe fil, pa prekrije trećom jufkom 
i tako nekoliko puta naizmjenično 
fil-jufka. Svaka jufka se začini 
rastopljenom masnoćom. Na kraju 
se stavljaju dvije završne jufke i 
svaka pomasti. Burek se peče u 
pećnici, a ispečen se reže na kocke 
ili dilume (oblik romba). Ovdje 
ćemo samo napomenuti da se 
spravljaju tzv. "suhe" i "masne" 
jufke. "Suhe" jufke su one koje se 
spravljaju na oklagiju, bez premazi- 
vanja uljem. Za polagani burek bi 
trebalo upotrijebiti tzv. "suhu" jufku, 
kako isti ne bi bio "silovit". 


BOSANSKI KUHAR 
BUREK-PITE I TIRIT-PITE 


BUREK U GUŽVE 
I BUREK U FRKOVE 


Za burek u gužve se još kaže i 
zasukani burek. 


Kao što je već ranije rečeno, 
burek u gužve se formira na taj 
način što se jufke na kojima je ras- 
poređen nadjev zgužvaju (srolaju) i 
zatim slažu u zamašćenu tepsiju. U 
uglastu tepsiju srolane jufke se 
slažu uzduž - jedna do druge, a u 
okruglu naokrug - počevši od 
središta pa prema pervazu tepsije. 
Burek u frk, u zvrk, se složi isto kao 
i burek u gužve (uokolo), samo što 
svako pola jufke (ili jufka, zavisno 
od toga kolike želimo) čini zasebni 
frk, zasebno formiranu cjelinu. 

Frkovi mogu biti okrugli ili elip- 
sasti. Ovakav način slaganja pite 
čest je kod pripremanja pite za put, 
izlet, te u buregdžinicama i aščini- 
cama. 

Za 4-6 obroka: Dvije jufke pro- 
mjera oko 1, 20 m, 1/2 kg masnijeg 
ovčijeg mesa (može ovčije i goveđe 
ili goveđe i svinjsko meso kao i od 
janjećeg buta miješano sa telećim), 
2-3 glavice crvenog luka, 1 kašika 
finog ulja, oko 150 g masla (mas- 
noće) nešto juhe (ne mora biti), 
biber, so. 

Meso se isjeca" (samelje). Luk 
sitno isjeca. Razviju jufke. 


U šerpi se na malo masnoće 
preprži luk sa mesom, (prethodno 
posoljeni) te ohladi (fil._ treba 
obavezno ohladiti, jer se može 


+ U tradicionalnoj kuhinji meso se sjecalo 
tzv. sjecavicom (sicavicom) i bilo je znatno 
ukusnije, jer mašina zgnječi i naruši sočnost 
mesa. 

burek "zapariti" ili ljeti, ako stoji, i 
djelimično pokvariti). 

Zatim se jufka začini rastopljenim 
maslom. Prije filovanja jedan kraj 
jufke se presavije (onaj koji visi 
preko stola), presiječe napola i 
pomasti. Poredan fil se pobiberi i 
jufka pomoću stolnjaka  srola, 
prereže prema dužini tepsije (ako 
je tepsija četvrtasta) i slaže. Ako je 
tepsija okrugla, onda se slaže u frk, 
počinjući od sredine tepsije. 

Složen burek se začini rasto- 
pljenom masnoćom i peče. Po 
pečenju pokrije se drugom tepsijom 
ili kkpom da omekša. 


BUREK U FRKOVE 


Frk (u frk, na frke, u zvrkove, u 
kokovrče) zove se pita, odnosno 
burek složen u kolutove. 

Frkovi su obično promjera 15-30 
cm i najviše se spremaju kao braš- 
nenica (jelo za put), tako da se pita 
ne mora rezati niti kidati već se 
onako ucijelo slože manji ili veći 
frkovi i spakuju za put. Tako se pita 
bolje konzervira i zadržava svježinu 
i po nekoliko dana. 

Burek u frkove se složi najprije u 
gužve, a onda se slaže frk na taj 
način što se srolana jufka obavija 
oko jednog kraja pite, odnosno 
prave se kao kućice puža, krugovi 
(spirale). 


BOŠČALUK-BUREK 


Po sastavu ovaj burek je iden- 
tičan polaganom bureku, s tim što 
se formira u kvadrat ("boščaluk") i 
što meso treba prije filovanja 

Savijanje boščaluk-bureka 


prepržiti. Luk se može ili ne mora 
staviti (vidi burek). 

Radi se na taj način da se preko 
tepsije stavi 1 jufka, pa začini uza- 

vrelim maslom, zatim tako položi 
još nekoliko jufki. 

Nadjev (istog sastava kao i za 
polagani burek) se pospe po dijelu 
gornje jufke koji je na tepsiji 
kvadratnog ili pravougaonog oblika 
(ako je pravougaona tepsija). Zatim 
se krajevi jufke koji prelaze tepsiju 
presaviju (prebace) sa sve četiri 
strane preko nadjeva, tako da se 
dobije burek složen na kvadrat 
odnosno pravougaonik. Ovaj 
pravougaonik (boščaluk) se pre- 
vrne na drugu zamašćenu tepsiju, 
te je tako sa gornje strane gladak i 
onda peče. 


BOŠČALUK-BUREK NA 
DRUGI NAČIN? 


Potrebne su 4 jufke koje prelaze 
površinu tepsije u kojoj ćemo peći 
boščaluk-burek. Dvije tepsije, ili 1 
pleh i 1 tepsija.  Sjecanog 
(mljevenog) mesa 30-50 dkg tako 
da se može dva puta izvršiti posi- 
panje jufki. Luka  (glavatog, 
crvenog) oko 10 dkg, soli, bibera, 
masnoće za ćevabljenje (dinstanje) 
i pomašćivanje (začinjanje). 

Luk se očisti i isjeca, meso 
samelje, te polovica mesa sa lukom 
proprži. Kad se meso skine s vatre, 
doda se druga polovica prijesnog 
mesa, posoli, pobiberi i sve izmi- 
ješa. 

Na pleh se postavi jufka i 
pomasti, zatim druga jufka i 
pomasti. Isječci kruga jufke prelaze 
pravougaoni oblik tepsije ili pleha. 
Ove jufke se prespu mesom, opet 


+ Recept konstruiran na osnovu izlaganja 


I. Pilavdžića, Sarajevo. 

se prekriju jednom jufkom koja se 
pomasti, pa prekrije drugom 
jufkom, pomasti i pospe mesom. 
Poslije toga se dijelovi jufke koji 
prelaze pleh, prebace unutra na 
nadjev sa sve 4 strane (dakle, 4 
puta se vrši previjanje krajeva), 
tako da se dobije boščaluk (kvadrat 
ili pravougaonik). Ovako složen 
boščaluk-burek se prevrne sa tep- 
sije na drugu pomašćenu tepsiju i 
peče. 

Ispečen burek se izreže na 
dilume ili kvadratiće. 


SLAGANI BOŠČALUK-BUREK 


A. Halimić, Sarajevo, boščaluk- 
-burek slaže nešto drugačije. 

Prirepmi se 8-10 manjih kolačića 
tijesta za male jufke. Pripremi se 
odgovarajuća količina punjevine, 
kao za burek. 

Prva jufka se rasuče, nešto 
suhne, začini na stolu, smota u 
boščaluk (previju unutra isječci 
kruga). Začini se druga jufka, na 
nju postavi smotana prva jufka i po 
prvoj jufci pospe punjevina. Previje 
se druga jufka, začini i opet pospe 
punjevina. Začini se treća jufka, na 
nju postave dvije prethodne, pospe 
punjevina, previje treća jufka i tako 
dalje, dok se sve jufke ne slože. 
Završna jufka se slijepi (krajevi 
spoje), burek izvrne na drugu 
pomašćenu tepsiju i peče. Može i 
da se ne izvrće, već peče onako 
složen. 

Servira se ucijelo i reže topao 
pred gostima. 

U Travniku se boščaluk-burek 
obavezno formira za 1 obrok (1 
osoba) dakle mali boščaluk-bureci. 

Jedna porcija boščaluk-bureka ima 
dimenzije oko 15Xx10 centimetara. 
Dakle, rasuču se male jufkice 
promjera oko 25 cm. Jufka se 
pomasti, pospe punjevinom za 
burek i krajevi (isječci kruga) jufke 
prevrate, slijepe, burečići začine i 
peku. Ne vrši se prevrtanje 
burečića. 

Isto tako aščibule su i na druge 
načine oblikovale boščaluk-burek u 
Travniku. Neke su rezale jufke u 
pravougaonike dimenzija oko 22 x 
35 centimetara. Na polovicu ove 
jufke stavi se fil, te druga polovica 
prebaci preko fila i krajevi slijepe. 
Na taj način se dobijaju burečići 
oko 15 x 10 centimetara. Neke 
aščibule u Travniku formiraju 
boščaluk-burek slično montiranju 
tuhsalvete u vodoroavnom obliku 
na tanjiru prilikom serviranja. 


ŠAM-BUREK 


Nešto drugačija varijanta sara- 
jevskog boščaluk-bureka je šam- 
burek. Spravlja se za praznike - 
svečane prilike. (Recept Bahrije 
Fočo-Topčagić, Sarajevo). 

Zakuha se tijesto za jufku sa jaje- 
tom, mlijekom, malo soli i malo ulja. 

Napravi se 8-10 malih kolačića 
od tijesta, ako se prave debele 
jufke, a više kolačića - ako se prave 
tanke jufke. Jedan kolačić se malo 
rasplešće i pomasti, preko njega 
postavi drugi ("privijuša jufka") i 
ujedno razvije u debele ili tanke 
jufke (to su dvije varijante šam- 
bureka). 

U međuvremenu se spravi tirit 
(punjevina) na taj način što se 
mljeveno (janjeće) meso proprži sa 

malo luka, soli, bibera, nane 
(metvice) i doda kuhane riže, te 
izmiješa. 

Jufka se prebaci na izvrnutu tep- 
siju i začini (pomasti). Preko jufke 
se posipa tirit. krajevi jufke se pre- 
bace unutra preko punjevine i dobi- 
je četverokut (boščaluk), te izvrne i 
prebaci na drugu pomašćenu tepsi- 
ju u kojoj će se peći. Bureci se 
pomaste i peku. 


ŠARENI BUREK 


Pravi burek, opisan u prethod- 
nom receptu, dosta je "teško" jelo, 
pa se sprema i nešto lagahnije 
miješanjem krompira sa mesom. 

50 dkg brašna, 28 dkg mesa, 16 
dkg masnoće, 8 dkg crvenog luka, 
20 dkg krompira, 2 g bibera, 2 dkg 
soli (a može i više krompira). 

Ovaj burek se sprema na isti 
način kao i prethodni, samo se 
punjevina (meso i luk) prethodno 
ne prži, već se sve stavlja u jufku 
prijesno (luk, meso i krompir). 
Krompir treba oguliti i staviti u vodu, 
pa tek kada su jufke na stolu, 
odnosno prije filovanja, sjeckati na 
sitne kocke ili rendati (mada nije 
preporučljivo, jer gubi na kvaliteti 
ako se renda). Treba naročito 
obratiti pažnju na to da luk i krompir 
budu veoma sitno isjecani. Luk se 
prethodno može malo osoliti i 
ižmikati. 

Punjevina se izmiješa na taj 
način što se meso posoli pa dodaju 
luk i krompir, i sve skupa izmiješa. 
Punjevina se može napraviti i na taj 
način što se (kad su već priprem- 
ljene jufke) krompir i meso izrežu 

na veće kockice te u mašinu 
ubacuju 3-4 kocke mesa i 3-4 
kocke krompira, tako da iz mašine 
izlazi smiješno meso i krompir. 
Doda se sitno isjeckani luk, posoli i 
sve dobro izmiješa. Biber se doda- 
je kada je punjevina postavljena na 
jufke, tj. prije savijanja jufki. 


ŠARENI BUREK 
NA DRUGI NAČIN 


Lagahniji i mehak burek je sa 
telećim mesom, pa je pogodan za 
osobe koje izbjegavaju goveđe, 
ovčije, odnosno svinjsko meso. 

Za 4 obroka: brašna za dvije 
jufke (oko 50 dkg), 10 dkg goveđeg 
mesa, 30 dkg telećeg mesa, 10 dkg 
krompira, 6 dkg crvenog luka, 1 g 
bibera, 1-2 dkg soli, 1/2 dcl ulja, 1/2 
del slatkog mlijeka, masnoće za 
začin. 

Način spremanja je isti kao kod 
prethodnog bureka, s tim što se u fil 
dodaje ulje i mlijeko. 


FOČANSKI BUREK 


Hadžiahmetović Hasan, Sara- 
jevo, kaže da se fočanski burek 
spravlja preko tepsije na taj način 
što se obari riža, isjeca kokošije 
meso, doda prodinstana luka, bi- 
bera, soli, sve izmiješa i ovim na- 
djevom presipaju jufke - puni burek. 

Za ovaj burek upotrebljava se tzv. 
pečena jufka. Pošto je skoro 
pečen, burek se malo zalije juhom 
od kokoši i zapeče. 

PŠENIČNI ŠARENI BUREK 


U nekim krajevima šareni burek 
spravljaju na taj način što za jufku 
upotrebljavaju pšenično brašno (iz 
vodenice, mlinice). lako je burek 
tradicionalno jelo, može se pri- 
lagoditi i najsavremenijim potreba- 
ma. Burek izrezan na male 
komadiće, ili mali burekčići (o koji- 
ma se govori kasnije) veoma su 
pogodni i za služenje na koktel-pri- 
jemima). 


VARENI BUREK (SU-BUREK) 

Recept sestara Gradaščević 
Nusreta. 

Uzeti dovoljno brašna na siniji 
(stolu), napraviti udubljenje i ubaci- 
ti 4 žumanjca i 1 cijelo jaje, te malo 
soli. Vodom zakuhati tvrdo tijesto, 
natrti ga i podijeliti na jumake (lop- 
tice). Loptice treba da su tolike da 
se dobije deblja jufka kojom se 
može prekriti odgovarajuća tepsija. 

Razviti jufke oko 4 mm debljine 
(tanje od rezanaca, a deblje od tan- 
kih jufki za pitu). Prilikom razvijanja 
što manje ih posipati brašnom. 

Pripremiti tirit (punjevinu, fil): sje- 
cano (mljeveno) meso posoliti, malo 
pobiberiti i propržiti. Meso skinuti s 
vatre i dodati sitno sjecani svježi luk 
(luk se ne prži), te izmiješati. Dvije 
jufke ostaviti prijesne. Ostale (tri) 
jufke ubaciti u ključalu vodu, jednu 
po jednu, samo toliko da prebaci 
ključ, a onda ih prebaciti jednu po 
jednu u hladnu vodu. Vade se iz 
hladne vode i stavljaju na bošču 
(salvetu, krpu) da se ocijede. 

Tepsija se pomasti i stavi donja 
prijesna (nekuhana) jufka. Pomasti 

se i pospe tiriiom (punjevinom). 
Zatim se prekriva "kuhanim" jufka- 
ma, pomašćuje i posipa tiritom. 
Tako sve (tri) kuhane jufke. Gornja 
jufka se stavlja opet sirova, 
nekuhana i pomasti. 

Peče se na umjerenoj vatri. Kada 
je burek pečen, potuši se (poškropi 
vodom) i pokrije da otpusti 
(omekša). 


SRNEĆI BUREK 


Odličan burek se može pripremiti 
od srnećeg buta, ali se pritom mora 
pridržavati određenih pravila. 

Za 4 obroka: oko 50 dkg brašna 
(ili dvije jufke), 50 dkg srnećeg 
buta, 8 dkg crvenog luka, 15 dkg 
masla (ne druge masnoće), 2 g bib- 
era, 2 dkg soli. 

Meso od srnećeg buta se ne 
stavlja u baje, već se meso obradi 
maslom. Maslo se rastopi, meso 
razreže i stavi u maslo, odnosno 
nalije maslo na meso (ne smije biti 
vruće) i ostavi tako bar 24 sata da 
maslo preuzme miris divljači. Meso 
se izvadi i maslo ostruže, pa se 
meso isjeca na kockice (ne smije 
se mljeti). 

Način spremanja je isti kao i kod 
drugih bureka. Burek se ne smije 
začiniti nikakvom drugom mas- 
noćom već maslom, jer jedino 
maslo u bureku preuzima miris div- 
ljači. 


ŠKALJIN SRNEĆI BUREK 


Škaljo (dr. Nezir Škaljić, Sara- 
jevo) naprotiv, spravlja burek od 

svježeg srnećeg mesa i ne stavlja 
ga ni u kakav baje ni u maslo. On 
kaže da je to pravi srneći burek i 
treba da ima kokiju (žmah) divljači. 


TIRIT-PITE: 


SARAJEVSKI BUREK 


Kao "jelo na glasu" i specijalitet 
Sarajeva Evlija Celebija spominje 
burek od kokošijeg mesa. To su 
sigurno tzv. sarajevske kore ili ono 
što u Travniku i Kreševu nazivaju 
tirit-pita. 

Ovaj burek se sprema od gotovih 
pečenih jufki koje se zovu kore. 


Priprema kora: 


Kore se spremaju u većim količi- 
nama i služe nekoliko mjeseci 
(obično zimi), a drže se na suhom 
mjestu. 

10 kg brašna za jufke, 20 jaja, 
oko 2 dkg soli. Od brašna, jaja i soli 
uz dodatak mlake vode spravlja se 
tijesto i razvijaju tanke jufke (vidi 
spravljanje jufki u poglavlju - Pite). 
Jufke se malo suhnu i režu na 
komade dimenzija oko 20 x 15 cm. 
U međuvremenu se dobro zagrije 
pećnica i u njoj tepsija. Komadi 
jufke se bacaju na vrelu tepsiju u 
pećnici (dakle, ne smije biti emajli- 
rana), prevrću i brzo vade iz 
pekare, hlade i slažu u pletenu 
korpu, te spremaju na suho i 
zračno mjesto. Kore se mogu peći i 
na vrućoj plati, ili na tepsiji, odnos- 
no vrelom saču na ognjištu, kako 
se to nekada radilo. Ako je sprav- 

Ostalo je kao i kod drugog bureka. 
Obavezno se začinja maslom. 

Meso treba uzeti od hrpta, vrata 
ili prsiju, a ne od buta. 


ljanje kora uspjelo, onda su one 
pune krupnih mjehurića. 
Spremanje bureka: 


Za jednu tepsiju potrebno je: kora 
(pečenih) toliko da se tepsija može 
prekriti 4 puta, 75-100 dkg pilećeg 
ili kokošijeg mesa (po mogućnosti 
domaće, ne industrijsko), soli, bi- 
bera, nešto kiselog mlijeka, mas- 
noće (nešto masla). 


Kokoš se skuha i dobije zasolje- 
na juha. Meso se iščima na konce i 
drži na toploj pećnici. Juha se pro- 
cijedi i stavi u šerpu da provrije. Na 
toplu peć postavi se duboka tepsija 
i pomasti. Kore se bacaju u ključalu 
juhu (čista čorba) odmah vade i 
vruće slažu u tepsiju. Može se 
umjesto juhe upotrijebiti i vrela 
voda. Kada se složi tavan kora (u 
međuvremenu se meso preprži na 
masnoći) pospe se filom i pobiberi. 
Može da se meso i ne prži nego 
složi na tavan (sloj) jufki i začini 
vrelom masnoćom. Pošto smo 
složili tavan (red, sloj) kora, tavan 
kokošijeg mesa, opet umačemo 
kore i pokrivamo meso i to ponav- 
ljamo nekoliko puta. Gornji sloj je 
od jufke (kora). Burek se zatim zali- 
je vrelom  kokošijom  čorbom 
(juhom), poklopi se drugom tepsi- 
jom i ostavi na toploj peći da se 
juha upije. 

Potom se uprži malo masnoće 
(masla, maslaca), te burek začini i 
malo pospe mljevenim biberom. 
Zatim se izreže i servira topao u 
tepsiji u kojoj se i spravlja. Dodatak 
u odvojenim posudama kiselo mli- 
jeko ili drugo piće. 

U Travniku i Kreševu ovaj burek 
nazivaju tirit-pita. 


TIRIT-PITA? 


Za 4 obroka potrebno je: dvije 
jufke (poželjno je da to budu suhe, 
kućne jufke - razvijene dobro na 
oklagiju), odnosno tolike jufke da 
se tepsija može prekriti 8-10 puta, 
oko 1/2 kg kokošijeg mesa bez 
kosti, oko 20 dkg tirita, so, biber, 20 
dkg masla (masnoće), kokošija 
juha, 1/2 | kiselog mlijeka (ili kiselog 
vrhnja). 

Materijal za tirit: 15 dkg brašna, 1 
jaje, 1 del slatkog mlijeka i mas- 
noće. 

Spraviti tirit od brašna, jajeta i 
mlijeka ili vode (vidi spravljanje tiri- 
ta kod recepta za červiš). Kokošije 
meso skuhati u slanoj vodi, odvojiti 
od kosti i iščimati na komadiće. Tirit 
popržiti na masnoći. Ostalu mas- 
noću rastopiti. 

Pomastiti tepsiju i prekriti jufkom, 
zatim jufku pomastiti, te tako nasla- 
gati nekoliko premašćenih jufki. 
Posipati polovicom tirita i mesa, te 
pobiberiti. Zatim naslagati nekoliko 
jufki i svaku pojedinačno začinit 
masnoćom. Posuti preostalom 
polovicom tirita i mesa, pobiberiti. 


+= Recept konstruisan na osnovu izlaganja 
supruge Pašić Smaje, Sarajevo, Breka 
ulica. 

To prekriti sa dvije jufke, začiniti i 
staviti u pećnicu da se peče. 

Kada je burek gotovo pečen, 
izrezati ga na kvadratiće, zaliti 
juhom i dopeći. Topao burek se za- 
lije kiselim mlijekom (ili vrhnjem), 
malo začini mladim maslom (a i ne 
mora), te vratiti u toplu otvorenu 
pećnicu da malo stane. 


TRAVNIČKI VARENI BUREK 


Takozvani sarajevski burek ili 
sarajevske kore u Travniku naziva- 
ju vareni burek i spravljaju ga od 
kora (pečene jufke), te janjećeg, 
junećeg, bravljeg, ili goveđeg 
mesa. Ako se stavlja kokošije 
meso, onda to Travničani nazivaju 
tirit-pita. 

Za jednu tepsiju potrebna je: 
kora, pečena jufka (vidi sarajevski 
burek) za nekoliko tavana (slojeva), 
nekoliko puta prekriti tepsiju. 50-60 
dkg mesa bez kosti (janjeći but 
masniji, juneće, ovčije ili goveđe), 
20-30 dkg luka, soli, bibera, mas- 
noće za začiniti, te juneće i goveđe 
juhe jedna šerpa. 

Luk se očisti, isjeca na sitne koc- 
kice, preprži na masnoći i skine s 
vatre. Meso se isjeca (samelje, 
posoli, izmiješa). Serpa sa lukom 
se vrati na vatru, te u nju izdrobi 
mljeveno meso, miješa i preprži 
tako da je pečeno. U međuvre- 
menu se nastavi juha (čista čorba) 
u šerpi da vrije. U vrijuću juhu se 
ubacuju kore (komadi pečene 
jufke), odmah vade i slažu u 
duboku pomašćenu tepsiju, koja je 
na pećnici. Tepsija se prekrije 
močenom jufkom, a onda prženim 
mesom i lukom (filom), zatim 

pobiberi, opet prekrije močenom 
jufkom, opet razastre fila, pobiberi i 
opet prekrije močenom jufkom, te 
jufke začine uzavrelom masnoćom 
i pita ubaci u ugrijanu pećnicu da 
se zapeče. Potom se zalije juhom 
(čistom čorbom) i ostavi u toploj 
pećnici da se juha upije. Izreže se i 
servira topla u tepsiji u kojoj je 
pečena. U posebnim posudama 
dodatak - kiselo mlijeko ili drugo 
piće. 


BIOGRADSKE PAČE 


Prof. R. Gradaščević daje nešto 
potpuniji recept za biogradske 
pače. 

Za tepsiju premjera 30-40 cm 
potrebno je sljedeće: 2,5 do 3 
smotka (pakla) jufčica (kupovnih) ili 
oko 0,5 do 0,6 kg domaćih (pečene 
jufčice - mlinci). Otkuhati 1,5 do 2 
kg tučijeg mesa. Pripremiti 1 dcl 
masnoće. 

Napraviti kiselu mejanu (kiseli 
umok) od 2 do 3 supene kašike 
brašna i to na bijelo (da ne poru- 
meni) i to zaliti s dva dcl kiselog kaj- 
maka (povlake - milerama) i s 2 dcl 
mlijeka, posoliti i zakiseliti sokom 
od jednog limuna ili sirćetom po 
ukusu. 

Tepsija se pomasti, a jufčice 
potapaju u vrelu tučiju mesnu vodu 
(juhu) i redaju po tepsiji. Svaki se 
red zamasti i polije mejanom. Na 
polovini stavi se meso očišćeno od 
kostiju i dalje se istim postupkom 
poreda druga polovina jufčica. 

Stavi se u rernu na 10 do 15 min. 
da tijesto ravnomjerno i potpuno 
upije sok - umok (da se pobabi). 
Ova pita mora biti sočna. 

TRAVNIČKA TIRIT-PITA 


To je varijanta sarajevskih kora 
(vidi sarajevski burek), s tim što se 
na travnički način kokošije meso iz- 
reže na kockice, te u fil, pored osta- 
log, doda i izdrobljenog travničkog 
sira. 

Ovo jelo je 1968. godine dobilo 
"zlatnu viljušku". 


AŠČIKADUNINE SARMICE" 


Za 10 osoba u dkg: brašna 70, 
kokošijeg bijelog mesa 60, mrkve, 
peršuna, celera 20, travničkog sira 
30, romanijskog kajmaka 20, mile- 
rama 30, maslaca 20, 8 jaja. Začini: 
so, biber, lorber. 

Zamijesiti brašno sa 4 komada 
jaja, soli i malo vode da bude sred- 
nje tvrdoće. Razviti jufku kao za 
gibanicu, isjeći je 10x20 cm i ispeći 
na ploči. Kokošije bijelo meso 
kuhati sa povrćem i začinima, kada 
je kuhano, juhu procijediti, meso 
odvojiti od kostiju i sitno isjeći. U 
meso dodati travnički sir, kajmak, 
jedno jaje i soli po ukusu. Sve 
skupa izmiješati. Pečene kore 
umočiti u kokošiju juhu, puniti filom, 
rolovati, složiti u vatrostalnu zdjelu 
podmazanu maslacem, preliti isto- 
pljenim maslacem.  Mileram_ i 
ostatak jaja izmutiti, posoliti, preliti 
preko sarmica i zapeći. 


KREŠEVSKI TIRIT 


Za tirit-pitu u Kreševu A. Krstić 
(23) kaže, pored ostalog, sljedeće: 


= Recept M. Duranovića, nastavnika kuli- 


narstva, Sarajevo. 

+... a jest kombinacija pečene jufke 
močene u pileću čorbu, slagane u 
"tevsiju," u sredini pileće ili kokošije 
meso, a iza, kako se je to zapeklo, 
prelije se kiselim kajmakom sa utu- 
canim bijelim lukom." 

Kako vidimo - ovdje se radi o 
sarajevskom bureku ili korama, s 
tim što se na kraju prelije kiselim 
kajmakom sa istučenim bijelim 
lukom. 


BOSANSKI TIRIT? 


Za 10 obroka: 3 kg masne 
kokoši, 30 dkg luka, 30 dkg masti, 1 
I vrhnja, 2 dkg bibera, 1 dkg braš- 
na, 3 dkg ulja, 1 jaje, soli po potre- 
bi, vezica zelenog peršuna. 

Kokoš skuhati u slanoj vodi. 
Oprezno odvojiti kosti od mesa, da 
bi ostali veliki komadi mesa. Luk 
sitno iskosati i popržiti na 10 dkg 


OSTALE BUREK-PITE 


SARAJEVSKI PUH-BUREK 


Nekada je bio poznat puh-burek. 
Ime mu potiče od njegove mje- 
huraste (napuhane) forme. 

Danas ga rijetko prave. Izuzetak 
je supruga Muhameda Duranovića 
iz Sarajeva. Evo kako to ona radi. 
Rasuče donekle tri jufke, zatim ih 
malo pomasti i stavi jednu na 
drugu. Sve tri skupa dalje rasuče 
na oko 5-8 milimetara debljine. 
Jufke se izrežu pritiskanjem sa 


= Karlo Walter, "Savremeno ugostitelj- 
stvo", broj 3/1957. 

vrele masti. Zatim na luk dodati 
zeleni peršun, samljeveni biber, so 
po potrebi i meso, pa oprezno 
promiješati. 

Od brašna, 3 dkg ulja, 1 dkg soli i 
4 dci vode zamijesiti tijesto da bude 
mjehurasto i da otpada od ruke i 
daske na kojoj se mijesi. Zatim 
načiniti okrugli hljeb (sigurno više 
ljepčića a ne jedan), namazati ga 
uljem i ostaviti pola sata da se 
odmori. Poslije razvući na stolnjaku 
jufke, malo prosušiti, izrezati u lis- 
tove veličine tepsije. Složiti 10 listo- 
va i svaki dobro poškropiti rasto- 
pljenom masnoćom. Na to staviti 
jednakmjerno već pripremljeno 
meso, pa sada složiti ostalih 10 lis- 
tova". 

Sve listove treba dobro poškropi- 
ti mašću. Zatim preliti tirit vrhnjem i 
peći u srednje vrućoj pećnici oko 
3/4 sata. 

Servirati vruće. 


ovalnim poklopcem od sahanića {ili 
nekom oštrom šoljom). 

Pripremi se tirit, (fil, punjevina), 
od mljevenog mesa, soli, nešto 
luka, malo proprži na masnoći, 
doda sitno sjeckanog peršunova 
lista i bibera, izmiješa, te kupice 
ovog fila stavljaju na jednu polovicu 
svakog izrezanog komada jufke. 
Rub jufke se namaže bjelancetom, 
te druga polovica previje preko fila i 
slijepi. Tako burekčići čekaju gotovi 
dok ne dođu gosti. Kada dođu go- 


+ |. Pilavdžić preporučuje manje tijesta, tj. 


6 jufki odozdo i 6 jufki odozgo. 

sti, uzavrije se masnoća i burekčići 
bacaju u vrijuću masnoću i peku. 


TIJESTO ZA PUH-BUREK 
NA DRUGI NAČIN 


Potrebno je: dvije šolje mlijeka, 
jadna šolja maslaca ili masti, jedna 
paklica germe razmućene u malo 
mlijeka, jedno jaje i brašna koliko je 
potrebno da se dobije tvrđe tijesto. 
Ostaviti da kvasa dva sata, a zatim 
razviti jufku (koru), debljine prsta. 
Vaditi komade okruglom modlom 
(čašom, šoljom), u sredini svakog 
komada staviti nadjev, prekriti 
drugim komadom, slijepiti, pre- 
mazati žumanjcetom i odmah peći. 


PIRINČ-PUH-BUREK 


To je isto kao sarajevski puh- 
burek, s tim što se za fil na malo 
masnoće prodinsta luk, doda me- 
so, posoli, doda obarenog pirinča, 
polahko miješa i malo zapeče. 
Zatim se skine s vatre, postavlja na 
izrezane jufkice, fil pobiberi, krajevi 
jufkica namažu bjelancetom, pre- 
saviju, slijepe i prže na vreloj mas- 
noći. 


BOSANSKI BUREKČIĆI 


Zorka J. Mitrović-Babić (33) pod 
nazivom "Prženi jastučići od mesa 
na bosanski način" daje sljedeći 
recept: 

Zakuhaj od 2 jajeta i malo mlijeka 
s brašnom tijesto da bude tvrdo kao 
za pitu, razvij ga malo podeblje, 
kao što je tupa strana u noža, izreži 
komade duge oko 12 centimetara i 

široke oko 8 centimetara. U među- 
vremenu isprigaj 1/4 kg sjeckanog 
goveđeg mesa sa malo sjeckanog 
crvenog luka (danas se obično 
meso samelje sa crvenim lukom) 
na masti, posoli, pobiberi, dodaj 
jedno jaje i na jednu polovicu 
svakog komada jufke postavi ovu 
punjevinu. Okolo jufku namazati 
bjelancetom, previti drugu polovicu 
preko mesa, slijepiti po rubu i 
burekčiće pržiti na vreloj masti. 


BOSANSKI BUREKČIĆI 
NA HAMAJLIJU 


Sastav isti kao i kod bosanskih 
burekčića samo što se razvije 
tanka jufka, izrežu pravougaonici 
dužine oko 30 centimetara i širine 
oko 12 centimetara. Ovako 
izrezana jufka se pomasti. U misli- 
ma se taj pravougaoni komad jufke 
razdijeli na 4 trokuta: na drugi 
zamišljeni trokut stavi se punjevina 
koju prekrijemo prvim trokutićem 
jufke i slijepi, opet prebaci na novi, 
koji se previje četvrtim trokutom s 
druge strane, slijepi. Tako formi- 
rane burekčiće pečemo na vreloj 
masnoći. (Vidjeti još crtež savijanja 
na hamajliju.) 


BUREKČIĆI 
OD CRNE DŽIGERICE 


Zamijesi se tijesto kao za 
bosanske burekčiće i razvije jufka 
(Zorka J. Mitrović-Babić), izreže na 
komade, te pune burekčići ovim 
nadjevom: sitno isjeckati teleću 
mladu džigericu i isprigati s glavi- 
com crvenog luka na malo mas- 

noće, skinuti s vatre, dodati jedno 
jaje, soli, bibera i sjeckanog peršu- 
na, izmiješati, puniti burekčiće, sli- 
jepiti i pržiti na vreloj masnoći. 


DOBOJSKI BUREKČIĆI 


Fatima Kapetanović, Doboj ("Os- 
lobođenje" 28. XII 1976.) daje pod 
nazivom "uštipci filovani mesom" 
sljedeći recept za ove burekčiće. 

25 dkg brašna, pola kesice suhog 
kvasca, 1 dcl mlijeka, jedno jaje, 
malo soli, 5 dkg maslaca, 35 dkg 
mljevenog mesa, jedno žumanjce, 
so i biber. 

Pripremiti tijesto miješajući bra- 
šno sa kvascem (prethodno rasto- 
pljenim u mlakom mlijeku), jajetom, 
istopljenim maslacem i solju. Pustiti 
da tijesto nadođe. 


Meso izmiješati sa žumanjcetom, 
biberom i solju. Razmijesiti tijesto 
koje je nabujalo, isjeći u manje 
komade i na svaki staviti u sredinu 
nadjev. Sada tijesto skupiti na vrhu 
i formirati male hljepčiće. Na kraju 
hljepčiće peći u zagrijanoj rerni oko 
25 minuta. 


HERCEGOVAČKI BUREKČIĆI" 


Za 10 obroka: 50 dkg brašna, 2 
1/2 dci vode, 1 kg govedine, 1 kg 
svinjetine ili masne bravetine, 30 
dkg masti, 10 dkg luka, 4 dkg češ- 
njaka, 1 | kiselog vrhnja ili mlijeka, 1 
dkg bibera, 1 kašika limunova soka 
ili octa, 3 dkg ulja i soli po potrebi, 1 
vezica peršuna. 


+ Karlo Walter, "Savremeno ugostitelj- 
stvo", br. 6/1957. 

Od brašna, vode, limunova soka 
ili octa, 2 dcl ulja i malo soli zamije- 
siti tijesto, koje mora postati mje- 
hurasto i otpadati od ruke i posude 
u kojoj se mijesi. Zatim se stavi 
tijesto na pobrašnjen sto (treba 
razdijeliti na dva dijela) premazati 
ostatkom ulja, pa pustiti 3/4 sata da 
se odmori. Dok se tijesto odmara, 
pripremi se meso za nadjev. Meso 
se odvoji od kostiju i samelje. Luk 
sitno iskosa, pa na 5 dkg vruće 
masti poprži. Doda se fino kosani 
češnjak i peršun na meso, pa 10-15 
minuta prži. Doda se so i mljeveni 
biber, pa sve ohladi. Na stolu se od 
tijesta razvuku jufke kao za štrudle 
i ostave da se malo osuše. Zatim 
se izreže 6 listova tijesta veličine 
tepsije. Tepsija se pomasti i na nju 
slože tri lista - jedan na drugi, tako 
da se svaki list prethodno dobro 
poškropi mašću. Zatim na gornjem 
listu slože se hrpice mesa (po pirili- 
ci u obliku fildžana) u razmaku od 2 
cm (hrpica do hrpice). Nakon toga 
se slože po mesu nova tri lista. 
Prstima utisnuti tijesto oko svake 
hrpice mesa (ili pritisnuti velikim 
findžanom ili šoljom koju smo 
obrašnili) i ponovo poškropiti 
mašću i peći u srednje vrućoj 
pećnici dok se ne dobije lijepa 
rumena boja. Prije upotrebe (15-20 
minuta) preliti burekčiće kiselim 
vrhnjem ili mlijekom i peći još 15-20 
minuta. 

Burekčiće 
vruće. 

Nekome svakako neće odgo- 
varati bijeli luk u tijestu, pa se bijeli 
luk može isjecati - istući i sasuti u 
kiselo mlijeko. 


izrezati i servirati 

Za jufku: 1/2 kg brašna, 1 jaje, 
malo soli. 

Za nadjev: 50 dkg mesa bez 
kosti, malo luka, so, biber, 1/2 | 
kiselog mlijeka, česno bijelog luka, 
masnoća za začinjanje. 

Od brašna, jajeta i malo soli sa 
vodom se zakuha tijesto i rasuče 
deblja jufka (1-2 milimetra). Tijesto 
treba da je tvrdo. 

Rasukana jufka se izreže na 
kvadratiće (oko 6 cm) ili na 
pravouganike, ako će se savijati na 
hamajliju. 

Isjeca (samelje) se meso, a sku- 
pa sa mesom premelje i luk 
(crveni), posoli, pobiberi i izmiješa. 

Ruke se nakvase vodom i od fila 
oblikuju mali juvalaci kao lješnici. 
Juvalak se postavi u 1 ugao 
kvadratića jufke te srola, a krajevi 
prstima slijepe "na pera". 

Klepe se bacaju u kipuću vodu i 
kuhaju oko 10 minuta. 


Potom se voda polahko ocijedi ili 
đevđir-kašikom povade klepe, te 
slažu u duboku pomašćenu tepsiju, 
začine provrelim mladim maslom 
(ili drugom masnoćom), te ubace u 
pećniciu i zapeku". 

U kiselo mlijeko se utuče česno 
bijelog luka (može i bez luka) poliju 
klepe i serviraju. 

Umjesto kiselog mlijeka može se 
politi povlakom (mileramom). 


+ |. Pilavdžić preporučuje da se klepe ne 
zapeku, već da se poliju kiselim mlijekom ili 
kajmakom, pomaste rastopljenim maslom i 
serviraju. 

KLEPE SA POVLAKOM" 


Za 10 osoba u dkg: brašna 70, 
faširanog mesa 100, crnog luka 10, 
butera 20, milerama 30, jaja 4 
komada, začini: so i biber. 

Zamijesiti tijesto od brašna sa 
jajima i soli, srednje tvrdoće. 
Razviti jufku i isjeći na kvadratiće 5 
X5em. 

Faširano meso posoliti, dodati 
biber i sitno sjecani crni luk, sve 
skupa dobro izmiješati, = puniti 
kvadrate jufke, presaviti u obliku 
trougla i kuhati u slanoj ključaloj 
vodi 5-10 minuta. Kada je gotovo, 
klepe ocijediti, preliti_ topljenim 
buterom, staviti u pogodnu činiju 
(vatrostalnu zdjelu), preliti mile- 
ramom i zapeći u pećnici. 

(Neki klepe nazivaju i kulaci). 

Neki kažu da se klepe formuju 
kao širi rezanci (pravougaonici), a 
latice da se uvijek režu na trokut. 


LATICE 


To su klepe bez mesa. Spravljaju 
se od deblje jufke, bacaju u ključalu 
vodu, ocijede, začine, preliju kaj- 
makom i zapeku. 


SITNE LATICE 


(Recept Bahrije Fočo-Topčagić, 
Sarajevo). 

Sa jajetom i vodom zamijesi se 
tvrđe tijesto. 

Rasuče se debela jufka i pospe 
kukuruznim brašnom. Jufka se sa- 
vije na oklagiju i razreže po oklagiji 

= Recept M. Duranovića, nastavnika kuli- 
narstva, Sarajevo. 

(uzduž dok je na oklagiji). Zatim se 
reže na komade širine 2-2, 5 cm. 
Potom se ovi pravougaonici režu na 
trokutove (latice). Metnu se u đevđir 
(cjediljku) da se istrese brašno, koje 
će otpasti. Sipaju se u slanu ključalu 
vodu i kuhaju, saspu na đevđir, 
properu toplom vodom i ocijede. 

Serviraju se u zdjeli, začine uza- 
vrelim mladim maslom  (mas- 
noćom), poliju povlakom, kaj- 
makom ili pospu masnim sirom, ili 
kombinovano. 


BUREK OD HELDE 


(Recept Terzić Mehmeda, Trav- 


nik). 
Heldino brašno zamijesi se s 
vodom (malo soli) kao za 


palačinke. Pripremi se tirit (punje- 
vina) kao za burek (popržen luk, 
mljeveno meso, so, biber). 

U zamašćenu tepsiju izliti_ sloj 
tijesta debljine palačinke i zapeći. 
Po ovome posuti (ili pokititi) tirit 
(meso) i ubaciti da se zapeče 
(zagrije). Kada se meso malo 
zapeklo, izlije se opet tijesto 
debljine palačinke i opet zapeče. 
Ponovo se pospe tiritom i zapeče a 
onda izlije treća "palačinka" i burek 
ispeče (dakle, tri tavana tijesta, a 
dva punjevine). 

Kada se ispeče, prelije se mladim 
maslom (maslacem) služi toplo. 


FINDŽAN-BUREK 


Prirede se tanke jufke, kao i za 
ostale savijače. Zatim se odgovara- 
jući komad jufke prostre po stolu, 
pomasti i na njega stavi druga 

jufka, te i ova pomasti. Prirediti fil 
od mladog sira, jaja i peršuna. 
Zatim se na jufke stavlja fil u obliku 
kupica veličine fildžana (veliki 
fildžan) ili šolje kojom će se formi- 
rati fildžan-burek (otuda i naziv). 
Promjer šolje 6-10 cm. 

Preko kupica se stavljaju odgo- 
varajući komadi jufke, pomaste i 
opet stave odgovarajući komadi 
jufke. Zatim se pritiskujući šoljom 
(fildžanom) režu fildžan-bureci, a 
ujedno i spajaju sve jufke, tako da 
svaki komad predstavlja cjelinu za 
sebe. Zatim se fildžan-bureci slažu 
u pomašćenu tepsiju i peku. 


TATAR-BUREK 


Ovu vrstu bureka navodi Amidža 
Dekika u pomenutom aščinskom 
jelovniku. O kakvom se tačno 
bureku radi, nismo mogli ustanoviti. 
Mulahanuma Merhemić iz Sarajeva 
kaže da je ovaj burek sličan klepa- 
ma. 


GUZNAC-BUREK 


Isto tako ovaj burek navodi 
Amidža Dekika u pomenutom 
jelovniku. Po pomenutim ačšči- 
kadunama u Sarajevu, to je burek 
sa debelim crijevom. 


ZEČIJI BUREK 


Burek može da se spravlja i od 
zečijeg mesa, slično kao i drugi 
bureci. Ovaj burek treba nešto jače 
začiniti (pomastiti). Burek je dosta 
mehak, a meso u bureku se ne 
rastopi. 


SLATKE KUHINJE (KOLAČI): 


RAHVANIJA?" 


Tradicionalni recept za rahvaniju 
se nešto razlikovao od današnjeg 
recepta, te ćemo ga ovdje iznijeti. 

Za jednu tepsiju: 25 jaja, 20 dkg 
šećera u prahu, 30 dkg oštre nule 
(grifig), malo masnoće, masnog 
papira da se prekrije tepsija, 12 dkg 
džulbešećera, 2 kg šećera, 1 1/2 
litra vode. 

U posudu se izlije 25 cijelih jaja, 
doda šećer u prahu, te muti oko 20 
minuta, tako da dobro naraste (da 
se dobije dobra pjena). Zatim druga 
osoba sipa polahko brašno, a prva 
stalno muti da ne bi bilo grudvica 
od brašna (gutica, hrsuza). 

Zagrije se pećnica, ali ne jako. 
Tepsija se pomasti, tijesto izlije na 
tepsiju i peče. Kada je rahvanija 
požutjela ("upolila"); pokrije se 
masnim papirom, da ne bi izgorjela, 
i vrati u pećnicu da se dopeče. 

Za to vrijeme se pripremi šerbe. Še- 
ćer se dolije vodom i stavi na peć 


+ Recept je konstruisan na osnovu izla- 
ganja |. Pilavdžića, Sarajevo. 


da vrije oko 10 minuta i skine kada 
se dobije šerbe srednje gustine. 

Rahvanija se izvadi iz pećnice, 
izreže na kusove ili kvadratiće i 
vruća zalije šerbetom, te ostavi da 
se ohladi. 

Ohlađena se pokiti đulbešećerom 
- na svaki komad rahvanije stavi se 
mala kašičica đulbešećera. 


RAHVANIJA 
NA DRUGI NAČIN? 


Za 5 osoba: 70 g pšeničnog braš- 
na, 400 g šećera, 6 jaja. 

U posudu slupati jaja (bjelanjak i 
žumanjak), dodati 100 g šećera i to 
žicom dobro umutiti. Kad su jaja i 
šećer dobro umućeni, dodati 
brašno pa dalje miješati. Ovu masu 
staviti u već mašću podmazani 
pleh, staviti u rernu i peći na tihoj 
vatri. Za to vrijeme ostatak šećera 
pomiješati sa 4 dcl vode i kuhati. 
Kada je masa u plehu pečena (to 


+ Ismet Pilavdžić, "Oslobođenje" 7. maja 


1967. 

se zna ako poslije uboda nekim 
predmetom masa ne ostaje na 
predmetu), izvaditi i isjeći na pred- 
viđene komade (10), pa zaliti 
kuhanim šećerom. 


Servira se hladna. 


BOSANSKA RAHVANIJA 


Nešto drugačiji sastav i tehnološ- 
ki proces spravljanja rahvanije daje 
M. Duranović, nastavnik kulinar- 
stva, Sarajevo i naziva je bosanska 
rahvanija. 


Za 10 osoba u dkg: šećera 100, 
oraha jezgre 25, rozina 20, brašna 
15, limuna 10 (jedan komad), 6 
komada jaja i jedna šipka vanilije. 

Odvojiti žumanjaca od bjelanaca. 
U žumanjca dodati 15 dkg šećera i 
izraditi pjenasto da nestane kristala 
od šećera. Posebno iz, lupati bje- 
lanca uz dodatak 10 dkg šećera da 
bude čvrst snijeg. Spojiti masu od 
žumanjaca sa masom od bje- 
lanaca, dodati brašno, sjeckane 
orahe i rozine, lagahno izmiješati. 
Masu izručiti u podmazani pleh, 
posuti brašnom, peći na tempera- 
turi 120" C od 40 do 45 minuta. 

Preostatak šećera, šipku vanilije i 
limun bez kore kuhati u 4 dcl vode 
desetak minuta, ovim preliti pečenu 
rahvaniju i isjeći je na kusove ili 
dilume kao baklavu. 


GRADAČAČKA SUT-PITA 


(Recept sestara Nusreta Gra- 
daščevića, Sarajevo). 

Količine za tepsiju promjera 30 - 
40 cm. 

Jedan duboki tanjir slatkog kaj- 
maka (skorupa), dva ista tanjira 
mlijeka. Dobro se umuti (ulupa) 4-5 
kom. jaja i doda u mlijeko te doda i 
kajmak. Zatim se u ovu smjesu 
dodaju 3 čorbene (supene, jušne, 
jedaće) kašike nišeste i jedna kaši- 
ka brašna. 

Dotle se tepsija dobro zamasti i 
zagrije, kao i pećnica, te smjesa 
izlije i ispeče. Ako pita naraste, 
onda je uspjela. 

Poslije pečenja zalije se agdom 
(zaljevom) kao baklava. 

Servira se toplo u tepsiji u kojoj je 
pečena. 


HALVA 


Halva (arapski) je slatko jelo koje 
se spravlja od brašna, masla i 
šećera (ili meda), a može kao 
slador doći i kvalitetan pekmez. 

Po jedna mjera brašna, masla i 
šećera (ili meda) i dvije mjere vode. 
Malo šećera u prahu i eventualno 
vanilije. 

Maslo se uzavrije u šerpi 
(dubokoj tavi ili plitkoj tendžeri) i u 
njemu prži brašno, ali stalno 
miješajući, jer ne smije nimalo 
prigorjeti. Ova zaprška se peče i 
miješa sve dok ne počne otpadati 
od kuhače (drvene kašike). To se 
još zove pečeni hamur ili pečeno 
brašno. 

Onda se uzavrije šerbe (zaljev) 
od vode i šećera (odnosno meda ili 
pekmeza). Vrijućim šerbetom se 
zalije hamur (zaprška) i brzo 
miješa. Prije zalijevanja treba za- 
motati ruku krpom da se ne bismo 
opržili. Hamur se miješa sve dotle 
dok se halva ne zgusne. 

Halva se servira u tanjire na taj 
način što se vadi kašikom u "loku- 
mima" i reda po tanjiru. 

Zatim se halva pospe šećerom u 
prahu i eventualno vanilijom ili 
drugim mirođijama (po ukusu). 


MEDENA HALVA 


Karakteristika ove halve jeste da 
se brašno prži nasuho i zalije 
medom. 

Dakle, poprži se u odgovarajućoj 
dubokoj posudi jedna polovica 
pšeničnog i polovica kukuruznog 
brašna (svega 1 kilogram) i pazi da 
ne zagori, dakle, treba dobro i brzo 
miješati. 

Nastavi se jedna litra vode i jedna 
litra meda i provrije. Brašno se za- 
lije ovom medovinom i dobro 
miješa. Onda se u ovo saspe jedna 
litra rastopljena slatka masla 
(nesoljeno maslo) i opet se na vatri 
dalje miješa. 

Kada se dobro umiješa, onda se 
iskašika u sahan (tanjir), da se 
ohladi. Kada se ohladi, opet se za- 
lije medom (medenim šerbetom). 

Servira se hladna. 

(Recept iz spomenutog pče- 
larskog priručnika). 


HALVA S MEDOM 
Medena halva se spravlja i na 


drugi način, tj. kao i halva, s tim što 
se u zaljev pomiješa med i šećer. 


HALVA PEKMEZUŠA 


Spravlja se kao i halva, s tim što 
se u zaljev pomiješa pekmez (grož- 

đani ili cijeđeni pekmez od smoka- 
va) i šećer. 


IRMEK-HALVA 


Irmek-halva (jerm. - arapski) ili 
pandur-halva od griza. Po jedna 
mjera masla, griza i šećera, te 
slatkog mlijeka. 

Uzavrije se maslo, doda griz, 
miješa i prži hamur (zaprška). 

Posebno se mlijeko i šećer malo 
prokuhaju, pa se uzavrilo "šerbe" 
sipa u zapršku, koja se na vatri 
miješa sve dok se dobro zgusne. 

Servira se kao i obična halva. 


GRADAČAČKA HALVA 


Recept sestara Nusreta Gra- 
daščevića. 

Po jedna mjera pšeničnog griza 
(prekrupe), masla (biljnog mrsa) i 
šećera, te 1 1/2 (jedna i po) mjera 
mlijeka (varenike, slatkog) i pola 
mjere vode. Zatim odgovarajuća ko- 
ličina badema i grožđica (rezaćija). 

Masnoća se uzavrije u loncu 
(šerpi), doda griz i prži stalno 
miješajući. 

Bademi se stave u mlaku vodu 
oko 10 minuta, ocijede, ogule i 
eventualno izreckaju. 

Uzavrije se šerbe od mlijeka, 
vode i šećera, te zalije zaprška, 
ubace bademi i grožđice i miješa 
dok se ne zgusne. 

Zatim se halva izruči u kubali 
poklopac, poravna, malo stane, a 
zatim izvrne na plitki tanjir (oval, 
tacnu). Tako dobije oblik "pira- 
mide". Eventualno se pospe sitnim 
ili vanilin šećerom. 

Prema Hećimović Hazimu iz 
Gradačca ova pita se sprema na taj 
način što se jabukov "tucani" 
pekmez stavi u posudu na peć, 
doda malo vode, promiješa, zatim 
doda pšenično brašno, promiješa, 
pusti da provrije, te eventualno 
miješa još, ali dotle da se tijesto 
može sasuti u tepsiju. Tijesto se 
rasporedi po tepsiji, "nareže" 
fildžanom ili šoljom na kolutiće, te 
stavi u peć da se dopeče. 

Kada se ispeče, spremi se preljev 
(zaljev) od oko 1/4 litra jabukovog 
pekmeza i jedno dvije kašike 
slatkog kajmaka (nesoljeni kajmak 
sa uzvarenog mlijeka) i pita prelije. 


KOLE-PITA , 


To je takođe gradačački speci- 
jalitet, koji mi je dao Hećimović 
Hazim, Gradačac. 

Kole-pita se spravlja na taj način 
što se zamijesi tijesto od slatkog 
mlijeka, slatkog kajmaka, jabukova 
pekmeza i brašna, te doda malo 
sode bikarbone. Tijesto se dobro 
izmiješa, rasplosne (rasprostre) po 
tepsiji, isiječe na kolutove (vjerovat- 
no se zato i zove kole) ili izreže na 
rombove i ispeče. 

Kada se ispeče, zalije se 
prokuhanim pekmezom koji je 
razblažen sa nešto vode, ili pro- 
kuhanim šećerom. 

Prilikom serviranja dodaje se 
kriška limuna, tako da konzument 
po želji ucijedi limunovog soka. 


CICVARA 


Interesantno je da se i danas, ne 
samo na području Gradačca već i u 
drugim krajevima, u narodnim jeli- 
ma upotrebljavaju voćni šećeri, 
(pekmezi). 

Ove recepte iz Zvornika mi je dao 
Šišić Ilijas, stolar, inače naivac 
(slikar). i 

U posudu se uspe jabukovog 
tucanog pekmeza, uzavrije, a onda 
dodaje brašno i miješajući zapeče 
cicvara. 

Zatim se cicvara kašika (vade 
zalogaji kašikom) u činiju u jednom 
sloju. Ovo se pospe mljevenim ili 
tucanim orasima, precvrkne uza- 
vrelim maslom (ili maslacem), opet 
se naslaže po orasima red cicvare, 
pospe orasima, začini maslom i 
tako nekoliko redova. 

Na kraju cicvara se prekrije sla- 
tkim kajmakom (nesoljene kore, kaj- 
mak) ili slatkim vrhnjem (povla- 
kom), ako nemamo slatkog kajmaka. 


ZVORNIČKA HALVA-PITA 


Spravlja se kao i gradačačka hal- 
va-pita (vidi halva-pita), s tim što se 
umjesto zaljeva stavi odozgo tavan 
slatkog kajmaka (ako nema, onda 
slatkog vrhnja), pospe orasima i vra- 
ti u pećnicu da se uhvati malo kore. 


HALVAN-PITA 


Ovaj recept nalazimo u spome- 
nutom pčelarskom priručniku. To je, 
ustvari, pečena halva u tepsiji. 

Poprži se napola kukuruzna i pše- 
nična brašna. U priručniku ne kaže 

koliko, ali navedena količina meda i 
masla može podnijeti od pola do 
jedne oke brašna (65-130 dkg). 
Pošto se brašno prži nasuho, tre- 
ba brzo miješati da ne bi zagorjelo. 
To se saspe u smjesu od pola 
oke (65 dkg) masla i dobro se izmi- 
ješa. Smjesu treba dobro ukuhati 
(umijesiti), sručiti u tepsiju i po tep- 
siji rastanjiti. Onda se to našara 
košem (čašom) od mlina pa se 
peče. Kad se ispeče i dobro užuti, 
zalije se medenim šerbetom dok je 
vruće. Onda se hladno servira. 


DOMAĆA DŽANEĆIJA 


Naziv dolazi od perzijskog ganegi 
"kao duša". U Bosni je često nazi- 
vaju dženećija, a označava "rajsko 
jelo". 

To je vrsta domaće (kućne) halve, 
slične rešediji, s tom razlikom što 
džanećija pri prženju mora plivati u 
maslu, pa se višak masla kasnije 
odlije. 

Mjera šećera i nišeste (pšeničnog 
skroba), masla mnogo više, tako da 
tijesto može plivati, odnosno upiti 
masla koliko može. 

Rastopi se šećer u vodi i doda 
nišesta, te to miješa, tako da se 
dobije žitko tijesto. 

Maslo se rastopi i uzavrije u 
dubokoj tavi (ili šerpi), te se saspe 
tijesto u vruće maslo i miješa toliko 
dugo na vatri dok se ne isprži i 
porumeni. Tada se odlije višak 
masla i džanećija vadi u tanjire, te 
eventualno posipa štaubom. 

Za dženećiju R. Gradaščević 
kaže da je kao biljur (kristal), a po 
njoj kao da je sve inje popadalo. 

AŠČINSKA DŽANEĆIJA" 


50 dkg nišeste, 25 dkg masla, 75 
dkg šećera u kocki, 25 dkg meda. 

Maslo se stavi u posudu i uzavri, 
na to se saspe šećer, te polahko 
miješa da se šećer rastopi na 
maslu, kada se šećer rastopi, doda 
se med, te opet polahko miješa dok 
se i med ne rastopi i sjedini sa 
maslom i šećerom. 

Zatim se na ovo saspe 1/4 litra 
vode i miješa sve dok se šećer 
ponovo ne rastopi (pošto se šećer 
zgruša kada se uspe voda). 

U međuvremenu se u drugoj 
posudi rijetko razmuti nišesta sa 
vodom i sipa u šećer (koji je na 
vatri) i kutlačom stalno miješa. 
Tada se džanećija počne kupiti oko 
kutlače, te kad počne da cvVrči, 
treba jače miješati. 

Potom se džanećija iskašika 
(kašikom vadi lokum po lokum) na 
oval, te servira, po potrebi, u tanji- 
re. 


DŽANEĆIJA 


Nešto drugačiji recept za dža- 
nećiju daje pomenuti M. Durano- 
Vić. 

Za 10 osoba u dkg: nišeste 50, 
šećera 100, masla 50. 

Kravlje maslo rastopiti, dodati 
šećer i sve skupa pržiti dok ne 
porumeni (boja je tamnocrvena). 
Nišeste razmutiti sa 3 dcl hladne 
vode, dodati uprženi šećer uz stal- 
no miješanje na vatri sve dotle dok 
ne dobijemo kompaktnu, povezanu 


+ Po Ismetu Pilavdžiću, recept za aščin- 


sku džanećiju se nešto razlikuje od kućne 
džanećije. 

masu. Ocijediti preostatak mas- 
noće a džanećiju oblikovati ka- 
šikom za supu i složiti u činiju. 

Servirati hladno. 

Proizvodnja nišeste: Nišesta se 
dobiva od pšenice koja se kiseli u 
vodi sedam dana, pa se gnječi, 
ispira i ostavi da se slegne. 
Osušena bijela masa ostaje kao 
čisto bijelo brašno, i to je nišesta. 


REŠEDIJA 


Rešedija (arapski) označava 
domaću halvu, koja se razlikuje od 
džanećije po tome što se, kad je 
ispržena, mrvi. 

Ista mjera šećera, 
(pšeničnog škroba) i masla. 

Sećer se rastopi u vodi, doda 
nišesta, te miješa tako da se dobije 
žitko tijesto. 

Na tavu se stavi maslo da uzavri- 
je, a onda se sipa rijetko tijesto 
(koje smo spravili od šećera i 
nišeste), te stalno miješajući peče 
tako dugo dok se ne isprži i poru- 
meni. 

Servira se kao i druga domaća 
halva. 


nišeste 


REŠEDIJA S MEDOM 


Mnoga jela su ranije spravljana 
od meda ili su miješani šećer i med. 
U nekim slučajevima to se činilo 
radi arome, a u drugim iz ekonom- 
skih razloga, jer je med, prije koje 
stoljeće, u Bosni bio oko 4 puta je- 
ftiniji od šećera. 

U Glasniku Zemaljskog muzeja 
Sarajevo, (Godište 1910., strana 
526) navodi se rešedija s medom: 
"Bud mi slatka s medom rešedijo." 


PITA-REŠEDIJA 


Prema Hećimović Hazimu iz 
Gradačca, rešediju spravljenu u 
tepsiji nazivaju pita. 

Mjera nišeste, jabukova pek- 
meza, pola mjere šećera, pola 
mjere masla (masnoće), nešto 
šećera u prahu. 

Zamijesi se tijesto od nišeste, 
malo vode i jabukova pekmeza. U 
međuvremenu skuha zaljev (agda) 
od šećera, te rastopi masnoća u 
tepsiji. 

Tijesto se iskašika u tepsiji, zalije 
vrućom agdom i peče. Povremeno 
se promiješa, tako da dok se 
ispeče, rešedija se sva raspe u 
zrnaca. 

Servira se u činijama (poculanski, 
obično ovalni tanjiri) na taj način što 
se iskašika na tepsiji i potom pospe 
sitnim šećerom. 


TUFAHIJE? 


Prema tvrđenju Mehmeda Muje- 
zinovića iz Sarajeva, tufahije kao 
jelo su iz Bagdada prenesene u 
Bosnu (tufahum, arap. - jabuka). 

Za 5 tufahija: 5 jabuka (delišes), 
500 g šećera, 0, 5 | vode, 1 kesica 
vanilin šećera, 0, 25 | skorupa ili 
slatkog kajmaka, 150 g šećera, 100 
g oraha, 50 g badema i limunova 
kora. Ako nema skorupa, onda 
uzeti povlaku (vrhnje). 

Pola litre vode, 500 g šećera i 
kesicu vanilin šećera sastaviti u 
posudu i kuhati. Jabukama iz sre- 
dine povaditi sjemenke i srce, zatim 


ih oguliti i staviti u posudu sa 


+" Ismet Pilavdžić, Sarajevo. 

vodom i šećerom i kuhati 10 minu- 
ta. Zatim skinuti sa štednjaka, 
povaditi jabuke i ostaviti da se 
hlade do 30 minuta. Zatim jabuke 
puniti ranije pripremljenim filom od 
mljevenih oraha, badema, slatkog 
kajmaka i šećera. 

Masa se pripremi tako da se sa- 
stave mljeveni orasi, bademi i slat- 
ki kajmak i izmiješaju. 

Prilikom  serviranja punjene 
jabuke ukrasiti ostatkom slatkog 
kajmaka i trešnjom ili džemom. 
Serviraju se hladne. 

Jabuke delišes (zlatni) su jabuke 
koje se kuhanjem neće raspasti. Za 
tufahije mogu se uzeti i druge vrste 
jabuka, ali takve koje će prilikom 
kuhanja ostati cijele. 


BOSANSKI KOLAČI 
OD ORAHA 


To je recept koji daje Zorka 
Mitrović-Babić - (33): Umuti 6 
žumanjaka sa šećerom (koliko je 
teško 6 jaja), tome dodaj toliko 
rezanih oraha koliko je teško 6 jaja, 
toliko isto grožđica, toliko prosijana 
brašna i snijeg od 6 bjelanaca. Sve 
lagano izmiješaj, saspi u pod- 
mazan pleh i peci u peći pri 
umjerenoj vatri. Pečene reži na 
tanke i duge komade. 


MEDENI LOKUMI 


To je recept iz spomenutog pče- 
larskog priručnika. 

Njihova odlika je što su s medom 
i što se mogu održati dugo da se ne 
pokvare. 

Uzme se jedna mjera meda i 
masla u jednakoj mjeri u dva suda. 
Brašno se zamiješa s maslom 
toliko da se dobije čvršće tijesto, te 
se umiješa i med u to tijesto. Tijesto 
se ukuha (dobro umijesi), onda se 
otkidaju od njega komadi kao pola 
kahvenog mlina (10-12 cm dužine i 
promjera 5-6 cm), pa se ukuhavaju 
valjajući (trljajući) među rukama. 

Lokumi se stavljaju u tepsiju i 
peku. 


SMOKVARA 


Ime je dobila ili po obliku - oblik 
sušene presovane smokve, ili po 
pekmezu od smokava. 

1/4 kg masla (masnoće), 3/4 | 
vode, 1/4 kg šećera, brašna koliko 
je potrebno, polovica od toga 
pšeničnog griza, koje jaje, malo 
kukuruzna brašna za natiranje, 1/4 
kg pekmeza od smokava (ili 
šećera) za Zaljev. 

Maslo, voda i šećer se izmiješaju 
i stave na vatru da provriju, te se 
doda malo sode bikarbone. 

Kada je smjesa provrila, skine se 
s vatre i sipa brašno i pšenični griz 
u omjeru 1:1/2 sve dok se masa ne 
zgusne. Zatim se može dodati i 
koje jaje. 

Od spravljenog tijesta uz natira- 
nje kukuruznim brašnom formiraju 
se kolačići u obliku raspljoštene 
smokve ili elipsastog oblika. Slažu 
se u zamašćenu tepsiju, preko sre- 
dine zarežu nožem te peku. 

Pečene se izvade i ostave da se 
hladnu. Za to vrijeme skuha se 
šerbe i vrućim zalije smokvara, 
pokrije i pusti da se šerbe upije. 


Tufahije 


BOSANSKI KUHAR 


SLATKE KUHINJE (KOLAČI) 297 


SMOKVARA NA DRUGI NAČIN 


Medom i maslom zakuha se 
kukuruzno brašno, naprave se 
oveće kuglice, na sredini ulube pal- 
cem ili dnom malog fildžana, ispeku 
i zaliju vrućom medovinom. 


SMOKVARA PO BJELOKOSIĆU 


Polovica kukuruzna i polovica 
pšenična brašna se zamijesi s 
maslom i nešto malo vode. Tijesto 
se oblikuje u okrugle pljosnate 
kolačiće, poreda u zamašćenu tep- 
siju i peče. 

Poslije pečenja zalije se šerbe- 
tom od pekmeza od smokava ili 
šećera. 


HANUMIN PUPAK 


To je naš narodni naziv za tzv. 
jelo kadun-đubegi. Naročito su po- 
znati u Banjoj Luci. 

Doslovno prevedeno kadun- 
đubeg (pers. - turski) bi označavao 
"Ženski pupak" - damski kolač. 

Bjelanci, mehki (slatki) kajmak, 
nišesta, odnosno pšenični skrob (ili 
oštra nula), te šećer, limun i kora 
vanilije za šerbe. 

Od  bjelanjaka umutiti_ snijeg, 
dodati mehki kajmak i dobro izmi- 
ješati. 


OSTALA SLATKA JELA: 
MUĆENA RAZVARUŠA 
Bosanska tradicionalna kuhinja 


poznaje mućenu i zavarenu raz- 
Varušu. 


Na stolu od nišeste napraviti 
kupicu i razdijeliti je da se dobije 
udubljenje. 


Masom od jaja i kajmaka 
zakuhati tijesto i natrati nišestom 
da bude osrednje tvrdo. Od tijesta 
oblikovati okrugle kolačiće koji se u 
sredini formiraju kao pupak. 
Poredati u zamašćenu tepsiju, peći 
na srednjoj vatri. Pečene i vruće 
zaliti već pripremljenim šerbetom, 
te ostaviti da se šerbe upije. 


HURME (DATULE) 


To je jelo iz spomenutog pče- 
larskog priručnika s medom. 


Vari se pilav (pirinač) u medu 
(medenoj vodi), jedna mjera pirinča 
i dvije mjere medne vode. 


Kad se svari i ohladi, pospe se 
pšeničnim brašnom, ukuha se 
(umijesi), pa se prave kolačići u 
obliku hurme. Kad se to načini, 
onda se umuti nekoliko jaja (u 
čašu) saspe se u tanjir i u ovim jaji- 
ma valjaju hurme (kolačići), a onda 
peku na vrelu maslu u tavi. Kad se 
ispeku, čine se tvrde kao hurme. 


Zaliju se hladnim, slatkim šerbe- 
tom od meda. 


Za tijesto: 1 kašika masla, 1 jaje, 
1 kašika povlake (milerama), malo 
praška za pogaču, brašna koliko 
bude potrebno. 

Za zaljev (agdu): dkg šećera, 
malo soka od limuna i 2 dcl vode. 

Maslo, jaje, povlaka i prašak se 
dobro umute, zatim se dodaje 
brašno, te muti i dodaje dok se ne 
dobije srednje tvrdo tijesto. 


Na malo zamašćenu tepsiju 
tijesto se rasplješće. Poslije toga se 
poklopcem od mlina (ili šoljom, 
fildžanom)  razvaruša oblikuje 
(izreže na kolutove). 


Razvaruša se zatim ispeče. 


Šećer, voda i sok od limuna se 
stave samo da prokuha (ne treba 
kuhati) i razvaruša zalije. 


ZAVARENA RAZVARUŠA 


Za tijesto: 10 dkg masla, jedna 
kašika masnoće (ili ulja), malo soli, 
brašna koliko bude potrebno, malo 
praška za pogaču, jedno jaje. 

Za zaljev: 50 dkg šećera, 2 dcl 
vode i malo soka od limuna. 


Jedan litar vode se nastavi na 
vatru, doda vrlo malo soli, kašika 
masla ili ulja, malo praška za 
pogaču. Kada prokuha, zaspe se 
brašnom i miješa na vatri dok se ne 
postigne tijesto kao pura. Potom se 
ovo tijesto saspe u zamašćenu tep- 
siju, a zatim doda jedno jaje, te 
umiješa u tijesto. Iza toga se na 
tepsiju stavi maslo, te razvaruša na 
maslu fino ukuha (izradi tijesto), 
potom rasplješće na tepsiji i 
kašikom uokrug isjecka, te stavi 
peći. 

Šećer, voda i sok od limuna se 
samo prokuhaju (dakle ne kuhaju 
se duže vrijeme) i pečena raz- 
varuša zalije. 


CIGANČAD 


U Sarajevu se zovu i rutava 
cigančad. Za ovo jelo |. Zovko 
kaže: 

"Samo bjelanca od jaja s vrlo 
malo bijelog brašna, a veoma 
mnogo sitnog, ko prah šećera, 
umućena i zakuhana te veoma 
oprezno na tihoj vatri u kakvu kala- 
jli sudu pečena, da ne pocrne, a to 
sve tako učini, da komadići sliče 
svojim oblikom raznim stvarima." 

Recept je svakako nepotpun. 
Vjerovatno treba prvo od bjelanaca 
dobiti "snijeg", zatim dodati malo 
bijelog brašna i dosta štauba, te 
ovo sve dobro izmiješati kao 
kremu. Masnoću za prženje treba 
vjerovatno uzavriti, a onda vatru 
nešto smanjiti, te kašikom ili 
viljuškom lijevati masu i pržiti, posli- 
je čega se dobiju različite figure. 

Recept Zorke Mitrović-Babić 
(33). 

Podmladi 2 dkg kvasca (germe) 
sa malo mlijeka i malo brašna i 
pusti da kvas uzraste, onda dodaj u 
kvasac tri čitava jajeta, malo soli, 
pet ravnih kašika šećera, 1 1/2 šo- 
lju mlijeka i toliko brašna da tijesto 
bude kao za krofne. 

Gotovo tijesto izlupaj i pusti da 
uzraste i onda vadi kašikom 
okrugle kolačiće na vruću mast i 
prži dok obadvije strane lijepo ne 
porumene, ali ih nemoj bosti 
viljuškom, da ne upiju mast. 
Popržene kolačiće uvaljaj u sitni 
šećer i serviraj. 


BOSANSKI KUHAR 


SLATKE KUHINJE (KOLAČI) 299 


MEDENI KOLAČIĆI 


Recept je iz pomenutog pče- 
larskog priručnika. 

Prave se ovako: Krompiri se 
svare i smrve (istuku). Natuče se 
jaja, pa se smiješaju s krompirima. 
Na to se odmah ulije: meda, umuti 
se i prave kolačići koji se prže na 
maslu u tavi. 


MEDENJACI 


Danica Vučković, Sarajevo 
("Oslobođenje" 13. 2. 1978. god.) 
daje sljedeći recept: 

1 čaša mlakog meda, 1 čaša 
šećera, 2 jaja, 1 prašak za pecivo, 
750 g brašna, fildžan vode i malo 
mljevenih karanfilića. 

Jaja, med i šećer dobro umutiti, 
dodati prašak i karanfiliće i poste- 
peno dodavati brašno i vodu. 

Tijesto razviti oklagijom oko prsta 
debelo i malom čašom vaditi 
medenjake. Staviti u pobrašnjen 
pleh i peći na blagoj vatri. 


PEČENA TIKVA 


Za pečenu tikvu upotrebljava se i 
tikva stambolka. Tikva se izreže na 
komade i peče. 


SLATKA BAZLAMAČA 


Bazlamača, (turski) inače, ozna- 
čava vrstu debele pite od jaja, sira i 
brašna. 

2 dkg kvasca (germe, pjenice), 1 
šalica mlijeka, 4 jaja, 2 kašike mas- 
noće (masti), 1 litar mlijeka, 1 kg 
kukuruzunog brašna, 4 kašike 


(žlice) šećera, pekmeza, šećera za 
posipanje. 

Najprije se rastopi kvasac (pjeni- 
ca) u šalici mlijeka i doda 1 kocka 
šećera. To se stavi na toplo mjesto 
da se kvasac digne. Kad je pjenica 
dignuta, umijesi se tijesto od pjeni- 
ce, brašna, šećera, masnoće (ma- 
sti), malo mlijeka, soli, žumanjaca. 

Od bjelanaca se istuče čvrsti sni- 
jeg i polahko umiješa u tijesto. 
Pomasti se tepsija, ulije u nju 
bazlamača i ostavi da stoji 1 sat da 
se digne. 

Dobro se zagrije pećnica oko 5 
minuta, stavi u nju bazlamača i 
peče 10 minuta na smanjenoj do- 
njoj vatri. Tada se vatra malo 
pojača i peče do kraja, otprilike 15 
minuta. 

Pečena bazlamača se izreže na 
dilume (romboide) ili kocke, svaki 
komad namaže sa malo pekmeza i 
posipa šećerom. 


BOSANSKA TORTA 


1 šalica maslaca, 1 šalica vanilin 
šećera i 6 žumanjaka se miješa 
pola sata. U to se doda 1 šalica 
brašna, ribana kora i sok od limuna, 
a na koncu čvrst snijeg. Peče se u 
namazanoj posudi za tortu, kao 
obično. Kada je ohlađena, može se 
preliti ocaklinom od limuna ili zaliti 
šerbetom od vina. 

Serbe od vina: 1/4 kg šećera, 1/2 
šalice vode i 1 šolica vina se kuha i 
time prelije torta. 


OCAKLICA OD LIMUNA 


Miješaj dugo 25 dkg sitnog 
šećera sa 2 kašike vruće vode i 
sokom od 1/2 limuna. 

Ili: 
Skuhaj gusto 20 dkg šećera. U 


međuvremenu umuti u tanjiru sok. 


od 3 limuna i uvijek pridolijevaj 
ukuhanog šećera i malo sitno 
tucanog šećera (štauba). Kad 
dodaš sav ukuhani šećer i vidiš da 
je dobro umućeno, prelij tim tortu. 


BANJALUČKA TORTA 


Zorka Mitrović-Babić (33) navodi 
recept i za tzv. banjalučku tortu: 

Umutiti dobro 8 žumanjaca sa 16 
dkg šećera, tome dodati 16 dkg 
samljevenih oraha, jednu kašičicu 
cimeta, umućen snijeg od 8 bje- 
lanaca i malu kašičicu brašna. Sve 
lagano izmiješati, sasuti u pod- 
mazanu modlu i peći. Kad se torta 
ispeče i ohladi, razreži preko pola i 
nadjeni ovim nadjevom: ukuhaj 
gusto 20 dkg šećera, tome dodaj 
20 dkg samljevenih oraha i snijeg 
od 2 bjelanca. Sve izmiješaj, nad- 
jeni tortu, a odozgo je prelij sa pre- 
livom od žumanjaca i prespi sitnim 
šarenim bombonima. 

To je recept Zorke Mitrović-Babić 
(33) i glasi: 

Zakuhaj tijesto od 25 dkg umuće- 
na butera, dodaj 25 dkg šećera, 38 
dkg brašna, 3 kuhana protisnuta 
(pasirana) žumanjca, 1 cijelo jaje, 5 
dkg očišćenih samljevenih bade- 
ma, sok od 1/2 limuna. 

Zakuhano tijesto rastanji za jedan 
prst debelo, radi sa raznim malim 
kalupima, svaki komad pomaži bje- 
lancetom, pospi tucanim bademom 
i peci na umjerenoj vatri. Ovi su 
kolači bolji kada dulje stoje. 

MAFIŠ 


Mafiš na arapskom označava: 
prazan, nema ništa. 

Za ovo jelo nema recepta. Zna se 
samo da predstavlja vrstu slatkiša 
koji se izrađuju od malih tankih 
jufki. Tijesto za jufke se zakuha s 
jajima. 

Slatkiš se topi čim se stavi u usta, 
što znači "nestaje", te je otuda i 


zn 


dobio ime "mafiš" (ništa). 


FIŠECI 


Recept iz spomenutog pčelar- 
skog priručnika. 

Zamiješa se tijesto sa jajima i 
razviju se jufke. Svaka se izreže na 
komadiće u obliku pačetvorine 
(pravougaonika). Svaki se komadić 
jufke narecka s jedne dulje strane, 
pa se zamotava na ćošak, kao trgo- 
vački dućanski fišeci, koje trgovci 
prave od papira. Ti se fišeci prže na 
maslu u tavi, a kad se poprže, 
ohlade se i hladni zaliju medom u 
sahanu. 


AŠLAMAČA 


To je "jestivo od ašlama (treša- 
nja), koje se napuče (izvade se 
koštice, špice) i poredaju u tepsiji, 
pospu šećerom i nešto brašnom, te 
se to u peći ispeče". 


ŠLJIVOPITA 


To su pečene šljive. 

1 kg plavih šljiva (zrelih), 20 dkg 
mehkog (slatkog) kajmaka ili mi- 
lerama (povlaka), malo brašna. 


BOSANSKI KUHAR 
SLATKE KUHINJE (KOLAČI) 


Ako šljive nisu zrele, onda i malo 
šećera. 

Iz šljiva se izbace koštice, tepsija 
pomasti i pospe malo brašnom, 
zatim šljive poredaju po tepsiji, 
pospu malo brašnom i peku. Kada 
se ispeku i ohlade, poliju se 
mehkim kajmakom ili se serviraju 
na tanjire pa onda poliju kajmakom. 

Ako šljive nisu dovoljno zrele, 
onda se desetak minuta prije nego 
što će biti pečene pospu malo 
šećerom i dovrši pečenje. 

Mogu se politi slatkim kajmakom 
(skorupom). 


ŠLJIVOPITA NA 
DRUGI NAČIN 


U Sarajevu se šljivopita sprema 
na sljedeći način: 

Očišćene šljive (bez brašna i 
masnoće) poredaju se po tepsiji, 
zatim se podobro pošećere, pospu 
odozgo malo brašnom i peku. 

Kada se ohlade, poliju se sko- 
rupom (ili mileramom) i serviraju. 


MEDENA BUNDEVA 


Recept iz spomenutog pče- 
larskog priručnika. 

Oguliti, očistiti i sitno izrezati bun- 
devu pa je svariti u tendžeri (bakar- 
na posuda). Kasnije se izlije u 
sahan (bakreni tanjir), pa je onako 
vruću treba zaliti medom nek se 
hladi. 

Servira se hladna. 


MEDENE ZEMIČKE 


To je recept iz spomenutog pče- 
larskog priručnika. 

Prave se ovako: Najprije treba 
zemičke izrezati nožem na tanko. 
Istuku (razmute) se jaja, pa se 
kriške namoče u tim jajima. Onda 
se prže na maslu u tavi. Kad se 
ishlade, zaliju se medom (medenim 
šerbetom). 


HALIMIN KOLAČ 


Nura Duškaj, Sarajevo ("Oslo- 
bođenje" 15. 9. 1976. god.) daje 
sljedeći recept za ovaj kolač: 

4 jaja, pola litre kiselog mlijeka, 
pola kg šećera, pola litra ulja, 75 
dkg brašna (meke nule), dvije 
kesice praška za pecivo, džem, 
šećer u prahu, čokolada u mrvica- 
ma. 

Četiri cijela jaja umutiti u jednom 
sudu, a u drugom kiselo mlijeko i 
šećer. U šećer i mlijeko dodati ulje i 
ponovo dobro umutiti. Tome dodati 
ulupana jaja i brašno, kojem smo 
dodali prašak za pecivo. 

Pola pripremljene mase izliti u 
zamašćen pleh i peći pet do deset 
minuta u već zagrijanoj rerni. Kad 
se tijesto zapeklo, izvaditi iz rerne, 
premazati džemom pa preliti pre- 
ostalim dijelom tijesta. Ispečen 
kolač posuti šećerom u prahu i 
čokoladnim mrvicama. 

(Umjesto džema mogu se upotri- 
jebiti dinstane jabuke sa šećerom.) 


PROSO S MEDOM 


U svom skromnom jelovniku 
sredinom XVIII stoljeća, Bašeskija 
pominje neko slatko jelo pod 
nazivom "proso s medom". Vje- 
rovatno se proso prije skuha, ocije- 

di, postavi na tanjir, te odozgo poli- = Zdrav proso potopi se u pete- 
je medom. rostrukoj količini hladne vode i stoji 


Proso (Panicum milliaceum L) je 5 sati. Pošto je odostojao, kuha se 
veoma ljekovito. Uzgoj prosa inače kaša. kad je proso kuhan, servira 
seže sve do u kameno doba. se i doda med. 


JAHNIJA: 


JAHNIJA 


Antun Hangi (10) navodi sljedeći 
recept jahnije u Bosni: "Debelo 
meso izreže se na sitne komadiće i 
pomiješa sa sitno isjeckanim bije- 
lim i crvenim lukom. Zatim se sve to 
dobro pobiberi (vjerovatno i posoli) 
i stavi u lonac i kuha kao i lonac." 
Ovaj recept je nepotpun i očito ga 
Hangi nije temeljito zabilježio. 

Za 5 obroka: 1 kg ovčijeg mesa 
od vrata koje je krto i sočno, 3 
oveće glavice crvenog luka, 2 
mrkve, 2 struka poriluka (samo 
bijeli dio), 1 struk korijena zeleni i 2- 
3 babure paprike, 5 dkg masnoće, 
so, biber, aleva paprika, nekoliko 
krompira, peršunova lista i 1/2 | 
kiselog mlijeka. 

Meso isjeći na 5 komada ili 10 
komadića. Izrezati rebrasto luk i 
malo ga propržiti (zarumeniti), te na 
luk staviti meso. Poslije nekoliko 
minuta dodati iskrižani poriluk, 
zelen, babure i alevu papriku, so i 


biber po ukusu. Naliti toliko vode da. 


sve bude prekriveno, poklopiti i 


pustiti da vrije (mlado meso oko 1 
sat, a ostala duže). Poslije toga se 
doda krompir isječen na kolutove i 
kuha sve dok se krompir ne počne 
raspadati. 

Isjeckati zeleni peršun i sasuti u 
kiselo mlijeko, izmiješati. 

Servirati u tanjire i sa strane 
dodati 1 dcl kiselog mlijeka sa 
peršunom. 


JANJEĆA JAHNIJA 


Za 5 obroka: 1 kg janjetine od 
mečine (bez kosti) 1 1/2 dcl ulja, 
kašika brašna, 2 struka mladog 
luka, glavica crvenog luka, 2 dcl 
kiselog mlijeka, 1 kg špinata, so, 
aleva paprika, biber. 

Meso oprati, izrezati na kocke i 
upoliti (skuhati napola). U među- 
vremenu špinat očistiti, oprati i 
krupno izrezati. Luk isjeckati. Zatim 
na ulju prepržiti luk, špinat i meso. 
Posuti brašnom, posoliti, pobiberiti, 
dodati alevu papriku, te dobro izmi- 
ješati. zatim zaliti mesnom vodom. 

Polahko kuhati da sve omekša, a 
kasnije više dinstati, odnosno pazi- 
ti da jahnija ostane, ali ne previše, 
u saftu. 

Servirati uz dodatak kiselog mlije- 
ka. 


JAHNIJA SA SUHIM MESOM 


Kao specijalitet Sarajeva Evlija 
Čelebija navodi "jahniju od ovčije i 
goveđe pastrme sušene na hras- 
tovini". Vjerovatno je to bilo planin- 
sko ovčije meso sušeno na 
smrekovini. Pravi recept ovog jela 
nije sačuvan, ali je vjerovatno pri- 
bližan ovom koji donosimo. 

Suho meso se isiječe na komade, 
nalije vodom i ostavi 1 sat da stoji u 
vodi, a zatim se opere. Meso se 
stavi kuhati, te se, kad je donekle 
kuhano, odvadi nešto mesne vode i 
na njoj izdinsta isjeckani luk 
(crveni), zatim doda malo parada- 
iza i luk sastavi sa mesom. 

Kasnije se doda krompir izrezan 
na dilume (komade), malo bibera i 
aleve paprike, te po potrebi so i jah- 
nija dokuha. 


JAHNIJA 
NA PROLJETNI NAČIN? 


Za 5 obroka: 1 kg janjećeg mesa, 
130 g slanine, 120 g masnoće, 200 
g mrkve, 200 g boranije, 100 g 
mladog luka, 200 g kelja, 4 babure, 
15 g soli, 10 g bibera, 10 g aleve 
paprike, celera u listu po potrebi. 


+ Milutin Jocić, "Oslobođenje", 18. VI 
1967. 

Meso isjeći na krupnije komade, 
oprati i staviti u posudu sa već 
zagrijanom masnoćom i pržiti dok 
ne porumeni. Sve povrće očistiti i 
oprati. Zatim isjeći na Šštapiće. 
Mladi krompir i luk ne treba sitniti. 
Kada meso porumeni, izvaditi ga iz 
posude, pa u istu posudu sa mas- 
noćom dodati krompir, luk i sve 
ostalo povrće da se na tihoj vatri 
dinsta oko jedan sat. Dok se povrće 
dinsta slaninu isjeći na listove i u 
posebnoj posudi propržiti. Na 
proprženu slaninu složiti jahniju. 
Slagati na taj način što se u posudu 
sa slaninom stavlja red povrća, red 
mesa dok se ne složi sva priprem- 
ljena masa (povrće i meso), s tim 
da posljednji sloj bude povrće. 
Voditi računa da se pri slaganju jah- 
nije stavi i pokoje cijelo zrno bibera. 
Zatim ovako složenu jahniju zaliti 
supom od kostiju ili vodom, poklo- 
piti i lagano kuhati oko 2, 5 do 3 
sata. 

Servira se u zajedničkoj posudi ili 
odvojeno. 


PAPAZJANIJA? 


Za 10 obroka: 2 1/2 kg masnih 
goveđih prsa, 1/2 kg krompira, 25 
dkg mrkve, 20 dkg peršuna, 10 dkg 
pasternjaka, 15 dkg celera, 10 dkg 
češnjaka, 30 dkg luka, 20 dkg pirea 
od paradajza, 5 kašika sirćeta, 5 
dkg brašna, 2 dkg samljevene 
paprike, 2 dcli bijelog vina, 1 vezica 
peršunova lista, 3 lista lovora, 15 
zrna samljevenog bibera, 3 fefe- 
rona, 3 litra vode i soli po potrebi. 


= Karlo Walter, "Savremeno ugostiteljst- 
vo", broj 3/1957. 

Meso se izreže na 20 komada 
(svaki obrok 2 komada). Sve 
povrće se očisti i izreže na deblje 
ploške, luk izreže na kolutove, a 
češnjak se rastavi od glavice, ali se 
ne čisti. Peršunov i celerov list sitno 
iskosati. Tako pripremljeno povrće 
staviti u posudu, posoliti, dodati 
papra, samljevenu papriku, lovorov 
list, kosani peršun, pa to dobro 
izmiješati. 

Zatim u zemljani lonac (a može 
biti i deblji emajlirani) slaže se red 
povrća, red mesa, dok se sve ne 
složi. Sirće, vodu, paradajz, brašno 
i vino izmiješati i preliti preko mesa 
i povrća. Nakon toga lonac dobro 
zavezati namočenim pergament- 
papirom i staviti u srednje vruću 
pećnicu da se polagano kuha 3-4 
sata. 

Papazajniju servirati u zdjelama 
ili dubokim tanjirima. 


JANJEĆA PAPAZJANIJA 


Zorka Mitrović- J. Babić (33) daje 
sljedeći recept za janjeću papaz- 
janiju: 

Izreži 2 kg masne janjetine na 
poveće komade, metni je u kakav 
zemljani lonac, dodaj 1/2. kg 
crvenog luka izrezanog na rebarca 
(na kadaif), 3 čitave glavice bijelog 
luka, 3 lovorova lista, 15 zrna bib- 
era, 6 kašika vinskog sirćeta, 1/2 kg 
crvenih patlidžana, 4 zelene 

paprike, 2-3 rezana krompira, 1 
šaku šljiva, lišća od peršuna, soli, 
kašiku masti i 3 litre vode. Lonac 
odozgo poveži pergament-papirom 
i kuhaj lagano 5-6 sati u pekari 
(znači, peći u pekari). 


JANJEĆA KAPAMA?" 


Za 5 osoba: 850 g mladog janje- 
ćeg mesa, 100 g masnoće, 100 g 
crnog luka, 50 g brašna, 5 g aleve 
paprike, 15 g soli, 500 g mladog 
luka, 1250 g špinata, 2, 5 dcl kise- 
log mlijeka. 

Crni luk očistiti i isjeći na kockice, 
staviti ga u posudu i na pola mas- 
noće dinstati. Janjeće meso oprati i 
isjeći na jednake komade, posoliti, 
staviti u brašno, pa ga peći na 
polovini masnoće u odvojenoj po- 
sudi, dok ne dobije rumenu boju. 
Zatim meso i dinstani luk sastaviti, 
dodati alevu papriku i još malo din- 
stati. Mladi luk izrezan na krupne 
komade dodati mesu. Kada luk 
omekša, dodati očišćeni i dobro op- 
rani špinat. Tada se to sve skupa 
izmiješa i zalije vodom ili vodom od 
kostiju da pokrije sastavljenu masu 
(kampamu). Nastaviti sa kuhanjem, 
s prethodno poklopljenom posu- 
dom. Kapama je kuhana kada me- 
so i povrće potpuno omekšaju. 

Prije serviranja kontrolisati okus, 
te servirati uz dodatak kiselog mli- 
jeka. 


+ Milutin Jocić, "Oslobođenje", 9. aprila 


1967. 


KALJE: 


BOSANSKA KALJA 


Kalja (arap.) predstavlja varivo sa 
mesom ili kajmakom. U Bosni, 
također, ima više jela pod nazivom 
kalja. Ovu smo nazvali bosanska 
kalja, tj. kuhani kupus sa mesom". 

Za 5 obroka: 1.1/2 kg slatkog 
kupusa, 1/2 kg debele govedine 
(ovčetine ili svinjetine), 1/2 kg janje- 
tine (od rebara ili bubrežnjak), 1/4 
litre kiselog mlijeka, so, biber, 
paprika. 

Glavice kupusa očistiti, izrezati 
na kriške, vertikalno na 4-6 dijelo- 
va, tako da se kriške ne raspadnu. 
Meso isjeći na komade. 

U šerpu se slaže red mesa, red 
kriški kupusa, pa opet red kupusa i 
red mesa. Posoliti i pobiberiti 
(može biber i u zrnima). Dodati oko 
2 kriške rastopljene masnoće i 
vode toliko da u njoj kupus bude do 
polovice. Zatim se kalja kuha, 
(najprije uzavrije, a onda lagahno 
kuha). Kada se meso rastavlja od 
kosti, kalja je kuhana. Tada se uza- 


+ |sti naziv i u časopisu "Plin", broj 2/1939. 


vrije 1/2 kašike masnoće, doda, po 
želji, aleva paprika i kiselo mlijeko 
(povlaka). Ovim začinimo toplu 
kalju. 

Prilikom serviranja kriške kupusa 
treba pažljivo vaditi da se ne ra- 
spadnu, odnosno ne izgube formu. 

Kalja je najbolje ako se istiha 
kuha (dakle krčka, a ne vrije) i to 5- 
8 sati. 

Pošto se miješa govedina i ja- 
njetina, treba ranije staviti govedinu 
da se kuha. 


JANJEĆA KALJA" 


Za 5 osoba: 750 g janjećeg 
mesa, 150 g masnoće, 200 g crnog 
luka, 2 kg kupusa, 30 g paradajz- 
pirea, 30 g soli, 15 g aleve paprike, 
15 g brašna. 

Masnoću staviti u posudu da se 
zagrije, crni luk očistiti, oprati i isjeći 
na kockice te ga staviti u posudu sa 
masnoćom da se dinsta. 

+ |, Pilavdžić, "Oslobođenje", 7. maja 
1967. 


Bosanska kalja 


BOSANSKI KUHAR 
KALJE 


Janjeće meso isjeći na krupnije 
komade, oprati i staviti na već na- 
pola uprženi luk da se dinsta. Meso 
i luk dinstati dotle dok nestane sva 
tekućina koju je meso pustilo. Tada 
mesu i luku dodati brašno i sve 
skupa još malo prodinstati, a zatim 
dodati alevu papriku, paradajz pire 
i so. Ovo sve dobro izmiješati i za- 
liti toplom vodom i nastaviti sa 
kuhanjem. 

Kupus očistiti, isjeći na 6 do 8 
dijelova (kriške) pa dijelove složiti u 
posudu okolo, tako da sredina 
ostane prazna. Ovako složen ku- 
pus zaliti vrelom vodom, osoliti i 
prokuhati. Kada je kupus prokuhao, 
ocijediti ga tako da u posudi ostane 
sam kupus. Tada u posudu sa ku- 
pusom dodati već upola kuhano 
janjeće meso i sve skupa nastaviti 
kuhati sve dok kupus ne postane 
mehak. 

Prije serviranje provjeriti okus 
kalje, a servirati skupa meso i 
kupus sa vlastitim saftom. 


ZORKINA JANJEĆA KALJA 


Zorka Mitrović-Babić daje nešto 
drugačiji recept za janjeću kalju 
(33) 

Uzmi 1 kg masne janjetine od 
bubrežnjaka, izreži je na komade, 
operi, složi u šerpu, a po mesu 
metni 2 kg mladog kupusa (slatkog 
glavatog kupusa), rezanog na po- 
veće komade, nekolika crvena 
patlidžana (također izrezana), po- 
soli, pobiberi i nalij vode da ogre- 
zne (zamakne u vodu), zatim pokrij 

i kuhaj. Kad je skoro kuhano, zaprži 
tanjom zaprškom, u kojoj si prepri- 
gala 1 glavicu sitno rezanog 
crvenog luka i malo crvene paprike 
(aleve paprike). Kad hoćeš da 
serviraš, pospi kajmakom (povla- 
kom, mileramom). 


PATKA 
NA MOSTARSKI NAČIN 


Područje Mostara ima atraktivna 
lovišta na rijetku divljač, pored 
ostale i na pernatu, naročito mo- 
čvarice, među kojima se ističe div- 
lja patka (Anas platyrhyneches) u 
lovištima Hutovo Blato i Mostarsko 
Blato, pa je vjerovatno ovaj recept 
izvoran". 

Za 10 obroka: 2 1/2 kg mesa div- 
lje patke, 20 dkg masti, 25 dkg 
poriluka, 2 kg kisele repe, nešto 
samljevenog papra, crvene slatke 
paprike i soli po potrebi. 

Patke očistiti i oprati, razrezati 
svaku na četiri dijela, dobro posoliti 
i ostaviti Šest dana da se smekšaju 
u vlastitom soku (rasolu). Ukoliko 
pačije meso nije ispustilo dovoljno 
soka, onda je potrebno meso do 
vrha preliti slanom prokuhanom i 
ohlađenom vodom. Patke izvaditi iz 
rasola i staviti ih 4 dana u dim. 
Poslije toga dobro ih oprati i kuhati 
u manjoj količini vode. Ne suviše 
kiseloj repi dodati poriluk prepržen 
na vreloj masti na zlatnožutu boju, 
crvenu papriku i papar. Repu zaliti 
juhom u kojoj su kuhane patke i 
dopirjati. Patka i repa poslužuju se 
zajedno. 


+ Karlo Walter, "Savremeno ugostiteljst- 
vo", broj 7/1956. 


PIRJANI: 


Naš autohtoni naziv za pirjan bi 
eventualno bio varica. 

Pirjani imaju uz kulinarski i medi- 
cinski značaj, jer ovakvim načinom 
spremanja meso gubi mnogo ma- 
nje hranljivih sastojaka, meso se 
mekša u vlastitom soku i u vrlo ma- 
loj količini vode. U Hercegovirii se 
obično pirjanima nazivaju jela koja 
se spravljaju od rebara (janjećih, 
ovčijih ili suhog mesa u zimskim 
periodu), koja se nešto zaprže na 
vreloj masnoći, uz eventualni doda- 
tak luka (ako luk odgovara određe- 
nom povrću), zatim zaliju toplom vo- 
dom i kuhaju. Kada je meso napola 
kuhano, sastavlja se sa odgova- 
rajućim povrćem i dalje kuha, a na 
kraju eventualno začinja maslom. 

Međutim pod pirjanom u Bosni se 
razumijeva sasvim drugo jelo, 
odnosno jelo spravljeno od bijele i 
crne džigerice. Zato je Karlo Walter 
(nastavnik kuharstva u Opatiji) 
jednu varijantu pirjana i nazvao 
"bosanski pirjan" (vidi kasnije). 

Pirjaniti (pirjati - kuhati - dinstati) 
je izvedenica od perzijske riječi "bir- 


yan", što označava nešto zajedno 
kuhati (u ovom slučaju meso i po- 
vrće) i dinstati na masnoći. Drugo 
značenje je kuhati isjeckanu dži- 
gericu ili isjeckano meso sa džige- 
ricom, toliko dok masnoća ne savri. 

Ili, kako se to kaže u starom 
zagrebačkom kuharu, pirjaniti ili pir- 
jati, tušiti - znači kuhati nešto u pari, 
a koja se stvara od namirnice koju 
pirjanimo (juha, voda, mast, maslo, 
maslac i sl.). Zato su tendžere 
(lonci) u tradicionalnoj kuhinji imale 
kupasti poklopac koji upada u oper- 
važenu posudu, pa su bile prak- 
tične za pirjanje jela. Neke industri- 
je suđa oponašaju danas ovaj oblik 
tendžere. 


PIRJAN OD 
KISELOG KUPUSA 


U tendžeru (lonac) staviti malo 
masla (slanine, masti) i postaviti 
sloj suhog mesa (većinom rebara- 
ca) izrezanog na komade, pa sloj 
ribanca kiselog kupusa (ili isjecka- 
nog kiselog kupusa), te tako slagati 


BOSANSKI KUHAR 
PIRJANI 


sloj po sloj da na kraju ostane neko- 
liko prsta praznog prostora do vrha 
lonca (tendžere). Zatim se nalije ne- 
što juhe ili vode, poklopi i dinsta (ku- 
ha). Ukoliko pirjan ne pusti dovoljno 
vlastitog soka, dolijeva se malo 
vodom ili juhom da ne bi zagorio. 

Kada su meso i kupus gotovo 
kuhani, prespe se pirjan sa malo 
riže i nastavi kuhati dok i riža ne 
bude kuhana. Po želji, prilikom 
serviranja može se začiniti uzavre- 
lim maslacem ili maslom. 

Pilavdžić preporučuje da se prije 
slaganja pirjana prodinsta malo 
luka, doda malo aleve paprike, pa 
tek tada složi meso i kupus. 


PIRJAN OD PATLIDŽANA? 


Za 4 obroka: 80 dkg mesa (teleće 
krmenadle ili janjeća rebra-masnija 
ili drugo meso), 2 kašike masla 
(masnoće), 1 glavica luka, 1 
paradajz, 1/2 kg crnih patlidžana, 
može i do 1 kg, so, 1 šoljica riže, 
rukovet peršuna, malo mrkve ili 
vegete po Želji. 

Uzavrije se maslo i doda izreckan 
luk te dinsta, pa se doda meso 
izrezano na komade, sve posoli, 
ukriža se paradajz i mrkva, te dins- 
ta. Patlidžane oprati, očistiti | 
izrezati na krupnije kocke, te staviti 
u hladnu vodu da odstoje dok se 
meso ne  smekša. Ocijediti 
patlidžane od vode i dodati na 
meso, isjeckati peršun i dodati 
malo vegete (po Želji). 

Sve dinstati, te kada patlidžani 
omekšaju, dodati rižu pa nastaviti 
dinstati dok riža ne bude kuhana. 


+ Recept Lakišić-Alagić Umihane, Mostar. 

Ako su patlidžani sasvim mladi, re- 
žu se na kolutove. 


PATLIDŽANI 
SA SJECKANIM MESOM 


To je varijanta pirjana od plavih 
patlidžana, s tim što je tehnološki 
proces nešto drugačiji. 

Za 4 obroka: 50 do 60 dkg janje- 
ćeg, telećeg, ili junećeg mesa bez 
kosti, 1 kg modrih patlidžana, soli, 
luka (crvenog), 1-2 glavice, parada- 
jza 2-3 komada, (ili ukuhanog 
paradajza), malo masnoće, rukovet 
peršuna, eventulano 1 zelena pa- 
prika, 5-6 dkg pirinča. 

U lonac se stavi malo masnoće i 
rastopi, ukriža paradajz, eventual- 
no 1 paprika, posoli, izmiješa i din- 
sta, zatim se doda sjeckani luk na 
kockice, te sve proprži. 

Za to vrijeme se isjeca meso. 
Patlidžani se očiste, izrežu na 
kocke, usole, odstoje, operu i iz- 
miču, te ocijede. 

Na prženi luk i ostalo se saspe 
mljeveno meso, te preprži (dinsta), 
a zatim nalije vode (samo toliko da 
patlidžani tek zamaknu u juhu). 
Lišće peršuna se izreže i doda, a 
zatim dodaju patlidžani, poklope i 
kuhaju. Po potrebi se dodaje malo 
tople vode, tako da na kraju bude 
safta. 

Kada su patlidžani skoro kuhani, 
prespu se rižom i kuhaju dok riža 
ne bude kuhana. 


LOZOVINA-PIRJAN 


Spravlja se u proljeće, kada se 
počne razvijati vinova loza. Suho 

meso se izreže na komade i stavi 
kuhati. Ubrano mlado lozovo lišće 
se krupno iskriža i malo obari, te 
ocijedi. Kada je meso donekle 
prokuhano, doda se lozovo lišće i 
nastavi kuhati. Zatim se prespe sa 
malo pirinča. Lozovina se spravlja i 
od suhog lozova lišća, s tim što se 
suha lozovina mora prethodno, 
večer prije kuhanja, potopiti u vodu. 


LOZOVINA NA ŽARI 


Jedna varijanta lozovine jeste: 


lozovina spravljena sa koprivom " 


(žarom). 

Suho lozovo lišće večer ranije 
potopiti u vodu. Deblje suho meso 
izrezati i staviti kuhati. Zatim dodati 
obareno i ocijeđeno lozovo lišće. 
Kada je skoro kuhano, onda se 
ukrižaju vrhovi žare (koprive) i malo 
špinata. Odmah zatim se prespe 
malo riže i kuha dok riža ne bude 
kuhana. Može se dodati i izrezanog 
lista sljeza. Ako je meso dovoljno 
slano, ne soli se. 


MOHUNE PIRJAN 


Za 4 obroka: 1 kg sočne brave- 
tine, poželjno rebara ili bubrežnjaka 
(može i masnija janjetina), 5 dkg 
masnoće, 5 dkg crvenog luka, so, 1 
paradajz ili malo ukuhanog para- 
dajza, 1 kg mohuna, nešto juhe, 2 
dkg riže, 2 dkg maslaca (ili masla). 

Mohune očistiti od žice, iskrižati i 
oprati. Meso izrezati na komade 
(oko 2 komada za svaki obrok) 
staviti u lonac da se kuha (dodati 


BOSANSKI KUHAR 
PIRJANI 


juhe ili vode). Mohune se prevrnu 
na malo masnoće, zatim sastave 
sa mesom, posole i kuhaju. Kasnije 
se doda riža i ukriža paradajz, 
odnosno doda malo ukuhanog 
paradajza. 

Sa malo masnoće napravi se 
zaprška od crvenog luka i saspe u 
pirjan, a zatim još prokuha. Prilikom 
serviranja malo začiniti uzavrelim 
maslacem (ali i ne mora). 

Pirjan od mohuna se može spra- 
viti i na drugi način, i to: 

Deblje šareno janjeće meso se 
izreže na pače (komadi mesa sa 
kostima, obično rebra ili plećka), 
opere, nastavi da se kuha i osoli. 
Kada se meso donekle skuhalo i 
čorba (juha) donekle savrila, ukriža 
se crvenog luka, mrkve, paradajza, 
doda rukovet izrezana peršuna 
(lista) i pusti jedno vrijeme da se 
pihtija. 

U međuvremenu se očiste 
mohune, izrežu i saspu u meso, te 
se sve skupa kuha (pirjani). Po 
potrebi se doda malo tople vode. 

Treba paziti da u pirjanu ostane 
safta (soka, čorbe). 


ZELENI GRAH 


Za kuhane mohune u Sarajevu 
kažu zeleni grah. Može se sprav- 
ljati sa mljevenim  poprženim 
mesom ili sa komadima mesa koji 
su odvojeno dinstani. 

Dakle, zeleni grah (mohune) se 
očisti od petlji i žica, izreže na 
dužinu 3-4 cm, obari i ocijedi na 
đevđiru. 

Poprži se isjeckani luk (crveni), 


dok ne porumeni, saspe mljeveno 


BOSANSKI KUHAR 
PIRJANI 


meso, posoli i dinsta sa lukom. Pri 
kraju se doda isjeckanog lista per- 
šuna i malo prodinsta. Zatim se 
sastave zeleni grah i meso, uspe 
vode ili juhe, te dokuhaju. 


MOSTARSKE MOHUNE 


U kući Ćemalovića u Zahumu u 
Mostaru, mohune su spravljane 
slično krzatmi. 

Janjeće meso se iskuha toliko 
dok se ne dobije juha. Očišćene i 
iskrižane mohune se vare na juhi, 
posole, te doda izrezanog peršuno- 
va lista. Meso se izvadi iz juhe, 
poreda u tepsiju (šerpu) i zapeče, 
dok dobro ne porumeni. 

Serviraju se mohune i doda za- 
pečeno meso. 


TRAVNIČKI MLADI GRAH 


Kao i mnogo druga jela, u 
Travniku se spravlja mladi grah 
(mohune) uz dodatak . skorupa 
(slatkog kajmaka) i slatkog mlijeka. 

To je mladi grah (mohune sasvim 
mlade) dinstan sa maslom (mas- 
noćom), a kada je već kuhan, izmi- 
ješa se skorup i slatko mlijeko te 
doda u grah da još malo vrijucka i 
da se saft sjedini. prilikom servira- 
nja uzavrije se malo masla {ili 
druge masnoće) uz dodatak malo 
aleve paprike. Odvojeno se doda 
dinstano meso. 

Ako se mladi grah spravlja sa 
mesom, onda se ne dodaje skorup 
i slatko mlijeko. U tom slučaju isje- 
ca se luk, preprži na masnoći, na to 

doda meso sa kostima u komadima 
(peče), prevrne na masnoći neko- 
liko puta, na to saspe očišćen i 
izrezan mladi grah, posoli, ukriža 
paradajz, (ili doda ukuhanog para- 
dajza sa nešto juhe), poklopi i dins- 
ta. Po potrebi se dodaje nešto vode 
da jelo ne bi zagorjelo. 


PIRJAN OD BIŽE (GRAŠKA) 


Mladi grašak u nekim krajevima 
Bosne nazivaju biža. 

Za 4 obroka: 1 kg mladog graška, 
1 kg janjećih rebara, 1 glavica luka, 
5 dkg masnoće, so, rukovet maj- 
donosa (peršunova lišća), malo 
mrkve ili jedan krompir, 1 paradajz, 
ili malo ukuhanog paradajza. 

U lonac se stavi masnoća, isjec- 
kan luk i dinsta. meso se opere, 
izreže na komade, posoli i stavi u 
lonac na luk, pokrije i pusti oko pola 
sata da se dinsta. 

U međuvremenu se očisti grašak 
(izvade zrna)". Kada se meso upoli, 
saspu se zrna graška, očisti maj- 
donos i malo mrkve isjeckane na 
kockice (ili 1-2 krompira). Zatim se 
ukriža 1 paradajz (ili doda malo 
ukuhanog). Poklopiti i kuhati. Ka- 
snije se dodaje pomalo juhe ili 
vode, tako da i poslije kuhanja 
ostane dovoljno safta. 

Kada je grašak mehak (a i meso), 
pirjan je varen (kuhan). Može se 
upotrebljavati i drugo meso (Jju- 
neće, teleće), a također grašak iz 
konzervi. 

Još se može dodati i malo nane i 
celera. 


= |. Pilavdžić preporučuje da se zrna 
prethodno malo prokuhaju. 

PILEĆI PIRJAN? 


Za 4 obroka: Jedno masnije pile, 
15 dkg luka (crvenog), 15 dkg 
masla, 3 zelene paprike, jedan crni 
patlidžan, dva paradajza, 50 dkg 
krompira, majdonos i đumbir"". 

Piletinu isjeći na komade i na 
vrelom maslu zapržiti u tavi da 
porumeni. izrezati patlidžan na koc- 
kice i posoliti. U lonac staviti kašiku 
masla, izrezati luk na rebra i 
papriku, te sasuti na uzavrelo 
maso. Dodati ocijeđene patlidžane. 
Piletinu izvaditi iz tave, ocijediti i 
naslagati na povrće u lonac. 
Izrezati paradajz na kriške i dodati 
nešto mesne vode (juhe), poklopiti i 
pustiti da kuha (pirjani se). 

Kada se piletina "upoli" (napola 
skuha), izrezati krompir na kriške, 
dodati i pustiti da se sve dalje kuha. 
Na kraju dodati isjeckan majdonos 
(peršun) i đumbir. 


JOŠIRLUK S MESOM 


Za 4 obroka""": 1, 20 kg špinata, 
20 dkg mesa mljevenog, 40 dkg 
mladog luka, 8 dkg masnoće, 2 dkg 
soli, 8 dkg pirinča, malo bibera, ma- 
lo paradajza, aleva paprika, česno- 
dva bijelog luka, 1/4 | kiselog mlije- 
ka. 

Mljeveno meso se prodinsta na 
masnoći, očisti mladi luk, iskriža i 
doda, posoli i sve dinsta dok se 
meso ne upoli. Tada se doda 
očišćen, opran, izrezan špinat, te 
sve kuha. U toku kuhanja se ubaci 

+ Recept Junuza Hadžibajrića. 

+ Đumbir ili ingver (Zingibir officinale). 

+"x_ Normativi Junuza  Hadžibajrića, 
Sarajevo. 


BOSANSKI KUHAR 
PIRJANI 


1-2 česna bijelog luka. zatim se 
prespe rižom, doda malo paradajza 
i dalje kuha. 

U kuhani joširluk se doda malo 
prepržene aleve paprike. 

Prilikom serviranje dodaje se ma- 
lo kiselog mlijeka na vrh tanjira i 
bibera. 


MOSTARSKI PIRJAN 


Submediteranski uslovi klime u 
Hercegovini, omogućuju da se već 
u februaru koristi svježa zelen, koja 
je neobično korisna za probavu. 

Suho meso se isječe na komade 
(pečice) i iskuha. 

Sastavi se divlje zelje, mladi luk i 
spanać, zalije juhom od kuhanog 
suhog mesa, poreda meso i kuha. 
U to se doda malo ječma (geršle) i 
na tiho kuha (ćevabi) da bi se 
ječam skuhao. Po potrebi se doda 
malo soli. 

(Recept Behram Safeta, ugo- 
oglastitelja iz Mostara.) 


PIRJAN OD ZELJA 


Pirjan od zelja predstavlja jednu 
varijantu joširluka. 

Za 4 obroka: Korijena od spa- 
naća oko 1 kg (listovi se upotreblja- 
vaju za pitu zeljanicu), mesa od re- 
bara od 60 dkg, soli, pirinča 10 dkg, 
mladog masla (maslaca) 8 dkg, 
kiselog mlijeka oko 1/2 litre, (ili pov- 
lake). 

Meso se opere, isiječe na manje 
peče (oko 16 komadića) te pristavi 
u tendžeru (lonac) i kuha uz doda- 
tak vode i soli. 


BOSANSKI KUHAR 
PIRJANI 


Korijenje špinata se izreže, opere 
i doda u meso kad je već prilično 
kuhano. Zatim se pirjan prespe ri- 
žom i nastavi variti. Varen pirijan se 
servira sa nešto safta, odozgo do- 
da nekoliko kašika kiselog mlijeka 
(povlake, vrhnja) koje se zatim 
začini uzavrelim mladim maslom. 


RAŠTIKA-PIRJAN 


Pirjan od raštana ili raštika-pirjan 
spravlja se od kupusa zvanog rašti- 
ka. Svaka raštika nije dobra za jelo. 
Ona mora imati: zeleno, mlado, 
tanko, mehko, ne preveliko lišće. 

Za 4 obroka: janjećeg masnijeg 
mesa sa kostima 60-100 dkg, od- 
govarajućeg raštana 1 kilogram, 
riže 10 dkg soli. 

Meso se izreže na komade 
(pečice) i pristavi kuhati, te se dobi- 
je juha. Kupus se otrijebi, izreže na 


OSTALI PIRJANI: 


BOSANSKI PIRJAN? 


Naziv bosanski pirjan dali smo 
zbog toga da bi se razlikovao od 
hercegovačkih pirjana (vrsta kr- 
zatme), koji predstavljaju sasvim 
drugo jelo. 

Za 10 obroka: Bijela i crna teleća 
džigerica, 30 dkg riže, 30 dkg cr- 
venog luka, 30 dkg masnoće, 1 dkg 
bibera i nešto đumbira,?" aleve 

+ "Savremeno ugostiteljstvo" 4/1956. 


+ Đumbir ili ingver dobiva se od korijena 
jedne biljke koja se gaji u istočnoj Indiji i na 

rebra, opere, ocijedi, saspe u juhu, 
posoli i kuha skupa sa mesom. Ka- 
da su kupus i meso skoro kuhani, 
prespe se rižom i kuha dok se i riža 
ne skuha. 

Prilikom serviranja stavlja se raš- 
tan na tanjir i dodaje peča-dvije 
mesa. 


PAČA-PIRJAN 


Raštika (raštan-kupus) je najbolji 
kuhan sa janjećim pačama (gla- 
vušama). Pače treba dobro očistiti i 
isprati na vilicu i grkljan, a prije toga 
ih nasjeći malo kod malog mozga. 
Ispiru se sve dotle dok ne izađe sva 
krvužidna iz njih. 

Raštika se očisti, otrijebi, odreže 
korijenje (drške), iskriža, opere, te 
obari. zatim se sastavi sa janjećom 
pačom, osoli i kuha. Po ukusu se 
može dodati malo riže. 


paprike, isjeckanog majdonosa 
(peršuna) i soli. 

Bijelu i crnu džigericu kuhati u 
slanoj vodi oko 30 minuta, ocijediti i 
ostaviti na stranu da se ohlade. Oh- 
lađene džigerice isjeckati na sitne 
kockice. Crni luk sitno isjeckati i 
popržiti na masti dok ne dobije zla- 
tnožutu boju, dodati rižu i pržiti 
dalje na laganoj vatri pazeći da luk 
ne izgori. 

Antilima. Ing. M. Vladan, Tehnologija i nauka 


o robi za ugostiteljsku strukturu, Zagreb, 
1948. 

Kada se riža malo zaprži, dodati 
isjeckanu džigericu, đumbir, biber, 
papriku i peršun, te posoliti, zatim 
zaliti 1 litrom kipuće juhe i staviti da 
se skuha riža. Poslije toga staviti u 
pećnicu da se zapeče. Servira se 
sa kiselim mlijekom. 


SARAJEVSKI PIRJAN 


To je, ustvari, druga varijanta 
bosanskog pirjana. 


Za 4 obroka: 1, 20 kg braveće, 
teleće, janjeće bijele i crne 
džigerice i srca, 16 dkg riže, 6 dkg 
masnoće (masla), 8. dkg luka 
(crvenog), malo bibera i aleve 
paprike, oko 1 | mesne vode (gove- 
đe, teleće, janjeće, od peradi), 4 
dkg mladog masla (maslaca), 2 dcl 
kiselog mlijeka. 


Džigerica i srce se obare, izreže 
ono što je za odbaciti, zatim isjeca- 
ju na sitne kockice. 


Isjecka se luk i malo dinsta da se 
zarumeni, doda malo aleve papri- 
ke, zatim na ovo saspe isjeckana 
džigerica i dinsta oko 10 minuta. 
Zatim se pirjan zalije juhom i kuha 
još oko 5 minuta, a onda saspe 
riža, promiješa i pusti da prokuha. 
Dalje se kuha na slabijoj vatri dok 
riža ne bude skuhana. 


Pri serviranju se začinja uzavre- 
lim mladim maslom (maslacem) i 
po želji sa malo bibera. Kao prilog 
servira se kiselo mlijeko ili jogurt. 

U aščinici se ne začinja mladim 
maslom, nego se na kraju dodaje 
safta iz raznih jela koja se nalaze 
na aščinskom ognjištu. 


BOSANSKI KUHAR 
PIRJANI 


SARAJEVSKI PIRIJAN NA 
DRUGI NAČIN? 


Za 10 obroka: oko 3 kg braveće ili 
janjeće iznutrice (bijela i crna 
džigerica i srce), 30 dkg riže, 20 
dkg luka (crvenog), mesna voda ili 
voda, kiselo mlijeko, sol, aleva 
paprika, paradajz (svježi ili 
ukuhani). 

Iznutrica se isiječe na kockice. 
Luk se očisti, isiječe na kockice i 
prži u loncu. Kada je luk gotovo 
popržen, doda se paradajz (svjež ili 
ukuhan), te opet prodinsta, a zatim 
zalije mesnom vodom, te posoli, 
popapriči i pusti da uzavrije. Zatim 
se saspe isjeckana iznutrica | riža, 
te pusti da opet uzavrije, a zatim se 
smanji vatra i pirijan kuha oko pola 
sata. 

Pri serviranju se u aščinici doda- 
ju razni aščijski saftovi (iz drugih 
jela), a uz pirjan, po želji se servira 
i kiselo mlijeko. U domaćinstvu pir- 
jan treba začiniti malo uzavrelim 
mladim maslom ili saftom od pe- 
čenja. 


PIRJAN OD ŠKEMBE 
(ŠKEMBIĆI)?" 


Za 10 obroka: oko 3 kg škembe 
(fileka), oko 20 dkg masnoće, 30 
dkg luka crvenog, 2 kašike brašna, 
30 dkg svježeg paradajza (ili 5 dkg 
ukuhanog), so, biber, sirće ili even- 
tualno limun, koje česno bijelog 
luka. 


+ Recept konstruiran na osnovu izlaganja 


I. Pilavdžića. 
+ Recept |. Pilavdžića, Sarajevo. 


BOSANSKI KUHAR 
PIRJANI 


Dan ranije škembe se očisti 
(ošuri skine kožica - ostruže), pa 
izreže na veće komade i pristavi 
preko noći da se vari (kuha). Kad 
su komadi škembe kuhani, povade 
se na neku posudu, te opet prečiste 
nožem (ostaci kožice i drugo) i 
izrežu na kockice veličine kocke 
šećera. 

U šerpu se metne masnoća, 
doda crveni luk očišćen i izrezan na 
rebra, te dinsta. Kada luk počne da 
žuti, dodaje se brašno i zajedno 
isprže luk i brašno. Na to se istare 
(pomoću erende) paradajz (ili doda 
ukuhani paradajz). Dodaju se 
izrezani škembići, te vode toliko da 
škembići mogu prokuhati. Kada 
škembići prokuhaju, već su gotovi. 

Potom se doda nešto istučenog 
bijelog luka prokuhanog sa malo 
sirćeta. 

Prilikom serviranja škembići se, 
eventualno, još začine, pobibere, te 
se doda, po Želji, još sirćeta ili limu- 
na. 


KROMPIR-PIRJAN 


U Hercegovini ovaj pirjan naziva- 
ju i "pirjan od krtole". U Bosni ovo 
jelo neki nazivaju i kalja od krompi- 
ra. 

Za 4 obroka: 1 1/2 kg krompira, 1 
glavica luka, 1 rukovet majdonosa 
(lišća peršuna), oko 1/2 kg mesa 
isjeckanog (faširanog) ili izrezanog 
na komadiće, 5 dkg riže, 10 dkg 
masla (masnoće), 5 dkg maslaca, 
so, malo bibera, 1 paradajz (ili malo 
ukuhanog paradajza) ili aleva 
paprika. 

Isjecano (mljeveno) meso se 
izdrobi (ili meso izrezano sitno na 

komadiće), staviti kuhati sa 
dodatkom soli. Oguli se krompir, 
opere, izreže na kriške ili krupnije 
kocke i malo "prevali" na uzavrelu 
maslu. Doda se na usoljeno meso i 
dalje kuha. Po potrebi se doda 
nešto vode. Zatim se prespe sa 
malo riže. Kada je pirjan kuhan, 
uprži se malo isjecanog luka na 
maslu, doda malo aleve paprike ili 
soka od paradajza, te to saspe u 
pirjan i ponovo prokuha. 


Kuhan pirjan se servira u tanjire i 
začini uzavrelim mladim maslom. 


KALJA OD KROMPIRA" 


Za 4 obroka: 60 do 100 dkg ja- 
njećeg mesa, 1 kg krompira, nešto 
peršunova lista, jedna glavica luka, 
nekoliko zrna bibera, soli, malo 
aleve paprike. 


Meso sa kostima isjeći na 
komade (peče), te paziti da nema 
sitnih kostiju i staviti da se kuha. 
Dodati koje zrno bibera, luk očistiti i 
glavicu ucijelo dodati ili raskriženu 
napola ili najviše načetvero. 

Oguliti krompir i raskrižiti ga na 4 
kriške (ako je krupan, onda još 
preko polovice), dodati krompir i 
skupa kuhati s mesom. Peršunovo 
lišće sitno isjecati i dodati. Kada je 
krompir skoro kuhan (a i meso sva- 
kako), onda kalju osoliti, dodati ma- 
lo aleve paprike i pustiti da se do- 
kuha. U toku kuhanja kalju ne mi- 
ješati, već drmati ili oprezno promi- 
ješati, pošto krompir mora da os- 
tane ucijelo. Treba paziti da ostane 
dosta safta. 


+ Recept Sofije Kunštić-Čavljak. 


316 


KROMPIR-KALJA" 


Za 4 obroka: 1 1/2 kg krompira, 1 
glavica luka, oko 1/2 kg mesa, 10 
dkg masla, so, biber, aleva paprika, 
nešto mesne vode (juhe). 

Meso se isjeca na komadiće i 
preprži na luku, posoli, doda aleva 
paprika, biber, zatim prelije mes- 
nom vodom (ili vodom), te sastavi 
sa krompirom ranije oguljenim i 
izrezanim na kriške ili krupnije 
kocke, te kalja kuha. 

Kalja od krompira je slična krom- 
pir-pirjanu, razlikuje se samo po 
tome što se u kalju ne stavlja riža. 


ZIMSKA KALJA 


Kada već nema svježeg glavatog 
(bijelog) kupusa, onda se kalja 
sprema i sa kiselim kupusom. 

Nekoliko peča (komada, porcije) 
janjećeg debljeg mesa dinsta se 
otprilike toliko da se "upoli". Na to 
se doda iskrižan kiseli kupus i 
nekoliko komadića (ili peča) suhog 
mesa, poklopi i kuha dok ne bude 
varen (kuhan) i kupus i meso. S 
obzirom na to da je i kupus i suho 
meso slano, to se kalja ne soli. 


GRAHNI PIRJAN 


Od graha (pasulja) uz dodatak 
nešto ječma (geršle) spravlja se 
kuhani grah, odnosno grahni pirjan. 

Dakle, grah se opere i dan ranije 
(ili navečer) prokuha i ocijedi. Suho 


+ Recept konstruiran na osnovu izlaganja 
I. Pilavdžića, Sarajevo. 


BOSANSKI KUHAR 
PIRJANI 


meso ili suhe kosti se operu i nas- 
tave kuhati da se dobije juha. Isto 
tako se opere i eventualno obari i 
ocijedi geršla. U meso se ukriža 
nešto crvenog luka i stavi bijelog 
luka ucijelo (cijela česna ili cijela 
glavica, samo oprana), doda grah i 
geršla, po potrebi posoli i kuha dok 
se dobro ne raskuha. Proba se i 
eventualno dosoli. 


SITNI ĆEVAB S GRAHOM 


Kao što je već rečeno ranije, u 
aščinicama se jela kombinuju 
(miješaju). Tako se kombinuje i 
grah (varivo na juhi, odnosno mes- 
noj vodi) sa sitnim ćevabom. U 
metalni tanjir (tembalu) stavi se 
određena količina graha ("grahnog 
pirjana"), a na isti određena količina 
sitnog ćevaba. Po potrebi se zagri- 
je. 


SOČIVICA 


Sočivica (sitna leća) spravlja se i 
kao pirjan i kao čorba, zavisno 
koliko ostavimo gusto, a isto jelo se 
može koristiti i kao čorba i kao pir- 
jan. 

Za 4 obroka: 16 dkg sočivice, 5 
manjih glavica luka (crvenog), 
nekoliko česni bijelog luka, suhog 
mesa ili suhih kostiju (4 komada - 
peče), malo paradajza, malo veg- 
ete. 

Sočivica se obari (oko pola sata 
se kuha na jakoj vatri) i voda se oci- 
jedi. 

Naspe se vruća voda na sočivicu, 
suhe kosti (meso) operu i dodaju. 


BOSANSKI KUHAR 
PIRJANI 


Sitno se isjeca i izgnječi luk i doda, 
te bijeli luk u oguljenim česnama. 
Kasnije se doda malo vegete. 
Prije nego se skuha, zaprži se 
malo paradajza (samo paradajz na 
masnoći - bez brašna), doda u 
čorbu (pirjan) i pusti da kuha još 
neko vrijeme. 
Ako suhe kosti ili meso nisu 
dovoljno slani, onda se malo i osoli. 
Suhe kosti (meso) treba potopiti u 
vodu prije kuhanja. 


VARICA 


Pod ovim imenom Vid Vuletić 
spominje kuhano jelo. (1) To je, us- 
tvari, jedna vrsta pirjana. 

Spravlja se od suhog mesa, 
raznih vrsta zrnastih kultura: so- 
čivice (sočivo), graha, kukuruza, 
pšenice, leće, graška i slično, tako 
da se od svih vrsta uzme pomalo i 
pomiješa. 

Suho meso se izreže na koma- 
diće i kuha. Kada je meso prokuha- 
lo, saspe se ova mješavina zrnastih 
kultura i kuha. U nedostatku suhog 
mesa, spravlja se sa sirovim 
mesom i začinja mašću (maslom, 
uljem ili maslacem). 


PRASA-PIRJAN 


Prasa (grčki) označava pćr, po- 
riluk, praziluk, Allium porrum. 

To je uglavnom zimsko jelo i 
veoma je značajno kada nema dru- 
gog svježeg povrća. 

Spravlja se sa suhim, a i svježim 
mesom. Može i sa suhim kostima, 
a i sa suhim lojem. Jedino treba 

paziti da bude dovoljno masnoće 
da prasu (poriluk) "slomije". 

Suho meso ili suhe kosti se operu 
i potope navečer. Sutradan se ta 
voda baci i kosti (meso) pristave da 
se vare. Zatim se doda prasa i 
kuha. Ako su kosti (meso) dovoljno 
slane, ne treba soliti. Kada su meso 
i prasa skoro kuhani, prespe se sa 
pirinčom, malo ili više, prema vla- 
stitom ukusu. Pirinač se može 
sasuti i sa strane, tako da ne bude 
izmiješan sa prasom. Ako se sprav- 
lja sa suhim lojem, onda se suhi loj 
sitno izreže i poprži, pa na to doda 
iskrižana prasa. 

Pri konzumiranju začinja se li- 
munom. 

Spravljanje sa svježim mesom: 

Za 4 obroka: 60 dkg tečnog ovči- 
jeg masnog mesa (od buta), može i 
govedine, a može i miješano, 1 kg 
prase, 2 krompira, 5 dkg masla 
(masti), 1/2 | mesne vode, 3 dkg 
soli, malo bibera, malo aleve pa- 
prike, 3 dkg riže. 

Isjeca se meso (može se i sam- 
ljeti, ali nije tako ukusno kao kad se 
isjeca). U međuvremenu se očisti 
prasa - samo bijeli i malo zelenog 
iznad bijelog dijela, pa izreže, ope- 
re i ocijedi. 

Meso se malo proprži na uza- 
vreloj masnoći u loncu, doda prasa, 
promiješa i još malo dinsta (pirjani). 
Zalije se toplom mesnom vodom 
(juhom, a može i vodom), posoli i 
kuha. Zatim se doda krompir izre- 
zan na kockice, a kasnije se prespe 
rižom i kuha dok riža ne bude 
kuhana. Na kraju se začini alevom 
paprikom stavljenom na malo uza- 
vrele masnoće. Pri serviranju se 
malo pobiberi. 

Može se dodati i sok od limuna. 


PORILUK 
SA KOSANIM MESOM" 


Za 10 obroka: 1 kg masne brave- 
tine, 1 kg govedine, 3 kg poriluka, 1 
dkg bibera, 12 dkg paprike, 5 dkg 
pirea od paradajza, 10 dkg soli, 2 
dkg masti. 


Meso se samelje i poprži na 
masti, doda biber, paprika i para- 
dajz. Poriluk se izreže na 5 cm 
dugačke štapiće, deblji se prerežu 
uzduž na polovinu, pofuri kipućom 
vodom i ostavi da stoji u vodi 1/2 
sata. Nakon toga ocijedi i složi na 
kosano meso, dolije toliko juhe da 
poriluk bude pokriven (može i 
vodom). Sve skupa se pirjani 
otkriveno dok se ne upirja polovina 
tekućine"". Ne smije se miješati, 
nego tresti od vremena do vremena 
kako se ne bi izmiješao poriluk sa 
mesom. Servira se tako da se 
utisne u kutljaču dio poriluka i povrh 
toga meso, pa kad se iskrene kut- 
ljača da dolje bude meso, a gore 
poriluk. Dodatak - proprženi krom- 
pir (restani). U manjim obrocima 
može se dodati i kao predjelo. 


PIRJAN OD REPE 


Ovo jelo navodi Husein Šehić kao 
jelo koje se u okolini Gradačca 
servira i na svečanim objedima 
(zijafetima), više radi običaja i kaže: 

+ Karlo Walter, "Savremeno ugostiteljstvo, 
3/1956. 

++ |, Pilavdžić misli da bi trebalo pirjati 
pokriveno i na tihoj vatri, jer kod otkrivenog 
pirjana izađe sva "slast". 


BOSANSKI KUHAR 
PIRJANI 


"Repa sa mesom nije neko 
kvalitetno jelo, ali se radi običaja 
postavlja i kod zijafeta. To je obično 
jestiva repa koja se sa mesom 
Vari." 

Prilikom spravljanja repu treba 
prethodno prokuhati i preprati. U 
svom popisu bilja Bašeskija spo- 
minje kupus-repu. 

Ako se pirjan sprema od kisele 
repe (vidi salate), onda treba odvo- 
jeno kuhati krompir, a odvojeno 
repu sa komadićima suhog debljeg 
mesa. Kada se repa skuha, treba 
krompir propasirati i izmiješati sa 
kiselom repom. 

Isto tako se može odvojeno 
kuhati i grah i repa sa mesom, a 
kasnije grah propasirati i izmiješati 
sa kiselom kuhanom repom. 

Prilikom serviranja repu treba 
začiniti uzavrelom masnoćom i 
pobiberiti. 


PIRJAN OD KOPRIVE 


Šemsa Merdan, Počitelj ("Os- 
lobođenje" 17. maja 1977. god.) 
daje recept za ovaj pirjan. Ranije 
smo rekli da kopriva (žara) ima 
značajno mjesto u liječenju čovje- 
ka, pa je svrha i ovog jela u prvom 
redu zdravstvena. 

Pola kg mlađe koprive (žare) 
ubrane u proljeće, 10 do 15 dkg lu- 
ka (crvenog), 15 do 20 dkg mlje- 
venog mesa, 10 dkg pirinča, 5 dkg 
ulja, malo soli. 

Isjeckati sitno luk i na vrelom ulju 
pržiti dok ne omekša. Dodati 
mljeveno meso i pržiti dok ne poru- 
meni. Posoliti po ukusu, doliti nešto 
vode da se dinsta. Opranu i isit- 
njenu koprivu sasuti u meso kad 


BOSANSKI KUHAR 
PIRJANI 


proključa. Dalje sve dinstati dok 
meso i kopriva ne postanu potpuno 
meki, a zatim presuti očišćenim i 
opranim pirinčom. Sve skupa ku- 
hati dok voda gotovo ne ispari. 
Servirati toplo. 


REPNA KALJA" 


Nekada se u tradicionalnoj bo- 
sanskoj kuhinji spravljala tzv. repna 
kalja. 

Repa za jelo se oguli i isiječe na 
kocke (veličine kocke šećera), te 
obari i prepere da izađe "silina". 
Izreže se malo luka na kockice, 
stavi u šerpu na masnoću i preprži, 
te na luk saspe repa i sve skupa 
malo prodinsta. Sjecano (mljeveno) 
meso se zasebno proprži na malo 
masnoće, posoli, doda malo aleve 
paprike, bibera, te zalije mesnom 
vodom (juhom) ili vodom, repa se 
saspe na mso i kuha. 

Prilikom serviranja može se do- 
dati kajmak (povlaka). 


SATARAŠ 


Naziv sataraš dolazi vjerovatno 
od satura (arapski), koja označava 


+ Recept Ismeta Pilavdžića, Sarajevo. 

mesarsku sjecavicu (bradvu), a u 
ovom slučaju značilo bi isjecati 
svega pomalo. 

Za 4 obroka": 1 kg svježih papri- 
ka, 20 dkg sjecanog (faširanog) 
mesa, 4 dkg riže, 8 dkg mrkve, 30 
dkg krompira, 12 dkg crvenog luka, 
25 dkg svježeg paradajza, 1-2 
grama bibera, 2 dkg soli, 12 dkg 
masnoće, 10 dkg zelenog parada- 
jza. 

Luk se očisti, isjeca i prodinsta na 
masnoći, doda se faširano meso, 
posoli i dinsta dok se ne "upoli". 
Izrezane paprike se dodaju na 
meso, te crveni i zeleni paradajz, 
mrkva i krompir. Kada je sve to 
gotovo prodinstano, zaspe sa ri- 
žom i zalije sa malo juhe, a kada je 
riža kuhana, gotov je i sataraš. Na 
kraju se malo pobiberi. 


TURLU-TURLU 


Ovo jelo navodi Amidža Dekika u 
svom aščinskom jelovniku. Po 
nekim mišljenjima to bi mogao biti 
sataraš. Ustvari ne znamo kakvo je 
to jelo. 


+ Neki u sataraš stavljaju samo papriku, 


paradajz, meso luk, rižu, so i biber. 


MUSAKE: 


Analiza recepata musaka Bjelo- 
kosića, Pilavdžića i Hadžibajrića 
pokazuje da se bosanske musake 
razlikuju od uobičajenih recepata 
za musake. 

Musaka dolazi od arapske riječi 
musagga (skvašen, napojen), a 
inače označava povrće priprem- 
ljeno za jelo sa prženim mesom 
(uprženo na maslu i jajima a posu- 
to uprženim sjecanim mesom). 


BOSANSKA MUSAKA 


Neki kulinari kažu da musake 
nisu karakteristične za Bosnu. 
međutim, to nije tačno. 

L. G. Bjelokosić kaže: 

"Musaka je omiljeno muha- 
medansko jelo. Ono se priprema 
od modrih patlidžana i mesa. 
Patlidžani se izrežu na sitne koc- 
kaste komadiće, pa se dobro 
posole i ostave jedan sat u soli. 
Zatim se dobro izažmru i operu, pa 
se na maslu poprigaju. Meso ovčije 
se dobro isjeca, pa se i ono popri- 


ga. Ovo se sve složi u tendžeru, i to 
jedan red patlidžana a drugi mesa. 
Kada je složeno, nalije se mesne 
vode, osoli i pobiberi i pristavi na 
vatru, te se dobro raskuha." Ovaj 
Grđićev recept je svakako nepot- 
pun i treba ga dotjerati. 


BOSANSKA MUSAKA 
NA DRUGI NAČIN" 


Dvije mjere paradajza, 1 mjera 
plavih patlidžana i 1 mjera mesa. 
Masla za prženje, so, malo luka 
(crvenog), biber i kiselo mlijeko. 


Plavi patlidžani se izrežu na sitne 
kockaste komadiće, posole i ostave 
u soli nekoliko sati (ili bolje cijelu 
noć). Zatim se dobro operu u 2-3 
vode i ocijede, pa se poprže na 
maslu. Isjeca se (samelje) meso, 
posoli i proprži sa lukom. Paradajz 
se izreže na kolutiće. 

Zatim se u tendžeru (šerpu) stavi 
nešto masnoće i slaže musaka: sloj 


+= |smet Pilavdžić, Sarajevo. 


Musaka od patlidžana 


BOSANSKI KUHAR 
MUSAKE 


paradajza koji se posoli, sloj mesa, 
sloj crnih patlidžana koji se posole i 
pobibere, te tako redom sve dok 
ima materijala. Kuha se na tihoj 
vatri. ne dodaje se nikakva voda, ili 
kasnije vrlo malo po potrebi. 

Pri serviranju prelije se (po želji) 
kiselim mlijekom. 


SARAJEVSKA MUSAKA? 


Za 4 obroka: 1, 20 kg crnih 
patlidžana, 20 dkg bravljeg mesa 
(može i goveđeg), 12 dkg masla (ili 
druge masnoće), 1 paradajz ili ma- 
lo ukuhanog paradajza, malo aleve 
paprike, 3-4 dkg soli, 12 dkg crve- 
nog luka, 4 dcl kiselog mlijeka, ma- 
lo mesne vode (juhe). 

Crni patlidžani se očiste i izrežu 
na kolutove, posole, odstoje neko 
vrijeme da ispuste gorčinu, te se 
ocijede i pažljivo malo operu. 

Meso se isjeca (samelje), luk oči- 
sti i isjeca. Na pola uzavrele mas- 
noće se saspu luk i meso, posole, 
te proprže. Druga polovica masla 
se uzavrije, doda paradajz, saspu 
patlidžani i proprže. Kada su se za- 
rumenjeli, doda se malo paprike. 


U duboku tavu (ili šerpu) stavi se 
sloj patlidžana, sloj mesa i tako re- 
dom, zalije malo juhom i peče (din- 
sta, kuha). Kada je kuhalo oko 1 
sat, onda se zapeče na tihoj vatri. 

Musaka se servira u tanjire i poli- 
va kiselim mlijekom. 

+ Po mišljenju Junuza Hadžibajrića musa- 


ka u Sarajevu se nešto razlikuje od klasične 
musake. 


Ei 
MUSAKA OD PATLIDŽANA?" 


To je poznato jelo iz mnogih 
jelovnika i kuhara. 

Za 4 obroka: 1,20 kg crnih 
patlidžana, 20 dkg mesa (gove- 
đeg), 10 dkg masnoće, 3-4 dkg soli, 
2 jaja, 2 dcl slatkog mlijeka, 8 dkg 
luka crnog, 4 dkg brašna, 2 g bi- 
bera. 

Crni patlidžani se očiste i izrežu 
na plohe, te posole, puste da malo 
odstoje i ocijede. 

Meso se isjeca (samelje), luk 
prodinstaju luk i meso, posole. U 
zamašćenu tepsiju naslaže se sloj 
patlidžana, pospe mesom i lukom, 
malo  pobiberi, te opet sloj 
patlidžana i sloj mesa i luka, a 
odozgo je obavezan sloj patli- 
džana. Jelo se peče. 

Kada je musaka gotovo pečena, 
zalije se jajima sa mlijekom i 
brašnom i vrati ponovo u pećnicu 
da se zapeče. 

Spremanje crnih patlidžana za 
musaku u zimskom periodu: 

Zorka Mitrović - J. Babić (33) 
kaže: Izreži patlidžane kao za 
musaku, osoli ih, pusti da stoje 1 
sat. Zatim ih dobro iscijedi, poslaži 
u flašu (teglu) i nalij slanom, pro- 
kuhanom vodom. Odozgo metni 
malo salicila, poveži i prekuhaj 15 
minuta u dunstu. 


MUSAKA OD PATLIDŽANA 
NA DRUGI NAČIN 


Patlidžani se izrežu na plohe, 
posole, odstoje i ocijede. Zatim se 


+ Recept Sofije Kunštić-Lakišić. 

umaču U tijesto (brašno, jaje, mli- 
jeko izmiješano), pohaju i prže. 
Pripravi se tirit - fil od dinstanog 
mljevenog mesa, luka, peršuna, 
soli, bibera. 
U tepsiju se slaže red patlidžana, 
red tirita, tako 5 katova i peče. 


MUSAKA OD KROMPIRA 


Za 4 obroka: 1, 20 kg krompira, 
20 dkg mesa, 12 dkg masti, 2 dkg 
soli, 8 dkg luka crnog, 2 g bibera, 2 
jaja, 4 dkg brašna, 2 dcl slatkog 
mlijeka. 

To je poznata musaka, priprema 
se slično kao i musaka od crnih 
patlidžana (vidi: musaka od pat- 
lidžana). 


MUSAKA OD TIKVICA" 


Za 5 osoba: 1, 5 kg mladih tikvi- 
ca, 500 g mljevneog mesa, 200 g 
masnoće, 200 g brašna, 100 g 
crnog luka, 30 g soli, 5 g bibera, 5 
g peršunova lista, 1 | slatkog mlije- 
ka, 6 jaja. 

Mlade tikvice očistiti, oprati i isjeći 
tanko po dužini, malo posoliti i 
pustiti da stoje. U posebnu posudu 
staviti brašno, 2 jaja i so. Zicom 
miješati uz dodavanje mlijeka, tako 
da se dobije masa kao za pa- 
lačinke. U odvojenoj posudi (pleh ili 
tava) zagrijati masnoću. Tikvice 
stavljati komad po komad u pri- 
premljenu masu. Zatim ih vaditi iz 
mase i stavljati u posudu sa vrućom 
masnoćom da se prže. 


+ Mara Batinić, "Oslobođenje", 1. oktobra 
1967. 

Kada su sve tikvice ispohovane, 
ostaviti ih na stranu da se malo 
ohlade. Crni luk očistiti, oprati, isje- 
ći sitno i ispržiti na ostatku masno- 
će. Na prženi luk dodati mljeveno 
meso i pržiti - restati dok meso ne 
postane sitno i uprženo. Tada mesu 
dodati sitno isjeckan peršun, so i 
biber. U pleh za musaku slagati red 
pohovanih tikvica, red restanog 
mesa. Ovo redati sve dok se ne 
potroši sve pripremljeno. Ostatak 
jaja, mlijeka i začina izmiješati i pre- 
liti musaku. Zalivenu musaku peći u 
pećnici dok jaja i mlijeko ne 
postanu čvrsti (pečeni). Musaku u 
plehu izrezati na komade i toplu 
servirati. 


MOHUNE MUSAKA 
(GRAHNA MUSAKA) 


Emina Stanić, Sarajevo, daje 
sljedeći recept za ovu musaku 
("Oslobođenje", 31. 8. 1977): 


1 kg mohuna, 40 dkg mljevenog 
mesa, 2 glavice luka, 2 jaja, 4 
kašike ulja, malo lista peršuna, 1/4 
I kiselog mlijeka, biber, so i ulje. 

Mahune očistite i dinstajte na ulju 
dok ne budu meke. Zatim na ulju 
ispržite luk, dodajte meso, posolite 
i pobiberite i dodajte sitno isjeckan 
peršun. U podmazanu tepsiju slo- 
žite red mohuna, red mesa i tako 
da posljednji red budu mohune. 


U kiselo mlijeko umutite jaja, 
dodajte malo slatkog mlijeka, sve 
dobro izmiješajte, time prelijte mu- 
saku i s tavite u rernu da se peče 
oko pola sata. 


BOSANSKI KUHAR 

KUPUSNA MUSAKA 


(Recept Bahrije Fočo - Topčagić, 
Sarajevo) 

Glavati (slatki, bijeli) kupus izreže 
se na tanke rezance, obari i ocijedi, 
te prevrne na masnoći. 

U međuvremenu se proprži luk 
na masnoći, te proprži izrezano ili 
mljeveno masno meso, posoli, do- 
da paradajza, sitno sjecane mrkve, 
malo aleve paprike, te na to složi 
kupus i dinsta (kuha) uz dodatak 
vrlo malo vode. 


MUSAKA OD KELJA?" 


Za 5 osoba: 1 kg kelja, 1/2 kg 
mljevenog mesa, 200 g masnoće, 
200 g brašna, 1 litar slatkog mlije- 
ka, 6 jaja, 100 g crnog luka, 15 g 
soli, 5 g bibera, 5 g peršunova lista. 

Kelj očistiti, odvojiti list i skinuti 
rebra sa lista, oprati i staviti u već 
pripremljenu slanu vrelu vodu da 
kelj malo omekša (da se blanšira). 
Zatim kelj ocijediti i ohladiti. U 
posebnu posudu staviti brašno, 2 
jaja i so. Zicom miješati uz doda- 
vanje mlijeka, da se dobije masa 
kao za palačinke. 

U odvojenu posudu (pleh - tava) 
staviti masnoću da se zagrije. 
Omekšan kelj, list po list stavljati u 
pripremljenu masu i pržiti u vrućoj 
masnoći sve dok se sav kelj ne 
upotrijebi. Crni luk očistiti, oprati, 
isjeći i propržiti na masnoći. Na 
prženi luk dodati meso i pržiti dok 
ne postane sitno i uprženo. Tada 
mesu dodati peršun, so i biber. U 
pleh za musaku slagati red pripre- 


+ Ismet Pilavdžić, "Oslobođenje", 3 sep- 
tembra 1967. 

mljenog kelja, red = pripremljenog 
mesa. Ovo raditi sve dok se ne 
utroši sve pripremljeno. Ostatak 
jaja, mlijeka i začina izmiješati i za- 
liti musaku. Zalivenu musaku peći u 
pećnici dok jaja i mlijeko ne 
postanu čvrsti (pečeni). Pečenu 
musaku u plehu izrezati na komade 
i toplu servirati. 


PILEĆA MUSAKA OD KELJA 


Tahira Cerić iz Sarajeva daje 
sljedeći recept za ovu musaku: 

Uzeti kilogram i po kelja u glavici, 
očistiti ga, oprati, isjeći na kriške i 
obariti u slanoj vodi. Obaren kelj 
staviti na cjediljku da se dobro oci- 
jedi. Svaki komad prvo uvaljati u 
brašno, zatim u razmućena jaja, pa 
pržiti na vreloj masti. 

Pile posebno ispeći kao i svako 
pečenje, isjeći na manje komade i 
očistiti od kostiju. U dublju tepsiju ili 
vatrostalni sud stavljati red pro- 
kuhanog kelja, red pilećeg mesa. 
Musaku zaliti kiselom povlakom, 
dodati 10 dkg masla, 3 cijela jajeta 
- sve promiješati i zaliti musaku i 
zapeći u rerni. Servirati u istom 
sudu u kojem je i pečena. 


ZELENI PATLIDŽAN 


Kao slano jelo Amidža Dekika u 
svom popisu navodi zeleni pa- 
tlidžan. 

Šta predstavlja ovo jelo, danas, 
ne znamo. Ferid Hadžibajrić, Sa- 
rajevo, kaže da bi to bio zeleni 
paradajz spremljen na musaku, 
odnosno kao tava. 


KRZATME: 


Krzatme su rebra isječena na 
komade - krzatme. 

Krzatma (turski) označava ćevap 
od rebara janjećeg ili drugog mesa 
sa povrćem. 

Prema vrsti mesa i vrsti povrća 
imaju i razne krzatme, i to: 

Prema vrsti mesa su: janjeća, 
teleća, ovčija, juneća ili od peradi. 

Prema vrsti povrća, odnosno 
žitarica, od graška, mohuna, graha, 
slatkog kupusa, krompira (prven- 
stveno mladih), riže, itd. 


KRZATMA 


Po Ismetu Pilavdžiću (Sarajevo), 
krzatma se na tradicionalni način 
spravlja tako što se prži dok sve 
ostale navedene krzatme su novi- 
jeg datuma. 

Bravlje, juneće ili teleće meso 
(bajrit, rosbrat ili prsa, but ne dolazi 
u obzir) se isiječe na komade. Po 
potrebi i opere, te preprži na mas- 
noći. Meso se izvadi u drugu šerpu, 
a na masnoći na kojoj je bilo meso 
proprži se da porumeni na kockice 


isjeckani luk. Posoli, doda aleve 
paprike i sve to saspe na meso 
(krzatmu). Zatim se doda čista 
voda, i to kuha na slaboj vatri dok 
se krzatma ne skuha. 


Kao prilog uz krzatmu servira se 
po želji, joširluk bez mesa, te even- 
tualno riža, mohune, grah ili rezan- 
ci. Prilog se začinje saftom iz 
krzatme. 


KRZATME NA DRUGI NAČIN 


Za 4 obroka: 6 dkg masnoće 
(masla), 80 dkg do 1 kg mesa 
(rebara), svježeg povrća (slatki 
kupus, mohune) 50 dkg, ili 20 dkg 
graha, ili 50 dkg graška ili 20 dkg 
riže, 1 dkg soli, malo aleve paprike, 
4 dkg crvenog luka, 2 dkg uku- 
hanog paradajza, 1-2 česna bijelog 
luka, 3 dkg mrkve, malo bibera. 

Ovdje je dat materijal za razne 
krzatme, a način pripremanja je na- 
veden kod pojedinih vrsta krzatmi. 


BOSANSKI KUHAR 

KRZATMA 
SA JERIŠĆE PILAVOM"? 


Za 10 osoba u dkg: janjećeg 
mesa 250, maslaca 20, brašna 60, 
jaja 5 komada. Začini: so, biber, lor- 
ber, peršun, 1 karanfilić. 

Janjeće ili mlađe ovčije meso 
isjeći na krupne komade (jedan 
komad u porciju), posoliti, složiti u 
pleh, preliti topljenim maslacem, 
zapeći u pećnici uz dodatak vode 
da porumeni. Složiti u pogodnu 
posudu, naliti vrelom vodom, po 
potrebi još malo posoliti, dodati 
biber u zrnu, list lorbera i jedan 
karanfilić, Lagahno kuhati u pećnici 
sve dotle dok meso ne bude pot- 
puno mehko. 

Jeršćev pilav: brašno zamijesiti 
sa jajima i soli da tijesto bude dobro 
tvrdo, zatim ga razviti u tanke jufke, 
osušiti i isjeći na tanke rezance. 
Rezance kuhati u slanoj ključaloj 
vodi tri minute, a zatim procijediti i 
oprati. Maslac istopiti, preliti preko 
pilava i zagrijati ga u pećnici. 
Prilikom serviranja u sahan staviti 
komad mesa, jerišće i preliti vlasti- 
tim saftom iz krzatme, posuti mlje- 
venim biberom i sitnim peršunovim 
lišćem. 


JANJEĆA KRZATMA 


Izrezana na komade (veće) 
mlada janjeća rebra (može i prsa, 
pa butići) se posole i napola dinsta- 
ju. Mladi krompir se očisti i izreže. 

Isjecka se crveni luk i mrkva, prže 
malo na masnoći, doda aleva 


+ Recept M. Duranovića, nastavnika kuli- 
narstva, Sarajevo. 

paprika i paradajz, zatim se saspu 
dinstani komadi mesa i krompir, 
nalije vrućom vodom, odnosno 
mesnom vodom, ubaci bijeli luk 
(cijela česna), poklopi lonac i na 
tihoj vatri dinsta. Pri serviranju se 
malo pobiberi. 


TELEĆA KRZATMA 


Mlada teleća prsa sijeku se na 
krzatme. Uz teletinu je obično pri- 
log mladi krompir, kao i uz janjetinu. 


OVČIJA KRZATMA 


Kada nema mlade janjetine, onda 
se krzatma priprema i od ovčijih 
rebara. Ovčiju krzatmu treba duže 
vremena pirjaniti. Prilozi su riža, 
krompir, grah. 


JUNEĆA KRZATMA 


Ova krzatma se sprema kao i 
ovčija krzatma. 


KRZATMA OD PERADI 


Komadi mesa od patke, guske, 
tuke ili kokoši se kuhaju. Zatim se 
ocijedi juha i na toj juhi se skuha 
riža (ne mora se skuhati, već se 
može dodati i prijesna). 

Kada je riža skuhana, razastre se 
po tepsiji, doda zelen, komadi 
mesa poredaju po riži i ubaci u 
rernu da se krzatma zarumeni, 
zapeče. Pri serviranju dodaje se 


sok od limuna i malo bibera. 

KRZATMA SA ČERVIŠEM 


Ovo jelo navodi pomenuti R. Gra- 
daščević i kaže: "Jedeš, a červiš ti 
se niz bradu cijedi." 

To je vjerovatno jedno od onih 
tzv. miješanih, odnosno kombino- 


BOSANSKI KUHAR 
KRZATME 


vanih aščinskih jela, dakle krzatma 
sa prilogom od červiša. 
Gradačačka krzatma u ovom slu- 
čaju je ćevabljeno (dinstano) meso 
u komadu (teleće, janjeće, ovčije), 
u kome je ostalo dovoljno safta. Za 
červiš vidjeti recept za červiš. 


TAVE: 


TAVA 


Naziv ovog jela potiče otuda što se 
nekada spremalo u zemljanoj tavi 
(duboka zemljana okrugla tepsija). 


Izgleda da je ovo jelo ranije 
mnogo spremano u aščinicama, 
pošto se u inventaru jedne aščinice 
u Sarajevu iz 1915. godine nalazi 
10 zemljanih tava. 


Karakteristika ovog jela jeste da, 
po pravilu, koristi svježe povrće i 
mlado meso. 

Zavisno od vremena kada se spre- 
ma tava, odnosno kojim materija- 
lom se raspolaže, može biti i druk- 
čiji sastav od ovog koji se navodi. 


Za 4 obroka: 80 dkg mesa (po 
mogućnosti rebara mladog janjeta), 
50 dkg mladog krompira, 25 dkg 
zelene paprike, 25 dkg svježeg 
paradajza, 15 dkg crvenog luka, po 
mogućnosti manjih glavica, 10 dkg 
mrkve, rukovet peršunova lista, 
malo lišća celera, nekoliko česna 
bijelog luka, 1 dcl juhe (ili vode) ako 
meso nije tako mlado, janjeće ko- 
šuljice ili pergament-papir ako 


nemamo košuljice, malo aleve 
paprike, 2 dkg masnoće. 

Povrće se sredi, očisti i izreže. 
Luk se samo oguli ako su sitnije 
glavice ili prereže ako su krupnije. 
Peršun i celer krupnije se izreže, 
bijeli luk u česnima ostavi. Sve to 
se stavi u duboku pomašćenu tavu 
(odnosno tepsiju), posoli te doda 
bibera. Meso se izreže na komade 
i poreda po povrću. Tava se pokrije 
košuljicom ili papirom i stavi u 
pećnicu da se peče. Kasnije se 
doda malo aleve paprike. 

Ukoliko meso nije tako mlado, 
onda ga treba prethodno malo 
prokuhati da se "upoli". U tom slu- 
čaju u tavu se doda i nešto mesne 
vode (juhe). 


ELBASAN-TAVA 


U svome aščinskom jelovniku u 
Bosni, među tzv. slanim jelima, 
Amidža Dekika navodi i Elbasan- 
tavu. 

Prema tome, ovo jelo egzistira u 
Bosni više stoljeća. Elbasan je grad 

u Albaniji pa je moguće to jelo 
došlo otuda, s tim što je u Bosni pri- 
lagođeno domaćoj kuhinji i ukusu. 

Ovdje navodimo recept nastavni- 
ka kulinarstva M. Duranovića, 
Sarajevo. 

Za 10 osoba u dkg: janjećeg me- 
sa 250, janjeće maramice 20, mile- 
rama 10, maslaca 10, jaja 10 ko- 
mada, kiselog mlijeka 1 litar. Začini: 
so, biber, peršunov list, bijeli luk. 

Janjeće meso isjeći na krupne 
komade (po mogućnosti 1 komad u 
porciju), meso nasoliti i pobiberiti, 
obaviti ga janjećom maramicom, 
složiti u zemljanu tavu (vatrostalnu 
zdjelu), preliti topljenim maslacem i 
peći u pećnici uz dodatak vode. Ka- 
da je meso pečeno, napraviti pre- 
ljev od jaja, kiselog mlijeka, milera- 
ma, sitno sjeckanog bijelog luka, 
soli i sitno sjeckanog peršuna, do- 
bro izmiješati, preliti meso i peći u 
pećnici da porumeni. Servirati u istoj 
zdjeli u kojoj je tava i pripremljena. 


PRŠNJA 


Među tzv. slanim jelima u svom 
aščinskom jelovniku u Bosni Ami- 
dža Dekika navodi i pršnju. 

To je neka vrsta tave sa slatkim 
kajmakom (skorupom). Recept sa- 
stavljen na osnovu izlaganja Mug- 
dima Vukotića, nastavnika iz Mo- 
stara. 

Za jednu tavu (tepsijicu): 30-40 
dkg telećeg ili janjećeg mesa 
mečine, luka (crvenog) 10-15 dkga, 
rukovet lista peršuna i celera, mrkve 
oko 10 dkg, soli, bibera, paradajza 
oko 15 dkg, skorupa (slatkog kaj- 
maka) 10-15 dkg, masnoće. 

Luk se očisti, isjeca i preprži na 
masnoći dok ne porumeni. Na to se 

ukriža peršun, celer i mrkva, posoli, 
te nekoliko puta lagahno prevrne 
dok se ne dobije odgovarajući sos. 

Meso se isiječe na sitne zalogaj- 
čiće, posoli i proprži na masnoći 
dok ne porumeni. Na to se ukriža 
peršun, celer i mrkva, posoli, te 
nekoliko puta lagahno prevrne dok 
se ne dobije odgovarajući sos. 

Meso se isiječe na sitne zalogaj- 
čiće, posoli i proprži na nešto mas- 
noće u tavi, tepsijici (a može i u 
šerpi). Na ovo meso se posipa 
proprženi luk i zelen (sos) i pusti da 
se ćevabi - dinsta. U toku ćevab- 
ljenja ravnomjerno se ukriža 
paradajza (ako nema svježeg, 
onda ukuhanog) i ćevabi dok ne 
bude meso gotovo. 

Rastopi se (uzavrije) malo mas- 
noće, doda skorup, promiješa i 
ovim ravnomjerno pospe pršnja. 


DEMIRLIJSKI GRAH 


Demirlijski ili ciganski grah u 
Bosni je u početku bilo sirotinjsko 
jelo, a kasnije su ga prihvatili svi 
slojevi. 

Prokuha se bijeli grah, pomasti 
demirlija (tepsija), grah ocijedi, 
istrese i rasporedi po demirliji. Po 
grahu se izreže razne zeieni (lista 
peršuna, celera, mrkve), malo u- 
sjecka crvenog luka, malo sitno 
isjeckanog bijelog luka, posoli, 
pobiberi, te začini rastopljenom 
masnoćom i peče. 

Kada je grah pečen, izvadi se iz 
pekare, ostavi da se malo hladne, a 
onda po grahu poredaju grumenčići 
kajmaka i grah servira skupa sa 
demirlijom. 

(Recept Mugdima Vukotića, na- 
stavnika iz Mostara). 

SARAJEVSKA TAVA 


Vahid Londrc, zlatar iz Sarajeva, 
kaže da je sastav ove tave isti kao 
i bosanskog lonca, s tim što se 
peče u zemljanoj tavi (vatrostalnoj 
posudi). Prilikom pečenja prekrije 
se janjećom košuljicom, a ako 
nemamo janjeće košuljice, onda se 
pokrije sa nekoliko čistih opranih 
listova glavatog (slatkog) kupusa. 


TURLU-TAVA 


Turlu-tava je varijanta bosanske 
tave. Turlu-tava se nekad pekla u 
zemljanoj tavi (crepulji). 

Za 4-6 obroka: 1 kg mladog 
bravećeg mesa (nekada se uUzi- 
mala oka, kad je meso mjereno na 
oke), 1/2 kg paradajza, 10 dkg 
bamje, 2 glavice luka (crvenog), 
nekoliko česni bijelog luka, neko- 
liko slatkih paprika i nekoliko ljutih 
paprika, pola glavice kupusa, 10-15 
dkg graška, nekoliko krompira, 
lišća majdonosa, celera, cimeta, 
bibera, karanfilića. Neki dodaju i 
crnog patlidžana. 


Meso se izreže na krupnije zalo- 
gaje, iskriža paradajz, te to stavi na 
tavu i posoli. Zatim se očisti i izreže 
sve ostalo povrće i složi na meso i 
paradajz, posoli, doda biber u zrnu, 
bijeli luk u česni i ostali začini. Ljute 
paprike se dodaju cijele. 

Tava se peče na tihoj vatri neko- 
liko sati. (Nekada se pekla u pekar- 
skoj radnji sa strane, tj. na tihoj 
vatri). 

Uz turlu-tavu obavezno se servira 
somun (lepinja), pošto je pogodan 
da upija saft tave. 

TURLU-TAVA 
NA DRUGI NAČIN 


To je jedan brži način spravljanja 
turlu-tave, koja ne mora dugo da se 
peče na tihoj vatri. Meso se izreže i 
skuha, posebno povrće izdinsta, a 
onda doda meso na povrće i skupa 
sve ubaci u pećnicu da se zapeče. 


REPNA TAVA 


U Sarajevu neki spravljaju tavu i 
od repe na taj način što repu za jelo 
operu, obare, ogule, izrežu na 
kocke, postave u tavu, dodaju 
začine, odozgo postave meso i 
peku. Ovo jelo smatra se veoma 
zdravim za ishranu. 


ĐUVEČ 


Riječ đuveč u turskom (gugec, 
vulg, guvec) označava zemljanu 
tavu ili tendžeru. 

Kako kaže Škaljić (Turcizmi u 
srpskohrvatskom jeziku), đuveč 
kao jelo sastoji se od komada mesa 
pomiješanih sa lukom, pirinčem, 
krompirom i pečenim u zemljanom 
sudu. Sličan je recept đuveča koji 
se priprema u Bosni. Ovdje ćemo 
navesti đuveč iz časopisa "Plin", 
Zagreb, s tim što su date količine 
potrebnog materijala. 

Za oko 6 obroka: 1 kg goveđeg ili 
telećeg mesa, 1/2 kg krompira, 1/2 
kg mohuna, 2 plava patlidžana, 5-6 
paradajza, 15 dkg masti, so, 3 gla- 
vice crvenog luka, rukovet peršuna, 
2 jaja, 1 mjerica kiselog milerama. 

Luk se izreže i pirja na masti, te 
doda meso izrezano na komadiće i 
preprži. 

Kada je meso napola meko, 
pripremiti ostale dodatke: krompir 
izrezati na velike komade (1 krom- 
pir na 4 dijela) mohune izrezati, 
patlidžane oguliti i narezati na 
ploške, posoliti i naliti sa malo vo- 
de, te stresti da svugdje budu vla- 
žni i ostaviti ih tako 10 minuta, 
zatim iscijediti. 

Dodatke sve zajedno izmiješati, 
staviti u šerpu, odozgo staviti meso 
sa lukom i peći na umjerenoj Vatri. 

Kada je meso gotovo pečeno, 
izrezati paradajz na velike komade 
i staviti odozgo, isjeckati peršun i 
posuti po paradajzu, te vratiti _u 
pećnicu da se prepeče. 

Jaja izlupati i dodati jednu mjericu 
kiselog vrhnja (kajmaka), te preliti 
po đuveču i zapeći na jakoj vatri. 

Servirati u istoj posudi u kojoj je i 
pečen. 


ĐUVEČ NA DRUGI NAČIN? 


Teleće meso se izreže na ko- 
made i napola skuha, te se ujedno 
dobije i mesna voda (juha). 

Isjeku se na kockice luk i mrkva, 
isiječe lišće peršuna i celera, te sve 
ovo u tavi na masnoći prodinsta. 
Krompir se oguli i izreže na kolu- 
tove. 

U zamašćenu tepsiju rasporedi 
se prodinstano povrće i pospe se 
malo riže, pa se složi krompir i na 
kraju poredaju komadi telećeg 
mesa. Potom se đuveč zalije mes- 
nom vodom (juhom). Između mesa 


+ Recept Ismeta Pilavdžića, Sarajevo. 

se nakriža paradajz, pospe biber, 
paprika i stavi peći. U đuveč se ne 
dodaje nikakva masnoća. 


ĐUVEČ 
NA BOSANSKI NAČIN? 


Za 4 obroka: 72 dkg mesa ovči- 
jeg, telećeg ili goveđeg, 12 dkg 
masla (masnoće), 8 dkg riže, 30 
dkg krompira, 6 dkg paradajza, 16 
dkg svježe paprike, biber, so, 8 dkg 
mrkve, 8 dkg crvenog luka, rukovet 
majdonosa (peršunova lista), 2 
jaja, 3 del kiselog mlijeka (ovčijeg). 

Meso isjeći na manje komade (4- 
6 dkg), luk isjeckati i propržiti na 
uzavrelom dijelu masla i posoliti. 
Isjeckati mrkvu, dodati i propržiti. 
Krompir izrezati na kocke, paprike 
iskrižati. Rastopiti ostatak masnoće 
i staviti u crepulju ili dubliu tepsiju 
(duboku tavu) posoliti i pobiberiti. 
Na to ravnomjerno sasuti pro- 
prženo meso, luk i mrkvu i staviti u 
rernu. 


Kada se meso "upoli", izvući tep- 
siju i rižu ravnomjerno posuti po 
tepsiji. Na rižu iskrižati paradajz, a 
na to peršun i vratiti u pećnicu da 
se ispeče. Ako za rižu nema do- 
voljno tekućine, dodati u toku 
pečenja malo mesne vode (juhe) ili 
vode. 

Pečen đuveč preliti izlupanim jaji- 
ma, te opet vratiti u pećnicu da se 
zapeče. 

Kada se zapeče, izvaditi da se 
malo hladne, a zatim ravnomjerno 
kašikom politi kiselim mlijekom. 


+ Recept Junuza Hadžibajrića, Sarajevo. 


Tava sa kiselim mlijekom 

JALAN-TAVE: 
JALAN-TAVA 


U nekim mjestima Bosne sprav- 
ljaju i u tavi (ili tepsiji) pečeni krom- 
pir. Može se spravljati na razne 
načine. 

Krompira mladog prema broju 
obroka, 1/4 mesa od količine krom- 
pira, luka (crvenog) koliko i mesa, 
masnoća, So. 

Krompir se izreže na kolutiće, po- 
soli i peče u tepsiji na masnoći. Me- 
so se samelje. Luk isjeca, te malo 
prodinsta na masnoći, zatim doda 
meso i prodinsta. To se pospe po 
krompiru u tepsiji i vrati u pećnicu 
da se zapeče. 


TAVA SA 
SLATKIM KAJMAKOM 


Krompir izrezan na deblje kolu- 
tiće se skuha u slanoj vodi (ali da 
se ne raspadne). Ocijedi se voda, 
krompir poreda u zamašćenu tavu 
ili tepsiju, prelije slatkim kajmakom 
(ili povlakom), zatim zapeče. 

Prilikom serviranja začini se uza- 
vrelim mladim maslom (maslacem). 


TAVA SA SLANIM KAJMAKOM 


Za 4 obroka: 1, 20 kg krompira, 
2-3 česna bijelog luka, 15-20 dkg 
masnoće (ili ulja), so, 16-20 dkg 
slanog kajmaka. 

Krompir se oguli, opere i izreže 
na tanje kolutove. Ulje se uspe u 

tepsiju i saspe krompir, posoli, ra- 
sporedi po tepsiji, te ubaci u toplu 
pećnicu i ispeče. 

Bijeli luk se očisti i veoma sitno 
isjecka, izvadi krompir iz pećnice i 
ravnomjerno pospe bijelim lukom, 
te promiješa. Zatim se tepsija 
prekrije krpom i ostavi u otvorenoj 
pećnici da odstoji oko 10 minuta. 


Na tanjir se servira kajmak i uz 
kajmak topao krompir. 


TAVA SA KISELIM MLIJEKOM 


Isto se spravlja kao i tava sa slan- 
im kajmakom, samo mjesto kajma- 
ka stavlja se kiselo mlijeko. Dakle, 
kada je krompir pečen i kada se 
polije gustim kiselim mlijekom, vrati 
se u toplu otvorenu pećnicu. 

Servira se toplo, najbolje u tavici 
(tepsijici) u kojoj je i pečeno. 


BEĆARSKI KROMPIR 


Sena Veljković sa Ilidže kod 
Sarajeva ("Oslobođenje" 25. 8. 
1977.) daje sljedeći recept: 

Na jedan kg krompira uzti 8 
babura i svaku isjeći uzduž na 4 
dijela. U šerpu staviti masnoću po 
volji, pa redati red oguljenog i na 
kolutove izrezanog i posoljenog 
krompira, red paprike. Odozgo 
posuti isjeckanim peršunovim lis- 
tom i ponovo preliti uljem. 

Staviti u pećnicu da se peče, a 
prije nego što se iznese na sto, pre- 
liti jednom šoljom kajmaka ili 
mileramom (povlakom). 


ĆUFTE, KOLAČIĆI I SLIČNA JELA: 


BOSANSKI KADUN-BUTIĆI 


Kadun-butići (perzijski - bukvalno 
prevedeno "damska bedrica-be- 
dra", "damski butići", "damska ste- 
gna") u perzijskom označavaju po- 
sebnu vrstu ćufti (šnicli) koje se zači- 
njaju limunom. U Sarajevu se naziva- 
ju kadun-butići. Junuz Hadžibajrić, 
međutim, kaže da se u Bosni sprav- 
ljaju i drugačiji kadun-butići, od mla- 
dih janjećih ili mladih telećih butića. 
Ali ni on nije bio siguran u recept, 
pa je izveden pod pretpostavkom. 

Za 5 obroka: 75 dkg mesa od 
mladog janjećeg butića ili mladog 
telećeg buta. Za punjenje (dol- 
mljenje) 25 dkg teletine (ili janje- 
tine), 12 dkg riže, 1-2 rukoveta maj- 
donosa, 1-2 rukoveta celera, SO, 
biber, masnoća za prženje i din- 
stanje, 5 malih limunova ili 3 veća, 
malo brašna i 1 jaje. 

Od janjećeg ili telećeg buta 
izrezati i istući šnicle promjera 10- 
12 cm, posoliti. 

25 dkg mesa isjecati (samljeti), 
uzavriti malo masnoće i staviti da 
se dinsta na lagahnoj vatri. Rižu 


prokuhati da nabubri i ako ima 
vode, ocijediti (ne bi trebalo da 
bude vode kada nabubri). Lišće 
peršuna i celera sitno isjeckati, 
malo posoliti i dodati na meso koje 
se dinsta, kontrolirti slanost i dodati 
bibera. 

Skinuti meso sa vatre kada se 
upoli, i šnicle staviti na brašno. 
Izlupati jaje i dodati malo brašna i 
dobro izmiješati. U tavi uzavriti 
masnoću za prženje. 

Na svaku šniclu staviti nešto pu- 
njevine (tako da se može zatvoriti), 
formirati butiće i "zašiti" ih čačkali- 
com, pa močiti u jaje i pržiti na 
vreloj masnoći. 

Kada porumene, vade se i servi- 
raju sa jednim limunom (ili polovi- 
com većeg). 

Servirati ih prema želji — vruće ili 
hladne. Na razrezan kadun-butić 
se cijedi dosta limuna. 


KADUN-BUTIĆI 


Za 4 obroka: 65 dkg janjećeg 
buta bez kosti ili mlade teletine 10 

dkg pirinča (riže), rukovet celera, 2 
rukoveta peršuna, so, biber, mas- 
noće toliko da bude dovoljno za 
prženje i dinstanje, bijelo brašno, 
malo ulja, 4 mala ili 2 veća limuna, 
1 jaje. 

Meso se samelje, posoli, izmiješa 
i malo "izradi" (mijesi). Ako je meso 
nemasno, treba dodati malo ulja. 
Zatim se meso razdijeli na oko 40 
dkg i oko 25 dkg. 

Riža se opere, naspe isto toliko 
vode i prokuha (dok ne "popije" 
vodu). Peršun i celer se sitno 
isjeckaju. 

U šerpu se metne nešto masnoće 
i saspe 25 dkg mesa, te malo 
prodinsta. Zatim se doda riža, 
promiješa sa mesom, doda isjec- 
kani peršun i celer, dosta pobiberi i 
sve to dinsta dok ne bude gotovo 
dinstano, te kontrolira da li je 
dovoljno slano. 


Obrašni se sto, uzme 40 dkg 
mesa (preostali veći dio, raspljosni 
na stolu, obrašni se valjak odnosno 
oklagija i rasuče mesno tijesto na 
debljinu od oko 5 milimetara. Zatim 
izreže na kvadrate tako da se u njih 
može zaviti nadjev (dinstano meso 
i riža), jaje sa malo vode izlupati, 
dodati malo brašna (1/2 dkg) i opet 
izlupati. U dubokoj tavi uzavrije se 
masnoća (maslo). Po jedna kašika 
nadjeva se stavlja na kvadrate od 
mesne jufke, zavije 1 ugao, a onda 
dva ugla sa strane, a četvrti ugao 
ne previja, te se stiskom šake 
oblikuju mali "butići" (veličine kao 
japrak ili sarma). Pošto četvrti krak 
(ugao) nismo previli, to je stiskom u 
šaci dobiven oblik butića (bataka). 

Ovi butići se zamaču u izlupano 
jaje i prže na vreloj masnoći dok se 

malo ne uprže, zatim se prevrnu, 
smanji jačina vatre, te još prže na 
slabijoj vatri. 

Butići se serviraju hladni ili topli u 
tanjire sa polovicom, odnosno cije- 
lim limunom za svaki obrok. 

Na razrezane se cijedi dosta 
limunova soka. 


KADUN-BUTIĆI 
PO RESULOVIĆU 


Džemal Resulović, ugostitelj iz 
Sarajeva, daje nešto drugačiji 
recept za kadun-butiće. 

Za 4 obroka: 65 dkg telećeg 
mesa bez kostiju (ili janjećeg buta), 
10 dkg riže, rukovet celera i peršu- 
na (lista), soli, bibera, masnoće za 
prženje, brašna za pohovanje, 1 
jaje, malo vegete, 2 do 4 limuna. 

Meso se samelje (isjeca), posoli i 
izmiješa, te razdijeli na dvije 
polovice. 

Riža se otrijebi, opere i naspe 
isto toliko vode i prokuha, da popije 
vodu (nabubri). Peršun i celer se 
sitno isjeckaju. 

Jedna polovica mesa se engliš 
preprži na masnoći (pola pro- 
prženo, još crvneo meso), te skine 
s vatre. U ovo meso se doda 
peršun, celer, biber, riža i malo ve- 
gete, te izmiješa. Na to se doda 
druga polovica sirovog mesa i opet 
izmiješa. Od ove mase oblikuju se 
mali butići (oko 7 dkg težine). Zatim 
se ulupa jaje (eventualno malo 
vode). Na peć se stavi masnoća da 
bude vrela. Formirani kadun-butići 
se pažljivo obrašne, prevrnu u jaje- 
tu i prže na vreloj masnoći. 

Serviraju se sa prilogom 1/2 do 1 
cijelog limuna. 

(Neki umjesto limuna stavljaju 
slani kajmak na kadun-butiće). 


DOMATIS-BUTIĆI 


Tahira Čerić, Sarajevo ("Oslo- 
bođenje" 10. januara 1977. godine) 
pod naslovom "Kadun-buti" daje 
jednu vrstu kadun-butića. 

Kilogram ovčijeg ili goveđeg 
mesa oprati, isjeći na komade i 
zajedno s glavicom crnog luka 
samljeti. Mesu zatim dodati jedno 
jaje, jednu osminu kg riže i sitno 
sječenog peršunovog lista. To sve 
dobro izmiješati. Na štednjak stavi- 
ti vodu da provri i posoliti je. Od 
mesne mase praviti loptice veličine 
jajeta, dajući im duguljast oblik kao 
malih butića. Pri oblikovanju butića 
stalno kvasiti ruke vodom. Pažljivo 
ih spustiti u vrelu vodu da se kuha- 
ju. Kada se vidi da je riža kuhana, 
butiće vaditi pažljivo iz vode. Za to 
vrijeme posebno ulupati 3-4 jajeta a 
u tavi izavreti dosta masnoće 
(masla). Kadun-bute umakati u ulu- 
pana jaja i spuštati ih u vrijuću mas- 
noću, te pržiti dok ne porumene. 

Uz ove kadun-butiće služi se sos 
od paradajza (crveni patlidžan, 
domatis). 


NAĐINI KADUN-BUTIĆI 


Imamo još jednu varijantu kadun- 
butića od Nađe Olovčić, Sarajevo, 
("Oslobođenje" 15. septembra 
1976. godine). 


BOSANSKI KUHAR 

40 dkg mesa, 15 dkg riže, 1 gla- 
vica luka, 20 dkg masti ili 1/4 litre 
ulja, 1 jaje, 2-3 kašike brašna, so i 
biber. Riža se očisti i stavi u vrelu 
slanu vodu, kojoj se dodaju 2 
kašike ulja. Kuhana riža se pobiberi 
i ohladi. Mljeveno meso se isprži na 
luku i izmiješa sa kuhanom rižom. 
Od riže i mesa prave se "bupci" 
(uzima se onoliko smjese koliko 
staje u šaku i stegne), uvaljaju u 
brašno i umućeno jaje te prže na 
vrućoj masti 2-3 minute, dok 
porumene s obje strane. 

Kadun-butići služe se sa uma- 
kom od paradajza kao samostalno 
jelo. 


ĆUFTE 


Ćufte ili ćufteta (perzijski) ozna- 
čavaju, inače, "kolačiće od mesa sa 
saftom". Tradicionalna kuhinja Bos- 
ne razlikuje kolačiće od ćufti, te 
ćufteta od raznih vrsta ćufti. 


BOSANSKO ĆUFTE 


Za 4 obroka": 60 dkg mljevenog 
mesa (telećeg ili janjećeg), 10 dkg 
riže, 2 jaja, 4 dkg brašna, 2 dkg so- 
li, 24 dkg masnoće, 8 dkg crvenog 
luka, 8 dkg mrkve, 4 g bibera. 

Riža se opere, doda isto toliko 
vode ili mesne vode, te toliko kuha 
da "popije" vodu, odnosno nabubri. 

Meso se izreže na komade, te 
sjeca skupa sa očišćenim lukom 
(odnosno fašira skupa sa lukom) 
tako da se meso i luk "sjedini". 


+ Normativ materijala Hadžibajrić Junuza. 

Malo se posoli, pobiberi i izmiješa. 
Obari se mrkva, isjeca i doda na 
meso, zatim doda riža i sve izmi- 
ješa. Ova smjesa se formira u 
kuglice, zavisno od toga koliko 
komada ćufti se daje za jedan 
obrok. Zatim se ćufte raspljosne. 
Jaja se dobro izlupaju. Uzavrije se 
masnoća u dubokoj tavi. Cufte se 
obrašnjave (omeljaju), zamaču u 
jaje, te prže na vreloj masnoći. 


BOSANSKO ĆUFTE 
PO HALIMIĆU 


Adem Halimić, aščija iz Sarajeva, 
daje nešto drugačiji recept za 
bosansko ćufte. Ako je uspjelo, 
bosansko ćufte se na presjeku 
šareni kao kvalitetna sudžuka. 

Za 4 obroka: 40 dkg krta mesa 
(janjeće, juneće, ovčije), 8 dkg pi- 
rinča, 2 jaja, malo mlijeka (slatkog), 
malo brašna, soli, bibera, česno 
bijelog luka, masnoće za prženje i 
eventualno malo aleve paprike i 
paradajza. Cesne bijelog luka se 
očisti i veoma sitno isjecka, meso 
izreže i skupa sa lukom dva puta 
presjeca (premelje). Riža se pre- 
bere, opere i obari, te saspe na 
meso. Ovo se posoli, pobiberi i sve 
izmiješa. Razbiju se jaja, doda 
malo mlijeka, umuti, doda brašna i 
opet umuti. Uzavrije se masnoća. 
Od smjese se iskolačaju ćufte, 
zamaču u jaje i prže na vreloj mas- 
noći. 

Bosansko ćufte se obično servira 
sa nekim prilogom, uz dodatak 
malo tzv. aščinskog safta (iz sitnog 
ćevaba, iz krzatme ili iz šiš-ćevaba, 
ili od svakog pomalo, zavisno šta 
aščija ima na odžaku-ognjištu). Ako 

nemamo ovih saftova, onda 
napravimo sos od uzavrele mas- 
noće, paradajza i aleve paprike. 


PAŠA-ĆUFTE 


Za 4 obroka": 64 dkg mljevenog 
mesa, 12 dkg riže, 1 1/2 jaje, 2 dkg 
soli, 12 dkg masnoće, 4 g aleve 
paprike, 2 g limuntosa (ili llmunove 
kore), 4 g bibera, malo brašna, 2 
del kiselog mlijeka ili oko 12 dkg 
kajmaka. 

Skuha se riža i ocijedi. Meso 
samelje i izmiješa sa rižom, posoli, 
doda limuntos, biber, sve izmiješa i 
oblikuju okrugle pljosnate ćufte 
(kolačići). U ulupano jaje se doda 
malo brašna. Uzavrije se masnoća. 
Cufte se umoče u jaje i prže na 
masnoći. U saft se doda malo aleve 
paprike. 

Serviraju se sa malo vlastitog 
safta i preliju kiselim mlijekom ili 
rastopljenim kajmakom. 

U aščinici se obično dodaje 
pomalo safta iz raznih jela koja se 
nalaze na aščinskom odžaku — 
ognjištu (iz ćevapa, krzatme, Šiš- 
ćevapa i sl.). 

Može se i pripremiti poseban saft 
za paša-ćufte. Dinsta se isjeckani 
luk, doda malo paradajza ili aleve 
paprike, malo brašna (zaprška), 
zalije juhom (mesnom vodom). 
Zatim se ovaj sos procijedi i dobije 
saft za ćufte. 


ĆUFTETA 


Za 4 obroka: 30 dkg bravljeg 


buta, 30 dkg govedine, 1 jaje, 6 dkg 


"+ Sastav Junuza Hadžibajrića, Sarajevo. 

bijelog brašna, so, biber, 16 dkg 
masnoće, 3 dcl kiselog mlijeka (ili 
vrhnja), malo aleve paprike. 

Meso se isjeca (samelje), posoli, 
pobiberi, doda jaje i sve to izmiješa. 
Od ove smjese se naprave kuglice, 
umeljaju u brašno, raspljosne i prže 
na vreloj masnoći. 

Pečene se serviraju u podgrijane 
tanjire. Od preostale masnoće uz 
dodatak malo vode i aleve paprike 
se načini zaprška i doda uz ćufteta. 
Sa strane tanjira doda se kiselo mli- 
jeko ili povlaka. 


BEGOVSKI KOLAČIĆI" 


Za 10 osoba u dkg: faširanog 
mesa (tri vrste smiješati — gove- 
dine, teletine, bravetine) 150, crnog 
luka, 20, riže 20, brašna 10, 
paradajz-pirea 10, maslaca 20, 
povlake 10, jaja 4 komada. Začini: 
so i biber. 


Rižu kuhati da bude napola meh- 
ka. Isfaširati meso, dodati napola 
kuhanu ohlađenu rižu, paradajz-pi- 
re, sitno sjeckani crni luk, jedno 
jaje, so i biber. Sve skupa izmiješati 
i formirati u vidu manjeg oraha. 

Na maslacu prepržiti brašno da 
bude svijetle boje, naliti fondom od 
kostiju, iskuhati, a zatim dodati 
formirane kolačiće i kuhati 15 minu- 
ta.  Dotjerati ukus  mljevenim 
biberom i soli. Skinuti sa štednjaka, 
malo ohladiti, izlupati tri komada 
jaja sa povlakom i povezati saft. 
Ako se želi prokuhati jaja u saftu, 
onda kolačiće izvaditi, a saft 


+ Recept M. Duranovića, nastavnika kuli- 
narstva, Sarajevo. 


BOSANSKI KUHAR 
ĆUFTE, KOLAČIĆI I SLIČNA JELA 


prokuhati skupa sa jajima i onda 
nazad vratiti kolačiće. 


VARENI KOLAČIĆI" 


Za 4 obroka: 50 dkg junećeg 
(goveđeg mesa, 15 dkg crvenog 
luka, 4 dkg riže, so, biber, brašno, 
juha ili voda, maslo ili druga mas- 
noća, 2 dcl skorupa ili povlake, te 
eventualno limuna. 

Meso i luk se skupa samelju 
(ranije se sjecalo skupa nekoliko 
puta), doda riža, so, biber, te sve 
izmiješa. Ovo mesno tijesto se 
malo izradi i prave kuglice. 

Na tepsiji se razastre brašno na 
koje se bacaju kuglice, pospu se 
brašnom i zatim tepsija drma tako 
da se kuglice same dovoljno 
obrašne. Zatim se kolačići sipaju u 
juhu koja vrije i kuhaju. Kada se 
serviraju na tanjir, odozgo. se doda- 
je skorup (slatki kajmak) ili povlaka 
(vrhnje), te začine  uzavrelim 
maslom. 

Po želji gosta može se dodati i 
kriška limuna. 


VARENI KOLAČIĆI 
NA DRUGI NAČIN 


Za 4 obroka: 50 dkg junećeg 
(goveđeg) mesa, 15 dkg crvenog 
luka, 4 dkg riže, malo soli, bibera, 
aleve paprike, malo ukuhanog 
paradajza, 1 jaje, brašno, 1 1/2 | 
slabije (rjeđe) juhe, 5 dkg masla 
(masnoće), malo skorupa (može i 
vrhnja). 


+ Recept sastavljen na osnovu razgovora 
sa Ismetom Pilavdžićem, Sarajevo. 

Meso se samelje, luk isjecka, i u 
meso doda 5 dkg luka, riža, so, 
biber, jaje i izmiješa mesno tijesto. 

Razastre se brašno na sto (tepsi- 
ju) i mesno tijesto mijesi dotle dok 
ne bude takvo da se mogu praviti 
kuglice. Zatim se mesno tijesto 
kida, brašnjavi i prave kuglice 
promjera 3-4 cm. 

U međuvremenu se stavi juha na 
vatru (može i voda, ako nema 
juhe), doda preostalih 10 dkg 
isjeckanog luka i to kuha. Kada je 
luk gotovo kuhan, saspu se kolačići 
i kuhaju sve dok se juha ne ukuha 
da čini sos (luk treba praktično da 
se pretvori u sos-saft). U tavici se 
uzavrije maslo, doda malo aleve 
paprike i ukuhanog paradajza, 
promiješa i prokuha, te saspe na 
kolačiće. Kolačići se spuste da još 
malo prokuhaju. 

Serviraju se sa malo skorupa 
(može i vrhnje). 


ĆUFTE U SAFTU 


To je ustvari jedna vrsta varenih 
kolačića, samo spravljenih nešto 
drugačije". 

Za 4 obroka: 30 dkg junećeg 
mljevenog mesa, glavica luka, soli, 
brašna, malo vegete, 5 dkg riže, 1 
jaje, malo ulja, malo aleve paprike, 
kiselog mlijeka. 

Luk se isjeca, doda u mljeveno 
meso, posoli, doda malo vegete, 
riže, malo ulja, malo aleve paprike, 
jaje i sve dobro izmiješa. Formiraju 
se kuglice na taj način što se 
omlive u brašnu. U međuvremenu 
se uzavrije voda. Treba paziti da 


+ Recept Sofije Kunštić-Čavljak, Saraje- 
VO. 


vode bude toliko da ćufta samo 
zamaknu (ogreznu) u vodi, dakle 
ne smije biti previše vode. Cufte se 
bacaju u ključalu vodu i kuhaju oko 
15 minuta, a onda disntaju na tihoj 
vatri oko pola sata. Treba paziti da 
bude safta. U toku dinstanja probati 
ukus i eventualno popraviti. 
Serviraju se tople uz dodatak 
kiselog mlijeka. Ako nema kiselog 
mlijeka, može se dodati i limun. 


ĆUFTE NA MLADOM MASLU 


Još jednu varijantu ćufti (kolači- 
ća) daje spomenuta Sofija Kunštić 
iz Sarajeva. 

Za 4 obroka: 60 dkg mljevene 
junetine, malo soli, brašna, 2 jaja, 
malo paprike, komad mladog mas- 
la (maslaca), ulja, 4 dcl povlake. 
Meso se posoli, izmiješa, te na 
brašnu formiraju ćufte (kao faširane 
šnicle). 

Umute se jaja, uzavrije ulje, ćufte 
umaču U jaja i prže na ulju, te vade 
i ocijede. 

U širokoj šerpi ucvrlji se grumen 
mladog masla (maslaca), doda 
malo aleve paprike i malo vode 
(toliko da ćufte mogu samo djeli- 
mično plivati u umoku, - saftu), 
poredaju ćufte i na tihoj vatri će- 
vabe (dinstaju) neko vrijeme. 

Serviraju se sa vlastitim saftom i 
prelivaju povlakom (mileramom). 


ĆUFTE U KAJMAKU 


To je aščinski složenac, tj. aščije 
(kuhari) često kombinuju jela. 

Dakle, rastopi se nešto romanij- 
skog (planinskog) slanog kajmaka 
("kore"), doda nešto safta iz ćufti, 
provrije, dodaju ćufte ucijelo ili 
zdrobljene, te malo vrijuckaju pok- 
lopljene u kajmaku. 


BOSANSKI KOLAČIĆI SA 
POVLAKOM" 


Za 10 osoba u dkg: faširanog 
mesa (najbolje je miješano — 
govđe, bravlje, teleće) 150, crnog 
luka 20, maslaca 20, brašna 10, 
povlake (milerama) 10, zemičke 3 
komada, jedno jaje. Začini: So, 
biber. 

Meso sitno iskosati ili samljeti na 
mašinu, dodati sitno sjeckani crni 
luk, kvašene ocijeđene zemičke, 
jaja, brašno, so i mljeveni biber. 
Sve skupa dobro izmiješati, a zatim 
oblikovati u vidu većeg lješnika, 
ispržiti na maslacu, složiti u pogod- 
nu posudu (sahan), preliti topljenim 
maslacem, posuti sitnim biberom i 
zaliti mileramom, staviti u pećnicu 
da sve skupa malo prokrčka. 


BOSANSKA PRŽENA 
ĆUFTETA 


To je recept Zorke Mitrović-J. 
Babić (33). Uzmi 1/2 kg goveđeg 
krta mesa, samelji ga, dodaj soli, 
bibera, 1 jaje i brašna 1-2 šake; od 
toga valjaj sasvim male kugle 
(ćufteta), meći ih u sito, pospi ih 
brašnom da se ne slijepe i prži ih 
na vreloj masti. Kad su pržena, 
umuti jedno jaje, pospi po ćuftetima 
i pusti da se i jaje zapeče, onda 
izvadi u tanjir i tople serviraj. 

PRŽENI KOLAČIĆI 


Za 4 obroka: 60 dkg mesa, 1 jaje, 
10 dkg prezla, 8 dkg luka (cr- 
venog), česno-dva bijelog luka, so, 
biber, malo brašna, masnoće za pr- 
ženje, te materijal za saft koji se 
dodaje paša-ćuftetama (vidi paša- 
ćufte). 

Meso se izreže, luk (crveni očisti 
i izreže, očisti i isjecka bijeli luk, ovo 
se sve skupa samelje. Zatim se 
doda prezli (nekada tučenog pek- 
simeta), posoli, pobiberi, doda jaje, 
izmiješa, te još jednom premelje. 
Zatim se formiraju kolačići (pljos- 
nati okrugli kolačići promjera oko 5 
cm), te na vreloj masnoći peku. 

Ispečeni se ostave u masnoći u 
kojoj su pečeni do serviranja. Pri 
serviranju dodaje se saft isti kao za 
paša-ćufte. Mogu se servirati i sa 
prilogom — pilav ili drugo varivo. 


PRŽENI KOLAČIĆI 
NA DRUGI NAČIN 


Za 4 obroka: 60 dkg mesa, 2 dkg 
soli, 12 dkg masnoće, 8 dkg 
crvenog luka, 2 g paprike, 20 dkg 
hljeba, 4 g bibera, 2 g bijelog luka. 

Meso se samelje i posoli, doda 
namočen hljeb, sitno isjeckan 
crveni luk, biber, bijeli luk, te sve 
dobro izmiješa i prave kuglice, pa 
se raspljošte i prže na uzavreloj 
masnoći. 

Uprženi se serviraju na tanjire. U 
preostalu masnoću se doda aleva 
paprika, malo proprži i servira kao 


= Recept M. Duranovića, nastavnika kuli- 


narstva Sarajevo. 

saft uz kolačiće. Mogu se servirati i 
sa prilogom — pilav ili drugo varivo. 


VARENI UVALACI 


Za 4 obroka: 50 dkg mesa (brav- 
ljeg, janjećeg ili junećeg), 10 dkg 
brašna, so, 12 dkg mladog masla 
(ili druge masnoće), 4 dcl kiselog 
mlijeka. 

Meso se samelje, posoli i prave 
loptice promjera 2 cm, koje se 
dobro uvaljaju u brašno. U među- 
vremenu se stavi voda u lonac da 
proključa, te se uvalaci bacaju u 
ključalu vodu i kuhaju. Vode treba 
da bude toliko da se mogu kolačići 
kuhati. 


Stave se sahani (tembale) na peć 
i dobro zagriju, te u svaki sahan 
(tembalu) naspe malo safta u 
kojem su kuhani uvalaci i na njega 
dodaju uvalaci. Uzavrije se mlado 
maslo (ili druga masnoća) i uvalaci 
dobro začine. Ili: u tavi se uvalaci 
malo zaprže u vlastitom sosu, a 
zatim serviraju u podgrijani tanjir, te 
začine uzavrelim maslacem. 

Serviraju se obavezno u vrućem 
sahanu (tembali) ili podgrijanom 
tanjiru. Kiselo mlijeko se dodaje sa 
strane ili se servira u odvojenoj 
zdjeli. 


SRNEĆI KOLAČIĆI 


Za 4 obroka: 60 dkg mesa od 
srnećeg buta, 2 dkg soli, 15 dkg 
masla, 8 dkg crvenog luka, 2 g 
aleve paprike, 2 g bibera, česno 


bijelog luka, te masla za stavljanje 
mesa U bajc. 


Srneće meso se ne stavlja u 
bajc", već u maslo i tako odstoji bar 
24 sata. 


Meso se izvadi iz masla, isjeca 
(ne smije se mljeti, već samo sje- 
cati), posoli, doda sitno isjeckan 
luk, te izmiješa, pobiberi, sve umije- 
si i oblikuju kolačići. Na uzavrelom 
maslu (samo na maslu pržiti, jer 
maslo preuzima miris divljači) prže 
se kolačići. 

U preostalu masnoću doda se 
malo aleve paprike i tim saftom se 
zaliju servirani kolačići. 


SRNEĆI SITNI KOLAČIĆI 


Spomenuti Škaljo spravlja sitne 
kolačiće od svježeg srnećeg mesa, 
bez stavljanja u baje ili maslo. On 
kaže da kolačići i treba da imaju 
aromu divljači, to im daje posebnu 
atraktivnost. Kolačići se prže na 
maslu ili maslacu. 

Kada su sitni kolačići poprženi, 
odozgo se doda kajmak. 


ZEČIJI SITNI KOLAČIĆI 


Kao i srneći, tako se zečiji 
kolačići spravljaju od svježeg zeči- 
jeg mesa. Prže se na maslu ili 
maslacu. Kada su isprženi, odozgo 
se doda kajmak. 


+ Od njem. die Beize, pajc, pac, sala- 


mura. 

DOLMADŽIK 


Dolmadžik (turski) predstavlja 
obložene kolačiće spravljene od 
isjeckane bravlje džigerice. Pravi 
recept ovog jela izgleda da se 
davno izgubio. 

Džigerica se isjeca", doda prodin- 
stanog luka (crvenog), posoli, doda 
isjeckanog peršuna i celera (lista), 
malo bibera, jaje i sve izmiješa. 
Pomoću brašna formiraju se kola- 
čići, obrašne (pospu brašnom), 
zamaču u razmućeno jaje, te prže 
na vreloj masnoći. 


PRŽENI UVALACI 


Za 4 obroka: 40 dkg mekšeg ja- 
njećeg mesa (može i telećeg ili 
mlađeg bravljeg), so, brašno, 12 
dkg masla (ili druge masnoće), 8 
dkg mladog masla (ili druge mas- 
noće), 4 dcl kiselog mlijeka. 

Isjeca se (samelje) meso, posoli, 
dobro uvalja u brašno i od mesne 
mase oblikuju uvalaci nešto krupni- 
ji od lješnika. 

Na tavi (tiganju) uzavrije se mas- 
noće, te uvalaci isprže. U podgrijani 
sahan (tembalu, tanjir) serviraju se 
isprženi uvalaci, razastru po tanjiru, 
te ravnomjerno poliju kiselim mli- 
jekom. 

U međuvremenu se uzavrije 
mlado maslo (maslac) i ravnomjer- 
no začine uvalaci. 


UVALACI U KAJMAKU 


Za 4 obroka: 40 dkg janjećeg 
(telećeg ili mladog bravljeg) mesa, 


+ Prema mišljenju Ismeta Pilavdžića, 
Sarajevo. 

so, brašno, 12 dkg masnoće, 16 
dkg kajmaka, 4 dkg mladog masla. 

Samelje se meso, posoli, izmi- 
ješa, oblikuju male loptice (uvalaci), 
uvaljaju u brašno i na uzavreloj 
masnoći se isprže. 

U vruć sahan (tembalu) stavi se 4 
dkg kajmaka i rastopi, a na to doda 
četvrti dio prženih uvalaka, te odoz- 
go malo začine mladim maslom. 


TRAVNIČKI KOLAČIĆI 


Kod ovih kolačića karakteristično 
je travničko dodavanje skorupa i 
slatkog mlijeka. 

Količine zavise od prilike, veličine 
obroka i broja obroka. 

Meso se isjeca (samelje), posoli, 
omelja (obrašni) i sa obrašnjenim 
dlanovima formiraju kolačići u 
obliku malih orašćića (juvalaci, lop- 
tice). Kolačići se prže na maslu 
(masnoći) u tavi (šerpi). U drugoj 
šerpi (dubokoj tavi) na vatri uspe se 
skorupa (slatkog kajmaka) i slatkog 
mlijeka, toliko da pržena količina 
kolačića može zamaknuti (utonuti) 
u mlijeku. U ovo uzavrelo mlijeko (i 
skorup) sipaju se polahko kolačići, 
vatra smanji, i vrijuckaju dotle dok 
saft ne postane gust. 

Zatim se šerpa skine s vatre i u 
tavici uzavrije nešto masla (mas- 
noće) uz dodatak malo aleve 
paprike, kolačići serviraju u zagri- 
jane tanjire, začine odozgo i po- 
bibere. 

Po pravilu, trebalo bi raspolagati 
tembalama (sahanima) za svaki 
obrok posebno i odmah na peć 
staviti tembalu sa skorupom i 
slatkim kajmakom, u nju dodati 10 
— 15 prženih kolačića, pustiti da se 

saft zgusne, skinuti s vatre, precvr- 
knuti uzavrelim maslom (masla- 
cem) sa malo aleve paprike, zatim 
malo pobiberiti, postaviti tembalu 
na porculanski tanjir i toplo servi- 
rati. 


ŠAKAVCI 


Za 5 obroka: 1/2 kg kravljeg (ili 
telećeg, goveđeg, zečijeg, srne- 
ćeg) mljevenog mesa, malo bijelog 
luka, 100 do 150 g pirinča, 1 kašika 
masla (ako je meso mršavo), So, 
biber, juha (ili voda ako nema juhe), 
1/2 | kiselog mlijeka. 

Od mesa, isjecanog luka, pirinča, 
masla, soli i bibera napravi se 
smjesa, i onda u šaci, pomoću 
druge ruke, formiraju šakavci (lop- 
tice promjera oko 4 cm). 

Šakavci se stave u zdjelu, zaliju 
vrućom juhom (ili vrućom vodom) i 
kuhaju. U kuhanim šakavcima tre- 
ba da ostane nešto juhe (da sva ne 
uvri, dodaje se pomalo u toku ku- 
hanja). 

Po želji se može dodati zaprška 
od paradajza i juhe ili masnoće (u 
tom slučaju se ne dodaje zaprška 
od paradajza, nego eventualno za- 
prška sa alevom paprikom). 


KIMA 


Kima (turski) inače, označava 
sjecavicu za sjecanje mesa, kao i 
isjeckano ili samljeveno meso. 

L. Grđić-Bjelokosić daje recept 
kime: 

"Isjeca se dobro krta mesa, pa se 
dobro melja u brašno i naprave 
positni, okrugli kolačići, koliko ora- 


si. Zatim se iskriža podosta i dobro 
sitno crvenog luka. Luk se najprije 
dobro upriga na maslu i zatim se 
saspu ovi kolačići, pa se i oni upri- 
gaju. Kada je sve uprigano, saspe 
se u tendžeru, nalije vode, osoli i 
na vatri kuha." 

Vjerovatno je kvalitetnije jelo ako 
se kolačići zaliju toplom mesnom 
vodom. 

Uz kimu svakako treba neki 
dodatak, kao povlaka ili kiselo mli- 
jeko. 


KOLAČIĆI NA UMOK 


Iz onoga što piše L. Grđić- 
Bjelokosić, mogli bismo izvući 
recept kolačića na umok. 

Za 4 obroka: 60 dkg mljevenog 
mesa, brašno, so, nekoliko česni 
bijelog luka, masnoća za disntanje, 
2 jaja, 3 dcl kiselog mlijeka, mesna 
voda (juha) za kuhanje. 

Posoliti mljeveno meso, umeljati 
u brašno. Bijeli luk isjecati i ubaciti 
u mesno tijesto. Od toga oblikovati 
kolačiće. Na uzavrelo maslo sasuti 
kolačiće i dinstati. Kada su djeli- 
mično prodinstani, naliti donekle 
vrućom mesnom vodom i kuhati. 

Kada su kolačići kuhani i juha 
uvrila, zaliju se jajima izlupanim sa 
kiselim mlijekom te sve skupa malo 
prokuha. 


BUMBARIĆI?" 


1/2. kg džigerice (ili 40 dkg 
telećeg ili janjećeg mljevenog 
mesa), glavica crvenog luka, mas- 


noće za prženje, 5 dkg pirinča, 


+ Recept Vejsila Brave, Sarajevo. 

malo bibera, soli, crvene aleve 
paprike, malo nane (metvice) i ja- 
njeća košuljica. 

Janjeća košuljica se potopi u 
toplu vodu (da ne bi pucala). 

Džigerica se isjeca na sitne 
komadiće (ili mljeveno meso umje- 
sto džigerice). Luk se sitno isjecka, 
stavi na vrelu masnoću, doda malo 
vode, saspe riža, posoli, pobiberi, 
doda malo aleve paprike i nane. To 


se malo dinsta, a zatim doda dži- 
gerica (odnosno meso), te još malo 
prodinsta i promiješa. 

Janjeća košuljica se izreže na 
komade da se može zaviti sarma. 
Na komad košuljice stavlja se 
smjesa, zavija i slaže u tepsiju te 
peče. 

Servira se toplo kao međujelo, 
obično po jedan komad. 


SALATE I DRUGI PRILOZI 


U FUNKCIJI SALATA: 


Među nekim poznavaocima tradi- 
cionalnog kulinarstva Bosne, kao i 
stručnim radnicima vlada mišljenje 
da tradicionalno kulinarstvo Bosne 
nije imalo salate u današnjem 
smislu, ili da nisu podjednako 
upotrebljavane kod svih nacija. 


Međutim, neki dokumenti i anke- 
tiranja ovo mišljenje opovrgavaju. 

Tako u svom ljetopisu Bašeskija 
sredinom XVIII stoljeća spominje 
čizmedžiju Mustafa-baša Salatu i 
nekog tabaka sa istim prezimenom. 
I, što je značajnije u svom neo- 
bjavljenom popisu bilja (koji 
priprema za štampu M. Muje- 
zinović) Bašeskija izričito navodi 
biljku salatu. 

To može jedino da bude tzv. zele- 
na salata, koje ima više vrsta 
(glavatica, endivija, staklasta ili 
resa salata, itd.). Pored salate, 
Bašeskija spominje (koliko se iz 
naziva moglo ustanoviti) još neke 
biljke od kojih se mogu praviti 
salate: krastavice, hren, luk, rodak- 
va, čukundruk, patdližan (para- 


dajz), prasa (poriluk), a u ljetopisu 
spominje još zeleni luk i turšiju. 
Isto tako upotrebu salata u tradi- 
cionalnoj kuhinji Bosne potvrđuje i 
popis aščinskih jela u Bosni od 
Amidže Dekike, koji navodi i poseb- 
ne nazive salata (sogan-salata, 
čukundruk-salata, lukuša, siriluk 
itd.). Istina je da ni Amidža Dekika 
ne navodi paradajz salatu. Prema 
tome tačno je da paradajz (crveni, 
zreli) u centralnoj i istočnoj Bosni 
nije konzumiran u sirovom stanju, 
jer je smatran truhlim i upotrbljavao 
se samo za kuhanje. Ovo se ne bi 
moglo reći za druge krajeve Bosne, 
a posebno za Hercegovinu, gdje 
crveni paradajz ima i poseban 
naziv — kavad. S druge strane, 
paradajz je mnogo upotrebljavan 
za kuhanje, ukrižan u jelima ili kao 
ukuhani paradajz. O tome svje- 
doči kod Bašeskije poseban naziv 


-za paradajz (patlidžan, a plavi 


patlidžan naziva frenk-patlidžan i 
patlidžan-frenk), zatim navedeni 
Zorkin kavadžak, te tarhana sa 

paradajz-sokom, odnosno ukuha- 
nim paradajzom. 

Na osnovu ovoga, kao i speci- 
fičnih salata na bazi određenog 
povrća, kiselog mlijeka i mladog 
sira, mogli bismo zaključiti da je 
salata mnogo servirana u tradi- 
cionalnoj kuhinji Bosne. 


Pored raznih priloga (povrća), 
turšije (kiseline), nekih posebnih 
salata, umjesto salate nadalje se 
upotrebljavaju i neki napici, kao: 
kiselo mlijeko, jogurt, mlaćenica, 
smisa itd. 


ZELENA SALATA 


Ovu salata spominje Bašeskija u 
navedenom popisu bilja, te Amidža 
Dekika u navedenom aščinskom 
jelovniku u Bosni. 


Za razliku od današnjeg spre- 
manja, ova salata se ranije oba- 
vezno križala (rezala) i dodavala 
pera zelenog luka. Dakle, salata se 
opere, odvoje listovi, iskriža, posoli, 
zatim operu pera zelenog luka, 
iskrižaju na dužinu 1-2 cm, izmi- 
ješa, poulji, doda limunova soka ili 
malo sirćeta, te opet izmiješa. 

Obično se uzima pet puta više 
salate nego luka. 


LUK-SALATA 


U aščinskom popisu jela u Bosni, 
Amidža Dekika spominje sogan- 
salatu i lukušu (salatu). Sogan- 
salata je vjerovatno salata od 
crvenog luka, a lukuša ne znamo 
kakava je, možda bi to mogla biti i 
lukovica. 

Luk-salata se sprema obično uz 
mezetluke. Luk (glavati, crveni) se 
očisti, iskriža na tanke kriške, 
posoli, odstoji 1 sat po mogućnosti, 
izažme, ocijedi, zatim poulji, doda 
malo sirćeta i pobiberi. 


SALATA OD BIJELOG LUKA 


Bijeli luk se istuče u lukotuču ii 
drugoj posudi (može se i sitno 
isjeckati), posoli, poulji, eventualno 
doda malo sirćeta, izmiješa i po- 
biberi. Ova salatu zovu i teretur. 


MOHUNA-SALATA 


Među prvim salatama Amidža 
Dekika u svom starom bosanskom 
aščinskom jelovniku stavlja mohu- 
na salatu. 


Mohunama se odrežu vršci sa 
strane, raspolove se uzduž, presi- 
jeku napola i skuhaju u zasoljenoj 
vodi. Voda se ocijedi, mohune 
slože u salatijer, po potrebi posole, 
te poulje. Sa malo soli u lukotuču 
se istuče česno-dva bijelog luka, 
doda sirćeta, izmiješa i saspe na 
salatu, te salata lagahno izmiješa. 
Zatim se malo pospe mljevenim 
biberom. 


Spremanje mohuna za salatu u 
zimskom periodu: Zorka J. Babić 
(33) kaže sljedeće: Odreži mladim 
mohunama sa strane krajeve, 
raspolovi ih uzduž i obari u slanoj 
vodi. Zatim ih iscijedi, poslaži u 
flašu (teglu), prelij prekuhanim, 
razblaženim = slanim — sirćetom, 
poveži i ostavi. 

KRASTAVICE 


Krastavice ili krastavci, kako ih 
naziva Bašeskija u ljetopisu i 
spomenutom popisu, odnosno kra- 
stavac, kako se obično danas kaže, 
po Bašeskiji su masovno trošeni u 
Sarajevu sredinom XVIII stoljeća. 
Može se pretpostaviti da su kras- 
tavci trošeni svježi — za salatu, 
kiseli, te kao teretur i lukovica. 
Drugu upotrebu krastavica nismo 
mogli ustanoviti (kao za čorbu i sl.). 

H. Kreševljaković, prema pisanim 
dokumentima, navodi upotrebu 
krastavica u Bosni u XVI stoljeću. 

U  Cevljanovićima = krastavce 
spravljaju sa kajmakom (povlaka, 
mileram). Krastavci se tanko izrežu 
na kocke ili kriške (prema ukusu), ili 
izerendaju, posole, odstoje, oci- 
jede, doda povlaka i izmiješa. Even- 
tualno doda malo bibera (prema 
ukusu). 


SALATA OD KRASTAVACA 


Krastavci se ogule, izrežu i 
posole, te treba da odstoje najma- 
nje jedan sat. Zatim se ižmikaju i 
ocijede. Doda se malo isjeckanog 
kopra (lišća), malo tučenog bijelog 
luka, ulja i malo sirćeta, te izmiješa. 


TERETUR (SALAT) 


Teretur predstavlja salatu a često 
fungira i kao meze uz rakiju. Pravi 
se od kiselog mlijeka i krastavaca. 
Krastavice se isjeckaju, bolje da se 
naribaju (izerendaju), posole, i 

dodaju u kiselo mlijeko. Zatim se 
istuče malo bijelog luka, doda u 
salatu i izmiješa. 

Servira se obično u čaši. Kada se 
servira (saspe u čašu) na vrh se 
kane jedna kap finog ulja i malo 
pobiberi, da bi teretur dobio začin. 


TERETUR NA DRUGI NAČIN 


Teretur se spravlja i bez krastavi- 
ca, tako da se bijeli luk sitno isjec- 
ka (ili bolje istuče u lukotuču, ili 
isjecka i zgnječi nožem), saspe u 
čašu kiselog mlijeka, promiješa, 
kane kapljica ulja i doda malo bi- 
bera. Tučeni luk je lakše probavljiv. 


Ovaj teretur, pored funkcije salate 
i meze, navodno, pospješuje cirku- 
laciju krvi. Osim toga, ovako konzu- 
mirani bijeli luk se lakše probavlja. 


TERETUR OBIČNI 


Tereturom neki nazivaju salatu od 
bijelog luka. 

Bijeli luk se istuče uz dodatak 
soli. Na to se doda maslinova ulja 
(može i drugo ulje) i pobiberi. Ako 
se hoće umanjiti aroma bijelog luka 
i maslinovog ulja, doda se i dobrog 
vinskog sirćeta. Inače se dodaje 
jabukovo sirće. 

Neki dodaju još i malo sitno 
isjeckanog lista peršuna. 

Inače, teretur sa sirćetom je veo- 
ma dobar protiv temperature, zatim 
u periodu epidemija gripe itd. 

LUKOVICA 


Lukovica je vrsta salate od kra- 
stavaca koja se još i danas spravlja 
u Bosni. Spravlja se na taj način što 
se krastavice ogule, izrežu na tanje 
sitnije komadiće, posole, usjecka 
luk (mladi ili crveni), doda iz- 
drobljen mladi sir i kajmak (povla- 
ka), te sve izmiješa. 

Lukovica se naročito servira uz 
pitu tikvenjaču, uz tikvenjak ili uz 
kukuruzu. 


KISELE KRASTAVICE 


Ima više načina za spremanje 
kiselih krastavaca. Zdrave sitne 
krastavice se operu u nekoliko 
voda, te ostave da se osuše. U 
oprane staklenke (tegle) poredaju 
se krastavci vodoravno ili uspravno 
uz dodatak malo hrena, bibera i 
kopra. Kada je staklenka puna, sta- 
ve se unakrst dvije drvene šipčice. 
Prokuha se sirće (razvodnjena 
esencija), posoli po volji i ohladi. 
Zaliju se krastavice i zatvore stak- 
lenke. 


KISELI KRASTAVCI 
NA DRUGI NACIN 


Zorka Mitrović — J. Babić (33) 
daje sljedeći recept za kiseljenje 
krastavaca: 

Uzberi malih zelenih krastavaca, 
metni ih u jednu vanglu i pofuri 
vrućom vodom, u koju si metnula 1 
dkg šapa (stipse). Zatim ih pokrij i 
pusti da se ohlade. Hladne kra- 
stavce operi, osuši i poslaži u jednu 
flašu. U flašu metni još lišća i žica 

vinove loze, 1 — 2 lista lorbera, lišća 


od višanja, malo kopra i mali 
komadić hrena. Odozgo metni 
unakrst daščice i polij hladnim, 
slanim, prokuhanim, blagim sirće- 
tom, koje si razblažila sa vodom i 
ostavi na suncu da kisnu. Da kra- 
stavci dobiju lijepu zelenu boju, 
mnogi meću komadić, kao pše- 
nično zrno, plavog kamena na dno 
flaše. Sirće ne smije biti ni odveć 
blago ni suviše jako, nego umje- 
reno da se može piti. 


ZELENI PATLIDŽANI 


Mali zeleni patlidžani (zeleni 
paradajz, kako se ranije u Bosni 
zvao) ostavljaju se isto kao i kras- 
tavci (vidjeti: Kiseli krastavci na 
drugi način). 


PRIJESNI KRASTAVCI U SOLI 


Zorka Mitrović — J. Babić (33) za 
zimsku salatu od krastavaca kaže: 

Oguli i izreži krastavce kao za 
salatu (na kolutove), posoli ih i pusti 
da stoje usoljeni 1 sat. Zatim ih oci- 
jedi i složi u male dunst-flaše i to 
jednu šaku ocijeđenih krastavaca, 
pa jednu šaku soli. Zatim šaku 
krastavaca, pa šaku soli. | sve tako 
složi dok ne napuniš flašu. Ozgo 
zalij malo uljem, poveži dunst-pa- 
pirom i ostavi. Zimi, na 4 sata prije 
upotrebe, krastavce metni u hladnu 
vodu, da voda izvuče so, promijeni 
im nekoliko puta hladnu vodu. Kad 
su prestale biti slane, napravi ih sa 
kajmakom (povlakom) i sirćetom; i 
zatim, ako je potrbno, dodaj malo 
soli. Ako se krastavci spremaju za 

ručak, najbolje ih je odmah izjutra 
potopiti u vodu. 


KRASTAVCI U SLANOJ VODI 


Ovaj recept daje Zorka Mirović — 
J. Babić (33). 

Stavi u vanglu zelene, mlade 
krastavce, pofuri ih ključalom šapli 
vodom, pokrij i pusti da se ohlade. 
Hladne izvadi, obriši i poslaži u 
flašu. Slažući dodaj u flašu malo 
krupna bibera, korijena hrena, malo 
lista i žice vinove loze, lišća višnje, 
malo kopra i 1-2 lista lorbera. Ozgo 
opet stavi lozova lišća i kopra i pre- 
lij hladnom, prokuhanom, slanom 
vodom. Flašu poveži krpom i mje- 
hurom (vjerovatno mješina) i ostavi 
na suncu ili na toplo mjesto da 
kisne. Svaki dan uzdrmaj flašu 
(teglu) po jednom. Kad vidiš da su 
ukisle, ostavi ih na suho mjesto. 


REZANI KRASTAVCI 
U SIRĆETU 


Uzmi prijesne krastavce, oguli ih, 
izreži na tanko kao za salatu, usoli 
ih i pusti da stoje 2 sata. Poslije ih 
iscijedi, metni u flašu i dodaj koje 
zrno bibera. Zatim prelij prokuha- 
nim sirćetom, razblaženim vodom, 
a odozgo nalij za 2 prsta finog ulja. 
Zatim poveži dunst-papirom i ostavi 
na suhom mjestu da stoji. Pri 
upotrebi izvadi ih u tanjir i prelij dru- 
gim sirćetom i uljem. Mnogo je 
bolje ako se ovi krastavci ostavljaju 
u manjim flašama (teglama). 

ZELENI LUK 


Na osnovu obrađenog materijala 
može se konstatovati da bi u 
funkciji slata na treće mjesto došli 
prilozi sa zelenim lukom, kako ga 
naziva Bašeskija. Interesantno je 
da i Buconjić piše zeleni luk, a ne 
mladi luk (3), i kaže" ".. kao 
najpristaliji se smok uzima pečenoj 
janjetini zeleni luk..." 

U starom Sarajevu, kao i drugim 
gradovima Bosne, rijetko je koja 
avlija bila bez zelenog luka. U se- 
zoni zeleni luk je bio redovan prilog 
obrocima. 

Isto tako kod spravljanja zelene 
salate obavezno su ukriža malo 
zelenog luka (samo pera, bez bije- 
log dijela). Zeleni luk se pravi i na 
salatu. Možda Amidža Dekika 
lukovicom i naziva ovu salatu. 

Dakle, sama pera mladog luka ili 
i pera i stabljika, veoma sitno se 
isjeckaju, posole, odstoje (da se 
"preda"), zatim doda ulje, sirće, 
izmiješa i pobiberi na kraju. 


SATRICA (LUKMIRA) 


Satrica (lukmira, zarica, siriluk), 
spravlja se u sezoni mladog luka. 

4-5 strukova mladog luka, 15 dkg 
mladog sira, malo soli, malo bibera, 
malo peršunova lista i 2 dcl kiselog 
mlijeka. 

Mladi luk se isjecka veoma sitno 
(što sitnije), i saspe u salatijer (rani- 
je u tradicionalnoj kuhinji u polu- 
duboku ćasicu, ili duboki sahan, ili 
u zemljani čanak), posoli i pusti da 
odstoji nekoliko minuta, tako da so 
"slomi" mladi luk. 

Mladi sir se izdrobi na komadiće i 
saspe na luk. Na to se nalije kiselo 
mlijeko i malo promiješa. Nekoliko 
isjeckanih listića peršuna se pospe 
odozgo, a zatim se malo pobiberi. 

Osim u funkciji salate, lukmira se 
servira i kao meze uz rakiju, a 0so- 
bito prija uz žestoka pića. 

Umjesto peršunova lisa neki u 
lukmiru = stavljaju malo dobro 
istučenog bijelog luka. 


ZARICA 


Ivan Zovko (40) za zaricu daje 
sljedeći recept: "Mladi luk se sitno 
iskriža i dobro opere. Zatim se u luk 
udrobi mlada sira i mlada skorupa, 
posoli i izmiješa." 

To je, ustvari, jedna varijanta luk- 
mire, ali koja je manje kisela, jer se 
luk sitno iskriža i dobro opere, a 
dodaje se i mladi skorup (slatki kaj- 
mak). 


PODVELEŠKA LUKMIRA 


U Podveležju prave lukmiru od 
mladog masla, mladog sira i 
mladog luka. Dakle, sve se to iz- 
mrvi, isjeca, ako je sir neslan, doda 
se malo soli i sve izmiješa. 

(Kanaet Tvrtko, o. c.) 


SIRILUK 


U svom aščinskom jelovniku 
Amidža Dekika spominje siriluk. 

U mladi sir se sitno usjecka oko 
luka (crvenog) od količine. sira. 
Posoli se i izmiješa. Na to se doda 

nešto povlake i opet izmiješa, a 
može da povlaka prekrije i samo 
površinu siriluka, u tom slučaju se 
ne miješa. 

Ako nemamo povlake, možemo 
dodati malo kvalitetnog slatkog mli- 
jeka i izmiješati. 


LUKOVAC 


U Čevljanovićima spravljaju i 
salatu od luka sa povlakom (mile- 
ramom) koju nazivaju lukovac. 

Luk se isjecka, posoli, ocijedi, 
doda povlaka i izmiješa, te malo 
pobiberi. 


RODAKVA-SALATA 


Kao prilog na trpezi bosanske 
kuhinje često se nalazi rodakva 
(crna rodakva, rotkva). Pored 
uobičajene upotrebe kao priloga, 
odnosno  salate, rodakva se 
dodavala kao prilog i uz kadaif 
(slatko jelo), radi lakše probave. 

Inače, salata se spravlja na taj 
način što se rodakva izerenda (izri- 
ba), poulji i polimuni. (Ne soli se). 


NIKŠIĆA MEZE 


Otac  Džemaila Nikšića iz 
Sarajeva pored ostalog spravljao je 
kao meze crnu rodakvu sa maslina- 
ma (zejtin-tane). 

Crna rodakva se sitno izerenda 
(izriba), ocijedi, poulji, posirćeti, te 
odozgo prekrije maslinama. 

Rodakva na salatu je spremana" 


na više načina: 


+ Ove recepte sakupila je od nane Tasuše 
u Mostaru Ziba Lakišić. 

- crna rodakva se oguli, opere, 
satre (izriba) na erende, posoli, 
odstoji, zatim ocijedi od soka (jer je 
sok žestok), doda ulje i limun (ili 
sirće) i pobiberi; 

- doda povlaka na 
umjesto ulja i limuna; 

- rodakva se pošećeri i doda 
sirćeta umjesto ulja i soli; 

- isto tako je spremana i bijela 
rodakva. 


rodakvu 


BOSANSKI AFRODIZIJAK 


Pored bamje, salepa, meda, 
oraha, smokava i oraha, prave pro- 
zorske zdrave šljivovice, itd., posto- 
ji vjerovanje da je đereviz (korijen 
celera) đerdekli  (afrodijazično) 
meze (zakuska). 

Dakle, svježi korijen celera se 
nariba, doda hardala (senfa) i izmi- 
ješa. 

Neki kombinuju izerendani celer 
sa ciklom i začinima, a drugi prave 
neku vrstu francuske salate i to: 

Od pravih svježih jaja (od koke 
čeprkuše ili još bolje od one koja 
spava na drvetu) i kvalitetnog ulja 
spravi se majoneza; pripremi se 
kuhan i na kockice rezan krompir, 
grašak i sitno rezane na kockice 
kisele krastavice, na to izerenda 
celer, izmiješa, doda majoneze, 
izmiješa, oblikuje, te ostatakom 
majoneze preliju kupice. 


KISELI KUPUS 


To je poznata salata od kiselog 
kupusa. Glavati (slatki) kupus se 
očisti, izvrti korijen, ubaci so, složi 

se u kacu i dolije vodom, pusti da 


"se turšija (postigne vrenje). 


PARADAJZ-SALATA 
(KAVODE-SALATA) 


Rajčica (Solanum Lycopersicum 
L.), paradajz, u Bosni je nazivana 
crvenim patlidžanom, a u Sarajevu 
i tomatom, potiče iz Južne Amerike, 
a u Evropu se prvi put opisuje u 
Italiji 1554. g. U Evropi su ranije 
paradajz zvali "zlatna jabuka sa 
smrdljivim okusom" i smatrali ga 
otrovnim. 

(tomate franc., Paradiesapfel 
njem., pomidoro tal., - paradis od fr. 
raj). 

Neka mišljenja koja su formirana 
na osnovu usputnih zapisa austrij- 
skih posjetilaca u XIX stoljeću 
Bosni, potpuno su neosnovana i 
donesena na osnovu nekih zapa- 
žanja, a ne proučavanja. Tako ima 
netačnih mišljenja i u pogledu 
paradajza (patlidžan, zeleni i crveni 
patlidžan). 

Itina je da se prijesan crveni 
paradajz nije konzumirao u central- 
noj i istočnoj Bosni, jer je smatran 
truhlim, ali to nije tačno za druge 
krajeve Bosne. 

Ukuhani paradajz, domatis, kako 
se naziva u Sarajevu, odnosno 
crveni paradajz prijesan, međutim, 
veoma se mnogo upotrebljavao za 
kuhanje, pa pored ostalog, i za 
spremanje tarhane (tijesta za 
čorbu, juhu, tzv. kisela tarhana). 

U Mostaru i nekim drugim krajevi- 
ma Bosne i Hercegovine sprema- 
nje poznate paradajz-salate koje 
imaju neke specifičnosti. Da li to 
ima neke veze sa nekadašnjim 

spremanjem salate od patlidžana 
(zelenog paradajza), nije nam poz- 
nato. 

Paradajz se izreže na kolutove, 
poslaže na tanjir tako da tanjir bude 
prekriven paradajzom. Zatim se 
posoli. Očisti se i isjecka luk na 
sitne kockice, te kolutovi paradajza 
pospu lukom. Ovako se mogu 
napraviti i dva do tri reda salate. 
Salata se zatim poulji, malo doda 
jabukova sirćeta, te  pobiberi. 
Salata se ne miješa, već samo 
malo prodrma tanjir da se ne bi 
narušila forma. Na kraju se pospe 
sitno isjeckanim  majdonosom 
(lišćem peršuna). 

Ima i druga varijanta ove salate, 
a to je da se poređaju tanki kolutovi 
paradajza, na njih kolut krastavca 
na to dođe kolut paprike, na to tanki 
kolutić crvenog luka, te mali kolutić 
bijelog luka. Salata se osoli, odsto- 
ji, ne miješa, nego tanjir prodrma, a 
kasnije doda ulje, malo sirćeta i 
pobiberi. | kada se dodaju začini, 
ne miješa se, nego samo tanjir pro- 
drma. 


PATLIDŽAN — TURŠIJA 


To je pozanti kiseli zeleni para- 
dajz. Zeleni paradajz se obari, zali- 
je slanom, prokuhanom ohlađenom 
vodom i ostavi da se ukiseli. 


ZEJTIN-TANE (MASLINE) 


Pored rodakve, u Sarajevu (vje- 
rovatno i drugdje) je kao redovan 
prilog uz jača jela servirano zejtin- 
tane (masline). 

HREN 


Hren navodi u svom popisu bilja 
Bašeskija. Kao prilog servira se 
izerendan hren, a i izerendan hren 
smiješan sa povlakom. 


HREN-UMOK 


Kao što je ranije već rečeno, u 
Bosanskoj krajini spremaju umok 
(teretur, sos) od hrena na taj način 
što izerendaju (naribaju) hren i 
jabuku, te dodaju povlaku i izmi- 
ješaju. 


ČUKUNDRUK (CVEKLA) 


U svom popisu bilja pod nazivom 
čukundruk Bašeskija navodi i ciklu 
(cveklu). Cikla je u Bosni cijenjena 
kao zdravo povrće i kao lijek. 

Stare Sarajlije poznaju crveni i 
žuti čukundruk za ljudsku ishranu 
te čukundruk za ishranu krava 
(kravlji čukundruk). 

Cikla je kuhana, guljena i servi- 
rana kao prilog. Tako je sve do sko- 
rijih dana na ulicama Sarajeva uz 
kuhane i pečene kukuruze proda- 
van i kuhani čukundruk. Na ulici se 
odmah gulio i jeo. 

Stari je običaj da se na uranak 
(Edrelez, Đurđevdan) obavezno 
pojede jedna kuhana cikla. 

Neki kažu da je to bila pečena 
cikla. 


KISELA CIKLA 


Cikla se opere, oguli, izerenda 
(izriba) na tanke rezance, usjecka 
bijelog luka, doda ulja i sirćeta, 

stavi u teglu i odstoji 6-8 dana, 
poslije čega se može konzumirati. 
Po želji se još začini. 


CIKLA SALATA 


Isto tako se može konzumirati i 
salata od svježe cikle, za koju je 
poznato da je neobično dobra za 
obnavljanje krvi. 

Svježa cikla se oguli, sitno 
izerenda (izriba), posoli, malo 
odstoji, doda malo istučenog bije- 
log luka, začini uljem i sirćetom, te 
izmiješa i salata je gotova. 


SALATA OD MRKVE 


Svježa mrkva se izerenda, posoli, 
izmiješa. Istuče se malo bijelog 
luka uz dodatak soli, doda malo 
vode i sok saspe na salatu, te izmi- 
ješa. Po želji se doda i malo izeren- 
dana hrena, ulja, po ukusu sirćeta i 
izmiješa. Također i malo bibera. 


PRASA-SALATA 


U svom popisu bilja Bašeskija 
spominje i prasu. L. G. Bjelokosić 
kaže da se prasa ili poriluk 
priprema na više načina, pored 
ostalog i na salatu: Bjelokosić ne 
kaže na koji način se spravlja ova 
salata, te bi recept, otprilike, bio 
ovakav: 

Bijeli dio prase se dobro obari (da 
bude mehak), ocijedi voda, prasa 
postavi na tanjir, posoli, poulji, doda 
limunov sok (ili sirće), te po želji 
pobiberi. 


PRASA-SALATA 
NA DRUGI NACIN 


Kao prilog u funkciji salata prasa 
se sevira i prijesna. 

Bijeli dio prase se očisti, sitno 
izreže, osoli i ostavi da odstoji 
jedan do dva sata. Poslije toga se 
dobro izapere i servira kao prilog. 
Može se dodati kajmak (povlaka) ili 
kiselo mlijeko. 


HAJVAR 


Pod nazivom hajvar neki autori 
među jelima u Bosni navode poz- 
natu salatu ajvar, koja se spravlja 
od samljevenih frenk-patlidžana 
(plavi patlidžan), zelene paprike, 
gorušice i bibera. 


PAPRIKE PUNJENE 
KUPUSOM 


Glavati kupus se izreže i osoli, te 
pusti da odstoji, da se usoli. Dotle 
se paprike očiste, operu i ocijede. 

Kada je kupus odstojao, izmiče 
se (iscijedi), pobiberi i poulji, te 
doda malo sirćeta (octa). Ovim 
kupusom se pune paprike. Tegle se 
operu, ocijede i paprike slažu 
okrenute prema gore. Smjesom od 
pola vode, pola sirćeta (octa) se 
zaliju paprike. Prije zatvaranja tegli 
(ranije ćupova) paprike se odozgo 
zaliju uljem. 

Zorka Mitrović — J. Babić (33) sa 
kupusom miješa još i sitno sjec- 
kane mrkve, te nadjevene paprike 
prelijeva hladnim, prekuhanim, 
razblaženim, posoljenim sirćetom. 

ŠARENA TURŠIJA 
(ŠARENA SALATA) 


1 kg crvenih i 1 kg žutih paprika, 
2 kg luka (glavatog, crvenog), 2 kg 
krastavaca sa korom, 2 kg zelenog 
paradajza s korom. 

Sve izrezati i izmiješati. Kuhati 3 | 
vode. U vrelu vodu se stavi sve ovo 
povrće. Sasuti 20 dkg soli i veliku 
kašiku šećera, 3 dcl ulja, 3 lista lor- 
bera. Kada počne kuhati, onda se 
doda 1 dcl sirćeta, bolje esencije. 
Neka kuha 5 minuta, pa skinuti s 
vatre i ohladiti. Kada je posve hlad- 
no, sasuti u tegle i zaliti vodom u 
kojoj se kuhalo, pokriti i ostaviti. 
Naredni dan zatvoriti i povezati 
tegle. 


KISELA REPA 


Tzv. bijelu repu oprati, eventual- 
no oguliti (ne mora), izerendati na 
erende, posoliti, promiješati i staviti 
u turšiju (u ćupove, u tegle, u kacu 
i sl.). Repa sama pusti sok i ukiseli 
se. Može se upotrebljavati kao 
salata ili kao pirjan. 


KONBOS 


Pod nazivom "Konbos" A. Krstić 
(23) navodi bezmesno jelo i kaže: 
="... te kiseli kupus kuhan u glavica- 
ma kroz 2 dana, a onda hladan 
serviran uz bijeli luk i ulje." 

SARAJEVSKA KUPUSKA 


Kao specijalitet Sarajeva, pored 
ostalih jela, Evlija Celebija spomi- 
nje i jelo kupusku u kaže: 

" ..Kupuska, tj. kiseli kupus i sir 
od surutke." Iz ovoga teksta proiza- 
šlo bi da je to neka vrsta salate od 
kiselog kupusa i mladog sira. 

Pošto se u kulinarstvu Bosne 
japraci i sarme raznih vrsta bile 
neobično zastupljene, to se može 
pretpostaviti da sarajevska kupus- 
ka predstavlja hladnu nekuhanu 
sarmu (vrstu jalandži-sarme) od 
kiselog kupusa i mladog sira, servi- 
ranu kao salatu, a i u funkciji 
mezetluka. 

Dakle, sitno isjecani (ili pasirani) 
mladi sir donekle osoliti, dodati 
sitno isjeckano lišće peršuna, izmi- 
ješati, te ovim tiritom (filom) u lis- 
tove kiselog kupusa zavijati sarme i 
slagati i ostaviti da salata odstoji 
izvjesno vrijeme. 


bd 

Jelo sličnog naziva ("capouska") 
u Turskoj nema nikakve veze sa 
sarajevskom kupuskom, a spravlja 
se od sjecane bravetine (janjetine) 
na podlozi kuhanog, sjeckanog i 
dinstanog kelja. 


BOSANSKI KUHAR 
PILAVI 


PILAVI: 


Pilav (perzijski) u osnovi označa- 
va gusto svareni pirinač. 

Osim jela, riječ pilav označava u 
Bosni i svadbu, svadbenu večeru, 
zakusku poslije polaganja esnaf- 
skih ispita, te "veliki pilav", kako se 
nazivaju teferič-kušanme. 

Kod svečanih obroka obavezno 
je jelo pilav s mesom dakle sprav- 
ljeno s mesom, a ne kao prilog uz 
meso. 

Pilava ima raznih vrsta. Na 
osnovu literature, kao i anketiranja, 


OSNOVNI PILAVI: 


CRVENI PILAV 


Bašeskija na velikom  pilavu 
(teferič-kušanmi) sarajevskih 
čizmedžija 1770. godine, pored 
ostalih jela, navodi i tri vrste pilava: 
crveni, žuti i bijeli pilav. 

Ranije navedena istraživanja 
dokazuju upotrebu paradajza (koji 
je nazvan patlidžan) u kuhanju u 
Bosni i Hercegovni). Prema tome, 
potpuno pogrešno mišljenje je da 

pokušali smo konstruirati sve vrste 
pilava koji su se spravljali na 
području Bosne. 

Najstariji pisani dokumenti o pilvu 
u Sarajevu su vjerovatno iz 1462. 
godine u musafirhani (gostinjcu) 
Isa-bega Ishakovića. 

Pilav kao veoma ukusno jelo, 
kuhan u karavanu kroz Bosnu, 
pominje i Pule 1658. godine, te 
opisuje i proces spravljanja toga 
pilava. 


crveni paradajz nije konzumiran u 
Bosni. Istina, nije konzumiran u 
nekim krajevima Bosne u svježem 
stanju i kao salata, ali je uveliko 
upotrbljavan u kuhanju. Prema 
tome, crveni pilav jeste pilav sa 
paradajzom. 

Recepte |. Pilavdžića za pilav sa 
ukuhanim paradajzom, odnosno 
crvenim svježim paradajzom je 
sljedeći: 

Za 20 obroka: 25 dkg masla, 1 kg 
pirinča, 50 dkg svježeg paradajza ili 
10 dkg ukuhanog paradajza, mes- 
na voda (juha) ili voda, 4 dkg soli, 
bibera, 2 do 4 kg mesa, eventualno. 
kiselo mlijeko. 


Meso se opere, izreže na 
komade i kuha, te se dobije juha. 


Maslo se stavi u lonac, a poseb- 
no pripremi paradajz. Na uzavrelo 
maslo saspe se paradajz, te malo 
prodinsta. Zatim se uspe 2 1 
mesne ili obične vode, ili pola vode 
i pola juhe, osoli, te kad prokuha, 
saspe se riža, miješa dok ponovo 
ne prokuha, a onda se prebaci na 
slabiju vatru i kuha. Pirinač treba da 
fino nadođe i da bude razabran. 


Prilikom  serviranja malo se 
pobiberi i doda komad mesa. Može 
se kao prilog dodati kiselo mlijeko. 


Crveni pilav se može dobiti i s 
alevom paprikom, na taj način što 
se uzavri na vatri maslo (masnoća), 
na to stavi aleve paprike, promi- 
ješa, zatim uspe juha i pusti da 
prokuha, tako da juha postane 
crvena. U juhu se saspe očišćena i 
oprana riža, posoli i kuha pilav. 


ŽUTI PILAV 


Bašeskija spominje i ovaj pilav, 
spravljan je uz dodatak šafrana. 


BIJELI PILAV 


Bijeli pilav se spominje i u narod- 
nim pjesmama. 


BOSANSKI KUHAR 
PILAVI 


To je jedan od pilava spravljenih 
sa dodatkom luka (crvenog), a bez 
paradajza i drugih začina, tako da 
pilav ima bijelu boju. 

Meso se opere, izreže na ko- 
made, osoli i kuha te se dobije 
masna voda (juha). 

U šerpi se naspe jedna mjera 
pirinča i dvije mjere mesne vode 
(juhe), može i vode ako nema juhe. 
Doda se malo isjeckanog maj- 
donosa, soli i nastavi kuhati. Kada 
je juha gotovo prokuhala, pilav se 
izmakne na sporiju vatru da se raz- 
abere i nadođe. Prilikom serviranja 
eventualno se začini malo uzavre- 
lim mladim maslom, pobiberi i doda 
meso. Kao prilog može se dodati i 
kiselo mlijeko. Da pilav bude raza- 
bran, pirinač treba prije kuhanja ili 
pečenja malo prodinstati na mas- 
noći. 


AŠČINSKI PIRINČ-PILAV 


To je tzv. suhi pilav, bez mesa. 
Može da fungira i samostalno kao 
varivo ili kao prilog. Spravljan je od 
juhe, koja se dobije od masti janje- 
ćeg pečenja (braten-safta). Ranije 
su pekari snabdijevali aščinice sa 
braten-saftom, odnosno aščinice 
su se obično nalazile uz pekare. 
Pekar je pekao janje u tzv. janjećoj 
tavi, u koju je prethodno stavio 
masti od pečenja i dolio malo vode. 
Poslije pečenja ovaj saft se upotre- 
bljavao za spravljanje pilava. 

Dakle, od safta se napravi juha 
(provrije) uspe riža i kuha. Po 
potrebi doda se malo soli i sitno 
usjeca peršunova lista. 


ilav 

BOSANSKI KUHAR 
PILAVI 


Kada je riža kuhana, servira se u 
tanjir, po njoj pospe malo dobro 
raskuhanog graha odozgo, začini 
saftom iz bosanskog lonca, te 
pobiberi. Na ovaj pilav, u pravilu, ne 
smije ići jaka masnoća. 

Uz ovaj pilav svakako se dodaje 
kiselo mlijeko. 


KARAVANSKI PILAV 


To je pilav koji su u Bosni sprav- 
ljale kiridžije (karavandžije) i drugi 
putnici na karavanskom putovanju 
u XVII stoljeću kroz Bosnu. 

Kao baza ovog recepta uzet je 
opis spremanja pilava koji je jeo 
Pule prilikom putovanja sa jednim 
karavanom od Dubrovnika u Bosnu 
(1658), a koji mu je toliko prijao da 
bi "mogao pobuditi želju oponaša- 
nja" (13). 

U kubali-tendžeru ("kotao bez 
ručica", kako ga naziva Pule, "po- 
klopac toga lonca je visok koliko je 
posuda duboka, ali tako nabijen da 
ne propušta ni najmanje pare") nali- 
je se juha — "čorba" i isto toliko 
vode, te pusti da uzavre. U uzavre- 
lu juhu se uspe jedna mjera riže, tj. 
koliko i juhe. Riža se kuha dok ne 
uvrije juha. Kada je juha uvrila, 
lonac se stavlja na slabu (tihu) 
vatru ("na vrućem pepelu"), pa za 
to vrijeme "riža se nadimlje, postaje 
krupna i suha". 

Zatim se uzavre "dobar komad 
svježeg masla" (mladog masla, 
maslaca) i pomasti pilav. Pilav se 
slaže na sahan — lenger ("golem 
pladanj') na taj način što se "u 
obliku piramide" slaže kuhano ovči- 
je meso ili "pečeni pilići" i riža — 

tavan mesa, tavan riže i sve tako 
dok se ne dobije piramida. Prilikom 
slaganja zalijeva se malo juhom i 
pospe isjeckanim peršunom, bibe- 
rom, i na kraju se ubaci u pećnicu 
da se zapeče. 


Svakako, rižu ne treba zaboraviti 
osoliti, a ako je slana juha, god to 
nije potrebno. 


Uz ovaj karavanski pilav se služi i 
kiselo mlijeko, koje je, sigurno, Pule 
zaboravio spomenuti. 


TATAR-PILAV 


Prema onome što kaže prof. Riza 
Gradaščević, tatar-pilav u Bosni bi 
se spravljao na sljedeći način: 

Na masnoći propržimo luk, te luk 
odstranimo, a onda na tu masnoću 
uspemo pirinač. Na pirinač dodaje- 
mo polahko slanu juhu (kokošiju, 
tučiju, janjeću, teleću, juneću, go- 
veđu) dok se pirinač ne svari. Riža 
se ne smije slijepiti, mora se rasi- 
pati ("na sačmu" — sačma označa- 
va kuglice u lovačkom metku). U 
ovu rižu se pomiješa sitno isjecana 
kuhana džigerica, prženi lokumići i 
grožđice (rozine, rezačija) te sve 
izmiješa. (Za lokumiće vidjeti 
spravljanje uz lokum-čorbu). 


JANJEĆI PILAV" 


Za 5 osoba: 750 g janjećeg 
mesa, 150 g masnoće, 100 g crnog 
luka, 300 g riže, 15 g soli, 1 veza 
zeleni, 5 g bibera, 2 zelene paprike 
(babure), 100 g paradajza. 

Jagnjeće meso isjeći na krupnije 
komade, oprati i staviti u vodu da 
se kuha. Kada se meso napola 
skuhalo, ocijediti vodu, meso 
oprati" i ponovo staviti u posudu sa 
vodom da se kuha. Zelen očistiti, 
oprati i dodati u posudu sa mesom, 
posoliti, dodati 3 zrna bibera i na- 
staviti kuhati. Crni luk očistiti, oprati 
i isjeći na sitne kockice. U posebnu 
posudu staviti masnoću i dodati 
crni luk da se prži. Dok se luk prži, 
očistiti rižu i šoljom za bijelu kafu 
izmjeriti koliko ima šolja riže. 
Izmjerenu rižu oprati i ocijediti. Kad 
luk dobije svijetložutu boju, dodati 
papriku isječenu na kocke i još 
malo pržiti. Tome dodati priprem- 
ljenu rižu i još malo pržiti. Prženu 
rižu zaliti vodom u kojoj je kuhano 
meso, i to tako da se na svaku šolju 
riže dodaju dvije šolje vode. Tako 
zalivenoj riži dodati kuhano meso, 
mljeveni biber, isječeni paradajz, 
so, pa to sve prokuhati. Kada pilav 
prokuha, na posudu staviti odgo- 
varajući poklopac i tada staviti u 
rernu da se dinsta još oko 30 minu- 
ta. Pilav servirati topao na tanjirima 
ili zajednički u ovalu. 


PILEĆI PILAVY 


Normativ materijala u gramima 
za 5 osoba: 


Piletine 1000, riže 500, celera 50, 
crnog luka 100, masnoće 120, soli 
2, 5, bibera 5 i lorbera 2 lista. 


+ Ismet Pilavdžić preporučuje da se 
kuhano meso ne pere, niti baca prva voda, 
već samo da se pjena pokupi. 

++ Lucija Bošnjak, "Oslobođenje", 14. 
maja 1967. 


BOSANSKI KUHAR 

Način spremanja: piletinu očistiti, 
Staviti u posudu sa hladnom 
vodom da se kuha. Mrkvu i celer 
očistiti, oprati i dodati u posudu sa 
piletinom. U posudu dodati i malo 
soli i bibera. Sve kuhati na tihoj 
vatri. Crni luk očistiti, isjeći na sitne 
kockice i u posebnoj posudi sa 
masnoćom dinsati. Rižu i luk zaliti 
procijeđenom pilećom supom u 
omjeru 1:1, 5 (na jednu šolju riže 1, 
5 šolja supe). 

Ovako zalivenoj riži dodati ranije 
ocijeđeno pileće meso, biber pa 
sve dobro prokuhati. Probati da li je 
dovoljno slano i poklopljeno staviti 
u rernu da se dinsta 20-30 minuta. 
Kada je pilav gotov, služi se topao. 


KABUNI PILAV 


O ovom pilavu, kao travničkom 
jelu, pjevao je mostarski književnik 
Bulbulija između 1721.-1730. go- 
dine. 

Ni za ovo jelo nema recepta. 


PILAV U TEPSIJI 


Pilav u tepsiji u Bosni se sprema 
sa kokošijim batacima i janjećim 
mesom. 

Janjeće meso se izreže na 
komade i donekle prokuha u zaso- 
ljenoj vodi da se dobije juha. Isto 
tako se učini i sa batacima, ako je 
pilav sa kokošijim mesom. 

Riža se očisti, opere, ocijedi i 
preprži na malo masnoće (isuši). 
Zatim se razastre po tepsiji — sloj 


BOSANSKI KUHAR.. 

debljine od 1 cm. Zalije se juhom u 
omjeru dvije mjere juhe na 1 mjeru 
riže. Komadi mesa (bili baci) 
poredaju se po riži, te, po potrebi, 
svi osole. Zatim se riža pospe sa 
dosta isjeckanog peršuna (lista), 
pobiberi, te stavi u pećnicu da se 
peče. U toku pečenja po potrebi se 
dolije malo juhe. 

Servira se u tepsiji, uz dodatak 
kiselog mlijeka. 


PIRINČ-PIRJAN 


To je, ustvari, pilav, samo što 
ovdje ostaje više safta, dok je pilav 
suh i sa nabubrenom rižom. 


OSTALI PILAVI: 
BUNGUR-PILAV 


U navedenim pisanim dokumenti- 
ma iz XV stoljeća uz pirinčv pilav 
pominje se i bungur-pilav, tj. pilav 
od pšenične prekrupe — bungura. 

Spravlja se kao i drugi pilavi, 
samo se umjesto pirinča uzima 
bungur. 

Bugur se spravlja tako što se 
pšenica prebere, očisti, zatim obari 
i osuši. Poslije toga pšenica se pre- 
bije napola i to je bungur. 


BULDURDŽUN-PILAV 


U Travniku se, početkom XVIII 
stoljeća uz kabuni-pilav spominje i 
buldurdžun-pilav., O kakvom se 
pilavu radi, nije se utvrdilo M. 
Mujezinović je mišljenja da se tu 
radi o bungur-pilavu (od bulgur 
izvedneo buldurdžun). 

Meso se izreže na peče (komadi 
sa kostima, najbolje rebra), opere, 
stavi kuhati, te u toku kuhanja 
zasoli. Kada je meso skoro kuhano, 
u drugu šerpu se stavi prečišćena i 
oprana riža, poreda meso po njoj, 
polahko nalije juha tako da prekrije 
nekoliko puta debljinu sloja riže, 
ukriža 1 paradajz (ili doda domati- 
sa, paradajz-pirea), i ukriža na 
kadaif (tanka rebra) jedna glavica 
luka (crvenog), te kuha. Sva juha 
ne smije uvriti. Kada je riža kuhana, 
proba se okus, eventualno dosoli i 
ukriža lišće peršuna. 

Servira se sa nešto safta. 


ŠARENI PILAV 


Na rastopljenu maslu se preprži 
šehrija (ili fidelini) dok ne poru- 
mene, te zalije sa nešto vode, osoli 
i kada prokuha, doda se sirova riža, 
voda, te se skupa dalje kuha. 


Prilikom serviranja obično se 
pomasti uzavrelom masnoćom 
(mladim maslom). Sareni pilav 
obično služi kao prilog (garnirung), 
a može i kao samostalno jelo uz 
dodatak kiselog mlijeka. 


ŠARENI PILAV 
SA DŽIGERICOM 


Obarena džigerica, a naročito od 
divljači, isjeca se i izmiješa sa 
rižom, zalije juhom, te skuha pilav 
(ovaj pilav neki zovu i pirjan). 
Servira se kao prilog pečenju | sl. 

ŠARENI PILAV 
NA DRUGI NAČIN 


Zorka Mitrović — J. Babić (33) 
daje sljedeći recept za šareni pilav: 

Isjecaj pola kilograma krta mesa 
sa 2 glavice crvenog luka (danas 
se luk i meso skupa melje), posoli, 
pobiberi i uzmi dvije kašike kravljeg 
masla ili butera, istopi u jendoj 
šerpi, na to dodaj sjecano meso i 
napola ga isprži. Tada operi 2 šolje 
(od bijele kafe) finog pirinča, saspi 
u meso i pusti malo da se popriga. 
Na to saspi iste 4 šolje vode, even- 
tualno još soli, izmiješaj, pokrij i 
pokriveno kuhaj (naravno, ne po- 
klopi potpuno da ne pokipi). 


SEOSKI ŠARENI PILAV 


Kako kaže L. A. Muftić, u selima 
Bosne zovu šareni pilav rižu i krom- 
pir kuhane skupa. 

Na zasoljenoj mesnoj vodi (čorbi, 
juhi) ili vodi skuha se riža sa isjec- 
kanim krompirom na kockice. Pri- 
likom serviranja začini se (uzavre- 
lim mladim maslom — maslacem) i 
doda kiselo mlijeko. 


ADŽEM PILAV 


Šefika Hasanagić, Ploče ul. 
Sarajevo, se sjeća da je adžem- 
pilav spravljan u Sarajevu, ali nje- 
gov recept ne zna. 


JERIĆNI PILAV 


To je pilav od rezanaca. 
Isjeckano samljeveno meso se 
proprži na malo isjeckanog luka uz 


BOSANSKI KUHAR 

dodatak ukuhanog paradajza ili 
malo aleve paprike. Na masnoći se 
prodinsta malo paradajza (svježeg 
ili ukuhanog), zalije se vodom 
(prema količini jerišta — rezanaca), 
saspe jerište, prokuha i onda stavi 
na tihu vatru da se polahko dokuha. 
Servira se uz dodatak prženog 
mesa. 


BOSANSKA JUFKA 


Pod ovim nazivom Zorka Mitrović 
— J. Babić daje vrstu pilava, i to: 

Zakuhaj od samih jaja s brašnom 
tvrdo, jako tijesto, nakuhaj dobro i 
razvij tanje nego za rezance (znači 
tanku jufku), pusti malo da se pro- 
suši, uvij i reži sitne rezance. Tj. 
krupnije nego za čorbu, a sitnije 
nego za obične rezance. Onda 
uzmi u šerpu 3/4 litre mlijeka, a 1/4 
litre vode, pa neka provre i u to mli- 
jeko zaspi jufku, posoli i pusti da se 
polako kuha. Kad je potpno savrelo 
mlijeko, zamasti jufku vrućim 
buterom ili kravljim maslom. 


PILE S BOSANSKOM 
JUFKOM 


To je recept Zorke Mitrović — J. 
Babić (33). 

Isijeci pile na komade i metni da 
se kuha. Kad je pile upolovilo, zaspi 
jufku (vidi spravljanje bosanske 
jufke), naravno, nekuhanu jufku — 
rezance — nalij još malo mlijeka, 
posoli i pusti da se skuha. Kuhanu 
jufku dobro zamasti vrućim kravljim 
maslom i pospi suhim masnim 
sirom (ribani dimljeni sir, ili tzv. sir iz 
mijeha). 


BOSANSKI KUHAR 
PILAVI 


ČIKE 


To je vrsta rezanaca. Rasuče se 
jufka s jajima, prosuši i pospe kuku- 
ruznim brašnom. Zatim se namota 
na oklagiju i razreže uzduž pa 
poprijeko i na kraju svaki dio izreže 
na rezance. Zatim se tijesto metne 
na široko sito i kukuruz propadne, a 
čike stave u slanu vodu da se 
obare. 

Na kraju se zacvrknu maslom i 
doda poprženo meso. 

Može se umjesto mesa posuti 
naerendanim suhim sirom. 


TUTMAČ-PILAV 


Tutmač-pilav je pilav koji se dobi- 
je miješanjem suhe izlomljene jufke 
i riže. 

Na maslu se preprži malo 
paradajza, ulije voda, a onda se 
jufka i riža zajedno saspu u vodu 
da se kuhaju. 

Servira se sa kiselim mlijekom ili 
kao prilog (garnirung). 

PILAV SA JEGULJOM 


Pilav sa jeguljom se spravlja u 
Hercegovini. Oguljene i izrezane 
na komade deblje jegulje se 
poredaju u tepsiju, prodinsta piri- 
nač i saspe između komada jegu- 
lje, posoli, zalije malo vodom ili 
juhom i peče. Kada pilav bude 
gotovo pečen, isjecka se zeleni 
peršun i pospe po pilavu, te 
pobiberi. 

Prilikom serviranja dodaje se 
limunov sok. Ako se ne servira 
drugo piće, onda se obavezno 
servira kiselo mlijeko. 

Lakišić Ibrica (inače strastveni 
ribič) spravlja pilav sa jeguljom tako 
što jegulju proprži sa vrlo malo 
masnoće. Dotle stavi pirinač u te- 
psiju, malo posoli i doda malo 
vegete, nalije vode i ubaci u rernu. 
Kada pirinač upije vodu, nakriža 
lista majdonosa (peršuna) po pir- 
inču, zatim zalije masnoćom od 
jegulje, te poreda komade jegulje i 
pilav ispeče. 


ZAHLADE (HLADNE SUDI): 


Ovu grupu jela Amidža Dekika 
naziva "zahlade" iako se Zovu i 
hladni sudi. 


ALMASIJA 


Almasija (grčko-arapski) označa- 
va jelo koje se spravlja od želatina i 
šećera. 

Uzavrije se voda, doda šećer i 
limunov sok, opere pločica želatina 
i ubaci u ključalu vodu, te polahko 
miješa. Zatim se ubaci druga ploči- 
ca i miješa, te tako nastavi zavisno 
od količine koja se spravlja. 

Kasnije se almasija procijedi na 
koprenu i sipa u tanjire ili druge 
dublje posude. Tako treba da 
odstoji jedan dan, tj. servira se tek 
sutradan. Po alamsiji se poredaju 
višnje iz slatkog ili drugo voće. 


ŠARENA ALMASIJA 


Za alamasiju R. Gradaščević 
kaže: 


"Pola bijela, a pola crvena, pa 
ozgor tako pokićena" — "slatka, a 
nakiso". 

Da bi se dobila ova šarena 
almasija, treba prilikom kuhanja 
jedan tanjir almasije zabojiti crveno 
alkrmezom (slastičarska crvena 
boja), a drugi ostaviti bijel. U treći 
tanjir izlije se pola crvene, a pola 
bijele almasije. Kada se ohladi, 
izrežu se kockice, te .se bijela 
almasija pokrije crvenim kockica- 
ma, a crvenu bijelim kockicama. 
Može se još pokititi i voćem iz 
"slatkog". 


SUTLIJAŠ (SUTLIJA) 


Sutlijaš (tursko-perzijski) pred- 
stavlja slatko hladno jelo spravljeno 
od mlijeka, riže i šećera. 

1 mjera prokuhana pirinča, 2 1/2 
mjere mlijeka, 1 1/2 mjera vode, 
šećera prema želji (ne previše), koji 
karanfilić, malo cimeta u prahu ili u 
kori. 

Mlijeko, voda i riža se kuhaju na 
vatri dok donekle sve to ne savri, 


BOSANSKI KUHAR 

prema tome da li se žei gušći ili 
rjeđi sutlijaš. Kuhati se mora dotle 
dok ne bude riža kuhana. Zatim se 
stavi malo šećera, a pri kraju 
kuhanja ubace se 1-2 klinčića. 

Skuhan sutlijaš se izlije u tanjire i 
ostavi na hladno mjesto da se 
hladi. Servira se hladan, začinjen 
odozgo sa malo tarčina (cimeta). 

Sutlijaš se može spraviti i na taj 
način što se ne mora riža prokuhati 
ranije, već sve skupa i to: 

Pola litre mlijeka, 1/4 litre vode, 
3-4 dkg pirinča, sastavi se i kuha. 
Kada je riža kuhana, ako se nije 
dovoljno raskuhala, može se dodati 
malo brašna (podmesti). 

Kada se skuha, doda se malo 
šećera i veoma malo soli. 

Sutlijaš se razlije u tanjire, te 
kada se ohladi, pospe malo cime- 
tom (tarčinom) u prahu. Ako se ne 
posipa cimetom, može se dodati u 
toku kuhanja malo cimeta u kori. 


AŠČINSKI SUTLIJAŠ 


1 mjera prokuhane riže, 3 mjere 
mlijeka i 1 mjera vode, šećera po 
želji, 1 kašika nišeste, karanfilčići i 
cimeta. 

Riža se opere i prokuha, te sa- 
stavi sa mlijekom i vodom i stavi 
kuhati. Pri kraju kuhanja začini se 
(podmete) sa malo nišeste. Vruć 
sutlijaš se razlije u tanjire. Ohlađen 
se pospe istučenim karanfilčićima i 
cimetom. 


MEDENI SUTLIJAŠ 


Saspe se pilava (riže) u cijelu 
vareniku (cijelo kuhano mlijeko) u 

tendžeru (bakarnu  kalajisanu 
posudu, lonac), pa se u toj cijeloj 
varenici svari. Kad se svari, salije 
se meda (po volji koliko želimo 
slatko) u onako vruć sutlijaš i pusti 
da provrije. Iza toga se izlije u 
sahane (bakrene kalajisane tanjire) 
da se ohladi. Hladan se i jede. 


MEDENI SUTLIJAŠ 
NA DRUGI NAČIN 


Ovaj recept spomenuti pčelarski 
priručnik naziva zerde. 

Samljeti pirinač (rižu), odnosno 
uzeti pirinčanog griza. - 

Variti slatku vareniku (mlijeko) s 
medom. Razmuti se samljeveni 
pilav (riža) u ledenoj varenici (ili u 
vodi) pa se taj hamur (smjesa, 
tijesto) salije u uzvarenu vareniku, 
te se to miješa neprestano neko vri- 
jeme, jer ako se ne miješa, moglo 
bi zagorjeti. Istavi se (skine s vatre) 
i ohladi. 

Servira se hladan. 


KUKURUZNI SUTLIJAŠ 


Zrna mladog kukuruza se skinu 
makazama ili kliještima, te se 
skuhaju i ocijede. Sastave se sa 
mlijekom uz dodatak malo šećera i 
kuhaju. Pri kraju kuhanja začine se 
(podmetu) sa malo nišeste. Vruć 
sutlijaš se razlije u tanjire, a na 
ohlađen se doda začin. 


MUHALEBIJA 


Muhalebija (arapski) predstavlja 
sutlijaš od rižinog brašna (ili griza), 
mlijeka i šećera. Kuha se jedna litra 

mlijeka i kada provrije doda se 14 
dkg griza pomiješanog sa hladnim 
mlijekom, te kuha dok griz ne bude 
kuhan. Zasladi se po ukusu (zasla- 
diti se može i mlijeko). 

Razlije se vruće u tanjire i 
ohlađena pospe sa cimetom i istu- 
canim karanfilčićima. 


MIJEŠANI SUTLIJAŠ 


To je mješavina paluze i sutlijaša. 
U zdjelu (duboki tanjir ili slično) 
sipa se do polovice paluza, ohladi i 
onda na zgusnutu paluzu sipa 
mlačan sutlijaš. Servira se hladan. 


MIJEŠANI SUTLIJAŠ 
NA DRUGI NAČIN 


Posebno se serivra (u zasebne 
zdjele) sutlijaš, a posebno paluza, 
a miješa po želji sam gost. Paluza 
se odozgo posipa mljevenim orasi- 
ma. 


PELTE-SUTLIJAŠ 


To je miješani sutlijaš, kod kojeg 
umjesto paluze, dolazi pelte. Pelte 
(perzijski) označava sulc dobiven 
iskuhavanjem dunja, u koji se pri- 
likom iskuhavanja doda šećer da 
se zasladi. 


PALUZA" 


Paluza je neka vrsta gustog 
specifičnog kompota, koji se 
spravlja od suhog ili svježeg voća 
(trešanja, višanja, kajsija, ribizli i 


+ Recept Umije Lakišić-Alagić. 

sl.), a začini nišestom uz dodatak 
nešto vode. Paluza je, inače, riječ 
perzijskog porijekla. 

Za 4 tanjira: 12, 5 dkg borovnice, 
ili trešanja (svježih ili suhih), ili ro- 
zina, 2 supene kašike nišeste 
(pšeničnog škroba), 10 dkg oraha 
ili badema. 

Voće (najbolje su borovnice) se 
stavi u hladnu vodu i kuha. Kada 
provri, doda se u posebnoj posudi 
nišesta uz dodatak vode. Razmu- 
ćena nišesta se kroz cjediljku proci- 
jedi u paluzu (voće koje se kuha) i 
nastavi da vrije još oko 5 minuta. 
Zatim se paluza izlije u tanjire 
(zdjelice za kompot), te ohladi i 
donekle zgusne. 


Pri serviranju pospe se sam- 
ljevenim orasima ili bademima. 


U Travniku razlikuju paluzu 
(gustu) i rijetku paluzu. Razlika je 
samo u stepenu rjetkoće. U 
Travniku se paluza servira pri 
običnim jelovnicima, a rijetka 
paluza na svečanim objedima 
(vjerovatno zato što je tada stomak 
prepunjen, pa je potrebna rijetka 
paluza radi probave). 

Prema ukusu, može se dodati 
malo cimeta u kori. 


MEDENA PALUZA 


Medeno šerbe (medena voda) 
metne se na peć da uzavrije. U čaši 
hladne vode razmuti se nišeste 
(pšeniča škroba). Ko nema nišeste, 
može se staviti finoga brašna. 
Razmućena nišesta zalije se u ono 
slatko vruće šerbe, samo se mora 
čuvati da ne zagori. To se vari neko 
vrijeme, i stavi se da se ohladi. 


BOSANSKI KUHAR 
ZAHLADE (HLADNI SUDI) 


VIŠNJAB 


Višnjab (pers.) označava kiselka- 
stu rijetku paluzu spravljenu sa 
višnjama. O velikim prinosima 
višanja u Sarajevu piše Bašeskija. 

Za 4 obroka: 30 dkg šećera, šolji- 
ca nišeste, šaka svježih višanja ili 
ukuhanih (slatkih). (Višnje se mogu 
zamijeniti drenjinama, ili rozinama 
uz dodatak malo sirćeta). 

U posudu se saspe šećer, doda 
nešto više od litra vode i stavi 
kuhati. Zatim se dodaju višnje da 
se i one kuhaju. To se malo ohladi i 
začini razmućenom nišestom pa 
pusti da prokuha. Razlije se u ta- 
njire i servira hladan. 

Ako se kuha sa drugim voćem, 
onda se u vodu doda malo sirćeta, 
kuha, malo ohladi, podmete 
nišestom, dalje kuha i ubaci voće te 
se i ono skuha. 


ZERDE 


Evlija Čelebija na putu kroz 
Bosnu navodi zerde začinjeno 
bademima, tarčinom (cimetom), 
karanfilom (klinčićima) i šafranom. 

Za 4 tanjira: 24 dkg riže, 12 dkg 
meda (ili pola meda, a pola 
šećera), oko litru vode, 10 dkg 
izreckanih ili mljevenih badema, 4 
klinčića, malo cimeta i šafrana. 

Skuha se riža, te se u toku 
kuhanja doda med, šafran i klinčići. 

Kada je riža kuhana, zerde se 
sipa u tanjire, te posipa bademima 
i cimetom. Umjesto cimeta u prahu, 
može se u toku kuhanja dodati 
malo cimeta u kori. 

Servira se hladno, kao i ostali 
hladni sudi. 

Mostarski književnik Bulbulija 
pjeva kako aščije u Travniku posi- 
paju zerde bademima i šafranom 
ga zaboje žuto. (H. Kreševljaković, 
Travnik u prošlosti, Travnik, 1961. 
god.). 


ZERDE NA DRUGI NAČIN 


Opere se riža, doda voda i šećer, 
te kuha. U toku kuhanja ubaci se 
tarčina (cimeta) i koji karanfilčić. Na 
kraju se vrlo malo "prinese" (pod- 
mete) nišestom. 


BOSANSKO ZERDE 


Nešto drugačiji recept za zerde 
daje Zorka Mitrović — J. Babić (33) i 
to: uzmi 9 šolja vode, 1 šolju meda, 
1 komad šećera (onda je bio šećer 
u glavama, znači oko 10 dkg 
šećera) i stavi da to sve na vatri 
prokuha, dobro opjeni pjenu i dodaj 
1 šolju opranog finog pirinča i pusti 
da se kuha. Dodaj koru i sok od 
limuna i malo slatke korice 
(cimeta). Kad je zerde gotovo, 
izruči ga u tanjire i dobro ohlađeno 
serviraj na stol. 


MEDENO ZERDE 


Spomenuti pčelarski priručnik 
daje sljedeći recept za zerde: 

Uzme se medene vode (medom 
zaslađene vode) 9 fildžana. Uspe 
se u nju 1/2 fildžana (šalica za crnu 
kafu) pilava (pirinča). U to se metne 
11/2 fildžan nišeste (pšenična skro- 
ba) i to se izmiješa. Onda se tu 

metne malo fina brašna i opet se 
dobro izmiješa. Kad je izmiješano, 
metne se u tendžeru (lonac) pa se 
svari (skuha). Kasnije se ulije meda 
(po želji), pa nek sve to u medu 
provrije. Onda se salije u sahan 
(tanjir), nek se ohladi. 
Jede se hladno. 


BOROVNIČEVO 


Borovničevo predstavlja vrstu 
zahlade od borovnica. 

Dvije kutlače slatka od borovnica 
(ređel, recelj), dvije kašike nišeste, 
malo cimeta u prahu ili drugog zači- 
na. 

Na dva litra vode uspu se dvije 
kutlače slatka od borovnice, provri- 
je i donekle ukuha, potom "prinese" 
(podmete, legira) sa nišestom i 
ponovo provrije. Skine se s Vatre i 
lijeva u zdjelice, te ostavi da se 
ohladi. Prilikom konzumiranja malo 
se pospe cimetom ili drugim mirodi- 
jama. 


HOŠAFI: 


Hošaf perzijski označava kompot 
od voća, a također i vareno voće, te 
suho voće. 

U Bosni se ovaj naziv upotreblja- 
va za kompote od voća. 

Spravljaju se od svježeg i suhog 
voća (višanja, rozina, šljiva, kruša- 
ka, jabuka i sl.) ili posebno ili od 
miješanog voća. U ljetnom periodu 
hošafi se spravljaju od svježeg 
Voća. 

Za davanje boje hošafu se doda- 
je ružica (đulbešećer), a za kom- 


BOSANSKI KUHAR 
ZAHLADE (HLADNI SUDI) 


paktnost dodaje se nišesta (skrob). 
Začinjaju se tarčinom (cimetom), 
klinčićima i vanilijom. Serviraju se 
hladni sa prirodnim ledom (nekada 
led sa planine). 


HOŠAF OD VIŠANJA 


Na proputovanju kroz Sarajevo 
Evlija Celebija navodi hošaf od 
višanja serviran sa ledom i kaže: "U 
ovome gradu stavljaju snijeg i led u 
slamu i čuvaju ih u podrumima... 
vade ovaj kao kristal čisti led i stav- 
ljaju ga u kompot od višanja, te 
tako prave kompot s ledom." 

Hošaf od višanja se spravlja na 
sljedeći način: 

U vodi sa šećerom se skuhaju 
višnje, zatim se doda malo cimeta i 
karanfilčića, te na kraju vrlo malo 
"prinese" (podmete) nišestom. 

Servira se uz dodatak leda. 


AŠČINSKI HOŠAF 


Malo suhih šljiva, rozina, suhih 
smokava, svježih krušaka ili jabu- 
ka, 1 kriška naranče, malo tarčina i 
karanfilčića, malo ekstrakta alice i 
malo nišeste. 

Voće se kuha i u toku kuhanja 
dodaje cimet u kori i karanfilići. 
Kada je kuhanje pri kraju, vrlo malo 
se "prinese" (podmete) nišestom. 

Servira se uz dodatak leda. 


MEDOVAČA 


Pored ostalih zahlada, Amidža 
Dekika u svom popisu spominje i 
medovaču. To je svakako neka 
zahlada s medom, ali ne znamo 


BOSANSKI KUHAR 
ZAHLADE (HLADNI SUDI) 


kakva. 


MIJEŠANI HOŠAF 


Hošaf (kompot) može se sprav- 
ljati od jabuka i suhih krušaka. Isto 
tako mogu se miješati svježe 
jabuke i suhe šljive. Ako su jabuke 
slatke, onda se, pored dodatka 
nešto šećera, dodaje i limunova 
soka ili oguljen i ukrižan limun. 
Svakako, treba dodati i koji karan- 
filčić (klinčić). 


HAŠURE 


Hašure se servira na svečanosti- 
ma. To je miješani kompot od 
mnogo vrsta voća i zrnatog povrća 
(arapski — ašure). U narodnoj 
književnosti spominje se hašure sa 
44 vrste voća i zrnastog povrća, a 
ako se ne može sabrati 70, onda 
mora biti bar 7 vrsta. 


Malo suhih šljiva, smokava, rozi- 
na, jabuka, krušaka, rogača, 
trešanja, naranči, hurmi, višanja, 
oraha, bajama, graha, kukuruza, 
ječma (geršle), bungura, riže, 
sočivice, ribizli, bamje itd. 

One vrste voća i povrća koje se 
teže kuhaju (pšenica, ječam, kuku- 
ruz, sočivo, orah i sl.) posebno se 
kuhaju i voda ocijedi. Zatim se sa- 
stave sa ostalim vrstama i kuhaju 
uz dodatak šećera. 

U toku kuhanja se dodaju cimet i 
Klinčići. 

U pravilu ne smije se raspasti (a 
mora biti kuhana) ni jedna vrsta 
voća, odnsno povrća. Zato se 
može i svaka vrsta kuhati posebno, 

a onda sastaviti i malo prokuhati da 
se saft sjedini. 


HOŠAF-KAISIJE 


Narodna pjesma spominje "A 
aščije hošaf-kaisije". 

Hošaf označava kompot, a kaisi- 
je (turski) marelicu. Vjerovatno je 
recept za ovaj hošaf (kompot) 
sličan drugima, te ćemo ga 
pokušati konstruirati. 

Za 4 obroka: 40 dkg kajsije, 10 
dkg šećera, 2 dkg nišeste. 

Kajsije se raspolove, izbace sje- 
menke, stave u hladnu vodu i kuha- 
ju. Kasnije se doda šećer i dalje 
kuha. 

Kada su gotovo kuhane, hošaf se 
"podmete" nišestom, na taj način 
što se u šalicu stavi nišesta i doda 
malo soka iz kompota, izmiješa i 
saspe sve u kompot. 

Po želji se dodaju određeni za- 
čini. 


SARAJEVSKE ŠLJIVE 


To je ustvari, kompot od šljiva 
kojeg navodi spomenuti pčelarski 
priručnik. 

Povade se špice (košpe) iz suhih 
šljiva, pa se unutra meću orahove 
jezgre. Nalije se medenog šerbeta 
(medene vode), pa se vari. Ne 
smije se prevariti, jer se onda ras- 
padnu. 

U pravilu, servira se hladno. 


MEDENE TUNJE 


Ogule se i izrežu tunje nasitno, 
pa se vare u medu (medenoj 

vodi). Kad se ohlade, vrlo su 
slatke. 


SKORUPAČA 


Skorup (mehki kajmak, slatki kaj- 
mak), pomiješan s medom naziva 
se skorupača. Kajmak se stavi u 
posudu, a po njemu se polije med. 

Poslužuje se prilikom dočeka 
gosta (tek što je gost došao), zatim 
kao slatko jelo između drugih jela, a 
isto tako i na završtku objeda, posli- 
je čega dolazi kahva. 

Skorupača se, također, servira i 
uz prijesnac (vidi recept, prijes- 
naca). 

Ovaj kajmak u pravilu se prikuplja 
u crijepama (vidi crijepa, crepulja — 
zemljana zdjela). Mlijeko se razlije 
u crijepe u kuha. Kada količina mli- 
jeka spadne u crijepi napola, onda 
se kupi slatki kajmak. 


SLATKI KAJMAK 


Kako kaže L. A. Muftić, slatki kaj- 
mak Bosanci jedu sam, ili poliven 
slatkim pekmezom (slatki pekmez 
od zrelih i slatkih jabuka). 

Običaj čašćenja slatkim  kaj- 
makom (skorupačom) održao se do 
danas na području Gradačca 
(inače, čašćenje skorupačom u 

Sarajevu pominje se u drugoj 
polovici petnaestog vijeka). Casti 
se obično ujutro (prije podne). U 
Trebinju u ljetno doba u skorupači 
je bio obavezan med u mladom 
saću (vosku). 

U vrijeme karavanskih putovanja 
u nekim hanovima uz bolji ručak je, 
pored ostalog, serviran i slatki kaj- 
mak. Tako Ivan Frano Jukić 
(Putopisi) za ručak u hanu ispod 
Crnog Vrha (blizu Cajniča) kaže 


sljedeće: "Na dnu polja ima jedan 


han koga drži beg i dosta dobro 
dočeka... Kad je šećerli-kahva i 
kajmak s medom na ručku, tad je 
non plus ultra." (nenadmašivo). 


PRŠULJA 


Husein Šehić iz okoline Gra- 
dačca navodi da se pršulja servira 
na završetku objeda, i to između 
sutlije i hošafa (kompota): "Pršulja 
je kuhano mlijeko u zemljanom 
sudu zvanom pršulja." 

Prema Gradaščeviću, pršulja se 
sprvlja u maloj crepulji promjera 
oko 15 cm. Naspe se mlijeko i kuha 
(natiho) toliko da savrije napola i 
formira se kajmak debeo 1 i više 
cm. Tradicionalno u Gradačcu 
djevojka je obavezno častila 
momka pršuljom, koju mu jje. 
dodavala kroz demire. 


ŠERBETI I KAHVA: 


Šerbe na arapskom označava 
piće. Javlja se i u evropskim 
jelovnicima, a recept nalazimo i u 
spomenutom starom Zagrebačkom 
kuharu. Ono je spravljano i u 
Sremu (Glasnik Zem. muzeja, 
Sarajevo, 1901.). 


Dr. A. Frlić = ("Ugostiteljsko 
kuharstvo") za šerbe kaže sljedeće: 

"Šerbet (sorbet, sorbetto) je 
polusmrznuto piće, koje se servira 
kod bogatog ručka (diner) prije 
pečenja. 

Pravi se od voćnog sladoleda, 
odnosno svježeg ili ukuhanog voća 
i njegova soka, čemu se još dodaje 
limunov sok i kuhani šećer, a radi 
boljeg ukusa, i pjenušac, vino ili li- 
keri... Pravi se od ananasa, treša- 
nja, višanja, naranača, jabuka, 
malina, ribizla, itd." 

Šerbe je bilo veoma popularno i u 
Bosni. O tome svjedoči i narodna 
izreka: 

"Šta je hajrolah, da nije Bosna 
potekla šerbetom, a Neretva muse- 
lezom". 


Šerbe se obično servira hladno i 
to sa ledom. O tome govori i Evlija 
Celebija. Led se i u Rimskom 
carstvu donosio sa planina i taj 
način dobijanja leda zadržao se do 
početka XX vijeka (Casopis "Plin" 
2, ljeto 1939.). O dogonu i čuvanju 
leda u Sarajevu piše i Evlija Celebi- 
ja. Led je u Sarajevo stizao sa 
Treskavice ("Ledenica"), Romanije 
i drugih planina. Još četrdesetih 
godina ovog stoljeća u Mostar je 
led dovlačen sa Veleža, iako je 
Mostar imao tvornicu leda. 

Šerbe se servira na tabaku, na 
kojem se nalazi tabakluk (salveta), 
a na tabakluku maštrafa. Djevojka 
koja servira šerbe nosi preko ruke 
tzv. šerbetnu mahramu. 


MEVLUDSKO ŠERBE" 


Ovo šerbe neki u Sarajevu sma- 
traju jedinim i pravim šerbetom, a 


sve ostalo šurupima (sirupima). To 


+= Recept Bravo, 


Rabije-hanume 
Sarajevo. j 

je vjerovatno mišljenje uvriježeno 
zadnjih stotinjak godina, od kada 
se gube drugi šerbeti. 

Iskuha se 5-6 trski (šipki) tarčina 
uz dodatak nekoliko zrna karanfilči- 
ća. To se kuha 2-3 sata i onda pro- 
cijedi kroz pamučno platno (gazu). 
Zatim se skuha šerbe od šećera u 
vodi uz dodatak malo meda. 

Iskuhani sok od tarčina se doda- 
je u šerbe (prokuhani šećer) i proba 
da li je dovoljno dodato, te prokuha. 
(Limun se ne dodaje u ovo šerbe!) 

U mevludsko šerbe neki dodaju i 
đulsije (đuljag). 


ĐUL-ŠERBET 


Šemsa Merdan, Počitelj, daje 
sljedeći recept za  đul-šerbe 
("Oslobođenje", 13. VII 1977.); 

25 dkg ruže, 2 1/2 kg šećera, 2 
1/2 litra vode. 

Očišćenu ružu dđulbešećerku 
stavite u šerpu, dolijte hladnu vodu 
i stavite da kuha. Kad boja iz ruže 
pređe u vodu i ruža postane bijela, 
procijedite u već pripremljeni šećer. 
Listovi ruže se bace, a sok ukuha 
sa šećerom. Kad ukuha na pola od 
ukupne količine, sok se skida i hladi 
prekriven vlažnom = kuhinjskom 
krpom. Sok se sipa u flaše. 

Đul-šerbe se rastvara u hladnoj 
vodi prije upotrebe, a limun se 
može staviti po ukusu u samu čašu, 
neposredno prije konzumiranja. 


ĐULBEŠEĆER 


Iz razgovora koji je obavio 
Mustafa Vodopić sa Ismethanu- 

mom Brko iz Sarajeva, recept za 
đulbešećer bi bio sljedeći: 

Ruže đulbešećerke - samo crveni 
listovi ruže, bez cvijeta (cvijet i kori- 
jen ruže - pupoljak se upotrebljava 
za spravljanje sirćeta), isitne se na 
male komadiće - kvadratiće. Zatim 
se to ružino lišće prosije na sito, da 
se očisti od trunja, odnosno drugih 
primjesa. 

Na pola kilograma očišćenog i 
izrzanog ružinog lista uzima se 1 
1/2 kg šećera kristala. Od šećera 
se spravi tzv. agda, tj. šećer se na 
vatri istopi i pusti da vrije. 

U vrijući šećer se saspe ružino 
lišće i miješa. Kuha se sve dotle 
dok ruža ne postane mehka. 

Zatim se doda limunova soka {ili 
ekstrakta — limuntosa) i karanfilčića, 
tako da se dobije kiselkast okus, a 
đulbešećer dobije svijetlocrvenu 
boju (o ovome vidi još kod recelja). 


ŠERBE OD 
MIJEŠANOG VOĆA 


Zrelo voće jagode, maline i vrtni 
grozdić, breskve, marelice, itd., 
zgnječi se i smiješa sa nešto vode i 
taj sok kroz sito i platno procijedi. U 
sok dodati šećer i limunov sok. 
Može se, ali ne mora, dodati vina 
(bolje je dodati pjenušavo vino). 

Servira se hladno uz dodatak 
leda. 


BOSANSKO ŠERBE 


Šezdesetih godina XVIII stoljeća 
Evlija Celebija u našim krajevima spo- 


minje šerbe sa vinom i mošusom. 


+ Recept iz starog zagrebačkog kuhara. 


BOSANSKI KUHAR 
SERBETI | KAHVA 


Koliko sam ispitao, izgleda da je 
to šerbe od nekog voća, šećera, 
mošusa, uz dodatak vina | pri- 
rodnog leda. 


ŠERBE OD KRUŠAKA 


Evlija Čelebija u Travniku spo- 
minje šerbe od krušaka jeribasmi. 
Vjerovatno je to voćni sok, kao i 
naprijed navedeni, kome je dodato 
šećera, limunovog soka, leda i 
mošusa. 


ŠERBE OD BOROVNICA 


Nekada je u Bosni naročito bilo 
popularno šerbe od borovnica 
(kupinjača — Vaccinium myrtillus). 
Bašeskija u svom popisu bilja 
navodi i borovnice. 


ŠERBE OD 
KANDIRANOG ŠEĆERA 


Kako navodi Ivan Zovko iz naro- 
dne književnosti "... prepuknula i 
rastopila se kano nobe-šećer u 
maštrafi". Serbe je spravljano i od 
kandiranog šećera (žuti šećer, 
nobe-šećer), sa dodatkom limuna i 
drugih začina. 

Serbe je često bojadisano crve- 
nom bojom, stavljanjem alica u 
šerbe (Alica — naša izvedenica od 
turske riječi al, što označava 
crveno). 


ŠERBET-MEDOVINA 


Medovina je izvorno tradicionalno 
piće starih Slavena, koje je u Bosni, 

kasnije, nešto modificirano i dobilo 
naziv šerbet-medovina. 

Medovini se dodaje đulbešećera, 
alice ili drugih ekstrakata i začina. 

Ovo šerbe citira i A. Hangi: 

= .. Druga drži šerbe-medovinu 
Na tabaku rumenu ružicu..." 


ŠERBET-MEDOVINA NA 
DRUGI NAČIN 


Prokuha se voda i doda med, 
promiješa, skine s vatre. Kada se 
stiša vrenje, ucijedi se sok od limu- 
na, doda karanfilčić i servira. 

Može se servirati i hladno. 

Evlija Čelebija u svom Putopisu 
kroz Sarajevo i Bosnu spominje 
medovinu. 


RAZMUĆENI MED 


Zorka Mitrović -J. Babić (33) 
medovinu naziva razmućeni md. 

Naspi u čašu 1-2 prsta meda i na 
to dodaj hladne vode. To dobro 
izmiješaj i dodaj sok od pola limu- 
na. 


PUTNIČKO ŠERBE 


. Pule" spominje neki koncentrat 
šerbeta, koji služi na karavanskom 
putovanju, spravljenog od limunova 
soka, te raznih mirisa (ljubičice, 
ruže, jasmina), a koji u čvrstom 
stanju može da traje godinu dana. 
To je sigurno dobro ušećeren i 
dobro pečen đulbešećer, tako da 


se ščvrsnuo. 


+ VJ. Jelavić: Doživljaji Francuza Puleta, 
Glasnik zemaljskog muzeja Sarajevo, 1908. 

ŠURUP 


Šurup i sirup dolazi od arapske 
riječi "Šurub". 

Surup predstavlja napitak koji se 
dobije od ukuhanog voćnog soka 
razmućenog s vodom. 

Ukuhani voćni sok (šurup) sprav- 
lja se od maline, višnje, drijena, 
šipuraka | sl. 

Evlija Celebija u Sarajevu spo- 
minje sirup od višanja. 

Kod Čengića u Rataju spominje 
se šurup od jagoda. 


KAHVA: 


Kahva (kafa, kava) kako je izgo- 
vara jedan dio stanovništva Bosne 
je izvorna arapska riječ. 

Ova materija zaslužuje veću 
pažnju, ali ne može biti predmet 
ovog rada, te ćemo ovdje samo 
ukratko izvesti neke napomene. 

Uživanje kahve (kafe, kave) u 
Bosni počinje već u XVI vijeku, 
odnosno odmah poslije prvih 
kafana (kahvana, kavana) u svijetu. 

Sarajevo već 1591. godine ima 
"jednu dobro uređenu kafanu"". 

Prema tome, prve kafane u 
Evropi pojavile su se u Bosni, a 
nisu ni u Beču ni u Parizu, kako to 
neki autori navode (u Parizu 1671., 
Beču 1683.). 

Poslije Sarajeva, izgleda da se 
pojavljuje u Mostaru, jer je 
Mostarac, bosanski književnik Ali- 
dede el Bosnevi, pio kafu na ugar- 
skom frontu već 1598. godine"". 


+ Gliša Elezović, Kafa i kafane na 
Balkanskom poluostrvu, Prilozi za 
književnost, jezik, istorijui folklor, knj. 18/38, 
str. 632. 

++ \fuk Vinaver, Hercegovačka trgovina sa 
Dubrovnikom početkom XVIII vijeka, str. 81. 


BOSANSKI KUHAR 

Inače, 1643. Godine u Mostaru 
se spominju dvojica kafedžija 
(kahvedžija, kavedžija)". 

U .Foči je zabilježen kafedžija 
1600. A u Banja Luci se spominje 
1617. godine"". 

Tako Hadži Kalfa kaže da kahva 
ima svojstvo da gasi žeđ, povoljno 
djeluje protiv obamrlosti, utoljava 
pretjeranu glad, odbija san. Antun 
Hangi navodi mišljenje Bošnjaka 
da kahva ljeti rashlađuje, zimi grije, 
ujutro osvježava, a navečer jača. 


SPRAVLJANJE (KUHANJE, 
PECENJE) | SERVIRANJE 
KAHVE 


U Bosni i Hercegovini se kaže 
ispeći (umjesto skuhati) kahvu, a o 
čemu govore i mnoge pjesme, kao 
naprimjer "Kahvu mi draga ispe- 
Gli" 

Spravljanje kahve u Bosni i 
Hercegovini u proteklim stoljećima 
se uzdiglo do pravog umijeća. Neki 
putopisci osamdesetih = godina 
prošlog stoljeća tome posvećuju 
čitave stranice. 

Tako Robert Michel'" u svom 
radu o Mostaru posvećuje nekoliko 
stranica kahvi i kafanama. 

Pored ostalog, on za recept kah- 
ve kaže: 

Dobra kahva ne smije biti pre- 
pržena, već mora biti umjereno 
pržena (braon boje), ili kako se to u 
Bosni kaže "ačik". 

——=H. Kreševljaković, Esnafi i obrti, Mostar, 
str. 120. 

+ H. Kreševljaković, Esnafi i obrti u Bosni 
i Hercegovini (III), Sarajevo 1961. 

+++ Mostar, von Robert Michel, Verlag von 
Carl Bellmann, Prag, 1909. 

Od zrna braon kahve mora se 
učiniti "fino brašno" (dakle, mora 
biti fino samljevena). To se ranije 
postizalo tucanjem kahve u dibeku. 

U metalnu suhu džezvu stavlja se 
određena količina  samljevene 
kahve. Na to se sipa ključala voda. 
Džezva se postavlja na vrelu ploču 
(platu) — peć, dok sadržina ne 
počne vriti. Da bi talog (toz) kahve 
pao na dno, treba dodati nekoliko 
kapi hladne vode. 

Da bi se ovo postiglo, džezva 
odnosno kahveni ibrik mora biti 
odgovarajućeg oblika, tj. sa dosta 
širim dnom koje se naglo sužava. 
Ovakav oblik suđa služi i filtriranju 
kahvenog taloga (toza) prilikom 
sipanja, jer oblik takvog dna 
zadržava toz na dnu džezve (ibri- 
ka). 

Kaže se da se kahva peče, a ne 
kuha, jer kahva ne vrije u vodi, 
nego se suha kahva zasipa vVri- 
jućom vodom i pušta da uzavri. 

Nekada se kahva spravljala i sa 
medom, jer je med zdraviji, a i bio 
je 4 puta jeftiniji od šećera. | u prvoj 
kafani u Beču kahva se u početku 
spravljala s medom". 

Otuda i naziv šerbe, jer se u šer- 
betnjaku s medom prvo spravilo 
šerbe, i njime se zalijevala kahva u 
drugoj džezvi (ibriku). 

Za razliku od tzv. srpske kafe, 
kod ove kahve se ne miješa šećer i 
toz, već se toz ugrijan nasuho zali- 
jeva šerbetom. 

Dobro spravljena kahva mora da 
ima na površini kajmak (mjehurastu 
smeđu pjenu). 

Po tradicionalnim — pravilima 
služenja u Bosni, kahva se nikada 


+ Nova trgovina, broj 1/1970. 

ne saldiše (servira), "gola" (sama), 
kao što je to sada običaj u civilizo- 
vanom svijetu, već uvijek slijedi 
nešto prije kahve, jedan od priloga 
(lokum slatki ili slani, šerbe, sok ili 
sl.). To svakako ima svoj razlog, da 
kahva ne dođe na prazan stomak i 
da stomačni zidovi ne upijaju direk- 
tno sam kofein. 

U Sarajevu se nekada ujutro prije 
kahve konzumirao tzv. jutrašnji 
čurek, što je jedna vrsta masnog 
čureka (hljepčića). 

Serviranje kahve vrši se na 
tabaku u džezvama i ibircima 
(bokalićima bakrenim kalajisanim, 
mjedenim, posrebrenim, pozlaće- 
nim). 

Broj obroka kahve ima svoje 
nazive, i to: 

- za jednu osobu takum ili tekec 
(dvije šoljice kahve), tj. tolika veliči- 
na džezve ili ibrika; 

- za dvije osobe su džezve dvica, 
za tri trica, za 4 i više osoba tzv. 
"velika" kahva. 


IĆINDIJAŠICA (UŽINA) 


Pod ovim imenom Buconjić 
spominje (3) bijelu kahvu (kahva 
ićindijašica —  poslijepodnevna 
kahva). 

To je bila kahva servirana sa pitu- 
ljicama. 

U Sarajevu se uz ićindijašicu 
serviraju i paprenici (paprenjaci) 
kao i pereci. 

Isto tako uz ićindijašicu (užinu) 
može se dodati rahvanija ili suha 
ulutma, te pečeni (kuhani) krompir 
sa sirom, pečena bundeva, slani 
lokumi i voće. 

372 ŠERBETI | KAHVA 
ČAJEVI: Metni 1/4 litre vode da se pro- 


U bosanskim kafanama, kao i 
domaćinstvu, služe se razni čajevi, 
a naročito domaći čajevi. 

To je uobičajeno kuhanje i servi- 
ranje čaja, s tom razlikom što u 
Bosni gotovo redovno u čaj stavlja- 
ju karanfilčiće tako da čaj dobiva 
posebnu aromu. 


ČAJ OD LIPE 


U bosanskim kafanama, a i U 
domaćinstvu, nekada se mnogo 
servirao čaj od lipe. 

Zorka Mitrović — J. Babić (33) 
daje sljedeći recept za čaj od lipe: 


kuha, osladi je po volji žutim 
šećerom (vjerovatno kandirani še- 
ćer, nobe-šećer). U provrelu vodu 
saspi 3-4 komadića cvata od lipe i 


. pusti da prebaci 2-3 ključa, zatim 


pusti da stoji jedan minut 
pokriveno, procijedi u šolju i služi 
dok je vruće. 

Ako se prilikom prvog kuhanja 
želi dobiti roza boja čaja od lipe, 
onda se doda malo hladne vode i 
pusti da opet baci ključ. 


MJEŠANI ČAJ 


Spravlja se od lipe i šipuraka uz 
dodatak kojeg karanfilića (klinčića). 


RECELJI: 


Recelj (persijski) redžal, redželj 
predstavlja tzv. slatko. 

Recelj se obično servira prilikom 
dočeka gosta, a češće se nalazi u 
tzv. "preduvodu" u obrok. 

Recelj se služi, po pravilu, sa sre- 
brenom ili zlatnom kašičicom, kako 
to kaže Hangi. 

Interesantno je da Bjelokosić 
kaže da je pravi redžel od uvarenog 
pekmeza uz dodatak voća, odnos- 
no povrća, a nikako spravljen sa 
šećerom. 


MIJEŠANI RECELJ 


A. Hangi navodi recelj ("slatko") 
od ružica i jabuka, te od dunja, 
meda i šećera. 

Ovaj recelj od ružica i jabuka je 
vjerovatno miješani recelj jabuka i 
ružice. 

Naime, đulbešećer se ne može 
spravljati sa jabukom, jer se đul- 
bešećer peče, a jabuke kuhaju. 
Zato je jedino moguće da je poseb- 
no spravljeno slatko od jabuka (ili 


dunja) a posebno od ružice (đul- 
bešećera). 

Moglo bi biti, eventualno, da je 
spravljena ružica i nasuta u tegle, a 
zatim posebno skuhane jabuke i 
ubačene u ružicu (samo skuhane 
jabuke). 


RUŽICA (DULBEŠEĆER) 


Recelj od ružica po narodnoj pje- 
smi servira se uz šerbe-medovinu: 
... Druga drži šerbe-medovinu 

Na tabaku rumenu ružicu. 

Naberu se ruže (đulbešećerke), 
očiste od drški, a latice se odrežu 
makazama, te rastvore u šećeru na 
taj način što se u posudu saspu 
ruže, naspe podosta šećera, te to 
satre, zatim zatvori u teglu i ostavi 
da stoji sedam dana. Zatim se đul- 
bešećer saspe u laonac i stavi na 
vatru (peče se) dok ne pusti sok, a 
onda se na sporoj vatri dobro 
ukuha (ispeče). Treba dobro paziti 
da ne zagori. 

Potom se ružica malo ohladi 
onda sipa u tegle. 

Služi se na tabačićima, kao i 
drugi recelj. 


SLATKO OD RUŽE 


Zorka Mitrović — J. Babić (33) 
daje nešto drugačiji recept za đul- 
bešećer. 

Uzmi pitome crvene ruže, očisti je 
od sjemena i sreži joj u lišću donje 
žute krajeve i prosij je kroz đevđir 
(krupniju cjediljku). Sada uzmi 1 kg 
šećera, pokvasi ga dobro vodom i 
metni u čistu šerpu i na to metni 1/4 
kg očišćene ružice i pusti da se sve 
kuha. Kad vidiš da je šećer počeo 
gušće kapati, a i ruža da je kuhana, 
onda dodaj u ružicu soka od 1 limu- 
na i pusti da još malo prokuha. 
Kuhano slatko skini s vatre i ostavi 
da se ohladi. Ohlađeno slatko razlij 
u flaše i ostavi. 


RUŽIN SOK 


Kad kuhaš slatko od ruže, ubaci 
1/2 kg šećera više nego je potreb- 
no. Kad je slatko skoro gotovo, 
suvišan sok procijedi, saspi u stak- 
lo, poveži i prokuhaj u pari 8-10 
minuta. Ovaj sok se upotrebljava 
za smanjenje vrućine (tempera- 
ture). 


RECELJ OD TUNJA 


Na raniji način dunje su sprav- 
ljane s medom i šećerom. Dunje se 
najprije očiste i izrežu na komadiće. 
Zatim se stave u krečnu vodu. 
Nakon toga se kuhaju uz dodatak 
meda i šećera i ukuhaju do 
određene gustoće. 


BOSANSKI KUHAR 
RECELJI 


RECELJ OD TUNJA 
NA DRUGI N NAČIN 


Dunje se očiste, ogule, te istaru 
na erende, i to tako da odmah 
padaju u posudu s vodom (da ne bi 
pocrnjele). Posebno se pripremi 
gusta agda (ukuhani šećer), dunje 
vade i ocijede, te bacaju u vrelu 
agdu i kuhaju. Kada su dovoljno 
ukuhane, razliju se na tepsije i 
ohlade. Zatim se spremaju u tegle 
ili ćupove. 


SLATKO OD BOROVNICA 


Slatko od borovnica obično se 
sprema za zimu. Uspe se šećer u 
borovnice i prokuha, tako da se 
dobije dosta gusta masa. 


RECELJ OD VIŠANJA 


Bašeskija navodi veliki rod viša- 
nja u Sarajevu 1780. godine. 

Od višanja se spravlja slatko koje 
se upotrebljava, pored konzumi- 
ranja kao slatko, za spravljanje 
višnjaba. Izmiješaju se višnje i 
šećer i onda kuha. 

Kod svakog recelja (slatkog) 
treba paziti da ne pokipi, a to se 
postiže na taj način da se slatko 
podiže s vatre i opet spušta na 
vatru dok se ne ukuha. 


RECELJ OD SMOKAVA 


Za recelj od smokava Bjelokosić 
kaže da se spravlja na taj način što 
se u uvaren grožđani pekmez (vidi 
pekmez od grožđa) spusti po neko- 
liko dobro zrelih sirovih smokava. 


BOSANSKI KUHAR 

Ovo se malo prokuha, onda 


izmakne sa vatre i ohladi. 


RECELJ OD TIKVE 


Za recelj od tikve (bijela okrugla 
loptasta tikva) Bjelokosić kaže da 
se sprema od pekmeza (vidi 
pekmez od grožđa) i tikve. Tikva se 
oguli, očisti, iskriža na kocke i 
nekoliko dana drži u krečnoj vodi. 
Onda se ocijedi i saspe u uvareni 
pekmez, te se ovo malo prokuha, 
odmakne sa vatre i ohladi. 

Isto tako recelj se spravlja i od 
tzv. tikve stambolke. 


RECELJ OD ŠLJIVA 


Ista količina plavih šljiva i polovi- 
ca jezgra oraha, krečne vode i 
nešto šećera. 

Sljive se ogule i pažljivo izvade 
košpice, tako da ostanu cijele, te 
stave u krečnu vodu. Ocijedi se 
krečna voda, u svaku šljivu ubaci 
pola ili četvrtina jezgre oraha. 

Kuhaju se uz dodatak šećera. 

I. Pilavdžić smatra da nije potreb- 
no 

šljive stavljati u krečnu vodu, već se 
recelj od šljiva spravlja isto kao i 
recelj od dunja, tj. šljive se očiste 
od košpica (napuknu) skuha 
posebno agda, ubace šljive u agdu 
(ukuhani šećer) i kuhaju. Ohlade se 
i stavljaju u tegle. 


RECELJ 
OD TREŠANJA (AŠLAMA) 


U "Bosanskoj vili" (godište 1886. i 
1877.), pored ostalog, kaže se da 
se recelj spravlja i od trešanja. Za 
tu svrhu upotrebljavana je posebna 
vrsta rane trešnje, tzv. karašlama. 


Istisnu se košpice iz ašlama i 
metnu ašlame u krečli vodu, onda 
se nastavi šećer da se uagdi i da se 
dobro istrga, a na drugu vatru 
metne se vode da provri. Iz krečne 
vode operemo ašlame i mećemo ih 
u vrelu vodu, malo nek provri, 
izvadimo ih vruće u kavonoz (sta- 
klenka slična tegli), nek se u 
kavonozu ohlade i povežemo ih 
almasijom. 

(Recept A. Kujundžića, zabilježio 
dr. M. Hadžijahić). 


TEFERIČ-JELA: 


Ova grupa jela, kao i sljedeća, ne 
spadaju u redovne jelovnike — "ne 
idu na sofru", već su to prigodna 
jela za teferiče, sijela, kafane, itd. 

Bez obzira na to, ova jela je 
moguće kombinovati sa drugim 
redovnim jelima, zavisno od uslova 
u kojima se priređuje obrok te gosti- 
ju koji će biti posluženi. Naravno, 
treba paziti da se ne odabere 
pogrešna kombinacija. 

Ovdje su unesena jela koja su 
uobičajena i na akšamlucima (vidi u 
uvodnom dijelu o tome). To ne 
znači da i jela iz određenih jelovni- 
ka ne mogu biti konzumirana za 
akšamluke, kao i obrnuto, da se 
neka tzv. akšamlučka jela ne mogu 
uvrstiti u jelovnike, kao što su: 
"travnički pirjan" ili "djevojačke 
grudi" itd. 

Uvrštena su i neka tipična aščin- 
ska ("nekućna") jela koja su ujedno 


i teferička jela, kao što su lonci i 
neka druga jela. To opet ne znači 
da se ne mogu i ova jela uvrstiti u 
svečane jelovnike, mada to nekada 
nije bio običaj. Naprotiv, danas su, 
naročito u restoranima, poželjne te 
kombinacije. 

Izuzetak u nekim jelovnicima 
(travnički svečani jelovnik i čaršij- 
ska večera) je bio bosanski lonac, 
koji u tim jelovnicima fungira kao 
sofransko jelo (jelo za trpezu). 

Ovdje su uvršetena i neka jela 
koja ne pripadaju određenoj pod- 
grupi, ali su po tehnološkom proce- 
su, ili po funkciji, slična drugim jeli- 
ma iz te podgrupe, pa su zato {u i 
uvrštena. 

Neka jela iz tzv. akšamlučkih jela 
predstavljaju tipičan mezetluk, a to 
opet ne znači da funkciju mezetlu- 
ka ne mogu da imaju i druga jela 
izvan ove grupe. 


NEKA TEFERIČ | ĆEVABDŽINSKA JELA: 


Ražnjište je tradicionalni izraz u 
Bosni za današnji roštilj, jer je obično 


formirano uz ražanj ili čekrk (vitlove), 


kako se nekad nazivao hidroražanj. 


BOSANSKI KUHAR 
TEFERIC-JELA 


SIS 

Šiš, inače (turski) označava na- 
pravu za prženje kahve. 

Siš, kao jelo, predstavlja dugi 
valjkasti "bubanj", koji se dobije niza- 
njem na štapić komadića mesa i nji- 
hovim obmotavanjem u košuljicu. 

SŠiš služi za mezu na teferičima 
dok ne bude gotov ražanj, prsulja, 
sač ili druga jela (dakle, dok se če- 
ka na "glavno" jelo). 

Buconjić daje nepotpun recept 
šiša: "Reže se na komadiće džige- 
rica, srce i bubrezi, dobro se posoli, 
pa se komadić natakne na tanak 
prutić, koji se tad skupa sa na- 
nizanim mesom naziva šiš" (3). 


ŠIŠ U KOŠULJICI 


Šiš (štap, prut, žica) nešto duži 
od janjeće košuljice po dužini. 
Košuljica se oblikuje tako da se 
može zamotati šiš (štap sa koma- 
dićima), a ostali dijelovi se izrežu 
na male komadiće i dobro posole. 

Džigerica i bubrezi izrežu se na 
komadiće (ražnjiće). Jedan kraj 
košuljice se natakne na šiš (štap), a 
onda nižu redom komadić mesa, 
komadić košuljice, sve dok se ne 
naniže sve na štap. 

Košuljicom (koja je prvo nataknu- 
ta na štap) obmotaju se na štapu 
džigerica i bubrezi, te drugi kraj 
košuljice natakne na vrh štapa, te 
tako štiti meso da ne izgori daje mu 
sočnost. 

Zatim se šiš peče na žaru. Kada 
košuljica porumeni, i šiš bi trebalo 
da bude pečen, te se skida sa žara, 
posoli i pobiberi, te servira. 

Meso se može obmotati i manjim 
komadima košuljice. 

Hangi (11) navodi jean recept 
šiša koji se spravlja na teferičima u 
okolici Banja Luke. Kombinacija 
miješanog mesa ima dvije vari- 
jante, i to: 

- kombinacija goveđeg, ovčijeg i 
janjećeg mesa, ili 

- kombinacija goveđeg, ovčijeg i 
svinjskog mesa. 

Ista količina mesa i crvenog luka, 
te potrebna količina soli i bibera. 
Šiljat (jedan ili više) gvozdeni ili 
drveni ražnjić. 

Meso se izreže na tanke ko- 
madiće, a tako se i luk očisti i izreže 
na komadiće približne veličine. 
Zatim se niže komadić mesa i 
komadić luka iza svakog komadića 
mesa. Meso se niže naizmjenice 
po vrsti (komadić prve vrste, pa luk, 
komadić druge, pa luk, te komadić 
treće vrste pa luk), i tako redom 
dok se ne naniže šiš. Tada se sve 
to dobro posoli i pobiberi, stavi na 
vatru (žeravicu) i peče oko pola 
sata. 


AŠČINSKI ĆEVAB 
(DONER-ĆEVAB) 


Ovo jelo je već izgubljeno u Bo- 
sni, a nekada je spremano, o čemu 
svjedoče 3 šiša za ćevab u inventaru 
jedne aščinice u Sarajevu iz 1770. 
godine (H. Kreševljaković, Esnafi i 
obrti u starom Sarajevu), te pomenu- 
ti popis aščinskih jela Amidže Dekike, 
koji ovaj ćevab naziva doner-će- 
vab, kao što se naziva i u Turskoj. 
Doner u turskom označava "koji se 
okreće", a dolazi od domek — okre- 
tati. U Turskoj se spravlja od ovči- 
jeg, odnosno janjećeg mesa. 

Šiš u ovom slučaju predstavlja 
željezni štap koji stoji veritikalno i 
okreće se. Na jednoj strnani šiša 
stoji žar, takođe postavljen ver- 
tikalno u odnosu na šiš. Cevab 
(arapski) označava, inače, na 
komade isječeno meso. U ovom 
slučaju se ne radi o isječenom 
mesu, nego na šiš nataknutom 
velikom komadu mesa, koji se prži 
vertikalno okrećući. Na taj način se 
peče gornji sloj mesa, koji se 
nožem skida u tankim komadićima, 
soli, biberi i servira gostu. 

Šiš sa mesom je visok 40-60 cm, 
a promjera 20-30 cm. 

Ne znamo kako je spravljan ovaj 
ćevab u Sarajevu. Međutim, ipak 
se, do danas, njegovo spremanje 
sačuvalo u Prijepolju, gdje je kuli- 
narstvo Bosne imalo značajnog 
utjecaja (informaciju mi je dao 
Hilmo Gerin, upravnik restorana 
"Daire" u Sarajevu). Na šišu su 
nanizani naizmjenice komadi više 
vrsta mesa: junećeg, telećeg, ovči- 
jeg, janjećeg, te pilećeg — bataci 
(sve bez kostiju. Peče se i reže kao 
što je već opisano, a servira se u 
somunu (lepinji). 


ŠIŠ NA BOSANSKI NAČIN 


U Bosni se nekada šiš-roštilj 
spremao u obliku pravog Šiša 
(pržnja), kojeg su predstavljala tri 
valjkasta komada mesa nataknuta 
na šipku. 

Komad bravljeg mesa od buta 
promjera 5-7 cm i dužine oko 7 cm, 
isti takav komad telećeg i janjećeg 
mesa. 25 dkg glavica luka 
(crvenog), so, biber, šerpa sa 
dobrim poklopcem, mali ražanj na 

cm). 

Na mali ražanj (oveći ražnjić, žica 
dužine oko 40 cm) nataknu se 3 
komada mesa i peku na roštilju ili 
pored ražnja na kojem se peče 
janje. 
kockice, te stavi u šerpu i dobro 
posoli. 

Vrući komadi mesa, kada su 
prženi, skidaju se sa ražnja i 
odmah ubacuju u šerpu. Serpa se 
poklopi, pritisne poklopac palcima, 
a drugim prstima prihvati šerpa za 
donji dio, te se tako zajedno neko- 
liko minuta treskaju i mućkaju meso 
i luk. Zatim se sav sadržaj šerpe 
servira (istrese) na tanjir, pobiberi i 
servira toplo. 


PRŠUT-ĆEVAB 


Za 4 osobe: 500 g šarenog pršu- 
ta (masno i krtina), 200 g crvenog 
luka, 2 g peršunova lišća, biber, so. 

Pršut se izreže na tanke kriške i 
prevrne nekoliko puta na roštilju. 
Ugrije se oval i razastre pršut po 
ovalu. Izreže se luk na kriške i 
postavi okolo po pervazu ovala. 
Luk se malo posoli i pobiberi. 

Izrecka se sitno lišće peršuna i 
pospe po pršuti i luku. 


ĐULBASTIJA NA ŽARU" 


1/2 kg rozbrata (pržolica 3-4 
komada), ulje, 1/2. glavice luka, 
biber, so. 

Pržolice se operu (u Bosni se 
kaže i "prsulja"), očiste od kostiju i 


+ Recept M. Lukanc i S. Bešlagić (30). 

žilica, istucaju drvenim tučkom, 
pobibere i ostave da stoje oko pola 
sata. 

Đulbastije se peku na roštilju 
neposredno prije služenja. Prije 
pečenja šipke roštilja se namažu 
uljem. Na roštilju meso se ispeče s 
obje strane i posoli. Đulbastije se 
serviraju na tanjir na isjeckani luk i 
isjeckanu zelenu papriku, a uz njih 
se služi baren krompir preliven 
maslacem. 

Neki đulbastiju definišu i ovako: 

Krto meso ispečeno na maslu, a 
preliveno limunovim sokom (Naša 
štampa, Zagreb, VI 1930. ). 


PLJESKAVICA SA LUKOM 


Za 1 obrok (dvije pljeskavice): 

14 dkg mesa (dobro sam- 
ljevenog), 15 dkg luka crvenog, dva 
česna bijelog luka, 1 paprika babu- 
ra, a može umjesto slatke paprike i 
feferon (po ukusu), 1 g bibera, 1 
dkg soli, S dkg masnoće. 

Meso dobro samljeti, luk (jedan i 
drugi) sitno isjeckati, papriku 
izrezati na kockice, posoliti i sve 
dobro izmiješati. Kasnije dodati 
malo bibera. 

Formirati pljeskavice, uzavreti 
masnoću i pržiti na jakoj vatri. 

Servirati i zaliti saftom sa tave u 
kojoj su pržene pljeskavice. 


MLJEVENA ĐULBASTIJA 


Ovo jelo u svom aščinskom 
jelovniku u Bosni spominje Amidža 
Dekika. Recept za ovo jelo ne zna- 
mo. Mogla bi to biti i pljeskavica. 

Ćevapčići su naša izvedenica od 
arapske riječi ćevap. Sa izvornom 
osnovom riječi, tehnološki postu- 
pak spravljanja ćevapčića nema 
nikakve funkcionalne veze. 

Za ćevapčiće se uzme goveđe i 
bravlje meso (omjer 1:1 illi 3/5 go- 
veđeg i 2/5 bravljeg). Jedna porcija 
je oko 15 dkg mesa bez kosti. 

Prilikom nabavke mesa treba 
paziti da je ono čisto (meso za 
ćevapčiće se ne smije prati pošto 
izgubi ukus, zato ga treba samo 
obrisati). 

Meso se izreže, izmiješa, posoli i 
samelje, pa se ponovo "propusti" 
kroz mašinu. 

Potom se meso dobro mijesi oko 
pola sata i nakon toga ostavi 
"tijesto" da odleži 2-3 sata. 

U nekim mjestima Bosne običaj 
je da se prilikom miješanja tijesta 
doda nešto kiseljaka (mineralne 
vode). Mineralna voda čini ćevap- 
čiće ukusnijim, a prilikom pečenja 
ne prijanjaju za roštilj, već malo 
odksaču na roštilju. Sode bikar- 
bone nije dobro dodavati. 

Ako se ne dodaje kiseljak, onda 
ćevapčiće treba kod ponovnog 
miješanja (tijesta) malo zaliti juhom 
(mesnom vodom). Kod dodavanja 
juhe treba u nju ubaciti (prokuhati) 
malo peršunova lista, celera, soli, 
bibera, mrkve, te juhu ocijediti ili 
procijediti. 

Danas neki dodaju i malo vegete 
(dodatak jelima koji se sastoji od 
sušenog mljevenog peršuna, ce- 
lera, mrkve, bibera), ali to nije 
dobro, jer vegeta ima poseban 
okus (aromu). 

Od odležanog mesnog "tijesta" 
formiraju se ćevapčići pomoću ma- 
šine za punjenje kobasica ili rukama 
(formirani ćevapčići predstavljaju 
oblik valjka dužine 4-6 cm i promje- 
ra oko 1,5 cm). Kada izlazi tijesto iz 
mašine za kobasice, siječe se no- 
žem ili prstima u ćevapčiće. Peku 
se na žaru (roštilju) prije samog 
serviranja. (U domaćinstvu se peku 
na pomašćenoj zagrijanoj ploči 
šporeta ili na gradelama u rerni). 

Prilikom serviranja na tanjir uz 
isječeni luk (oko 1 glavica na jednu 
porciju) malo se sole odnosno 
bibere. 

Po |. Pilavdžiću u ćevapčiće se 
može dodati i jaja poslije soljenja, 
te se tijesto ponovo izmiješa i pro- 
pusti kroz mašinu. Na 1 kg mesa za 
ćevapčiće dolazi oko 1/2 jajeta. 


ĆEVAPČIĆI 
NA DRUGI NAČIN? 


1 kg bravljeg mesa, 3 kifle 
(zemičke) od crnog brašna (ili 
crnog hljeba), 2-3 dkg soli, malo 
bibera, 1 kafena kašičica sode 
bikarbone, luk (crveni) za prilog. 

Dan ranije se crne zemičke 
pokisele u vodi. Sutra se samelje 
meso i izmiješa sa zemičkama, 
posoli, te izmiješa. Zatim se doda 
soda bikarbona te opet izmiješa. 

Onda se tijesto ponovo propusti 
kroz mašinu, a zatim formiraju 
ćevapčići u obliku valjčića, a mogu 
i u obliku kolačića (ćufteta, faširanih 
šnicli). 

Ovako formirani ćevapčići moraju 
prenoćiti na haladnom mjestu (gdje 

+ Recept Vejsila Brave, Sarajevo. 

neće doći do kvara), a tek sutra se 
peku, bibere i serviraju. 


ČEVAPČIĆI U LEPINJI 


Po ćevabdžinicama u Bosni, a i 
mnogim restoranima, ćevapčići se 
serviraju u lepinji. To i.ćevapčićima 
i lepinji (vidi peciva) daje posebnu 
aromu. 

Lepinja se horizontalno razreže, 
tako da se dobiju dvije okrugle 
plohe (ili polovica lepinje ili četvrti- 
na lepinje, a ko se servira 5 ćevap- 
čića). Sredina ploha se zalije 
juhom, te zapeče na roštilju i začini 
saftom, koji kaplje ispod roštilja. U 
ovako vruću lepinju stavljaju se 
vrući ćevapčići i dodaje isjeckani 
luk i biber. Tako vrući ćevapčići 
serviraju se u vrućoj lepinji. 
Polovica ili četvrtina lepinje se pot- 
puno ne razreže, već samo u sredi- 
ni, tako da se okrajak drži ucijelo. 

Juha za namakanje lepinje — "po- 
ljev" — drži se u šerpi u uglu roštilja, 
ili na peći. Ispod rešetke roštilja drži 
se tepsijica ili tanjir u koji kaplje saft 
prilikom pečenja ćevapčića. 

Nekada se "poljev" (juha) sprav- 
ljao od iskuhanog junećeg mesa. 


BOSANSKI RAŽNJIĆI 


Prema pomenutom M. Dura- 
noviću, nekada su ražnjići u Bosni 
spravljani prvenstveno od pilećeg 
mesa. 

Dakle, bijelo pileće meso se oslo- 
bodi kožice i kostiju, reže na zalo- 
gaje, niže na ražnjiće (štapiće) i 
prži kao i drugi ražnjići, posoli i 
pobiberi. 

RAŽNJIĆI 


Ražnjići su poznato jelo na žaru, 
koje se spravlja od telećeg, janje- 
ćeg, svinjskog ili miješanog mesa. 
Meso se izreže na komadiće, malo 
posoli, niže na drvene ili željezne 
šipke (dužine oko 20 cm) i peče na 
žaru. Kada su pečeni, pobibere se i 
serviraju uz dodatak isjeckanog 
crvenog luka. 

Veoma ukusni su ražnjići pečeni 
na žaru od borovine. 


RAŽNJIĆI SA PRILOGOM" 


40 dkg telećeg mesa od buta, 2-3 
glavice luka, 2-3 babure (a može i 
bez njih), biber i so. 

Meso se opere, izreže na male 
odreske, posoli i pobiberi. Luk i 
babure se takođe izrežu na tanke 
ploške. Na željezne šipke se naba- 
da jedno za drugim meso, luk, 
babura, itd. Ovako nabodeno meso 
se peče na roštilju uz povremeno 
okretanje. 


RAŽNJIĆI U KOŠULJICI 


Ovi ražnjići se spremaju kao i 
obični ražnjići, ali se na kraju zavi- 
jaju u janjeću maramicu. 

Telećeg mesa u komadićima za 
dvije žice, 2 komada janjeće 
košuljice da se mogu zaviti žice 
ražnjića, so, biber. 

Ražnjići se izrežu, posole i 
nanižu na žice. Zatim se zavije cijeli 
dio žice sa ražnjićima u komad ja- 
njeće maramice, "zašije" čačkalica- 
ma i peče na roštilju. 


+ Recept M. Lukanc i S. Bešlagić (30). 

Pošto je maramica dobro poru- 
menjela, i ražnjići bi trebalo da 
budu pečeni. Pobibere se i servira- 
ju topli. 


DŽIGERICA U KOŠULJICI 


Komadi janjeće džigerice zaviju 
se u komade janjeće maramice i 
"zašiju" čačkalicama. Posoli se i 
prži na roštilju. Kada maramice 
dobro porumene, džigerica bi tre- 
balo da bude pržena. 

Prilikom serviranja pospe se 
isjeckanim bijelim lukom (po ukusu, 


može i bez bijelog luka), te 
pobiberi. 

JEGULJA NA RAŽNJU 

Vejsil Čurčić = (6) navodi: 


"Najobičniji način kako naši ribari 
pripravljaju ribu za jelo jest na 
ražnju. Očisti se jegulja i izreže na 
zvona, male komadiće, opere u 
dvije, u tri vode i naniže na ražanj." 

Svakako da je ovo nepotpun 
recept. Jegulju treba očistiti (izvadi- 
ti utrobu i oprati), isjeći na "zvona" 
(komade), posoliti, pobiberiti, stavi- 
ti na ulje i ostaviti da stoji jedan sat. 
Zatim = uzeti  ražnjiće (male 
ražnjeve) i nizati zvona jegulje, 
lovorov list, te tako redom. Umjesto 
lovorova lista mogu se nizati 
komadići slanine. Ražanj  pri- 
maknuti vatri i polahko pržiti oko 20 
minuta. Služi se topla. 


PEČENA RIBA NA BRLJAK 


Ribu očistiti i posoliti, pa je po 
dužini nataknuti na ražanj. Kraj 

vatre ražanj vertikalno pobiti u 
zemlju i peći ribu. 


PRŽENA PASTRMKA 


U gradu Jeleču (stari bosanski 
grad) pastrmke prže na mladom 
maslu (tek dobiveni svježi maslac), 
kako to navodi Evlija Celebija u 
svom putopisu. Riba se svakako 
očisti i usoli pa onda prži na vrelom 
mladom maslu. 

Isto tako je nekada u Bosni pržen 
i lipljen na mladom maslu (ma- 
slacu). 

Poznato je bilo i konzerviranje 
pastrmke u domaćinstvu. Dakle, 
ako se pastrmka odmah konzervi- 
ra, ona se spremi na taj način što 
se očisti, otkine glava, provuče kroz 
ključalu vodu i ubaci u ulje da stoji 
do potrošnje. 


PASTRMKA 
NA KLADANJSKI NAČIN 


Haša Čemdžić, Kladanj, daje 
sljedeći recept za pečenu ribu 
("Oslobođenje" 7. 2. 1977.) 

Očistiti pastrmku od krljušti, 
odsjeći joj peraja i izvaditi utrobu. 
Što je pastrmka veća, utoliko bolje: 
Sa obje strane nasjeći ribu u raz- 

maku od jednog prsta. Nasječenu 
ribu posoliti. Zatim uzeti kuku- 
ruznog brašna, u brašno dodati 
veliku kašiku aleve paprike, izmi- 
ješati pa u to uvaljati pastrmku. 

Pomastiti uljem tepsiju, staviti 
pastrmku, pa po njoj posuti dosta 
aleve paprike. Zaliti je uljem i peći 
na srednjoj vatri (ne jakoj) oko 1 
sat. Prelijevati ribu svakih 5-6 minu- 
ta. 


PASTRMKA 
NA LIŠTIČKI NAČIN 


U kući Karačića u Lištici spre- 
mana je riba na sljedeći način: 

Pastrmka se očisti, nareže malo 
upoprijeko i posoli. Uzavrije se 
masnoća, riba omlivi (omelja) u 
kukuruznom brašnu i prži na tavi. 
Vadi se iz tave i jedna do druge 
slaže u plitki tanjir (tepsiju, oval). 

Istuče se bijelog luka u lukotuču 
sa malo soli, doda kiselo mlijeko i 
izmiješa, te polije po ribi. 

Servira se topla. UZ ovu ribu se 
servira vino. 


Ostala teferič-jela, razni načini 
pečenja janjetine i slično, vidjeti i 
poglavlju pečenja. 


LONCI: 


BOSANSKI LONAC 


Ovo jelo je vjerovatno pretrpjelo 
određene promjene. Danas ima 
više varijanti i različitih sastava. 

Mi smo ga (Vidi kasnije) zabilježili 
onako kako o njemu govore 
kuharski majstori (aščije), a također 
smo zabilježili i još neke varijante 
koje se nešto razlikuju od prve vari- 
jante. 

Porijeklo ovog jela je, izgleda, 
Bosna. Bosna je oduvijek bila 
rudarski kraj, zemlja rudnika. Po 
nekim izvorima ovo jelo je nastalo 
iz praktičnih potreba, odnosno to je 
u početku bilo jelo rudara. | kasnije 
je osnovni sastav pravog bosan- 
skog lonca ostao jednsotavniji, što 
bi odgovaralo izvornom porijeklu, 
jer rudari sigurno nisu raspolagali 
sa više vrsta mesa i mnogo vrsta 
povrća. 

Dakle, u srednjovjekovnoj Bosni, 
rudari su obično sami spremali sebi 
obrok, pošto je trebalo ugalj kopati 
12 pa i više sati, koliko se tada 
dnevno radilo. Prema tome, do 
obroka je proticalo najmanje 6 sati 


rada. Kopovi su bili površinski i tu 
negdje na radilištu formirano je 
zajedničko ognjište (vatra). Trebalo 
je spremiti jelo, a da se oko njega 
ne zadržava. Oni su zato prije 
početka rada spremili lonac, stav- 
ljali ga uz ognjište i puštali da 
polahko krčka više sati do objeda. 
Na svakom loncu pisalo je ime, 
odnosno oznaka kojoj grupi, 
odnosno rudaru lonac pripada, tako 
da kasnije ne bi bilo zabune. 


Pravi bosanski lonac je po pravilu 
"grupno" jelo, jer može dobiti odgo- 
varajući ukus i aromu samo ako se 
sprema veća količina (više obroka). 
Zato se sprema u zemljanom loncu 
zapremine nekoliko litara. A. H. 
Kulier kaže da lonac za teferiče 
zaprema 7-8 oka (oko 10 litara). U 
malim loncima za 1 obrok ne može 
se dobiti odgovarajuća aroma. 
Servirati se može u loncu u kojem 
je pečen. 

Prednost bosanskog lonca je u 
tome što je dobar i kasnije, kada se 
podgrije, jer je krompir mehak i 
sladak. 

Pravi bosanski lonac se "peče" u 
pekari, a ne dinsta (kuha) na peći. 
Tek u pekari (pekarska zanatska 
radnja) se lonac može "uhasuliti", 
kako treba (dobiti odgovarajući 
ukus i aromu), ako se "peče" (krčka 
na tihoj vari) cijelu noć, odnosno 
barem 4-5 sati. Po pravilu se tradi- 
cionalni bosanski lonac nosio 
navečer u pekaru, ili ujutro, kada je 
pekar završio sa pečenjem kruha, 
te je u pekaru ubacivao razna 
pečenja, pite i lonac. Lonac se stavi 
da prokuha i čim prokuha, stavlja 
se na tihu vatru. Onda je manji žar 
i "blaga""peć, te se lonac stavi sa 
strane blizu žari, te tako krčka do 
ujutro. Majstori pekari su znali čak i 
po sluhu, kada malo mućnu lonac, 
da li je pečen. 

Nadalje, u pravi bosanski lonac 
se ne stavlja kupus i razno povrće, 
kao što to neki čine, već razna 
zelen (mrkva), krompir, meso i Zači- 
ni. Cesto se pod tim imenom razu- 
mijeva ili navodi kao recept za 
bosanski lonac sastav koji odgo- 
vara jahniji ili papazjahniji, a često 
se pogrešno govori da je bosanski 
lonac jahnija i slično. Bosanski 
lonac je specifično bosansko jelo i 
nije ni jahnija niti bilo koje drugo 
jelo. 

Za 4 obroka: 80 dkg kvalitetne 
govedine (rozbratna, može i od 
plećke, prsa i flama), ili deblje june- 
tine (juneća ravna rebra, flam), 60 
dkg krompira, 2 dkg soli, 1 dcl 
dobrog bijelog vina i 1 dcl vinskog 
sirćeta), 15 dkg crvenog luka, malo 
mahuna, oko 8 česni bijelog luka 
(oko 2 dkg), nekoliko paradajza ili 
ukuhanog paradajza, 16 zrna bibe- 
ra, 10 dkg mrkve, 3 dkg peršunova 

lista, 2 dkg celera, 12 klinčića, 
pergament-papir, kanap ili konac, ili 
eventualno komad beza (gaze) 
platna. 


(Zimi, kada nema dovoljno svje- 
žeg povrća, možemo upotrijebiti 
jednu konzervu đuveča, a zatim 
dodati peršun, krompir i ostalo 
povrće koje nema u đuveču.) 

Sve povrće se očisti i izreže osim 
bijelog luka koji se stavlja u cijelim 
česnima. Crveni luk se izreže na 
kadaif (iskoše) ili krupnije iskriža. 
Meso se izreže na komade od 8-10 
dkg. Krompir se oguli i izreže napo- 
la, a sitniji stavlja ucijelo. U lonac 
se složi red povrća i začina, sve ga 
pomalo, česna bijelog luka, zrna 
bibera, tako redom dok se sve ne 
naslaže. Jedan dio lonca mora biti 
prazan tako da lonac može krčkati. 
Ako želimo prije serviranja izbaciti 
česna bijelog luka, biber i klinčiće, 
onda ih zavijemo u gazu-platno, Čiji 
je jedan kraj sa začinima u loncu, a 
drugi preko ivice lonca. 


Složen lonac se zalije bijelim 
vinom i ukriža svježi paradajz ili 
doda ukuhanog paradajza razri- 
jeđenog vodom uz dodatak sirćeta. 
Ako se dodaje sirće, onda se doda 
nešto vode, ali se u tom slučaju ne 
dodaje vino. Zatim se lonac pokrije 
pergamentom (ili platnom) = i 
zaveže. Lonac se u pekari u 
početku peče na jačoj vatri, a onda 
se vatra smanji i lonac se polahko 
peče ("krčka", "šapće") cijelu noć ili 
4-5 sati. 

Ako lonac pečemo u pećnici, 
onda se stavi također na jaku, a 
zatim prebaci na lagahnu vatru. 
Prilikom pečenja lonac ne smije 
burjati (vriti), već samo krčkati (vri- 


Bosanski lonac 

juckati). Što duže lonac krčka, to će 
biti bolji i ukusniji. 

Kada je lonac pečen, otvori se i 
pažljivo servira masa sa sosom iz 
lonca. Treba prethodno izbaciti 
gazu sa bijelim lukom, biberom i 
klinčićima, ako je na taj način 
kuhano. 

Ukoliko je lonac uspio, onda iz 
njega i krompir mora biti sladak kao 
mozak. 

Ako se bosanski lonac sprema od 
junetine ili teletine (masnije meso), 
onda ga treba zaliti samo bijelim 
vinom (1 litar bijelog vina). Na dno 
lonca treba staviti koju kost. 


MESARSKI LONAC 


Mesarski lonac se spravlja isto 
kao i bosanski lonac, s tom raz- 
likom što kao meso dolazi juneći 
kujruk (pečenica), a na dno lonca 
jedna juneća cjevanica. 

Dodaje se isto povrće i začini, a 
pored karanfića dodaje se nešto i 
tarčina (cimeta) u kori. 

Umjesto vina dodaje se jabukovo 
sirće, a ako je jako, onda i nešto 
vode. 


BOSANSKI LONAC 
PO DURANOVIĆU 


Nešto drugačiji sastav bosan- 
skog lonca daje M. Duranović, nas- 
tavnik kulinarstva u Sarajevu. 

Za 10 osoba u dkg: goveđeg 
mesa protkanog sa masnoćom 
(najbolje špic-grudi) 200, krompira 
200, mrkve 40, bijele zeleni 20, 
crnog luka 50, bijelog luka 5, svježe 
babure 50, plavih patlidžana 50, 

svježeg paradajza 80, bijelog vina 
2 dcl. Začini: so, biber u zrnu, aleva 
paprika, 1 karanfilić. 

Goveđe meso isjeći na krupne 
kocke (tri do četiri kocke u porciji). 

Sve povrće očistiti, oprati i isjeći 
na krupne kocke (kao i meso) sve 
staviti u veću šerpu (i meso i 
povrće), dodati vino, soli po ukusu, 
biber u zrnu, aleve paprike, jedan 
karanfilić, lagahno izmiješati, složiti 
u zemljani lonac (može i obični), 
naliti hladnom vodom, povezati 
pergament-papirom, prokuhati na 
štednjaku, a zatim peći u pećnici 
dva do tri sata (zavisno od starosti 
mesa). 

Servirati u sahanu sa poklopcem, 
a najbolje bi bilo u male zemljane 
lončiće za svaku osobu. 


SEMBERSKI LONAC 


U nekim krajevima Bosne (Sem- 
berija) lonac se spravlja od mije- 
šanog mesa i miješanog povrća. 

Za 5-8 obroka: 50 dkg mehke 
bravetine (buta) ili svinjskog buta, 
50 dkg janjetine (bubrežnjaka), 
lonac zapremine 4-5 litara, 6-7 
glavica crvenog luka, 1 glavica 
bijelog luka (češnjaka), so, desetak 
zrna bibera, 3-4 zelene paprike, 50 
dkg kavada (paradajza, rajčice), 4- 
5 komada krompira, dva lista 
lovorike, 10 dkg graška, čaša bije- 
log dobrog vina, čaša vode, 1 kaši- 
ka masla (masti), pergament-papir i 
kanapa. 

Masnoća se stavi na dno lonca, 
meso izreže na komadiće (but), a 
janjetina na komade (oko 5 koma- 
da) i složi u lonac. Crveni luk se 
oguli, isjeca i doda, ubaci glavica 

bijelog luka (koji se kasnije izbaci 
kada se servira lonac), so, zrna bi- 
bera, nareže paprika, iskriža para- 
dajz, krompir oguli i izreže na veće 
komade, doda lovorov list i grašak, 
zalije vinom i vodom. Zatim se 
lonac poveže šupljikavim perga- 
mentom, (da ima ventil). 

Stavimo lonac u pećnicu oko.20 
minuta na jaku vatru dok ne provri- 
je, a zatim ga pečemo 3-4 sata na 
lagahnoj vatri. 


JANJEĆI MOSTARSKI LONAC 


Ova vrsta lonca spravljana je na 
izletima (teferičima) uz Radobolju u 
Mostaru. 

Sprema se slično kao i semberski 
lonac, s tim što kao meso dolazi 
samo janjeće jače (deblje) meso 
(bubrežnjak i prednja rebra), te 
komad mladog masla (ako nema 
mladog masla, onda maslaca), koji 
se stavi prvo na dno lonca, a onda 
ostali sastav lonca. 


LONAC SA SUHIM MESOM 


Zimi se lonac sprema i sa suhim 
mesom. Sastav je isti kao i u 
bosanskog lonca. Suho meso treba 
da je deblje. U ovaj lonac neki 
dodaju malo (3-5 dkg) sitno sje- 
ckanog dimljenog loja. 


MOSTARSKI LONAC 


U nekim krajevima Bosne, odno- 
sno u Hercegovini, sprema se tzv. 
"slatki lonac", koji je sličan bosan- 

skom loncu, s tim što se dodaje riža 
umjesto raznog povrća. 

Za 4 obroka: 80 dkg bravetine iz 
humnine (može i debljeg telećeg 
mesa, janjećeg, junećeg ili gove- 
đeg), i to dio od rebara ili vitnice, 
može i plećka, 8 dkg mladog masla 
(maslaca ili druge masnoće), 10 
zrna bibera, 5 dkg crvenog luka, 3 
rukoveti peršuna, rukovet celera, 
10 dkg mrkve, 16 dkg riže, mesna 
voda. 

Isto kao i bosanski lonac i 
mostarski lonac se peče (dinsta, 
krčka) u loncu, po pravilu u pekari, 
preko noći ili najmanje 4-5 sati. 

U zemljani lonac se stavi maslo, 
isjecka crveni luk, sredi i izreže 
zelen, posoli. Meso se izreže na 
komade, posoli i stavi na zelen. 
Dodaju se zrna bibera. 

Lonac se zaveže i ubaci u pekaru 
da krčka na tihoj vari. Poslije neko- 
liko sati lonac se izvadi i doda 
sređena (očišćena i oprana riža), 
nalije nešto juhe (ne previše, a ni 
premalo, toliko da bude dovoljno 
tekućine za rižu). Lonac se ponovo 
zaveže i vrati u pekaru da se dalje 
peče 1 do 1 1/2 sat. 


LJUTI LONAC 


U Hercegovini se više spravljaju 
tzv. ljuti lonci, a što se postiže 
dodavanjem sirćeta (octa). 

Recept za ovaj lonac daje L. G. 
Bjelokosić: 

U lonac se složi dobro debela 
mesa, najbolje goveđeg, iskriža se 
krupno podosta crvenog luka, 
metnu se dvije-tri glavice bijelog 

luka, osoli se i pobiberi, ulije sirćeta 
i vina. 

Umjesto vina može se dodati 
voda sa sirćetom. 


RIBLJI LONAC 


U Bosni, naročito u Semberiji, 
sprema se bosanski lonac i sa 
šaranom. 

Saran oko 1 kg i masnoće 10 dkg 
te ostalo kao kod bosanskog lonca. 

Proces rada je isti kao i kod 
bosanskog lonca, s tim što se 
šaran ne stavlja odmah sa 
povrćem, nego kasnije. 

Dakle, šaran se očisti, izreže na 
"zvona" i posoli, te ostavi da stoji. 

Lonac se spremi kao i bosanski 
lonac i stavi da se peče. 

Poslije nekoliko sati, odnosno 
kada je lonac gotov, izvadi se iz 
peći, otkrije, odgrne prvi sloj povrća 
i komadi šarana poredaju u sredini. 
Zatim se riba pokrije odgrnutim 
povrćem, ponovno zaveže lonac i 
vrati u peć, te peče još oko 10-15 
minuta. 


LOVAČKI LONAC 


To je lonac koji se vari (kuha) u 
škembi na verigama". 

Bravlja škemba, odgovarajuća 
količina mlade bravetine (dvize) od 
prsa, šije (vrata) ili kuda (dio iznad 
buta) — bubrežnjak ne dolazi u obzir 
nikako — te malo junećeg mesa ili 


+ Recept Mugdima Vukotića, nastavnika, 
Mostar. 

sočne govedine, koji krompir, list 
peršuna i celera, mrkve, nekoliko 
cijelih česni bijelog luka, malo luka 
(crvenog), soli, bibera. 

Kada se škemba izvadi iz bravče- 
ta, otvori se samo na gornjem 
dijelu, tako da predstavlja "lonac", 
istrese utroba, izvrati i pomoću 
vrele vode očisti i dobro opere. 
Meso se isiječe na komadiće, 
posoli i prokuha u posebnom loncu, 
da se dobije juha. 

Izvrnuta (naizvrat) škemba se 
zakači na verige (kao lonac), nalije 
juha u kojoj je meso prokuhano, 
doda meso, sredi sve povrće 
(krompir izreže na kolutiće, kupus, 
peršun, celer i mrkva) i ubace cijela 
česna bijelog luka, crveni luk očisti 
i ukriža, ubaci nekoliko cijelih zrna 
bibera, doda soli i stavi kuhati. 

Vatra ne smije biti prejaka i škem- 
ba (želudac, drob) treba na veriga- 
ma da bude toliko izdignuta da pla- 
men samo liže škembu, a žar odoz- 
do dobro grije, tako da samo malo 
vrijucka (šapće). Peče se (kuha, 
dinsta) nekoliko sati. 

Servira se skupa sa škembom. 


LONAC SA ŠIŠĆEVABOM 


U aščinicama se često kombinuju 
jela, kako to kaže Amidža Dekika. 
Tako i ovo jelo predstavlja kombi- 
naciju gotovih jela aščinice, odnos- 
no serviranje lonca i uz lonac 1-2 
šiša (štapića) šiš-ćevaba. 


RAZNI MEZETLUCI I OSTALA JELA: 


BOSANSKI MEZETLUK 


Poznata je narodna pjesma 
"Rahatluku nigdje kraja nema, gdje 
Fazila mezetluke sprema, na čar- 
daku iza mušebaka..." To su 
mezetluci uz akšamluk (vidi ranije o 
akšamluku), ustvari, složeno razno 
meze. Ono se sastoji u tome da se 
na demirliju (veliki metalni okrugli 
oval) u sahančićima (mali metalni 
tanjirići) i tacnicama (male tacne) 
pred gosta iznese demirlija puna 
ovih posudica raznovrsnog jela 
koje spada u meze ( zakusku). 
Zavisno od prilike i uslova, tu mogu 
da se serviraju razna jela i prilozi 
kao: posudica sogan-dolme, posu- 
dica dolma-paprike, jalan-sarme, 
jalniš dolme, japraka, travničkog 
sira, planinskog kajmaka, sira 
trapista, mladog sira, sira iz mijeha, 
dimljenog sira, sogan-salate (sala- 
te od crvenog luka), salate lukuše 
(od mladog luka), kiselog čukun- 
druka (cikle), kisele repe (ribana, 
kisela repa), pršuta, sudžuke, flake 
(stelje), kolačića, teretura, lukovice, 


zarice, lukmire, zejtin-tane (masli- 
ne), kiselog kupusa, hrena (ribani i 
eventualno začinjeni), paprika punje- 
nih kupusom, paprika punjenih 
sirom, ajvara, pituljica, vruće poga- 
če, domaćih lepinja, uštipaka, peksi- 
meta, buredžika, pite maslenice, 
kupus-pite, jajuše, sirnice, zelja- 
nice, kuhanih jaja, raznog voća - ja-. 
buka, krušaka, šumskih jagoda sa 
skorupom, hladnih kadun-butića, 
iščimanog (iskosanog) lešo mesa, 
na listiće rezanog pečenog mesa, 
iščimanog kokošijeg mesa itd. 
Dakle, raznih priloga (zavisno šta 
možemo spremiti) koji mogu cijelo 
vrijeme dok se akšamluči (polahko 
pije uz razgovor, tihu pjesmu i mu- 
ziku) da stoje i da se konzumiraju. 


Druga karakteristika ove zakuske 
jeste u tome da se povremeno 
"upada" sa friškim prženim, peče- 
nim, kuhanim jelima, kao: neki 
ćevab, topa, rastopljeno, pače, 
keške toplo, vruća pača (glavuša), 
pržena džigerica (jetra), sač, neka 
cicvara, pura sa sirom, kiselim mli- 
jekom, sa kajmakom i slično. 


Bosanski mezetluk 


BOSANSKI KUHAR 
RAZNI MEZETLUCI I DRUGA JELA 


Naravno, ovdje su nabrojana 
razna jela i prilozi, a mezetluk može 
da se sastoji od 3 pa do 30 vrsta 
jela. 

Na kraju dolazi jedna od kiselih 
čorbi (juha) i kahva, koju nazivaju 
"sikteruša", dakle kahva za ispraćaj 
gostiju. 


BOSANSKA ZAKUSKA 


M. Duranović, Sarajevo, daje 
bosanski mezetluk, sistematizovan 
i prilagođen za restoransko poslo- 
vanje pod nazivom zakuska. 

Za 10 obroka: kvalitetne visočke 
(ili bolje kreševske) sudžuke 20 
dkg, juneće (goveđe) pršute 20 
dkg, flahe (bravlje) 20 dkg, romanij- 
skog (dimnog planinskog) kajmaka 
20 dkg, travničkog sira 20 dkg, sira 
trapista 20 dkg, jalniš-dolme oko 20 
komada (vidi recept za jalniš 
dolmu), te za dekoraciju crvenog i 
zelenog luka, rotkvice, crvenih 
babura paprika. 

Namirnice očistiti (sudžuku oguliti, 
flahu očistiti od suviška soli, povrće 
za dekoraciju oprati), a zatim tanko 
izrezati. Sve to lijepo složiti na 
lenger (oval, tablu, pliticu) i to po 
boji namirnica, vodeći računa o lije- 
pom izgledu. Na sredinu atraktivno 
postaviti kajmak, jalniš-dolmu u 
nizu itd. Ukrasiti rezanim rotkvica- 
ma, mladim lukom (šajbama crnog 
luka), rezancima crvene babure. 


SARAJEVSKI MEZETLUK 


Sarajevsko miješano meze (za- 
kuska) razlikuje se od bosanskog 
mezetluka po tome što su u 
Sarajevu češće servirani i kadun- 

butići, kao i masline (zejtin-tane), a 
rjeđe pršut i sudžuka. 

Za 4 obroka: flahe (bravlje stelje) 
4-6 dkg, romanijskog kajmaka 4-6 
dkg, travničkog sira 4-6 dkg, lozove 
jalan-sarme (ali bez dodatka kise- 
log mlijeka) ili jalniš-dolme 8 komada, 
rotkvice, kuhane mrkve, maslina, 
4-8 komada hladnih kadun-butića, 
1-2 limuna, nešto lista peršuna. 

U sredinu lengera (ovala) uokrug 
poredati kadun-butiće (vidi sprav- 
ljanje kadun-butića) i na njih po po- 
la limuna (4 manje polovice), flahu 
izrezati na listiće, travnički sir isto, 
rotkvice narezati, jalan-sarmu ili jal- 
niš-dolmu pripremiti i ohladiti (vidi 
ove recepte), kuhanu mrkvu izreza- 
ti na listove, lišće peršuna isjeckati 
nasitno. Oko kadun-butića ovo sve 
naizmjenice složiti (flaha, sir, kaj- 
mak, jalan-sarma, mrkva) uokrug, 
ukrasiti rotkvicama i maslinama i 
posuti sitnim lišćem peršuna. 


BOSANSKI SAHAN 


Jedna kombinacija zakuske, koju 
servira Hilmo Gerin u restoranu 
"Daire" u Sarajevu, naziva se 
bosanski sahan. To je zapravo 
lenger (metalni oval) na koji su 
složeni: na sredini pilav, iznad pila- 
va japrak-sarme, a sa strane 
bosanski kolačići, sogan-dolma, 


šiš-ćevab_ i kuhana (dinstana) 
bamja. 
GRADAČAČKA KUTIJA 


Ovo jelo popularno nazivaju kun- 
dur-kutija (kartonska kutija od 
cipela). 

Husein Šehić iz Gradačca kaže 
da se pravi ovako:Uzme se obična 
kartonska kutija i iznutra obloži 
papirom. Teleće meso se slaže sa 
crvenim lukom i sve to spakuje, 
zaveže i peče u pekarskoj peći na 
toplom lugu ili u rerni. Peče se 
dugo na tihoj vatri. Servira se na 
sofru — stol skupa sa kutijom. 


Svakako je dobro uzeti tzv. masni 
papir i prije zatvaranja kutije meso 
zamotati u taj papir, jer će inače 
saft iscuriti. 

Teleće meso može biti izrezano 
na komade. Ako meso nije masno, 
svakako treba dodati nešto masla- 
ca, ili druge masnoće. Luk se može 
staviti u cijelim očišćenim glavica- 
ma ili izrezan. Prije pečenja ovo 
sve treba posoliti. 


BEĆARSKI ĆEVAP 
(ĆAT-ĆEVAP)' 


To je najjednostavniji ćevap koji 
su pekli pekari (zanatlije — male 
pekare) po narudžbini bećara 
(samaca). 

Pergament-papir, janjećeg {ili 
bravljeg) meso zavisno od količine 
koju želimo, so, biber, jedna dubo- 
ka tava (šerpa). 

Meso se isiječe na male kocke, 
posoli, pobiberi, zatim saspe na 
pergament-papir, papir zavije (i 
zavrne na vrhu), ili zašije, te to sve 
stavi u tavu (šerpu) i odnese u 
pekaru da se polahko peče (u 
pećnici na tihoj vatri). 

Poslije nekoliko sati pečenja 
papir se otvori i ćevap servira na 
podgrijani sahan (ili tanjir). 


+ Recept Vesjila Brave, Sarajevo. 

RIBLJI ĆEVAP 


Kao specijalitet na Vrelu Bosne, 
Evlija Celebija navodi ćevap od ribe 
pastrmke i kaže: "Na obali te rijeke 
ljudi iz cijelog šeher-Sarajeva znaju 
da uživaju, razapnu manje i veće 
šatore, te u mrežu love pastrmku, 
tešku po jednu oku. Od nje prave 
ukusne ćevape, pa jedući i pijući 
uživaju" (4). 

Safet Karić, ribič iz Sarajeva, daje 
sljedeći recept za riblji ćevap: 

Riba se očisti, izreže na 
komadiće — "zvona", posoli i pusti 
da odstoji. 

Isjecka se luk (crveni) i na nešto 
masnoće proprži (dinsta), osoli, te 
doda ukuhanog paradajza (toma- 
ten, paradajz-pire, ukuhani patli- 
džan), te malo još prodinsta. Na 
ovo se doda riba, a zatim doda 
jedna poljica sirćeta (octa) i šoljica 
maslinovog zejtina (ulja), pobiberi, 
doda sitno isjeckanog lista petrosi- 
ma (peršuna, petroželja, petrusi- 
na), te sve skupa ćevabi oko 20 
minuta. Pri kraju dinstanja dotjera 
se okus. 


RIBLJI ĆEVAP 
NA DRUGI NAČIN 


Recept Repak Šefika, ugostitelja 
iz Mostara. 

Ribu treba očistiti, izrezati na 
zvona (komade) i posoliti, te je 
ostaviti na zraku usoljenu oko pola 
sata. 

Na vatru staviti duboku tavu (ili 
šerpu) i uzavreti masnoće (ulja) te 
ribu samo prevrnuti na toj masnoći 
da porumeni i izvaditi je iz šerpe. 

U međuvremenu se očisti crveni 
luk, sitno isjecka i saspe u tavu, te 

lagahno prži toliko da se luk "stopi" 
(pretvori u saft). Isto tako se 
priprema peršun, mrkva, celer i 
eventualno druga zelen. 

Kada se luk šćevapio, riba se 
poreda na tu masnoću, po njoj 
pospe zelen, doda koje zrno bibera 
i kada uzavrije, dolije se vodom, ali 
samo toliko da riba tek zamakne u 
tekućinu. Poslije toga se riba ćeva- 
pi ne prevrćući, već se samo, po 
potrebi, dodaje eventualno malo 
vode. Kada mislimo da je riba s 
jedne strane šćevapljena  (din- 
stana), oprezno je prevrnemo i nas- 
tavimo ćevapiti i s druge strane. 
Dakle, samo jedanput se u toku 
pečenja prevrne, tako da ostane 
cijela. 

Kasnije se doda limun ili sirće. 


KRAJIŠKA PRSULJA 


Krajiška prsulja se u nekim kraje- 
vima Bosne naziva i tagara ili samo 
prsulja. 

Ime joj potiče otuda što se kao 
meso upotrebljavaju prsa (rebra) a 
naziv tagara, vjerovatno od dagara, 
što označava zemljanu zdjelu u 
kojoj se drži žar. Na tagari se drži 
zdjela u kojoj krčka prsulja, tako da 
je to jelo uvijek toplo i da se stalno 
pihtija i konzumira dok ga ima. 
Dakle, akšamluči se, pije i "mezeti" 
prsulja. 

Prsulja može da ima i drugu 
funkciju — predjela ili jela prije 
glavnog jela, a i funkciju glavnog 
jela. Priređivala se i na teferičima 
(izletima, zabavama). 

Prsulja se i u restoranu može 
servirati na sto, ali treba imati opre- 
mu; gvozdeni okrugli tronožac 
(sadžak) sa dva gvozdena kruga, 

na prvom (donjem) stoji ovalni 
zemljani ili gvozdeni sud (dagara) u 
kojoj je žar, a iznad toga, na gor- 
njem krugu tronošca, druga tagara 
(saksija) u kojoj krčka prsulja. 

Za 4 ili 8 osoba, zavisno od toga 
da li je prsulja pripremljena za 
akšamluk ili kao predjelo: 1 1/2 kg 
janjećih, telećih ili ovčijih prsa, sa- 
ksija (tagara) promjera 30-40 cm, 
10 dkg masla ili maslaca, 10 dkg 
crvenog luka, 5 zelenih paprika, 
oko 1/2 kg paradajza, oko 5 dkg 
korijena peršuna, pola rukoveti ce- 
lera, so, biber. 

Saksija se stavi na žar, ubaci 
maslac. Crveni luk se isjecka i 
saspe u saksiju te malo zarumeni. 
Meso se izreže na manje komade i 
stavi u saksiju da se dinsta. Izrežu 
se paprike, paradajz, korijenje na 
polovice, lišće isjecka nasitno. 

Kada se meso upoli (na pola 
bude dinstano), saspu se paprika i 
paradajz, te korijenje, zatim opet 
dinsta neko vrijeme. Potom se 
posoli. Kada je meso i povrće već 
dinstano, saspe se  isjeckani 
peršun i celer, te prsulja pobiberi. 
Prsulja i dalje krčka, tako da se uvi- 
jek servira i konzumira topla. 


KRAJIŠKA PRŠULJA 
PO LELIĆU 


Pršulja u Gradačcu i području 
Gradačca predstavlja neku vrstu 
slatkog kajmaka, a u Bosanskoj 
krajini neku vrstu tave. 

Ovdje donosimo jednu varijantu 
pršulje po maeštru KRNADEIVS 
Smailu Leliću iz Bihaća: 

Pripremite: 30 dkg janjetine, 15 
dkg teletine, 10 dkg telećih bubre- 

ga, 10 dkg teleće žlijezde, 15 dkg 
telećih bijelih bubrega, 20 dkg 
govedine ili junetine, 10 dkg zelene 
paprike, 10 dkg luka, 5 dkg češnja- 
ka, 10 dkg rajčice, 5 dkg krompira, 
1-2. ljuta feferona, so, papir, 
mljevenu crvenu papriku, ulje, 
teleći peškir (maramicu). 

U zemljanu vatrostalnu posudu 
slažite naizmjence nerezano meso 
i povrće. Svaki sloj solite, paprite i 
poprašite crvenom paprikom, zalij- 
te mlakom vodom i uljem, pokrijte 
telećom maramicom. Kuhajte pola 
sata i onda zapecite u pećnici četvrt 
sata. 


TEŠANJSKA TAGARICA 


Tagarica bi bila izvedenica od 
riječi dagara (turski), što označava, 
u ovom slučaju, zemljanu posudu u 
obliku dubokog većeg ili manjeg 
tanjira za pečenje tagarice. Visoka 
je oko 15 cm sa zemljanim po- 
klopcem, koji ima rupu da bi izlazile 
pare. 

Nekada se tagarica pekla u 
pekari (pekarskoj radnji), a pripre- 
mana je kod kuće. 

Sprema se slično kao i prsulja, s 
tim što se za tešanjsku tagaricu 
uzima juneće meso od gornjih 
rebara. Glavica bijelog luka se 
ubaci u tagaricu ucijelo, s tim što se 
odreže samo perika i žile. 

Najbolja je u vrijeme kada ima 
svježeg paradajza. 

Jedan recept za tagaricu glasi: 

Potrebna je manja zemljana 
posuda, juneće meso sa kostima, 
više svježeg povrća. 

Meso se dinsta u tagarici (zem- 
ljanoj posudi) sa dosta luka. 

Kada je upola dinstano, dodaje 
se svježe povrće (mrkva, paradajz, 
paprika, patlidžan itd.). Zalije se 
mlakom mesnom vodom (čorbom, 
juhom) i peče u rerni. Kada je 
pečenje pri kraju, reda se tanko 
narezani krompir i ponovo se vraća 
u rernu da se zapeče. 

Posebno je zanimljiv način 
služenja tagarice. Tagarica se stavi 
na zemljani podmetač specijalno 
napravljen, koji održava toplotu 
pomoću svijeće. 

(UPI-jev recept.) 


ČAJNIČKA SAKSIJA 


To je jdna vrsta crepulje kojoj je 
osnova pirinač (riža) i meso. 

Meso se isiječe na manje pače 
(komade) skupa s kostima, janjeće, 
teleće, juneće, ili ovčije i skuha. 

Crepulja se pokrije rižom, zalije 
juhom, ukriža peršunovog lista, 
doda koje cijelo zrno bibera, izreže 
mrkva, ukriža paradajza ili doda 
ukuhanog paradajza. Ako je juha 
dovoljno slana, ne soli se. 

Pečice mesa se poredaju po riži i 
crepulja stavi da se peče, odnosno 
zapeče, oko pola sata (dotle dok 
riža bude pečena). 


TELEĆA GLAVUŠA 
U KOŠULJICI 


Životinjsku glavu Bosanac naziva 
pača ili glavuša, a nikada glava. 

Glavušu (paču) treba pripremiti 
nekoliko sati ranije, tako da zakus- 
ka (akšamluk) počne 1 do dva sata 
prije nego što glavuša bude peče- 
na. Za to vrijeme treba pripremiti 

nešto od običnog bosanskog 
mezetluka, i to na demirliji (ovalu) 
nekoliko tanjirića, tacnica, a na 
svakoj po neko meze, kao: sira 
travničkog, na drugoj trapista, na 
trećoj sira iz mijeha, sudžuke 
(kobasice) na jednoj tacnici, pršuta, 
flahe (stelje), kiselih krastavaca, 
paprika, paradajza, raznog peciva 
(po pravilu koji peksimetić pituljica i 
sl.), kiselih salata (kisele repe, 
cikle, hrena) dakle ono što se ima 
pri ruci. ili na tržištu, od svega 
pomalo na svaku tacnicu, tako da 
se to konzumira uz piće dok 
glavuša ne bude pečena. 


Ranije nabaviti teleću glavušu 
(od 2,5 do 5 kilograma, ne veću, po 
mogućnosti mladu) te neka je 
mesar nasiječe malo kod malog 
mozga, djelimično odsiječe noz- 
drve i eventualno nareže malo vili- 
ce. Zatim jednu janjeću košuljicu 
(maramicu), 10 dkg masti od 
pečenja (ili masnoće), nešto juhe 
(ako ima), masnog papira ili običnu 
papirnu kesu da glavuša može 
stati, soli, lista i korijena peršuna i 
celera, te po mogućnosti nešto 
dublja tepsija u kojoj će se glavuša 
peći. 

Glavušu staviti pod česmu i pusti- 
ti da se ispire (okrećući je povre- 
meno na nozdrve i obratno na grk- 
ljan) toliko dugo da se isperu svi 
eventualni zaostaci i krvuždina. 
Glavuša mora biti besprijekorno 
oprana, jer se od ovako spavljene 
glavuše sve konzumira, osim kosti- 
ju, kožice jezika i zjenica. 

Zatim se glavuša ocijedi, natrlja 
solju izvana i iznutra, u nozdrve i 
čeljusti nagura peršuna i celera. 

Zatim se po njoj poredaju gru- 
menčići masnoće (ili ulja ako nema 
masti od pečenja) postavi na janje- 
ću košuljicu, zamota i zašije 
čačkalicama. Potom se glavuša 
zamota u papir ili ubaci u papirnu 
kesu te opet čačkalicama zatvori. 
Pomasti se tepsija, postavi glavuša 
i ubaci u zagrijanu pećnicu da se 
peče. U početku se peče na malo 
jačoj vatri (250), a čim počne da 
cvrči, vatra smanji (200) i tako dugo 
peče na tihoj vatri. Ako je sasvim 
mlada, 2, 5 sata, ako je jača, 3-4 
sata. U toku pečenja treba je češće 
prelijevati masnoćom koja se 
stvara U tepsiji ili malo juhom. 

Poslije pečenja skida se papir (ne 
košuljica) i glavuša skupa sa tepsi- 
jom (ispod nje neki oval ili tacna) 
servira na trpezu, onako vruća. Ako 
je pečenje uspjelo, onda se bez 
ikakva napora veoma lagahno ras- 
tavlja. Kao prilog može se dodati 
krompir ili nešto drugo. 

Pošto se u pravilu konzumira 
rukama, treba dodati mokre salvete 
za brisanje ruku. Naravno, za jezik 
i neke druge dijelove, kao i mozak, 
treba i nož i viljuška. 

Isto tako se može pripremiti i 
janjeća pača. 

Jurić Ana iz Ljubiine kod 
Srednjeg glavušu pripremi tako da 
je prokuha da dobije juhu, onda je 
ocijedi, puni celerom, omota u 
košuljicu i peče. Juhom zalijeva 
glavušu prilikom pečenja, a eventu- 
alno upotrijebi i za spremanje 
"pača" — jela. 

Kada se glavuša izvadi da se 
peče, juha se još ukuha da bude 
nešto jača. 

Teleća glavuša, 2 janjeće mara- 
mice, jufke (lisnatog tijesta) koliko 
se može 3 puta obmotati glavuša, 1 
folija, soli, peršuna, masnoće. 

Glavušu pripremiti i oprati kao i 
glavušu u košuljici (vidi prethodni 
recept). Zatim se glavuša posoli 
izvana i iznutra, nagura peršuna u 
čeljusti i nozdrve. Pača se omota 
janjećom košuljicom. 

Pomasti se jufka i obmota 
glavuša. Tako se sa jufkom ponovi 
još 2 puta i krajevi treće jufke sli- 
jepe. Po jufki se polijepi nešto mas- 
noće, te glavuša opet zamota u 
drugu janjeću košuljicu, zašije malo 
čačkalicama i posoli. 

Zatim se glavuša zamota u foliju 
(može i u masni papir ili papirnu 
kesu, naravno bez štampe), zašije, 
postavi na zamašćenu tepsiju i 
peče od 2 do 6 sati na tihoj vatri, 
zavisno od toga koliko je mlada. 

Kada se servira, skine se folija 
(kesa). 

Isto tako može se glavuša peći i u 
foliji bez janjeće maramice, dakle 
da se obmota jufkom, a zatim foli- 
jom (kesom). 


GLAVUŠA U JUFKI 
NA DRUGI NAČIN 


To je specijalitet za akšamlije. 
Pogodna je za teferiče pošto drži 
toplinu nekoliko sati poslije peče- 
nja. Može se pripremiti i za druge 
prilike kao atraktivan specijalitet. 

To je nekada bio pekarski 
proizvod, jer su pekari, osim 
proizvodnje hljeba i peciva, pekli 
lonce, janjce, druga pečenja, pite, 


BOSANSKI KUHAR 
RAZNI MEZETLUCI I DRUGA JELA 


hljebove i ostalo iz domaćinstva, 
glavuše, prodavali kajmak i vruće 
somune itd. Isto tako je određeni 
pekar mogao uvijek da spremi i 
glavušu u jufki, pošto je u pekari 
imao uvijek spremljenog nakvasa- 


. log tijesta, a i pekara je bila vruća. 


Glavuša treba pripremiti nekoliko 
sati prije nego će se konzumirati. 

Teleća glavuša, oko pola kg braš- 
na, kvasca, soli, struk majdonosa 
(rukovet peršunova lišća), Ulje, 
eventualno malo šećera i mlijeka. 

Glavuša se malo nasiječe kod 
malog mozga (ako je veća, i na 
drugim dijelovima), te malo nareže 
na vilicama. Zatim se glavuša 
opere i ispire kroz vilice i obratno, 
kroz grkljan, tako da izađe sve 
zaostala krv i ostaci. 

Za to vrijeme pripremi se tijesto 
za kvasanje. Rastopi se kvasac u 
mlakoj vodi uz eventualni dodatak 
malo šećera. Prosije se brašno, u 
sredini napravi udubljenje, uspe 
malo soli, eventualno malo mlijeka i 
ulja, doda kvasac, zamijesi tijesto i 
dobro izradi, te ostavi da kvasa 
(nadođe). 

Dok tijesto nadolazi, zagrije se 
pećnica, glavuša posoli, u čeljust 
ugura peršun, glavuša postavi na 
tepsiju, poulji, peče na jačoj vatri 
oko 15 minuta, a zatim na tihoj vatri 
od 1 1/2 do dva sata. 

Kada je tijesto nakvasalo (oko 
dva sata kasnije), istrese se na stol, 
pobrašni i rasuče u debelu jufku 
(oko 1 cm debljine). Glavuša se 
izvadi iz pećnice, postavi na jufku, 
oblijepi jufkom, te krajevi jufke pri- 
tiskivanjem prstima spoje i glavuša 
potpuno zatvori u jufku. Glavuša se 
zatim obmota folijom. Dotle se tem- 

peratura nešto poveća u pećnici 
(oko 2209 C). Glavuša se ponovo 
postavi na tepsiju i peče oko 1 sat 
na tihoj vatri. U toku pečenja treba 
je koji put prevrnuti, da bi saft 
došao ravnomjerno u jufku. Servira 
se ucijelo sa tepsijom. Lomi se 
rukom, i to sa jednog kraja (dakle, 
ne skida se odmah cijela jufka, ako 
se neće sve odmah konzumirati), 
tako da je kasnije glavuša cijelo vri- 
jeme topla dok se akšamluči. 

Ako je pečenje glavuše uspjelo, 
onda, po pravilu, tijesto treba da 
bude ukusno kao pita maslenica, a 
meso je slađe od pečenja. 


PAČA U JUFKI 
NA MOSTARSKI NAČIN 


Salko Hađajlić, kulinar iz Mo- 
stara, daje nešto drugačiji recept 
glavuše u jufki. 

Teleća pača, sala od telećih 
grudi, nekoliko oguljenih česni bije- 
log luka, rukovet celera, peršuna, 
nešto ulja, jufke da se 3 puta obmo- 
ta glavuša, pače-tava (zemljana 
posuda), jedna folija (pergament- 
papira). 

Pača se nasiječe kod malog 
mozga i nozdrva, očisti, dobro 
ispere na grkljan i nozdrve, te ocije- 
di. Salo od telećih grudi se izreže 
za špikovanje, peršun i celer operu 
i izrežu, jufka razvuče kao za pitu. 

Pača se natare solju, peršun i 
celer operu i uguraju u čeljusti, 
špikuje se salom i česnima bijelog 
luka. Komad jufke se poulji, pača 
postavi na jufku, zavije i zalijepi, 
premaže uljem, te ovo ponovi još 
dva puta. Zatim se obavije folijom 
(pergament-papirom), postavi u 

pače-tavu i peče na tihoj vatri 3-4 
sata. 

Servira se skupa sa tavom. Ako 
je pečenje uspjelo, kada se glavuša 
rastvori, sve se kosti mogu izvući 
rukom. 


GLAVUŠA U FIŠEKU 


Danas se za meze često sprema 
teleća ili janjeća glavuša u papirna- 
toj kesi (fišeku). 

Teleća glavuša, so, masnoća 
(masla nekoliko grumenčića), 
rukovet majdonosa (peršunova 
Isita), malo celera, velika papirnata 
kesa da u nju može stati glavuša, 
čačkalice ili konac i igla. 

Glavuša se malo nasiječe kod 
malog mozga (da ne bi mozak 
ostao krvav i da se dovoljno 
ispeče), te malo nareže na vilica- 
ma. Zatim se glavuša pod česmom 
pere i ispire kroz grkljan i čeljusti, 
tako da se isperu zaostaci. Glavuša 
se može i malo prokuhati. Potom 
se glavuša pomasti ili naljepi gru- 
menčićima masla, te ubaci u fišek. 

Tepsija se pomasti i glavuša sa 
fišekom postavi na tepsiju. Kesa se 
zašije čačkalicama ili koncem, a 
potom probuši čačkalicom na neko- 
liko mjesta. Prije toga se zagrije 
pećnica i glavuša na tepsiji ubaci u 
pećnicu i okrene na jaku vatru 10- 
15 minuta, potom vatra smanji na 
srednju temperaturu i glavuša peče 
oko 4 sata (dakle, mora se tiho 
peći). 

Kada je glavuša pečena, izvadi 
se sa tepsijom, postavi na stoni 
sadžak, fišek rastvori i glavuša 
konzumira. 

Ako je glavuša dobro pečena, 
onda se može rukama rastavljati. 

Kod spremanja janjećih (ovčijih) 
glavuša, poslije ispiranja treba ih 
prokuhati uz dodatak peršuna i ce- 
lera, opjeniti, a zatim peći u fišeku u 
dubokoj tepsiji kao i teleću glavušu. 


PAČA U ŠKEMBI 


Pača ili glavuša u škembi (želu- 
dac, drob) je jelo za teferič, odnos- 
no jelo akšamlija". 

Bravlja škemba, mlađa teleća 
pača, janjeća ili teleća košuljica, 
nešto masla ili maslaca, može i 
finog ulja, soli, bibera (tucanog ili 
krupno mljevenog), luka bijelog i 
crvenog, peršuna i celerova lista, 
mrkve, aleve paprike. 

Paču treba nasjeći kod malog 
mozga i otkinuti nozdrve (odsjeći, 
to stručno radi mesar), zatim paču 
ispirati pod česmom hladnom 
vodom odozgo kroz čeljusti i odoz- 
do kroz grkljan, tako da se ispere 
sva krvuždina i eventualni zaostaci 
stočne hrane. Vilice se obrežu. 

Gornji dio škembe se otvori samo 
toliko da se pača može uvući u 
škembu, zatim škembe izvrati, 
istrese utroba, škembe polijeva 
vrelom vodom, struže i čisti, dobro 
opere, a onda opet izvrati (vrati u 
prvobitno stanje), osruže i opere i 
druga strana. 

U međuvremenu se pača nabada 
(špikuje) "šiljcima" bijelog i crvenog 
luka (vilice izvana i iznutra) potom 
premaže solju i biberom, te 
prokuha. Peršun i celer operu se i 
isjeckaju, mrkva oguli i isjecka na 

+ Recept dao Mugdim Vukotić, nastavnik 
iz Mostara. 

kockice, te malo "prevali" (prodin- 
sta) na masnoći ili juhi od pače, 
doda bibera, soli i aleve paprike, te 
ovim premaže (oblijepi) pača i 
napuni u čeljusti. Potom se pača 
zamota u košuljicu, premaže solju i 
uvuče u škembu. Skemba se 
namaže maslom ili maslacem, 
zašije čačkalicama ili koncem i 
peče. 

Servira se skupa — ucijelo — na 
tepsiji. 


TRAVNIČKI PIRJAN 


Naziv za ovo jelo proističe iz nje- 
gova opisa mostarskog pjesnika 
Bulbulije, koji je opjevao Travnik (H. 
Kreševljaković i M. Korkut: Travnik 
u prošlosti 1464-1878): "Znamo da 
je ovdje gozba džigerica od koje se 
pirjan sav u lugu poprži. 

Za recept ovoga jela, odnosno 
meze, nismo sigurni, ali po onome 
o čemu pjeva pjesnik, moglo bi se 
raditi o travničkom specijalitetu koji 
neki nazivaju "džigerica u krpi" 
pečena u "lugu" što znači pod 
sačem. 

Pod pretpostavkom da se radi o 
"džigerici u krpi", recept ovoga jela 
bi bio sljedeći: 

Janjeća košuljica (toliko koliko je 
potrebno da se zamota količina 
džigerice koju imamo), crna i bijela 
džigerica, oko 5 dkg pirinča (riže) 
na svako pola kilograma džigerice, 
majdonosa (peršunov list), đereviz 
(list celera), so, biber, metvica (list 
nane), masnoća da se pomasti tep- 
sija, nekolike. mrkve na pola kg 
džigerice. 

Bijela i crna džigerica, te mrkva 
odvojeno se kuhaju u slanoj vodi 

toliko da su gotovo kuhane. Zatim 
se džigerice isjecaju, mrkva izreže 
na kockice, doda isjeckano lišće 
celera i peršuna, posoli se, 
pobiberi. Doda se riža i sve to izmi- 
ješa. Zamasti se tepsija, ugrije sač 
(odnosno pekara). Na tepsiju se 
prostre janjeća košuljica, a na 
košuljicu se na sredinu saspe 
spravljena masa i razastre toliko da 
ostane slobodne košuljice koliko 
nam je potrebno da zatvorimo "pir- 
jan". Prije zatvaranja na smjesu se 
stavi nekoliko vrhova metvice (na- 
ne). Smjesa se zamota u košuljicu, 
zašije čačkalicama ili koncem, te 
stavi na sadžak i peče pod sačem 
ili u pekari. 


TRAVNIČKI ŠIRDEN 


Nešto drugačiji recept travničkog 


pirjana daje Mustafa Mehić, 
Sarajevo, (inače, rodom iz 
Travnika). 


Janjeća košuljica, crne džigerice 
oko pola kilograma, oko 15 dkg 
riže, oko 20 dkg luka (crvenog), 
nešto listova nane (metvice), neko- 
liko listova lorbera (lovorov. list), 
soli, bibera, nešto masnoće. 

Skuha se riža tako da postane 
suha, da se rasipa, luk se očisti, 
isjeca te proprži na masnoći. 
Džigerica se skuha, ocijedi i isjeca 
na sitne kockice, baci na luk i 
proprži skupa sa lukom, a zatim 
skine s vatre, doda riža, so, biber, 
te sitno isjecana nana, i sve ovo 
izmiješa. 

Košuljica se postavi na zamaš- 
ćenu tepsiju, na nju istrese punje- 
vina (fil), zatim poreda nekoliko lis- 
tova lorbera, košuljica savije (kao 

na boščaluk), zašije i peče dok 
maramica dobro ne porumeni. 


BOSANSKI ŠIRDEN 


Nešto drugačiji recept širdena 
daje Zorka Mitrović - J. Babić (33): 

Uzmi janjeću bijelu i crnu džige- 
ricu, operi ih i metni da se kuhaju u 
slanoj vodi. U međuvremenu sku- 
haj pola šolje pirinča sa jednom šo- 
ljom vode. 

Tada isprigaj glavicu sitno 
rezanog crvenog luka na kašiki 
masti i na taj luk dodaj kuhane 
džigerice, koje si sitno isjeckala i 
sve malo preprigaj, onda saspi 
kuhani pirinač, ulij 3 jajeta, metni 
soli, bibera, peršunova lista i tri 
česna sitno sjeckanog bijelog luka. 
Sve izmiješaj i saspi u janjeću 
maramicu, uvij maramicu da nadjev 
ne ispada, metni u podmazanu tep- 
siju i peci u rerni. Kad je lijepo poru- 
menio, serviraj topao. 


DJEVOJAČKE GRUDI 


Slično jelo travničkom pirjanu, 
prema Pilavdžiću, pripremano je u 
Sarajevu pod imenom djevojačke 
grudi, s tim što se ovo jelo posebno 
oblikuje i što se ne dodaje nana 
(metvica). 

Za 10 obroka: 10 komada janjeće 
košuljice promjera oko 20 cm, kom- 
pletna janjeća ili bravlja džigerica 
(bijela, crna, srce) i pendževiš 
(debelo crijevo), đereviz (list ce- 
lera), mrkva, so, biber, nešto mas- 
noće, malo paradajza (svježeg ili 
ukuhanog), eventualno mesne 
vode, malo aleve paprike. 

Košuljice se potope u mlaku 
vodu. Komplet džigerica i pen- 
dževiš se prokuhaju (obare), te 
voda baci. Riža se skuha toliko da 
nabubri i postane suha. 

Džigerica i pendževiš se isjecka- 
ju, posole, pobibere i izmiješaju. 
Luk se isjeca na kockice, stavi u 
šerpu malo masnoće te luk prodin- 
sta. Na luk se doda paradajza, Za- 
lije mesnom vodom (juhom) ili 
vodom. Na to se saspe isjecana 
džigerica, promiješa, zelen sredi i 
doda. Zatim se doda riža i sve ovo 
dinsta dok tekućina ne uUuvrije 
(postane pirjan gust). Tepsija se 
pomasti. Komadi košuljice se vade 
iz mlake vode, postave na tepsiju. 
Na košuljicu se stavi određena 
količina pirjana (nadjeva) i krajevi 
košuljice premotavaju gore, i to 
tako da se dobije okrugli zamotak 
(malo spljošteni). Ovaj zamotak 
("dojka") se onda izvrne i još malo 
formira. Tako se učini sa svim 
komadima košuljce. Malo se pospu 
alevom paprikom i tepsija ubaci u 
pećnicu i djevojačke grudi peku. 

Serviraju se sa odgovarajućim 
pićem. 


DŽIGER-PIRJAN 


Džigericu obariti u zasoljenoj vodi 
pa isjecati. Obariti i rižu. Izmiješati 
džigericu i rižu, dodati jaje (zavisi 
od količine) i izmiješati. Zavijati u 
male zavijutke janjećom košuljicom 
(maramicom) i ispeći u tepsiji. 
Ispečeno pomazati umućenim (ulu- 
panim) jajetom, pobiberiti i malo 
zapeći. 

(Recept zabilježio dr. M. Hadži- 
jahić). 


BOSTAN "VODENJAK" 


Ranije smo već pomenuli da 
Grđić navodi da se poslije večere 
servira kao meze uz vino "voden" 
pipun (dinja, bostan "vodenjak"). 
On kaže da se uz "voden" može 
popiti više vina nego uz drugo jelo. 


JAJA-MEZE 


Uz aperitive i žestoka pića često 
se servira salata od jaja. 

Skuhaju se jaja (ne previše 
tvrdo), očiste i izrežu uzduž na 
kriške i postave na tanjir, te malo 
posole. Na jaja se onda iscijedi 
dosta limunova soka, a zatim jaja 
malo pobibere. 


JAJA-MEZE NA DRUGI NAČIN 


Tvrdo kuhati jaja, izrezati na 
kolute, malo posoliti i na svaki kolut 
kanuti kapljicu ulja, zatim limunova 
soka, a onda malo pobiberiti. 


JAJAČKA JAJA 


U kući Zejnilovića u Jajcu pripre- 
mana su jaja za meze na sljedeći 
način: 

Jaja kuhati tako da vriju oko 7 
minuta (da ne budu tvrda). Zatim ih 
oguliti. Naliti u šerpu (duboku tavu) 
toliko zejtina (ulja) da mogu jaja pli- 

vati. Ulje uzavriti, a zatim ubaciti 
oguljena jaja i kuhati u vrijućem ulju 
oko 2 minuta. Jaja izvaditi iz ulja, 
postaviti na tanjir, izrezati na kolu- 
tiće, posoliti. Isjecati sitno crvenog 
ili mladog, zelenog luka i posuti po 
jajima, a zatim pobiberiti i servirati. 


LIMUN MEZE 


To je, ustvari, neka vrsta kiselo- 
slatke salate od limuna. 


Oguli se limun ucijelo te izreže na 
tanke kolutiće i slaže na tanjir, u 
zdjelu, u salatijer. 


Kolutići se pospu kristalnim 
šećerom ili štaubom (zavisno koliko 
želimo slatko), začine cimetom u 
prahu ili vanilijom (opet zavisno od 
želje gosta). 


NAR-MEZE 


U nekim krajevima Bosne (po- 
sebno u Hercegovini), kao meze 
upotrebljava se šipak (nar, a naro- 
čito tzv. "glavaš"). Nekima je to 
neobično, ali činjenica je da je ljuti 
nar (šipak) izuzetan regulator pro- 
bave, neobično bogat vitaminima 
C, za koje se smatra da neutrališe 
nikotin. 


(Nar, šipak, Punica gravatum). 


MOHUNE-MEZE 


Mohune (mladi grah, buranija) se 
skuhaju uz dodatak soli i nane 
(metvice). 

Serviraju se uz dodatak dosta 
limunova soka. 

SIR IZ MIJEHA 


Specijalitet planinskih stočara je 
sir iz mijeha (sir u mijehu, u mješi- 
ni). Ovaj sir fungira i kao meze i kao 
predjelo (naročito uz uštipke), a 
također se servira i na kraju objeda. 
Obično se masni i kvalitetni sir 
naziva sir iz mijeha, a nemasni suhi 
sir. Suhi sir nije za serviranje, već 
se upotrebljava umjesto drugih 
sireva u jelima (U piti i sl.). 

Vid Vuletić (35) ovako navodi 
spravljanje sira iz mijeha: 

Najprije se mladi sir (grudve) 
stavi u "pritisak" (presu — često 
između dva velika kamena koji 
služe kao presa), i tako odstoji u 
presi oko 24 sata. 

Zatim se mladi sir izvadi ispod 
prese ("pritiska"), razmrvi, izdrobi 
na komade, stavi malo istučenog 
bijelog luka ("i u nj metnu piljuga 
istučena česna"), zatim dobro osoli 
i nabija u mješinu, tako da u njoj ne 
ostane nimalo zraka, da se sir ne bi 
kvario. 

Servira se sa pogačom i glavatim 
crnim lukom, odnosno sa uštipcima 
i crvenim lukom. 

Promet sa sirom iz mijeha je 
otežan radi toga što nije dovoljno 
postojan kada se mijeh načne. Za 
današnje uslove trebalo bi riješiti 
pakovanje manjih količina (možda 
u vakumirane kesice). 


MASNI SIR 


Kako kaže Latif A. Muftić, za 
masni sir najprije se pripravi sirište: 
uzme se janjeće sirište — pelica 
(abomasus), dobro se nakvasi u 
mlakoj vodi, a to traje po nekoliko 


400 


dana. Voda se povuče u kiselinu, 
koja se nalazi u sirištu, te i ona 
postaje kisela. 


Zatim se cijelo neobrano mlijeko, 
čim je pomuženo, metne kraj vatre 
da se polahko ugrije. U to mlijeko 
ulije se malo one kisele vode te se 
miješa dok se ne počne odvajati sir 
od surutke. Surutka se kašikom 
odlijeva u kakav sud, a sir pada na 
dno. Kad je sva surutka odlivena a 
sir ostao čist, onda se izvadi na 
čistu dasku, dobro osoli, zavije u 
tanku krpu i pritisne nečim teškim, 
obično kamenom bjelutkom, da se 
dobro ocijedi. Tako sir stoji dva do 
tri dana i može se trošiti. Ako se ne 
troši odmah, onda se reže na kriške 
i slaže u kačice. Tako naslagan 
često se prelijeva surutkom i 
kamenom dobro pritisne da se ne 
pokvari. Kačica mora biti na dnu 
probušena da surutka ističe. 


TRAVNIČKI SIR 


Na jednoj od bogatijih večera u 
Sarajevu sredinom prošlog stoljeća 
u uvodu za večeru serviran je 
travnički sir kao predjelo, a često 
kao meze. 


Travnički sir se sprema u kace i 
sazrijeva u kacama. Napravi se 
rasol dodavanjem soli u vodu. 
Salinitet se mjeri tako da se stavi 
jaje u vodu, te se dodaje soli dok 
jaje ne ispliva. Poslije stavljanja u 
rasol sir sazrijeva (turšija se, vrši 
proces vrenja). 


Kvalitet travničkog sira isprobava 
se tako što se mrvica travničkog 
sira uzme među prste (palac i 
kažiprst) i trlja. Ako se sir istopi, 

odnosno nestane među prstima, 
onda je kvalitetan. 


DIMLJENI (SUHI) SIR 


U Bosni se proizvodi i kao meze 
servira i dimljeni sir, koji se dobija 
sušenjem na dimu grudvi mladog 
sira. To je jedan način konzervira- 
nja sira. 

Mlade grudvice ovog sira mogu 
biti veoma ukusne. Danas se još 
samo ponegdje mogu naći, kao, 
naprimjer, u Planoj kod Tešnja. 


ZARA 


Nemasni sir, odnosno mali sirići 
koji se suše na suncu po nekoliko 
dana dok sasvim ne otvrdnu, zovu 
se zarci ili zara. Oni se mogu po 
više godina održati. 


ZARICA-SIR 


U vlaseničkom kraju, mada rjeđe, 
i danas se spravlja ovaj sir. Ovčiji 
masni sir se formira u kupice 
(slično piramidi) i suši na dimu. 
Prilikom formiranja u kupice se 
dodaje i kajmaka (skorupa). 

Za dimljeni sir ("sir masni na 
bosanski način") Zorka Mitrović — J. 
Babić (33) kaže: 

Uzmi 6-8 litara mlijeka, koje si 
istom pomuzla, procijedi ga i metni 
u kakvu posudu kraj ognjišta neka 
se umlači. Kad je mlijeko mlako, 
saspi u nj malo surutke, u kojoj si 
nakiselila na dan prije goveđeg si- 
rišta, i pusti neka mlijeko stoji s 
kraja ognjišta dok se ne ukiseli, 
onda ga saspi na đevđir (cjediljku), 

na koji si prostrla tanku krpu, i zbij 
sir u jednu gomilu. Kad se sir ocije- 
dio, posoli ga, ako hoćeš, možeš 
ga odmah jesti; ako nećeš, a ti zavij 
u krpu (formiraj grudvice — kolu- 
tove), metni u sito na dim neka se 
suši 3-4 dana. 


ROMANIJSKI KAJMAK 


Kod tope i nekih drugih jela cije- 
njen je romanijski, odnosno planin- 
ski kajmak. Servira se i kao meze 
sa pogačom, domaćom lepinjom, 
sa uštipcima, peksimetima ili sa 
purom. 

To je tzv. dimni ili dimljeni kajmak. 
Dobiva se na taj način što se mli- 
jeko razlijeva u drvene posude 
postavljene u kolibi u kojoj se na 
ognjištu loži suho tvrdo drvo (buko- 
vo ili hrastovo). Smrča ili drugo 
drvo se ne smije ložiti, jer od njega 
pada mnogo pepela i previše dimi. 
Za dan-dva se kupi kajmak i slaže 
u kacu, soli, stavi poklopac i pri- 
tisne čistim opranim kamenom, te 
tako kajmak ustoji, sazrijeva. 

Kada se kajmak stavi u drugu 
posudu (teglu), onda, da bi se 
sačuvao, treba ga nabiti da nema 
zaka i držati na hladnijem mjestu (u 
ostavi), a posudu pokriti bijelom 
krpom koju smo nakvasili pro- 
kuhanom  zasoljenom vodom. 
Ovako se romanijski kajmak može 
držati i do 2 godine. 


MEHKI KAJMAK 


U Sarajevu (a vjerovatno i Bosni) 
pod mehkim kajmakom se pod- 
razumijeva tzv. slatki kajmak, (1) 

mladi kajmak. To je vjerovatno kaj- 
mak skinut sa kuhanog mlijeka, a 
koji nije stajao, nije "ukajmačen", 
niti soljen. Kvalitetna (povlaka) 
vrhnje može donekle zamijeniti 
funkciju skorupa (mladog, slatkog 
kajmaka), koje ga danas više na 
tržištu i nema. 


KISELI KAJMAK 


Za kiseli kajmak (skorup) Zorka 
Mitrović — J. Babić (33) kaže 
sljedeće: Kad je mlijeko uskislo 
(kad pomuzeš krave, mlijeko proci- 
jedi u čiste zemljane posude i 
ostavi u toploj kuhinji ili ćileru, 
smočnici da ukisne, ozgo poplavi 
kajmak. 


ČOBANSKA BRAŠNENICA 


To je brašnenica koju spremaju 
čobani na području Gacka. Sastoji 
se od kukuruze i smoka (priloga). 
Smok se pravi na sljedeći način: 


Dobro se istuče bijeli luk (količina 
po ličnom ukusu). Zatim se u 
određenu posudu u kojoj se nosi 
smok ubaci kajmak (slani kajmak — 
masni ), mladi sir i bijeli luk, te 
dobro izmiješa. 


SKORUPAČA SA JAGODAMA 


Prema onome što piše Bašeskija, 
a i na osnovu njegovog popisa bilja, 
mogli bismo zaključiti da su se u 
Bosni jagode mnogo koristile za 
jelo, vjerovatno šumske jagode 
(Fragaria vesca). ) 

Tako se u nekim krajevima Bosne 
kao meze uz rakiju konzumiraju 
šumske jagode. 

Dvije zapreminske mjere skorupa 
(slatkog kajmaka, nesoljeni kajmak 
sa uzvarenog mlijeka) i jedna mjera 
šumskih jagoda. 

Skorup i jagode se izmiješaju i 
ostave na hladno mjesto da se stis- 
nu (ali da se ne smrznu). 

Miješanje jagoda sa kajmakom 
treba izvršiti pažljivo, tako da 
jagode ostanu ucijelo. 

Ako se skorup tek skida sa uza- 
vrelog mlijeka, treba ga ostaviti da 
se ohladi, jer se sa toplim sko- 
rupom jagode ne smiju miješati. 


BOSANSKI SMRČCI 


Na rubovima planina iznad 1. 000 
m. n. v. rastu gljive smrčci. 
Spravljaju se na taj način što se 
izrežu i prže sa kajmakom (slanim 
kajmakom) na tavi. 

Gljiva je smećkaste boje, oblika 
tuljka (bez kape) sa drškom, 
spužvasta, visine 2-6 cm, promjera 
1-4 cm. Držak joj je šupalj. Bere se 
na taj način što se na dršku 
podreže nožem (tako da bi i dalje 
rasla, ako se kida, onda je uniš- 
tavamo). Sabiru se u pletenku ili 
kartonsku kutiju. Sirova je otrovna, 
a prženjem gubi otrov. 


PROLJETNA REDUŠA 


To je bijela gljiva koja se bere u 
proljeće. Narod kaže da je treba 
pažljivo brati jer će "vile pobjeći i 
idućeg proljeća neće biti reduša". 
Naime, vjeruje se da su vile igrale 

kolo i ostavile reduše. Treba ih brati 
samo na livadi, ako rastu ukrug 
("vilino kolo"), imaju miris po 
brašnu. 

U Cevljanovićima se priređuju u 
kajmaku (povlaci, mileramu). Na 
tavi se rastopi dobre, masne 
povlake, izrežu i malo posole gljive, 
saspu u kajmak i isprže. 


UŠTIPCI SA SIROM 


Često se kao meze, ili kao jelo, 
spremaju uštipci sa sirom. 

Uštipci se serviraju vrući (topli), a 
sir izdrobljen. (O spremanju uštipa- 
ka vidi u poglavlju Peciva). 


UŠTIPCI SA KAJMAKOM 


To su uštipci ukvas (vidi: uštipci 
na drugi način), s tim što se obliku- 
ju nešto veće (kao krofna), razrežu 
se i namažu kajmakom (kao send- 
Vič). 


UŠTIPCI 
SA KISELIM MLIJEKOM" 


Za 10 obroka: 1/2 kg nule, 3 dkg 
kvasca, 12 dkg maslaca (mladog 
masla), 2/8 | mlijeka, 2 cijela jajeta, 
2 žumanjca, 1 dkg soli, 1 čašica 
ruma, 30 dkg masti, 2 | kiselog 
vrhnja (povlake) ili mlijeka, 10 dkg 
češnjaka (saransaka, bijelog luka). 

Od trećine brašna i mlijeka 
napravi kvas. Dok se kvas digne, 
ugrij jaja, ostatak mlijeka, sol i rum. 
Dodaj ostatak brašna u ugrijanu 


+= K. Walter: Uštipci sa kiselim mlijekom ili 


vrhnjem, Savremeno ugostiteljstvo, broj 
3/1956. 

smjesu kvasca i kuhačom tuci 
tijesto dok se ne odvoji od kuhače i 
posude i ne bude mjehurasto. 
Maslac ugrij i dodaj tijestu, te još 
dalje tuci dok se sve ne smiješa. 
Tijesto stavi na toplo mjesto da 
nadođe. Od ovoga tijesta radi što 
manje uštipke i prži u vreloj masti. 
Deset minuta prije serviranja prelij 
vrhnjem ili kiselim mlijekom, u koje, 
prije toga, izmiješaj sitno iskosani 
češnjak. 

Količina bijelog luka je vjerovatno 


precijenjena, prevelika. Uštipke. 


treba prelijevati kiselim mlijekom 
dok su topli, slažući tavan uštipaka, 
tavan mlijeka. Začiniti ih malo 
mladim maslom-maslacem i malo 
zapeći u pekari, te servirati. 


PEKSIMETIĆI SA SIROM 


Kao meze ili drugom prigodom 
pogodni su peksimetići sa sirom — 
travničkim ili nekim drugim. Za 
peksimetiće naveden je recept u 
poglavlju o pecivima. 

Peksimetići se serviraju vrući, a 
travnički sir izrezan na komadiće, 
tako da se ovi komadići sira mogu 
umetnuti u razlomljeni peksimetić i 
tako konzumirati kao mali sendvič. 


PILEĆI UŠTIPCI 


To je jedna vrsta pohane piletine, 
koja je vjerovatno prapreteča 

današnjeg pohanja i pohanih 
odrezaka. Bio je poznat u Bizantu i 
Arabiji. To je pohanje u tijestu. U 
tijestu pohaju mnogo i Italijani — frit- 
tura, a prži se na posebnoj masti za 
fritturu, koju čini mješavina kokošije 
masti i masla. 

Ovaj recept stari kuhar daje pod 
nazivom  "Omeljana = piletina". 
Meljanje (pohanje) se vrši u 
rijetkom tijestu. Meso se očisti, te 
skuha u zasoljenoj vodi". Zatim se 
ocijedi, izreže na komadiće. U 
dubokom tanjiru razbije se potre- 
ban broj jaja i ovlaš umute sa bije- 
lim brašnom. Komadići mesa se 
meljaju (zamaču) u ovo tijesto i 
peku kao uštipci na uzavrelom 
maslu ili drugoj masnoći. 


UŠTIPCI SA CELEROM 


To su uštipci sa ploškama 
kuhanog celera (korijen đereviza). 
Za ove uštipke može se iskoristiti i 
celer iz čorbe, a također kao tijesto 
ostatak jajeta i brašna od pohanja. 

Celeru se inače pripisuje moć 
potencije. 

Spravlja se na taj način što se 
zamijesi tijesto za uštipke, te u isto 
ukriža kuhan korijen celera, izmi- 
ješa, te peku uštipci na vreloj mas- 
noći. 


+ |. Pilavdžić preporučuje da se meso 


izreže na komade, malo prodinsta, te malo 
prokuha na malo vode, povadi i ohladi, te 
onda melja u jaja i brašno. 


NEKA JELA SA SIJELA: 


Pored uobičajenih konzumacija 
koje su navedene kao povečerak, 
na sijelima se konzumiraju, odnos- 
no spravljaju i konzumiraju, još 
neka jela, te ćemo ih ovdje navesti. 


ĆUFTER 


Ćufter (iz turskog kofter) je vrsta 
slatkih ploča koje su nekad sprav- 
ljane od grožđane šire (mošta) 

U Sremu se ćufter naziva sučug. 


Devet mjera (dijelova) grožđanog 
mošta (šire) i jedna mjera nišeste 
(pšeničnog škroba), jezgra oraha. 

Mošt se donekle prokuha i ostavi 
da se ohladi. U drugu posudicu se 
stavi nišesta, doda šire toliko koliko 
je potrebno da se nišesta može 
žitko razmutiti. 

Ovom umućenom nišestom pod- 
metemo prokuhani mošt (saspemo 
u mošt) i opet vratimo ćufter (mošt) 
na vatru da kuha. Mošt se kuha 
dugo i stalno miješa dok se dobro 
ne zgusne. 


Potom se ćufter razlije na tepsije, 
na koje su prthodno poredane jez- 
gre oraha, te suši na suncu. Dobro 
osušen se siječe na četvrtaste 
komade i sprema skupa sa rozina- 
ma i suhim smokvama. 


ĆUFTER NA DRUGI NAČIN? 


U Srijemu, a osobito oko 
Karlovca, prave žene takozvani 
sučug, prigodom berbe. Uzmi akov 
svježa mošta od bijelog dobrog 
zrelog grožđa, sveži u rubac 56 
deka prosijanog pepela, pa metni u 
kotao što si ga napunio moštom, i 
skuhaj do polovice neprestano 
opjenjavajući. Zatim uzmi pepeo iz 
mošta, a mošt ostavi za dalju 
obradu. Od toga skuhanoga mošta 
moći ćeš načiniti 40-50 komada. 
Još treba mandula ili oraha. 

(akov — mađarski — je stara mjera 
za tekućinu zapremine 0, 56589 
hektolitara, dakle 56 litara). 


+ Recept iz starog Zagrebačkog kuhara. 

BADEMEZMA 


Bademezma je vrsta slatkog jela 
koje domaćice u Sarajevu prave od 
jednake mjere (1:1) šećera i sam- 
ljevenih badema. U uvareni šećer 
saspu se samljeveni bademi, pa se 
kaša miješa na vatri dok se ne 
zgusne. 

To je bijela bademezma (marci- 
pan), a crvena bademezma se 
dobije kada se stavi alice i oboji 
crveno. 


ĆETENIJA 


Ćetenija je jelo koje se "konča" 
zimi na sijelima, a ujedno je vrsta 
zabave. 

1 kg šećera, malo limuna, malo 
finog ulja, te 1 kg brašna (brašno 
se neće sve potrošiti, ali ga mora 
biti više). 

Dan prije sijela ispeče se brašno 
nasuho. Mora se peći na tihoj vatri 
i miješati da ne izgori. Kada se 
ispeče, brašno se ostavi i ohladi. 

Na sijelu se dobro ušpinuje šećer 
uz dodatak vode i malo limunova 
soka, te pusti da se ohladi. Kada se 
šećer ohladio (stvrdnuo), u sobi na 
sijelu se počinje spravljati ćetenija. 
Soba ne smije biti pretopla. 
Rukama namašćenim uljem po- 
digne se iz posude u jednom 
komadu ohlađeni šećer, te valjajući 
ga među dlanovima oblikuje valjak, 


+ Recept konstruisan na osnovu kazivan- 
ja Rabija-hanume Bravo i Ismeta Pilavdžića, 
Sarajevo. 

pa se i dalje "radi" i presavija dok 
ne pobijeli, a zatim se od njega 
napravi kolo (obruč, prsten). 

Zatim se postavi sofra (sinija, 
demirlija, sto) i na sofri razastre 
pečeno brašno. Kolo (šećerno, 
ćetenija) se stavi na sredinu sofre i 
opet dobro sastavi da se ne bi u 
toku rada rastavjjalo. Okolo sofre 
se okupi pet-šest, obično djevojaka 
koje će izrađivati ćeteniju. Kolo se 
pomalo posipa brašnom i okreću 
ga na sofri, stiskaju i okreću. Kada 
se neko umori okrećući i, zamjenju- 
je ga drugi. Tako se kolo okreće 
sve dok se ne počne končati. Kada 
se ćetenija počne sama končati, 
dodaje se pomalo brašna, ali ne 
previše, te dalje okreće dok se pot- 
puno ne iskonča. Ako u ćeteniji ima 
gutica, znači nije dobro iskončana. 

Iskončana ćetenija izreže se na 
patke (komade dužine oko 15 cm i 
širine oko 10 cm), te servira na ta- 
njiriće. 


PEČENA TIKVA 


Tikva kukuruznjača (mala žuta 
tikva elipsastog oblika, teška do tri 
kilograma) se razreže, očisti od 
špica (košpica) izreže na komade, 
zapreće u vreli lug (pepeo), pokrije 
vrelim sačem i ispeče. 

(Danas se to većinom radi u 
rerni, te rernu treba prethodno 
dobro zagrijati.) 


MANDRE | PURE: 
MANDRA 


Sredinom XVIII stoljeća u svom 
skromnom jelovniku Bašeskija 
spominje mandru. Mandra (grčki) 
inače označava pastirsko ljetište, a 
kao jelo pastirsku puru. 


Da li je to pastirska pura od kuku- 
ruzna brašna — ne znamo, jer žene 
u Sarajevu znaju da se mandra i 
jarina čorba spravljaju od jarina 
brašna. 

Pastirska pura ili mandra je 
veoma kvalitetno jelo koje se vari 
bez vode na taj način što se uzavri- 
je surutka u koju je umiješano 
maslo i mlijeko, te polahko dodaje 
kukuruzno brašno i stalno dodajući 
miješa nekoliko sati. Pri kraju se 
doda kajmak i dalje miješa, tako da 
se pura sva prosipa — postane sitno 
"pržena". 

Pri serviranju se, eventualno, 
doda još rastopljena kajmaka i 
malo "precvrkne" mladim uzavrelim 
maslom. Kao prilog ide svakako 
kiselo mlijeko. 


BROKETA 


Broketa je jelo od pure (kačama- 
ka) i suhog mesa. 

L. G. Bjelokosić daje sljedeći 
recept za broketu: 

"Za broketu se iskriža dobro 
debela suha mesa nasitno. Ovo se 
prokuha u podosta vode. Pošto se 
meso prokuha, zaspe se kuku- 
ruzno brašno kao za obične pure, 
te se dalje sve zajedno kuha. Kada 
je pura skuhana, onda se zamiješa 
kao i prosta pura, i tako je broketa 
gotova. Ako broketa od mesa nije 
dobro masna, počini se još po vrhu 
maslom, pošto se izvadi u sud iz 
koga će se jesti. Dakako da se ne 
smije zaboraviti osoliti". 

Ovaj recept je nepotpun, te 
sređen i dopunjen bi bio sljedeći: 

Za 4 obroka: 30 dkg suhog 
"šarenog" mesa (meso koje je 
prošarano masnoćom), 1 kg kuku- 
ruznog brašna, nešto soli (ukoliko 
meso nije dosta slano), 8 dkg 

mladog masla (maslaca) ili masla, 
1 I cijelog kiselog mlijeka. 

Meso se izreže (iskosa) na sitne 
listiće, tanke komdiće, te stavi 
kuhati u oko 2 litra vode. 

Kada je meso kuhano i dobivena 
juha od suhog mesa, te voda savri- 
la na oko 1 1/4 litre, sipa se brašno. 
Ako je previše juhe, onda se nešto 
ocijedi, ili ako je previše uvrilo, 
onda se ranije doda nešto vode da 
bi se dobilo dovoljno juhe. 


Brašno se sipa u juhu (s mesom) 
na sredinu lonca, na taj način da se 
od brašna formira jedinstvena kupa 
čiji gornji dio viri iz juhe i koji je suh, 
dakle da ga juha nije pokvasila. 
Zatim se puračem (štapić kao krat- 
ka oklagija, na jednom kraju nešto 
širi) ili drškom kuhače pažljivo na 
sredini kupe provrti rupa, tako da 
juha prodre kroz tu rupu i počne 
ključati. Na taj način juha ključa 
okolo, ispod i kroz sredinu kupe 
koja je formirana od brašna. Prema 
tome, brašno se ne kuha u vodi, 
već voda (juha) vrije oko njega. 

Tako se pura kuha 30-40 minuta. 
Potom treba ocijeniti da li je mnogo 
juhe, jer pura mora biti gusta. Ako 
je mnogo juhe, onda se malo ocije- 
di, a onda se puračem, koji se 
prethodno zamota krpom, dobro 
miješa broketa sve dok ne postane 
potpuno čvrsta. 

Servira se na tanjire na taj način 
što se iz lonca kuhačom vade loku- 
mi brokete i stavljaju na zagrijane 
tanjire. 

Kada je servirana broketa u ta- 
njire, uzavrije se maslac (maslo) i 
broketa začini odozgo. Može i 
skupa sa maslacem i kajmakom. 

Kiselo mlijeko se može servirati 
odvojeno u odgovarajućim lončići- 
ma ili malim dubokim tanjirima. 


PURA SA KAJMAKOM 


L. A. Muftić puru naziva i kača- 
mak. 

Za 4 obroka: 80-100 dkg kuku- 
ruzna brašna, malo soli, 40 dkg 
dimnog (planinskog, romanijskog) 
kajmaka, 4 dkg mladog masla. 

Skuha se pura (vidi puru sa 
sirom) i iskašika na zagrijane ta- 
njire (kašikom se naprave zalogaji). 
Rastopi se kajmak i ravnomjerno 
polije po puri. Uzavrije maslo i 
precvrka malo po kajmaku. 


PURA SA SIROM IZ MIJEHA 


U kotao se naspe toliko voe da 
ostane dovoljno prostora za 
brašno. U uzavrelu vodu sipa se 
kukuruzno brašno (zavisno od toga 
koliko treba obroka, 1 obrok oko 
1/4 kg brašna) na sredinu kotla, 
tako da se formira kupa od brašna, 
kako je to opisano kod recepta 
brokete. 

Pošto je pura vrila oko pola sata, 
odlije se voda, ukoliko je ima pre- 
više, pa se voda zasoli okolo i pusti 
da još malo vrije (dok se so ne ras- 
poredi ravnomjerno), a zatim umije- 
ša i servira, kao i broketa. Pura ser- 
virana na tanjire se pospe izmrvlje- 
nim sirom iz mijeha, zatim začini 
uzavrelim maslacem ( maslom). 

Uz puru se servira i kiselo mli- 
jeko. 

Umjesto mladog masla pura se 
začinja i žmirama. Žmire predstav- 
ljaju talog koji ostaje kada se mlado 
maslo (maslac) pretapa u maslo. 


ČEVLJANOVIĆKA PURA 


Posebno se kuha pura (kao pura 
po prethodnom receptu) i kada se 
pura skuha i iskašika (postavi) u 
tanjire, uzavrije se 1 šolja mlijeka 
(za 1 obrok), doda pola šolje 
povlake (milerama) i 1-2 kašike 
mladog masla, pa kada sve provri- 
je, ovaj začin se polije po puri. 


MOSTARSKA PURA 


U Mostaru spravljaju puru i sa 
uvalacima. Skuha se pura i umi- 
ješa. Dok se pura kuha, pripreme 
se sitni uvalaci (loptasti kolačići) 
promjera 1-2 cm. Uvalaci se poprže 
i saspu u puru te pura izmiješa. 

Servira se u podgrijane tanjire i 
začini uzavrelim mladim maslom 
(buterom). Dodatak kiselo mlijeko 
sa malo istučenog bijelog luka — po 
želji. Ako je pura hladna, treba je 
prepržiti sa malo masnoće, a 
uvalake dodati sa strane kao prilog. 
Dodatak — kiselo mlijeko. 


MANDRA SA PEKMEZOM 


Na području Gradačca često ser- 
viraju mandru (puru) sa jabukovim 
pekmezom (vidjeti pekmez od jabu- 
ka). 


BOSANSKI KUHAR 

KRTO-PURA 


To je varijanta pure sa krompiri- 
ma. 

L. G. Bjelokosić daje sljedeći 
recept za krto-puru: 

"Istuče se skuhana krtola, a pri- 
stavi pura od kukuruzna brašna. 
Kada je pura ukuhana, sruči se u 
nju krtola, pa se to sve dobro izmi- 
ješa i krto-pura je gotova. Pošto se 
izvadi u sude, počini se maslom ili 
skorupom." 

Vodu u kojoj vrije pura treba 
svakako posoliti, a i krompir kada 
se tuče. Uz krto-puru treba dodati 
(osim začinjanja kajmakom ili 
maslom) i kiselo mlijeko. 


PURIŠ 


L. G. Bjelokosić naziva purišom 
puru spravljenu od ječmena braš- 
na. Spravlja se na isti način kao i 
pura, ali sa ječmenim brašnom. 


HELJA 


Helja predstavlja puru od heljdina 
brašna. Heljda (Polygonum fagopy- 
rum) je prenesena u Evropu u XV 
vijeku. 

Heljdu spominje i 
1790. godine. 

Pura od heljdinog brašna (kako 
ovo brašno naziva Terzić Mehmed 
iz Prusca, dakle: helda, hejda, helj- 
da, helja, heja) se kuha isto kao i 
od kukuruznog, samo kraće vri- 
jeme, dakle 15-20 minuta. 

Začinja se uzavrelim mladim 
maslom i posipa izerendanim 


Bašeskija 

suhim sirom. Jede se topla, kao i 
sva jela od helde. 

Heljde ima više vrsta, crna ("crna 
pšenica"), zatim okrugla sa sivim ili 
srebrnastim zrnom. 

Kako narod kaže, "Hejdu preći — 
sofru meći" heljda se može brzo 
spremiti. 

Velika je šteta što se ova žitarica 
kod nas zanemarila, kako kaže 

Terzić. Helda se sijala iza svih 
žitnih kultura, kao predohrana, 
odnosno kultivisanje zemljišta za 
sijanje pšenice. 

Prednost helde je što ima kratak 
period proizvodnje — od sijanja do 
branja 40 dana. 

Pored ishrane helda služi i kao 
lijek — purgativno sredstvo (sred- 
stvo za čišćenje). 


POSJEK (PASTRMA, PASTVA): 


Za meze se često upotrebljavaju 
razni tradicionalni suhomesnati 
proizvodi. Naravno, u obzir dolaze 
samo ako su kvalitetni. 


Kako kaže L. A. Muftić, u Bosni 
klanje i sušenje ujesen zovu zimina 
ili posjek, a to je pastrma ili pastrva. 

Da meso bude ukusnije, na vatru 
lože smreku, koja daje osobito 
mirisan dim. 


DJEVENICA (SUDŽUKA) 


Nekada je prava sudžuka sprav- 
ljana samo od mlade junetine i 
sušenog sala, a ne loja. U kući 
Delalića u Blagaju kraj Mostara, a 
kasnije u Tesliću, posebno je ot- 
hranjivano mlado june za spravlja- 
nje sudžuke. To je prava, kvalitetna 
sudžuka. U sudžuku se, po pravilu, 
pored mesa, stavlja i sušenog sala, 
a ne loja, kako to danas rade. 
Eventualno, sušeno salo može da 
zamijeni ovčiji loj, koji je na dimu 
dobro osušen u obliku debele 
štruce. 


Danas sudžuka ili djevenica 
predstavlja kobasicu od junećeg, 
goveđeg, bravljeg ili miješanog 
mesa. 

Djevenica se puni u tanka go- 
veđa crijeva. 

Meso se dobro isjeca (samelje), 
posoli, pobiberi i doda malo 
istučenog bijelog luka i eventualno 
drugih mirođija. 

Prije punjenja, crijeva se dobro 
operu. Kada se crijeva napune, 
nabockaju se iglom da bi mogao iz 
njih da izađe zrak, ukoliko je ostao 
u sudžuku. Zatim se crijeva na kra- 
jevima zavežu kanapom. 

Prije stavljanja na sušenje (dim- 
ljen), neki sudžuke stavljaju pod 
"piz" ("presovanje"), kao i pršut. 

Naročito teleće i juneće meso 
(pošto je puno vode, ako nije stav- 
ljeno pod "piz") mora se polagahno 
sušiti uz provjetravanje. Treba da 
se isuši voda, a ne smiju ostati 
šupljine. Nagla vatra i dim se ne 
smiju pritaknuti. 

Zorka Mitrović — J. Babić (33) u 
sudžuku dodaje malo bijelog vina i 

malo vode. Također preporučuje da 
se uža goveđa crijeva prije punje- 
nja očiste, operu i stave da stoje u 
malo soli, sirćeta i malo rezanog 
crvenog luka, a zatim opet operu i 
pune. 


PRŠUTA 


Pršuta se proizvodi od goveđeg ili 
ovčijeg" mesa. 

Ribice se vade (ude, izudiju) iz 
hrbata spolja. Slatka pečenica 
(Lungenbraten) se vadi iz hrbata 
iznutra. 

Veliki i mali ribići se vade iz buta. 

Pršuti se posole i ostave u soli 
10-12 dana. Zatim se izvade iz soli, 
nataru tučenim bijelim lukom u koji 
smo prije umiješali samljevenog 
bibera. Poslije natiranja pršuti se 
slože na siniju, a odozgo pritisnu 
drugom sinijom izvrnutom naopako 
ili daskama, te se odozgo stavi neki 
težak predmet (veliki kamen ili 


+ Ovca je u Evropu došla oko 1500. godine 
prije naše ere i spada u najstarije domaće 
životinje. Ovčetinu, kao i janjetinu i jaretinu, jeli 
su i stari Rimljani. Svaka ovčetina nije slatka i 
nije za jelo, te bi takvu ovčetinu trebalo zabra- 
niti da se prodaje kao meso. Najkvalitetnija 
ovca je iz humnine, odnosno ona koja pase na 
dobrim planinskim pašnjacima. Ovo ovčije 
meso je u kusno i slatko, dok drugo zaudara i 
neukusno je. Naša najpoznatija ovčetina je iz 
Hercegovine, Dalmacije, Like, šarplaninska i 
sa ostalih planinskih pašnjaka. Naročito je 
veoma sočno, hranjivo i dobro probavljivo ja- 
njeće meso od janjaca koji borave duže na 
planinskim pašnjacima. Ono je bogato vita- 
minima i mineralnim materijama. Naša dobra 
janjetina ništa ne zaostaje za čuvenom fran- 
cuskom janjetinom "gigot de pre sale". Antun 
Hangi navodi područja u Bosni koja imaju 
veoma ukusno meso, i to: sa Vlašić-planine, 
na Krugu kod Lijevna, sa Kupreškog polja, 
ispod Cincar-planine i u cijeloj Hercegovini. 

nešto drugo). To se zove "piz", i 
pršuti ostaju u pizu (presi) 2-3 
dana, zatim se dižu i vješaju na 
dimljenje. Sušenje je najbolje na 
smrekovini. 


KUJRUK ILI POVORNJAČA 


Kujruk je duga pršuta, koja se 
dobiva od mesa ovna (jačeg janje- 
ta) od dijela pored hrbata. Kujruk se 
izvadi (siječe, izreže) u komadu od 
vrha šije s obje strane hrbata pa 
sve do repa i zajendo sa repom. Na 
taj način dobija se pečenica široka 
15-20 cm, a duga 70-120 cm. Zove 
se i povornjača. 

To je najboje ovčije suho meso. 
Sprema se kao i osale pršute. 


Kujruk inače označava rep. 


Isto tako se sprema i svinjska 
povornjača ili kujruk. 


OVČIJI PRŠUT 


Ovčiji pršut se proizvodi od buta 
planinske ovce koja je u toku paše 
dosta "soljena" (ovce pored paše 
hranjene i mekinjama u koje je umi- 
ješana so). 

Iz buta se izvadi kost (osim gor- 
nje kosti), but se razvrati, raspljos- 
ni, posoli, doda bijelog luka i bibera, 
a zatim srola i dobro veže kanapom 
(tako da ne ispada so, bijeli luk i 
biber) motajući kanap oko srolanog 
buta. 

Potom se but stavi u stisak 
(presu, obično pritisne kamenom), 
te kada se dobro ocijedi, stavlja se 
na sušenje na dimu od smrekovine 
(sušenje na smrekovini). 

STOLAČKI PRŠUT 


Pršut iz područja Stoca i okoline 
dostiže kvalitetu dalmatinskog 
pršuta, i, ukoliko je kvalitetno 
obrađen, čak ga svojom speci- 
fičnom aromom i kompaktnošću 
premašuje. 

Proizvodi se od ovčijeg ili kozijeg 
buta (meso sa planinskih pašnja- 
ka). 

Od ovčijeg ili kozijeg  buta 
odstrani se donji dio (slabina) i rep, 
tako da ostane sami "but" i tako uci- 
jelo suši. Koziji but prije sušenja 
treba staviti u paje (voda, so, bijeli 
luk, biber, list lovorike — lorbera). 

Oblikuje se kao kugla ("buz- 
dovan"), uz upotrebu kanapa, 
konca. 

Za sušenje se obično upotreblja- 
va smrekovina, koja ovom pršutu 
daje posebnu aromu. 

Pošto je obično doro osušen, sto- 
lački pršut se prilikom serviranja 
tanko reže, kao i dalmatinski pršut. 

Mora se osušiti do kosti. 

Prije rezanja treba ga po potrebi 
malo zapeći da omeči. 


OVČIJE (KOZIJE) 
SUHO MESO 


Suho meso ovčije i kozije sprema 
se na dva načina: u vješalicama 
(čejrecima) ili u flahama. 


VJEŠALICE 


Vješalice (čejreci, ude, uđeno 
meso, suho meso sa kosti) sprema 
se na sljedeći način: 


BOSANSKI KUHAR 

Bravče se rasiječe u četiri dijela. 
Prve vješalice (čejreci) odvoje se 
od zadnjih po trećem vitom rebru. 

Naročito je važno da se u zadnjih 
vješalica (čejreka) "rastvori" but, i to 
niz kost (šljuk), tako da se potpuno 
odvoji od mesa, da bi se mogli 
meso i kost solidno osušiti. Meso 
se pažljivo raspljošti toliko da se ne 
naruši prirodna cjelina. Zatim se 
meso pored hrbata (ukoliko nije već 
izvađen kujruk) spolja polahko 
odvoji od kostiju i presvrati hrbat. 

Kada je meso "izuđeno" (do 
određenog stepena odvojene kosti 
od mesa), soli se i slaže na veliku 
kuhinjsku siniju (sto), da tako odleži 
5-7 dana. 

Soli se uzima 2, 5 do 4 kg na sto- 
tinu kilograma mesa. 

Kozije meso je dobro i na pro- 
ljeće, jer se ono duže drži. 


FLAHA 


Flaha (plaha) ili stelja je suho 
meso cijelog bravčeta iz koga su 
izvađene kosti (osim kostiju buto- 
va). Poslije vađenja kostiju, plaha 
ostaje ucijelo i raspljošti se kao 
koža za sušenje. Poslije soljenja 
treba da odstoji 15 dana, a onda se 
SUŠI. 

Danas su kod nas, već u dobroj 
mjeri, kompromitovani proizvodi 
ovčijeg suhog mesa, jer se 
proizvode i prodaju bez kontrole, 
tako da se u te proizvode stavlja 
svašta, te je, naprimjer, sudžuka 
veoma lošeg kvaliteta. 

Cesto se prodaje suho meso kod 
kojeg but nije izuđen, te je kvarno ili 
naginje kvaru, jer nije propisno 
osušeno. 


BOSANSKI KUHAR 
POSJEK (PASTRMA, PASTVA) 


Ipak ponegdje se još nađu ovi 
kvalitetni proizvodi. Tako je još 
dobro poznato suho meso iz Stoca, 
Visokog, Kreševa. 

Majstor Ivica Corić iz Kreševa još 
uvijek proizvodi dobru sudžuku. 


BOSANSKA KOBASICA 


Zorka Mitrović --J. Babić (33) daje 
sljedeći recept za kobasice na 
bosanski način: 

Uzmi 2 1/2 kg pomasne krtine 
svinjske, 2 kg goveđe krtine; to isje- 
caj sitno i tome dodaj soli, bibera, 
malo vode i bijelog vina i po volji 
tucanog bijelog luka. Sve dobro 
izmiješaj, nadjeni svinjska crijeva, 
koja si prije toga dobro očistila, 
oprala i metnula da stoje malo u 
soli, sirćetu i malo rezana crvena 
luka. Kad hoćeš da nadjeneš koba- 
sice, operi opet crijeva u čistoj vodi. 

Naravno, poslije toga se kobasi- 
ca SUŠI. 


HLJEB, PECIVA | SLIČNI PROIZVODI: 


Sastavni dio tradicionalne kuhinje 
Bosne i Hercegovine je i umijeće 
spravljanja kruha, peciva i drugih 
proizvoda sa sličnom namjenom. 

Po Kreševljakoviću (18) izgleda 
da su najbolji majstori bili u 
Travniku. On kaže da su oni svo- 
jevremeno proizvodili petnaest 
raznih vrsta kruha i peciva. 
Međutim, ima majstora koji tvrde 
(Mehmed Indžić) da su proizvodili i 
oko 40 vrsta kruha i peciva. 


RAZNE VRSTE HLJEBA: 


ČUREK 


Čurek označava bijeli okrugli 
pekarski hljeb, ili okrugli hljeb sa 
izvučenim "ručkama". 

Čureka je bilo više vrsta. Tako 
Evlija Čelebija u Sarajevu spominje 
"ručka-čurek", a u Banja Luci "bijeli- 
katmer čurek". Danas je teško reći 


Pokušaćemo neke vrste nabrojati 
i obraditi, i to: somun, čurek, štruca, 
ručka-čurek, katmer-čurek, bijeli 
bosman, bijela banjalučka pogača, 
kiseljačka pogača, simit, ćanhija, 
kaplama, lepinje, peksimeti, pereci, 
pekarski pereci, dđevrek, slani 
lokum, domaća pogača, devetica, 
kifla, zemička, pekarska pogača, 
krajiška maslenica, fodule, česnica, 
itd. 


o kakvoj se varijanti bijelog kruha 
ovdje radi. 

Katmer, inače, označava cvijet 
karanfila (Dianthus L.). Da li je to 
oblik kruha kao "cvijet karanfila" ili 
je eventualno karanfil_ (grčki — 
začin, crna zrnca, karanfil-biber, - 
Amomis pimenta Berg., Myrtus 
pimenta Wild.) upotrebljavan kao 
začin pri spravljanju ovoga bijelog 
hljeba. 

RUČKA — ČUREK 


_ Ručka-čurek, koji pominje Evlija 
Celebija, mogao bi da bude čurek 
koji se i danas proizvodi u 
Sarajevu. 


Navečer se spravi "maja" (vrsta 
kvasca) na taj način što se nohut 
(nohut, nout, naut — u perzijskom 
označava slanutak, slani grah, 
Cicer, arietinum L.) istuče i stavi u 
staklenu posudu te ostavi preko 
noći da dobro ukisne (1 kašika 
nohuta na više kilograma brašna). 


Rano ujutro sa  ukisnutim 
nohutom napravi se kvasac uz 
dodatak brašna i mlake vode, te 
ostavi da stoji oko 2 sata i da 
nakvasa. Potom se maja dobro raz- 
muti u toploj vodi uz dodatak mlije- 
ka i malo soli, te sa ovom tekući- 
nom zakuha tijesto. 


Tijesto se ostavi neko vrijeme da 
nadođe (nakvasa), a zatim se 
oblikuju čureci na sljedeći način: 

Otkine se "kolač" tijesta (pljosnati 
hljepčić promjera oko 20 cm), 
razdijeli na četiri "kolačića", i to dva 
veća (deblja) i dva manja (tanja). 
Deblja dva kolačića se zasuču u 
obliku oklagijice (štapića) koji su pri 
krajevima tanji. Ova dva štapića 
postave se na čaršaf (koji se nalazi 
na pekarskoj dasci) uporedo jedan 
do drugog. Od dva manja kolačića 
se, također, naprave štapići, samo 
tanji. Ovi tanji štapići se postave uz 
ona dva deblja, jedan s jedne a 
drugi s druge strane (dakle, sva 
četiri štapića uporedo jedan uz 
drugi). Krajevi sva četiri štapića (pri 
kraju) stiskanjem prstima se slijepe 
(sastave), tako da se sa oba kraja 

čureka dobije "cvijet" ili "ručka sa 4 
prsta". 

Ovako oblikovani čureci treba da 
odstoje. Pošto su nadošli, premažu 
se jajetom, pospu čurekotom (crno 
mirisavo sjeme biljke Nigella sativa 
L.) i peku. 


SOMUN (LEPINJA) 


Somuni, samuni (grčki), u tradi- 
cionalnoj bosanskoj kuhinji su 
veoma omiljeni, a predstavljaju 
okrugli hljeb ili hljepčić "spužvas- 
tog" sastava. Naročito mnogo se 
serviraju u aščinicama i ćevabdžini- 
cama. 

Somun  (lepinja) oblikuje se 
okruglo — pljosnato, promjera 15-30 
cm. 

Proces spravljanja: 

Najprije se napravi kvas od 
germe (u ranija vremena hamur) sa 
brašnom, te kada ukisne, razmuti 
se toplom vodom i zamijesi vlažnije 
tijesto (45-50% vode). 

Kada je tijesto odležalo, zakuhaju 
se (formiraju) somuni na razastr- 
tom brašnu i stavljaju na čaršaf koji 
se nalazi na dasci. 

Potom se puste somuni da opet 
nadođu, a dotle treba pekara (peć) 
da je dobro vruća, jer se somuni 
moraju naglo peći, pošto je tijesto 
rijetko. 

Pred pečenje se somun (lepinja) 
prebaci na drugu dasku, koja je 
posuta kukuruznim brašnom, te ga 
na toj dasci malo rasplješćemo i u 
kafaz išaramo (narežemo na sitne 
kvadratiće) šipkom koja je zavijena 
u salvetu (da ne bi oštro narezali 
somun). Potom se lepinje odmah 
ubacuju u vruću peć. 

Lepinje se redovno serviraju u 
aščinicama i ćevabdžinicama, a za 
vrijeme praznika i u domaćinstvu. 

Ramazanski ili svečani somun 
razlikuje se od naprijed opisanog 
po tome što se svečani somun 
pomaže jajetom i pospe čureko- 
tom. 


DOMAĆA LEPINJA 


Tzv. domaća lepinja u novije vri- 
jeme nazvana lepinja, spravlja se 
od tijesta ukvas (obično kada se 
zakuhavao hljeb i lepinja se jela 
dok se hljeb ne ispeče). Otkinu se 
komadi od kvasnog tijesta za hljeb, 
nešto izrade, rasplješću i ispeku u 
zamašćenoj tepsiji ili isprže na 
zamašćenoj tavi. 


BIHAĆKI SOMUN 


Bihaćki somun je vrsta lepinje 
pečene u tepsiji. PŠeničnog brašna 
50 dkg, vode 2, 5 dcl, soli 2 dkg, 
ulja pola dcl, kvasca 3 dkg. 

Brašno prosijati, posoliti, dodati 
kvasac i s mlakom vodom dobro 
izmiješati. Tako izmiješano tijesto 
stoji oko pola sata. Kada tijesto 
nakvasa, namladi se i postavi u 
tepsiju koju smo podmazali uljem. 
U tepsiji stoji oko 10 minuta da 
ponovo nadođe, a zatim se peče 
oko pola sata. 


KAPLAMA 


Kaplama je vrsta finog bijelog 
kruha, sa "kapom" na vrhu. 
Spominje se kao specijalitet Banja 
Luke (18). U Sarajevu pekari raz- 

likuju kaplamu i paklamu. Kaplama 
se obično proizvodi za svečanosti i 
praznike (kao za vrijeme bajram- 
skih praznika). 

Tijesto za kaplamu se spravi na 
isti način kao i za somun, (jasno, 
posoli se), s amo dosta tvrđe, te se 
pusti da nadođe (nakvasa). 


Potom se otkidaju komadi tijesta 
za kaplamu težine 1 kg ili 2 kg. Od 
svakog komada se otkine po jedan 
komadić (oko 10 dkg) tijesta i 
oblikuju se male kaplame u obliku 
"kolača" (okruglo, pljosnato), te 
oblikuju i velike kaplame i obje 
kaplame ostave na dasku prekri- 
venu čaršafom da nadođu (nakva- 
saju). 

U međuvremenu se nešto manje 
zagrije peć nego za pečenje somu- 
na. 

Poslije toga se spravi tzv. 
bulumač. Na vatru se nastavi 1 litar 
vode i kada provrije, saspu se 2-3 
kašike brašna, promiješa i bulumač 
ohladi (po izgledu je kao juha, 
čorba bez priloga). 

Zatim se ubacuju kaplame u peć: 
stavi se velika kaplama na pekar- 
sku lopatu i premaže bulumačom, 
onda se postavi mala kaplama na 
sredinu velike kaplame, te i mala 
kaplama premaže bulumačom, a 
potom obje kaplame pospu odozgo 
ćurekotom i ubace u peć da se 
peku. 

Kada su kaplame pečene, opet 
se premažu bulumačom i ohlade. 


PAKLAMA 


U Sarajevu pekari razlikuju kapla- 
mu i paklamu. 

Dok su kaplame veliki hljebovi sa 
"kapom", na sredini, paklame su 
mali hljepčići težine 25 do najviše 
50 dkg i bez "kape". Spravljaju se 
na isti način kao i kaplame, samo 
bez "kape". 

Serviraju se obično ujutro za 
doručak, zatim sa kajmakom, 
maslom, maslacem, uljem i slično. 
Paklama se razreže poprijeko na 
dvije plohe, donja poulji, posoli, 
pobiberi, izvrne na drugu plohu i 
ubaci pećnicu da se malo zapeče. 


BOSANSKI BOSMAN 


Ovaj hljeb serviran = je na 
spomenutoj sarajevskoj večeri pod 
imenom bijeli bosman kao domaći 
pšenični kruh ukvas. 

Pekarski majstor Smajo Pašić iz 
Sarajeva smatra da je taj kruh 
karakterističan kao bosanski kruh i 
da je pod tim imenom prenesen i u 
neke pekare u Francuskoj. Prema 
tradiciji, spravljan je najprije u 
Travniku i Banja Luci, a otuda pre- 
nesen u Sarajevu, pa i u Fran- 
cusku. 

Spravlja se od finog pšeničnog 
brašna prosijanog na gusto sito- 
koprenu. Serviran je obično za 
ićindijašicu ("popodnenvi čaj") ili za 
večeru. U domaćinstvu se zamijesi 
ukvas, izradi, izvrne tepsija, pobra- 
šni, postavi na nju hljeb i nosi u 
pekaru. Pekar skida hljeb sa tepsi- 
je i stavlja ga u korpu ili "siplu". To 
hljebu, navodno, daje poseban 
kvalitet, zato što u šupljikastoj korpi 
bolje nakvasa i dobije poseban 
oblik. Korpe su pletene od šiblja, 
promjera oko 30 i dubine oko 10 
cm. Dotle peć treba da je vruća i 


čim bosman nakvasa, iz korpe se 
stavlja na lopatu  (pekarsku), 
ubacuje u peć i peče. Prije pečenja 
na sredini se ubode prstom ili 
nekim drugim predmetom. Peče se 
na srednjoj temperauri. Dakle, 
specifičnost je, izgleda, u tome što 
peć mora biti pripravljena, vruća i 
čim bosman nakvasa, odmah se 
ubacuje u peć da se peče. Nema 
ponovnog prekuhavanja hljeba 
poslije kvasanja, već bosman u 
korpi dobije oblik i odmah se peče. 
Zato je veoma mjehurast (šup- 
ljjikav) kada se ispeče. Težina 
bosmana je oko jedne oke (1, 25 
kg). 

Isto tako bosman peku i pekari. 
Tamo gdje nije bilo mogućnosti da 
se nosi u pekaru, bosman je pečen 
pod sačem. 


SARAJEVSKI BOSMAN 


Neke sarajevske domaćice 
(Logavina ul. — Kaukčije Abdullah 
ef.) i danas spravljaju domaći hljeb 
ukvas sa čurekotom, ali tako da se 
čurekot nalazi u sredini hljeba i u 
kori — svuda (čurekot — crno mirisa- 
vo sjeme biljke Nigella sativa L.). 

To se postiže na taj način što se 
prije miješenja doda brašnu 
čurekot i dobro izmiješa, tako da 
zrna čurekota bude u svim dijelovi- 
ma hljeba. 


ČEVLJANOVIĆKA KUKURUZA 


Planinsko  kukuruzno brašno 
(kukuruz uzgajan na planinskom 
području, sa prirodnim gnojivom, 
samljeven u vodenici). 

Vrućom vodom (samo što ne 
vrije) uz dodatak soli, zamijesi se 
brašno poslije podne i pokrije 
krpom da stoji do navečer (3-6 
sati), da se "prozrači". Za to vrijeme 
kukuruza izgubi suvišnu vodu. 

Za to vrijeme pripremi se ognjište 
(naloži vatra, zagrije ognjište i sač, 
pripremi lišće od kupus sa (vanjski 
listovi odbace, nekoliko listova 
odvrati, izvadi glavica, a listovi kao 
tepsija — lepeza ostanu ucijelo). 

Očisti se ognjište, kukuruza 
postavi na ognjište, pokrije sačem, 
nagrne žar na sač i peče do ujutro. 
Tek ujutro se vadi i lomi vruća. 

Uz kukuruzu se servira lukovica 
(vidjeti salate). 


POGAČE: 


BANJALUČKA POGAČA 


Kao specijalitet Banje Luke 
Celebija spominje "bijelu pogaču 
pečenu u pepelu" (vjerovatno pod 
sačem). 


KISELJAČKA POGAČA 


Pošto je Bosna bogata mineral- 
nim vodama kiseljacima, to se 
često i kruh spravlja sa mineralnom 
(kiselom) vodom. 

Danas se ova pogača, uglavnom, 
spravlja u Kiseljaku kod Sarajeva. 
Zakuhava se mineralnom vodom, 
oblikuje okruglo kao pogača, odoz- 
go premazuje bjelancetom i naboc- 
ka nožem. Nekada je i u Tešnju 

KUKURUZA-LOJANICA 


Mlakom vodom uz dodatak soli i 
sitno isjeckanog suhog dimljenog 
loja zamijesi se kukuruza, saspe u 
zamašćenu tepsiju, rasplješće i 
peče. 

Uz kukuruzu se servira lukovica 
(vidjeti lukovica). 


KUKURUZA-LUKOVAČA 


Kako kaže L. A. Muftić, u prohu 
(kukuruzu) naši težaci zamijese 
sitno izrezan crveni luk i takav hljeb 
zovu lukovača. 


spravljan kruh sa kiseljakom u 
Slancu potoku". Kod kiseljačke 
pogače široka ivica (obrub okruga) 
je nešto deblja, a sredina tanja i 
udubljena. 


DOMAĆA KISELJAČKA 
POGAČA 


Recept za pogaču sa kiseljakom 
("na bosanski način") daje Zorka 
Mitrović — J. Babić (33), koji glasi: 

Uzmi 1 kg bijelog pšenična braš- 
na, prosij ga na gusto sito (dakle, 
na koprenu), malo ga posoli, metni 
jednu malu šoljicu finog ulja i na 
vrhu noža praška za pecivo raz- 


+ Glasnik Zemaljskog muzeja, Sarajevo, 


1919, str. 235. 

mućena sa malo vode i to zakuhaj 
s kiseljakom, da tijesto bude ni 
tvrdo ni meko, dobro ga nakuhaj, 
da bude šupljikavo, onda rasplješći 
pogaču i peci u vrućoj peći. 


PEKARSKA POGAČA 


Pekarska pogača je vrsta peciva 
(promjera oko 15 cm i debljine oko 
2 cm) kojeg proizvode sarajevski 
pekari. Ovu pogaču spominje Abel 
Lukšić na svom putovanju kroz 
Bosnu i kaže: "Pravog kruha nema, 
nego samo takozvane pogače, {j. 
neke vrste malo kiselkastog peci- 
va" (19) Ranije su ovu pogaču 
pekari spravljali sa mineralnom 
kiselom vodom, a danas se sprav- 
lja uz dodatak šećera i ulja. 
Spravlja se od istog tijesta kao i 
somun, samo što je u sredini tanja, 
okolo deblja — kao obruč. Prije 
pečenja se nabocka nožem. 


DOMAĆA POGAČA 


Bijelo brašno ili pšenično brašno 
sijano na koprenu (gusto sito), se 
formira u kupu. Napravi se 
udubljenje (rupa) u sredini kupe 
brašna. U udubljenje se stavi soli, 
malo ulja, maslaca ili margarina. 

Doda se žumanjce (za veću 
pogaču više komada), a zatim 
prašak za pecivo ili soda bikar- 
bona. 

Zamijesi se tijesto mlakim mli- 
jekom (ili vodom u nedostatku mli- 
jeka, ili vodom i mlijekom). 

Tijesto se dobro izradi i oblikuje 
okrugla pogača. Tepsija za pečenje 

treba da je nešto veća od pogače. 
Tepsija se zamasti i rasplješće 
(formira) pogača. Odozgo se 
pogača nabode vretenom. ili 
viljuškom (pantarujom) i premaže 
uljem da korica ne bude tvrda. 

Pogača se ranije pekla pod 
sačem. Prije toga se pokrivala 
lozovinom (lišćem vinove loze) da 
dobije rumenu boju i da joj korica 
ne ispuca. 

Stavi se peći, te kada bude peče- 
na, dok je još vruća, premaže sa 
medom, maslom ili skorupom, kako 
to kaže Vid Vuletić Vukosavić "da 
se lašti kao obraz". (1) Pogača se 
može premazati i hladnom vodom. 

Često se servira vruća sa kaj- 
makom (za doručak, užinu i sl.). Ne 
reže se nožem, nego lomi rukom. 

Vid Vuletić isto tako kaže da se 
pogača od pšeničnog brašna zove 
brašnenica, od ječmena brašna 
ječmenica, od prosa proha (proja), 
od sijerka sijerčanica (1). 

(Nekada se umjesto sode bikar- 
bone uzimala "lužina", tj. lug-pepeo 
od drveta u vodi. Pošto se smjesa 
stinjala, polahko se ocijedi lužina, 
tj. voda odozgo, a pepeo ostaje na 
dnu.) 


BOSANSKA POGAČA 


U nekim krajevima Bosne servi- 
raju pogaču sa kajmakom (kiselim 
vrhnjem). 

Ovu pogaču zamijese sa 1/2 
čaše kiselog mlijeka, mlakom 
vodom i dodaju na vrhu noža sode 
bikarbone ili praška za pecivo. 
Kada se tijesto zamijesi, natire se 
brašno, izrađuje, te onda raspljos- 
ni, premaže uljem, tijesto preklopi 

nekoliko puta i opet natire (izrađu- 
je), ponovno raspljosni, premaže 
uljem, ponovno natire (izrađuje), te 
napokon oblikuje pogača, stavi u 
pomašćenu tepsiju i peče pod 
sačem. 

Kada se lomi, onda se ova 
pogača "lista" (razdvaja unutar 
tijesta). Servira se sa kajmakom. 


MOSTARSKA POGAČA 


1 kg pšeničnog brašna (najbolje 
iz vodenice-mlinice), 3 jaja, pola 
litre slatkog mlijeka, malo kvasca, 
20 dkg mladog masla (može i 
masla ili margarina), malo soli. 

Kvasac se rastopi u malo toplog 
mlijeka, zakuha tijsto sa brašnom, 
kvascem, jajima i mlijekom uz 
dodatak malo soli. Tijesto se zatim 
razvuče na deblju jufku promjera 
oko 50-60 cm. Na jufku se poreda- 
ju grumenčići masnoće, zatim jufka 
prevrne napola, potom na četvrtinu, 
te opet razvuče valjkom ili oklagi- 
jom. To se čini nekoliko puta, a 
onda formira pogača i postavi na 
pomašćenu tepsiju. 

Upali se pećnica i čeka da se 
zagrije. Dotle pogača nešto na- 
kvasa. 

Servira se topla. 


SUPARNJIK 


U Bosni nazivaju suparnjik hljeb 
pečen u lugu (pepelu). 

Kako kaže pomenuti Latif A. 
Muftić, maja (domaćica) prvo 
zakuha mlakom vodom malo kuku- 
ruzna ili ječmena ili ražena brašna. 
U to tijesto stavi komad sirišta (abo- 

masus — kruškoliko izvučena 
"vreća" — pravi želudac preživara) 
obično janjećeg, pa ostavi da 
prenoći i dobije kvas. 

Sutradan zakuha brašno mlakom 
i slanom vodom, doda kvas i ostavi 
tijesto da ukisne. Kada tijesto 
naraste, raskuha ga još jednom i 
opet ga ostavi, da malo nadođe "za 
rukom". Kad tijesto ukisne i 
naraste, postavi ga na vrelo ognji- 
šte, koje je očistila od luga 
(pepela). Hljeb odozgo zaspe slo- 
jem luga, a preko luga stavi žar. 
Kad je hljeb pečen, žar se skine i 
lug očisti. 

Vid Vuletić za suparnjik (1) kaže: 

"Spominje se u Gornjoseljana 
(misli na Bosance) i suparnjik, a to 
je vrsta slatke pogače od mirisnijeh 
zeljica, od oraha, jabuka, od sira, 
pa sve umišeno s medom. Oko 
pogače (vjerovatno uokrug po ivici 
pogače) je na gori udeveno 
istučenijeh bajama, oraha te 
pođešto i laka česna. Suparnjika je 
gotovo nestalo, pa se sada samo 
spominje." 

Pošto je ovo pisano koncem XIX 
stoljeća, to znači da je prošlo 100 
godina otkako se ovo pecivo izgu- 
bilo. Slično se dogodilo i sa badem- 
li-kolačićima. 

Vjerovatno se suparnjik zove 
zato što se tijesto peklo u pepelu — 
supragi, supri. 


POTKRIŽA-POGAČA 


Pod ovim nazivom razumijeva se 
jelo "potkriža" i vrsta pogače. 

Koliko se zna, u Bosanskoj kraji- 
ni, mijesi se od pšeničnog brašna, 
a bez kvasca ili praška, dakle, 

samo s vodom, uz dodatak malo 
soli, te se dugo natire. Poslije se 
oblikuje pogača i peče. lspečena 
treba da odleži 24 sata, da se 
stvrdne. 

Drugi dan se pripremi mesna 
voda (juha) od goveđih kostiju sa 
dosta isjeckanog crvenog luka. 

Zatim se pogača reže na tanke 
kriške i slaže u tepsiju ili šerpu, 
tako da se naslaže 1 tavan pogače, 
preko njega pomenuta čorba sa 
lukom i tako redom — tavan pogače, 
tavan čorbe sa (lukom. Tako 
naslagano se stavi u pećnicu da se 
zapeče. 

Zapečena se začini uzavrelim 
maslacem (mladim maslom). 

Ima funkciju peciva uz odgovara- 
juća jela, uz koja odgovara kuhani- 
pečeni luk. 


ČESNICA 


Česnica je vjerovatno vrsta 
pogače, a navodi je Buconjić. Kaže 
da je to kruh u kog je gornja strana, 
to jest kora, išarana dnom od 
fildžana. Recepta nema. 


KRAJIŠKA MASLENICA 


Uz pečenu perad ili pečeno pile u 
Velikoj Kladuši služe tzv. krajišku 
maslenicu. 

Fino pšenično brašno (prosijano 
na koprenu), sir (travnički, kriška, ili 
mladi), maslo. 

Maslom i mlakom vodom, uz 
dodatak soli, zamijesi se tijesto i 
rasuču deblje jufke. 

Deblja jufka se položi u Za- 
mašćenu duboku tepsiju, začini 

uzavrelim maslom, složi još koja 
jufka, začini, pospe izdrobljenim 
sirom, te opet složi nekoliko jufki, 
koje se začine. 

Začini se i gornja jufka i peče 
maslenica. 


ČEVLJANOVIĆKA POGAČA 


U Čevljenovićima peku pod 
sačem pogaču obloženu kupusom. 
Naloži se vatra i zagrije ognjište. 

Skuha se pogača. Odgrne se žar 
sa ognjišta. Od velike glavice 
kupusa odvrnu se vanjski listovi, ali 
tako da se pri korijenu drže ucijelo. 
Preostala unutarnja glavica se 
podreže i izvadi. Pogača se 
premaže maslom ili finim uljem, te 
stavi u omot od kupusa koji je 
postavljen na ognjište. Pokrije se 
sačem i peče. Ako nemamo tako 
veliku glavicu, onda se ognjište 
prekrije listovima kupusa (glavati, 
slatki kupus), položi pogača na 
kupus i pokrije listovima kupusa 
odozgo. Na sač se nabaci pepeo i 
žar i polagano se sač zatrpa 
pepelom. 

Prilikom kontrole pečenja pogače 
treba paziti da se polahko lopati- 
com (trougla lopata sa dugom 
drškom) odgrne pepeo i digne sač 
kako pepeo ne bi pao na pogaču. 
Isto tako treba paziti i prilikom 
vraćanja sača. 


HELDINA POGAČA 


Pogača od helde (hejde, heljde) 
spravlja se kao i druga pogača. 
Konzumira se topla, kao i sva jela 
od helde. 

RAZNE VRSTE PECIVA: 


BOSMANČIĆI 


Bosmančići ili somunčići su mali 
kruščići,  spravljeni od finog 
pšeničnog brašna (nekada prosi- 
janog na koprenu), izbočenog — 
"napuhanog", nabubrenog oblika. 

Često se konzumiraju i topli (sa 
kajmakom ili miješano kajmak i 
sudžuka, pršuta), razrežu se hori- 
zontalno (kao sendvič), pune prilo- 
gom i ubacuju u peć da se malo 
upeku. Nekada se pune i uljem, a 
naročito  maslinovim, = posole, 
pobibere, te ubace u peć da se 
zapeku. 


ELIFI 


Elifi su pecivo u obliku štruce 
(vekne) sa dva "repa" na krajevima. 
Spravljaju se od istog tijesta kao i 
somuni, samo što je tijesto malo 
tvrđe. Moraju odležati na dasci. 
Dok su na dasci, treba ih uzduž 
malo narezati nožem. 


ĆAHIJA 


Ćahija (turski) predstavlja vrstu 
finog pekarskog peciva (kolača) u 
obliku kruga, a sastavljenog od više 
kockastih komada, koji se lahko 
odvajaju, tako da i pojedini komadi 
predstavljaju cjelinu za sebe. 

O ćahiji pjeva i narodna pjesma: 

"Kod kuće mu šargija, 

U šargiji ćahija, 

Ti si moja Ajnija"... 

Bijelo brašno se zakuha mahu- 
tom, odnosno "majom". Odozgo se 
premazuje uljem. 

Ćahije se peku u posebnim tepsi- 
jama dubokim oko 7 cm i promjera 
oko 20 cm. 

Svaka ćahija se spravlja od 50 
dkg tijesta. Tijesto se zakuha 
majom i kada nadođe, iskida se na 
komade od po pola kilograma. 
Zatim se svaki komad tijesta (od 
pola kg) iskida na 6 komadića. 

Tepsije se pomaste uljem. Svaki ko- 
madić tijesta (6 komadića) oblikuje 
se na dasci u štap i savije u spiralu 
("spuž"), te okolo u tepsiju postavi 5 
komada, a u sredinu šesti. 

Kada ćahije u tepsiji nadođu, 
stavljaju se u peć i peku. 

Pošto se ispeku, još vruće se 
premažu uljem. 

Drugi način oblikovanja ćahija 
jeste niz uokrug od 6 osmougaonih 
komada. Prilikom formiranja, svaki 
komad se premaže uljem, da pri- 
likom pečenja ne bi prionuo jedan 
uz drugi. Prilikom konzumiranja 
komadi se odvajaju i svaki za sebe 
predstavlja cjelinu, s tim što su 
gornja i donja kora potpuno formi- 
rane i tamnije, a sa strane su bijeli i 
bez kore. 


SIMIT 


Simit (latinski i sanskrtski) je vrsta 
malog okruglog pekarskog kruščića 
(promjera oko 15 cm) koji se 
spravlja od bijelog brašna. 

Za simit se spravi najprije kvas — 
maja (nohud, naut). Zatim se 

mlakom, malo zasoljenom vodom, 
uz dodatak mlijeka zakuha tijesto. 
Kada tijesto nadođe, oblikuju se 
mali hljepčići (simit) u obliku 
"spuža". Može se oblikovati kao 
somunčić, koji se nareže nožem na 
kvadratiće. 

Ranije je simit često serviran uz 
ćevape, a kako to veli narodna 
pjesma: 


"Za spremanje baš ne pita, 
Voli ćevap i simita..." 


DVETICA 


Dvetica (devetica) se spominje 
kao pekarski specijalitet Banje 
Luke. (18) 


FODULE 


_ Fodule kao pecivo se spominju u 
Cajniču (19). Svaka fodula važe po 
100 drama (oko 178 grama). 
Fodule se spravljaju od hamura 
(tijesto ukvas), masla i soli... 
Fodule spominje i Bašeskija (sre- 
dina XVIII stoljeća). 


PUH-PECIVO 


Puh-pecivo se dobiva od jufki 
zakuhanih s jajima. Razvuku se 
deblje jufke, pomaste i slažu jedna 
na drugu. Salicom ili radlom se 
režu okrugla peciva i peku. 


PITULJICE 


Izgleda da je ovo pecivo veoma 
staro u Bosni, jer Bašeskija navodi 
i prezime "Pituljica". 

Kao pecivo koje se servira uz 
bijelu kafu ("ićindijašicu"), Buconjić 
(3) navodi pituljice i kaže da je to 
jufka zakuhana sa jajima i pečena 
na maslu. 

To je nešto deblja jufka, koja se 
premaže masnoćom, previje neko- 
liko puta, tako da dobije pljosnati 
štap, te reže na komade i prži na 
vrelu maslu. 

U Sarajevu sredinom XVIII sto- 
ljeća Bašeskija spominje prezime 
Pituljica. U Sarajevu se pituljicama 
zovu i slani lokumi, koji se spravlja- 
ju od deblje jufke zakuhane s jaje- 
tom. Jufka se izreže na dilume oko 
10 cm dužine i 3 cm širine koji se 
ubacuju na vrelo maslo i peku. 


BADEMLI-KOLAČIĆI 


Na jednoj večeri u Sarajevu, sre- 
dinom prošlog stoljeća, (1) spomin- 
ju se bademli-kolačići kao fino peci- 
vo iz grupe predjela (uvoda za 
večeru). 

Recept za ovo pecivo nije bilo 
moguće ustanoviti. Vjerovatno je to 
neka varijanta peciva, koju Vid 
Vuletić spominje pod imenom 
"suparnjik" kod Gornjoseljana. Ako 
bismo na toj osnovi rekonstruisali 
recept, onda bi to bila vrsta pogači- 
ca dobivena od brašna, tučenih 
(mljevenih) oraha, mldog sira i 
meda. Odozgo su ubodeni (posuti) 
narezani bademi. 


BADEMLI-KOLAČI 
NA DRUGI NAČIN 


Poznati aščija Junuz Hadžibajrić 
misli da bi ova vrsta pogače ("ba- 

demli- kolač") mogla biti spravljena 
i od brašna, badema (bademova 
brašna) i mlijeka. Osam dijelova 
brašna i 2 dijela badmova brašna 
(istucani bademi se prosiju, tako da 
se dobije bademovo brašno) se 
zamijese slatkim mlijekom, uz do- 
datak lukšije (danas praška za 
pecivo) i od tijesta oblikuju poga- 
čice. Možda je spravljano od 
dizanog tijesta (hamura, kvasca). 


PEKSIMETI 


Peksimet (grčki) predstavlja do- 
maće pecivo, okruglo ili u obliku 
pravougaonika. 

Tijesto se zamijesi od finog 
pšeničnog brašna (bijelog brašna) 
uz dodatak mlijeka, jaja, masla i 
vrlo malo soli. Tijesto se dobro 
natare, raspljosni i izrežu pek- 
simeti, premažu tučenim jajetom i 
pospu čurekotom. 


PEKSIMETI NA DRUGI NAČIN 


To je domaće pecivo koje se 
obično spravlja od jednog dijela 
nakvasanog tijesta za domaći kruh. 
Dio tijsta se odvoji, natire brašnom, 
tijesto oblikuje u štap, raspljosni i 
režu komadi 10-15 cm dužine, 
malo narežu po sredini i peku na 
uzavreloj masnoći. 


MIRI-PEKSIMET 


To je vojnički ili "državni" dvopek, 
koji su proizvodili pekari u Travniku, 
a, svakako, i u ostalim mjestima (H. 
Kreševljaković, i D. M. Korkut, Trav- 

nik u prošlosti, Travnik, 1961., str. 
66). 
Recepta ovih peksimeta nema. 


SLANI LOKUMI? 


Slani lokumi se nazivaju još i 
peksimetići. 

Oko 1/2 kg brašna, 1 prašak za 
pecivo, so, 1 jaje, 1 dc kiselog mli- 
jeka, ulje za prženje. (Ako nema 
kiselog mlijeka, može malo sirće- 
ta.) 

Izmiješati brašno i prašak za 
pecivo. U sredinu kupe brašna 
dodati malo soli, jedno jaje, mlijeko 
i zamijesiti tijesto uz dodatak vode, 
tako da ne bude ni tvrdo ni pre- 
mehko. 

Tijesto još malo natirati ("raditi"), 
zatim ga razvaljati (oklagijom, 
valjkom) na debljinu od 5-6 mili- 
metara. 

U tavu nasuti dosta ulja da uza- 
vrije. Rezati lokume (peksimetiće) 
dužine 6-8 cm i širine 1, 5-2 cm te 
ih polagati u vrelo ulje i pržiti. 

Čim "narastu", treba ih prevrtati, a 
čim porumene, vaditi iz tave na ta- 
njir (u zdjelu). Brzo se peku i treba 
ih brzo vaditi iz tave da se previše 
ne upeku. 


SLANI MAFIŠI 


Zorka Mitrović — J. Babić (33) 
daje sljedeći recept za ovo 
delikatesno pecivo, koje služi i kao 
prilog uz jelo: 

Zakuhaj tijesto od 3 žumanjceta, 
3 kašike kajmaka (sigurno misli na 


+ Recept Muhibe Čumurije-Lakišić. 

ruma, 5-6 kašika brašna, da bude 
mehko, natari ga dobro, razvij jufke 
debljine 3 milimetra (tupa strana 
noža), izreži jufku po cijeloj dužini 
na komade širine oko 2 prsta (4-5 
cm). Svaki ovaj dugi komad jufke 
obavi 2-3 puta oko prstiju ispružene 
ruke (na 4 prsta), kraj jufke provuci 
kroz obavijeno tijesto, kao da si ga 
zavezala, zatim raširi tijesto, metni 
ga u okruglu zatvorenu kašiku, 
kašiku metni u vruću mast i kad 
tijesto porumeni, izvadi taj komad i 
meći drugi. 

Ovi su meafiši dobri uz divljač i 
slatku pečenicu. 


LOKUMIĆI 


Zorka Mitrović — J. Babić (33) 
daje sljedeći recept za lokumiće: 

Uzmi 6 žumanjaca, 6 kašika kise- 
le (mineralne) vode, malo soli i 
toliko brašna da bude tijesto 
sasvim mehko da ga možeš razva- 
ljati. Tada ga razvaljaj na prst 
debljine, reži na uske komade, 
otprilike 2 prsta širine, a dugačke 4 
prsta i prži na vrućoj masti. 


LOKUMIĆI NA DRUGI NAČIN 


Potkuhaj u kakvom lončiću 2 dkg 
kvasca sa malo brašna i mlijeka i 
pusti da nadođe. Kad je kvasac 
nadošao, zakuhaj tijesto sa malo 
brašna, 3 žumanjceta, 1 cijelim 
jajetom, podmlađenim kvasom, 
malo kiseljaka (mineralne vode) i 
soli. Tijesto treba da bude mehko 
kao za štrudle (savijače), nakuhaj 
ga dobro, razvij prst debelo i reži 


kao male lokume, prži ih na vrućoj 
masti. 

Serviraju se uz kahvu ili ićindi- 
jušu. 


BOSANSKI LOKUMI 


Za ovo slatko pecivo, koje se 
servira uz ićindijušu (poslijepod- 
nevnu bijelu kahvu) Zorka Mitrović 
— J. Babić (33) daje sljedeći recept: 

Umuti dobro 6 čitavih jaja sa 6 
kašika kiseljaka, malo soli i malo 
šećera, dodaj u to toliko brašna da 
dobiješ malo mekše tijesto nego za 
savijače, dobro ga nakuhaj da bude 
šupljikasto, zatim ga uvaljaj u duge 
a uske komade, izreži na 4 prsta 
duge komade, sredinom ih nareži 
malo nožem i prži na vrućoj masti i 


popržene malo pospi sitnim 
šećerom. 
POSNI LOKUMI 


To je recept Zorke Mitrović — J. 
Babić (33): 

Zakuhaj 1/4 kg brašna, 1/4 kg 
šećera, malo ribane kore od limuna 
i 4-5 kašika najboljeg ulja. Tijesto 
mora biti dobro tvrdo i nakuhano. 
Zatim ga rastanji i reži ukoso, 
poduže uske komade, poredaj po 
podmazanoj tepsiji i peci na boljoj 
vatri da blago porumene. Ovi su 
lokumi mnogo bolji kad stoje 4-5 
dana. 


BOSANSKI MAFIŠ 


Za tzv. bosanski mafiš Zorka 
Mitrović — J. Babić kaže sljedeće: 

Razmutiti malo gušće tijesto 
nego za palačinke, onda uzmi 
kalup od mafiša, metni ga u lonac u 
kome ima dosta vruće masti, dobro 
ga u toj masti ugrij, zatim zamoči u 
razmućeno tijesto pa opet metni u 
mast da se zamočeno tijesto 
ispeče, zatim ga izvadi i pošećeri. 
Tako radi neprestano dok sve ne 
ispečeš. 


ŠEFIKINI SLANI LOKUMI 


Sena Veljković, Ilidža kod Sa- 
rajeva ("Oslobođenje" 11. maja 
1977.) daje sljedeći recept slanih 
lokuma: 

Dva jajeta, 1 prašak za pecivo, 
malo soli, jedna povlaka (15-20 
dkg), 1 fildžan (šoljica) mlijeka i 
brašna toliko da tijesto bude sred- 
nje mehko, ulja za prženje. 

Jaja, povlaku i mlijeko umutiti, 
prašak staviti u brašno, zamijesiti, 
posoliti i masu izlupati. Razvući 
tijesto debljine 1 centimetar, rezati 
oblike po želji i pržiti na vrelom ulju. 

Služiti uz čaj ili bijelu kafu sa 
dodatkom mladog sira ili kajmaka. 


ĐEVREK 


Đevrek je pecivo slično peretku, 


koje se i danas prodaje na 
Baščaršiji u Sarajevu, te Zagrebu i 
Beogradu. 

Đevrek se spravlja ovako: 


Materijal za izradu 10 komada 
đevreka: 

50 dkg brašna, 1 jaje, malo soli i 
praška za pogaču. 

Izrada: 

Zamijesi se tijesto mlakom vo- 
dom uz dodatak jajeta, soli i praš- 
ka. Kada tijesto nadođe, formiraju 
se đevreci uokrug (kolo, prsten), 
promjera oko 15 cm, postave u ple- 
hove i peku. 

Prema tvrđenju |. Pilavdžića — 
đevrek ranije nije ničim posipan. 

Inače, Halid Bisić iz Sarajeva 
tvrdi da se u Bosni đevrek spravlja 
drugačije nego u Makedoniji i 
Turskoj. 


SLANI PERECI 


Tijesto za perece se zamijesi sa 
jajima (ili bez jaja) i lukšijom (danas 
praškom za pecivo) uz dodatak 
malo finog ulja. 

Tijesto se rasuče u tanki štap i 
oblikuju pereci u obliku slova "B". 

Ovako oblikovani pereci se obare 
u dubokoj tavi (tepsiji), voda ocijedi, 
zatim pospu zrnastom soli i peku! 

Mogu se servirati uz kahvu. 


BOŽIĆNI SOMUNČIĆI 


A. Kristić u Kreševu navodi kao 
pecivo "božićne somunčiće". 


KOVRTANJI 


Kao dječije pecivo A. Kristić 
navodi "kovrtanje". Kovrtanji su 
muški (okrugli) i ženski (krug sa 2 
produžena nareckana repića). 

Po mišljenju Sofije Kunštić — 
Lakišić, to tijesto se spravlja na taj 
način što se u mlijeku rastopi 
kvasac uz dodatak malo brašna i 
ostavi da nadođe. Kada nadođe, u 

zdjelu se stavi 1 kg oštre nule, malo 
ulja, 1 cijelo jaje, 1 žumanjce, malo 
soli, šaka šećera, doda kvasac, 
dolijeva mlijeko i zamijesi tijesto, ni 
tvrdo, ni mehko, od koga se natirući 
brašnom oblikuju kovrtanji. 


PERETAK (PERECI) 


Buconjić daje sljedeći recept za 
peretke: 

Na jednu se stranu brašno prosi- 
je, a na drugu se stranu u zdjelu ili 
ćasu razbijaju i umute jaja. 
Razbijenim jajima se doda nešto 
soli, koja se s njima umuti. Tako 
zasoljenim i umućenim jajima 
zakuha se tijesto. U nedokuhano 
tijesto doda se malo ulja smiješana 
s nešto procijeđene lukšije ili cijeđi. 
Ovo se pridolijeva u tijesto da 
kolači budu razabraniji. Namjesto 
ulja sa lukšijom može se dodati 
samo čisto slatko mlijeko. Tijesto 
treba dobro nakuhati, ali ne smije 
biti odviše tvrdo, jer što je mekše, 
to je bolje. Kad je gotovo i 
nakuhano tijesto, reže se komad po 
komad, te se jedan po jedan na 
siniji rukama uvalja, ili rasuče, malo 
rasplješće, i po raspljeskanom 
tijestu vrhom noža povuku uzduž 
dva usporedna, plitka ureza, 
između kojih je razmak širine malo- 
ga prsta. Potom se jedan okrajak 
na nekoliko mjesta nareže nožem, 
savije ukrug, krajevi sastave tako 
da je gornja strana peretka narec- 
kana. j 

Na vatri je prostran sud s 
kipućom vodom, u koju se jedan po 
jedan peretak rukom ili kašikom 
spušta, ali pazeći pri tom da se 
oblik ne pokvari. Kako koji padne 

na dno, valja ga odmah polagano 
pothvatiti kašikom, da ne prigori. 
Na dno ih se spušta toliko koliko ih 
može stati da se ne dodiruju. 

Kad se podigne na vrh vode, 
vade se u pletenku ili u nešto drugo 
da se ocijede i ohlade. Ohlađeni i 
ocijeđeni se šalju u pekaru (3). 


ZEJNILAGIĆA PERECI 


U Jajcu, u kući Zejnilagića, 
spravljaju peretke i na ovaj način: 

10 kom. jaja, 12 kašika ulja, braš- 
na koliko je potrebno. Ovo se smi- 
ješa i tijesto dugo mijesi da se izra- 
di, da otpada od kuhače. Izruči se 
iz lonca, doradi na dasci, formiraju 
štapići i savijaju u kolutiće. Bacaju 
se u kipuću slanu vodu i kada bace 
ključ, vade se i meću na čistu suhu 
krpu. Ulupa se žumanjce sa soli, 
pomažu pereci, poredaju u tepsiji i 
peku. 


PAPRNICI 


Paprnici (paprenjaci) predstavlja- 
ju tradicionalno pecivo ili kolač u 
nekim krajevima Bosne. 

Po |. Pilavdžiću u Sarajevu su 
paprnici pripremani kao pecivo za 
vrijeme praznika (bajramski prazni- 
ci i slično). Izgleda da je ovaj običaj 
prenesen iz srednjovjekovne Bos- 
ne. 

1'kg brašna, 25 dkg šećera, 1/4 | 
mlijeka, malo kvasca (germe), 3 
jaja, 10 dkg rozina, malo ćurekota, 
nešto masnoće za tepsiju. 

Sa malo mlijeka se rastopi germa 
i ostavi na toplo da ukisne (ranije 
se pravio tzv. kvas). 

Kalupi paprenjaka 


Prosije se brašno. U mlijeko se 
potopi šećer i razmuti. U brašno se 
doda 1 cijelo jaje i 1 žumanjce, 
zatim kvasac, uspu rozine, a nakon 
toga se mlijekom (u koje smo 
potopili šećer) zakuha malo tvrđe 
tijesto, ali ne pretvrdo. 


HLJEB, PECIVA I SLIČNI PROIZVODI 


Tijesto se ostavi preko noći da 
nakvasa (ukisne). Sutradan se 
tijesto istrese na malo razastrtoga 
brašna, malo izradi i izreže na malo 
veće komade (tako da se mogu 
dobiti okrugli kolači promjera oko 
12 cm), te oblikuju fini okrugli kolači 
i slažu u pomašćenu tepsiju. 
Paprnici se puste određeno vrijeme 
da odleže, da opet nadođu. 


Kada su paprnici nadošli, odozgo 
se premažu umućenim žuma- 
njcem, te pospu ćurekotom i stave 
peći. Obično treba da prenoće prije 
jela i tada su najbolji. 


PAPRENJACI 
NA DRUGI NAČIN 


U starom Zagrebačkom kuharu je 
sljedeći recept paprenjaka: 

Uzmi kilo melje (bjelog brašna) i 
u njoj razbij masla, umiješaj to u 2 
dcl čistog meda, 5 žumanjaca, 
tučenih oraha ili badema, dodaj 
tučenih karanfilčića, sitno isječene 
limunove korice, opapri, osoli, 
zasladi i zamijesi srednje tvrdo 
tijesto, dok ti bude od ruke otpada- 
lo, onda ga po prst debljine razva- 
ljaj, izreži različitim mjertučićima u 
razne oblike, mjedenicu (tepsiju) 
pospi meljom, paprenjake složi i 
stavi u peć da se polagano peku. 


MEDENI PAPRENJACI 


Prema receptima koje nalazimo u 
spomenutom pčelarskom priru- 
čniku, naziv paprenjaci (u Sarajevu 
paprnici) dolazio bi od riječi papar 
(biber). 

Jedan kg ukuhana meda sa 1/8 
litre vode, 750 grama maslaca i 125 
grama istučena šećera, 30 grama 
pomorančine kore, 60 grama slat- 
kih badema i 1 1/4 kg brašna. Tome 
dodati 40 grama potaše (kalijum- 
karbonat). Zatim dodati (ne mora, 
po volji) malo bibera i spraviti 
tijesto, a zatim ovo tijesto rastanjiti 
na 1 cm debljine. Formiraju se 
kolači različitog oblika (srce, Zvi- 
jezde, hljepčići) i peku. Mogu se 
napraviti i veliki kolači (paprnici) i 
ispeći. 


MANASTIRSKI PAPRENJACI 
Ovaj recept paprnika nalazi se 


isto tako u spomenutom pče- 
larskom priručniku. 

Naveče prije pečenja (dakle, uoči 
dana kada se peku paprnici), 
metne se 1 kg meda na vatru da 
uzavrije. Isti se pomiješa sa 1 kg 
pšenična brašna, u kome je umi- 
ješano 1/2 kg šećera i napravi 
tijesto. Sutradan se dodaju 3-4 jaja, 
7 grama potaše (kalijum-karbonat) 
u vodi rastopljene, 1/4 kg krupno 
izrezanih badema, te bibera (po 
volji) i ovo tijesto se mijesi oko pola 
sata. Zamasti se tepsija, pospe 
brašnom, te stavi tijesto, rasplješće 
i peče dok ne dobije zlatnožutu 
boju. Poslije toga se izvadi tijesto iz 
peći, namaže šećerom, pa se opet 
metne još 1/4 sata u peć, izvadi i 
onako vruće reže u komadiće. 

Ovi paprnici mogu se održati više 
mjeseci. 


UŠTIPCI: 


UŠTIPCI 


Uštipci mogu da budu kao pred- 
jelo, međujelo ili jelo (poliveni kise- 
lim mlijekom ili pekmezom), a i kao 
pecivo uz sir, kajmak, pekmez, med 
i slično. 

1/2 kg pšeničnog brašna, 2 dcl kise- 
log mlijeka, 2 del slatkog mlijeka, ma- 
lo soli i sode bikarbone (ranije lukši- 
je), 1 jaje, masnoća za prženje. 

U zdjeli se ulupa jaje, dodaje 
pomalo brašna i naizmjenice slatko 
i kiselo mlijeko, a kod svakog doda- 
vanja brašna treba miješati. 

Zatim se doda malo soli i malo 
soda-bikarbone. Tijsto se zamijesi 
ni tvrdo ni prerijetko, tako da se 
uštipci mogu kašikom otkidati od 
tijesta i stavljati na tavu. Tijesto 
treba mutiti (lupati) oko 2 sata tako 
da se dobro izmiješa. 

Uzavrije se masnoća u dubokoj ta- 
vi, kašika zamoči u rastopljenu mas- 
noću, te otkida od tijesta uštipak po 
uštipak i stavlja u vrelu masnoću na 
tavi. Popuni se površina tave uštip- 
cima, prevrću se, te vade u zdjelu. 


UŠTIPCI (NA DRUGI NAČIN) 


Buconjić navodi (3) 
recept za uštipke: 

Za pečenje uštipaka se zakuha 
dosta mekano tijesto, u kojem ima 
kvasca, jaja, te nešto soli. 

Posuda se s tijestom metne na 
mlako mjesto da što prije ukvasa. 
Cim je tijesto uzišlo, metne se tava 
s maslom na vatru. Kad se malo 
rastopilo i ucvrčilo, uzme se kašika, 
zamoči se u maslo, da se za nju ne 
prihvaća tijesto dok se iz posude 
kida i na maslo u tavu spušta. Za 
svaki se uštipak posebno kašikom 
otkida tijesto. 


sljedeći 


MOSTARSKI UŠTIPCI 


Safet Dizdar-Lakišić daje sljedeći 
recept za uštipke: 

Mjera kiselog mlijeka, mjera 
masla (maslaca) i mjera brašna, 
malo soli i kvasca (hamura, 
germe), zamijesi se, odstoji, 
nakvasa i onda se peku uštipci. 

Specifičnost ovih uštipaka je da ne 
upijaju masnoću prilikom prženja. 


Zovom 


tipci sa 


UŠ 

UŠTIPCI SA SIRENJEM 


Vid Vuletić (1) navodi uštipke koji 
se spravljaju sa sirenjem i, pored 
ostalog, kaže: "a umiješa se u 
uštipke i sirenje". 

Ovaj recept se nije mogao rekon- 
struisati. Sirenje služi za kvasanje 
uštipaka, odnosno narastanje. 
Sirenje može biti kvas od sirišta 
(str. 411), a može biti i surutka. 


HERCEGOVAČKI UŠTIPCI 


Zorka Mitrović — J. Babić (33) 
daje sljedeći recept za uštipke: 

Umuti 2 jaja sa 3 velike čorbene 
kašike mlijeka (vjerovatno 3 obične 
kutlače), zaspi toliko brašna da 
dobiješ mekše tijesto (da se može 
kašikom lijevati u tavu), posoli, umi- 
ješaj svježa sira, dodaj nasitno 
isjeckana kopra, dobro izlupaj i peci 
na vrućoj masti. 


PILEĆI UŠTIPCI 


Za ove uštipke treba zamijesiti 
tijesto (vidi recept za uštipke). 
Zatim kuhano kokošije meso išči- 
mati na komadiće, ubaciti u tijesto 
za uštipke i dobro izmiješati. 

Rastopiti i ucvrkati masnoću u 
dubokoj tavi, zamakati kašiku u 
rastopljenu masnoću i otkidati 
uštipke, tako da se svaki put 
kašikom zahvati i komadić mesa sa 
tijestom, te spuštati ih u tavu da se 
prže. 


UŠTIPCI SA PEKMEZOM 


Zorka Mitrović — J. Babić (33) 
daje sljedeći recept za uštipke: 

Umuti 4 jaja, dodaj u to pola 
kašike rastopljenog maslaca, 2 dkg 
podmlađenog kvasa, pola šolje mli- 
jeka i toliko brašna koliko je potreb- 
no da dobiješ gusto tijesto kao za 
krofne, zatim ga dobro izlupaj i 
ostavi da nadođe. Nadošlo tijesto 
vadi kašikom i prži na vreloj masti. 

Popržene uštipke ocijedi od mas- 
ti, pomaži pekmezom i pospi sitnim 
šećerom. 


DUVANJSKI UŠTIPCI 


Mještani planinskog naselja Zvir- 
njače na planini Ljubuši kod Duvna 
prave jednu posebnu vrstu uštipa- 
ka (prema navodima Brizar Ante, 
šefa Hamam-bara u Sarajevu), 
pravougaonog oblika i konzumiraju 
ih sa kvalitetnim (punomasnim, 
mehkim) sirom iz mijeha. 

Uštipci imaju neki poseban elas- 
ticitet, za koji pretpostavljamo da 
dolazi od toga što se u tijesto 
ubacuju pločice tzv. sira presukače. 
Prže se na mladom  maslu 
(maslacu), a zahvataju se drvenom 
četvrtastom (pravougaonom) kaši- 
kom, koja im i daje četvrtasti plos- 
nati oblik. Kašika se stalno, prije 
vađenja uštipaka i stavljanja na 
tavu, umače u slatko mlijeko. Pri- 
likom svakog pečenja na tavu se 
dodaje određena količina mladog 
masla (svježeg maslaca). 


UŠTIPCI SA TIKVICAMA 


U kući Dušića u Mostaru spravlja- 
ju uštipke na taj način što u fijesto 
za uštipke izerendaju (izribaju) 
tikvicu. 

UŠTIPCI SA ZOVOM 


Ševa-Frj Đulsa, (Mostar), sprav- 
ljala je uštipke sa cvjetovima zove 
(zovine). 

5-6 buketa cvjetova rascvjetale 
svježe zove, 2 jaja, 2 dcl mlijeka, 
soli, oko 3 velike kašike brašna, 
ulja za prženje. 

Cvjetovi zove se pregledaju i iski- 
daju tako da na njima nema debljih 
peteljki, te obare (pofure). 

Od mlijeka, jaja, brašna i soli 
spravi se rjeđe tijesto. Ocijeđeni 
cvjetovi zove se umiješaju u tijesto. 

Uzavrije se masnoća i uštipci se 
kašikom vade i prže. 

Fanika Cavlak, Sarajevo, sprav- 
ljala je ovo jelo kao šnicle na taj 
način što nije obarivala zovu i što je 
cijeli cvijet zove (buket), bez jačih 
peteljki, umakala u tijesto i pekla 
kao pohovane šnicle. 

Uz ove uštipke pristaje vino. 

(Zova, bazgovina, Sambuci flo- 
res, Sambucus nigra). 


UŠTIPCI SLATKI 


Frj Đulsa, Sarajevo, pravila je 
slatke uštipke sa zovinom (zovom). 

Cvjetovi zove se obare (pofure). 
Spravi se tijesto od jaja, brašna i 
mlijeka. U rijetko tijesto udrobi se 
zova, uzavrije ulje i peku uštipci. 
Kad su pečeni, slažu se i posipaju 
šećerom. 


UŠTIPCI SA TIKVOM 


Pored sa sakrskom (duguljasta 
bijela tikva) uštipci se mogu u zim- 
skom periodu spravljati i sa žutom 

tiklom "kukuruznjačom" ili "pitari- 
com". 

Tikva se oguli, izerenda (izriba), 
posoli, odstoji i ocijedi. Zato to vri- 
jeme umuti se tijesto za uštipke, 
ubaci tikva, doda nešto kima, izmi- 
ješa i kašikom vade uštipci, te peku 
na vrijućoj masnoći. 

Dodatak kajmak, povlaka (vrhnje, 
mileram) ili kiselo mlijeko. 


UŠTIPCI SA PRASOM 
(PORILUKOM) 


Bijeli dio prase se izreže na 
komadiće i obari u slanoj, vodi. 
Pripremi se tijesto za uštipke — 
izmiješa jaje, brašno, mlijeko i malo 
soli. Obareni poriluk se sipa u 
tijesto. Kašikom vade uštipci i peku 
na vreloj masnoći. | za ove kao i za 
ostale uštipke dodatak je povlaka ili 
kiselo mlijeko. 


UŠTIPCI SA PATLIDŽANIMA 


Plavi patlidžani se izrežu na tanje 
i na manje komadiće, te se obare u 
slanoj vodi. Pripremi se tijesto za 
uštipke, saspu ocijeđeni obareni 
patlidžani, vade kašikom uštipci i 
peku na vreloj masnoći. 


UŠTIPCI SA ŠKEMBOM 
(FILEKIMA) 


Škemba (fileki) se očiste, kuhaju, 
izrežu na komadiće. Spravi se 
tijesto za uštipke, saspe škemba, 
izmiješa i peku uštipci. 

PREVRTE 


Prevrte su slične palačinkama i 
često se spravljaju od tijesta za 
uštipke, usput kada se peku uštipci, 
te se i poslužuju miješano sa 
uštipcima. 

Zamuti se rjeđe tijesto od jaja, 
mlijeka, nešto vode, brašna i soli, 


433 


lijeva tanko na tavu u kojoj vrije 
nešto masla ili ulja ili miješano, ili 
samog ulja. Čim se zapeče, pre- 
vrće se odakle i potiče naziv. 
Konzumiraju se sa kajmakom, 
sirom, povlakom, kiselim mlijekom, 
zatim, pekmezom, pekmezom i 
slatkim kajmakom, medom, me- 
dom i slatkim kajmakom, medom i 
mladim maslom (maslacem)i sl. 


NAPICI, PIĆA | UŽIVALA 


Određeni napici koji se konzumi- 
raju uz pojedina jela i imaju funkci- 
ju nadomjestka salate predstavljaju 
dio tradicionalnog kulinarstva. Mi 
ćemo u ovom poglavlju spomenuti i 
druga specifična pića ovog kuli- 
narstva da bismo dobili tematsku 
cjelinu. 

Tema je mnogo šira, a ovdje su 
obuhvaćene samo nužne napo- 
mene i recepti nekih tradicionalnih 
pića i napitaka. 

Konzumiranje i proizvodnja nekih 
tradicionalnih pića u Bosni je rezul- 
tat utjecaja kako slovenske tradici- 
je, još iz vremena Kulina bana, tako 
i jakog utjecaja Orijenta, i perma- 
nentnog gajenja određenih do- 
maćih biljnih kultura. 


NAPICI: 


preći na industrijsku proizvodnju uz 
atraktivno pakovanje. 


Tako je interesantno svjedočenje 
Engleza Ricauna, koji piše da 
Bosanci čitaju Novi zavjet na sla- 
venskom jeziku, Kur'an na arap- 
skom, a za vrijeme ramazana piju 
zabranjeno im vino, kome dodaju 
cimet i druge primjese, kako bi iz- 
gledalo drugačije, dakle, njima doz- 
voljeno. Tim "novim" pićima daju 
različita imena: hardlija, ramazani- 
ja, museles, šerbet-medovina i sl. 

Tako kadija Muhamed Nerkesi 
Sarajlija, bosanski književnik iz 
XVII stoljeća, pjeva o "rujnom vinu". 

Gorušica, muselez, ramazanija 
danas su zaboravljena tradicional- 
na pića. Mogli bi obogatiti tradi- 
cionalno kulinarstvo. Bilo bi vrijed- 
no tehnološki ih ispitati pa, možda, 


KISELO MLIJEKO 


Kiselo mlijeko je servirano uz 
mnoga jela, kao što se danas u 

nekim zemljama servira pivo 
umjesto vode. Kiselo mlijeko je 
često gusto "kao sir", tako da se 
"može nožem rezati". Ono se dobi- 
je od dobro ukuhanog slatkog mlije- 
ka (kuha se toliko da uvrije jedna 
petina slatkog mlijeka), a zatim se 
dodaje kvasac za kiseljenje. 


JOGURT 


Evlija Čelebija navodi da se u 
mnogim mjestima Bosne pije jogurt 
(vrsta kiselog mlijeka), pa čak i u 
Kupreškom polju". 

Jogurt je turska riječ i označava 
vrstu kiselog mlijeka. 


MLAĆENICA 


Mlaćenica predstavlja mliječni 
napitak sličan kefiru, kao rezultat 
mliječnog i djelomičnog alkoholnog 
vrenja. 

Naša mlaćenica nema nikakve 
veze sa turskim ajranom, koji pred- 
stavlja sa vodom pomiješan jogurt i 
malo zasoljen. Kod nas se mlaćeni- 
ca naziva i mlijeko koje ostaje u 
stapu poslije vađenja maslaca. 


SMISA KISELO MLIJEKO 


To je vrlo gusto kiselo mlijeko 
koje se dobiva na taj način što se 
kiselo mlijeko sipa u sito i ocijedi 
sva surutka, a osatak smisa se 
stavlja u odgovarajuću posudu. 

Nakon određenog vremena mli- 
jeko postaje tako gusto da se 
"može nožem rezati". 


+ Evlija Čelebija, Putopis |, str. 152. 


SURUTKA 


Kako navodi Evlija Čelebija, 
surutka se masovno prodaje u 
Sarajevu i Bosni u proljeće. 
Predstavlja "vodu od sira" dobivenu 
od kozijeg mlijeka. Daje joj i neka 
ljekovita svojstva i kaže da povoljno 
utječe na probavu, a "licu daje 
rumenu boju". 

Kako kaže Latif A. Muftić, surutka 
se dobiva prilikom  spravljanja 


masnog sira (vidjeti masni. sir). 


Odvađena surutka od sira prokuha 


" se još jednom i ostavi na hladno 


mjesto. Pije se kao piće. Neki 
nadrobe u nju hljeba i jedu kao jelo. 

Vid Vuletić, također, spominje 
surutku (1) i prema onome što 
navodi, moglo bi se reći da se 
surutka dobiva na sljedeći način: 

- mlijeko se kojeg je pokupljen 
skorup pusti se da postigne 
određeno vrenje; | 

- ili od tekućine poslije sirenja, 
koja također opet nešto "provrije" 
(odvija se vrenje do određenog ste- 
pena), kako Vuletić sam kaže: pa 
se surutka opet smlači (što bi 
moglo značiti postigne određeno 
vrenje). 

U Sarajevu se naziva sirutka. 


VRUĆA LIMUNADA 


Narod u Bosni je ranije govorio 
limunata (neki i danas), pa tako i 
Zorka Mitrović — J. Babić piše limu- 
nata, a ne limunada. 

Uzmi pola litre vode, ošećeri po 
volji i tome dodaj načetvero izrezan 
limun. To metni da se kuha i kad je 
savrelo napola, procijedi, saspi u 
šolje i pij dok je vruće. 

Limunada od naranče isto se 
spravlja kao i vruća limunada od 
limuna. 


BOZA 


Boza (pers.) označava kiselkasto 
piće koje se pravi od kukuruzna 
brašna. Kako piše Bašeskija, bozu 
i šerbe prodaju bozadžije u svom 
dućanu. 

Fausta Šahović, Doboj, daje slje- 
deći recept boze: 

1 kg neprosijanog kukuruznog 
brašna se prelije sa 10 litara mlake 
vode. Sutradan se ova tečnost 
stavi da polahko kuha dva sata i 
često se miješa. Nakon 10 sati u 
ovu smješu umiješati 5 dkg kvasca, 
a tek sutradan procijediti, zasladiti, 
ohladiti i odmah trošiti. (Količina 
kukuruznog brašna je vjerovatno 
ovdje za oko 3 puta veća). 

Dr. M. Hadžijahić ima ovu bilješku 
za bozu: piće od prohinog ili katkad 
kukuruznog mliva, koje se pomi- 
ješa s vodom, uzavri, pokrije i 
metne ukraj da se ukisi. Treba 
dodati nešto šećera. 


TATARSKA BOZA 


Bašeskija spominje tatarsku bozu 
u Sarajevu 1777. godine 

To je boza koja se spravlja od 
prohina tijesta. "Ako se skuha 
nekoliko vrlo velikih proha, pak se 
drže na toplom mjestu da ukisnu, 
može se od njih dobiti vrlo prijatno 
piće, koje se u ljetno doba troši, a 
to je "buza". Tako kisele prohe — 
tijesto — udrobe se u kakav veći sud 

u koji se nalije vruće čiste vode, te 
ostavi na toplom mjestu 24 sata da 
još bolje ukisne. Sada je buza goto- 
va i može se trošiti. U takav sud 
može se dodavati i upola pečene 
prohe, od čega se dobije još bolja 
buza, koju zovu "tatar-buza". Buza 
se najviše troši. za vrijeme postova 
i u ljetno doba."" 


SALEP 


Salep (arapski) predstavlja topli 
slatki napitak koji se spravlja i 
konzumira u zimskom periodu. 

Salep?"" (kaćun, gorov cvijet) t|j. 
pune i svježe gomoljike biljke vade 
se iz zemlje, operu u hladnoj vodi, 
a zatim stave nekoliko minuta u 
ključalu vodu. Nakon toga se suše 
na suncu ili na nekom drugom 
toplom mjestu i spreme do kuhanja 
salepa. 

Kada se sprema salep, gomoljike 
se kuhaju, a zatim zaslađuju, te se 
tako dobije gusti slatki napitak 
posebne arome. Prilikom serviranja 
pospe se malo sa isiotom (ingever, 
zendžefil, đumbir). 

(Zingiber officinale Roscoe) 

Salep se nekada prodavao U rad- 
njama u prahu, pa je i spravljan 
nešto drugačije. 

Stavi se voda na vatru, doda 
šećer i prokuha. Kada je šerbe 
prokuhalo, zaspe se malo praha 
salepa i pusti da sve skupa neko 
vrijeme kuha i nešto zgusne. 

Pri serviranju u Ššolje ili čaše 
pospe se malo isiotom. 

Dr. Tucakov pridaje salepu i svoj- 
stvo afrodizijaka. 


+ Glasnik Zemaljskog muzeja, Sarajevo, 


1908, str. 439. 
+= Orchis morio, 1. 

PIĆA: 
MUSELEZ 


Ovo piće je bilo tipično za period 
u kome je islamizirano stanovništvo 
pokušavalo prilagoditi pića novim 
uslovima i zahtjevima društva. 
Muselez na arapskom označava 
mošt (širu), a narod ga svrstava 
skupa sa šerbetom, a prema onoj 
narodnoj: "Šta je hajrola da nije 
Bosna potekla šerbetom, a Neretva 
muselezom!" 


Evlija Čelebija kod opisa Sara- 
jeva kaže za muselez da je to "ne- 
vareno vino". Pravi se od grožđa. 
Na drugom mjestu kaže" da je to 
slatko vino (muselez) od šipova što 
uspijevaju u ovdašnjim brdima 
Slagat U rlercagavini), Vigravatno 

HARDALIJA (GORUŠICA) 


Evlija Čelebija kao specijalitet u 
Sarajevu navodi piće gorušicu — 
hardaliju". 

Jedan engleski izvještaj iz XVII 
stoljeća spominje hardaliju kao piće 
dobiveno od mladog vina, kojemu 
su dodati slačica i drugi začini. 
Vjerovatno se tu radi o mišću 
(mošusu), amberu, cimetu, karan- 
filićima i sl., koji treba da neutrališu 
miris vina"". 

Ivan Zovko (40) daje sljedeći 
recept hardalije: 

"U kacu složimo tavan zrelih i 
zdravih šljiva, zatim tavan trstike od 
kukuruzovine, opet tavan Šljiva, 
tavan trstike i tavan šljiva. Onda se 
stavi tavan bobica od hardala 


(Rast ii SKana, 


jeo sh ŠAjet) SPMa \n318) MOJ) 

ovom slučaju Čelebija pogrešno 
naziva muselezom. Kasnije se taj 
sok zvao grenadine. 


Iz Čelebijinih navoda moglo bi se 
zaključiti da je to vrsta dezertnog 
vina, kome su dodate razne mirođi- 
je, proizvedenog na bazi grožđa- 
nog soka, a u Blagaju uz dodatak 
soka od šipova. Ovaj posljednji 
sastav je, svakako, samo pret- 
postavka. 


Ako pođemo od samog značenja 
imena (muselez), onda bi to bio 
proizvod na bazi trostrukog vrenja, 
jer muselez na arapskom označava 
"trostruko". 


" Evlija Čelebija, Putopis |, str. 135, i II str. 
232. 


Opet se sve tako slaže naiznije- 
nice, dok se kaca ne napuni. Zatim 
se kaca zalijepi (zatvori). Nakon 
nekoliko dana točimo hardaliju na 
slavinu (pipu)." 

Slaže se pet tavana šljiva i 
trstike, a poslije svakog petog 
tavana dolazi tavan (naslaga, sloj) 
gorušice — hardala. 

(Inače, za slačicu je pogrešan 
naziv senf.) 

Mišć, misk (sanskrt) mošus, 
mirisava mast crnkaste boje koja 
se dobiva iz žlijezde (koja ima oblik 
pupka) mužjaka gazele. Donosili su 
ga i hodočasnici. 

+ Hardalija na arapskom označava vrstu 
pića (šira, mošt) u koje je stavljeno hardala 
Za Evlija Čelebija, Putopis |, s tr. 


"" Glasnik Zemaljskog muzeja, Sarajevo, 
7/1952. 

HARDALIJA OD GROŽĐA" 


Crno grožđe ("blatina") se prosuši 
"na trsu" ili na ljesama (lisama). 

U kacu (sa pipom) se slaže tavan 
prosušenog grožđa, zgnječi i pospe 
hardalom, zatim opet tavan grožđa 
i opet hardal. Tako se redom slaže 
dok se ne napuni kaca. Zatim se 
kaca zatvori i stavi u podrum neko 
vrijeme. 

Na pipu se stavi rešetka da pri 
točenju zadržava košpice. 

Iz ovog proizlazi da je to neka 
vrsta poluprovrelog dezertnog vina. 

Hardalija može da se proizvodi 
od drugog voća — smokava, jabuka, 
krušaka i sl. 

(U Samoboru je poznata muštar- 
da koja se dobiva miješanjem 
mljevene gorušice sa vrelim moš- 
tom-širom, ali je to vrsta umaka). 


RAMAZANIJA 


Evlija Čelebija kao specijalitet 
Sarajeva navodi piće ramazaniju i 
kaže:"Ono se pravi od grožđa... 
Ono s nogu obara čovjeka." 

Nažalost, recept nije bilo moguće 
saznati. Ako se oslonimo na ono 
što navodi Celebija, onda bi to bila 
neka vrsta žestog alkoholnog pića, 
vjerovatno dobivenog destilacijom 
mošta ili prevrelog nekog pića na 
bazi voća, kome su pridodati razni 
začini. ; 

Jedan putopisac ramazaniju 
opisuje ovako; "Imade jedna vrsta 
šire od grožđa koju nazivaju 
ramazanijom... čovjeku oduzimlje 
pamet." j 


+ Recept Salihage Popovca, Mostar. 

PELONIJA 


Evlija Čelebija spominje i peloniju 
(ekstrakt od pelina) glasovito piće 
Banja Luke. Mogla bi to biti harda- 
lija, koja je u Banjoj Luci začinjena 
ekstraktom pelina. 

Moguće da je to i medovina-piva 
(medovina kao alkoholno piće), 
začinjeno ekstraktom od pelina i 
drugih ljekovitih trava. 


SOK OD RUŽE 


U Čevljanovićima sok od ruže 
(dulbešećerke) = spravljaju = na 
sljedeći način: 

1 litar šljive (rakije šljivovice) stavi 
se u flašu i doda očišćeno lišće ruže, 
te nezačepljena flaša stavi na sun- 
ce 40 dana. Dobro je ispod flaše 
staviti tanjir, jer sok ponekad kipi. 

Nakon 40 dana prokuha se 1 kg 
šećera u pola litre vode. Kada se 
šećer rastopi, procijeđena rakija se 
doda u šerbe (šećer) i pusti da baci 
samo 1 ključ (kljuk), zatim se ohla- 
di i sipa u flaše. 

Servira se kao liker. 


BOROV SOK 


Vrhovi bora i jele ("cvjetovi — lje- 
torast kada "cvjeta", dok je košulji- 
ca. na vrhovima — u maju ili junu) 
slažu se naizmjenice (tavan po 


" tavan) sa istom količinom šećera u 


teglu. Dnevno treba da je nekoliko 
sati na suncu. Drži se 40 dana, a 
nakon toga ocijedi u boce. 

Naročito je dobar za dišne 
organe. Može se piti i razblažen s 
vodom uz dodatak limuna. 

SOK OD ZOVE pekla pri malo razmaknutim daska- 


Dvadeset (20) kita (buketa cvijeta 
zovine, zove) stavi se u teglu od 
oko 4 litra, saspe se 1,60 kg 
šećera, doda kesica limuntosa, oko 
3, 5 litra vode i ostavi 7 dana. Tada 
se ocijedi u boce. 


NANE-RAKIJA 


_ Ovu vrstu rakije spominje Evlija 
Celebija među glasovitim pićima 
Banje Luke (nane-rakisi). Nana 
(arapski) označava metvicu, tj. pito- 
mu nanu. 

To je, vjerovatno, rakija u koju je 
dodan ekstrakt metvice. 


ŠLJIVOVICA ŽEŽENA 


Raniji naziv u Bosni za ljutu 
šljivovicu bio je šljivovica žežena, 
što funkcionalno označava prepe- 
čenicu. 

O šljivovici žeženoj pjevaju i sev- 
dalinke. Evo dijela jedne pjesme 
koju pjeva Nazif Ajdin, partizanski 
borac, akšamlija iz Sarajeva: 

Na livadi na serdžadi pod jabu- 
kom zelenom, 

Momče sjedi sunce gledi sa 

zapada rumena. 

Pred njim flaša pred njim čaša 

šljivovice žežene. 

Pitala ga stara majka, 

Za kim tvoje srce mre? 

Za jednom crnookom lijepom 

djevojkom,... 

Zrele i zdrave šljive se sipaju u 
zaptivenu kacu (za nevolju može i 
željezna bačva). Ova se potom 


ma, a zatim prekrije krpom. 

Vrenje se osjeti čim se podigne 
krpa jer "grize za nos". Ako se na 
vrhu kace uhvatila pokorica, Vri- 
jeme je za pečenje rakije. Ako se 
pokorica nepažnjom  provalila, 
potrebno je sačekati dok se obnovi 
pa tek onda pristupiti pečenju. 

Rakija se peče u tzv. kazanu 
(destilacioni kazan). U lonac u 
kome se hvata rakija postavi se 
boca sa lijevkom. Preko lonca se 
zategne platno (može bez ili gaza) 
da ne bude trunja u rakiji. Platno se 
malo ulegne u lijevak i služi za 
hvatanje prvih kapi rakije. Alkohol, 
budući da je lakši od vode, preliva 
se u lonac, a u boci ostaje voda, 
koja se baca. 

Rakija mora odstojati najmanje 
20 dana i tek tada se može konzu- 
mirati. 


MEDOVINA 


Stari Slaveni su, kao što je poz- 
nato, mnogo pravili i pili medovinu. 

U Bosni se medovina spravlja i 
kao bezalkoholno i kao alkoholno 
piće. 

Kao bezalkoholno piće poznata 
je pod nazivom šerbet-medovina, a 
u nju su stavljani razni začini. 

Kao alkoholno piće medovina se 
javlja pod raznim nazivima kao 
medovina, pivo ("ponapije se 
piva"), te i pod nazivom ramazanije 
i museleza. 

Medovina kao alkoholno piće 
sadrži oko 17% alkohola. 

U Hercegovini je spravljana na 
sljedeći način: 

Četiri mjere vode i jedna mjera 
meda se skuha. Zatim se odstrani 
pjena i šerbe saspe u bure, koje se 
ostavi na temperaturi povoljnoj za 
vrenje. Proces vrenja traje oko 15 
dana". 

Medovinu spominje i Evlija 

elebija na svom putovanja kroz 
Sarajevo i neka druga mjesta. 


Inače, medeni napitak, vino od 
meda, bio je poznat i u starom 
Egiptu. 

To su sve razni načini kuhanja 
meda. U zdravstvenom pogledu oni 
su veoma korisni. Mada sadrže 
određene količine alkohola, u pra- 
vilu, od njih se ljudi ne napijaju, već 
samo postaju raspoloženiji. Ako 
bismo je spremali kod kuće, košta- 
la bi nas manje nego domaći bren- 
di (industrijski konjak), a pili bismo 
mnogo zdravije piće. 

Po starinskim receptima kuhani 
med je previrao veoma sporo (1—5 
godina). U toku kuhanja u medov- 
inu su dodavani razni dodaci, mirisi 
i začini, kao hmelj, korijen ljubičice, 
đumbir, muškat, biber, vanilija, 
celer, cimet, već prema vrsti napit- 
ka. 


U XVI vijeku naročito se cijene 
tzv. crvena vina od meda — uz 
dodatak maline, ribizli, pasjako- 
'vine, borovnice. 


Navešćemo i neke recepte za 
spravljanje medovine koji se nalaze 
u spomenutom pčelarskom priru- 
čniku. U suštini, svi recepti su isti, 
ali se ipak nešto razlikuju u sas- 
tavu, tehnološkom procesu i Vre- 
menu dozrijevanja, starenja. 


+ Sima Trojanović, SKA Starinska srpska 
jela i pića, Beograd 1896. 

MEDOVINA ZA TEKUĆU 
UPOTREBU 


Uspi u čist sud vode koliko 
hoćeš. Dodaj meda da vodu pril- 
ično dobro zasladi. Stavi to na vatru 
da vrije. Cim se pokaže pjena, a ti 
je skidaj, dok pjene nestane. Ako 
pjenu valjano ne skineš, ukisnuće ti 
medovina. Da medovina bude 
ukusnija i prijatnija, stavi u nju 
nekoliko zrna karanfila, krupna 
cimeta i nekoliko komadića limuno- 
ve kore. Sve ove mirodije zavij u 
čistu krpu i zaveži, da bude veličine 
kao orah i spusti u medovinu da se 
sve zajedno kuha. Cim nestane 
pjene, medovinu treba skinuti s vat- 
re. Kad se medovina ohladi, otoči 
se u čist sud. Na otvor suda metni 
krpu, dok provrije, a to traje jedno 
15 dana. Sud se za to vrijeme ne 
smije začepiti. Sad opet pretoči 
pažljivo u drugi sud, da se talog ne 
pokrene. U tom novom sudu neka 
opet vrije 10-12 dana. Kad se 
medovina primiri, onda slobodno 
začepi posudu. Kroz 2 nedjelje će 
se izbistriti pa se može piti. Može 
se pretočiti i u boce, ostaviti na 
suho, ali hladno mjesto; to je onda 
vrlo prijatno piće za mlade, stare, 
zdrave, a osobito za bolesne ljude. 


MEDOVINA SA VOĆEM 


Za 50 litara medovine uzme se 7 
litara meda i 44 litre vode, pa se 
polahko kuha 1 1/2-2 sata u 
bakraču (kotlu). Med treba saliti u 
bakrač, kad bude voda vrela, ali ne 
ključala. Pjenu, koju med za vri- 
jeme kuhanja izbacuje, treba ski- 
dati. Kad se med smiješao s vodom 

i dovoljno prekuhao, postupa se 
kao i sa širom. Treba ga, dakle, 
ostaviti da prevri kao i vino. Zatim 
se mora preručiti u drugo bure i 
paziti da se talog ne zamuti. 

Prema ukusu u medovinu se 
meće, obično u jednu krpu, krupni- 
je istuckanog začina, kao: cimeta, 
karanfila itd. Krpa sa začinom se 
spusti kroz vranj do sredine bureta 
i ostavi dok vrenje traje, da bi 
medovina dobila željenu aromu 
(mirs). Medovini se, isto tako, može 
dodati i soka od jagoda, malina, 
grožđica i kupina, da zajedno pre- 
Vriju. 


STARA MEDOVINA 


50 litara medom zaslađene vode 
treba dotle kuhati dok jaje koje smo 
spustili u tečnost ne ispliva tako da 
mu vrh malo viri iz tečnosti. Zatim 
se tečnost ohladi, pa se saspe u 
hrastovo bure, koje se metne u 
podrum gdje treba da je 11-159 R 
topline (13,7-18,7%7 C). Bure se 
pokrije lanenom krpom i ostavi da 
prevri. 

Poslije 6 nedjelja medovina se 
preruči u manje bure. Tada se 
medovina mora procijediti. Vrenje 
nastupa i u drugom buretu. Bure 
treba zatvoriti čepom, koji ne prista- 
je sasvim, a čep pokriti krpom. Bure 
treba češće dolijevati, da bi bilo uvi- 
jek puno, jer se medovina isparava. 

Poslije godinu dana treba medovi- 
nu opet pretočiti u drugo bure, gdje 
je hladovina. Ako bi pri ovom pre- 
takanju medovina bila mutna, treba 
je procijediti. Poslije 6 nedjelja 
medovina se sasvim izbistri, i onda 
je zdravo piće. Kad se razlije u 

flaše, zapuši se i zalije smolom, pa 
se može držati godinama. Sto je 
starija, sve je bolja. 


HMELJNA MEDOVINA 


U jednom dobro  opranom 
bakraču zagrije se 40-45 litara 
lahke vode (kišnice) i saspe unutra 
otprilike 10 kg meda. Pri sipanju se 
miješa i polahko kuha 1 1/2 sat. 
Pošto se dobro opjeni, ostavi se 
zameđena voda da se lagahno 
ohladi, a zatim se izruči u kakvo 
čisto bure. Bure mora biti puno i ne 
smije se zatvoriti. Treba ga smjesti- 
ti u topao podrum, gdje vrenje na- 
stupi poslije nedjelju dana i traje 
otprilike 14 dana. Kad medovina 
prevri, izruči se u drugi sud tako da 
talog zastane. Ako bi sad po drugi 
put nastupilo vrenje — što bi za 
medovinu bilo bolje — ostavi se 
dan-dva da prevri. Poslije se razli- 
jeva u flaše. Ovo drugo vrenje nas- 
tupa naročito onda kad je pri pre- 
takanju tečnost bila u dodiru s vaz- 
duhom. 


Treba dobro paziti na čistoću i da 
se tečnost — ako bi poslije vrenja 
bila mutna — procijedi. 


Medovina će imati dobru aromu 
(ukus), ako joj se za vrijeme vrenja 
doda hmelja ili soka od ribizla, 
kupina, malina, šumskih ili crnih 
jagoda. Radi boljeg ukusa, može 
se dodati i anis kineski (Sternanis), 
cimet ili karanfil. Medovina se može 
vrlo lijepo mrko obojadisati zrncima 
Zove. 

Kad se tečnosti doda nešto kvas- 
ca, vrenje se ubrzava. Takva 
medovina je dobra tek poslije 

dužeg vremena i onda je fino i 
zdravo piće. 


VRUĆA RAKIJA 


Veoma je atraktivan način sprav- 
ljanja vruće rakije, te bi se u ugos- 
titeljstvu mogao modificirati za 
savremeno serviranje rakije pred 
goste: 


Nad čašu u koju je nasuta rakija 
postavi se đevđir, a u đevđir usijan 
kamen bjelutak. Na kamen bjelutak 
se stave grumenčići (kocke) 
šećera, koji se topi i cijedi u rakiju, 
te tako dobijamo vruću rakiju. 


MASTIKA 


U narodnim pjesmama spominje 
se mastika: "U ruci mu od mastike 
šiša, a na krilu lijepa Ajiša." 

Inače mastika (grčki) predstavlja 
rakiju začinjenu bjelkastom smo- 
lom mastikovog drveta (mastikom). 


UŽIVALA: 


PUŠENJE NA NARGILU 


Ime nargila potječe od vrste indij- 
skog oraha koji se naziva "nargil". 
Nargila se nekad pravila od ljuske 
ovog oraha". 


+ Edhem Mulabdić, časopis Nada, godište 
1895. 


BOSANSKI KUHAR 
NAPICI, PIĆA I UŽIVALA 


ORAHOVAČA 


Ovaj recept daje Zorka Mitrović- 
J. Babić (33): 

Uzmi litar rakije i metni u nju 10- 
15 sasvim malih zelenih oraha, pa 
onda metni na sunce da stoji 10 
dana. Poslije toga procijedi rakiju, 
dodaj malo cimeta i malo karanfila 
(klinčića) i ostavi. Ova je rakija 
dobra i za lijek protiv trbobolje. 


AMBERIJA 


Naziv amberija dolazi od amber 
(arapski "ambra", crvena, veoma 
mirišljava, smolasta materija koja 
se vadi iz crijevnih žlijezda jedne 
vrste kitova — Physeter catodon). 
To je vrsta rakije odnosno likera koji 
ima miris ambera. 

Rakija nosi naziv amberija, a liker 
slatka amberija. 


SOK OD ŠIPKA (NARA) 


Evlija Čelebija spominje u Bla- 
gaju piće od šipka (nara, šipak). To 
je sok od divljeg nara ili grenadine. 


Nargila predstavlja napravu za 
prirodno filtriranje duhanskog dima 
na taj način što taj dim prolazi kroz 
vodu. 

Na nargilu se pušila nekad 
posebna vrsta duhana, tzv. tum- 
bećija. Prije stavljanja u nargilu, 
duhan se "pripjerao" (oprao u vodi). 


BOSANSKI KUHAR 
NAPICI, PICA I UŽIVALA 


Ovo je bila neka vrsta prvog filtera. 
Drugi filter je voda koja se nalazi u 
staklenoj boci, dijelu nargile. Dim 
se provlačenjem kroz vodu ohladi i 
filtrira. 

Prema tome, pušenje na nargilu 
predstavlja pušenje na filter — voda 
služi kao filter. 

Bašeskija kaže da u Sarajevu 
afion prodaju trgovci u dućanu. 

AFION 


Afičn (opijum, afium, afijun) su u 
Bosni nekada uživale starije osobe, 
dakle kao stimulans, dok mladež 
nije poznavala to "uživalo". 
Hamdija Kreševljaković navodi veći 
broj starijih osoba u Tešnju koje 
uživaju opijum (18). Narodna pjes- 
ma kaže kako se pije "vino i afijun". 


NEKI SLASTIČARSKI PROIZVODI: 


RAHATLOKUM 


Za 10 obroka: 50 dkg šećera u 
kockama, 1 litar vode, 8 dkg škroba 
od krompira (brašno od krompira), 
sok od pola limuna, 10 dkg badema 
i nekoliko kapi ružinog ulja. 

Prokuhaj šećer, limunov sok i 
pola litre vode, skini pjenu i lagah- 
no kuhaj 15 minuta. U krompirov 
škrob postepeno dodaji i litar 
hladne vode i stalno miješaj šibom 
za snijeg. 

Kad je šećer kuhan, kipućoj 
otopini dodaj razrijeđeni škrob, stal- 
no miješajući šibom. Zatim izvadi 
šibu, te miješajući kuhačom kuhaj 
smjesu tako dugo dok ne otpada od 
kuhače. Kad smjesa otpada od 
kuhače, skini s vatre, dodaj ogu- 
ljene fino isjeckane bademe, ružino 
ulje i sve dobro izmiješaj. Tepsiju 
namaži uljem i usipaj vruću smjesu 
dva prsta debelu, pa pusti da se 
preko noći ohladi. 

Drugi dan pospi dasku ili sto 
vanil-šećerom u prahu i iskreni 
rahatlokum iz tepsije. Mokrim 


nožem reži odgovarajuće kocke i 
sa svih strana dobro uvaljaj u vanil- 
šećer u prahu, pa svaku kocku 
stavi u papirnatu košaricu (kapsi). 


TAHAN-HALVA 


Tahan-halva (perzijski) označava 
vrstu halve koja se obično prodaje 
u poslastičarnicama, a sprema se 
ovako: 

Najprije se do izvjesnog stepena 
iskuhava ("špinuje") šećer, a zatim 
se u njega stavlja sok od samlje- 
venog korijena biljke čugenčogan 
("devetere gaće"). To se miješa dok 
smjesa ne postane gusta i bijela. 
Onda se to pomiješa s tahanom 
(gustom tečnošću koja se dobiva 
mljevenjem susamovog sjemena) i 
miješa sve dotle dok se ukuhani 
šećer ne pretvori u sitna vlakna. 


KOS-HALVA 


Kos-halva (halva sa orasima) je 
bijela slastičarska halva. 


BOSANSKI KUHAR 
NEKI SLASTIČARSKI PROIZVODI 


Šećer se iskuha do potrebne gus- 
tine, dok se ne uagdi (ukuha, špin- 
uje), zatim se u šećer saspe sok od 
samljevenog čugena (čugenja — 
biljka "devetere gaće", Saponaria 
officinalis L. m. plenifera (Schur), 
fam. Caryol phillaceac). 

Potom se miješa ("lupa") dok 
smjesa ne postane gusta i bijela 
kao snijeg. Tada se u smjesu saspu 
jezgre od oraha, izmiješa i halva je 
gotova. 


TULUMBE 


Tulumbe predstavijaju slaslikar- 
ski kolač koji se u Bosni spravlja 
više stotina godina. Prema Ška- 
ljiću, riječ dolazi iz talijanskog. To je 
vrsta slatkih zalivenih kolača u 
obliku malih krastavaca. Emina 
Stanić, Sarajevo ("Oslobođenje" 2. 
XII 1977. god.) daje sljedeći recept 
tulumba: 

3/4 litra vode prokuhajte s 1 kg 
šećera i ostavite da se ohladi (to je 
agda). 

U šerpu stavite pola litra vode, 2 
fildžana šećera i 2 fildžana ulja, 
stavite na peć da to prokuha, a 
zatim dodajte pola kilograma braš- 
na i miješajte ravnomjerno da se ne 
zgruša (slućumi). Smjesu ostavite 
da se ohladi i u ohlađenu dodajte 5 
jaja i dobro umutite. 


Zatim u jednu veću šerpu uspite 
pola litra ulja i stavite na peć da se 
zagrije. Od pripremljene smjese 


NMR MN CAO NR NSTA 


tulumbe), ili ručno, zatim pržite na 
ulju i stavljate u ohlađenu agdu, 
koju ste prethodno napravili. 
Tulumbe neka stoje u agdi toliko 
dugo dok se sljedeće tulumbe ne 
isprže, a onda ih vadite i poredajte 
u zdjelu. Ostatak agde (zaljeva) 
polijete po njima. 


VOĆNE TURŠIJE | ZIMNICA: 


Izgleda da se ranije u Sarajevu 
voće mnogo konzerviralo stavlja- 
njem u turšiju, jer Bašeskija na jed- 
nom mjestu kaže da je gotovo 
svako (znači gotovo svako doma- 
ćinstvo u Sarajevu) kupio kruške i 
stavljao ih u turšiju. 

Turšije predstavljaju ukiseljene 
plodove, obično voće, a može biti i 
povrće. Porijeklo naziva vodi od 
perzijske riječi. 

Turšije se serviraju kako u ku- 
ćanstvu, tako i u tzv. bosanskim 
kafanama. Značajna je ljekovitost 
nekih turšija. 


TURŠIJA OD KRUŠAKA 


Evlija Čelebija kaže da u Tra- 
vniku, osim šerbeta, spravljaju i tur- 
šiju od krušaka jeribasmi. Vje- 
rovatno se tu radi o tzv. kruški 
"zagrški", kako je narod zove, a 
koja je slična jeribasmi, ali pri dršci 
ima "grlić". 

Bašeskija navodi 1781. godine 
da se u Sarajevu kruške u ogrom- 
nim količinama stavljaju u turšiju. 


Za turšiju se u Bosni upotreb- 
ljavaju 3 vrste krušaka: 

- zagrške (slične jeribasmi), 

- mrkljuše ili sijernice (karamut) 
čija kora pocrni kada kruška sazrije i 

- takiše. 

Za turšiju (kiseljenje) kruške se 
moraju ubrati sa grane i sa 
peteljkom, dakle, ne smiju biti 
nimalo oštećene. Kruške se stave 
da omeknu i onda se stavljaju u 
bure (tegle) i naspe voda. 

Zdrave i tvrde takiše (ne mehke, 
a ne ni zelene), stavljaju se u bure 
i uspe voda. Kada ukisnu, požute 
kao limun. Konzumira se i turšija 
(kisela voda) i kisele kruške. 

I divlje kruške se mogu stavljati u 
turšiju, kao što to rade u Cev- 
ljanovićima. 


TURŠIJA OD ŠIPURAKA 
(ŠIPKA) 


Isto tako spravlja se turšija od 
šipurika (šipuraka, šipka) na taj 
način što se cijele svježe sjemenke 
(plodovi) šipurika potope u vodu. 


BOSANSKI KUHAR 
VOĆNE TURŠIJE | ZIMNICA 


Treba paziti da ne dođe do preve- 
likog vrenja (turšijanja), odnosno, 
čim se postigne odgovarajući ste- 
pen vrenja, turšiju treba skloniti na 
nešto hladnije mjesto i obratno, ako 
je vrenje nedovoljno, onda na topli- 
je mjesto. Kada se odlije određene 
količina tekućine za konzumiranje, 
dolije se nova voda. 


TURŠIJA OD SMREKE 
(SMREKOVIH BOBICA) 


Ova turšija je naročito popularna 
u Bosni i Hercegovini, a upotreblja- 
va se i kao lijek za bubrege. Servira 
se i u bosanskim kafanama, po želji 
i zaslađena. 

Jednu litru zrelih smrekovih bobi- 
ca očistiti od loših bobica, lišća i 
drugih primjesa (ostane oko 60 
dkg) zatim oprati. 

Bobice se stave u burence sa 
pipom zapremine oko 5 litara (ili u 
teglu, ako se nema burence sa 
pipom) i naspe voda (ostavi se 
malo prostora za vrenje). Na kriške 
se izreže jedna kisela jabuka, te 
dvije kriške limuna i dodaju u turši- 
ju. Po želji može i više limuna. 

Turšija se drži desetak dana u 
prostoriji temperture oko 259 C. 
Burence ili tegla se poklopi. 

Pošto je stajala desetak dana i 
vršeno vrenje, turšija je spremna za 
konzumiranje. Ili, ako se iz tegle 
sipa, onda se procijedi u drugu 
posudu, doda još limunova soka (i 
po želji šećera — zavisi od ukusa) i 
servira u čaše. 

Kada smo odlili (konzumirali 
točeći) oko polovice turšije (teku- 
ćine), ponovno se dolije voda, 

izbace stare kriške limuna i jabuke, 
i dodaju svježe kriške kisele jabuke 
i limuna. 

Ponovno vrenje bude završeno 
sada za 3-4 dana (jer smo imali oko 
polovicu "stare" turšije). Turšija je 
spremna opet za konzumiranje. 

Neki tvrde da smrekova turšija 
nije dobra za svakoga — pošto 
sadrži tanina. 


TURŠIJA OD SMREKE 
NA DRUGI NAČIN 


1 1/2 dcl bobica od smreke, limu- 
na po ukusu. 

1 1/2 dcl bobica od smreke se 
stavi u teglu (flašu), nalije litar vode 
i ostavi na umjerenoj temperaturi 8- 
12 dana (dok ne ukisne). 

Poslije 8-12. dana cijedi se 
smrekova turšija u čašu, tako da 
bobice i dalje ostaju u tegli (flaši). U 
ocijeđenu turšiju (tekućinu) se doda 
1/10 do 1/5 limunovog soka (po 
želji). 

Kada smo iscijedili turšiju, pono- 
vo se nalije voda i proces se 
ponavlja. 

Proces se može ponavljati sve 
dok smrekove bobice ne padnu na 
dno, što znači da su iskorištene. 


SLATKA SMREKA 


Ako želimo slatku smreku, onda 
se u smreku ne dodaju nikakvi 
dodaci, već se ukiseli sama smre- 
ka. Prilikom konzumiranja uzme se 
određena količina sirupa, naprimjer 

od višanja, koji se razblaži vodom 
od smreke. 

Neki dodaju šećer i limun, ali je 
smreka bolja sa sirupom. 


KAVADŽAK 
(UKUHANI PARADAJZ) 


Kavadžak je tradicionalni naziv 
za sok od paradajza, odnosno 
kuhani paradajz, koji u svom 
popisu jela spominje Ivan Zovko 
(40). 

U ukuhani paradajz-sos se doda- 
je malo šećera i koji klinčić (karan- 
filić). Sipa se u tegle (ranije ćupove) 
i također sprema kao zimnica. 


LIŠĆE OD KOPRA 


U nekim dijelovima Bosne 
(naročito u Mostaru) dosta je 
upotrebljavano lišće kopra, koje se 
stavlja u prijesnac, turšiju itd. 

Zorka Mitrović — J. Babić (33) 
ovako sprema lišće kopra za zimu: 
Oberi mlado lišće, operi, poslaži u 
flašu (teglu) i prelij prekuhanim 
razblaženim, osoljenim sirćetom. 
Flašu poveži i ostavi. 


KISELI KUPUS U GLAVICAMA 


Kiseli kupus služi sa spravljanje 
raznih jela, za salate, a uz kiseli 
kupus dobiva se i piće rasol. 


BOSANSKI KUHAR 
VOĆNE TURŠIJE I ZIMNICA 


Zato je ranije bilo pravilo da se 
koristi i kupus i rasol. 

Kako kaže L. A. Muftić, narod 
vjeruje da je raso (rasol, rašol) 
najbolji lijek protiv svih bolesti, i ko 
ga pije, da će mu donijeti zdravlje. 

Zorka Mitrović — J. Babić (33) za 
kiseljenje kupusa u glavicama kaže 
sljedeće: 

Očisti kupus od gornjih listova i 
nožem izvrti svaki korijen. Sad 
uzmi jedno bure i po njemu pospi 
malo žita. Zatim poslaži 1 red 
kupusa, i to tako da izdubljeni kori- 
jen bude gore. U svaki korijen naspi 
dosta soli; opet glavice meći i soli. 
Kad bure napuniš, posoli ozgo 
dobro, zatim prostri po kupusu čistu 
krpu, na krpu (platno) metni drveni 
kapak (zadno), a na kapak jedan 
težak kamen. Zatim uspi na kupus 
hladnu vodu i ostavi na toplo 
mjesto da kisne; svakih 8 dana 
krpu sa kupusa operi i pregledaj da 
li ima u njemu dovoljno vode. Na 
dan prije nego što ćeš kupus u 
kacu mećati, kacu treba dobro 
vrućom vodom raspariti i oprati, da 
ne bi poslije curila. 

Neki u kiseljenje kupusa ubace 
šipak ljutunac (nar), te tako kupus 
oboje. Vjerovatno je tu veća vrijed- 
nost C vitamina i tanina iz nara. 


PEKMEZI: 


BOSANSKI PEKMEZ 


Begmaz, pekmez (na perzijskom 
označava — piće, vino, uvareni sok 
od grožđa, jabuka, krušaka, Šljiva, 
smokava i sl.). 

Bestij, bestilj, šogolj ili bosanski 
pekmez predstavlja gusto ukuhano 
voće bez šećera. Dakle, u pekmez 
se u principu ne stavlja šećer i po 
tome se razlikuje od marmelade. 


PEKMEZ OD ŠLJIVA 
(BESTILJ) 


Dobro zrele šljive, malo kore od 
limuna, nešto karanfilića. 

Sljive moraju biti "prezrele", 
dakle, one koje su se već na drve- 
tu počele sušiti. Nezrele i kvarne 
(crvljive, truhle i slično) šljive se 
moraju odstraniti, jer će i u najma- 
njim količinama izazvati kvarenje 
pekmeza. 

Iz šljiva se izvade koštice, sipaju 
u posudu (kazan), doda malo vode 
i šljive raskuhavaju sve dok se ne 
raspadnu, tako da se mogu kroz 


rijetko sito protjerati. U pekmezari- 
ma gdje se proizvode veće količine 
pekmeza ne vade se špice, već 
one kasnije ostaju na situ. Za vri- 
jeme kuhanja dodaje se nešto kore 
od limuna i karanfilića (i eventualno 
nešto šećera). 

Zatim se pekmez protjera kroz 
rijetko sito, a na situ ostaju kožice i 
druge tvari (peteljke, špice). 

Pekmez se pri kuhanju mora 
miješati da ne zagori. Bestilj je 
kuhan onda kada u njemu kuhača 
može da stoji vertikalno, ili ako se 
među prstima rasteže u končiće. 

Pekmez se još dok je vruć iz 
kazana sipa u suhe posude 
(ćupove, tegle), te na taj način sam 
voćni šećer skoči na vrh i konzervi- 
ra ga, tako da može dugo stajati. 
Kada se jedna posuda načne, onda 
se mora potrošiti, jer će se inače 
pokvariti. 

Pekmez se peče obično popodne 
i navečer uz pjesmu, sijelo i za- 
bavu. 

Zorka Mitrović -J. Babić (33) daje 
nešto drugačiji tehnološki proces; 

kaže da se pekmez prvo kuha, a 
onda peče, dakle: 

Uzmi zrelih šljiva koliko već 
hoćeš, operi ih i raščepi, koštice im 
povadi i metni u kakav sud da malo 
prokuhaju. Prokuhane hladne šljive 
procijedi kroz đevđir (cjediljku) tako 
da u đevđiru ostane samo kora. 
Procijeđene šljive metni u kakav 
sud i peci na dobroj vatri dok se ne 
upeku, a kad je pekmez skoro 
gotov, metni malo slatke korice 
(cimeta), da bolje miriše. 


ŠOGOJ 


Kao što je već rečeno, pekmez — 
bestilj naziva se i šogoj (šogolj). 
Međutim, u Bosni šogolj nazivaju 
prvi saft koji se dobije prilikom 
kuhanja bestilja čim se šljive 
rastvore. Ovaj prvi sok se odvadi i 
tako jede, a pekmez nastavi da se 
kuha. 

(bestilj — latinski, pekmez od šlji- 
va). 


BESTILJ OD JELE 


U planinskim krajevima Bosne 
spravljaju pekmez i od vrškova jele. 


Naberu se vršike ljetorasta jele i 
metnu u lonac. Naspe se vode 
toliko da se vršike  potope 
(zamaknu). Koliko je uliveno vode, 
toliko se uspe šećera. To se 
prokuha, te donekle skuha, a onda 
procijedi kroz bez (gazu) ili 
cjediljku. 

Kada sa zgusne, sipa se u 
kavonoze (tegle). 


BOSANSKI KUHAR 

PEKMEZ OD GROŽĐA 


Ovaj pekmez se obično spravlja 
od bijelog grožđa. Grožđe treba da 
je dobro zrelo i na trsu donekle 
sasušeno. Grožđe se mulja i dobije 
grožđani sok, koji se ukuhava sve 
dok sa kašike više ne curi, nego se 
oteže. 

Za grožđani pekmez Bjelokosić 
kaže da se kuha od mošta 
(grožđanog soka) na taj način što 
se naloži nekoliko vatri, a na svaku 
vatru nastavi po jedna tendžera 
(dakle, kuha se u nekoliko manjih 
sudova) i u njoj mošt, pa se potiho 
kuha miješajući da ne bi zagorjelo. 
U ukuhan pekmez uspe se malo 
sitno prosijana luga, da bi se bolje i 
duže držao. 


PEKMEZ OD SMOKAVA 


Uz ostale pekmeze u tradicional- 
noj kuhinji Bosne upotrebljavao se i 
pekmez od smokava. Tzv. kolač 
smokvara trebalo bi da ima 1 dio 
pekmeza od smokava. 

Pored toga što je bio veoma 
zdrav, pekmez od smokava, kojih je 
veoma mnogo bilo u Hercegovini, 
imao je i drugu praktičnu stranu, tj. 
da se smokve konzerviraju i spase 
od propadanja. 

Recept za ovaj pekmez daje Ta- 
hira Cerić, Sarajevo ("Oslobođenje" 
15. 9. 1976. god.). 

Uzeti 5 kilograma zrelih smoka- 
va, oljuštiti gornju koru, pa ih sam- 
ljeti na mašini za meso. Sam- 
ljevene smokve propasirati kroz gu- 
sto sito da bi se odvojile sjemenke. 
Dobiveni sok staviti u šerpu i na 
štednjaku kuhati dok ne provri, a 

zatim dodati jedan kg šećera na pet 
kilograma čistog soka. Pekmez 
kuhati sve dok postane gust toliko 
dok kad se prevuče drvenom 
kašikom, ostane pruga na dnu 
šerpe. Skuhani pekmez sipati u 
čiste i suhe tople tegle. Nepo- 
vezane tegle staviti u mlaku 
pećnicu da bi se odozgo uhvatila 
korica. Kada se pekmez tako "Zza- 
peče", ostaviti ga da se ohladi, 
povezati pergament-papirom i 
ostaviti na suho mjesto. 


PEKMEZ OD SMOKAVA NA 
DRUGI NAČIN 


Nešto jednostavniji recept pek- 
meza od smokava daje Ziba La- 
kišić, nastavnica, Mostar. 

Zrele smokve se očiste od petelj- 
ki i raspolove, te stave u lonac. 
Dospe se malo vode (da ne bi 
smokve zagorjele) i kuhaju se dok 
se ne dobije sok. Smokve se 
ohlade, te procijede kroz gusto sito 
ili kroz bez, odnosno gazu (stavlja- 
ju se u gazu i cijede, sok odnosno 
pekmez ostaje, a sjemenke bace). 

Ovako dobiveni sok se još ukuha 
i ostavi u odgovarajuće posude. 

Prilikom ukuhavanja može se, 
eventualno, dodati malo šećera. 


MIJEŠANI PEKMEZ 


Miješani pekmez se proizvodi 
kao i drugi pekmezi, s tim što se 
uzima polovica. šljiva (šljivine 
čorbe) i polovica jabukovog soka ili 
soka od drugog voća. 


PEKMEZ OD JABUKA 


Kako kaže L. A. Muftić, u Bosni 
pekmez od jabuka prave slatki i 
kiseli. Slatki se pravi od zrelih slatk- 
ih jabuka, a kiseli od kiselih. Pravi 
se tako da se najprije jabuke ili 
kruške stuku u stupama. Stučene 
jabuke stavljaju se u prese, i pri- 
tišću da se iz njih iscijedi sok. Sok 
se kuha u kazanu, u kome ima u 
maloj kesici jedna šaka luga. Lug 
se stavlja zato da bi pekmez bio 
ukusniji. j 

U toku ukuhavanja dodaje se 
eventualno karanfilića (klinčića) i 
kore od limuna. Pekmez je ukuhan 
onda kada sa kašike ne curi, nego 
se oteže. Poslije kuhanja pekmez 
treba da se hladi. Radi boljeg oču- 
vanja, stavlja se na vrh sloj meda. 


VOĆNO SIRĆE: 


MEDENO SIRĆE 


Za sirće od meda u spomenutom 
pčelarskom priručniku se kaže da 
je bolje od vinskog sirćeta, jer ga 
mogu u jelu miješati i oni koji pate 
od slaba želuca. 

Mi ćemo ovdje navesti varijantu 
sirćeta od jabuka uz dodatak meda. 

Uzme se jabuka divljakinja ili kak- 
vog drugog voća manje vrijednosti, 
te se izreže ili izgnječi i saspe u 
bure, gdje će se onda medena 
voda sipati. Kad je bačva s mede- 
nom vodom napunjena (ili tegla), 
tad se bure pokrije kakvim pokri- 
vačem ili kakvim čistim papirom, i 
tako na kakvo vruće, ali ne sasvim 
prevruće mjesto ostavi. Poslije tri 
nedjelje slatki sok je prešao u 
sirćetnu kiselinu. 

Kad je sirće sasvim bistro, onda 
se sipa u boce. Voće može ostati u 
buretu, pa se opet nalijeva medena 
voda i pravi sirće. Drugi put je sirće 
brže gotovo. 

Ovo sirće je vrlo ukusno, a uz to 
vrlo zdravo. 


JABUKOVO SIRĆE 


Jabukovo sirće (sirćet, ocat) je 
neobično zdravo, a često veoma 
pogodno ako je blago i blažeg 
mirisa, te se preporučuje umjesto 
vinskog sirćeta, a naročito tamo 
gdje treba sirće razblažiti. 


Isto tako ovo sirće se mnogo 
upotrebljava kao lijek kod visokih 
temperatura za masažu po čelu, 
sljepoočnicama, rukama, te kao 
oblog na tabanima. Od blažeg 
sirćeta se može spraviti i napitak uz 
dodatak vode i šećera, zavisno od 
ukusa i potrebe. Neki konzumiraju 
jabukovo sirće i za smanjenje 
holesterola ili kako se nekad govo- 
rilo "protiv sala". 


Jabukovo sirće se sprema na 
sljedeći način: 

Samelju se divljake jabuke i 
ostave da se kisele dok ne puste 
sok. Kad puste sok, onda se mošt 
(sirće) procijedi i sipa u boce. Mošt 
u bocama i dalje vrije dok se pot- 
puno ne usirćeti. 

L. A. Muftić kaže da se jabukov 
sok ulije u kakvo bure, koje se drži 
nekoliko dana na suncu, da u 
njemu jabuke provru i ukisnu. Iza 
toga se tekućina ocijedi, pretoči u 
drugo bure i već se može trošiti. 
Što je sirće starije, sve je bolje. 
Prejako sirće se razblažuje vodom. 

NAPITAK od jabukova sirćeta 
(neki zovu limunada) je dobro sred- 
stvo protiv PREHLADE. Malo še- 
ćera se razmuti u vodi i doda 
jabukovog sirćeta i izmiješa. 


KRUŠKOVO SIRĆE 


Spravlja se od divljih krušaka. 
Upotrebljava se kao oblog protiv 
uboja. 

Kruške se samelju i ostave da 
kisnu dok se ne stvori sirće. Ako 
nema dovoljno soka u toku vrenja, 
onda treba dodati vode i ostaviti da 
se usirćeti. Kad se usirćeti, procije- 
di se presom i spremi u flaše. 

jahnija 303 

jahnija-janjeća 303 

jahnija na proljetni način 304 
jahnija sa suhim mesom 304 
jajačka jaja 398 

jaja-meze 398 

jaja-meze na drugi način 398 
Jajuša (jajanica) 257 

jalandži dolma 265 
jalandži-dolma sa sirom 266 
jalandžik sarma 265 

jalan sarma 265 

jalandži paprike 266 
jalan-đunlari 202 

jalandži sarma po Nikšiću 275 
jalan-tava 331 

jalniš-dolma 275 

jalovica dvizica na ražnju 186 
janje-ičija 177 

Janje-kore 178 

janjeća kapama 305 

janjeća sarma u maramici 273 
janjeći ćevab 132 

janjeći mostarski lonac 386 
janjetina na ražnjištu 186 
janjetina pod sačem 188 
japrak-bihaćki 269 
japrak-dolma sa pastrvom 270 
japrak-dolma sa pastrvom 

na drugi način 270 

japrak hercegovački 268 
japrak-miješani 269 
japrak-topa 118 
japrak-travnički 272 
japrak u kiselom kupusu 269 
jare pod sačem 188 
jegulja na ražnju 381 
jegulja pod saćem 182 
jerišni pilav 358 

jezik ćevab 126 

jogurt 434 

joširluk 122 
joširluk-pečeni 122 
joširluk s mesom 312 
juti ćevab 127 

jufka 223 


K 


kabuni-pilav 356 

kadaif 204 

kadaif-dolmljeni 266 
kadaif-domaći 206 
kadaif-domaći na drugi način 207 
kadaif gradačački 204 
kadaif-pekarski 205 
kadun-butići 332 
kadun-butići bosanski 332 
kadun-butići Nadžini 334 
kadun-butići po Resuloviću 333 
kahva 370 

kajgana 123 
kajgana-dolma 267 
kajgana bosanska 124 
kajgana-hercegovačka 124 
kajgana-sarajevska 123 
kajmak-baklava 195 
kajmak-baklava na drugi način 197 
kajmak — čorba 167 
kajmak-mehki 401 
kajmak-pita 247 
kajmak-pituljice 248 
kajmak-romanijski 401 
kalja:-bosanska 306 

kalja od krompira 315 
kalja-janjeća 306 

kalja zimska 316 
kalja-repna 319 

kapavica sa povrćem 161 
kaplama 416 

kaša (čorba) 168 

kavdžak (domatis) 124, 447 
kavode-dolma 264 
kavode-salata 349 
kavurma 147 
kavurma-krvavica 148 
kavurma-pače 148 
keške-bosansko 151 
keške-glasinačko 153 
keške gradačačko 152 
keške na drugi način 152 
kima 341 

kisela čorba 171 

kisela čorba od povlake 160 
kisela čorba sa Borika 171 
kisela janjeća čorba 160 

kisela repa 352 

kisele krastavice 346 

kisele krastavice na drugi način 346 
kiseli kajmak 401 

kiseli kupus 349, 447 

kiselo mlijeko 433 

kiseljačka pogača 418 
kiseljačka pogača-domaća 418 
kladuška maslenica 237 

klepe 288 

klepe-prozorske 249 

klepe sa povlakom 288 
kljukuša 252 
kobasica-bosanska 413 
kokoš-ičija 174 

kokoš na bunguru 179 
kolačići-begovski 336 
kolačići-bosanski sa povlakom 338 
kolačići na umok 341 
kolačići-prženi 338 
kolačići-prženi na drugi način 338 
kolačići-srneći 339 

- kolačići-srneći sitni 339 
kolačići-travnički 340 
kolačići-vareni 336 
kolačići-vareni na drugi način 336 
kolačići-zečiji sitni 339 
kole-pita 293 

konbos 352 

konbos-čorba 164 

kopar 477 

kore na irende 239 

kore-pita sa Borika 232 
kos-halva 443 

kovrtanji 426 

krajiška maslenica 421 
krajiška potkriža 179 

krajiška prsulja 391 

krajiška pršulja po Leliću 391 
krastavci rezani u sirćetu 347 
krastavci u slanoj vodi 347 
krčamak 435 

krompir-čorba 169 
krompir-čorba zelena 170 
krompir-kalja 316 
krompir-pirjan 315 
krompir-ujevak 252 

krompiruša na drugi način 240 
krompiruša sa sirom iz mijeha 240 
krti rutavci 202 

krto-pura 408 

krzatma 324 

krzatma-janjeća 325 
krtatma-juneća 325 

krzatma na drugi način 324 
krzatma-teleća 325 

krzatma sa jerišćem pilavom 325 


krzatma od peradi 325 
krzatma ovčija 325 

krzatma sa červišem 326 
kuhana plećka 181 

kukuruza čevljanovićka 417 
kukuruzna-lojanica 418 
kujruk 411 

kukuruzna lukovača 418 
kukuruzni ujevak 258 
kukuruznjača-sarajevska 242 
kulak-čorba 158 

kulak-čorba po Duranoviću 159 
kulen-pita 243 

kuljen 245 
kupuska-sarajevska 352 
kupusna čorba 170 

kupusna musaka 323 
kupusna pita 241 

kupus-pita 241 

kupus pita na drugi način 241 
kupus pita sa pirinčem 241 
kupus-repa 145 


Li 


latice 288 

lepinja 415 

lepinja-domaća 415 

lešo meso 183 

lešo meso sa prilogom 184 
lezibaba 253 

limunada od naranče 435 
limunada-vruća 254, 434 
limun-meze 399 

lišće od kopra 447 
lizi-baba 254 

lokum-čorba 157 
lokumi-bosanski 425 
lokumići 425 

lokumići na drugi način 425 
lokumi-medeni 296 
lokumi-posni 425 
lonac-bosanski 383 
lonac-lovački 387 
lonac-ljuti 386 
lonac-mesarski 385 
lonac-mostarski 386 
lonac-riblji 387 

lonac sa suhim mesom 386 
lonac sa šišćevabom 387 
lonac-semberski 385 
lovački ćevab 141 

lovački lonac 387 

lozova jalan-sarma 274 
lozova jalan-sarma na drugi način 275 
lozova sarma 273 

lozovina na žari 310 
lukmira 347 

lukovac 348 
lukovača-kukuruza 418 
lukovica 346 

luk-salata 344 


461 


462 


lutma 213 


LJ 


Ljubuške kore 235 
ljuti lanac 386 


M 


mafiš 300 

mafiš bosanski 425 
mafiš slani 424 
mohuna-meze 399 
majdonos meso 140 
mandra 406 

mandra sa pekmezom 408 
maslenjak 236 

masline 350 

maslo 147 

masna lutma 213 

masni tirit 172 

mastika 441 

medene tunje 365 
medene zemičke 301 
medeni brdari 209 
medeni kolačići 299 
medeni paprenjaci 428 
medeno sirće 451 
medenjaci 299 
medovina 438 
medovina-hmeljna 440 
medovina sa voćem 439 
medovina-stara 440 
medovina za tekuću upotrebu 439 
medovača 364 
međedske šape 171 
Merdan-ružice 220, 215 
meze-Nikšića 348 
mezetluk-bosanski 388 
mezetluk-sarajevski 389 
miri-peksimet 424 
misirač-pita 238 
misirač-pita na drugi način 238 
mlaćenica 434 
mohune-salata 344 
mostarski buranija 256 
mostarska dolalma 188 
mostarska lutma 213 
mostarska pura 408 
mostarske mohune 311 
mostarski lonac 386 
mostarski penđeviš 245 
mostarsko pile 175 
mostarski pirjan 312 
mostarski sahan 264 
mrsna pita od pirinča 242 
muhalebija 361 
musaka-bosanska 320 


musaka-bosanska na drugi način 320 


musaka-mohune 322 
musaka od kelja 323 
musaka od krompira 322 
musaka od patlidžana 321 

musaka od patlidžana na drugi način 321 
musaka od tikvica 322 

musaka sarajevska 321 

musellez 436 


N 


nabrdnjače 208 

nadolmljeni tukac 174 
nadolmljeno janje 176 

Nadžina sevdidžan baklava 199 
nane-rakija 438 

nar-meze 399 

nargila 441 

Nikšića-meze 348 


O 


ocaklica od limuna 299 
olovački sač 189 
orahovača 441 

orahnjača iz Sutjeske 195 


P 

pača-pirjan 313 

pača u jufki na mostarski način 395 
pača u škembi 396 

pače 142 

pače miješano 148 

pače od nogu 149 
pače-sarajevsko 141 

paklama 416 

paluza 362 

paluza-medena 362 
pamuk-čorba 163 

papaz-ćevab 131, 132 
papazjahnija 304 
papazjahnija-janjeća 304 
paprenjaci-manastirski 428 
paprenjaci-medeni 428 
paprenjaci na drugi način 428 
paprenjaci-medeni 428 
paprenjaci na drugi način 428 
paprike punjene kupusom 351 
paprnici 427 

pastrma 410 

paradajz-salata 349 

pastrmka na kladanjski način 382 
pastrmka na lištički način 382 
paša-ćufte 335 

patka na mostarski način 307 
patišpanja-bosanska 213 
patlidžan-dolma 261 
patlidžan-turšija 350 

patlidžani sa sjecanim mesom 309 
pečena riba na brljak 381 
pečena tikva, 299, 405 

pečene paprike u tevsiji 265 
pečeno pile na krajiški način 183 
pečenje sa sarmom 178 

pečenje svečano 186 

pekarska janjetina 187 
pekarska jaretina 187 

pekmez-bosanski 448 
pekmez-miješani 450 
pekmez od grožđa 449 
pekmez od jabuka 450 
pekmez od jele 449 

pekmez od smokava 449 
pekmez od smokava na drugi način 450 
pekmez od šljiva 448 
peksimeti 424 

peksimetići (na drugi način) 158 
peksimetići sa sirom 403 
peksimeti na drugi način 424 
pelonija 437 

pelte-sutlijaš 362 

penđeviš 244 

perad pod sačem 189 
pereci-slani 426 
pereci-Zejnilagića 427 
peretak 427 

perverda 198 

pihtija 148 

pilav 353 

pilav-aščinski 354 

pilav-bijeli 354 

pilav-crveni 353 

pilav-janjeći 355 
pilav-karavanski 355 
pilav-pileći 356 

pilav sa jeguljom 359 
pilav-šareni 357 

pilav-šareni na drugi način 358 
pilav šareni seoski 358 

pilav šareni sa džigericom 357 
pilav u tevsiji 356 

pilav-žuti 354 

pile pod pekom 190 

pile sa bosanskom jufkom 358 
pile u pogači 190 

pileća maslenica 175 

pileća musaka od kelja 323 
pileći ćevab 132 

pileći ćevab sa šljivama 137 
pileći uštipci 403 
pirinč-ćevab 138 
pirinč-pirjan 357 

pirinč-pita 236 
pirjan-bosanski 313 
pirjan-grahni 316 
pirjan-kreševski 232 
pirjan-lozovina 309 
pirjan-mohune 310 

pirjan od biže 311 

pirjan od kiselog kupusa 308 
pirjan od koprive 318 

pirjan od krompira 315 
pirjan od patlidžana 309 
pirjan od repe 318 

pirjan od škembe 314 

pirjan od zelja 312 
pirjan-pileći 312 
pirjan-sarajevski 314 


pirjan-sarajevski na drugi način 314 
pita 222 

pita furdenjača 243 

pita furdenjača sa kupusom 242 
pita-grušara 257 

pita-gužvara 237 

pita-ičija 234 

pita-ičija na drugi način 235 
pita-jajuša 233 

pita-jajuša sa pekmezom 246 
pita-kapavica 234 

pita-krtolača 239 

pita krtolača od sjecanog krompira 239 
pita-krompiruša — čevljanovićka 240 
pita maslenica 236 : 
pita maslenica na drugi način 237 
pita maslenica sarajevska 236 
pita-mljekarica 233 

pita od jabuka 246 

pita od penđeviša 244 

pita od zelenog luka 242 

pita oparuša 258 

pita-pačarica 235 
pita-pekmezuša 249 
pita-poprskuša 237 

pita-ružica 214 

pita-ružica čevljanovićka 250 
pita-ružica Merdan 215 

pita ružica na drugi način 215 
pita-sjernica 240 

pita-tikvenjača 238, 245 
pita-zeljanica 228 

pita-zeljanica na drugi način 228 
pituljice 423 

pleća sa pirjanom 173 
pljeskavica sa lukom 379 
podmućena tarhana 166 
podrobac-podveleški 179 
podveleška lukmira 348 
podveleški izlivak 258 
podveleški prijesnac 227 
podveleško janje 184 
pogača-banjalučka 418 
pogača-bosanska 419 
pogača-čevljanovićka 421 
pogača-domaća 419 

pogača heldina 421 
pogača-kiseljačka 418 
pogača-mostarska 420 
pogača-pekarska 419 
pogača-potkriža 420 

poriluk sa kosanim mesom 318 
posjek 410 

posna pita od kiselog kupusa 241 
potkriža 178 

potkriža-pogača 420 

potkriža sa krompirom 179 
povlaka-topa 118 

povornjača 411 

prasa-pirjan 317 

prasa-salata 351 

prasa-salata na drugi način 351 
prevrte 432 

prijesnac-kiseli 227 
prijesnac od bijele cikle 227 
prijesnac od bijele rodakve 227 
prijesnac sa žarom 242 
prijesni krastavci u soli 346 
proljetna reduša 402 

proso s medom 301 

prpa 176 

pršnja 328 

pršulja 366 

pršuta 411 

pršut-ćevab 378 

pršut-ovčiji 411 

pršut stolački 412 

pržena pastrmka 382 
pržena sudžuka 143 

prženo suho meso 121 
puh-burek pirinč 286 
puh-burek sarajevski 285 
puh-pecivo 423 

punjeni paradajz 264 
punjeni šireden 244 
pura-čevljanovićka 408 

pura na mostarski način 408 
pura sa kajmakom 407 

pura sa pekmezom 408 
pura sa sirom iz mijeha 407 
puriš 408 


R 
rahat-lokum 443 


rahvanija 290 
rahvanija-bosanska 291 
rahvanija na drugi način 290 
rakija-vruća 441 
ramazanija 437 
rastopljeno 117 
raštika-pirjan 313 
razlivača 256 

. razljevuša-kukuruzna 257 
razmućeni med 369 
razvaruša-mućena 297 
razvaruša-zavarena 298 
ražnjići 381 
ražnjići-bosanski 381 
ražnjići sa prilogom 381 
ražnjići u košuljici 381 
recelj 373 
recelj-miješani 373 
recelj od smokava 374 
recelj od šljiva 375 
recelj od tikve 375 
recelj od trešanja (ašlama) 375 
recelj od tunja 374 
recelj od tunja na drugi način 374 
recelj od višanja 374 
repna pita 239 
repna tava 239 
rešedija 295 


rešedija-pita 295 
rešedija s medom 295 
riba pod sačem 185 
riblji ćevap 390 

riblji ćevap na drugi način 390 
riblji lonac 387 

roda (čorba) 163 
rodakva-salata 348 
romanijski kajmak 401 
ručka-čurek 415 
ružica 373 

ružica-sok 374 


S 


sač 189 

sakaska ćevab 144 

sakaska pita 238 
salata-krastavice 345 
salata-lukovica 346 

salata od bijelog luka 344 
salata od krastavica 345 
salata od mrkve 351 
salata-satrica 347 
salata-šarena 352 
salata-teretur 345 
salata-zelena 344 

salep 435 

samun-bihaćki 416 
sarajevske šljive 365 
sarajevski bosman 417 
sarajevski mezetluk 389 
sarma-ljetna 271 

sarma od janjeće iznutrice 272 
sarma od japraka 274 
sarma od junetine 271 
sarma-travnička 272 

sarma u kiselom kupusu 271 
saruk-sarma 275 

sataraš 319 

satrica 347 

satrmač-čorba 166 
sevdidžan-baklava 197 
sevdidžan-baklava sarajevska 198 
sevidžan-baklava u gužve 198 
sevdidžan-mostarski 203 
simit 422 

sir-dimljeni 400 

sir iz mijeha 399 

sir masni 399 

sir-travnički 400 

sir-zarica 400 
sirće-jabukovo 451 
sirće-kruškovo 452 
sirće-medeno 451 

siriluk 348 

sirnica 233 

sirnica-bosanska 232 

sirom punjene paprike 266 
sitne latice 288 

sitni ćevab 126 

sitni ćevab na drugi način 127 

sitni ćevab sa grahom 316 
skorupača 366 

skorupača sa jagodama 401 
slani lokumi 424 

slani mafiši 424 

slatka jajuša 247 

slatka pečenica 182 

slatka smreka 446 

slatka tikvara 250 

slatke pituljice 248 

slatki ćevab 134 

slatki ćevab na drugi način134 
slatki ćevabi 133 

slatki ćevab od jabuka 135 
slatki ćevab sa dunjama 133 
slatki ćevab sa suhim mesom 136 
slatki kajmak 366 

slatki vrat 135 

slatko od borovnica 374 
slatko od ruže 374 

smisa 434 

smokvara 296 

smokvara na drugi način 297 
smokvara po Bjelokosiću 297 
smokvice 209 

smrčci 402 

sočivica 316 

sogan-dolma 262 
sogan-dolma od prase 263 
sogan-dolma po Duranoviću 263 
soganlija 180 

sok od bora 437 

sok od ruže 437 

sok od šipka (nara) 441 

sok od zove 438 

somun 415 

somun-bihaćki 416 
somunčići-božićni 426 
spanać-čorba 155 
spanać-tarhana 155 

srneći kolačići 339 
stambol-baklava 200 
su-burek 281 

sudžuka 410 

sudžuka u kajmaku 142 
suho meso ovčije 412 
suparnjik 420 

surutka 434 

sut-pita 241 

sutlijaš 360 

sutlijaš-aščinski 361 
sutlijaš-kukuruzni 361 
sutlijaš-medeni 361 

sutlijaš medeni na drugi način 361 
sutli-pita 234 
sutlijaš-miješani 362 
sutijaš-miješani na drugi način 362 
suzma 147 

svatovsko janje 182 


465 
Š 


šakavci 341 

šam-burek 279 

šarena turšija 352 

šarenik od koprive 258 
šareni penđeviš 245 
Šefikini slani lokumi 426 
šerbe-bosansko 368 
šerbe-mevludsk 367 

šerbe od kandiranog šećera 369 
šerbe od krušaka 369 
šerbe od iješanog voća 368 
šerbe-putničko 369 
šerbe-medovina 369 
šerbet-medovina na drugi način 369 
šireden-bosanski 397 
širden-punjeni 244 
šireden-travnički 397 

šiš 377 

šiš-ćevab 129 

šiš-ćevab bosanski 130 
šiš-ćevab sa crvneim pilavom 131 
šiš-ćevab teleći 130 

šiš na bosanski način 378 
šiš od miješanog mesa 377 
šiš u košuljici 377 

Škaljin srneći burek 281 
škembe-ćevab 143 
škembe-čorba 167 
škembići 314 

šljivice 136 

šljivice slatki ćevab 135 
šljivopita 300 

šljivopita na drugi način 301 
šljivovica-žežena 438 

šogoj 449 

šurup 370 


T 


tahan-halva 443 

tarhana čorba po Duranoviću 165 
tarhana sa Borika 166 
tašak-ćevab 143 
tašak-čimbur 123 

tatar-burek 289 

tatar-pilav 355 

tatlije 209 

tatlije maglajske 210 

tatlije po Duranoviću 210 
tava 327 

tava sa kiselim mlijekom 331 
tava-sarajevska 329 

tava sa slanim kajmakom 331 
tava sa slatkim kajmakom 331 
teleća glavuša u košuljici 392 
tele na ražnju 177 

teretur 344 

teretur na drugi način 344 
teretur obični 344 

tešanjska tagarica 392 


466 


tijesto za puh-burek na drugi način 286 
tikva-pečena 299 
tikve-dolma 260 

tikvena musaka 322 

tikveni ujevak 253 

tikvenjak 253 

tirit 172 

tirit-bosanski 285 
tirit-cicvara 146 
tirit-kreševski 284 

tirit-pita 283 

topa 117 

topa od pečenja 118 

topa pileća 118 

travnička tirit-pita 284 
travničke punjene paprike 262 
travnički kolačići 340 
travnički mladi grah 311 
travnički pirjan 396 

travnički sir 400 

travnički vareni burek 283 
travničko punjeno janje 177 
tučija ičija 174 

tučija šehrija 167 

tufahije 295 

tulumbe 444 

turlu-tava 329 

turlu-tava na drugi način 329 
turlu-turlu 319 

turšija od krušaka 445 
turšija od smreke 446 

turšija od smreke na drugi način 446 
turšija od šipuraka 445 
tutmač-čorba 159 
tutmač-pilav 359 


U 


učkur-pita 234 
ujevak-maglajski 254 
ujevak sa sirom 252 
uluk-dolma 262 

unutma 213 
ulutma-medena 214 
ulutma-putnička 214 
uščupani ćilim 206 
uštipci 429 
uštipci-duvanjski 430 
uštipci-hercegovački 431 
uštipci-mostarski 429 
uštipci na drugi način 429 
uštipci-pileći 430 

uštipci sa celerom 403 
uštipci sa kajmakom 402 

uštipci sa kiselim mlijekom 402 
uštipci sa patlidžanima 431 
uštipci sa pekmezom 430 
uštipci sa prasom 431 
uštipci sa sirenjem 430 
uštipci sa škembom 431 
uštipci sa sirom 402 
uštipci sa tikvicama 430 
uštipci sa tikvom 431 
uštipci sa zovom 431 
uštipci slatki 431 
uvalaci-prženi 340 

uvalaci u kajmaku 340 
uvalaci-vareni 339 


V 


varena šija 183 

varenčanica 254 

vareni burek 281 

vareno janje 184 

vareno janje na drugi način 184 
varica 317 

višnjab 363 

višnjevača 245 

vruća rakija 441 


Z 


zahlade 360 

zapečeno bravče 185 
zara 400 

zarica 348 

zarica-sir 400 

zec na ražnju 190 
zejtin-tane 350 

zeleni grah 310 

zeleni luk 347 

zeleni patlidžan 323, 346 
zeljanica iz Duga 229 
zeljanica po Bašiću 230 
zeljanica-travnička 229 
zeljanica-zalivena 229 
zeljanik 253 

zeljanik sa Borika 253 
zerde 363 
zerde-bosansko 363 
zerde-medeno 363 
zerde na drugi način 363 
zimska kalja 316 
Zorkina janjeća kalja 307 
zulbija 218 

zvornička slatka cicvara 293 
zvrčići 203 


POPIS MANJE POZNATIH RIJEČI | IZRAZA 


A 

agditi 31 
ajakli-sahan 108 
akšamluk 37, 61 
aščibula 111 
aščija 111 
aščikaduna 111 
aščinica 63 

B 


baga-kašika 103 
bakrica 72 
bardak 79, 106 
besofra 98 

bošča 98 
brašnenica 42, 62 
buhurdar 91 
bukara 105 
bundeva 253 


C 
crepulja, crijepa 38, 76, 77 


Č 


čanak 107 
čaršijski iftar 50 
čaše 105 

čekrk 69 
čerežnjak 108 
čirak 99, 100, 101 
čokanj 106 
čorbaluk 107 


6. 


ćasa 107 

ćevabiti 31 

ćiler 66 

ćup 79 

ćurekot 186, 415, 417 


D 


dagara 69, 71, 110 
demirlija 93 

dibek 371 

dimluk 66 

dolibaša 112 
dolmiti 31 

dudač 78 

duvak 192 


DŽ 

džezva 110 
džugum 79 
Đ 


đevđir 78, 101 
đul 191, 200 
đulbedan 82, 91 


F 

fenjer 100, 101, 102 
findžan 110 

H 


hamur 31 

haranija 76 

havan 78 

havlica (havlija) 99 


ibrik (ibrici) 79, 109, 110 


ićramiti 31 
iftar-večera 49 
ićindijuša 60, 371 
istaviti 31 
izudžija 111 

d 


jemek 98 
jol-tasi 111 
jol-tava 71 
jufka 232 


K 


kadaifnjak 73 
kahveni ibrik 110 
kandilj 101 
karavan-tendžera 74 
kašika 103 
kašikluk 103 
kavonoz 80, 375 
kavurisati 31 
kazan 76 
klupica 97 
kolačići 31 
kovrtanj 426 
krčkati 31 

krstike 31 

kuhati 31 
kulanisati 31 
kurisati 31 
kušana 74 
kutarisati 31, 88 
kuzi-lenger 108 
kuzi-tendžera 75 


E 


lampa 101 
legen 109 
lenger 73, 107 
lonac 77, 409 
londža 98 
lopar 93 
lukotuč 78 


M 


mafišnjak 80 
maja 112 
mangala 95, 110 
maša 70 

mašice 70 
maštrafa 105 
mezetluk 37, 388 


mumtahta 100 
mušemali fenjer 188 
mutvak 66, 67 


N 

naj 39 
namladiti 32 
nargila 441 


(6 


odadžija 112 
odžak 64 
odžak-kazan 76 


P 


pante 66 
pastrva 410 
peka 70 
penđeviš 244 
peći 31 
peškun 95 
pervazlija 72, 73 
pirjandžija 111 
pirun 103 
pljoska 106 
pobabiti 32 
poljev 380 
pokljuka 70 
posjek 410 
poleguša 225 
povečerak 61 
prinijeti 167 
pristaviti 32 
privijuša 223 
R 


raspariti 32 
ražnjište 69, 186 
reduša, redara 112 


S 


sač 70 

sačica 70 
sadžak 75, 76, 108 
safa 104 

sahan 108 
saldidžija 111 
saldisati 32, 81 
sandalija 97 
santrač 93 
sećija 96 
serdžada 95, 96 
sergen 80 

sijela 38 

POPIS MANJE POZNATIH RIJEČI I IZRAZA 


sinija 94 

sjecavica 78 
skemlija 92, 96 
slanica 107 

slava 43, 44, 54, 55 
sofa 97 

sofra 89, 91, 93 
sofra-peškun 92, 96 
sofraluk 98 
sofranski ibrik 104 
sofranski peškir 98 


sofranski peškun 92, 95, 96 


sohbet (halve) 55 
stolac 97 
stolovača 90, 97 
surahija 104, 259 


Š 


šerbetnjak 79, 105 
šćufteriti 32 

šiš 69 

šiša 106 

škrabije 96 


T 


tabačić 109 
tabak 109 
tabakluk 99 


tabla 109 
tahtapoš 111 
takum-tekec 371 
tas 107 

tava 70, 71 
teferič 39, 60 
teferičluk 54, 60, 97 
tendžera 73, 75 
tepsija 72 

tirit 172, 173, 192 
tronožac 96 


U 


uhasuliti 32 
umok 32 
uzdurisati 32 
užina 60 

MM 

variti 32 

veliki pilav 41, 60 
Z 


zacvariti 32 
zakuhati 32 
zubalka 103 
zijafet 86 
zaravan 97 


NEKI POMENUTI ZAČINI, KVASCI I SLIČNO 


aleva paprika 120, 139 mošus (mišć) 368, 436 
alkrmez 360 mrkva 128, 154 
amber 82, 436, 441 muškatov orah 177 
amberija 441 nana 177, 266, 274, 438 
bijeli luk 122, 230 nar 399 
celer 126, 154 nišesta 203, 214, 361, 363 
Ka Jrčnit 7; 

, , trnjak 170 
đulbešećer 202, 368 mraz 
đulsija 367 PGC ' 
đumbir 312, 435 ierbeje i 
fustuk (pistaci) 177 pov 
Hamdr21 rozine 135 
hardal (slačica) 349, 436 salep 435. 
hren 178, 350 Pnipok prsti 430 
jeni-behar (piment) 138 Kaosa. 
karanfilići (klinčići) 127, 372 slatki kajmak 206, 208, 366 
kim 431 surutka 171, 434 
kopar 226, 447 tarčin 368 
kvas 420 tomatis (ukuhani paradajz) 159, 349 
limun 120 vanilija 194, 210, 212 
lovorov list (lorber) 139 zova 431, 438 


masline 204, 438 žmire 408 

